
INTRODUCERE 


Imaginile despre mit sînt condiţionate, în fiecare dintre noi, din 
copilărie, cînd citim — şi savurăm — poveştile de dragoste şi aven- 
turile unor zei, eroi şi eroine precum Zeus sau Heracle, Ariadna 
sau Persefona. Dar chiar un tezaur precum cel al epocii clasice nu 
ne oferă decît o viziune limitată despre bogăţia creaţiei din lumea 
întreagă. 

Există numeroase definiţii ale mitului, deoarece, prin natura sa, 
materialul este perceput subiectiv. În general, se consideră că mitul 
se bazează mai puţin pe fapte decît pe ficţiune şi închipuire: este 
problema lui „a fost odată ca niciodată“. Dar o asemenea supoziție 
restrictivă este presărată cu capcane. 

Cuvîntul mit provine din grecescul myrhos, dar semnificaţia 
actuală i-a fost atribuită într-o perioadă relativ modernă, la în- 
ceputul secolului al XIX-lea; în sensul cel mai larg, mitul este de- 
finit ca edificiu al înţelepciunii populare. Dar miturile oferă mult 
mai mult decît o ficţiune „de consum“: ele sînt purtătoarele unor 
adevăruri profunde despre existența supraomenească şi omenească, 
sînt povestiri care explică faptele zeilor în diverse lucrări, precum 
Şi relaţiile dintre zei şi alte categorii de fiinţe. 

Este necesar să facem distincţie între mituri şi legende, deoa- 
rece ele pot părea similare sau chiar sinonime. Mitul este în esență 
o cunoaştere care implică divinităţi şi ființe omenești obişnuite si- 
tuate îndeobşte într-un context anistoric, reflectînd legăturile strînse 
dintre lumea muritoare şi cea nemuritoare. Pe de altă parte, legenda 
relatează faptele unor personaje aparent istorice, reale sau imagi- 
nare. Linia care desparte mitul de legendă şi legenda de faptul is- 
toric nu este întotdeauna uşor de distins. În multe doctrine religioase, 
inclusiv în creştinism, omenirea este percepută ca descinzînd din 

zei, fiind făurită după chipul şi asemănarea lor. În alte tradiţii, zeii 
înşişi au fost cîndva muritori, bărbaţi şi femei care au dobîndit nemu- 
rirea prin autodisciplină și forță interioară. Mai ales în mitologiile 
buddhistă şi daoistă, este foarte posibil ca personajele povestirilor 
să fi fost la origine figuri reale care au trăit cîndva, la începuturile 
istoriei; dar şi în cultura europeană liniile se pot estompa, ducînd 
la o potenţială confuzie a distincțiilor. Relatările despre regele Arthur 
Şi cavalerii Mesei Rotunde sînt, de fapt, legende, la fel şi cele de- 
spre Beowulf sau Robin Hood, în timp ce sagalele galeze din Mabi- 
nogion” şi cele irlandeze din Cartea din Leinster, implicînd relaţii 
între oameni şi divinităţi, sînt mai degrabă socotite mituri. 

Poate că cel mai remarcabil aspect al mitului este faptul că există. 
Oare cînd şi-a perceput mintea omenească prima dată propria spi- 
ritualitate — şi de ce? În ce stadiu al devenirii am contemplat pen- 
tru prima dată o lume nevăzută, dar desluşibilă, care există în tandem 
cu cea a văzului, a mirosului, a pipăitului şi a auzului? Această 
conştientizare trebuie să fi exercitat un impact incalculabil asupra 
progresului omenirii, căci, o dată cu ideea altei lumi populate de 
ființe nemuritoare către care este călăuzit sufletul după moarte, spița 
umană nu mai putea fi condusă exclusiv de procesul selecţei natu- 
rale, ci de forța unei voințe lăuntrice. Povestirile care urmează re- 
flectă această percepţie a spiritualității. 

Dacă ritualul permite formalizarea unei credințe, mitul alcătu- 
ieşte o mare parte din materialul ei de construcţie, iar tot ce o anu- 
mită cultură priveşte cu cinism ca simplu „basm“ sau „născocire“ 
poate fi considerat de altă cultură drept adevăr istoric incontestabil. 
Există exemple revelatoare în acest sens. Narațiunea novotestamen- 
tară ce relatează naşterea şi ultima parte a vieţii lui Isus este socotită 
esențialmente autentică de majoritatea adepților religiei creştine. 
De fapt, cele relatate nu au fost niciodată confirmate în afara paginilor 
Bibliei: o mare parte din descrierea Naşterii Domnului este aproape 
sigur o ficţiune, şi mulţi teologi se resemnează, admiţind ca proba- 
bil caracterul nevralgic al relatărilor despre lucrarea şi moartea lui 
Isus, alcătuite, după cît se pare, prin alăturarea unor mărturii dispa- 
rate. Astfel, adeptului hinduismului sau şintoismului povestirile 


* Ciclu de povestiri celtice recitate de oameni calificați (cyfarwydd); pen- 
tru a primi acest titlu, candidatul (mabinog) trebuia să facă dovada cunoaşterii 
a cel puţin două sute de asemenea povestiri (n.rrad.). 

biblice îi pot părea la fel de mitice pe cît sînt imnurile din Rig Veda 
sau textele Nihongi din perspectiva unui creştin credincios. 

Arheologia are uneori posibilitatea să confirme dacă o poves- 
tire, despre care pînă atunci se crezuse că este fictivă şi mitică, 
posedă de fapt un germene de adevăr. Săpăturile au scos la iveală 
faptul că dispunerea în labirint a palatului regelui Minos din Creta, 
descrisă în mitologie, este o realitate. Prin urmare, este foarte posi- 
bil ca un număr de tineri, bărbaţi şi femei, să fi fost sacrificați unei 
fiare sacre, personificarea unui zeu captiv în sistem (vezi Ariadna, 
Tezeu și Minotaurul, p. 183). 

O inscripţie vizibilă de pe un vas de bronz confirmă data isto- 
rică exactă a „miticei“ bătălii de la Mu, China, cînd Wu Wang, con- 
ducătorul viitoarei dinastii Zhou, a traversat Fluviul Galben pentru 
a-l ataca pe Zhou Wang, ultimul împărat din dinastia Shang (vezi 
Bătălia de la Mu, p. 221). 

Se poate spune că miturile diferă unele față de altele, dar că, în 
acelaşi timp, seamănă prin aceea că respectă anumite modele. Ast- 
fel, este fascinant să studiezi originea cosmosului percepută de un 
agricultor mesopotamian din mileniul al IV-lea î.Cr. şi să descoperi 
analogii uimitoare cu percepțiile unui filozof grec clasic de acum 
două mii de ani sau cu cele ale unui nomad siberian care îşi rela- 
tează întîmplările în secolul XX. 

Cartea de faţă nu este o enciclopedie de mitologie. Ea nu îşi 
propune să fie un studiu amănunțit al conceptului de mit, cu excep- 
ţia acestor prime pagini şi a paragrafului introductiv ce deschide 
fiecare secțiune. Tratatele de mitologie se concentrează deseori pe 
descrierile iconografice ale divinităţilor şi ale altor fiinţe spirituale 
care populează regiunile „nepămîntene“. Scopul acestei antologii 
este de a oferi un compendiu al relatărilor propriu-zise, grupate, 
nu pe criterii culturale sau naţionale, ci tematic. Astfel, toate mitu- 
rile creaţiei se regăsesc sub acelaşi titlu, atît cele ale morţii şi în- 
vierii, cât şi cele ale nașterii. În cadrul fiecărei secţiuni, miturile se 
succedă alfabetic în funcţie de „cuvîntul-cheie“. Cititorul care do- 
reşte să repereze un anumit mit în cultura de origine dispune la sfir- 
şitul cărții de un indice tematic. Unele capitole expun în final cîteva 
mituri așa-zise „diverse“, de regulă de importanță minoră şi prove- 
nienţă necunoscută; ultimul capitol se intitulează „Mituri diverse“ 
şi conţine subiecte de interes care nu şi-au găsit locul în secţiunile 
anterioare. 


Cea mai mare parte a mitologiilor a apărut în culturi preliterare 
transmise prin tradiţie pe cale orală, mai degrabă decît scrisă. Pen- 
tru aceste societăţi, darul povestitorului are o importanță primor- 
dială, în ciuda scopurilor extrem de diverse. Originea miturilor se 
află invariabil în şamanism, religia naturalistă universală în care 
au luat naştere concepțiile animiste şi forțele ezoterice care guver- 
nează toate fenomenele naturii. Începuturile sînt aceleași, indiferent 
dacă cercetăm sagalele Americii de Nord, ale Orientului Apropiat 
sau ale Chinei. Pornind de la această primă schiță, mitul evoluează 
către investigaţii asupra originii şi temeiului cosmosului; asupra fap- 
telor presupuse istorice; asupra elementelor şi lumii vii; asupra ac- 
tivităţilor din lumea cealaltă, adică acolo unde ajung oamenii după 
moarte. 

Se ştie că cea mai veche mitologie consemnată aparţine sume- 
rienilor şi datează din jurul anului 3000 î.Cr., deşi povestirile circu- 
lau probabil, prin tradiţie orală, din timpuri mult mai îndepărtate. 
Cea mai recentă mitologie aparţine triburilor aborigene din regiuni 
precum sud-estul Siberiei şi Asia australă. 

Un mit poate fi creat cu scopul de a da substanţă unei filozofii, 
altminteri vagă, sau chiar pentru a o autentifica — sau el poate 
să confirme un obicei ori o tradiţie ce are la origine un scop foarte 
practic şi concret. Spre exemplu, s-au inventat mituri care explică 
anumite practici funerare egiptene apărute probabil din conside- 
rente de comoditate sau igienă, deși mitul nu este întotdeauna legat 
de ritual şi nu asigură mijloacele de memorare și de perpetuare a 
procedurii corecte a unui rit. Ideea potrivit căreia mitul a precedat 
ritualul sau lucrurile stau invers este problema insolubilă ce a oferit 
şcolilor de gîndire academică potrivnice suficientă muniţie pentru 
o eternă polemică. 

La celălalt capăt al scalei, mitul abia dacă înseamnă ceva mai 
mult decît o sursă-surogat de divertisment, un mijloc de evadare 
în exotic sau fabulos. Cu toate acestea, de obicei se poate detecta 
un filon autentic care serveşte în parte la explicarea unor lucruri 
altminteri inexplicabile. Tentativa de a înțelege fenomenele naturii 
i-a pus la grea încercare pe membrii mai învăţaţi ai vechilor culturi; 
Şi deoarece nu prea găseau explicaţii la enigmele pe care le obser- 
vau — sau urmările lor erau ininteligibile ori contradictorii —, ei 
se refugiau în „construcţia“ de mituri. 


10 


Este important ca noi, avînd o viziune inerent cinică asupra „bi- 
zareriei“ miturilor, să dovedim înţelegere faţă de situația aparte a 
creatorilor de mituri. Pentru societăţile care le-au produs, miturile 
erau vitale în formarea unei viziuni elaborate asupra lumii, ba chiar 
a universului. Imaginile sînt uneori emoţionante, alteori ridicole 
sau imature, dar posedă o bogăţie spirituală şi imaginativă pe care 
lumea modernă a abandonat-o definitiv, fiind încorsetată de tehno- 
logie şi comunicaţii globale la simpla apăsare de buton. Niciodată 
nu trebuie să considerăm efuziunea miturilor în termenii unor ba- 
nale poveşti şi fabule menite să-i amuze sau să-i sperie pe copii. 
Minţile care au invocat aceste istorii erau poate mai simple decît 
ale noastre, dar nu mai puţin înțelepte. 

În zilele noastre, multe enigme care uluiau mințile vremurilor 
de demult nu mai reprezintă un mister; modalitatea exactă prin care 
a apărut viaţa şi prin care se perpetuează de-a lungul generaţiilor, 
formidabilele forţe ale naturii, înseşi secretele universului pot fi 
explicate pînă la ultimul detaliu de către ştiinţă. Sîntem bombar- 
daţi cu informaţiile faptice incontestabile care au erodat misterul. 
Dar în epocile în care ştiinţa şi tehnologia nu au suprimat credinţa 
Şi frica de supranatural, mitul era „manualul ştiinţific“ care explica 
existența oamenilor. 

Cînd expui pe scurt miturile într-o antologie modernă, este greu 
să păstrezi un stil narativ consecvent. Relatarea trecerii către celă- 
lalt tărîm, consemnată de un gînditor egiptean rafinat cu patru mii 
de ani în urmă, poate fi redată într-un limbaj mult mai bogat şi mai 
profund decît cel al unui membru primitiv şi analfabet aparţinînd 
unui trib papuaş, Noua Guinee în zilele noastre. Calitatea şi com- 
plexitatea unui mit este deseori determinată de nivelul de subtilitate 
al vocabularului aflat la dispoziţia povestitorului. Doar din acest 
motiv, un mit mesopotamian străvechi poate părea mai banal decît 
unul ieșit din mîna unui grec precum Homer sau a lui Hesiod. În 
anumite cazuri, volumul nu a putut oferi o naraţiune continuă — 
fapt evident mai ales în privinţa mitologiei egiptene, în care sursele 
de informaţie sînt deseori fragmentare. În astfel de situații, am inter- 
calat note explicative. Acelaşi lucru este valabil în cazul variantelor 
de mit provenind din surse diferite. 

Multe mituri oferă lecţii de morală şi demnitate, de lealitate, 
curaj şi entuziasm în fața unor dificultăți aparent insurmontabile. 
La vremea lor, miturile reprezentau un ghid al regulilor de compor- 


Il 


tament şi un cod moral detaliat, motiv pentru care cititorul modem 
riscă să le interpreteze subiectiv. Condiţiile de viață din secolul XX 
prezintă puţine asemănări cu cele prevalente în momentul compu- 
nerii originalului; ca atare, concepțiile actuale despre ce anume este 
ciudat sau rudimentar, ridicol sau imatur, eroic sau laş, sînt prea 
puţin compatibile cu viziunile societăţii care a generat mitul respec- 
tiv. Povestirile comentează exclusiv opiniile unei anumite epoci sau 
culturi şi este deopotrivă dificil şi periculos să aplici mesajul lor 
unei societăţi trăind într-o epocă şi într-un climat social diferite — 
cum au constatat şi naziștii cînd au încercat să reînvie mitologia 
strămoşilor lor, teutonii. 

Majoritatea miturilor, indiferent de epocă şi de nivelul de subti- 
litate, oferă un tezaur bogat de imagini vizuale, dar modul în care 
sînt portretizate personalitățile şi trăsăturile zeilor este întotdeauna 
puternic influenţat de starea de armonie existentă între lumea oa- 
menilor şi restul naturii. Este semnificativ să constaţi, juxtapunînd 
artificial miturile, că punctele de vedere ale culturilor contempo- 
rane pot fi într-un dezacord vizibil. Cu cît sîntem mai vulnerabili 
la capriciile şi toanele naturii, cu atît mai excentrici, mai autocraţi 
Şi mai mînioşi sînt zeii care ne controlează destinele. Pe măsură ce 
forțele naturii sînt ţinute în frîu prin ingeniozitate şi progres tehnic, 
zeii înşişi devin mai îngăduitori şi mai democrați. Contraste puter- 
nice şi dramatice pot fi sesizate în comportamentul, deseori brutal, 
al divinităților din societățile primitive ori în vicleşugurile şi seduc- 
țiile rafinate ale zeilor adoraţi din culturile mai avansate. Astfel, zeii 
unor clanuri care îşi duc viaţa de pe o zi pe alta în pustietăţile Sibe- 
riei sau în izolarea aspră a munţilor Hindukush sînt şovini şi par 
să trateze viaţa cu oarecare dispreț, în contrast cu ei, panteonul cla- 
sic al Olimpului pare aproape banal. La vechii celți, structura și le- 
pile societăţii se bazau în mare măsură pe nevoia cuceririi de noi 
teritorii şi pe furtul de vite. Cînd supraviețuirea se decide prin luptă, 
nu-ți trimiţi trupele „echipate“ cu poveşti de dragoste şi romanţuri 
scrise de Mills şi Boon. Aparent brutală, mitologia celtică reflectă 
deseori acest lucru. Celţii erau şi vînători de capete, dar pasiunea 
lor sîngeroasă nu echivala cu un măcel stupid, căci pentru ei cre- 
ierul era nemuritor, fiind lăcaşul sufletului, şi de aceea acordau o 
mare importanţăreligioasă craniului și forțelor aflate în capul tăiat. 
O asemenea aparentă barbarie impresionează neplăcut. Dimpotrivă, 
o societate care trăiește într-o perioadă relativ paşnică şi evoluată 

va conferi propriei mitologii un aspect mai civilizat şi mai puţin 
reprobabil. 

În aproape toate cazurile, zeii portretizați în mituri adoptă anu- 
mite însușiri comune. Ei posedă trăsături omeneşti prin aceea că 
sînt obligați să meargă în două picioare, să mănînce, să doarmă, să 
preacurvească, să-și facă nevoile, iar uneori chiar să moară. Ei sînt 
curajoşi şi fricoşi, geloşi şi mărinimoşi, mînioşi şi bucuroşi, intriganți 
şi onorabili, duplicitari şi leali. Dar, în acelaşi timp, sînt percepuți 
Şi ca supraoameni: pot produce o forță capabilă să mişte munții 
sau să provoace trăsnete; pot avea dimensiuni uriaşe, precum încar- 
narea hindusă a lui Vişnu, capabil să străbată lumea în numai trei 
paşi, sau să posede multe capete, braţe şi picioare; îşi pot schimba 
forma după voie şi, bineînțeles, pot apărea în chip de muritori. 

Un mit poate lua naştere prin tradiţie orală, dar detaliile variază 
de la un loc la altul. Astfel, o dată consemnată, aceeaşi povestire 
este transmisă posterităţii în mai multe versiuni. O anumită sursă 
poate omite un episod crucial, înlocuindu-l cu altul. Mitul este su- 
pus deseori împrumuturilor culturale şi plagiatului cînd se adap- 
tează nevoilor şi rigorilor noilor custozi. 

Oare ce anume este autentic şi ce a fost corupt în textele care 
ne-au parvenit? Probabil că toate versiunile îşi reclamă în mod în- 
temeiat credibilitatea. În acest volum, pentru comoditate, episoade 
care apar separat în diferitele texte scrise aparținînd unei singure 
perioade culturale sînt încorporate aceluiaşi mit. 

Elaborarea treptată a unui mit cuprinde intervalul în care po- 
vestitorii pricepuţi îi „învelesc“ scheletul timp de mai multe gene- 
rații. Se poate observa şi procesul invers, în care „învelişul“ a fost 
înlăturat de scribi ulterior pentru a reduce din dezlînata saga origi- 
nală. În ambele cazuri, perpetuarea tradițiilor orale se face într-o 
perioadă lungă de timp. În lumea literară modernă sîntem obișnuiți 
să vedem lista cărților rămase nevîndute la aproximativ un an de 
la apariţie, dar povestirile care alcătuiesc moştenirea mitică a ome- 
nirii au supraviețuit şi au fost transmise oral, aproape neschimbate, 
timp de secole, uneori chiar milenii. 

Stocul mitologic spune mult despre cultura care l-a produs, de- 
spre gradul ei de dezvoltare materială şi spirituală, despre aspirații, 
puteri şi slăbiciuni. Dar există o obiecție faţă de explicaţiile ample 
oferite unei moşteniri mitologice. Prin natura lor, vechile culte po- 
liteiste erau caracterizate prin toleranță, în timp ce religiile mono- 

teiste din timpurile modeme — mai ales creştinismul şi islamul — 
opun o rezistență îndirjită la coruperea sau recunoaşterea lor de 
către alte credinţe: chiar deosebirile sectare dintre principalele Bi- 
serici dau naştere la critici şi polemici înverşunate. Mişcarea creș- 
tină evanghelică, în special, a exercitat o influență puternică asupra 
tradiţiilor aparţinînd credințelor pe care le-a înlocuit. Gradul de 
imixtiune merge de la anihilarea aproape completă a unor vechi tra- 
diții literare, precum cea a aztecilor de către Biserica Catolică sub 
egida conchistadorilor spanioli, pînă la manipularea subtilă a sto- 
cului mitologic irlandez de către călugării creştini care au redus di- 
vinităţile celtice la nivelul de „obiecte“ grosolane, adesea stupide, 
supuse ridiculizării. Nu rareori, miturile celților par lipsite de sem- 
nificaţii serioase, dar este greu de crezut că un popor cu elocvenţa 
şi mîndria rasei lor ar fi tolerat bufoneriile stîngace care transpar 
uneori în tot ce a ajuns pînă la noi — şi iată de ce ne întrebăm dacă 
vechile scrieri au fost transmise corect. Myles Dillon, o autoritate 
în domeniu, afirmă despre clericii creştini că i-au „privat pe zei de 
prestigiul originar de obiecte de cult, i-au exilat într-un cadru arti- 
ficial şi le-au atribuit roluri într-o schemă pseudoistorică, com- 
plet străină de originea lor“. 

Evul Mediu european nu a excelat prin toleranţă, iar creştinis- 
mul a fost „„administrat““ mai degrabă prin limbajul sabiei şi al rugului 
decît prin cel al cuvîntului. Uneori, numai o întîmplare miraculoasă 
a salvat o tradiţie literară de zelul miinilor creştine. Aproape tot 
ce ştim despre religia vikingilor, predecesorii popoarelor engleze 
moderne, este cuprins într-un singur volum, în Codex Regius. În 
secolul al IX-lea d.Cr., un grup de emigres norvegieni s-au stabilit 
în Islanda tocmai fiindcă erau iritaţi de suprimarea tradiţiilor nor- 
dice şi voiau să păstreze intacte vestigiile credinței strămoşilor lor. 
Ei au scris şi au adunat cărți despre tradiţiile înaintaşilor și, graţie 
lui Frederic al III-lea, un monarh luminat, o parte a operelor literare 
au ajuns în custodia Bibliotecii Regale Daneze din Copenhaga. Dacă 
aceşti emigres nu ar fi acționat cu atita hotărîre pentru salvarea moş- 
tenirii culturale, „lucrînd“ împotriva curentului de fervoare creștină, 
marea epopee a zeilor din Asgarth ar fi fost pierdută pentru totdea- 
una. Codex Regius, cu cele patruzeci şi cinci de file scrise pe per- 
gament, datînd de la sfîrșitul secolului al XIII-lea, a fost salvat numai 
de pragmatismul unui conducător danez şi de toleranța neobişnuită 
a episcopului său din Islanda. 


pi 

O poveste similară se referă la tradițiile mitologice ale clanuri- 
lor aborigene din sud-estul Siberiei. În primii ani ai secolului XX, 
aceste grupuri răzlețe de vînători nomazi, protejate pînă atunci de 
unui asalt cultural prin „rusificare“ şi prin zelul Bisericii Ortodoxe; 
drept urmare, miturile şi legendele au început Să se degradeze ire- 
versibil în poveşti şi fabule confuze, deseori incomplete sau abia 
pomenite. În 1900, Waldemar Jochelson, un etnolog american de 
origine suedeză, a stat un an în regiunea peninsulei Kamceatka; în- 
tîmplarea a făcut ca el să manifeste un interes deosebit pentru con- 
semnarea moştenirii culturale a triburilor care trăiau în acele locuri. 
A făcut-o cu seriozitate şi rigoare, drept care paginile masivului său 
jumal reprezintă altă arhivă unică. 

Salvarea textelor creştine gnostice, inclusiv a celor mai subtile 
Şi mai provocatoare relatări ale creaţiei, constituie un exemplu extra- 
ordinar de destin şi de descoperire norocoasă. În decembrie 1945, 
la Nag Hammadi, Egiptul de Sus, un vas mare de lut a fost dezgro- 
pat de doi fraţi care săpau, căutînd îngrășămînt la gura unei peşteri. 
Vasul conţinea douăsprezece codice legate în piele, scrise în limba 
coptă şi datînd din secolele III şi IV d.Cr. Mama celor doi frați, ră- 
masă văduvă, a pus pe foc în cuptorul de pîine manuscrisele; cele 
rămase pe podeaua bucătăriei au fost recuperate de un profesor 
local de istorie itinerant, care şi-a dat seama de valoarea lor poten- 
țială. Dar abia după treizeci de ani au ajuns în custodia Muzeului 
din Cairo, unde au fost traduse şi publicate. Astfel de situaţii sînt 
rare. | 

Miturile au fost întotdeauna adunate potrivit unor criterii arbi- 
trare şi circumstanțiale. Primele „istorii““ compilate se bazau în mare 
parte pe un stoc mitologic; călugării şi alți scribi nu au făcut decît 
să strîngă laolaltă tot ce puteau obţine din diverse surse scrise sau 
orale, unele imature, altele aflate într-un proces activ de corupere 
sau amintind doar ca vestigiu ceea ce fuseseră cîndva. Un proces 
identic a avut loc şi în acest volum, drept care, miturile selectate au 
mai trecut o dată prin filtre succesive de analiză, editare și asociere. 

Dacă un viitor holocaust ne-ar goli stocul literar — înregistrat 
atît pe hirtie, cît şi în memoria calculatoarelor —, supraviețuitorii 
nu ar mai beneficia de garanţiile unei tradiţii orale. Tot ce vor şti 
despre mit se va afla în cele cîteva resturi pîrjolite şi fărimițate păs- 
trate. Fără avantajul conştiinţei şi al exerciţiilor de memorare pe 

care strămoşii noştri le practicau cu atîta aplicaţie, moştenirea mito- 
logică va fi definitiv şi iremediabil pierdută. 

Expunerea exhaustivă a miturilor lumii ar fi o sarcină gigantică, 
iar rezultatul ar umple rafturile unei biblioteci. O lucrare indivi- 
duală nu își poate propune să facă mai mult decît să „zgârie“ subiec- 
tul la suprafață; selecția miturilor este în mare măsură arbitrară, fiind 
bazată pe preferințe personale şi pe materialul disponibil. Din mitu- 
rile lumii oferă o gamă largă de subiecte, de la cele mai îndrăgite 
povestiri clasice greceşti la nestematele mici şi necunoscute aparți- 
nînd îndepărtatelor triburi siberiene. Dar ceea ce, în ansamblu, iese 
în evidență este similitudinea remarcabilă a modelelor de gîndire 
ce caracterizează mitul, indiferent de timp sau de loc. 


1 
MITURI ANIMISTE 


În această secțiune sînt cuprinse concepțiile religioase ale socie- 
tăților de vînători nomazi al căror sacerdoţiu se bazează pe şama- 
nism şi care, de regulă, pot fi considerate cele mai primitive forme 
de mit. 

Filozofia care se află la baza crezului şamanesc este animis- 
mul. Ea operează potrivit presupunerii că, anterior recunoaşterii 
de către intelectul omului a faptului esenţial că personalităţile noas- 
tre ne separă ireversibil de restul lumii, totul este o parte a unui lanţ 
uriaş în necontenită mişcare. Fiecare obiect familiar, viu sau neîn- 
sufleţit, este o verigă a lanţului. Pe de altă parte, verigile sînt fluide 
şi se pot lega între ele. Astfel, o pasăre sau un animal poate deveni 
la fel de bine stîncă, nor sau ființă omenească. De asemenea, un 
copac poate lua înfăţişare de om sau de animal. Puterea de a pro- 
duce aceste schimbări „emană“ din lumea spirituală, şi astfel, un 
spirit se poate preface instantaneu în obiecte ale vieţii de zi cu zi, 
devenind butuc, piatră, urs, vultur sau chiar nor de ceață. Cu alte 
cuvinte, la porunca spiritului tutelar, toate elementele naturii pot 
lua altă înfăţişare. 

Dacă la origine faptul că mitul precedă sau nu ritualul este o 
dilemă de tip ou-găină. Miturile animiste pot servi la păstrarea ti- 
picului ritualului într-o formă precisă şi stabilă. Mitologia oferă un 
mecanism de aşezare a misterelor vieţii în cadru familiar structurat. 
Cînd parcurgem miturile din această secţiune, este extrem de im- 
portant să înțelegem starea gravă în care decădeau deseori socie- 
tățile care le relatau. De exemplu, în perioada în care Waldemar 
Jochelson consemna miturile din regiunea Kamceatkăi, sud-estul 
Siberiei, clanurile de acolo se aflau într-o stagnare culturală, ba chiar 
într-un declin efectiv. Șamanii lor, cei ce relatau povestirile, erau 

în număr mic, deseori puţin respectați şi marginalizaţi social. Este 
limpede că, în astfel de condiţii, semnificaţia povestirilor este dese- 
ori confuză, iar finalul, incomplet. Nu am făcut nici o încercare de 
a interpreta miturile dincolo de ceea ce se poate înțelege la prima 
vedere. Ele sînt redate aproape în forma în care au fost relatate şi 
consemnate. Trebuie să acceptăm că, datorită colonizării şi evan- 
ghelizării, atmosfera în care au fost relatate unele povestiri nu putea 
încuraja societăţile primitive în discuţie la o dezvăluire completă 
a tainelor credințelor lor, taine față de care aşa-numiţii etnologi ma- 
nifestau deseori ostilitate fățişă. Mitologia celților irlandezi oferă 
o excelentă ilustrare a situaţiei. 

La acest nivel de bază și cu toate precauţiile legate de interpre- 
tare, pe lîngă reacțiile evidente la forțele naturii, mitul are şi o dimen- 
siune de pur divertisment. Povestirile conţin ingredientele primare 
ale credinţei, dar acestea sînt mascate de romantism şi aventură. 

Găsim diferite niveluri în cosmosul spiritual prezidat de o făp- 
tură ilustră, dar vagă şi îndepărtată, spiritul creator suprem. Mai 
prejos de el există alte spirite, tutelînd practic tot ce se întîmplă în 
natură. Deseori, spiritele implicate în miturile animiste sînt definite 
imprecis, figurînd doar cu nume de animal, de plantă sau de feno- 
men al naturii. Astfel, în mitologia siberiană descoperim Marele 
Corb şi Omul-Nor, Femeia-larbă ori chiar Omul-Diaree, în timp 
ce una dintre cele mai populare divinităţi amerindiene este Coiotul. 

Din panteonul animist se desprinde frecvent o figură aparte, mai 
puţin zeu decît supererou imortalizat. Este vorba despre Maui din 
miturile polineziene sau despre Marele Corb din povestirile sibe- 
riene. El sau ea (în tradiţia eschimosă ne referim la un personaj fe- 
minin, Bătrîna Mării) devine, în timp, primul şaman atotputernic 
al tribului, responsabil de materializarea „din eter“ a obiectelor fa- 
miliare. Acest personaj se îngrijește şi de nevoile imediate ale lumii 
temporale, îi selectează necesităţile practice şi acţionează ca inter- 
mediar între zeul creator şi omenire. 

De multe ori, miturile animiste sînt legate de sexualitate, şi este 
important să înțelegem faptul că, în societățile primitive de vînători, 
actul procreării, atît la animale, cît şi la oameni, este o necesitate 
mult mai presantă decît în societăţile devenite mai puţin vulnera- 
bile la mediul înconjurător și la forțele acestuia. 

În general, triburile de vînători nu cunosc conceptele de rai şi 
iad, deşi un spirit ofensat trebuie împăcat, căci altminteii va aduce 

calamitate, adică boală, foamete sau moarte. Dar ei percep şi nive- 
lurile lumii de dincolo, de la cele aflate deasupra pămîntului la cele 
subpămîntene. În general, tot ce se află în cerul de deasupra, deși 
poate fi capricios, este în esenţă favorabil, pe cînd tot ce se află în 
întunecatele tărîmuri subpămîntene inspiră teamă. 


BITAHATINI 


CULTURĂ DE ORIGINE: amerindiană — navaho [New Mexico şi Arizona]. 

PROVENIENȚĂ: preluat din tradiţii orale. Mitul i-a fost povestit lui Washing- 
ton Matthews şi a fost consemnat în Arhivele Muzeului American de Isto- 
rie Naturală în anul 1902. Bitahatini este un şaman navaho arhetipal. 


Bitahatini, cel de-al treilea frate din patru, are puteri șamaneşti deo- 
sebite prin care aude cîntece din lumea spiritelor. Dar fraţii lui îşi 
bat joc de darurile sale. Într-o zi, împreună cu un cumnat, fraţii se 
duc la vînătoare. Bitahatini îi urma la o oarecare distanță. El îşi pe- 
trece noaptea într-o peşteră şi urmărește cum un număr mare de 
ciori se adăpostesc în jurul lui şi într-o peșteră învecinată. Ciorile 
se liniştesc, dar la miez de noapte aude voci care transmit de la o 
peşteră la alta că vînătorii au ucis doisprezece cerbi de toată fru- 


museţea: 
„Au ucis destul! Ajunge! Să înceapă dansul!“ 


Ciorile, care iau înfăţişare de om, dansează şi ţipă toată noaptea, 
oprindu-se numai în zori, cînd îşi iau zborul. Bitahatini îi ajunge 
din urmă pe vînători şi le povesteşte cele auzite, dar aceştia îi neso- 
cotesc avertismentele. Totuși, cumnatul îi spune că ei au ucis doi- 
sprezece cerbi şi o cioară cu o zi în urmă. Bitahatini încearcă să-l 
convingă pe fratele cel mare că nu le mai este dat să vîneze alți 
cerbi, dar acesta pretinde că este o neghiobie şi că vor avea în con- 
tinuare noroc la vînătoare. Cei doi fraţi mai mari pornesc la drum, 
dar după patru zile se întorc cu mîinile goale; fratele cel mare în- 
cepe să se minuneze de puterile lui Bitahatini. 

După un timp, întregul grup se opreşte să vîneze oi sălbatice 
în Munţii Stîncoşi. Bitahatini urma să le taie calea, dar cînd sosește 
momentul să-şi lanseze săgețile, devine neputincios, iar oile trec 
mai departe nevătămate. Oile îşi leapădă măştile: sînt ganaskidi, 
oameni sfinţi, care îi cer lui Bitahatini să-şi scoată hainele şi să îm- 

brace o piele de oaie. ÎI conduc apoi la marginea unei prăpăstii şi 
păşesc în gol. Fraţii îl caută pe Bitahatini și găsesc doar grămada 
de haine de la capătul cărării; se întorc acasă şi umplu un coş cu 
ofrande sacre pentru spirite. Duc coşul la marginea prăpastiei unde 
se pierd urmele şi roagă spiritele ca Bitahatini să revină teafăr. 

NiPltsi, vîntul, îi învaţă să săvirşească un anumit ritual pentru 
ca fratele lor să se întoarcă. Ei cîntă şi se roagă cinci nopţi la rînd, 
aşa cum au fost învăţaţi, şi Bitahatini revine. 

EI le povesteşte că, atunci cînd a sărit în prăpastie, s-a lăsat în 
jos pe o muchie îngustă ce ducea la sălaşul celor doisprezece zei 
principali care îi trimiseseră pe cei mai tineri să-l captureze. Mesa- 
gerii au adus coşul sacru lăsat de fraţi, iar zeii i-au dezvăluit lui Bi- 
tahatini multe secrete, printre care și mijloacele de a lecui boli. Un 
spirit poznaş s-a ascuns în cer împreună cu Bitahatini, iar ceilalți 
zei au trebuit să pornească în căutarea lui, spiritul suprem cerînd 
să fie adus înapoi nevătămat. Bitahatini a fost salvat, iar zeii l-au 
învăţat cîntecele mistice pe care el, la rîndu-i, urma să-şi înveţe 
poporul. 

O dată ajuns acasă, nimeni nu este în stare să învețe cîntecele, 
cu excepţia lui Nakiestsahi, cel mai tînăr dintre fraţi, care a memo- 
rat în tăcere tot ce a auzit în timp ce se prefăcea că doarme. El de- 
prinde şi toate ritualurile. După patru zile, în tabără soseşte un străin 
însoțit de un băiat orb și îl roagă pe Bitahatini să-l tămăduiască pe 
copil. Bitahatini îi spune că Nakiestsahi ştie ce trebuie făcut, iar cînd 
străinul i se înfăţişează acestuia cu douăsprezece frumoase piei de 
căprior, el, cîntînd şi dansînd, îi redă băiatului vederea. Faima lui 
Bitahatini şi a lui Nakiestsahi se răspîndeşte şi ei săvîrşesc nume- 
roase vindecări magice. 


MARELE KAMAK ȘI TATQA'HICNIN 
(Marele Kamak şi Omul-Rădăcină) 


CULTURĂ DE ORIGINE: siberiană — koriacă. 

PROVENIENȚĂ: preluat dintr-o tradiție orală a vînătorilor de reni din Koreatsk, 
peninsula Kamceatka, sud-estul Siberiei. Versiunea modernă se datorează 
etnologului suedez Waldemar Jochelson, care a cules povestea în anul 1900, 
în timpul Programului Jesup pentru Pacificul de Nord, program finanțat 
de Societatea Americană de Istorie Naturală [Arhivele Muzeului American 
de Istorie Naturală, nr. 10, 1905). 

Folclorul siberian este presărat cu un umor obscen sau scatologic, avînd 
frecvente conotaţii sexuale sau legate de fertilitate. În multe cazuri, me- 
sajul original al miturilor s-a pierdut sau a devenit confuz; deși mitul de 
faţă ilustrează principiile animismului, conform cărora fiecare obiect din 
natură este controlat de o ființă-spirit care se identifică cu obiectul respec- 
tiv, povestea a devenit în mare măsură lipsită de sens. Un aspect subiacent 
este ceremonia nupțială ritualizată; altul ilustrează credinţa potrivit căreia 
ploaia ce cade pe pămînt reprezintă emanațţiile corporale ale lumii spiri- 
telor. Există şi un posibil mesaj ierarhic: Marele Kamak este înlăturat din 
competiția maritală în favoarea fiului lui Quikinna”qu, a cărui autoritate 
este depăşită numai de ființa supremă. 

În cultura siberiană, kamak-ul este un spirit protector, simbolizat adesea 
printr-un stîlp de lemn sculptat. Clanurile vînătorilor de balene ridicau pe 
țărm asemenea stîlpi cu scopul de a atrage cetacee. 


Tatga'hicnin (Omul-Rădăcină) are o fiică pe nume Veai (Femeia- 
Iarbă), ce se bucură de atenţiile multor peţitori: este curtată și de 
Marele Kamak, care se oferă să o ia de nevastă. EI îi spune lui Tat- 
qa'hicnin că va urina în oala lui de noapte, urmînd ca Veai să o 
ducă afară. Marele Kamak o aşază pe Veai, cu oală cu tot, pe o lo- 
pată şi o duce la casa lui Quikinna'qu (Marele Corb). Marele Kamak 
urinează din nou; este rîndul lui Quikinna'qu să-l pună pe lopată, 
cu oală de noapte cu tot, și să-l arunce afară. 

Veai nu se mărită cu Marele Kamak, ci cu Eme'mqut, fiul lui 
Quikinna”qu, căruia îi naște un fiu. Cînd Eme”'mqut şi Veai se duc 
în vizită la Tatqa'hicnin, acesta nu o recunoaște şi protestează, spu- 
nînd că, de fapt, Marele Kamak este soțul fiicei lui. Perechea stă 
un timp la Tatqa”hicnin, dar, în cele din urmă, cei doi pleacă acasă 
însoțiți de Omul-Trunchi-de-Copac, frate cu Veai. Acesta se căsă- 
toreşte cu fiica lui Quikinna”qu — şi toată lumea trăieşte fericită. 


MEŞTERUL DULGHER ȘI VÎNTUL DE SUD-EST 


CULTURĂ DE ORIGINE: amerindiană — tribul Haida [Columbia Britanică şi 
Insulele Regina Charlotte). 

PROVENIENŢĂ: preluat din tradiţii orale. Dintre principalele surse cităm J.R. 
Swanton, Haida Texts and Myths, Buletinul 29, Departamentul American 
de Etnologie, Washington, 1905. 


Pe coasta sudică a Insulelor Regina Charlotte, fiinţa-spirit Meşterul 
Dulgher este în conflict cu spiritul Sud-est, un vînt pe care are de 

gînd să-l pedepsească pentru violenţă. Meşterul Dulgher își făureşte 
o canoe de război care se sfărîmă — şi tot ce încearcă să construiască 
are aceeaşi soartă. E gata să se recunoască învins, dar apare Marele 
Prostănac şi îi arată cum să-și facă treaba. În ciuda faimei instructo- 
rului, lucrarea reuşeşte, şi Meşterul Dulgher porneşte în căutarea 
vîntului. Socotind că a ajuns la locul potrivit, el lansează o provo- 
care, dar nu i se răspunde; în cele din urmă, curentul aduce o gră- 
madă mare de alge în mijlocul căreia zărește capul lui Sud-est. Îi 
înhaţă capul, dar Sud-est își strigă nepoții în ajutor. Norul-furtu- 
nii-roşii răspunde, colorînd cerul în purpuriu. Vîntul se înteţeşte și, 
cu ajutorul Celui-ce-smulge-vârfurile-copacilor, sporeşte furtuna; 
astfel, vîrfurile copacilor se prăvălesc în jurul canoei Meşterului Dul- 
gher. El foloseşte puteri magice pentru a se apăra, dar o serie de 
alte spirite răuvoitoare îşi fac mendrele: este convocat vîntul Zor- 
năit-de-pietriş, urmat de Făcătorul-ceţii-groase-pe-mare şi de multe 
altele. Toate sînt înfrînte; Sud-est convoacă Valul-mareelor, care 
izbutește să scufunde barca Meşterului Dulgher. Mitul are un final 
ambiguu. Meşterul Dulgher luptă să ajungă la mal, e doborit, dar 
nu învins, iar Sud-est se retrage în propriul sălaş. 


MIDAS ȘI URECHILE DE MĂGAR 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat din tradiţii orale. 


Midas, regele Frigiei, esteunul dintre judecătorii întrecerii muzi- 
cale purtate între Apollo, care cîntă la liră, şi Marsyas, care folo- 
seşte fluierul dublu al Atenei. Midas este singurul judecător care 
votează în favoarea lui Marsyas, necuviinţă pentru care Apollo îl 
„înzestrează“ cu o pereche de urechi de măgar. 

Midas este atît de stingherit, încît îşi ascunde urechile sub o 
scufie. Numai bărbierul îi cunoaşte secretul; acesta a jurat să păs- 
treze tăcere, dar nu se poate abține şi sapă o groapă în pămînt unde 
spune în şoaptă ce ştie. Din acel loc răsar cîteva trestii care, foşnind 
în bătaia vîntului, spun de-atunci întregii lumi: „Regele Midas are 
urechi de măgar!“ Vezi Marsias și flautul Atenei, p. 183. 

OMUL-URS 


CULTURĂ DE ORIGINE: amerindiană — tribul Pawnee [Oklahoma şi Dakota 
de Nord]. 

PROVENIENȚĂ: preluat din tradiţii orale. Sursele principale citează G.A. Dorsey, 
The Pawnee: Mythology, Institutul Carnegie, Washington, nr. 59, 1906. 
Mitul explică relaţiile dintre amerindian și urs, relaţii considerate sacre, 
şi originea dansului ursului la tribul Pawnee. 


Un războinic în drum spre casă întîlneşte un pui de urs, îl ridică şi 
îi leagă frunze de tutun în jurul gâtului, ca semn că nu are de gînd 
să-i facă vreun rău. El îi spune puiului că, atunci cînd i se va naște 
fiul, speră ca urşii să îl ajute să ajungă un om înţelept. Se întoarce 
la soția însărcinată şi îi povesteşte întîmplarea, dar, procedînd aşa, 
îi sădește acesteia în minte ideea de urs; astfel, după naştere, copilul 
creşte asemeni urşilor. Băiatul dă mereu de înțeles că ar fi, de fapt, 
un urs şi, imitîndu-l cît poate de bine, ajunge să semene cu animalul. 
Pe măsură ce devine bărbat, se duce din ce în ce mai des în pădure 
pentru a se întreține cu urşii, stabilind cu ei legături foarte strînse. 

Într-o zi, după ce a devenit șef, este prins de cîţiva indieni din 
tribul Sioux într-o ambuscadă şi, împreună cu o ceată de războinici 
de-ai lui, sînt măcelăriți. Trupurile lor zac într-o rîpă lîngă o potecă 
frecventată de urşi; trecînd pe acolo, una dintre ursoaice îl recu- 
noaşte pe Omul-Urs. Împreună cu tovarăşul ei își folosesc magia 
pentru a-l readuce la viață; Omul-Urs reuşeşte să ajungă la birlogul 
lor şi să se refacă complet — mai puţin părul, care nu-i mai creşte 
niciodată, deoarece fusese scalpat. El rămîne mulţi ani printre urşi, 
iar ei îi transmit marea înțelepciune. În cele din urmă, marele spirit 
Atius Tirawa îi spune Omului-Urs că trebuie să se întoarcă la tribul 
său şi că va ajunge un şef mare, dar îi aminteşte că niciodată nu 
trebuie să-i uite pe urşi sau să înceteze a le urma pilda. Atius Tirawa 
îi dăruieşte un cedru care să-l apere de rele şi o tichie cu care să-şi 
acopere capul pleşuv. La întoarcere, şeful este întîmpinat cu uimire, 
iar apoi, împreună cu oamenii săi, duce daruri în pădure şi execută 
un dans ritual în cinstea urşilor. 


FUMATUL PIPEI SACRE 


CULTURĂ DE ORIGINE: amerindiană. 

PROVENIENŢĂ: preluat din tradiţii orale — vezi mai ales G. Catlin, ///ustrations 
of the Manners and Customs of the North American Indians, 2 vol., 
Londra, 1841. 

Mitologia pipei amerindiene variază de la un trib la altul, dar urmează 
în esență aceleaşi principii. Pipa este un obiect sacru care îl însoţeşte pe 
om întreaga viață, pentru ca, la înmormântare, să fie așezată lîngă decedat. 
Fumatul narcoticelor şi experimentarea diverselor stări de transă repre- 
zintă o practică comună multor societăţi tribale şamanești. 


Unul dintre spiritele cele mari şi bune umblă printr-o pădure; cînd 
oboseşte, aprinde un foc şi se întinde alături să doarmă. Unul dintre 
rivali, un spirit malefic, trece pe acolo şi îl descoperă în această sta- 
re. Nescăpînd prilejul de a-i face un rău, ticălosul din poveste îl 
rostogolește ușurel pînă ce părul îi ia foc de la tăciunii încinși. În 
acest moment, spiritul cel bun se trezește şi, înspăimîntat, o ia la 
goană prin pădure cu părul în flăcări. Şuviţele aprinse sînt purtate 
de vînt, iar în locurile în care cad pe pămîntrăsar plantele de tutun. 

După un timp, marele spirit îşi adună oamenii la Stînca Pipei 
roşii [Pipe Stone Quanry — mal abrupt din cuarţ roşu, avînd aproxi- 
mativ două mile lungime şi treizeci de picioare înălțime] unde sfă- 
rîmă o bucată de piatră şi face din ea o pipă. EI le spune oamenilor 
că stînca roşie reprezintă carnea lor, iar pipa simbolizează pacea. 
El fumează toată pipa, apoi dispare în stînca ce devine un loc sacru 
pentru amerindieni. 


QUIKINNA'QU, EME:MQUT ȘI TENANTO'MWAN 
(Marele Corb, Eme'mqut şi Existenţă) 


CULTURĂ DE ORIGINE: siberiană — koriacă. 

PROVENIENȚĂ: preluat dintr-o tradiţie orală a vînătorilor de reni din Koreatsk, 
care trăiesc de-a lungul rîului Ceaibuga, peninsula Kamceatka, sud-estul Sibe- 
riei. Versiunea modernă se datorează etnologului suedez Waldemar Jochel- 
son, carea cules povestea în anul 1900, în timpul Programului Jesup pentru 
Pacificul de Nord, program finanţat de Societatea Americană de Istorie Natu- 
rală [Arhivele Muzeului American de Istorie Naturală, nr. 10, 1905). 

În mitologia unei societăți animiste primitive, Quikinna”qu (Marele Corb) 
este întemeietorul lumii, perceput nu doar ca divinitate, ci şi ca primul 
om şi ca un şaman putemic. Tenanto'mwan (Existenţă) este o figură mai 
distantă şi mai tenebroasă, detașat de treburile muritorilor, dar le dă spora- 
dic o mînă de ajutor pentru a înclina balanţa lucrurilor. Mitul încorpo- 
rează numeroase principii importante aparținînd credințelor şamaneşti 
proprii societăţilor primitive de vînători. Toate obiectele din natură sînt 
transmutabile și pot ascunde ființe-spirit ce pot căpăta înfățișare de om. 
În cazul de faţă, Quikinna'qu şi fiul său se preschimbă în păsări, iar apoi 
în preşuri din păr de ren. Mitul explică şi credinţa, larg răspîndită, că ploaia 

reprezintă emanaţia corporală a spiritelor celeste — uneori spermă, alteori 
salivă sau urină. Mitul mai sugerează faptul că, înainte de a porni la vînă- 
toare, trebuie îndeplinite anumite ritualuri bine stabilite. 


Quikinna”qu (Marele Corb) şi Eme"mqut, fiul său, sînt enervaţi de 
ploaia care nuse mai termină şi hotărăsc să-l viziteze pe Tenanto'mwan 
(Existenţă) pentru a vedea ce se întîmplă. Ei îmbracă haine din pene 
de corb şi se ridică în zbor. Apropiindu-se de casa lui Tenanto'mwan, 
aud sunete de tobă; intră şi îl găsesc alături de soție, Femeia-Ploaie. 
El i-a dezmembrat soţiei vulva şi a ataşat-o de o tobă. De aseme- 
nea, şi-a tăiat penisul şi îl foloseşte ca băț de tobă, bătînd cu el în 
vulva din care curge apa ce cade jos, pe pămînt. Zărindu-i pe vizita- 
tori, Tenanto'mwan încetează să bată toba şi o pune deoparte, mo- 
ment în care ploaia se opreşte. 

Quikinna'ku şi Eme'mqut se prefac a părăsi casa, se transformă 
în preşuri din păr de ren şi se întind pe podea. Crezînd că a rămas 
singur cu soția, Tenanto'mwan pune mîna pe tobă şi repornește ploaia. 

În ascunzătoare, Quikinna”qu îi spune lui Eme”mqut că el îl va 
adormi pe Tenanto'mwan, dar că Eme'mqut trebuie să urmărească 
unde se află toba şi băţul. Curînd după aceea, prin magia lui Qui- 
kinna'qu, Tenanto'mwan şi Femeia-Ploaie încep să picotească; in- 
strumentele sînt puse deoparte. 

Quikinna'qu ia toba şi băţul şi le coace pe foc pînă devin uscate 
ŞI rumene; apoi le pune la loc. Cînd Tenanto'mwan se trezeşte şi 
reîncepe să bată toba, vremea devine frumoasă. Cu cît bate toba 
mai mult timp, cu atît vremea este mai uscată. 

Quikinna”qu şi Eme"mqut se întorc acasă, dar deoarece norii 
nu se mai arată pe cer şi vînătoarea merge prost, toată lumea începe 
să flămînzească. Pînă la urmă, Quikinna”qu este obligat să se în- 
toarcă la Tenanto'mwan şi să-i povestească necazurile de pe pămînt. 
Tenanto'mwan se căieşte pentru neatenţie şi promite vînătorilor că 
vor avea succes. Quikinna”qu ajunge acasă şi smulge din pămînt 
parul de care sînt priponiţi cîinii taberei; din gaură ţîşneşte o turmă 
de reni. Face sacrificiile necesare şi tribul redevine prosper. 


QUIKINNA'QU ȘI FATA DIN PIN 


CULTURĂ DE ORIGINE: siberiană — koriacă. 
PROVENIENŢĂ: preluat dintr-o tradiţie orală a vînătorilor de reni din Koreatsk, 
coasta Mării Bering a peninsulei Kamceatka, sud-estul Siberiei. Versiunea 

modemă se datorează etnologului suedez Waldemar Jochelson, care a 
cules povestea în satul Tilliran în anul 1900, în cadrul Programului Jesup 
pentru Pacificul de Nord, program finanţat de Societatea Americană de 
Istorie Naturală [Arhivele Muzeului American de Istorie Naturală, nr. 10, 
1905]. 

Întocmai ca în articolul precedent, mitul subliniază credinţa vînătorilor 
primitivi conform căreia toate obiectele din natură sînt transmutabile şi 
pot ascunde fiinţe-spirit care au puterea să ia înfățișare de om. Asemeni 
multor povestiri siberiene culese la începutul secoiului, finalul este confuz 
şi sugerează o tradiţie orală, memorată parţial de o societate a cărei cultură 
se află în declin galopant. 


Quikinna”qu (Marele Corb) se duce în pădure şi găseşte un con că- 
zut dintr-un pin. ÎL sfărîmă cu o piatră; din el apare o fată cu un cap 
asemănător unui ceainic de aramă. Quikinna"qu îi spune că este 
frumoasă. Fata îi răspunde: „Sînt frumoasă, zici? Mama spune să 
intri în casă.“ Casa lor este chiar trunchiul răsucit al pinului, iar 
dormitorul se află în scorbura unei ramuri groase. 

Cînd intră în casă, Quikinna”qu se plînge de foame; este sfătuit 
să deschidă stomacul mamei fetei. Face ce i s-a spus şi, privind 
înăuntru, vede în stomac carnea grasă și fragedă a unei oi de munte. 
Quikinna"qu o mănîncă, se îneacă şi moare. 


QUIKINNAQU ȘI VAK'THIMTILAN 


CULTURĂ DE ORIGINE: siberiană — koriacă. 

PROVENIENŢĂ: preluat dintr-o tradiţie orală a vînătorilor de reni din Koreatsk, 
peninsula Kamceatka, sud-estul Siberiei. Mitul a fost povestit de o șama- 
niţă anonimă din satul Kamenskoe. Versiunea modernă se datorează etno- 
logului suedez Waldemar Jochelson, care a cules povestea în anul 1900, 
în timpul Programului Jesup pentru Pacificul de Nord, program finanțat 
de Societatea Americană de Istorie Naturală [Arhivele Muzeului American 
de Istorie Naturală, nr. 10, 1905). 

Mitul scoate în evidenţă concepția multor societăți şamanești potrivit căreia 
animalele și păsările pot fi posedate de forţe-spirit capabile să ia înfăţişare 
de om. Finalul povestirii pare confuz şi lipsit de sens. 


Quikinna”qu se duce să adune scoarță de salcie, iar Miti, soţia sa, 
hrăneşte căţeii. În timp ce Quikinna'qu lipsește de acasă, Vak'thim- 
tilan (Omul-Coţofană) intră în șopronul unde se aflau câinii și mă- 

nîncă împreună cu puii. De asemenea, o ciupeşte drăgăstos de față 
pe Miti. 

Cînd se întoarce, Quikinna'qu o întreabă ce i s-a întîmplat la 
nas. Ea îi răspunde că s-a zgâriat de marginile ascuţite ale şopro- 
nului cîinilor, drept care Quikinna”qu le retează pe toate. În dimi- 
neaţa următoare, pleacă din nou după scoarță de salcie; în lipsa lui, 
Vak'thimtilan revine. De data aceasta, Miti îl primeşte în casă; cei 
doi încep să facă dragoste, dar sînt întrerupți de întoarcerea neaştep- 
tată a lui Quikinna”qu. Acesta îi strigă soţiei să ia povara de scoar- 
ță, dar Miti răspunde că e ocupată cu întinsul unei piei! Quikinna”qu 
o recheamă; de data asta, cu o smucitură puternică, Miti trage po- 
vara în casă. 

Quikinna”qu intră la bănuieli; pătrunde în locuinţă și aprinde 
focul. Apoi astupă homnul, pentru ca dormitorul să se umple de fum. 
Vak'thimtilan iese tuşind şi scapă cu oarecare dificultate. Dar Miti 
rămăsese însărcinată şi, la timpul cuvenit, face două ouă din care 
ies copii cu înfăţişare de om. 

Timpul trece; într-o zi, pe cînd încercau să depoziteze o captură 
de peşte, unul dintre gemeni i se plînge lui Miti că îi este foame. 
Quikinna'qu îi dă fiecărui copil cîte un somon uscat întreg, dar foa- 
mea gemenilor nu se potoleşte. Quikinna”qu spune că nu este sur- 
prins, cei doi copii fiind făcuţi pe furiş cu o coţofană. Cum gemenii 
plîng tot timpul, Miti îi pune într-o traistă din nuiele şi îi duce la 
Vak"thimtilan acasă. Îi trînteşte pe podea şi hotărăşte să rămînă cu 
tatăl lor. 

Rămas singur, Quikinna”qu o vizitează pe Miti. Mănîncă ceva 
şi se întoarce acasă. 


TENANTO'MWAN ȘI MITI 


CULTURĂ DE ORIGINE: siberiană — Koriacă. 

PROVENIENȚĂ: preluat dintr-o tradiţie orală a vînătorilor de reni din Koreatsk, 
peninsula Kamceatka, sud-estul Siberiei. Mitul a fost povestit de şamanița 
Ty'kken într-o tabără de pe rîul Topolovka. Versiunea modernă se dato- 
rează etnologului suedez Waldemar Jochelson, care a cules povestea în 
anul 1900, în timpul Programului Jesup pentru Pacificul de Nord, program 
finanțat de Societatea Americană de Istorie Naturală [Arhivele Muzeului 
American de Istorie Naturală, nr. 10, 1905). 

Dihonia dintre creator şi consoarta sa, aceasta jucînd rolul soţiei iscusite, 
dar răzbunătoare, este bine reprezentată în mitologia siberiană; episodul 
bizar al intrării lui Tenanto'mwan în anusul soţiei reprezintă o temă comună. 


Tenanto'mwan, fiinţa creatoare, şi Miti, soţia sa, duc împreună o 
viață cît se poate de paşnică, pînă cînd, într-o zi, Tenanto'mwan o 
izgoneșşte. Ea hotărăşte să se răzbune pe creator pentru purtarea-i 
urîtă; îşi taie sînii, fesele şi vulva şi le preface în patru fiinţe ome- 
neşti de sex masculin. Încredințindu-se celor patru bărbaţi, ea le 
sugerează să-i joace o festă lui Tenanto'mwan. Miti propune ca ea 
să se întoarcă acasă, iar cei patru să o urmeze după un timp, zicînd 
că sînt fraţii ei şi că au venit să o ia. 

Miti îşi desprinde o bucăţică e piele de pe picior, o preschimbă 
în pasăre şi îi poruncește să zboare spre casă. Ea însăşi se întoarce 
acasă, iar cînd pasărea începe să ciripească pe acoperiș, Miti îi spu- 
ne lui Tenanto'mwan că zburătoarea anunţă sosirea fraților ei. Cei 
patru „frați“ se plîng că, după spusele lui Miti, soţul ei o bate şi că, 
în general, se poartă urit cu ea, drept care au de gînd să o ducă într-un 
loc în care să se afle pe miîini mai bune. După ce s-au îndepărtat, 
Miti redă celorpatru forma iniţială, dar nu îi pune corect la locurile 
lor; sînii se află acum în spate, fesele, pe piept, iar vaginul, în dos. 
Se întoarce acasă şi se preface a fi o soţie iubitoare. 

În pat, Tenanto"mwan încearcă să o mîngîie pe Miti, dar cînd 
se plînge că toate părţile sînt puse alandala, ea se răsteşte la el şi 
îi spune să nu o atingă. Dimineaţa, spăşit, Tenanto'mwan îi pro- 
pune să nu se mai certe, să înceteze a-şi mai juca feste unul altuia. 
O roagă pe Miti să-i facă o budincă, dar ea refuză, minţind că în 
cămară nu se mai găsesc de-ale gurii. Tenanto'mwan o ameninţă 
că o dă afară de-a binelea, că-şi va găsi o soţie mai vrednică, în 
stare să-i gătească bucate gustoase. După care pleacă furios. 

Rămasă acasă, Miti pregăteşte tot felul de budinci delicioase; 
aleargă apoi după Tenanto'mwan, îi taie calea pe potecă şi se-ntin- 
de pe jos în faţa lui cu picioarele-n sus şi capul îngropat în zăpadă. 
Apoi creşte pînă cînd blochează drumul; Tenanto'mwan păşeşte prin 
deschiderea anusului ei ca prin uşa unei case. O dată prins în cap- 
cană, ea zăvorăşte intrarea şi se duce acasă; aici îl scoate pe creator 
şi îl ospătează cu budinci. În timpul în care s-a aflat în anusul soţiei, 
lui Tenanto'mwan i-a căzut tot părul, rămînînd chel pentru tot- 
deauna. 

TENANTO'MWAN ȘI RENII 


CULTURĂ DE ORIGINE: siberiană — Koriacă. 

PROVENIENŢĂ: preluat dintr-o tradiţie orală a vînătorilor de reni din Koreatsk, 
peninsula Kamceatka, sud-estul Siberiei. Mitul a fost povestit de șamanița 
Ty'kken într-o tabără de pe rîul Topolovka. Versiunea modernă se datorează 
etnologului suedez Waldemar Jochelson, care a cules povestea în anul 1900, 
în timpul Programului Jesup pentru Pacificul de Nord, program finanțat 
de Societatea Americană de Istorie Naturală [Arhivele Muzeului American 
de Istorie Naturală, nr. 10, 1905). 

Povestea combină elemente animiste — valoarea supremă fiind atribuită 
turmelor de reni — cu un exemplu practic de statut șamanesc autentic. 


Tenanto'mwan, fiinţa creatoare, are trei turme de reni; multe dintre 
animalele lui stîrnesc invidia clanurilor din Ciukotsk şi Koreatsk. 
Clanurile se înțeleg să-şi unească forțele, să-l ucidă pe Tenanto'mwan 
Şi să-i fure renii; drept care, pornesc cu toţii spre casa lui. Pe drum 
se întîlnesc cu Nipai"vaticnin (Invidiosul) care i se alătură, spunînd 
că ştie drumul şi că o ia înainte în recunoaștere. 

Nipai'vaticnin se întoarce cu ştirea că Tenanto'mwan este înso- 
țit doar de cei doi fii şi de un nepot. Dar Tenanto'mwan l-a văzut 
pe Nipai”vaticnin şi a înţeles că nu este un vizitator binevoitor, aşa 
că îşi adună turmele şi fuge, lăsîndu-i acasă pe fiul său Illa şi pe 
fiica sa Kilu, cu interdicţia de a dezvălui locul în care se află. Cînd 
sosesc atacatorii din Ciukotsk şi Koreatsk şi îl iau pe Illa la între- 
bări, ei bănuiesc că acesta le ascunde adevărul şi îl ameninţă cu 
moartea; atunci Illa i-l arată pe Tenanto'mwan mînîndu-şi turmele 
peste marea îngheţată. Începe o urmărire „fierbinte“, iar cînd Miti, 
soţia lui Tenanto'mwan, îi zărește pe atacatori, ea îl avertizează. 
Tenanto'mwan ia o gură de zăpadă şi o scuipă, topind gheaţa dintre 
turme şi țărm. Mai ia o gură de zăpadă, o scuipă şi face să crească 
muşchi, pentru ca turmele să se poată hrăni. Între timp, atacatorii 
flămînzesc pe mal şi se întorc la Tenanto'mwan acasă, cu intenţia 
de a-l ucide pe Illa. Dar înainte de-a o face, ei acceptă o întrecere 
şamanescă pentru a vedea cine are mai multă putere. Dacă Illa se 
va dovedi mai puternic, îi vor cruța viaţa. 

În acest timp, Tenanto'mwan își trimite fiul cel mare, eroul 
Eme'mqut, să-l salveze pe Illa. Eme”mgqut se face nevăzut, iar cînd 
începe întrecerea şamanescă, îl ridică pe Illa de la pămînt, trăgîn- 
du-l de păr în sus. Clanurile din Ciukotsk şi Koreatsk sînt impresio- 
nate de această aparentă levitaţie şi renunţă să-l ucidă pe Illa. După 

plecarea lor, Eme"'mqut își dezvăluie identitatea şi îi lămurește că 
el, şamanul cel adevărat, i-a salvat viaţa lui Illa. De-acum înainte 
Tenanto'mwan şi turmele sale sînt lăsaţi în pace de clanurile din 
Ciukotsk şi Koreatsk. 


VEAI ȘI POQA'KO 
(Femeia-larbă şi Omul-Diaree) 


CULTURĂ DE ORIGINE: siberiană — koriacă. 

PROVENIENŢĂ: preluat dintr-o tradiţie orală a vînătorilor de reni din Koreatsk, 

peninsula Kamceatka, sud-estul Siberiei. Mitul a fost povestit de o şama- 
niță anonimă din satul Kamenskoe. Versiunea modemă se datorează etno- 
logului suedez Waldemar Jochelson, care a cules povestea în anul 1900, 
în timpul Programului Jesup pentru Pacificul de Nord, program finanțat 
de Societatea Americană de Istorie Naturală [Arhivele Muzeului American 
de Istorie Naturală, nr. 10, 1905]. 
Folclorul siberian, întocmai ca cel aparținînd multor societăți primitive, 
este presărat cu elemente aparent „obscene“. Legendele se concentrează 
deseori asupra secreţiilor corporale de un fel sau altul; în general, se con- 
sideră că emanaţiile spiritelor au puteri generatoare. În mitul despre Veai 
şi Poqa'ko există o intenție precisă, întru cîtva dezgustătoare, care îl face 
mai puţin obişnuit. Sînt puse clar în evidență puterile animiste prin care 
obiectele comune pot poseda o identitate spirituală capabilă să se mani- 
feste în formă de om. 


Eme'mqut, fiul ființei creatoare Tenanto'mwan, hotărăște să se în- 
soare şi o alege drept soţie pe Veai (Femeia-larbă). Dar ei îi pasă 
prea puţin de el, şi părinţii nu o pot convinge să consimtă căsătoria. 
Între timp, Acicena”qu (Marele Bunic) are o idee: se duce să-și facă 
nevoile, se şterge şi aruncă pe jos cîrpa; o loveşte apoi cu piciorul 
şi îi poruncește să se transforme în om. Astfel apare pe lume Poga'ko 
(Omul-Diaree). 

Acicena'qu pune o oală de noapte în traista lui Poga'ko, spunîn- 
du-i să facă o vizită părinților fetei şi să îi ceară mîna. EI nu are de 
gînd să meargă pînă la capăt cu însurătoarea, ci numai să o dez- 
guste pe Veai cu înfăţişarea și purtările sale. O dată ajuns acolo, se 
aşază pe oală în mijlocul casei, se prezintă tinerei Veai şi o anunţă 
că a venit să o ia de nevastă! Probabil că unul ca el ar putea fi alesul, 
susține Poqa'ko, de vreme ce l-a respins pe Eme'mqut: 


„la-mi oala acum şi golește-o afară!“ 

Veai ia oala, precum i s-a poruncit, dar o azvirle cît colo şi fuge să 
se adăpostească în casa unui vecin. 

Cînd Poqa'ko iese să o caute, își găseşte oala spartă; adună bu- 
căţile şi cere un sfredel, dorinţă care îi este prompt refuzată. Drept 
care, crește pînă se poate aşeza pe uşa casei și începe să-şi facă 
nevoile. Această faptă îi convinge pe părinții fetei să-i dea de îndată 
sfredelul. Poga”ko îşi repară oala şi pornește în căutarea fetei. O 
găseşte și îi poruncește să iasă din ascunzătoare, dar Veai fuge de 
el din nou. Din nefericire, Veai se refugiază tocmai în casa subpă- 
mînteană în care locuiesc două dintre surorile lui Poga'ko; le roagă 
pe femei să o ascundă, dar ele o hăituiesc și mai și. 

În timp ce aleargă, Veai îşi scoate cerceii și îi leapădă pe drum, 
iar surorile lui Poga”ko se încaieră pentru ei. Pînă la urmă, Veai dă 
buzna în casa lui Eme'mqut, plingînd și spunînd că este urmărită 
de un om respingător și că acceptă să se mărite pe dată cu el. Între 
timp, Poqa'ko, supărat pe surori pentru că au scăpat prada, intră în 
casa lui Eme'mqut; Veai îl recunoaște pe urmăritor. | 

Planul a reușit; bunicul Acicena”qu îl mai loveşte o dată pe Poqa'ko 
Şi îl readuce la ccadiţia de zdreanţă neînsuflețită. 


VEYE'MILAN (OMUL-RÎU) 
SE TRANSFORMĂ ÎN FEMEIE 


CULTURĂ DE ORIGINE: siberiană — koriacă. Ş 

PROVENIENȚĂ: preluat dintr-o tradiţie orală a vînătorilor de reni din Koreatsk, 
peninsula Kamceatka, sud-estul Siberiei. Mitul a fost povestit de şamanița 
Yutaw din satul Talovka. Versiunea modemă se datorează etnologului sue- 
dez Waldemar Jochelson, care a cules povestea în anul 1900, în timpul 
Programului Jesup pentru Pacificul de Nord, program finanţat de Socie- 
tatea Americană de Istorie Naturală [Arhivele Muzeului American de Is- 
torie Naturală, nr. 10, 1905). 


Illa, nepotul fiinţei creatoare Tenanto'mwan, hotărăşte să se trans- 
forme în femeie. Astfel, împreună cu Yine'ane'ut, fiica lui Tenan- 
to'mwan, se apucă să brodeze. Într-o zi, Yine'ane?ut îl trimite la 
Veye'milan (Omul-Rîu) după o piele de cîine cu care să-și împodo- 
bească tunica. Îl deghizează pe Illa în așa fel încît să-i semene, 
punînd pe el pielea ei de ren; privindu-l, îşi dă seama că Veye'milan 
va descoperi pozna; în consecință, îl îmbracă pe Illa cu hainele altei 
femei și de această dată e mulțumită. Ea însăși l-ar lua drept femeie! 

Illa ajunge la Veye'milan tocmai cînd acesta se întoarce din pă- 
dure cu o legătură de lemne. Soţia îl întreabă cine e afară, iar el 
răspunde că este Illa (prost deghizat, după cît se pare), care trebuie 
poftit şi omenit. Veye"milan îl invită pe Illa la masă, iar soţia lui îi 
dăruieşte o piele de cîine; Veye'milan vrea să-şi petreacă noaptea 
lîngă Illa numai dacă şi el se preschimbă în femeie. Cînd toţi dorm, 
Illa se aruncă asupra lui Veye'milan, care încearcă să-l dea la o 
parte, în cele din urmă, îi dă o lovitură atît de puternică cu piciorul, 
încît acesta se prăvăleşte pe podea. Illa îşi ia pielea de câine şi traista 
şi pleacă acasă. 

Y'ine'ane”ut îl întreabă dacă l-a recunoscut cineva, iar cînd Illa 
admite că da, ea îi spune să înceteze să poarte haine femeiești; mai 
bine să se ducă la Khi'gilan (Omul-Tunet), care îi va găsi o soţie. 

În ziua următoare, Veye"milan pleacă din nou în pădure după 
lemne, dar curelele legăturii se rup; se aşază în locul în care stătuse 
Illa cu o zi în urmă. Soţia îl întreabă de ce şade acolo, iar el îi răs- 
punde că se va preschimba în femeie. Începe să facă treburi feme- 
ieşti, dar cînd Illa şi noua lui soţie vin să-l viziteze, Veye'milan îi 
întreabă cum ar putea să redevină bărbat. Illa rămîne tăcut. Incapa- 
bil să rupă vraja, Veye'milan insistă să fie tatuat pe față, urlînd de 
durere în timp ce Illa îl priveşte cu oarecare dispreţ, comentînd că 
tatuajul este ceva la care el nu s-a pretat niciodată cît timp a fost 
femeie. 

Veye'milan este sortit să rămînă servitorul lui Quikinna”ku (Ma- 
rele Corb), iar fraţii săi nu dau niciodată pe acolo, fiindu-le foarte 
ruşine cu el. 


YINAAGIT ȘI YINE:ANE'UT 
(Omul-Ceaţă și fiica Marelui Corb) 


CULTURĂ DE ORIGINE: siberiană — koriacă. 

PROVENIENȚĂ: preluat dintr-o tradiție orală a vînătorilor de reni din Korzatsk, 
peninsula Kamceatka, sud-estul Siberiei. Mitul a fost povestit de şamanița 
A'yuna"ut din satul Kamenskoe. Versiunea modemă se datorează etnolo- 
gului suedez Waldemar Jochelson, car= a cules povestea în anul 1900, în 
timpul Programului Jesup pentru Pacificul de Nord, program finanțat de 
Societatea Americană de Istorie Naturală [Arhivele Muzeului American 
de Istorie Naturală, nr. 10, 1905). 

Yina'agit (Omul-Ceaţă) vrea să se însoare cu Yine'ane'ut, fiica lui 
Quikinna”ku (Marele Corb). Fa are o fiică, pe nume Ce'ipine'ut (Fe- 
meia Galbenă), pe care o ţine ascunsă într-o mărgea de sticlă, printre 
podoabele pe care le poartă. Cei trei se duc la mama lui Yina'agit 
şi se instalează în casa ei. Într-o zi, pe cînd Yina'agit este la vînă- 
toare, fratele lui mai mic rămîne acasă şi o seduce pe Yine'ane”ut, 
care se îndeletnicea cu răzuirea pieilor de ren. Ea se apără cu cuțitul 
şi, din greșeală, îşi înjunghie cumnatul. Speriată, tîrăște trupul în 
magazie, îl înveleşte într-o piele de ren şi îl ascunde într-un sac din 
piele de focă. 

Yina'agit se întoarce şi întreabă unde îi este fratele, dar Yine'ane'ut 
susține că nu ştie. Mergînd în magazie să-și agaţe arcul, Yina'agit 
vede o picătură de sînge prelingîndu-se şi, căutînd, ajunge la sacul 
din piele de focă. Dîndu-şi imediat seama cine este vinovatul, îşi 
ucide soţia, dar, revenind în magazie, îşi găseşte fratele în viaţă. In- 
dispus, Yina'agit vrea să ştie de ce fratele lui a făcut pe mortul cînd 
el şi-a ucis soția după o judecată sumară. 

Yina'agit înveleşte trupul Yine'ane”ut-ei într-o piele albă de 
ren, îl agaţă de o grindă şi pleacă. Între timp, un lup care vîna prin 
preajmă cercetează casa părăsită şi descoperă giulgiul atîrnat de 
grindă. Îl tîrăște afară şi desface legătura, dar trupul se rostogolește 
la vale atît de repede, încît nu-l poate prinde; cînd trupul se înde- 
părtează, el zăreşte două femei ridicîndu-se şi luînd-o la fugă. Sînt 
Yine'ane'ut şi fiica ei. Femeile îi cer unui ren de mîncare, ca să mai 
prindă puteri, şi aleargă mai departe pînă văd o scară lăsată în jos 
din cer; Ya”halan (Omul-Nor) se afla în capătul scării. EI le trage 
sus şi, după ce le ascultă povestea, recunoaște că poartă vina pentru 
tot ce s-a întîmplat. Îi spune Yine'ane'ut-ei că o va lua în căsătorie, 
iar fiica ei se va mărita cu Ya'vac, fiul său. Ya'halan le spune că 
trebuie să facă o vizită părinţilor Yine'ane”ut-ei, să-i anunţe că ea 
nu mai trăieşte cu fostul soț, drept care pornesc cu toţii spre casa 
lui Quikinna”ku (Marele Corb). Cînd trec prin dreptul casei lui 
Yina'agit, acesta iese afară şi, recunoscînd vocea Yine'ane”ut-ei, 
o roagă să nu mai fie supărată. Fa îi răspunde că el a ucis-o şi că ar 
fi mîncat-o un lup dacă nu ar fi scăpat ca prin minune. 

Ajung în sfîrşit la casa lui Quikinna”ku şi îi povestesc tot ce s-a 
întîmplat. Eme"mgqut, fiul acestuia, îi însoţeşte pe drumul de întoar- 
cere şi se căsătoreşte cu sora lui Ya”halan, Ya”halna'ut (Femeia-Nor). 
În final, toată lumea trăieşte fericită. 

YUSHII 


CULTURĂ DE ORIGINE: tribul Kafir [Prasun, Hindukush). 
PROVENIENȚĂ: preluat din tradiţii orale, culese mai ales de M. Elphinstone 
(1839), C. Morgenstierne (1951) şi G.S. Robertson (1896). 


Demonii Yush trăiesc pe pajiştile munţilor, unde se află lăcașurile 
lor sacre; în general, apar în grupuri de şapte. Societatea lor este 
arhaică şi rudimentară: ei cultivă mei şi vînează nestingheriţi cu 
arcuri şi săgeți. Un demon poate fi doborit cu o singură lovitură, 
dar cel mai mare pericol este o săgeată muiată în fecale. La a doua 
lovitură, demonul se va restabili. Cînd moare, spiritul său iese prin- 
tr-o deschizătură din creştetul capului. Dacă e tăiat în bucăţi, din 
ele cresc noi demoni (asemeni capetelor Hidrei din Lerna în mito- 
logia greacă). Femelele-demon gătesc folosindu-și trupurile drept 
sursă de căldură; ele își pun o mînă sub corp, iar cu cealaltă ames- 
tecă în pîntece. 

Demonii şi consoartele lor apar frecvent sub alte înfățișări. O de- 
morniță ia chipul unei fete frumoase de care se îndrăgosteşte profund 
un tînăr muritor. El se culcă cu fata, dar, pentru a răzbuna ofensa 
adusă demonilor, cumnatul ei se transformă în urs şi devastează plan- 
tațiile de porumb din jurul satului tînărului. Tînărul muritor trage 
o săgeată asupra ursului şi cuplul se desparte. 


DIVERSE 


FILIPINEZ: Pasărea magică Adarna este cunoscută pentru puterile 
ei vindecătoare, drept care, un rege bolnav îi trimite pe cei trei fii 
ai săi în căutarea ei. Magia protectoare a păsării îi preface pe primii 
doi în pietre; mezinul ajută un lepros, iar acesta, răsplătindu-i bună- 
tatea, îi dezvăluie secretul prin care poate contracara magia păsării. 
Fiul victorios se întoarce acasă cu pasărea, iar tatăl său se vindecă. 


JAPONEZ: În timpul unei furtuni, tînărul Kadzutoyo întilneşte o fe- 
meie frumoasă șezînd pe marginea drumului. Ea îi cere ajutor, dar 
tînărul bănuieşte că frumuseţea ei este supranaturală; cînd vede că 
hainele ei rămîn uscate deși plouă cu găleata, el o decapitează. Fe- 
meia dispare pe dată, iar în locul ei zace un viezure mort. 

DIN NouA GUINEE: La începutul lumii, înainte de crearea oame- 
nilor, cîțiva cazuari" poposesc pe malul lacului Tuumbamuuta, unde 
îşi leapădă penele şi iau înfăţişare de femei goale care se scaldă. 
Unul dintre zei, trecînd pe acolo, priveşte scena şi observă că ulti- 
ma pasăre care intră în apă şi îşi leapădă penele este deosebit de 
frumoasă; tiptil-tiptil, el îi fură veșmintele. Cînd iese din apă, nu-și 
mai găseşte penele, iar la asfinţit, cînd ceilalți cazuari își iau zborul, 
ea rămîne pe loc. Zeul îşi părăseşte ascunzătoarea și încearcă să 
aibă relaţii sexuale cu arătarea feminină, dar ea, fiind de fapt pa- 
săre, nu are vagin. Ea se aşază pe o stîncă ascuţită, stînca o crestea- 
ză şi are menstruaţie pentru prima dată; apoi face dragoste cu zeul 
şi dă naştere multor copii — strămoşii neamului oamenilor. 


” Păsări mari, asemănătoare struților (n.trad.). 

MITURI DESPRE SOARE, 
LUNĂ ȘI STELE 


Soarele şi luna sînt considerate, în general, divinităţile astrale cele 
mai semnificative, dar creaţia lor se petrece deseori cu multă vio- 
lenţă. Astfel, Nanahuatl, o divinitate aztecă, este constrînsă să se 
autojertfească pentru a se putea înălța şi deveni noul zeu al soarelui. 

Lipseşte concepţia despe un pămînt care să se învîrtească în 
jurul soarelui. Cînd se nasc mitologiile, povestitorii nu dispun de 
asemenea dovezi ştiinţifice; astfel, soarele străbate cerul întotdea- 
una de la un orizont la altul. Globul solar nu reprezintă cu necesi- 
tate divinitatea. Aceasta se poate ascunde în spatele discului solar 
sau poate călători într-un car ori într-o barcă solară. Ultima imagine 
este bine reprezentată în mitologia egipteană; în zori, Re, zeul-soa- 
relui, iese din gura zeiței pămîntului, Nut, străbate cerul, iar la as- 
finţit intră din nou în trupul zeiței. În timpul nopții, el își continuă 
călătoria prin tărîmul subpămîntean. 

Evenimente cosmice de felul eclipselor sînt deseori reflectate 
în miturile în care soarele sau luna cad pe pămînt ca urmare a unei 
întîmplări nefericite, după care îşi reiau locul pe cer. 

Stelele sînt îndeobşte privite ca elemente lipsite de însemnătate, 
dispuse bizar pe boltă pentru a lumina cerul nopții; uneori se crede 
că şi ele au fost cîndva ființe muritoare sau divinităţi minore aşe- 
zate pe firmament pentru a fi ferite de o soartă mai rea pe pămînt. 


AMATERASU-O-MI-KAMI ȘI OGLINDA DIVINĂ 


CULTURĂ DE ORIGINE: japoneză — şintoistă. 
PROVENIENŢĂ: preluat din tradiţii orale în diferite texte și pe obiecte de artă, 
inclusiv în cărțile sacre Nihongi şi Kojiki. 

Prin nepotul ei, prințul Ninigi, Amaterasu este considerată zeița-mamă, 
întemeietoarea dinastiei imperiale, figura centrală a şintoismului. Ca zeiță 
a soarelui, imaginea ei de soare-răsare a fost preluată de simbolismul na- 
țional japonez. Este posibil ca ea să provină din zeitatea buddhistă Vairo- 
cana; principalul altar ce i s-a consacrat este sanctuarul Ise Jingu (Ise Naiku) 
de la Uji-Yamada. 


Amaterasu este fiica preferată a zeului primordial Izanagi, fiind 
născută din ochiul său stîng (vezi /zanagi și Izanami, p. 70). Ea are 
trei frați: Tsuki-Yomi, zeul lunii, născut din ochiul drept al lui Iza- 
nagi, Susanoo-Wo, zeul furtunii, născut din nasul lui Izanagi; şi 
Hi-No-Kagu-Tsuchi, zeul focului, la a cărui naştere Izanami, mama 
lor, moare mistuită de flăcări. 

Părinţii Amaterasu-ei o găsesc atît de strălucitoare, încît îi or- 
beşte, drept care ea nu mai poate rămîne pe pămînt. Este trimisă 
să domnească ca Regină a Cerurilor, în timp ce Susanoo-Wo, fra- 
tele ei, preia în stăpînire lumea fizică şi materială de pe pămînt. 
Amaterasu trăieşte în cer ca o divinitate puternică, dar nu omnipo- 
tentă: pentru a supravieţui, ea este obligată să trăiască într-o oare- 
care armonie cu fraţii ei. La început, se logodeşte cu Tsuki-Yomi, 
dar se ceartă cu el şi, pentru a nu-i mai vedea chipul, îl expediază 
pe cerul nopţii. Acolo el domneşte asupra lunii împreună cu o curte 
de treizeci de prinți, jumătate îmbrăcaţi în alb şi jumătate în negru. 
În schimb, Susanoo-Wo se dovedeşte un adversar mai redutabil. 
Prin propriile puteri, el se ridică la cer alături de Amaterasu, dar, 
de îndată ce se stabileşte acolo, îi tulbură liniştea casei cu nori de 
furtună şi se dedă la felurite necuviinţe față de ea. Amaterasu rezis- 
tă avansurilor şi, într-o răbufnire de mînie, hotărăște să se ascundă 
într-o peșteră a cărei intrare o astupă cu un bolovan. 

Lumea este cufundată în întuneric şi haos, iar ceilalți zei se văd 
siliți să născocească metode prin care să o ademenească, astfel încît 
zeiţa soarelui să revină pe cer. Ei recurg la serviciile lui Ama-Tsu- 
Mara, zeul fierarilor, cel cu un singur ochi, pentru a-i ajuta să fău- 
rească „oglinda divină perfectă“ în care zeiţa să-şi vadă reflexia 
imaculată şi orbitoare, pentru ca apoi, prin linguşire, să o convingă 
să iasă din peşteră. Hiko-Sashiri și Taoki-Ho-Oi, zeii dulgherilor, 
îi construiesc un palat nou, de o frumuseţe şi o bogăţie nemaiîn- 
tîlnite. Restului panteonului îi revine misiunea de a organiza o pe- 
trecere spectaculoasă care să o atragă. 

Locul din fața peşterii este plin de păsări cîntătoare; Tama-No-Ya, 
zeul giuvaierurilor, făureşte un superb şirag, de nestemate șlefuite, 
lung de aproape zece picioare, care să-i acopere veşmintele;, Ame- 
No-Uzume, zeiţa dansatorilor, al cărei tărîm este puntea plutitoare 
a cerurilor, îşi pune o pălărie specială şi, purtînd o lance, execută 
în faţa peşterii dansul uzume. Divinitatea ancestrală Futo-Tama adu- 
nă diverse obiecte magice şi împinge în față oglinda ce urmează 
să capteze imaginea zeiţei soarelui. El recită liturghia sacră și o 
roagă pe Amaterasu să iasă afară şi să nu-şi mai ascundă niciodată 
faţa. 

În cele din urmă, Amaterasu este încurajată să miște puţin bolo- 
vanul din faţa intrării; o geană de lumină pătrunde în peșteră. Este 
apoi convinsă să-şi părăsească ascunzătoarea întunecată şi să se 
întoarcă pe cer. Susanoo-Wo este surghiunit pentru totdeauna pe 
pămînt, la început, el trebuie să cerșească hrană de la zeiţa O-Ge- 
Tsu-Hime. ÎI înfruntă şi pe dragonul cu opt capete din Izumo [oră- 
şel pe coasta vestică a Japoniei], îl ucide, iar din corpul acestuia 
scoate o sabie magică, numită Kusanagi-No-Isurugi (lamă de cosit 
iarba). Susanoo-Wo îi oferă sabia zeiţei Amaterasu în virtutea supe- 
riorităţii ei, la rîndul ei, zeiţa i-o dăruieşte nepotului ei Ninigi, cînd 
prinţul coboară pe pămînt. 

Jata-Kagami, oglinda divină, este oferită în dar primului împă- 
rat, fiind considerată unul dintre simbolurile sacre. 


CASTOR ȘI POLUX 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat din tradiţii orale de poetul epic grec Hesiod în Imn 
către Dioscuri, Catalogul femeilor şi Ciclul epic. 
Gemenii Dioscuri, Castor şi Polux, sînt asociaţi cailor, originea lor deri- 
vînd probabil din modelul indo-european al Asvinilor din mitologia ve- 
dică. Dar pot fi asociaţi şi unui cult spartan — şi nu este exclus să provină 
din el. Mitul implică o distribuție complicată de personaje banale şi melo- 
dramatice, o trăsătură neobişnuită fiind faptul că unul dintre frați este 
muritor, iar celălalt dobîndeşte nemurirea. 


Castor şi Clitemnestra, Polux şi Elena sînt două perechi de gemeni; 
oficial, sînt vlăstarele regelui spartan Tindareos şi ale consoartei 
sale Leda, dar în realitate sînt fiii nelegitimi rezultați din legătura 
Ledei cu Zeus. Cei doi fraţi Dioscuri, Castor şi Polux, se căsătoresc 

cu fiicele lui Leucip, Hilera şi Febe,; la un festival din Sparta, orga- 
nizat în cinstea lui Enea şi Paris, Afareos, unul dintre frații lui Tin- 
dareos, fiind beat, îi acuză pe cei doi că nu le-au dat mireselor o 
zestre pe măsură. Insulta nu poate rămîne fără răspuns; se iscă o 
încăierare cu Linkeos şi Idas, fiii lui Afareos, în timpul căreia Castor 
este ucis. 

Zeus intervine şi îl omoară pe ucigașul Linkeos cu un trăsnet, 
iar pe Polux, geamănul Dioscur supravieţuitor, îl ia înapoi în Olimp. 

Există multe versiuni alternative privind cauza şi efectul luptei, 
dar rezultatul rămîne în esenţă acelaşi. La Hesiod, de exemplu, mo- 
tivul luptei fatale îl constituie furtul de către fraţi al vitelor lui Lin- 
keos şi Idas. Polux refuză să accepte darul nemuririi fără fratele 
ucis, care sălășluieşte acum în lumea subpămînteană. Se ajunge la 
un compromis: Zeus îi permite lui Castor să-şi petreacă fiecare a 
doua zi în compania zeilor. 


NAŞTEREA LUI DUDUGERA 


CULTURĂ DE ORIGINE: papuașă [Noua Guinee). 
PROVENIENŢĂ: preluat recent din tradiții orale. 


Cosmosul este cufundat într-o beznă veşnică deoarece nu există 
soare. O femeie înoată pe lîngă țărm; un delfin se îndreaptă spre 
ea şi i se freacă de picior. În timp, coapsa femeii începe să se umfle. 
Umflătura continuă să crească pînă cînd tatăl femeii o despică şi 
din ea se naşte un copil pe nume Dudugera. 

Copilul creşte cu repeziciune şi devine atît de puternic, încît este 
invidiat de ceilalți copii. Pentru a-l proteja, mama lui îl duce înapoi 
pe plaja unde a fost conceput, iar delfinul îl ia în gură. Înoată cu 
el către orizontul răsăritean, îşi deschide gura şi îl aruncă pe băiat 
sus pe cer. Lăsat liber, Dudugera începe să urce, devine din ce în 
ce mai luminos pînă cînd ajunge să stea suspendat de firmament, 
asemeni unui glob strălucitor. El este noul zeu al soarelui, iar pe 
pămînt apar pentru prima dată zorile. 

Puterea lui Dudugera creşte într-atât, încît căldura lui devine 
insuportabilă — oamenii trebuie să se adăpostească în timpul zilei 
de razele sale. Îngrijorată de suferințele provocate de fiul ei, mama 
lui Dudugera caută într-o peşteră întunecoasă bucăţi de calcar. Arun- 

cîndu-le spre cer, ele devin norii care domolesc căldura emanată 
de fiul ei. 


KAȘKU CADE DIN CER 


CULTURĂ DE ORIGINE: hattică — prehittită [Anatolia]. 

PROVENIENȚĂ: text cuneiform preluat dintr-o tradiţie orală, descoperit pe 
tăblițe în situl de la Boghazkoy, Turcia [KUB, xxvul.5, trad. Albrecht 
Goetze; vezi J.B. Pritchard (ed.), Ancient Near Eastern Texts*]. 

Acesta este unul dintre fragmentele mitice care oferă, nu atît o povestire, 
cît o explicaţie simplă a unui fenomen al naturii. Mitul explică fie dispa- 
riția lunii de pe orbita diurnă, fie, în cazuri speciale, evenimente mai dra- 
matice precum eclipsa de lună. 

NOTĂ: Mitul este anterior contribuţiilor hurrite la panteon, iar acolo unde 
au fost identificate, numele hurrite sînt tipărite între paranteze. 


Nevăzut de nimeni cu excepția Kamrusepei, zeița vindecărilor, 
Kaşku (Kuşuh), zeul lunii, coboară de pe cer în lăcașul subpămîn- 
tean. Ca să-l sperie şi să-l determine să revină pe cer, Teşub, zeul 
furtunii, trimite o ploaie puternică, în timp ce zeul Hapantalliya îl 
abordează mai subtil: îi ţine companie şi face uz de puterea sa de 
convingere. 


MANDI ŞI ECLIPSA DE LUNĂ 


CULTURĂ DE ORIGINE: tribul Kafir [Prasun, Hindukush]. 

PROVENIENŢĂ: preluat din tradiţii orale, culese mai ales de M. Elphinstone 
(1839), G. Morgenstierne (1951) şi G.S. Robertson (1869). 
Mitul explică fenomenul eclipsei de lună printr-un scenariu eroic de în- 
fruntare între zei şi giganți. 


Într-o stîncă suspendată între cer și pămînt trăieşte un uriaș pe nume 
Guro; în răstimpuri, Guro se transformă în șarpe şi se lasă în jos, 
pe pămînt. Mandi, zeul-erou, şi Gish, zeul războiului, decid să-l în- 
frunte pe Guro; ei îl instruiesc pe unul de-al lor, pe Pegaileamund, 
să se preschimbe în şarpe, ca să poată spiona acţiunile uriașului. 


* Keilschrifturkunden aus Boghazkoy. Vezi Gindirea hittită în texte, trad. 
Athanase Negoiţă, Editura Ştiinţifică şi Enciclopedică, Bucureşti, 1986 
(n.trad.). 

Astfel deghizat, Pegaileamund reuşeşte să se strecoare neobservat 
în fortăreața uriașului şi îl găseşte întreținînd relaţii sexuale cu mama 
lui. Guro constată că zeii îl ridiculizează pentru incest şi crede pe 
nedrept că a fost trădat de lună. Într-un acces nestăpînit de furie, 
el atacă armata divinităţilor. Mandi este singurul pregătit să-i facă 
faţă. EI îl taie cu sabia pe uriaş în două; jumătatea de sus a corpului 
lui Guro se ridică la cer şi pîndește luna. Răbdarea îi este pusă la 
grea încercare (în timpul eclipselor), dar pînă la urmă reușește s-o 
înghită. Luna stă un timp în corpul său, dar pînă la urmă reuşeşte 
să iasă prin anus; echilibrul cosmic este astfel restabilit. 


MANDI ȘI SALVAREA SOARELUI ȘI A LUNII 


CULTURĂ DE ORIGINE: tribul Kafir [Prasun, Hindukush). 
PROVENIENȚĂ: preluat din tradiţii orale, culese mai ales de M. Elphinstone 
(1839), G. Morgenstierne (1951) şi G.S. Robertson (1896). 


Lumea este rece şi întunecoasă, deoarece uriașul Espereg-era a prins 
soarele şi luna şi le-a ascuns în fortăreaţa lui de aur. În interiorul 
castelului se află o cascadă; uriașul pune soarele în dreapta şi luna 
în stînga respectivei cascade. 

Ca să salveze aştrii, zeul Mandi se transformă în copil şi se în- 
făţişează mamei lui Espereg-era. Cînd uriașul vede copilul, se ho- 
tărăşte să-l adopte; cînd Espereg-era se duce la vinătoare de capre, 
Mandi rămîne închis în fortăreață cu o rezervă de hrană. Mandi în- 
cearcă să scape, împingînd uşa camerei în care se află, dar aceasta 
se deschide numai cît un deget, şi tot ce obţine este un deget de aur. 
Îngrijorată ca fiul ei să nu descopere incidentul, mama lui Espereg-era 
bandajează degetul copilului, pretinzând că s-a tăiat. În ziua urmă- 
toare, Mandi reuşeşte se deschidă puţin mai mult ușa; de data asta 
întregul braţ trebuie bandajat pentru a ascunde aurul. Se pare că și 
acum uriașul este păcălit: el acceptă faptul că Mandi s-a rănit pe 
cînd încerca să-i facă un scaun de dar. 

În a patra zi de captivitate, Mandi revine la statura obișnuită, 
doboară ușa cu o lovitură de picior și descoperă soarele și luna lîn- 
pă o cascadă. Le înşfacă, sare pe un cal aflat în preajmă şi îl întrea- 
bă pe ce drum să apuce ca să scape de uriaş. Calul îi spune că în 
urechea lui dreaptă se află o sabie; Mandi o ia şi cei doi se depăr- 
tează în galop. Cum strălucirea soarelui aflat la Mandi face ca lumina 

Şi căldura să se reverse asupra lumii, uriașul îi urmăreşte şi îi atacă, 
dar zeul îi taie capul cu sabia cea nouă. Asemeni Hidrei, şapte alte 
capete cresc în locul celui tăiat, Mandi le retează şi pe acestea şi 
uriașul se prăbuşeşte. Tiîrît către partea dreaptă a văii, Espereg-era 
îi cere lui Mandi să dea muntele la o parte pentru ca soarele să-i 
lumineze mormîntul şi să încălzească pămîntul. Mandi îi îndepli- 
nește ultima dorință şi pleacă în căutarea mamei uriașului, pe care 
o ucide. Înainte de a muri, ea obţine de la Mandi să o îngroape la 
loc de cinste; apoi, fericită, îşi dă sufletul. 

Mandi continuă să păstreze soarele şi luna, fapt care stîmeşte 
nemulțumire în lume; Imra, zeul suprem, i le ia şi le aruncă pe o 
orbită, pe cer. Alți zei creează omenirea şi le arată oamenilor cum 
să trăiască, să facă unelte şi arme, să cultive grîne. Ei prevăd chiar 
cîini care să-i trezească pe oameni din somn dimineața! 


MAUI ÎL PRINDE PE TAMA-NUI-TE-RA 


CULTURĂ DE ORIGINE: polineziană — maori. 

PROVENIENȚĂ: preluat recent din tradiţii orale, mai ales din J. White, The An- 

cient History of the Maoris: Mythology and Traditions, 6 vol., Welling- 
ton, 1887. 
Mitul aparţine unui ciclu de povestiri foarte îndrăgite, ce relatează ispră- 
vile lui Maui, un fel de supraerou maori în genul mesopotamianului Ghil- 
gameş. Acest mit îl consacră pe Maui ca zeu al soarelui — acesta este 
probabil rolul său originar în credințele maorilor. El capătă în timp un 
rol mai general, asociat pescuitului și inventării uneltelor folosite de oa- 
meni. Mitul se modifică corespunzător, transformîndu-se într-o povestire 
în care părul surorii lui Maui este folosit ca funie de pescuit. 


Mauivrea să prindă soarele, pe Tama-Nui-Te-Ra, deoarece zilele 
nu sînt destul de lungi şi nu-şi poate isprăvi treburile; el ia şuviţe 
din părul cel lung al surorii sale Hina-lka şi, împreună cu frații săi, 
împletește din el o plasă trainică. Dar soarele este mult prea fier- 
binte şi funiile din păr se pîrlesc; Maui se hotărăşte să facă o cap- 
cană nouă mai bună, muind funiile în apă. De data aceasta izbuteşte, 
iar soarele poate fi prins şi tras la suprafață. 

Maui dojenește cu asprime soarele, spunîndu-i că trebuie să-şi 
parcurgă drumul pe cer mai încet, în așa fel încît zilele să devină 
mai lungi şi nopțile mai scurte. După care îl aruncă pe boltă la răsărit, 

îl lasă să străbată întreaga lume, iar la căderea nopţii îl prinde la 
orizontul apusean şi îl coboară încetişor în mare. 


TECCIZTECATL (TECUCIZTECATL) 
ŞI NANAHUATL (NANAUATZIN) 


CULTURĂ DE ORIGINE: aztecă — mezoamericană clasică [Mexic]. 

PROVENIENȚĂ: venerat probabil în perioada 750-—1500 d.Cr. şi cunoscut din 
tradiţiile consemnate în Codicele Florentin şi în cele precolumbiene, pre- 
cum şi din unele detalii de pe sculpturile în piatră. Situl de la Teotihuacan 
se găseşte în San Juan, între Chiconauhtlan şi Otumba. Reproducem nu- 
mele celor două divinități principale potrivit Codicelui Florentin, deşi nu 
acestea sînt cele mai răspîndite forme întîlnite în traduceri. 


Lumea se află în întuneric, fără soare, fără lună, fără zi; zeii se strîng 
la sfat în Teotihuacan pentru a hotărî care dintre ei va deveni soa- 
rele şi va aduce lumii întîiul răsărit. Tecuciztecatl se oferă să înde- 
plinească această sarcină, dar ceilalți se tem şi păstrează tăcerea. 
Nanauatzin, bolnav şi copleşit de sărăcie, nu este de față la întru- 
nire, dar aude de afară ce se discută. În cele din urmă, este chemat 
înăuntru şi i se poruncește să fie noul zeu al soarelui. Nanauatzin 
acceptă, iar lui Tecuciztecatl îi revine rolul de zeu al lunii. 

Cei doi zei intră într-o perioadă de post şi penitenţă, în timpul 
căreia se pregăteşte şi se aprinde focul sacrificial. Tecuciztecatl adu- 
ce lucruri foarte scumpe pentru penitenţă, flagelîndu-se cu cele mai 
subțiri ramuri de pin, oferind cele mai fine gheme de iarbă şi tămiia 
cea mai pură. În schimb, Nanauatzin face tămiie doar din lucruri 
ieftine, inclusiv din crustele de pe propriile răni. Cei doi zei se su- 
pun la penitenţe timp de patru nopţi pe vîrfurile a două coline anume 
ridicate cu acest prilej [Piramida Soarelui și Piramida Lunii de la 
Teotihuacan]. 

La miezul nopţii, zeii sînt îmbrăcaţi în veşminte rituale. Tecu- 
ciztecatl primeşte o pălărie rotundă bifurcată, împodobită cu pene 
de bitlan, şi o mantie brodată. Nanauatzin nu are decît o pălărie de 
hîrtie legată de păr şi i se înmînează straie sărăcăcioase. Ceilalți 
zei înconjoară cele două victime predestinate şi îi cer lui Tecu- 
ciztecatl să se arunce în flăcări. Dar focul arde cu putere şi dogoa- 
rea devine insuportabilă. Tecuciztecatl se retrage înspăimîntat. El 
mai încearcă de patru ori, dar de fiecare dată îl părăseşte curajul. 

Zeii se întorc spre Nanauatzin şi îl îmboldesc să intre în foc. Acesta 
îşi învinge frica şi se azvirle în flăcări, cu trupul trosnind şi sfirîind. 
Văzînd fapta tovarăşului său, Tecuciztecatl îl urmează şi este la 
rîndu-i jertfit. 

Un vultur se avîntă în flăcări după cei doi zei şi iese cu penele 
negre, arse definitiv. E rîndul ocelotului, dar de-acum flăcările s-au 
domolit: el iese doar cu pete negre pe blană. 

Zeii stau multă vreme în jurul focului care se stinge, așteptînd 
să vadă cine va ieşi primul din cenușă ca cel de-al cincilea soare. 
Cînd cerul începe să pălească şi să se înroşească, ei scrutează bolta 
în toate direcțiile, încercînd să-şi dea seama de unde va răsări soa- 
rele. Quetzalcoatl, Ehecatl, Totec şi roşul Tezcatlipoca privesc spre 
răsărit împreună cu patru zeițe şi îl văd răsărind pe Nanauatzin, ur- 
mat la scurt timp de Tecuciztecatl. Amîndoi au luat-o însă pe acelaşi 
drum; grupul de zei se află în încurcătură, neştiind ce să facă, deoa- 
rece acum există de fapt doi sori, iar lumea se va mistui prin foc. 

Unul dintre zei ia un iepure şi biciuieşte faţa lui Tecuciztecati; 
rănit, chipul lui se întunecă. Mai rămîne o problemă: dat fiind că 
cei doi sori sîntţintuiți locului, incapabili să se mişte, zeii sînt prac- 
tic condamnaţi la moarte. 

Este rîndul lui Ehecatl (vîntul) să sufle puternic. Prin acțiunea 
lui, Nanauatzin intră pe făgaşul adevăratului soare, iar Tecuciztecatl 
rămîne imobil pe cer. Dar cînd Nanauatzin se opreşte la apus, Tecu- 
ciztecatl îşi începe călătoria de-a lungul bolții. Prin urmare, ei fac 
cu schimbul: cînd unul se odihneşte, celălalt lucrează. 

Tecuciztecatl apare mai întîi ca un arc foarte mic, asemănător 
unui pai îndoit, folosit ca podoabă pentru buze, dar creşte zilnic, 
devine rotund şi ia formă de disc; după cincisprezece zile este com- 
plet maturizat, arată ca o tipsie mare de argilă. În primele nopți este 
de-un roşu aprins şi strălucitor, dar după o vreme devine mai palid, 
căci semnul lăsat de iepuraș i se vede clar pe față. Cînd a atins stră- 
lucirea deplină, începe să se micșoreze şi, în cele din urmă, moare 
în aşteptarea următoarei renaşteri. 


DIVERSE 


DAYAC [BORNEOJ: În timp ce-și căuta cuțitul, tînărul șef de trib Lejo 
vede un grup de spirite care mănîncă ofranda lăsată de el zeiţei 

orezăriilor. Încercînd să scape, părul lung al unuia dintre ele, pe 
nume Mang, se încîlceşte în crengi. Văzîndu-i frumuseţea, Lejo se 
îndrăgosteşte de zeiță şi o cere de nevastă. Fa acceptă, dar insistă 
să se întoarcă mai întîi în cer ca să-şi adune lucrurile, inclusiv o parte 
a întunericului divin, care o fac nevăzută cînd se află în faţa celor- 
lalţi muritori. Revine pe pămînt să trăiască alături de Lejo, dar, în 
timp ce doarme, un copil îi găureşte traista. Întunericul se revarsă 
de îndată în casă. Cînd Mang se trezeşte, dă copilul afară pe ușă; 
în felul acesta, pentru prima oară în lume, noaptea este eliberată. 
Oamenii încearcă s-o prindă, dar noaptea se răspîndeşte pretutin- 
deni şi ireversibil; disperaţi, zeii o îmbunează, o fac să pălească şi 
să se risipească. Lumina zilei revine pentru o vreme, dar întunericul 
o urmează îndeaproape. 


JAVANEZ: Zeița lunii, Nawang Wulan, coboară pe pămînt îmbră- 
cată într-o mantie din pene de lebădă. Se lasă pe apele unui lac şi-şi 
scoate mantia să se îmbăieze, dar Kyai Agung îi fură veşmîntul. 
Nemaiputînd să se întoarcă în cer, este obligată să rămînă cu acest 
bărbat. Cei doi se căsătoresc şi au o fiică, pe Nawang Sih. Folo- 
sindu-se de puterile ei magice, zeiţa produce orez pentru nevoile 
gospodăriei, dar îi interzice categoric lui Kyai Agung să se uite în 
oala unde îl păstrează. Într-o zi, împins de curiozitate, el descoperă 
că oala conţine un singur bob de orez. De-acum magia nu mai func- 
ționează: zeiţa este silită să adune şi să piseze orezul zilnic, ca orice 
muritoare. Dar îşi găseşte mantia de lebădă şi cu ajutorul ei se în- 
toarce în cer. Nopțile şi le petrece acolo, iar o dată cu lumina zilei 
se întoarce pe pămînt spre a fi împreună cu soțul şi copilul ei. 


DIN KIRIBATI: Zeul soarelui fecundează cu o rază de lumină o mu- 
ritoare, iar ea naște un fiu, pe Buc. Într-o noapte, Bue porneşte cu 
canoea pe ocean, către orizontul de la răsărit, să-şi salute tatăl şi 
să primească de la el învăţătură. Zeul soarelui îi dăruieşte lui Bue 
marea înțelepciune şi-l înzestrează cu multe abilități, printre care 
priceperea de a controla vînturile şi de a vindeca bolile. 


3 
MITURI DESPRE CREAŢIE 


Cîtă vreme începutul şi sfîrşitul, atît la scară individuală, cît şi la 
scară cosmică, reprezintă cele mai mari mistere ale universului, 
nu este surprinzător faptul că toate culturile a cărormitologie a fost 
consemnată şi-au format o idee, deseori foarte elaborată, despre 
procesul creaţiei. 

Există credinţa, foarte răspîndită, că înaintea cosmosului ordo- 
nat a existat haosul dezorganizat şi antediluvian. Acesta poate lua 
forma unui vid întunecat şi diform sau al unei mări informe în miş- 
care — apele primordiale ale creaţiei. Găsim această concepție 
în cultura tribală primitivă, dar probabil că forma cea mai înaltă 
este atinsă în miturile egiptenilor (de unde a fost preluată de greci) 
Şi ale gnosticilor creştini. 

Pe acest tărîm al haosului, o unică ființă se autocreează, deseori 
dintr-un ou cosmic, trezindu-se singură într-un spaţiu întunecat 
Şi gol. Prin propriile puteri, imense, ale gîndirii şi respirației, ea ge- 
nerează mai întîi lumina în întuneric, iar apoi celelalte forme de- 
venite familiare în cosmogonie — stelele, soarele şi luna. La origine, 
această ființă este de regulă asexuată, o monadă, dar îşi creează prin 
partenogeneză un pandant feminin, masculinitatea păstrîndu-şi-o 
pentru sine. Lucrurile nu stau întotdeauna astfel: în tradiția poline- 
ziană găsim femeia primordială Vari-Ma-Te-Takere care trăieşte 
la baza nucii de cocos a lumii, în timp ce grecii au dezvoltat ideea 
Geei, muma pămîntului, apărută din haos; gnosticii au conceput 
un imens intelect ivit din haos, dominat de un personaj feminin dis- 
tinct, Sophia sau Înţelepciunea. În orice caz și indiferent de gen, 
ființa primordială este cea care dă naştere primei generaţii de zei 
din panteon. 

Următoarea etapă în proces este formarea materiei. Substanţa 
materială se iveşte de obicei din apele informe şi mişcătoare ale ocea- 
nului primordial. Această terra firma se poate obține în mai multe 
moduri distincte — un zeu creator poate aduce la suprafaţă mil de 
pe fundul oceanului, plăsmuind o movilă primitivă, sau poate trage 
în sus pămîntul cu o undiţă, sau apele pot da înapoi datorită căldurii 
nou creatului soare. 

După formarea uscatului, apele primordiale nu se confundă 
cu oceanul sărat de la suprafața pămîntului, ci sînt considerate un 
domeniu separat care continuă să existe sub pămînt. În mitologia 
mesopotamiană, ele devin Apsu sau Abzu. Deseori, apele primor- 
diale sînt percepute ca o ameninţare continuă pentru omenire, pu- 
tînd distruge apocaliptic potrivit capriciilor cerului. Locul prin care 
s-au strecurat şi au dispărut la începutul timpului este acelaşi cu 
cel prin care pot reapărea cînd o dictează împrejurările. 

Există şi credinţa, foarte răspîndită, potrivit căreia, la început, 
cerul şi pămîntul sînt una și trebuie separate pentru a crea spaţiul 
aerian în care pot trăi ființele vii. În mitologia mesopotamiană, 
multe povestiri încep cu: „Cînd sus cerul nu era încă numit...“ 
Separarea are uneori caracter catartic. În mitologia polineziană, 
cerul-tată şi pămîntul-mamă trebuie despărțiți cu forța de copiii 
lor, pe cînd în Enuma eliș, mitul babilonian al creaţiei, zeiţa Tiamat 
este despicată în două de Marduk pentru a crea pămîntul şi cerul. 
Mitologia aztecă debutează la fel de violent, corpul zeiţei Tlalte- 
cuhtli fiind tranşat de zeii Quetzalcoatl şi Tezcatlipoca pentru a 
crea terra firma. 

Prin contrast, în cosmogonia hindusă, zeul Vişnu, în încarnarea 
Trivikrama, face trei pași uriaşi, fiecare simbolizînd o separare, 
mai întîi a cerului de pămînt, apoi a fiinţelor vii de pe pămînt. O 
dată creat şi separat, cerul sau firmamentul este considerat despărțit 
de pămînt, iar divinităţile îl susțin în punctele cardinale. O sarcină 
asemănătoare îi revine lui Atlas în tradiţia greacă. 

După înfăptuirea definitivă a separării se pot diferenția mai mul- 
te niveluri de cer, cu alte cuvinte, se obține o ierarhie pornind de 
la stratul cel mai de jos, populat de îngeri sau divinități minore, pînă 
la stratul cel mai de sus, unde se află zeul suprem. 

Creaţia nu este socotită cu necesitate permanentă. Există uneori 
credinţa că are loc un proces constant, chiar dacă se întinde pe o 
perioadă lungă de timp, de geneză şi distrugere cosmice, reflectînd 


47 


tot ce se întîmplă în lumea palpabilă şi vizibilă. Alteori se crede că 
înfăptuirea creaţiei pretinde sacrificarea unei divinităţi. În mitolo- 
pia aztecă, unde creaţia s-a înnoit de mai multe ori, autodistrugerea 
zeilor este necesară pentru obţinerea lumii noi. În şintoismul ja- 
ponez, Izanami, zeiţa creatoare, moare arsă cînd îl naşte pe zeul 
focului. 

Modelarea omenirii este o trăsătură distinctă în procesul de an- 
samblu al creaţiei, prima ființă omenească, de obicei masculină, 
putînd fi considerată un semizeu. Dar acest lucru devine uneori posi- 
bil pe seama unei divinităţi căreia i se pretinde sacrificiul personal. 
Astfel, în tradiţia mesopotamiană, lui Geştu, zeul minor al intelec- 
tului, i se ia viaţa pentru ca zeița-mamă să-i poată amesteca sîngele 
cu lut şi să poată modela primele ființe omeneşti. Uneori este nece- 
sară sfîrtecarea şi împrăștierea părţilor unei divinități. 


ADITI 
(Naşterea zeilor) 


CULTURĂ DE ORIGINE: hindusă — vedică [India]. 

PROVENIENŢĂ: Rig Veda, colecţie de 1028 de imnuri (Vede), compuse în 
sanscrită în jurul anului 1200 î.Cr. şi perpetuate prin tradiţie orală, circula 
printre imigranții arieni din subcontinent în perioada 1700-—700 î.Cr. Im- 
nuri de slavă în timpul sacrificiului religios, Vedele nu sînt atît naraţiuni, 
cît comentarii asupra mitologiei; o naraţiune mai coerentă apare abia în 
unele scrieri ulterioare precum Brahmanele (900-700 î.Cr.) sau în co- 
mentariul vedic al lui Sayana (cca 1350 d.Cr.). 


Brhaşpati, stăpînul Rugăciunii, insuflă viaţă zeilor din nimic, ase- 
meni fierarului care aţiță flăcările focului. Există şi un principiu 
feminin care se ghemuieşte cu picioarele depărtate deasupra cos- 
mosului, pregătit să „nască“ pămîntul și cerul. Într-o scenă para- 
doxală şi incestuoasă, Aditi, zeița-mamă, şi Daksa, tatăl ei, zeul 
soarelui, se nasc unul din celălalt, iar apariţia în marea primordială 
a celor opt fii celești ai Aditi-ei, Aditya-şii, duce la formarea unei 
pîcle. Şapte Aditya-şi modelează lumea, dar cel de-al optulea, pa- 
sărea de foc Martanda, se naşte moartă. Zeița-mamă îi aruncă ca- 
davrul, iar din el ia ființă globul solar. 

ALATANGANA ȘI SA 


CULTURĂ DE ORIGINE: tribul Kono [Guineea Bissau). 
PROVENIENȚĂ: preluat din tradiţii orale. 


La început există două fiinţe creatoare: Alatangana, care trăiește 
în cer, şi Sa, care trăieşte în apele primordiale întunecate şi mocir- 
loase. În lume nu există lumină, drept care Alatangana îi trimite 
Jui Sa un cocoşel cu rugămintea de a îndrepta lucrurile. Sa învață 
pasărea să cînte un cîntec magic la o anumită oră a zilei, iar soarele 
răsare în dimineaţa următoare. 

Într-o zi, Alatangana se hotărăşte să creeze uscatul din ape şi 
să-l acopere cu vegetaţie. În timp ce lucrează pămîntul, se întâl- 
neşte cu fiica lui Sa, de care se îndrăgosteşte. Sa refuză să-i dea 
fata în căsătorie, drept care Alatangana o răpeşte. Ei îşi întemeiază 
un cămin şi cresc şapte băieţi şi şapte fete: unii sînt negri, alţii, albi. 

Pe măsură ce odraslele cresc, încep să vorbească limbi ciudate; 
cînd Alatangana îi spune lui Sa ce se-ntîmplă, Sa îi răspunde că aceas- 
ta este pedeapsa pentru răpirea fiicei sale. Cu toate acestea, Sa îi 
înzestrează pe copii cu unelte potrivite pentru a putea supravieţui: 
celor albi le oferă pene de scris şi hîrtie, iar celor negri le dăruieşte 
ustensile agricole. Apoi frații albi emigrează în ţinuturi îndepărtate, 
pe cînd cei negri rămîn pe loc şi cultivă pămîntul Africii. 


AMEI AWI ŞI BURUNG UNE 


CULTURĂ DE ORIGINE: dayacă [Borneo]. 

PROVENIENȚĂ: preluat recent din tradiţiile orale ale clanurilor dayace care 
trăiesc în centrul insulei. 
În cinstea acestor divinități și a tradiţiilor lor, dayacii organizează festivități 
anuale de îmbunare şi serbări pentru asigurarea unor recolte bogate. Vezi 
şi Tanemahuta, p. 93. 


La începutul lumii, înainte ca pămîntul, cerul şi marea să fi fost 
create, un păianjen celest atîmă de pînză în bezna spaţiului nesfârșit. 
În plasă cade o bucată plată de coral roşu care crește încetul cu în- 
cetul şi umple pînza. După o vreme, pe stînca de coral cad un melc 
Și un vierme, care se tîrăsc pe suprafaţa stearpă şi o acoperă cu dire 
maronii vîscoase ce se transformă în pămînt. Pe solul virgin cade 
apoi un copăcel și rădăcinile pătrund în noroiul cleios. Alţi copaci 
i se alătură — şi curînd încep să crească pădurile. 

A patra creatură, un crab uriaş, coboară din cer şi începe să sape 
pămîntul neted, modelînd văile rîurilor, dealurile şi munţii. Ploaia 
cade şi umplealbiile râurilor şi mlaștinile, stimulînd apariția vegetației, 
inclusiv a tuturor plantelor comestibile cu care se vor hrăni oamenii. 

Din cer descinde şi o pereche de făpturi informe care, în ciuda 
asemănării cu un bărbat şi cu o femeie, sînt incapabili să procreeze. 
Spiritul masculin făureşte unelte, printre care o sabie şi un mîner 
de vislă; într-o zi, sabia cade pe mînerul de vîslă. Cu trecerea timpu- 
lui, din mîner apar două capete de om din lemn, iar ființele-spirit 
se înalță spre locul de unde au coborit. Din însoţirea celor două ca- 
pete de lemn se nasc două capete mici care se sucesc pe grumaji! 
Acestea zămislesc o nouă generaţie de capete cu gât, cu trupuri care 
se pot târî şi produce alte ființe, şi anume, pe Amei Awi şi Burung 
Une, zeul şi zeița agriculturii. 

Pentru început, Amei Awi şi Burung Une zămislesc doisprezece 
copii: patru sînt divinităţi astrale, zeii lunari ce reprezintă luna pli- 
nă, luna nouă și cele două pătrare, iar ceilalți opt sînt ființe omenr şti. 
Fiinţele omenești sînt îndemnate să urce un munte — încercare 
ce urmează să stabilească cine vor fi strămoşii diferitelor clase so- 
ciale ale omenirii. Printr-o farsă a istoriei, cei care preferă să rămînă 
la picioarele muntelui fără să facă nimic devin primii stăpînitori 
ai pămîntului; cei care se opresc la jumătatea drumului pînă la vîrf, 
înainte de a renunţa, sînt strămoşii oamenilor liberi; dar cei care 
se ostenesc pînă pe pisc sînt hărăziţi să aducă pe lume viitoarele 
generaţii de sclavi. 

În timp ce Amei Awi îşi vede de treburi, el lasă în jurul casei 
resturi de coajă de copac, resturi ce se transformă în animale domes- 
tice. Perechea mai aduce pe lume şi alți copii, dar în cele din urmă, 
cînd misiunea de a popula şi a cultiva pămîntul este îndeplinită, cei 
doi coboară în lumea subpămînteană de unde continuă să vegheze 
la producerea recoltelor pentru generaţiile următoare de oameni. 


AMMA ȘI CREAȚIA LUMII 


CULTURĂ DE ORIGINE: dogonă [Mali]. 
PROVENIENŢĂ: preluat din tradiții orale. 


Zeul creator Amma zămisleşte soarele sub forma unui vas din lut. 
ÎI pune pe foc, iar cînd devine incandescent, îl înfăşoară cu spirale 

de aramă. Luna este zămislită similar, deşi este mai mică, iar apoi 
este înfăşurată cu sîrme de alamă. Tot el creează stelele, zdrobind 
bucățele din soare şi împrăștiindu-le pe boltă. 

Amma îşi îndreaptă atenţia către modelarea pămîntului. la un 
bulgăre mare de lut şi îi dă formă de femeie cu capul îndreptat spre 
nord şi picioarele spre sud. Pentru pubis folosește un mușuroi de 
furnici, iar pentru clitoris, o movilă de termite. După ce a circumcis 
clitorisul, Amma însămînţează pămîntul şi femeia concepe prima 
fiinţă vie: şacalul de aur. Amma fecundează din nou pămîntul; de 
data aceasta, femeia naşte doi gemeni care îi acoperă goliciunea 
cu vegetaţia cea verde a lumii. Gemenii aduc pe lume vîntul, iar o 
dată cu acesta apare și darul vorbirii. 

Amma zămisleşte omenirea din lut. În arșița soarelui, el creează 
rasele negre, iar la lumina rece a lunii, oamenii albi. Primului băr- 
bat și primei femei li se insuflă viață şi sînt circumcişi. Din prepuţul 
bărbatului este creată o şopîrlă, iar din clitorisul femeii, un scor- 
pion. Din legătura primului cuplu se nasc patru perechi de gemeni 
— întâi patru băieți, apoi patru fete — din care descind dogonii. 


AMUN LA TEBA 


CULTURĂ DE ORIGINE: egipteană. 

PROVENIENŢĂ: Papirusul de la Leiden din anul 1350 î.Cr. — Regatul Nou 
(cca 1567-1085 î.Cr.), dinastia a XVIII-a. 
Esenţa mitului nu este atît o naraţiune, cît o indicație referitoare la natura 
zeului creator. Zeul Amun [Ammon] a evoluat din Ogdoadă, grupul celor 
opt forțe primordiale proclamate la Hermopolis. EI a fost recunoscut în re- 
giunea Tebei începînd din perioada Regatului Mijlociu (cca 2040-1783 î.Cr.), 
dar supremaţia sa ca zeu creator dominant datează din Regatul Nou. In- 
fluenţa lui a fost transferată la Teba cînd a început declinul capitalei Her- 
mopolis. 


Amun este zeul soarelui, care se autoformează şi se autocreează 
dintr-un ou cosmic în urma unei explozii primare de energie. Deşi 
la Hermopolis este doar un membru al Ogdoadei, la Teba capătă 
putere supremă, precedînd Ogdoada şi personificînd întreaga ma- 
terie primordială din care ia naștere cosmosul. Este conceput sub 
formă de vînt ce stîimește nămolul primordial într-un vîrtej din care 
se iveşte cea dintîi movilă de aluviuni. În papirusul de la Leiden 

este reprezentat şi ca o gîscă de NIL, cel care, din tăcere, „cheamă“ 
la viață cosmosul, adică aşa-numitul Mare Ţipător. 

În starea primordială, Amun este perceput ca șarpele Kem-atef, 
capabil de întinerire perpetuă. Este înfățișat mai ales sub formă de 
om, chiar transcendent şi vădit itifalic”, deoarece, fiind primul năs- 
cut dintre zei, el întrupează potenţa prin care au fost create toate 
celelalte divinităţi ale panteonului. Este descris ca „taurul mamei 
sale“, poartă ankh, simbolul vieţii, şi paloşul puterii. 

Amun este omniprezent, atît în cer, cît şi în lumea subpămîn- 
teană, deşi nu se arată ochilor omeneşti. Chiarnumele său adevărat 
este un mister, Amun fiind un „non-nume“ criptic. Cei care încearcă 
să-i sondeze prea adînc misterele au parte de o moarte instantanee. 


CONVERTIREA ARHONȚILOR 


CULTURĂ DE ORIGINE: creştină gnostică. 

PROVENIENŢĂ: textul apare în tratatul [1.4 al celor douăsprezece codice des- 
coperite în anul 1945 la Nag Hammadi, Egiptul de Sus, unde fuseseră 
îngropate în jurul anului 400 d.Cr. [Muzeul Copt, Cairo]. Manuscrisul, 
redactat în coptă, probabil în secolul al III-lea d.Cr., poate fi o traducere 
după un original grecesc, dar există şi ipoteza provenienţei exclusiv egip- 
tene. Textul respectă cu precădere conceptele creştine, dar face aluzii la 
filozofia sethiană. Paternitatea nefiindu-i cunoscută, manuscrisul a căpătat 
titlu abia în perioada modemă. Este o scriere didactică ce explică mai întîi 
scenariul Genezei şi abia apoi originea Haosului (vezi de asemenea Despre 
originea lumii, p. 82, şi Geneza, p. 65). Lucrarea începe cu scurte predici 
citate din Epistolele Sfintului Pavel către Coloseni și Efeseni. 


Stăpînul ființelor primordiale, adică al arhonţilor, ignorant şi aro- 
gant, ajunge să creadă că este unica autoritate în ceruri. O voce i 
se adresează din vid numindu-l „Samael“ (zeul orbilor). Samael 
proferează mari blasfemii şi le azvîrle în abisul apelor primordiale 
unde ia fiinţă lumea materială şi unde mama lui Samael, spiritul, 
Pistis/Sophia, îi concepe odraslele, așa-numitele șapte autorități care 
urmează să domnească asupra celor şapte ceruri ale Haosului. 
Autorităţile îi văd imaginea reflectată în apă, sînt cuprinse de do- 
rinţe, dar nu o pot atinge, căci ele vin de jos, iar ea, de sus. 


* În erecţie (< gr. ithyphallos) — n.ed. 

Autorităţile îşi propun să creeze o ființă omenească modelată 
din pămînt, asemănătoare chipului zărit în apele primordiale. După 
ce au modelat un bărbat, se hotărăsc să-i plămădească o pereche 
feminină. Ei suflă asupra bărbatului şi îl impregnează cu suflet, 
dar puterile lor nu reuşesc să-i dea viaţă. 

Pistis veghează de sus; văzînd neputinţa autorităților, ea co- 
boară şi îi insuflă bărbatului propriul spirit, numindu-l Adam. Auto- 
rităţile îi aduc toate creaturile pămîntului pentru ca Adam să le dea 
nume; apoi îl aşază în Paradis, loc pe care să-l cultive şi să-l apere. 
Dar îl avertizează, spunîndu-i că poate mînca din orice pom cu ex- 
cepția Pomului care deosebește binele de rău. Neascultarea îi va 
aduce moartea. 

A sosit momentul ca autorităţile să zămislească o tovarăşă pen- 
tru Adam. Ele îl cufundă într-un somn adînc, îl deschid într-o parte 
şi scot din el spiritul lui Pistis, spirit pe care îl introduc apoi în fe- 
meie. Dar, inconștiente de originea spiritului, autoritățile cad în cap- 
cana propriei creaţii, căci femeia înzestrată cu spirit îl trezeşte pe 
Adam. Acesta o recunoaște numaidecit în ea pe propria mamă, drept 
care autorităţile se sperie de fapta lor. Ele hotărăsc să o însămînţeze 
pe femeie cu sperma lor şi să-i anuleze astfel puterile. Pistis le ghi- 
ceşte gîndul, se contopeşte cu Pomul şi aşază lîngă Adam doar re- 
plica ei muritoare. Apoi se insinuează în instructor, adică în șarpe, 
spunînd cuplului că pot mînca din Pom, că autorităţile au interzis 
consumarea fructelor numai din gelozie, temîndu-se că cei doi vor 
deosebi binele de rău şi vor deveni astfel asemeni zeilor. Femeia 
mănîncă prima din Pom şi îi dă apoi fructul lui Adam, iar cuplul 
devine conştient de sine. 

Samael se întreabă de ce oare s-a ascuns Adam, dacă nu a mîn- 
cat din Pomul oprit. Adam dă vina pe tovarăşa lui; Samael o bleste- 
mă atît pe ea, cît şi pe şarpe, alungă bărbatul şi femeia din Paradis 
şi îi condamnă la o viaţă de trudă şi suferinţă veşnice. 

Femeia îi naşte pe Cain şi Abel şi, la fel ca în mitul Genezei, 
Cain îşi ucide fratele (vezi Cain și Abel, p. 160). Femeia este de-acum 
identificată cu Eva. Ea îi zămislește apoi pe Set, un fiu, şi pe Noreea, 
o fiică, pe care autoritățile nu au reuşit s-o pervertească. Din vlăs- 
tarele Noreei începe să se înmulțească şi să se desăvirşească spiţa 
oamenilor pînă cînd provoacă autorităţilor o asemenea îngrijorare, 
încît acestea se hotărăsc să declanșeze un potop catastrofal. Ei în- 
cearcă să o însămînţeze pe Noreea, cum au făcut cu Eva cea spiri- 

tuală, dar ea cere ajutor cerului. Eleleth, marele înger, îi aude rugă- 
mintea și îi amintește că, fiind muritoare, autorităţile nu o pot atinge. 

Eva îi cere îngerului să-i explice originea autorităţilor. Eleleth 
îi spune că incoruptibilitatea, Pistis/Sophia, sălășluieşte pe tări- 
murile necuprinse în care un văl de lumină separă vizibilul de invi- 
zibil. Cîndva, ea a generat o forță care s-a proiectat asemenea unei 
umbre în lumină. Forța era androgină și a generat la rîndu-i întreaga 
materie, dar a devenit extrem de arogantă, crezîndu-se prima şi sin- 
gura entitate existentă. Drept care, Pistis/Sophia şi-a făcut apariţia 
şi a izgonit forța în Haos; acolo a creat şapte clone androgine şi 
s-a reproclamat zeu unic. Auzind aceasta, Zoe (viaţă), fiica lui Pis- 
tis/Sophia, l-a chemat la ea, numindu-l Yaldabaoth, şi spunîndu-i 
că este un neghiob. Zoe a emanat un înger de foc care l-a legat pe 
Yaldabaoth şi l-a azvârlit în Tartar (tărîmul de sub marele abis, po- 
trivit lui Homer). 

Sabaoth, unul dintre fiii lui Yaldabaoth, şi-a dat seama de pu- 
terea îngerului şi a decis să jure credinţă către Pistis/Sophia. Drept 
răsplată, ea i-a încredinţat cel de-al şaptelea cer şi i-a dat-o pe Zoe 
să-i stea la dreapta şi să-l instruiască în privinţa celui de-al optulea 
cer. Furios pentru felul în care i-a fost promovată progenitura, Yal- 
dabaoth a zămislit Invidia, care la rîndu-i a zămislit Moartea. Moar- 
tea şi-a conceput propriile vlăstare, care au umplut cerurile Haosului. 
Toate acestea, explică scriitorul, au fost orînduite de Tatăl, pentru 
ca astfel să poată fi corect definită adevărata întindere a Haosului. 


ATRAHASIS 


CULTURĂ DE ORIGINE: mesopotamiană — veterobabiloniană. 

PROVENIENȚĂ: una dintre primele relatări epice mesopotamiene căreia i se 
atribuie un autor; 4trahasis a fost consemnat probabil de scribul Nur-Ay 
la sfîrşitul secolului al XVII-lea î.Cr., în timpul domniei regelui babilonian 
Ammi-saduqa. 
Atrahasis, al cărui nume înseamnă „preaînțeleptul““, este modelat după 
sumerianul Ziusudra, unul dintre cei doi muritori care au supraviețuit 
potopului şi căruia zeii cei mari i-au acordat statutul de divinitate nemu- 
ritoare. Potrivit Listei regilor sumerieni, Atrahasis a fost un personaj is- 
toric, şi anume, conducătorul cetății Suruppak [Tell Fara, sudul Irakului) 
în epoca eroică anterioară consemnărilor propriu-zise. 


54 


Se cunosc cel puţin două versiuni ale epopeii: cea veterobabiloniană şi 
adaptarea asiriană tîrzie, găsită la Ninive în biblioteca lui Assurbanipal. 
Vezi de asemenea Geneza, p. 65, şi Epopeea lui Ghilgameș, p. 210. 


Mitul descrie felul în care zeii cei mari sînt dezlegaţi de truda grea 
cerută de crearea şi păstrarea în bune condiţii a lumii, mai ales de 
săpatul şi curățatul canalelor de irigație care erau şi continuă să fie 
vitale pentru fertilitatea şi bunăstarea cîmpiei aluvionare a Mesopo- 
tamiei. Într-o zi, ei îşi abandonează uneltele şi îl înfruntă pe Ellil, 
zeul creator, fiul zeului cerului, cu nemulțumirile lor: 


Zeii pînă la unul au declarat război! 
Am pus capăt săpatului, 

Povara-i prea mare, ne doboară, 
Truda-i prea grea, iar cazna, prea multă. 


Ca să ofere zeilor o forță de muncă lesnicioasă, EIlil îi învaţă să 
sacrifice un zeu minor, iar din sîngele său să creeze omenirea. Mami 
(Nintu), zeița nașterilor, ajutată de Enki, zeul înţelepciunii, creează 
omenirea din lut amestecat cu sîngele victimei Geştu, un zeu minor, 
zeul intelectului. Zeii cei mari sînt chemaţi să scuipe lutul şi să-l 
calce în picioare; Mami îl rupe în paisprezece bucăţi, din care mo- 
delează şapte făpturi bărbătești şi şapte făpturi femeieşti. Ea se fo- 
loseşte de prilej pentru a impune anumite reguli de conduită privind 
căsătoria pămînteană şi naşterea copiilor. 

După şase sute de ani, pămîntul devine suprapopulat; Ellil este 
deranjat de larma care vine de jos. El porunceşte să se instituie un 
control al populaţiei pe baza unui echilibru natural, judicios regle- 
mentat. Adunarea zeilor îi îndeplineşte ordinele cu exces de zel, 
trimițînd secetă, foamete şi boală; după şase ani, numărul celor care 
supraviețuiesc este mic; cu toate acestea, zeii cei mari hotărăsc să 
trimită un potop care să distrugă tot ce a mai rămas în viaţă. 

Atrahasis este sfătuit în secret de Enki să-şi construiască o co- 
rabie în care să urce vieţuitoarele pămîntului şi să se pregătească 
de un potop mare care va dura şapte zile. Cerul se întunecă o dată 
cu apropierea furtunii: 

Nu se mai putu zări om cu om; în prăpădul acesta, nimeni nu se mai pu- 


tea recunoaşte. Potopul mugea ca un taur — şi cîrîia ca un vultur vîntul 
răcnind; bezna era groasă, iar soarele nu mai era nicăieri!" 


* „Mitul lui Athrahasis“, în Victor Kernbach, Miturile esențiale, Editura 
Ştiinţifică şi Enciclopedică, Bucureşti, 1978, p. 303 (n.trad.). 

Cînd se umflă, Eufratul poate rupe zăgazurile, inundînd cîmpia în- 
spre valea joasă a Tigrului. Această parte a povestirii seamănă foarte 
mult cu alte relatări despre potop care circulau în Orientul Apropiat 
antic — de exemplu, cu epopeea lui Ghilgameș şi cu episodul biblic 
referitor la Noe. Nu se ştie dacă toate provin dintr-o sursă univer- 
sală unică ce descrie un dezastru legendar. 

Descoperind că Atrahasis şi soția sa au supravieţuit potopului, 
EIlil se înfurie, dar Enki îl linişteşte şi cei doi consimt ca numărul 
oamenilor să fie controlat cu discernămînt şi înţelegere. 


AWONAWILONA 


CULTURĂ DE ORIGINE: amerindiană — zunită. 

PROVENIENȚĂ: preluat din tradiţii orale culese de etnologi. Dintre lucrările 
apărute cităm: F.H. Cushing, Owlines of Zuni Creation Myths, Rapor- 
tul nr. 13, Departamentul American de Etnologie, Washington, 1896, şi 
M.C. Stevenson, The Zuni Indians: Their Mythology, Esoteric Frater- 
nities, and Ceremonies, Raportul nr. 23, Departamentul American de Etno- 
logie, Washington, 1904. 


Awonawilona, zeul soarelui, ființă creatoare supremă, trăieşte sin- 
gur în univers. El guvernează iniţial marea, pe care o creează din 
propriul corp, cu ajutorul căldurii. Peste apele primordiale se for- 
mează şi capătă contur o spumă verde, care devine pămâîntul-mamă 
Şi cerul-tată. Cele două fiinţe originare creează toate făpturile vii 
ce urmează să iasă din cea mai adîncă şi mai depărtată dintre cele 
patru peşteri ale lumii. Această peşteră s-a umplut într-o asemenea 
măsură cu făpturi vii — unele gata să iasă, altele, nedesăviîrşite —, 
încît se tîrăsc chircite una peste alta. Cele mai înțelepte, inclusiv 
oamenii, se gîndesc cum să scape, celelalte sînt mai puţin nerăb- 
dătoare. Pînă la urmă, Po-shai-an-K-ia, conducătorul oamenilor şi 
cel mai înțelept dintre ei, își face drum printr-un tunel strîmt şi în- 
tunecos. Alţii încearcă să-l urmeze, dar sînt împiedicaţi de îmbul- 
zeală. 

Po-shai-an-K-'ia se trezeşte liber într-o lume primitivă şi umedă, 
alcătuită din insule şi mări. Se duce să îl salute pe Awonawilona şi 
îl imploră să elibereze restul omenirii şi celelalte creaturi rămase 
captive dedesubt. 

CREAŢIA LA TRIBUL BELLA COOLA 


CULTURĂ DE ORIGINE: tribul Bella Coola [Columbia Britanică]. 
PROVENIENȚĂ: preluat din tradiţii orale de Franz Boas [Arhivele Muzeului 
American de Istorie Naturală, 1898]. 
Mitul explică lumea locuită de triburile amerindiene din nordul înde- 
părtat. 


Atsa'axl, Cerul Superior, este condus de Qama'its (Femeia Noas- 
tră), ființa supremă, un spirit războinic mare ale cărui vizite pe pă- 
mâînt sînt aducătoare de boală şi moarte. Atsa'axl seamănă cu o 
vastă prerie fără copaci, se poate ajunge acolo pe firul apei care 
izvorăşte din Nusme'ta, casa spiritelor din Cerul Inferior. Alt drum 
trece prin Tslna”lotas, o gaură făcută în cer. Casa lui Qama”its se 
află departe, către răsărit, într-un loc unde vînturile puternice suflă 
neîntrerupt mînînd totul în ușa locuinţei. Dar în imediata-i vecină- 
tate, toate se calmează; în faţa casei se află un stilp cioplit în formă 
de monstru înaripat a cărui gură este chiar uşa. Pietrişul din jurul 
casei are trei culori, albastru, negru şi alb, iar în spate se află un lac 
cu apă sărată în care se scaldă însăşi ființa supremă. În lac trăieşte 
Si'siul, un şarpe de apă care coboară din timp în timp pe pămînt. 
Cînd se tîrăște şi se răsucește, stîncile se clatină și se rostogolesc 
la poalele munților. 

La început, munţii sînt foarte înalţi şi au o formă de făpturi ome- 
nești înspăimâîntătoare care fac lumea de nelocuit. Qama”its îi în- 
vinge şi îi micşorează. Cucerind muntele Yulyule"'ml, ea îi rupe nasul. 

Spiritele Cerului Inferior sînt creatoarele omenirii, dar o şi dis- 
trug. În faţa casei Nusme”ta se află alt stîlp, Nultme'kta, pictat cu 
imagini de păsări şi cu un cocoralb, Qo”xox, cocoţat în vîrf. Condu- 
cătorul Cerului Inferior este Senx, soarele, asociat cu Alk'unta'm, 
care-i este egal ca importanță. În casă, bătrînul care a condus cînd- 
va cosmosul şi al cărui nume este Snulk'ulxa'ls, stă şi se încălzeşte 
la foc. Mama lui este un spirit canibal care îşi vîră botul în urechile 
oamenilor şi le suge sîngele. E cunoscută sub numele de ţînțar! 


CREAREA CAZMALEI 


CULTURĂ DE ORIGINE: mesopotamiană — sumeriană. 
PROVENIENŢĂ: prima versiune inscripționată a mitului datează din jurul anu- 
lui 2000 î.Cr., scurt timp după prăbuşirea dinastiei a III-a din Ur, dar, 

fără îndoială, mitul provine dintr-o tradiție orală mai veche. Numele divi: 
nităților se află pe inscripţii datînd din jurul anului 3500 î.Cr. 


Mitul se deschide cu un pasaj ce descrie creaţia cosmosului. Ca să 
uşureze truda oamenilor, Enlil, zeul aerului, concepe o cazma din 
aur şi lapislazuli şi un coş. EL inițiază conceptul de muncă a cîmpului 
Şi conferă putere acestor obiecte, pe care le transmite Anunnaki-lor, 
copiii şi însoțitorii lui An, zeul cerului. La rîndul lor, Anunnaki-i 
dăruiesc cazmaua și coşul „oamenilor cu capete negre“ (adică spi- 
ţei muritorilor), virtutea cazmalei fiind descrisă în cuvinte entu- 
ziaste. 


CIPACTLI ȘI TEZCATLIPOCA 


CULTURĂ DE ORIGINE: aztecă — mezoamericană clasică [Mexic]. 
PROVENIENȚĂ: venerat probabil în perioada 750-—1500 d.Cr. şi preluat din 
tradiţiile consemnate în codicele precolumbiene ori din detalii de pe unele 
sculpturi în piatră. 
Mitul abordează o temă familiară altor culturi, îndeosebi raselor din insu- 
lele Pacificului, pentru care pămîntul este smuls cu forța din pîntecele 
oceanului primordial. 


Cipactli, marea zeiţă a pămîntului, este un hibrid înspăimîntător 
creat de Mictlantecuhtli şi Mictecacihuati, divinitățile lumii de din- 
colo; este un monstru avînd forma unui aligator uriaş. Este atît de 
imensă, încît munții sînt crestele solzoase ale pielii sale. Cînd iese 
din apele primordiale, este întîmpinată de Tezcatlipoca, zeul soare- 
lui. Cei doi se angajează într-o bătălie feroce în care el îi frînge fal- 
ca de jos, încercînd să o împiedice să se întoarcă în adîncuri. La 
rîndu-i, ea îi smulge piciorul drept. 


TEOGONIA DIN DUNNU 


CULTURĂ DE ORIGINE: mesopotamiană — akkadiană. 

PROVENIENȚĂ: a luat probabil naştere ca tradiţie locală în regiunea oraşului 
Dunnu, al cărui amplasamentexact nu a fost descoperit, dar care şi-a do- 
bîndit o importanţă redutabilă la începutul mileniului al II-lea î.Cr. Pater- 
nitatea mitului este necunoscută. 

Fiind unul dintre multele mituri ale creaţiei apărute în epoca mesopo- 
tamiană, naraţiunea atribuie un rol central pămîntului şi plugului, socotite 

puteri primordiale, străbunii mării. Zeii manifestă o lipsă totală de morali- 
tate, incestul, paricidul şi matricidul dominînd scena. În această privinţă, 
tonul naraţiunii contrastează puternic cu alte relatări ale creației, mai ales 
cu Enurma eliș, în care comportamentul este violent, dar îndeobşte onest. 
O problemă în stabilirea intenţiei reale a Zeogoniei din Dunnu este faptul 
că cel puţin jumătate din textul propriu-zis nu a fost descoperit, întinderea 
şi proveniența acestuia fiind oricum îndoielnice. 


Plugul este consortul Pămîntului; ei zămislesc împreună Marea, 
dar „eliberează“ violenţa şi incestul. Principiul feminin al Pămîn- 
tului trăieşte cu fiul ei, Zeul Vitelor, care îşi ucide imediat tatăl, 
renunță la relația criminală cu mama şi se căsătoreşte cu sora lui, 
Marea. Urmează o serie de episoade violente și mîrşave. Fiul Zeu- 
lui Vitelor, Zeul Turmelor, îşi ucide tatăl şi se căsătoreşte cu mama, 
Marea, iar ea îşi ucide de îndată propria mamă, Pămîntul. 
Relatarea continuă în aceeaşi manieră. Fiul Zeului Turmelor se 
căsătoreşte cu sora lui, Rîul, şi îi ucide pe Zeul Turmelor şi Marea. 
Zeul Păstorilor, nepotul Zeului Turmelor, se căsătoreşte cu sora sa, 
Păşunea-şi-Plopul, îşi ucide părinții şi aşa mai departe, pînă cînd 
narațiunea se întrerupe brusc, lipsind aproape patruzeci de rînduri 
din text. Vezi de asemenea Enwmna elis, p. 61, şi Geneza, p. 65. 


EVANGHELIA EGIPTENILOR 


CULTURĂ DE ORIGINE: creştină gnostică. 

PROVENIENŢĂ: există două versiuni de text distincte în tratatele 111.2 și 1V.2 
din cele douăsprezece codice descoperite în 1945 la Nag Hammadi, Egip- 
tul de Sus, unde fuseseră îngropate în jurul anului 400 d.Cr. [Muzeul Copt, 
Cairo). Manuscrisele, redactate în coptă, reprezintă probabil traduceri in- 
dependente ale unei lucrări greceşti anterioare. Scrierea se inspiră dintr-o 
cosmogonie gnostică mistică sethiană. Patemnitatea este necunoscută, deși, 
în mod tradițional, scrierea este atribuită lui Seth, fiul lui Adamas, părin- 
tele spiței gnosticilor; titlul a fost fixat în epoca modernă. Lucrarea explică 
originea şi viaţa lui Seth. Vezi şi Convertirea arhonţilor, p. 52. 


Din tăcerea zeului suprem, marele spirit invizibil al cărui nume 
este un mister, provin trei forțe sau Ogdoade: Tatăl, Mama și Fiul 
(vezi şi Ogdoada de la Hermopolis, p. 80). Ele sînt precedate de 
alte trei principii primordiale: tatăl marii lumini, adică arhontele 
Domedon Doxomedon, ceilalți arhoaţi şi lumina însăși. Tatăl repre- 

zintă gîndirea, cuvîntul, puritatea şi viaţa veşnică, voinţa, mintea 
şi previziunea. Mama, pe nume Barbelon, prezidează cerul. Fiul 
(Cristos) reprezintă slava Tatălui şi virtutea Mamei. Cele trei fiinţe 
sublime îi cer spiritului suprem tăcut să le acorde putere. 

Urmează un fel de genealogie cerească (textul este deteriorat) 
care explică evoluţia celorlalte fiinţe măreţe prin pleroma (pleni- 
tudinea) puterilor cereşti şi culminează cu naşterea lui Seth, fiul lui 
Adamas, părintele spiței gnosticilor. Adamas, primul om, s-a năs- 
cut ca rază de lumină din Mirothoe, mama ființelor sfinte. Adamas, 
Logos (cuvîntul) şi divinul Autogenes se contopesc, şi cuvîntul se 
face om. Adamas cere ca să poată zămisli un fiu, astfel încît să în- 
temeieze o rasă de oameni incoruptibili; drept răspuns, puterea lu- 
minii concepe inițial patru fii şi apoi un al cincilea, pe Seth. 

Aici începe a doua secţiune distinctă a mitului care explică ori- 
ginea şi soarta rasei sethiene. Marele arhonte Sakla și demonul 
Nebruel îşi unesc forțele mai întîi pentru a zămisli un grup de spi- 
rite minore şi apoi pentru a stabili cei doisprezece eoni sau lumi. 
Arhonţii sînt desemnaţi să domnească asupra acestor eoni. Darpu- 
terea îi face aroganţi: ei ameninţă lumile cu distrugere prin foc şi 
potop. Seth este trimis pe pămînt ca mîntuitor,; acolo se întrupează 
în persoana lui Isus Cristos şi îi supune pe arhonţi. 

A treia secţiune, greu de interpretat, are formă de imn sau de 
cînt. Ultima secţiune, a patra, relatează felul în care Seth a scris 
Evanghelia egiptenilor şi cum a fost apoi depusă în muntele Charaxio. 


ENKI, NINMAH ȘI CREAŢIA OMULUI 


CULTURĂ DE ORIGINE: mesopotamiană — sumeriană. 

PROVENIENȚĂ: cea mai veche versiune a fost consemnată în jurul anului 
2000 î.Cr., la puţină vreme după prăbuşirea dinastiei a III-a din Ur, dar, 
fără îndoială, a fost preluată dintr-o tradiţie orală anterioară. Numele divi- 
nităților apar pe inscripții datînd din jurul anului 3500 î.Cr. Se cunosc două 
c&pii, una păstrată la Universitatea din Pennsylvania, iar cealaltă, la Luvru, 
dar amîndouă textele au numeroase lacune. 


Zeii întîmpină dificultăți în obţinerea hranei. Enki, zeul înţelep- 
ciunii, doarme adînc şi nu le aude bombănelile, dar Nammu, mama 
sa, apoteoza apelor primordiale, îi transmite cele auzite, cerîndu-i 
să conceapă servitori potriviţi pentru zei. 

Enki explică felul în care se zămisleşte omenirea din milul riu- 
lui; se pune la cale o petrecere în cinstea evenimentului. Enki şi 
zeița-moaşă Ninmah se îmbată criță; împreună cu ajutoarele sale, 
Ninmah adună o cantitate de lut aflat „deasupra abisului“ din care 
modelează șase tipuri de indivizi, iar Enki le decide soarta. Tot el le 
dă să mănînce pîine. Dintre cei şase, primul nu-şi poate îndoi mem- 
brele, al doilea este orb, al treilea are picioarele paralizate, celui 
de-al patrulea îi picură spermă din penis, al cincilea este o femeie 
stearpă, iar al şaselea este o creatură asexuată, lipsită de organe 
genitale. 

Enki este tentat să-l creeze cu propriile miini pe ce de-al şapte- 
lea individ, dar încercarea eşuează: zămisleşte o creatură bolnăvi- 
cioasă şi debilă care, în ciuda faptului că Ninmah este chemată în 
ajutor, se dovedeşte total necorespunzătoare. Ninmah îl blestemă 
pe Enki fiindcă a produs o astfel de parodie, dar pînă la urmă el îi 
potoleşte mînia. 


ENUMA ELIŞ 
(Epopeea babiloniană a creaţiei) 


CULTURĂ DE ORIGINE: mesopotamiană — akkadiană. 

PROVENIENȚĂ: există două versiuni ale mitului: o naraţiune babiloniană, care 
îl descrie pe zeul Marduk, şi una asiriană, probabil mai tîrzie, derivată 
din prima, care îl înlocuieşte pe Marduk cu zeul naţional Assur. Mitul 
pare inscripţionat relativ tîrziu: nu s-au găsit tăblițe anterioare mileniu- 
lui 1 î.Cr. care să-l includă, iar unele câpii descoperite prezintă doar va- 
riante. Această uniformitate sugerează că este posibil ca epopeea să nu 
provină dintr-o tradiţie orală veche, ci să fi fost la origine o narațiune cultă 
care se intona precum un imn epic. O tăbliță dintr-un templu babilonian 
recomandă recitarea ei în ziua a patra a festivităţii de Anul Nou, în luna 
Nisan (aprilie). 

Stilul impresionează prin retorică şi are la bază existenţa celor două forțe 
contrare ale universului primordial: apa sărată (dăunătoare agriculturii), 
reprezentată de A psu, şi apa proaspătă sau dulce (benefică), reprezentată 
de zeul Ea. 

Titlul mitului este dat de primele două cuvinte ale textului akkadian din 
versul: „Cînd sus cerul nu era încă numit...“ 


Narațiunea începe în perioada de haos care a precedat creaţia pă- 
mîntului şi ordinea cosmică: 

Cînd sus cerul nu era încă numit, cînd jos pămîntul nu avea nume, iar 
Apsu cel dintru început, din care se vor naşte zeii, şi născătoarea Tiamat, 
care îi va zămisli pe toţi, îşi amestecau în una singură toate apele lor, 
cînd păşunile nu erau înţesate, nici desişuri de trestii nu se zăreau, atunci 
cînd încă nici unul dintre zei nu se ivise, nici nu era numit cu vreun nume, 
nici înzestrat cu vreo ursită, din sînul acestora au fost zeii creaţi.” 


Lahmu şi Lahamu, două ființe primordiale, sînt zămislite de Tiamat 
din mîlul oceanului primordial. Ele îi generează pe Anshar și Kishar 
care, la rîndul lor, sînt părinţii lui Anu, zeul cerului, creatorul ma- 
rilor zei. 

Anu este revoltat de modul în care noua generaţie de zei tulbură 
liniştea, pe a lui şi pe a străbunicii Tiamat. Muma pămîntului se 
supără cînd află că el vrea să distrugă tot ce a creat ea, dar Apsu, 
zeul apelor primordiale subterane, şi Mummu, crainicul său, conti- 
nuă să pună la cale nimicirea panteonului zeilor mai tineri, astfel 
încît Tiamat să se poată odihni. Ea, zeul înțelepciunii, este la curent 
cu intrigile lui Apsu și îl cufundă într-un somn adînc. ÎL ucide apoi 
pe Apsu, îl leagă pe Mummu şi îl aşază peste cadavrul zeului, iar 
el îşi construieşte casa pe creștetul lui Apsu şi trăieşte în veci împre- 
ună cu Damkina, consoarta sa. 

Dar povestea epică abia începe. Damkina îl naşte pe zeul Marduk: 


Văzîndu-l pe Anu, cel care îi zămislise tatăl, s-a înveselit, s-a luminat şi 
inima i s-a umplut de bucurie. Ca să ajungă desăvirşit, a avut parte de o 
îndumnezeire fără seamăn şi mai presus de ceilalți a fost preamărit, în 
toate fiind mai presus decit ei: uluitor de minunată îi era statura lui mare, 
cu neputinţă de socotit cu gîndul şi greu de închipuit! Patru erau ochii lui, 
patru urechile sale. Cînd îşi mişca buzele, țîşneau văpăi de foc. De patru 
ori îi era mai puternic auzul și tot aşa ochii săi vedeau totul în orişice.”* 


Rămii cu impresia că Marduk, zeul naţional babilonian, nu era o 
figură oarecare! Epopeea continuă cu un amplu elogiu al faptelor 
Şi al staturii lui Marduk; este perceput ca o ameninţare crescîndă 
pentru ceilalți zei din panteon. Aceştia se duc la Tiamat plîngîn- 
du-se că, la fel cum, pe vremuri, Apsu complotase împotriva lor, 
Marduk este cel care le tulbură acum pacea, iar Tiamat, mama lor, 
trebuie să le ia apărarea: 


* „Enuma elish: Reorganizarea lumii“, în Victor Kembach, Miturile esen- 
țiale, ed. cit., p. 23 (n.trad.). 
** Ibid., p. 25 (n.trad.). 

„Și noi, care am rămas fără căpătii, oare nu-ţi mai sîntem dragi? Uite, 
de nesomn ochii noştri sînt arşi. Ridică-ne jugul ce ne apasă fără încetare, 
să putem şi noi odată dormi!“ 


Chinuită de remuşcări pentru pasivitatea ei faţă de zeul Ea, atitu- 
dine care a dus la moartea lui Apsu, Tiamat hotărăşte să-l înfrunte 
pe Marduk. Ea convoacă un consiliu de război. Sînt create fiare în- 
spăimîntătoare care completează rîndurile armatei zeiţei Tiamat, în 
fruntea căreia îl pune pe războinicul Qingu, încredințîndu-i Tăbliţa 
Destinelor. 

La începutul Tăbliţei II, zeul Ea află, mînios şi derutat, că Tia- 
mat şi zeii mai tineri se pregătesc de război împotriva lui Marduk. 
EI se duce la tatăl său Anshar, căruia îi descrie în amănunt forțele 
înfricoşătoare care se pregătesc împotriva lor. Temîndu-se de pu- 
terea zeiţei Tiamat, Anshar îl alege drept sol pe Anu, zeul soarelui. 
Anu va încerca să o intimideze pe Tiamat cu forța de neimaginat 
a armelor aflate la dispoziţia zeului Ea, îndemnînd-o să se gîndeas- 
că de două ori înainte de a porni la atac. Tiamat nu se lasă impresio- 
nată de vicleşug şi îl expediază pe Anu înapoi cu mîinile goale. 

În disperare, zeul Ea îl trimite pe fiul său Marduk la Anshar; 
acesta recunoaşte că Marduk este singurul luptător puternic care 
poate s-o înfrunte pe Tiamat. Ca atare, Anshar îşi convoacă propriul 
consiliu de război, invitînd vechiul panteon de zei; la începutul Tă- 
bliței III, îl trimite pe Kakka, crainicul său, să răspîndească vestea. 
Marduk pune o condiţie grea, cea a supremei autonomii: 


„Eu, prin porunca mea, în locul vostru, să-mi hotărăsc mie însumi destinul; 
fie ca nimic din tot ce voi făuri eu însumi să nu poată fi schimbat, nimic 
să nu se poată înlătura sau preface din oricare poruncă a buzelor mele!“”* 


Tăbliţa IV începe cu un lung elogiu adus de zeii mai vîrstnici lui 
Marduk, conducătorul lor, care își adună propriile arme — cele patru 
vînturi cumplite, un năvod uriaş în care s-o prindă pe Tiamat, un 
arc cu săgeți şi o ghioagă puternică: 


Domnul ridică Potopul, arma sa cea preaputernică. În carul aducător de 
groază el sui pe necruțătorii demoni ai furtunii şi înhămă un atelaj împătrit: 
„Ucigătorul“, „Neînduplecatul“, „Strivitorul“, „Sprintenul“;, buzele lor 


* Ibid., p. 26 (n.trad.). 
** Ibid., p.'30 (n.trad.). 

sînt desfăcute, dinţii lor sînt purtători de otravă, ei nu cunosc oboseala, 
ei au fost învăţaţi să doboare." 


Cei doi adversari ajung astfiel faţă-n față; începe confruntarea forțe- 
lor cosmice. Dar Tiamat nu se dovedeşte a fi un adversar pe măsura 
lui Marduk. EI îi aruncă un vîrtej de vînt în gura deschisă. Tiamat 
îl înghite şi furtuna îi umflă pîntecele. Marduk sloboade o săgeată 
care o pătrunde şi o despică în două, străpungîndu-i inima. Trînteşte 
apoi cadavrul pe jos, se urcă triumfător deasupra şi confiscă armele 
ŞI puterile tuturor zeilor ce îndrăzniseră să fie de partea ei, indife- 
rent de rang. 

Tăbliţa V relatează amănunțit felul în care Marduk a creat o lume 
ordonată din rămăşiţele Tiamat-ei. El aşază constelaţiile pe boltă, 
stabileşte calendarul anual, creează norii, vînturile şi ploaia. Din 
ochii ei izvorăsc marile fluvii, din sînii ei se formează munţii. Ju- 
mătate din corpul ei formează cerul, iar cealaltă jumătate, pămîntul. 
Restituie Tăbliţa Destinelor lui Anu. În final, îmbracă însemnele 
puterii şi se asigură că ceilalți zei, Igigii, îi sînt întru totul supuşi. 

Urmează discursul lui Marduk; el îşi anunţă intenţiile legate 
de viitorul lumii civilizate în centrul căreia se află Babilonul; cei- 
lalţi zei îşi declară supunerea. 

Tăbliţa VI relatează judecata lui Qingu, generalul Tiamat-ei, care 
este condamnat la moarte; din sîngele lui este creată spița umană. 
Zeii primesc însărcinări, începe construcţia Babilonului. Epopeea 
se sfirşeşte în Tăbliţa VII, în gradaţie descendentă, cînd așa-numi- 
tele cincizeci de „atribute ale lui Marduk“ sînt înşirate într-o listă 
lungă și fastidioasă ce se încheie cu zeul înțelepciunii: zeul Ea de- 
cretează că numele său va fi ultimul titlu al lui Marduk. 


ESAUGETUH EMISSEE 
(Stăpînul respirației) 


CULTURĂ DE ORIGINE: amerindiană — muskogeană: tribul Creek ş.a. [sud-estul 
SUA]. 

PROVENIENŢĂ: preluat din tradiţii orale. 
Este unul dintre numeroasele mituri despre creaţia ce urmează unei inun- 
daţii catastrofale; în forma actuală, povestirea poate fi rezultatul influenţei 
misionare creştine. Vezi Geneza (Potopul), p. 133, şi Michabo, p. 77. 


* Ibid., p. 32 (n.trad.). 

Zeul creator Esaugetuh Emissee, al cărui nume sună precum respi- 
rația, domnește asupra vînturilor, prin care insuflă viaţă în lume, 
şi asupra apelor primordiale. La început, el trimite doi porumbei 
în căutarea uscatului. În cele din urmă, unul dintre ei găseşte un 
fur de iarbă. Apele se retrag lent pînă cînd se formează globul pă- 
mîntesc şi se ridică un deal solid, Nunne Chaha. Pe acest deal zeul 
creator îşi clădeşte casa, iar din huma dimprejur plămădeşte pri- 
mele ființe omeneşti. Dat fiind că în jur există atît de multă apă, 
el ridică un zid pe care pune la uscat oamenii din humă. Încetul cu 
încetul, soarele transformă huma în carne şi oase. Apoi zeul îndru- 
mă apele în rîuri pentru a putea dărui uscatul oamenilor. 


GENEZA (FACEREA) 
(Creaţia lumii) 


CULTURĂ DE ORIGINE: iudeo-creştină. 

PROVENIENŢĂ: Vechiul Testament. 
Este o relatare neobişnuită a creaţiei prin faptul că exclude prezenţa femi- 
nină la formarea cosmosului şi prin atitudinea, vădit depreciativă, față de 
crearea femeii. Vezi de asemenea Convertirea arhonţilor, p. 52, şi Despre 
originea lumii, p. 82. 


Zeul creator locuieşte singur în spațiul vid, plutind deasupra apelor 
primordiale întunecate. Prin puterea gîndului şi cuvîntului său, în 
cosmos apare lumina care se desparte de întuneric pentru a distinge 
ziua de noapte. În ziua a doua a lucrării sale, Dumnezeu creează 
un cer care separă apele vidului de cele ale cosmosului. În ziua a 
treia, el ridică uscatul din apele cosmice şi îl numeşte pămint. P= 
acest uscat el zămislește vegetaţia cea verde. În ziua a patra, el așa- 
ză soarele, luna şi stelele pe bolta cerească, iar în ziua a cincea, 
zămisleşte animalele din mări şi păsările din aer. În ziua a şasea 
a creaţiei, el acoperă uscatul cu animale de tot felul şi, după chipul 
său, plămădește oamenii, ca să domnească peste mulţimea de fiinţe 
vii pe care a făcut-o. Apoi dă de ştire că a pus la dispoziţia oameni- 
lor regnurile animal şi vegetal: El sfinţeşte ziua a şaptea ca zi de 
odihnă. 

Capitolul al doilea din Cartea Genezei prezintă pe larg creaţia 
omului. Zeul îi plămădește forma din ţărînă, îi insuflă viaţă şi îi dă 
un suflet. El aşază această ființă omenească, pe Adam, în grădina 

paradiziacă a Edenului din care izvorăsc cele patru braţe mari ale 
rîului vieţii. Zeul sădeşte în grădină doi pomi, Pomul Vieţii şi Po- 
mul Cunoașterii Binelui şi Răului. Omului îi este interzis să mănîn- 
ce din cel de-al doilea pom, dar este liber să culeagă ce-şi doreşte 
din grădină. Dacă va mînca din Pomul Cunoaşterii, omul va muri. 
Zeul îi mai îngăduie lui Adam să dea nume tuturor animalelor şi 
plantelor pe care le-a creat. Apoi zeul creator îl cufundă pe Adam 
într-un somn adînc, scoate din el o coastă şi creează din ea o femeie. 

Acestea sînt împrejurările în care îşi face intrarea în Paradis 
şarpele. El o descoase pe femeie în legătură cu pomul oprit şi o 
convinge că nici ea, nici Adam nu vor muri dacă vor mînca din fruc- 
tele sale; mai degrabă vor deveni înţelepţi, aidoma zeilor, căci vor 
cunoaşte deosebirea dintre bine şi rău. Astfel, femeia mănîncă din 
Pomul Cunoașterii şi îi dă să guste şi partenerului ei. Cei doi capătă 
brusc conștiință de sine şi îşi ascund goliciunea. 

Zeul creator îl cheamă pe Adam şi vrea să ştie de ce se ascunde. 
Cînd Adam îi mărturiseşte că se teme, zeul îl întreabă dacă a mîncat 
din pomul oprit. Adam îndreaptă un deget acuzator către consoarta 
sa. Zeul blestemă şarpele şi hărăzeşte perechii de muritori o viață 
de trudă şi suferințe. Femeia se alege cu o pedeapsă specială: 


„Voi înmulți mereu necazurile tale, mai ales în vremea sarcinii tale; în 
dureri vei naşte copii; atrasă vei fi către bărbatul tău şi el te va stăpîni.“” 


Zeul izgonește perechea din grădina Paradisului, ca nu cumva să 
fie ispitiţi să mănînce din Pomul Vieţii şi să devină nemuritori. Ca 
să îl apere, zeul pune în jurul pomului heruvi, fiare de pază înar- 
mate cu săbii de foc. 


ZEUL SOARELUI DIN HELIOPOLIS 


CULTURĂ DE ORIGINE: egipteană. 

PROVENIENȚĂ: asemenea altor mituri egiptene, povestirea nu provine dintr-o 
unică naraţiune, ci este compilată din diverse texte și reprezentări religi- 
oase. Cosmogonia panteonului din Heliopolis (sit arheologic la nord-est 
de Cairo], cunoscut ca Eneada, a fost schițată inițial în timpul unificării 
Egiptului de Sus cu Egiptul de Jos. A rezultat un mit al creaţiei, preluat 


* Facerea 3: 16, în Biblia sau Sfînta Scriptură, Editura Institutului Biblic 
şi de Misiune al B.O.R., Bucureşti, 1997, p. 14 (n.trad.). 

din Textele Piramidelor, dinastiile V-VI (2649-2152 î.Cr.), şi din Textele 
Sarcofagelor, consemnate mai tîrziu (2040-1783 î.Cr.). 

Mitul reflectă temerea constantă a vechilor egipteni că, într-o zi, ființa 
primordială Nun va aduce pe pămînt un potop catastrofal. Observatorii 
greci ai Egiptului antic au dezvoltat un simbolism popular referitor la 
naşterea zeului soarelui din Heliopolis. Picturile murale şi papirusurile 
înfăţişează adesea pasărea Benu („apariţie strălucitoare“) sub formă de 
bitlan sau de codobatură galbenă. În cultura greacă, pasărea a devenit 
simbolul zeului soarelui şi a fost transformată într-o creatură asemănătoare 
vulturului, numită Fenix. Vezi și Atrahasis, p. 54. 


Înainte de crearea cosmosului, exista o mare primordială personi- 
ficată prin divinitatea originară Nun, una dintre cele opt divinități 
ale Ogdoadei, înfăţişată de obicei susținînd discul solar, ea poate 
fi reprezentată printr-un lac sau bazin sacru. După formarea cos- 
mosului, marea primordială se retrage și înconjoară cerurile. 

Atum, zeul creator din Heliopolis (rol împărţit cu Re, zeul soa- 
relui), s-a autogenerat din oceanul primordial precum un demiurg. 
EI este fiinţa supremă, reprezentînd o totalitate în formă de mo- 
nadă, capabil să genereze toate celelalte divinități. Reprezentarea 
sa iconografică îl arată ieşind dintr-o floare de lotus și stînd pe mo- 
vila Benben, care se înalță din ape. 

În apropierea movilei Benben, Atum se masturbează ca să îi poa- 
tă genera pe Şu şi Tefnut, următoarele două divinități majore ale 
panteonului din Heliopolis, aşa-numita Eneadă descrisă de istoricul 
grec Herodot: 


Luîndu-și penisul în mînă, el a ejaculat, dînd naştere gemenilor Şu și 
Tefnut. 


Într-un scenariu alternativ bazat pe jocuri de cuvinte, Atum stră- 
nută, creîndu-l pe Şu din mucus, și o scuipă pe Tefnut. Numele celor 
doi zei pot fi puse în legătură cu hieroglifele egiptene echivalente 
verbelor „a strănuta“ și „a scuipa“. Şu este zeul atmosferei, repre- 
zentat de obicei în formă de om sau, mai rar, de leu, în timp ce Tefnut, 
sora lui, este zeiţa umidității sau a rouăi, fiind una dintre manifes- 
tările „Ochiului lui Re“ (alți autori o citează pe Hathor, zeiţa-vacă). 
Tefnut apare fie ca leu, fie ca om cu cap de leu. Uneori este înfăți- 
şată ca şarpe încolăcit în jurul unui sceptru; în Textele Piramidelor 
se spune că din vaginul ei curge apă curată. Şu și Tefnut devin pă- 
rinții lui Geb, divinitatea pămîntului, şi ai Nut-ei, cea mai impor- 

tantă zeiţă creatoare din panteon, reprezentată ca o vacă cerească. 
Susţinută de Șu şi întinsă peste cosmos, Nut simbolizează limita 
firmamentului dincolo de care se află spaţiul inform al materiei pri- 
mordiale. În iconografia ulterioară, ea capătă formă de om — este 
goală, are o siluetă zveltă şi arcuită, sprijinită pe vîrfurile degetelor 
de la milini şi de la picioare, cu care atinge cele patru puncte cardi- 
nale. Sub ea se află Geb, cu penisul ridicat în direcţia ei. Despre Nut 
se spune adesea că se împreunează cu însuşi zeul soarelui pentru 
a naşte celelalte divinități. Este semnificativ faptul că, în mitologia 
mesopotamiană şi în unele mitologii indo-ariene, zeița creatoare 
este în general htoniană, avînd drept simbol pămîntul, în timp ce 
partenerul ei masculin se identifică cu cerul. În cosmogonia egip- 
teană, conotaţiile sexuale sînt inversate. 

Conform mitologiei, zeul soarelui iese din vaginul Nut-ei în zori 
şi străbate în timpul zilei partea inferioară a trupului arcuit. La as- 
fințit, Nut îl înghite; zeul soarelui îşi petrece noaptea în interiorul 
ei. Imaginile sînt preluate în riturile funerare — se spune despre un 
conducător decedat că este luat în braţe de Nut şi trece prin corpul 
ei, pentru că numai astfel „i se deschid porţile cerului“. 

În calitate de consoartă a fratelui ei Geb, Nut naște patru copii — 
Isis, Osiris, Seth şi Nephthys; ei reprezintă „tînăra generaţie“ a pan- 
teonului din Heliopolis. 


HIRANYAGARBHA 
(Embrionul de aur) 


CULTURĂ DE ORIGINE: hindusă — vedică [India]. 

PROVENIENŢĂ: Rig Veda, colecţie de 1028 de imnuri (Vede) compuse în 
sanscrită în jurul anului 1200 î.Cr., bazate pe o tradiţie orală, în circulație 
printre imigranții arieni din subcontinent în perioada 1700-—700 î.Cr. Vedele 
erau imnuri de slavă intonate cu prilejul sacrificiului rehgios. 

Potrivit unei opinii larg răspîndite, divinitatea necunoscută căreia i se 
adresează imnul este ființa primordială androgină Prajapati, care se auto- 
fecundează, contopind elementele minţii cu cele ale vorbirii. 

Fiecare poezie repetă întrebarea: Cine este zeul care trebuie venerat? Im- 
nul se încheie cu rugămintea ca acest mare necunoscut să nu ne fie potriv- 
nic. Versul final, care îl identifică pe subiect cu Prajapati, este un adaos 
ulterior şi nu poate fi confirmat. 

Embrionul de aur iese din marea primordială. El devine Stăpînul 
Creaţiei şi panteonul zeilor îi datorează supunere. Este sursa în- 
tregii vieți, plăsmuitorul pămîntului şi cerului şi, în mod paradoxal, 
tot din el provin apele. Această divinitate supremă, stăpînul tuturor 
creaturilor, este mai mare peste tot ce respiră şi clipeşte: ai lui sînt 
munții, oceanele şi rîurile, el îmbrăţişează cerul. 


IMANA ȘI CREAȚIA OMENIRII 


CULTURĂ DE ORIGINE: burundeză [vestul Africii). 
PROVENIENŢĂ: preluat dintr-o tradiţie orală. 


Imana, zeul creator, hotărăşte într-o zi să zămislească oameni. El 
concepe un om pe nume Kihanga şi îl trimite din cer pe pămînt la 
capătul unei frînghii lungi de mătase. Firul este atît de elastic şi cobo- 
rirea atît de violentă, încît ricoşează de cîteva ori între cer şi pămînt. 
Kihanga este strămoșul întregii omeniri, pielea lui fiind deopo- 
trivă neagră şi albă, precum cea de zebră. Kihanga are mulți fii 
şi fiice care sînt străbunii triburilor africane; printre ei se află Ka- 
nyarundi, fiul cel mare, şi Inaruchaba, fiica cea mare, cărora Imana, 
bunicul lor, li se arată uneori sub înfăţişare de berbec tînăr. 


IMRA 


CULTURĂ DE ORIGINE: tribul Kafir [Prasun, Hindukush]). 
PROVENIENŢĂ: preluat din tradiţii orale, consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 


Zeul suprem Imra trăieşte singur în cosmos; prin puterea respirației 
creează celelalte divinităţi. Toţi i se supun, mai puţin zeița Disani, 
născută din partea dreaptă a corpului lui Imra, care ocupă un loc 
aparte (episod comparabil cu cel referitor la zeița Atena care, în mi- 
tologia greacă, iese complet înarmată din capul lui Zeus). Zeii po- 
sedă împreună un pat şi un scaun, ambele din aur, și le folosesc pe 
rînd. Imra le pretinde exclusiv pentru sine, iar cînd ceilalţi zei se 
arată nemulțumiți, el se aşază pur şi simplu pe pat. Restul panteo- 
nului se supune cu umilință, şi astfel Imra uzurpă poziţia de zeu 
suprem, folosind munca şi bunurile celorlalţi zei în scopuri perso- 
nale. Tot el creează demonii şi spiritele binevoitoare. Deoarece, ca 


69 


divinitate masculină, el nu poate răspunde de cultivarea pămîntu- 
lui, Imra le zămisleşte pe „cele şapte fiice ale lui Mara“ care să 
supravegheze agricultura în Hindukush. 

Pentru a crea omenirea, Imra ia o piele de capră în care pune 
pămînt şi apă, apoi agită conţinutul. Apar trei femei, mamele mu- 
ritorilor, în trei regiuni diferite — Kati, Ashkun și Waigal. Într-o 
versiune alternativă, primul om este Baba, stabilit în Caşmir îm- 
preună cu o soţie nenumită care îi naște patruzeci de copii. Toţi vor- 
besc limbi diferite, ininteligibile pentru fraţii lor, drept care, Imra 
le porunceşte să se împrăştie şi să populeze lumea. 


IZANAGI ȘI IZANAMI 


CULTURĂ DE ORIGINE: japoneză — şintoistă. 

PROVENIENȚĂ: preluat din tradiţii orale în diferite texte, în cărţile sacre Kojiki 
şi Nihongi şi pe obiecte de artă. Divinităţile primordiale şi mitologia din 
jurul lor sînt de origine exclusiv japoneză, fără influenţe chineze sau 
buddhiste. 


Trei ființe primordiale îndepărtate şi vag definite, ilustre, dar ascun- 
se dintotdeauna ochilor muritorilor, iau fiinţă în bezna haosului 
şi se stabilesc în Takama-No-Hara (cîmpia-cerului-înalt). Este vor- 
ba despre Ame-No-Minaka-Nushi-No-Kami (divinitatea-care-stă- 
pîneşte-centrul-maiestuos-al-cerurilor), Taka-Mi-Musubi-No-Kami 
(divinitatea-miraculoasă-creatoare-a-maiestății-supreme) şi Kami- 
Musubi-No-Kami (divinitatea-miraculoasă-creatoare-de-divinităţi). 
Cele trei ființe creează Esenţa Pasivă şi Esenţa Activă ale cos- 
mosului. 

Izanagi şi Izanami, divinităţile gemene care, ulterior, devin soţ 
şi soție, primesc însărcinarea să creeze lumea materială din haos: 
sînt învăţate „să facă, să consolideze și să dea naștere acestui ţinut 
mișcător [Japonia]. Pînă atunci exista doar un pat plutitor de tres- 
tii, vag conturat, aflat în derivă pe apele mării originare, din care ia 
naștere cea de-a patra ființă primordială, Umashi-Ashi-K abi-Hiko- 
Ji-No-Kami (divinitate-străbună-prinţ-blînd-vlăstar-de-trestie). Ca 
să-i ajute în misiunea de creaţie, Izanagi şi Izanami primesc o lance 
magică împodobită cu pietre preţioase. Ei stau pe puntea cerului 
Şi agită cu lancea apele originare. Cînd o scot din mare, de pe lance 
cad picături de apă sărată, care se solidifică şi formează întîiul uscat, 

insula mitică Onogoro [considerată insula Nu-Shima, la sud de coas- 
ta Awagi]. Acest loc primordial sporeşte cu alte şapte insule, al- 
cătuind Oya-Shima-Guni (Meleagul insular străbun). Uscatul este 
organizat şi consolidat de zeul O-Kuni-Nushi-No-Mikoto, care trece 
printr-o serie de încercări de-a lungul acestui proces. 

Izanagi şi Izanami zămislesc multe vlăstare, cel mai vârstnic fiind 
zeiţa soarelui, Amaterasu, urmat de zeul lunii, Isuki-Yomi, zeul fur- 
tunii, Susanoo-Wo, şi zeul focului, Kagu-Tsuchi. Printre divinită- 
țile minore zămislite de Izanami se află O-Yama-Tsu-Mi, apoteoza 
munților. Din materiile vomate de Izanami se nasc zeii Kana-Yama- 
Biko şi Kana-Y ama-Hime, zeul şi zeița minerilor. Din excremente, 
ea extinde panteonul divinităților minore, creînd-o, între alții, pe 
Hani-Yasu-Hime, zeiţa olarilor. Din urină se naşte Mizu-Ha-No-Me, 
cea mai vîrstnică dintre nenumăratele divinităţi acvatice şintoiste. 
Moartea Izanami-ei este provocată de naşterea înflăcăratului Kagu- 
Tsuchi: ea arde complet, iar din cadavru se ridică cele opt tunete, 
cel mai semnificativ fiind Iku-Ikasuchi. Izanami coboară în lumea 
subpămînteană Yomi, unde ia înfăţişare de cadavru diform. Izanagi 
pornește în căutarea ei, dar, aprinzînd o torță să o vadă mai bine, 
este îngrozit. El reuşeşte să scape aruncînd fructe demonilor care 
păzesc lumea subpămînteană Yomi, aceştia se opresc să le mănîn- 
ce, timp în care Izanagi reuşeşte să se strecoare pe lîngă ei. 


CREAȚIA LA TRIBUL KAFIR 


CULTURĂ DE ORIGINE: tribul Kafir [Prasun, Hindukush]. 
PROVENIENŢĂ: preluat din tradiţii orale, consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 


Universul este alcătuit din trei componente. În lumea superioară 
Urdesh există şapte ceruri (bisht), cel mai înalt fiind ]l-Munj, iar 
stelele, inclusiv steaua polară, sînt rîurile care le mărginesc. În lu- 
mea intermediară Michdesh, concepută fie ca un disc mare, fie ca 
un uriaş adormit, trăiesc toate fiinţele vii. Lumea cea mai de jos, 
Yurdesh, lumea subpămînteană, este un amestec de rai şi iad (zozuk). 
Se poate ajunge aici prin una sau mai multe găuri făcute în pămînt, 
cea mai importantă găsindu-se în apropiere de satul Kushteki din 
Prasun. Cei care se uită prin această gaură mor şi sînt duși imediat 
în lumea subpămînteană. 

Într-o tradiţie alternativă, trecerea de pe pămînt în tărîmurile 
cereşti se face treptat. Ea începe în văile adînci ale munţilor Hindu- 
kush cu rîurile care leagă între ele lumile de mijloc, de sus şi de 
jos. Rîul vine din zonele înalte şi curge către tărîmul morților, aflat 
în punctul cel mai de jos al văii. Cerul începe acolo unde piscurile 
munților şi ghețarii ating firmamentul, iar sălaşurile zeilor sînt lacu- 
rile sacre din munți, străjuite de copaci, care simbolizează, în egală 
măsură, prezenţa zeilor şi a oamenilor. 

Într-o a treia tradiţie, există doar două lumi: cea de sus şi cea 
de jos. Lumea de sus, avînd drept acoperiş cerul, este un loc unde 
zeii şi muritorii se mişcă deopotrivă de liber, dar adevăratul sălaş 
al zeilor şi al demonilor este lumea de jos, de unde vin cei ce se 
vor naşte şi unde se întorc oamenii după moarte. Lacurile sînt pra- 
gurile dintre lumi, şi oricine se aruncă într-un lac sacru face o călă- 
torie dintr-o lume în alta. 

La început nu există nimic, nici soare sau lună; cosmosul este 
condus de zeul suprem Imra, divinitate înzestrată cu o mare înțelep- 
ciune şi abilitate. El conduce lumea în fruntea unei trinităţi care îi 
include şi pe Mandi (Mon), tînărul său ajutor, şi pe Gish, zeul răz- 
boiului. La fel de importantă ca cei trei zei supremi este zeița supre- 
mă Disani. O poziţie înaltă ocupă Munjem Malik, zeul pămîntului, 
cel care stăpîneşte văile munților şi prezidează consiliul zeilor. Capul 
său apare deasupra pămîntului în valea Parun, unde ia forma unui 
imens bolovan. 

Sub acest nivel suprem al ierarhiei există un vast panteon de 
zei care supraveghează întreaga natură. Între ei se află Sudrem, 
zeul vremii, Zuzum, zeul iernii, Wushum, zeul dreptăţii, Bagisht, 
zeul apelor, şi Maramalik, zeul subpămîntean al morţilor. Toate di- 
vinitățile se găsesc într-o permanentă stare de conflict cu armata 
demonilor yush şi wechi, care întruchipează pericolele şi aspri- 
mea lumii naturale. Este bătălia fără de sfirşit care domină lumea 
spiritelor. 


KHNUM ȘI CREAȚIA OMENIRII 


CULTURĂ DE ORIGINE: egipteană. 

PROVENIENȚĂ: preluat mai ales din imnurile și liturghiile calendaristice gravate 
pe pereţii sălii hipostile a Templului lui Khnum din Esna, Egiptul de Sus. 
Compozițiile datează din perioada greco-romană (cca 700 î.Cr.—395 d.Cr.), 


72 


deşi ideea îşi avea probabil originea în Antichitatea egipteană. Imnurile 
şi liturghiile erau intonate în timpul festivităților anuale consacrate roții 
olarului. 


Khnum, zeu htonian reprezentat de obicei ca om sau ca om cu cap 
de berbec, stă în faţa unei roți de olar şi modelează din lut fiinţe 
omenești la porunca zeilor creatori. Berbecul, animalul său sacru, 
semnifică creativitatea lumii naturale; el este şi generatorul întregu- 
lui regn animal. E] „instalează“ sistemele respirator şi digestiv, pro- 
iectează organele reproducătoare, supraveghează sarcina femeilor 
şi durerile facerii. EI dirijează fluxul sistemului circulator prin corp 
şi aşază pielea pe oase. 

Într-un episod caracteristic, Khnum este îndemnat de zeul crea- 
tor Amun să implanteze în pîntecele reginei Mutemwiya două dintre 
figurile de lut pe care le-a creat. Amun a însămînţat-o într-o căsătorie 
sacră, iar destinul ei este acela de a-l naşte pe Amenhotep al III-lea. 
Una dintre figuri reprezintă trupul lui Amenhotep, iar cealaltă este 
ka, forţa lui vitală. 

Pe lîngă rolul de olar, Khnum controlează capriciile fluviului 
Nil — şi anume, îl supraveghează pe Hapi, zeul fertilităţii Nilului 
în timpul revărsărilor, cel care trăieşte în cavernele din apropierea 
cataractelor. Cînd Khnum „descătușează“ revărsarea anuală, apele 
lasă în urma lor un strat de mil roditor pe care germinează recolta 
Egiptului. 


MAHATARA 


CULTURĂ DE ORIGINE: dayacă [Borneo]. 

PROVENIENŢĂ: preluat din tradiţiile orale ale clanurilor de navigatori dayaci, 
băştinaşii din zona maritimă a insulei, care vorbeau premalaieza. 
Mitul abordează un ton moralizator în privința importanţei căsătoriei, poate 
datorită influenței creştine ulterioare. Vezi de asemenea Amei Awi și Burung 
Une, p. 49. 


Mahatara, zeul suprem, trăieşte singur în cer pînă în momentul în 
care o descoperă pe zeița Jata, cea din adîncul pămîntului, care îi 
devine soţie. Ei zămislesc paisprezece vlăstare care constituie cele- 
lalte divinităţi ale panteonului dayac; printre ele se numără cele şapte 
zeițe Santang care, la momentul potrivit, coboară pe pămînt călare 
pe mături din aur şi decid soarta oamenilor. [Într-un mit dayac alter- 

nativ, Jata este zeul lumii subterane, avînd înfăţişare de crocodil 
(vezi p. 332) — n.ed.]. 

Pămîntul, deşi verde şi roditor, este nelocuit; Mahatara rupe o 
ramură dintr-un arbore garing şi o ciopleşte la un capăt, dîndu-i 
înfăţişare de bărbat, celălalt capăt îl ciopleşte cu înfățișare de femeie. 
Mahatara aruncă lucrarea de artă din cer, aceasta străbate norii şi 
cade pe o stîncă lîngă estuarul unui rîu. În urma impactului se rupe 
în două: capătul cu înfăţişare de femeie rămîne pe stîncă, prinde 
viaţă şi devine o făptură însuflețită cu numele Puteri Bualu Julah 
Karangan (doamna de aur a stîncii). Partea cu înfăţişare de bărbat 
cade în apă şi este dusă de curent. Zvirlită pe ţărmul unei insulițe, 
se însuflețește şi devine o fiinţă vie. Este Tunggal Garing Janjahu- 
nan Laut (omul singuratic de lemn ieşit din apă). 

Tunggal construieşte o canoe şi vîsleşte în susul apei unde îl 
aşteaptă Puteri. Cei doi devin parteneri, dar îşi ignoră sexualitatea. 
La prima menstruaţie, femeia se duce la rîu să se spele şi sîngele 
ei se transformă în spirite acvatice demonice. La cea de-a doua men- 
struaţie, sîngele ei cade pe uscat și dă naștere demonilor pămîntului. 
Al treilea ciclu are loc în adîncul pădurii, unde sîngele se trans- 
formă în demonii arborilor. 

Mahatara observă că pe pămînt a apărut un număr mare de spi- 
rite rele, drept care îi vizitează pe Tungpal şi Puteri şi îi sfătuieşte 
să devină soț şi soţie potrivit rînduielilor căsătoriei; de asemenea, 
îi spune că Puteri nu va mai avea o menstruaţie care să genereze 
spirite rele. Cuplul urmează sfaturile; ei încep să-şi valorifice sexua- 
litatea şi Puteri rămîne însărcinată; ciclul ei se opreşte. De fapt, din 
acel moment, ea este continuu însărcinată! Trei dintre odrasle pri- 
mesc responsabilități speciale: Sangiang, cel mai vîrstnic, este meş- 
teşugarul care face arme și unelte din bucata de fier pe care o ţinea 
în mînă cînd s-a născut; Sangen devine agricultor, căci se naşte cu 
semințe în mînă; iar Bunu devine vînător, căci iese din pîntecele 
mamei înarmat cu arc şi săgeți. 


MANDAN 


CULTURĂ DE ORIGINE: amerindiană — sioux. 
PROVENIENŢĂ: preluat dintr-o tradiţie orală a triburilor Mandan. 


La început, populaţia sioux trăieşte într-un sat subpămîntean pe ma- 
lurile unui lac uriaș. Cîţiva membri ai tribului se cațără pe o viță 

gigantică, care îşi are rădăcinile în ţinutul subteran. Privesc lumea 
de sus şi o găsesc spațioasă şi însorită, populată din abundență eu 
plante şi animale. La întoarcere, povestesc cu atîta entuziasm de- 
spre cele văzute, încît întregul trib începe să se caţere pe tulpina 
de viţă. Dar numai jumătate dintre ei apucă să urce; din cauza unei 
femei foarte grase, tulpina se rupe. 

NoTĂ: Potrivit unei tradiţii oarecum paradoxale, membrii tribu- 
lui care duc o viaţă respectabilă vor găsi după moarte calea de în- 
toarcere către lacul şi satul subpămîntean; în cazul celor răi, greutatea 
păcatelor îi va face inapţi pentru călătorie. 


MAUI ȘI CREAŢIA LA TRIBUL IKA-A-MAUI 


CULTURĂ DE ORIGINE: polineziană — maori. 

PROVENIENȚĂ: preluat recent din tradiţii orale — vezi şi ]. White, The Ancient 

History of the Maoris: Mythology and Traditions, 6 vol., Wellington, 
1887. 
Mitul este una dintre foarte îndrăgitele povestiri ce relatează isprăvile lui 
Maui, supraeroul maori atît de asemănător mesopotamianului Ghilgameş. 
Ideea potrivit căreia patria maorilor este un peşte enorm sugerează exis- 
tența unui ținut al abundenței care îşi poate hrăni nelimitat locuitorii. 


Într-o zi, Maui se duce la pescuit împreună cu fraţii săi, pe nume 
Maui-Pae, Maui-Roto, Maui-Taha şi Maui-Whao, pe care îi învaţă 
cum să facă harpoane şi cîrlige; în ziua următoare, ei hotărăsc că 
se pot descurca şi singuri. El îi însoţeşte totuși, deghizat într-un cre- 
vete ascuns pe fundul canoei. 

Fraţii încep să prindă pește şi curînd după aceea barca se umple; 
Maui îi roagă să aştepte pînă va pescui şi el ceva. Dispreţuindu-i 
şansele, ei refuză să-i împrumute momeala. Fără să se descurajeze, 
Maui se muşcă şi foloseşte ca nadă propriul sînge; prin puteri ma- 
gice, el face ca undița să coboare din ce în ce mai adînc, pînă atinge 
fundul oceanului unde este înhățată de un pește imens. Maui îşi 
reia înfăţişarea adevărată și trage afară captura monstruoasă. Cap- 
tura este atît de uriaşă, încît, o dată adusă la suprafaţă, se transformă 
înţara Ika-a-Maui (peştele lui Maui), denumirea maori pentru insu- 
lele pe care căpitanul Cook le-a rebotezat Noua Zeelandă. 

MBOMBO ȘI CREAȚIA LUMII 


CULTURĂ DE ORIGINE: tribul Bakuba (Zair). 
PROVENIENȚĂ: preluat dintr-o tradiție orală. 


La început, Mbombo, zeul creator, trăieşte într-un spaţiu gol şi în- 
tunecat în care se află numai apele primordiale. Îşi provoacă o du- 
rere de stomac cumplită, și din pîntecele său ies soarele, luna şi 
stelele. Cu trecerea timpului, căldura soarelui evaporă apele, iar 
la momentul cuvenit iese la iveală uscatul. Mbombo își provoacă 
din nou dureri de stomac; de data aceasta, el zămisleşte din propriul 
corp plantele şi animalele pămîntului. La sfirşit apar oamenii și unel- 
tele necesare bunei lor vieţuiri. 

În partea de răsărit, Nchienge, zeița râurilor, naşte un fiu şi o 
fuică, pe Woto şi Labama, albi amîndoi. Woto este hărăzit să devină 
primul conducător al tribului Bakuba. El o ia de soție pe Labama 
Şi declară că o astfel de legătură reprezintă dreptul exclusiv al regi- 
lor; cînd ea naşte copii, Woto le vopseşte pielea în negru, căci vor 
trebui să locuiască în pădure şi să se contopească cu ea precum vi- 
nătorii. Una dintre nepoatele lui Woto concepe şi dă naştere unui 
miel din care provin turmele de oi. Apar caprele, dar şi animalele 
de pradă, leoparzii. Maimuţa Fumu îi inițiază pe oameni în deliciile 
vinului de palmier, aşezînd astfel lumea pe baze solide. 


ZEUL CREATOR DIN MEMPHIS 


CULTURĂ DE ORIGINE: egipteană. 

PROVENIENȚĂ: primele referiri la Ptah, zeul creator din Memphis, provin 
din Textele Piramidelor, Regatul Vechi (cca 2649-21 52 î.Cr.), unde este 
înfățișat ca meşteșugar, plămădind omenirea din materiale obişnuite. Către 
sfîrşitul Regatului Vechi, prin sincretism, numele său a fost legat de cel 
al zeului primordial Tatenen, personificarea apariţiei uscatului din apele 
primordiale. Rolul lui Ptah în postura zeului creator suprem din Mem- 
phis este stabilit ulterior în Textele Sarcofagelor, Regatul de Mijloc (cca 
2040-1783 î.Cr.). | 
Mitul memphit ce relatează procesul creaţiei este în mare parte cunos- 
cut de pe Piatra lui Şabaka, inscripționată din porunca regelui Șabaka 
(712-698 î.Cr.) — dinastia nubiană (sudaneză). Memphis, oraș situat la 
extremitatea sudică a deltei Nilului, a fost capitala predecesorului lui 
Şabaka. Cucerind oraşul, Şabaka a descoperit că papirusul ce relatează 
creaţia lumii de către zeul Ptah şi accesul la supremație al zeului Horus 

este grav deteriorat. La indicaţiile sale, părţile intacte ale narațiunii au fost 
transcrise pe un bloc de bazalt negru ridicat în templul lui Ptah; ulterior, 
în perioada postfaraonică, blocul a fost folosit ca piatră de moară și s-a 
deteriorat grav. 

Datorită egiptofililor din Grecia clasică, principiul subiacent combinării 
unei forțe creatoare cerebrale cu un personaj mai corporal (Ptah cu Tate- 
nen) poartă numele de „doctrina logosului“. Unele autorități din domeniu 
susțin că „filozofiile“ elaborate de preoţii din Memphis constituie un pre- 
cedent important pentru anumite argumente doctrinare avansate în Noul 
Testament. 

Povestea creaţiei începe în coloana 53 şi pare o încercare serioasă a preoți- 
lor memphiţi de a depăși cosmogonia lui Atum-Re din Heliopolis (vezi 
Zeul soarelui din Heliopolis, p. 66). Expunerea creaţiei de la Memphis 
este o istorie mult mai cerebrală decît „povestea cu scuipat și spermă“ 
din Heliopolis. 


Ptah se autocreează din vidul inform. Concepe literalmente cosmo- 
sul în mintea sa, iar acesta capătă ființă prin cuvîntul său. El „merge 
mai departe“: zămisleşte din inima şi din cuvîntul său toate ce- 
lelalte individualităţi ale panteonului, inclusiv pe Atum, zeul soa- 
relui din Heliopolis, căci în mintea sa el a auzit, a văzut şi a respirat 
efectiv conceperea cosmosului şi a tuturor lucrurilor. 

Din marele vid se ivesc apele primordiale şi prin puterea minţii 
lui Ptah apare Tatenen. El este cel care înalță uscatul din ape. 


MICHABO 
(Marele Iepure) 


CULTURĂ DE ORIGINE: amerindiană — algonkină. 

PROVENIENŢĂ: preluat din tradiţii orale şi consemnate în C.G. Leland, A/gon- 
quin Legends of New England, Boston şi New York, 1885. 
La fel ca în mitologia multor popoare amerindiene, Manitu, zeul creator 
al algonkinilor, este considerat atit creatorul lumii, cît şi sursa culturii, fiind 
cel dintîi care a adus omenirii meşteşugurile şi rafinamentele vieții, printre 
care priceperea de a face năvoade şi de a vîna. Michabo, zeul suprem, este 
Şi stăpînul vîntului de la răsărit, aflat în conflict permanent cu tatăl său, 
stăpînul vîntului de la apus. Michabo mînuieşte fulgerul, norii şi ceața fiind 
fumul pipei sale. Potrivit diferitelor tradiţii, el locuieşte fie pe o insulă în 
mijlocul Lacului Superior, fie undeva departe, spre răsărit, în imensitatea 
oceanului. Titlul „Marele Iepure“ este o corupere a rădăcinii aborigene 
wah, însemnâînd „lumina zorilor“. 

Michabo este implicat în mai multe mituri ale creaţiei; cel puţin unul dintre 
ele se referă nu atit la creație, cît la refacerea uscatului şi a ființelor vii 
după un potop catastrofal. Vezi de asemenea Arrahasis, p. 54, Epopeea 
lui Ghilgameș, p. 210, şi Geneza (Potopul), p. 133. 


Michabo se află la vînătoare; lupii săi se aruncă într-un lac imens 
şi dispar. Zeul se aruncă în apă să-şi salveze animalele, dar lacul 
se învolburează şi se revarsă acoperind pămîntul. Michabo dă dru- 
mul unui corb şi îl trimite să caute întinderea de uscat de unde să 
aducă un grăunte de pămînt din care să construiască o lume nouă. 
Pasărea caută zadarnic. Michabo trimite o vidră, dar, din nou, ani- 
malul se întoarce fără materialul necesar. În cele din urmă, zeul 
expediază un şobolan moscat și acesta îi aduce o bucată de materie 
suficient de mare pentru a se putea începe refacerea uscatului. Altă 
problemă: în timpul inundaţiei, toți arborii şi-au pierdut crengile; 
Michabo le înlocuieşte, înfigîndu-şi săgețile în trunchiuri. În finalul 
povestirii, Michabo se însoţeşte cu șobolanul moscat şi zămislesc 
împreună omenirea. 

În altă variantă a mitului, Michabo ia un grăunte de nisip de pe 
fundul oceanului primordial, creează din el o insulă şi o aruncă în 
apele pustii. Crescînd, insula devine atît de mare, încît lupul care 
ar străbate-o ar muri de bătrîneţe înainte de a apuca să ajungă pe 
celălalt țărm. 


NASADIYA 
(Imnul creaţiei) 


CULTURĂ DE ORIGINE: hindusă — vedică [India]. 

PROVENIENŢĂ: Rig Veda, colecţie de 1028 de imnuri (Vede), compuse în 
sanscrită în jurul anului 1200 î.Cr., pe baza unei tradiţii orale în circulaţie 
printre imigranții arieni din subcontinent în perioada 1700-—700 î.Cr. Vedele 
erau imnuri de slavă intonate în timpul sacrificiului religios. 

Nasadiya este un imn scurt şi foarte paradoxal ce formulează întrebări 
fără răspuns referitoare la creația cosmosului. 


Dacă existenţă nu era şi nici noapte sau zi, moarte sau nemurire, 
oare se întîmpla ceva pe undeva? Forţa vieţii s-a ivit prin puterea 
căldurii generate de rituri; o dată cu ea a apărut setea de existenţă, 
vibrînd asemenea unei corzi în vid. Aici se pune altă problemă in- 
solubilă: oare creaţia s-a petrecut de la sine sau ceva i-a preexistat? 

NOCUMA ȘI OWIOT 


CULTURĂ DE ORIGINE: amerindiană — californiană (triburile din valea Acag- 
chemem) [San Juan Capistrano]. 

PROVENIENŢĂ: preluat dintr-o tradiţie orală într-un extras intitulat „Chinig- 
chinich: A Historical Account of the Origin, Customs, and Traditions of 
the Indians at the Missionary Establishment of St Juan Capistrano, Alta 
California, Called the Acagchemem Nation“, semnat de G. Boscana, apă- 
rut în A. Robinson, Life in California, New York, 1846. 

Acest mit al creaţiei este comparabil cu cel al clanurilor montane, dar pro- 
vine din tradiţiile distincte ale locuitorilor din văile Califomiei. Vezi şi 
Owiot şi Cinigcinici, p. 87. 


Spiritul Nocuma este creatorul tuturor lucrurilor materiale, inclusiv 
al lumii, pe care a modelat-o dintr-un bulgăre de noroi priponit de 
o stîncă neagră şi grea, numită Tosaut. Marea nu este decît un rîu 
îngust, atît de suprapopulat, încît peştii nu pot înota în largul lor, 
cei mai îndrăzneţi dintre ei fiind dornici să se avînte pe uscat. Cei 
mai vârstnici îi conving să renunţe, căci nu au picioare; în disperare, 
cîțiva peşti mai mari despică stînca Tosaut. Se scurge o substanță 
plăcută la gust, care sărează apa rîului. Apele se ridică, se revarsă 
peste maluri şi astfel ia naştere marea. 

Nocuma creează apoi omenirea din lut, modelînd un bărbat, 
pe care îl numește Ejoni, şi o femeie, pe Ae. Copiii lor se înmulțesc 
Şi dau naştere populațiilor amerindiene. Printre descendenți se nu- 
mără Sirout (Grămăjoară de tutun) şi Ycaiut (Deasupra). Sînt părinții 
lui Owiot (Stăpînitorul), strămoșul tribului, care devine un război- 
nic tiranic. Owiot este atît de intolerant faţă de tot ce îl înconjoară, 
încît oamenii hotărăsc să-l omoare. În poţiunea ce i se pregătește 
se macină o doză letală din stînca Tosaut. Deşi este prevenit de ce-l 
aşteaptă, Owiot nu-și poate evita soarta; pulberea de stîncă este 
presărată asupră-i în timp ce doarme; spre uşurarea oamenilor, el 
moare. Descendenții trebuie să decidă ce să mănînce în locul lutu- 
lui pe care îl consumau în mod tradițional; în acel moment intră în 
scenă ființa pe nume Attajen, care le dă oamenilor puterea de a crea 
ploaia şi de a popula pămîntul cu plante şi animale. 

După ani îşi face apariţia alt spirit, Owiamot, cunoscut ca Cinig- 
cinici (Atotputernicul). El execută un dans în faţa tribului, apoi îi 
cheamă pe vraci şi le spune să-l întreacă la dans dacă vor să-l in- 
voce. Cînd se pregăteşte să moară şi tribul întreabă dacă trebuie 

să-l îngroape, Cinigcinici îi sfătuieşte să nu o facă, deoarece îl vor 
ofensa călcîndu-l în picioare. 


OGDOADA DIN HERMOPOLIS 


CULTURĂ DE ORIGINE: egipteană. 

PROVENIENȚĂ: preluat din diverse surse sub formă de texte hieroglifice. Măr- 
turiile literare despre creaţia din Hermopolis (oraşul egiptean Khemnu) 
la care participă zeul suprem Amun sînt foarte fragmentare din cauza ex- 
cavaţiilor improprii de la el-Ashmunein (situl Hermopolis). Unele infor- 
maţii provin din inscripțiile monumentale de la Teba; în prezent, principala 
sursă o constituie Papirusul de la Leiden din anul 1350 î.Cr. — Regatul 
Nou (cca 1567-1085 î.Cr.), unul dintre papirusurile funerare cunoscute 
sub numele Cartea morților. Există mărturii, provenind din templele lui 
Amun de la Luxor și Deir el-Bahri, despre rolul lui Amun în zămislirea 
conducătorilor Egiptului prin uniunea cu o regină muritoare. La Luxor există 
o descriere a nașterii lui Amenhotep al III-lea în urma uniunii dintre mama 
lui, regina Mutemwiya, şi Amun. La Deir el-Bahri, în templul Ipet-Sut 
unde, potrivit tradiției, Amun a dat naştere cosmosului, există un basorelief 
care o prezintă pe regina Hatşepsut fecundată de Amun. 


Opt elemente primordiale ale haosului, cunoscute sub numele de 
Ogdoadă, preexistă creării zeului soarelui și, conform tradiției her- 
mopolitane, panteonului din Heliopolis, Eneada. Ogdoada se di- 
vide în patru perechi de entități personificate în broaşte (zei) și șerpi 
(zeițe), creaturi înzestrate pentru viaţa în nămolul originar. Între 
ele se află Nun şi Naunet, reprezentînd apele primordiale, Kek și 
Kauket, reprezentînd întunericul, Heh şi Hauhet, reprezentînd infi- 
nitul, şi Amun şi Amaunet, reprezentînd puterea ascunsă. 

La un moment dat, cele opt componente ale Ogdoadei acţio- 
nează, eliminînd legile care guvernau haosul; noua ordine produce 
movila originară de aluviuni pe care, dintr-un ou cosmic, se va naşte 
Amun, zeul soarelui, avînd de data asta altă menire. Pe această mo- 
vilă se înalță viitorul oraş Hermopolis. 

Cu o singură excepţie, cuplurile primordiale au devenit de pri- 
sos. După părăsirea Heliopolisului, Amun şi Amaunet continuă să 
joace un rol creator dominant la Teba. Amun păstrează aici simbo- 
lismul şarpelui, dar este înfățișat şi ca berbec sau ca gîscă de NIL. 
Deși era considerat ascuns, el permează întregul univers. Aspectul 

său pronunţat itifalic îi permite ca, în calitate de primul născut al 
zeilor, să-şi fecundeze mama. 

NOTĂ: Thot, zeul lunii, joacă un rol semnificativ în mitologia 
Ogdoadei. În perioada tranziţiei de la Hermopolis la Teba (secolul 
al IV-lea î.Cr.), preotul Ogdoadei a fost şi Marele Preot al lui Thot, 
devenit astfel zeul tutelar al Hermopolisului şi noul șef al Ogdoa- 
dei, numit „Stăpînul de la Khemnu“. 

Cosmogonia din Hermopolis ia o turnură aproape ştiinţifică 
în comparaţie cu metoda extrem de concretă şi de personală a crea- 
ţiei de la Heliopolis şi cu procesul mai cerebral sau metafizic de 
la Memphis. 


OLODUMARE 


CULTURĂ DE ORIGINE: tribul Yoruba [Nigeria, vestul Africii). 
PROVENIENȚĂ: preluat dintr-o tradiţie orală. 


Olodumare, zeul suprem, trăieşte în vidul în care nu există decît 
apele primordiale întunecate. La un moment dat, el decide să cre- 
eze pămîntul, drept care ia cochilia unui melc uriaş în care le bagă 
pe Oduduwa, fiica sa, deghizată în porumbel, pe Aje, zeița bogăției, 
deghizată în găină, şi puţin pămînt. Apoi îi dă cochilia fiului său, 
zeul Obatala, cu rugămintea de a o goli în mlaștini. După ce sînt 
eliberaţi, găina şi porumbelul încep să scurme pămîntul şi să-l îm- 
prăştie, creînd astfel uscatul. 

Olodumare trimite cameleonul să constate calitatea uscatului; 
acesta se întoarce spunînd că uscatul nu este destul de trainic. Se 
împrăştie mai mult pămînt. Cînd cameleonul, păşind cu grijă, con- 
firmă că pămîntul este destul de solid, Olodumare concepe copacii. 
Primul copac care creşte pe pămîntul cel nou este cocotierul, din 
care Obatala face vin şi, spre marele necaz al lui Olodumare, cade 
imediat în toropeală. A urmat palmierul de ulei, care asigura hrana, 
Şi arborele de cola. 

Olodumare îi dă lui Oduduwa un sac cu mei şi cu alte seminţe 
cu care să însămînţeze pămîntul şi apoi să-l recolteze. Pămîntul îl 
poate de-acum primi; zeul coboară şi ţine primul consiliu al zeilor 
sub un palmier bătrîn în locul ce urmează să devină oraşul sfînt al 
tribului Yoruba, Ile-lfe. 

Următoarea sarcină a zeului creator este modelarea oamenilor. 
EI face şaisprezece fiinţe, opt masculine şi opt feminine, potrivit 
numărului zeilor creatori. După ce îi plămădește din lut şi le insuflă 
viață, trimite strămoşii tribului Yoruba la Ile-lfe să se înmulțească. 

Obatala își dă seama că pămîntul are nevoie de lumină. În con- 
secinţă, el transformă mai întîi în aur masiv un arbore iroko doborit, 
apoi îi porunceşte fierarului ceresc să facă din el un vas şi o barcă. 
Un sclav mînă barca cu vasul de aur de la răsărit pînă în slava ce- 
rului, pentru a cobori apoi către apus. Luna, un disc plat din cre- 
mene, este trimisă în acelaşi fel pe cerul nopții; ea se roteşte încet, 
drept care uneori îşi arată întregul disc, iar alteori, doar marginea 
îndoită. 

Olodumare îi încredinţează lui Orunmila, zeul dreptăţii, sarcina 
de a împărţi fiecărei ființe omeneşti o soartă care, prin puterea ora- 
colelor, să acţioneze ca mijlocitor între zei şi oameni. 


DESPRE ORIGINEA LUMII 


CULTURĂ DE ORIGINE: creștină gnostică. 

PROVENIENŢĂ: textul este inclus în tratatele 11.5 şi XI11.2 ale celor douăspre- 
zece codice descoperite în 1945 la Nag Hammadi, Egiptul de Sus, unde 
au fost îngropate în jurul anului 400 d.Cr. [Muzeul Copt, Cairo]. Se crede 
că manuscrisul, redactat în coptă, traduce o lucrare grecească mai veche. 
EI utilizează diverse tradiţii, dar numai unele sînt gnostice. Fragmente 
din mit apar şi în alt manuscris copt. Paternitatea este necunoscută, iar 
titlul a fost fixat în timpurile moderne. Scopul lucrării era, probabil, acela 
de a atrage adepți către un nou tip de idei aparținînd cosmogoniei gnostice 
(vezi Convertirea arhonților, p. 52, şi Geneza, p. 65). Într-o scurtă pre- 
față didactică, autorul încearcă să explice originea haosului. 


Între fiinţele nemuritoare, Pistis (credinţa) își zămisleşte o imagine, 
pe Sophia (înţelepciunea), lumina primordială care acţionează ca 
un văl și separă cosmosul de tot ce se află dincolo. În afara tărîmu- 
lui etern al luminii există o forță, Haosul nemărginit, descris ca o 
umbră care domină abisul întunecat ce conţine apele primordiale. 
Umbra își dă seama că există ceva mai puternic decît ea (Pistis) şi 
autogenerează altă forță, gelozia, un avorton lipsit de spirit. 
Pistis este tulburată de aceste desfăşurări de lucruri, dar decide 
că, pentru a putea controla făptura lipsită de spirit, trebuie să-i con- 
fere substanță. O plămădeşte după asemănarea sa şi o trimite să 

stăpînească materia ca autoritate primordială cu numele Yaldabaoth. 
Acesta pare să o recunoască pe Pistis doar ca reflecţie a propriei 
atotputernicii și se consideră unic pe lume. El creează din ape cerul 
şi pămîntul, apoi zămislește cele șapte autorități — clone androgine 
ale sale ce urmează să domnească peste cele şapte ceruri ale Hao- 
sului. 

Cînd Pistis/Sophia vede cît de arogant a devenit Yaldabaoth, 
i se arată în lumină și-l dojeneşte, numindu-l Samael (Zeu orb). 
Sabaoth, unul dintre cele şapte vlăstare androgine, simte cît de rău 
este tatăl său şi se orientează către Pistis/Sophia. Răsplătindu-l pen- 
tru fidelitate, ea îl numește în fruntea noilor forţe rînduite împotriva 
Haosului. Urmează un război cosmic; Sabaoth, alături de forțele 
arhanghelilor, iese învingător şi este împuternicit să domnească 
asupra Haosului în al şaptelea cer. Pistis îşi trimite apoi fiica, pe 
Zoe (viaţă), să-l instruiască în legătură cu al optulea, cel mai înalt 
dintre ceruri. 

Sabaoth construieşte un palat care conţine un tron măreț și cre- 
ează numeroși zei minori. Pistis/Sophia îl aşază pe Sabaoth la dreap- 
ta (dreptatea) şi pe Yaldabaoth la stînga (răul). Yaldabaoth, care 
întrupează şi gelozia, este supărat că fiul său are o autoritate mai 
mare decit a lui; zămislește Moartea şi o trimite să domnească peste 
al şaselea cer. Dar se ruşinează cînd zăreşte lumina sublimă şi, în 
cele din urmă, îşi dă seama de puterea imensă a nemuritoarei Pis- 
tis/Sophia. 

În aceste împrejurări apare altă ființă androgină, Eros, care in- 
troduce sexualitatea în cosmos. Doi pomi, un smochin și un rodiu 
(Pomul Vieţii şi Pomul Cunoaşterii), răsar din pămînt, urmaţi de 
toate celelalte plante pe măsură ce Sabaoth creează Paradisul. La 
rîndul ei, Sophia face stelele cerului; iau fiinţă alte şase tărîmuri 
eterne: conduse de arhangheli, acestea sînt mai bune decît cerurile 
Haosului supravegheate de autoritățile clonate de Yaldabaoth. 

Zoe este instruită să-i plămădească pe oameni pe pămînt; ea 
creează o ființă nemuritoare după asemănarea mamei sale, ființă 
căreia îi dă numele de Eva. Ca să-i contracareze acţiunea, autori- 
tățile Haosului îşi aruncă sămînța pe pămînt şi plămădesc un om, 
pe Adam; Adam nu are spirit și este abandonat. Însă Eva îi insuflă 
viaţă şi îi poruncește să învie. O îngrijorare profundă cuprinde auto- 
rităţile care își dau seama că Eva este una şi aceeaşi cu forţa care 
i s-a arătat prima oară lui Yaldabaoth în lumină. De aceea, ele plă- 

nuiesc să o fecundeze pe Eva şi să-i pîngărească nemurirea, în aşa 
fel încît ea să nu mai poată reveni la lumină. Apoi îl vor readormi 
pe Adam şi îi vor da impresia că Eva a fost creată din coasta sa. 
Dar Eva nu poate fi înşelată. Fa îşi făureşte o imagine muritoare, 
o lasă lîngă Adam şi îşi contopește pentru totdeauna adevăratul 
sine cu Pomul Cunoaşterii. 

Dîndu-şi seama de puterea nemuritoarei Pistis/Sophia, autorită- 
țile rămîn consternate, dar cînd îşi vin în fire se înşală, crezînd că 
replica muritoare este, de fapt, Eva cea nemuritoare şi o fecundează 
prin intermediul lui Adam. Autorităţile privesc satisfăcute cum se 
împreunează Adam cu Eva, închipuindu-şi cu naivitate că vlăsta- 
rele vor fi, precum ei, lipsite de cunoaştere, prin urmare, gata să 
se supună orbeşte. Dar ei află adevărul: Eva cea nemuritoare repre- 
zintă în continuare un pericol real dacă îi dezvăluie perechii cu- 
noaşterea. Ei îi sfătuiesc pe Adam şi pe Eva să mănînce fructe din 
toți pomii Paradisului, cu excepţia celor din Pomul Cunoaşterii; 
li se spune că vor muri dacă vor mînca din ele. 

Adam şi Eva sînt convinși să mănînce din Pomul Cunoaşterii 
de un învățător, „cea mai înţeleaptă dintre creaturi“; ei dobîndesc 
astfel cunoaşterea şi, o dată cu ea, conştiinţa trează a propriei mor- 
talități. Autorităţile descoperă prea tîrziu că Adam a devenit ase- 
meni lor, că înțelege deosebirea dintre lumină și întuneric. Tot ce 
pot face este să-i blesteme neîncetat pe învăţător, pe femeia, bărba- 
tul și urmașii lor, pămîntul însuși. Îi mai sperie şi faptul că, în noua 
sa condiţie, Adam ar putea mînca din fructele Pomului Vieţii, ar 
putea deveni nemuritor, i-ar putea demasca. În consecință, ei alun- 
gă perechea din Paradis şi îi pun pe înspăimîntătorii keruvi să pă- 
zească Pomul Vieţii. 

Cînd descoperă fapta.autorităţilor, Sophia se înfurie şi îi goneşte 
din cerurile Haosului, zvîrlindu-i pe pămînt, unde pot trăi exclusiv 
ca demoni. Dar puterile lor nu sînt nimicite, căci creează un alai 
de spirite care duce omenirea pe căi greşite. 

Mitul epic al creaţiei se încheie cu o serie de predici despre soar- 
ta viitoare a omenirii pribege aflate pe calea apocalipsei ultime. 


OWIOT ŞI CINIGCINICI 


CULTURĂ DE ORIGINE: amerindiană — califomiană (triburile de pe înălţi- 
mile Acagchemem) [San Juan Capistrano]. 

PROVENIENȚĂ: preluat dintr-o tradiţie orală într-un extras intitulat „Chinig- 
chinich: A Historical Account of the Origin, Customs, and Traditions of 
the Indians at the Missionary Establishment of St Juan Capistrano, Alta 
California, Called the Acagchemem Nation“, semnat de G. Boscana, apă- 
rut în A. Robinson, Life in California, New York, 1846. Vezi de asemenea 
Nocuma și Owiot, p. 79. 


La început există două făpturi înfrăţite: un frate, Cerul, care vie- 
ţuieşte deasupra, şi o soră, Pămîntul, care trăieşte dedesubt. Pe- 
rechea a dat naştere materiei, adică pămîntului şi nisipului, apoi 
stîncilor şi pietrelor, copacilor, ierbii şi celorlalte plante. O dată fă- 
cute, ei creează toate animalele, iar la urmă plămădesc o ființă su- 
premă, tatăl spiței umane, pe Owiot (Stăpînitorul). 

După un timp Owiot îmbătrîneşte şi devine infirm; copiii-spirit 
hotărăsc să-l ucidă, căci este prea în vîrstă să mai poată conduce cum 
se cuvine, și îl otrăvesc. Owiot se duce clătinîndu-se pînă pe țărmul 
mării unde mama sa, Pămîntul, îi prepară într-o scoică un antidot 
Şi îl pune să fermenteze la soare. Un spirit, Coiotul, simte mireasma 
şi varsă licoarea, iar Owiot moare; copiii săi ridică un rug funerar 
înalt și aşază cadavrul în virf. În ultimul moment, Coiotul sare pe 
rug susținînd că vrea şi el să moară. Acesta se dovedeşte un şiretlic: 
Coiotul sfîşie o bucată din carnea lui Owiot, o mănîncă și fuge. 

Copiii cereşti sîntacum confruntaţi cu problema de a găsi altă 
hrană decît huma pe care obişnuiau să o mănînce pînă atunci. În 
timp ce discută, îşi face apariţia alt spirit: spune că se numeşte Ci- 
nigcinici şi se declară mai puternic decît Owiot. EI le spune copiilor 
că are de gînd să creeze o omenire care să îndeplinească poruncile 
spiritelor, în schimb, spiritele trebuie să asigure oamenilor o lume 
naturală îmbelşugată. Cinigcinici creează rasa amerindiană din nă- 
molul unui lac. 


PAN GU (P'AN KU) ȘI CREAŢIA LUMII 


CULTURĂ DE ORIGINE: chineză — daoistă. 

PROVENIENŢĂ: preluat în diverse texte și pe obiecte de artă dintr-o tradiţie 
orală care poate proveni dintr-o sursă străină, consemnată într-o perioadă 
relativ tîrzie. Cea mai veche versiune a mitului este atribuită daoistului 
Ko Hung, secolul al IV-lea d.Cr.; este posibil ca autorul să fi adaptat o 
povestire din sud-estul Asiei. Prima copie definitivă îi aparţine lui Wai 
Zhi, secolul al XI-lea. 

Caracterul neobișnuit al mitului constă în absenţa tuturor personalităților 
mitologice chineze familiare. Pan Gu însuşi este înfățișat ca un om piper- 
nicit, purtînd o fustă din frunze sau acoperit cu o piele de urs. Povestirea 
este inclusă în corpusul mitologiei chineze referitoare la creaţie, pitorescul 
ei datorîndu-se faptului că, la data compunerii, chinezii aveau cunoștințe 
impresionante de cosmogonie şi astronomie. Ei calculaseră cu aproxi- 
maţie dimensiunile pămîntului, ştiau că este rotund şi înclinat” — fenomen 
explicat în Shan Hai Zhing (Cartea munților și a riurilor), scrisă prin 
secolul al III-lea î.Cr. 

Metoda transliterării caracterelor chinezeşti variază. Am folosit sistemul 
Pinyin şi, unde este cazul, între paranteze, sistemul Wade-Giles, mai frec- 
vent aplicat. 


Pan Gu este întruparea mitică a universului. El se zămisleşte singur 
dintr-un ou cosmic care pluteşte în vidul întunecat și inform al hao- 
sului. Timp de 18 000 de ani, Pan Gu crește în găoacea sa întune- 
cată cu şase picioare pe zi, iar pe măsura lărgirii cadrului, el dăltuiește 
structura universului. La un moment dat, el sfărîmă coaja oului şi 
lumina năvăleşte în interior, despărțind cerul de pămînt. Pentru a 
menţine separate cele două elemente primordiale, Pan Gu împinge 
cerul cu capul şi pămîntul cu picioarele. 

Creaţia cosmică fiind săvîrşită, Pan Gu se simte bătrîn și moar- 
tea i se apropie, dar din trupul său urmează să se plămădească însăși 
matricea universului. Din cap iau naştere munții, dinții şi oasele se 
transformă în stînci, ochii lui devin soarele şi luna. Din răsuflare 
se stîrnesc vînturile, iar în barbă îi strălucesc stelele. Carnea repre- 
zintă pămîntul, sîngele, apele pămîntului, iar membrele devin cele 
patru părţi ale lumii. Din păr creşte vegetația udată de roua sudorii 
sale. La sfîrşit, din păduchii ce aleargă pe trup, el zămisleşte nea- 
mul oamenilor și îşi încheie astfel misiunea. 

Pan Gu îşi dă seama că are nevoie de un purtător muritor potri- 
vit pentru spirit. Căutările îl duc la un pustnic extrem de virtuos, 
neîntinat şi hermafrodit. Pustnicul urcă zilnic piscurile munților, 
încercînd să absoarbă puterea soarelui şi a lunii. Pan Gu îl aşteaptă 
să inspire adînc şi i se strecoară rapid în trup sub formă de rază de 
lumină. Spiritul său trăieşte în pustnic vreme de doisprezece ani 
şi iese apoi sub forma copilului Yuan-Shih T'ien Wang (vezi şi 
Bătălia de la Mu, p. 221). 


* Este vorba despre înclinația axei de rotaţie față de planul elipticii (n.rad.). 

Potrivit textului Shan Hai Zhing (vezi mai sus), demonul Kung 
Kung încearcă să distrugă lumea deplasînd muntele Bu Zhou Shan 
(o parte a unui lanţ de munţi din nord-vestul Chinei). El reuşeşte 
doar să mute cerul — de aceea steaua polară nu se află chiar deasu- 
pra capului pe cerul nopții. 

NOTĂ: În alt grup de mituri, creaţia omenirii este încredințată 
zeiței Nu Gua. 


PEMBA 


CULTURĂ DE ORIGINE: tribul Bambara [Mali, vestul Africii). 
PROVENIENȚĂ: preluat dintr-o tradiţie orală. 


Pemba, fiinţa creatoare, este prezentă pe cînd nu exista nimic, cu 
excepţia marelui gol, numit fu. Preschimbîndu-se în sămînţa unui 
salcîm alb, el coboară pe pămînt şi crește, devenind un copac uriaş. 
Din lemnul copacului, Pemba zămisleşte omenirea — întîi sufle- 
tele, apoi trupurile. În prima fază, femeia primordială are coadă 
şi bot: sub această înfăţişare dă naştere strămoşilor tuturor anima- 
lelor din lume. 

Următoarea divinitate care coboară pe pămînt este Faro, zeul 
apelor dulci. El soseşte după o secetă îndelungată, în care pier o 
mare parte din vietăţile de pe pămînt, şi promite să umple lacurile 
şi rîurile, cu condiţia ca locuitorii să nu uite că apa este un lucru 
sacru ce trebuie venerat fără-ncetare. Faro face tot ce-i stă în putere 
ca să ajute oamenii, ba chiar dăruiește femeilor fertilitatea, dar îm- 
potriva lui lucrează Teliko, spiritul vîntului uscat şi fierbinte care 
bate din deşert. Faro ştie că Teliko are o slăbiciune care-i poate fi 
fatală: este vulnerabil în timp ce trece peste un rîu; Faro aşteaptă 
ca vigilenţa să-i slăbească, iar cînd lucrul se întîmplă în cele din 
urmă, foloseşte curentul apei şi-l izbeşte pe Teliko de-o stîncă. 

Scăpat de răutatea rivalului, Faro introduce ordinea şi disciplina 
în lumea vie. Fixează lungimea zilelor, punctele cardinale şi creează 
şapte ceruri deasupra pămîntului, primul fiind cerul norilor, iar al 
doilea, cerul senin de dincolo de nori. Al treilea cer este negru, căci 
aici îşi găsesc sufletele odihna ultimă. În al patrulea şi al cincilea 
cer, Faro își ţine catastifele şi pronunţă sentințe împotriva răufăcă- 
torilor. În al șaselea cer se află toate lucrurile secrete, iar în al șaptelea 

locuieşte Faro; şi de aici, în fiecare dimineaţă, el trage soarele cu 
o frînghie. 


PURUŞA-SUKTA 
(Imnul omului) 


CULTURĂ DE ORIGINE: hindusă — vedică şi brahmanică (India). 

PROVENIENȚĂ: Rig Veda, colecţie de 1028 de imnuri (Vede) compuse în 
sanscrită cu cca 1200 de ani î.Cr., bazate pe o tradiţie orală în circulație 
printre imigranții arieni din subcontinent în jurul anilor 1700-700 î.Cr. 
Imnuri de slavă în timpul sacrificiului religios, Vedele reprezintă nu atît 
o naraţiune, cât diverse comentarii asupra mitologiei; doar scrierile ulte- 
rioare — Brahmanele (900-—700 î.Cr.) şi Upanişadele (cca 700 î.Cr.) — 
se ocupă îndeaproape de cosmogonie. Aici, Puruşa, ființa primordială a 
Vedelor, devine Prajapati. 
Purușa-Sukta este unul dintre ultimele imnuri din Rig Veda ce respectă 
ideea străveche a dezmembrării care duce la naşterea vieții. Vezi de ase- 
menea [sis și Osiris, pp. 270 şi 271. 


Mitul identifică o fiinţă creatoare gigantică, Puruşa, cel cu o mie 
de capete, o mie de ochi şi o mie de picioare. El este conducătorul 
nemuritor din trecut, prezent și viitor, cel care pătrunde întreaga 
materie. Din el se naște Viraj, principiul feminin activ al creaţiei, 
ŞI, în mod paradoxal, el este născut de aceasta. Zeii cei mari (nu 
este limpede cum apar) îl zămislesc pe Rudra, zeul riturilor sacre, 
pe Agni, zeul focului, cel care plămădeşte sămînța lui Purușa, și pe 
Vac, zeița vorbirii. În urma incestului cu sora sa, o parte a seminţei 
lui Purușa cade pe matricea pămîntului, numită yoni, şi se transfor- 
mă în Angiraşi, o categorie de ființe care acționează ca mediatori 
între zei şi oameni. 

Prin sacrificiul primordial, ființa creatoare devine victimă. Zeii, 
semizeii şi înțelepții îl dezmembrează şi îl ung înainte de a-l îm- 
prăştia pe iarba sacră şi de a-l încredința rugului funerar. Din gră- 
simea sacrificială sînt create toate fiinţele vii, lucrurile neînsuflețite 
Şi cele abstracte. Din gura, braţele, coapsele şi picioarele sale pro- 
vin cele patru varna, clasele societăţii vedice: 


Luna din mintea sa fu născută, iar din ochii săi soarele. 
Din gura sa apărură Indra şi Agni, 
Din suflarea sa se născu Vayu. 

Pe măsură ce zeii şi ajutoarele lor îi ard fiinţa, el devine atît victima 
sacrificiului, cît şi obiectul ofrandei. A şa se prezintă primul model 
de conduită rituală consemnat. 

Brahmanele dezvoltă tema incestului lui Prajapati (Puruşa) cu 
Viraj (Rohini), fiica sa, prezentîndu-l pe primul „stăpîn al creatu- 
rilor“ în chip de cerb, iar pe ea, în chip de căprioară. Zeii văd fapta 
lui Prajapati şi vor să-l pedepsească, dar sînt incapabili să găsească 
un justiţiar care să împartă dreptatea după cuviinţă. Ei adună lao- 
laltă tot ce este îngrozitor în cosmos şi îl creează pe Rudra, malefi- 
cul zeu al furtunii. 

Cînd armăsarul ejaculeajă, sperma sa se transformă într-un lac 
înconjurat de flăcările protectoare ale lui Agni, zeul focului. Sper- 
ma se aprinde: prima parte devine Aditya (probabil un epitet al 
lui Surya, zeul soarelui); cea de-a doua parte devine Bhrigu, „Tros- 
netul Focului““; iar cea de-a treia parte se transformă în cei șase zei 
solari minori, Adityaşii. Lemnul carbonizat se transformă în vaci 
negre, iar pămîntul roşu, în vaci roşcate. 

În altă Brahmană, vlăstarele lui Prajapati întreţin relaţii inces- 
tuoase cu scopul de a-l zămisli pe Rudra. 


QUETZALCOATL ȘI 
CREAȚIA OMENIRII 


CULTURĂ DE ORIGINE: aztecă — mezoamericană clasică [Mexic]. 

PROVENIENȚĂ: venerat probabil în perioada 750-1500 d.Cr.; cunoscut din 
tradițiile consemnate în codicele precolumbiene şi din detaliile de pe sculp- 
turile în piatră. 


Înfățişat ca un hibrid cu pene, Quetzalcoatl (şarpele cu pene) este 
o manifestare a lui Tezcatlipoca (oglindă fumegîndă), zeul soarelui, 
ŞI o prezidează pe cea de-a doua dintre cele cinci vârste ale lumii, 
vârsta întruchipată de soarele Ehecatl. Quetzalcoatl zămisleşte ome- 
nirea din picăturile sîngelui său, dar descoperă că oamenii pe care 
i-a plăsmuit nu au ce mînca. El se preschimbă în furnică şi-şi cro- 
ieşte drum pe coasta unui munte, de unde fură unul dintre boabele 
de porumb ascunse de fumici. Din această sămînţă au crescut recol- 
tele care îi hrănesc pe oameni. 

QUETZALCOATL ȘI TEZCATLIPOCA 


CULTURĂ DE ORIGINE: aztecă — mezoamericană clasică [Mexic]. 

PROVENIENŢĂ: venerat probabil în perioada 750-1 500 d.Cr.; cunoscut din 
tradiţiile consemnate în codicele precolumbiene şi din detaliile de pe sculp- 
turile în piatră. Mitologia lui Quetzalcoatl este cunoscută mai ales din 
piramida cu șase nivele de trepte de la Teotihuacan şi din vasta construcţie 
piramidală de la Cholula, cîmpia Puebla. 


Quetzalcoatl (şarpele cu pene), stăpînul celei de-a doua dintre cele 
cinci vîrste ale lumii, zeul creator al aztecilor, provoacă altă întru- 
chipare a zeului soarelui, negrul Tezcatlipoca (oglindă fumegîndă), 
la o înfiruntare titanică în urma căreia se creează şi se distrug patru 
dintre cele cinci vîrste ale lumii existente la începuturi și a sorilor 
dominatori. Dar cuplul acţionează concertat în vederea refacerii 
universului distrus şi iniţierii soarelui existent, cel de-al cincilea, 
numit Ollin. 

Cele două divinități au trecut prin corpul de broască rîioasă al 
monstruoasei zeițe creatoare Tlaltecuhtli, pe care au despicat-o în 
două jumătăţi ca să formeze din ele cerul și pămîntul (vezi și Enuma 
eliș, p. 61). Tlaltecuhtli înghite soarele în fiecare seară şi îl vomită 
în zorii zilei următoare. 

Quetzalcoatl coboară în lăcaşul subpămîntean Mictlan pentru 
a obţine de la stăpînii acestuia oasele şi cenușa tuturor generațiilor 
precedente de oameni. El intenţionează să folosească aceste rămă- 
Şiţe pentru crearea locuitorilor celei de-a cincea lumi, dar, din nebă- 
gare de seamă, scapă oasele și le sparge. Reasamblarea lor aleatorie 
explică staturile atât de diferite ale oamenilor. El însuşi se reîncar- 
nează în avatarul Mixcoatl-Camaxtli, aşa-numitul Tezcatlipoca cel 
Roşu, divinitatea care a adus omenirii darul focului. 


RANGINUI ŞI PAPATUANUKU 


CULTURĂ DE ORIGINE: polineziană — maori. 

PROVENIENȚĂ: preluat recent din tradiţii orale, mai ales din J. White, The 
Ancient History of the Maoris: Mythology and Traditions, 6 vol., Welling- 
ton, 1887. 

Contrar unor păreri răspîndite, marile totemuri din lemn ale culturii maori 
nu o reprezintă pe Papatuanuku sau alte divinităţi, ci sînt imagini ale stră- 
moşilor. Prezenţa zeiței pămîntului este marcată pe pietre cioplite, mici 
Şi discrete, sau pe bucăţi de lemn. Mitul despre un zeu al cerului şi o mumă 

a pămîntului, aflați iniţial într-o îmbrăţişare perpetuă, pentru ca apoi să 
se despartă şi să creeze spațiul dintre cer şi pămînt, permițînd făpturilor 
vii să respire şi să se dezvolte, este universal. Episoade analoage găsim 
în mitul grecesc despre Uranus şi Geea (vezi Nașterea zeilor olimpieni, 
p. 117) şi în povestea egipteană a lui Geb şi a Nut-ei (vezi Zeul soarelui 
din Heliopolis, p. 66). 


În bezna haosului de dinaintea creaţiei există două ființe primor- 
diale autogenerate, Te Po, personificarea nopții, şi Te Kore, spaţiul 
vid. În noaptea cosmică, ei zămislesc primii părinţi ai panteonului 
polinezian, Ranginui (tatăl-cer) şi Papatuanuku (mama-pămînt). Altă 
tradiție polineziană consideră că perechea s-a născut din fiinţa an- 
drogină Vatea (Atea). 

Ranginui este tatăl-cer de la care vine lumina, iar Papatuanuku 
devine apoteoza lui papa, pămîntul. Cuplul întreţine relaţii sexuale 
menite să dureze veşnic, timp în care este conceput panteonul divi- 
nităților. Dar descendenţii lor socotesc că spaţiul dintre cele două 
corpuri, adică dintre pămînt și cer, este din ce în ce mai populat şi 
hotărăsc să încerce să-şi despartă părinţii. Toate eforturile par za- 
darmnice. Unul dintre fii, Tumatauenga, zeul războiului, ar vrea să-i 
ucidă pe Ranginui și pe Papatuanuku şi să rezolve astfel problema, 
dar fraţii lui nu sînt de acord și îi pun în cîrcă omenirea (tangara). 
În replică, Tumatauenga înzestrează neamul oamenilor (maorii) cu 
patima lui pentru război şi violență. 

Tanemahuta, zeul pădurilor şi, ulterior, al luminii, găseşte o so- 
luţie mai pragmatică: el îl ridică pe Ranginui de pe Papatuanuku 
cu ajutorul copacilor înalţi, care vor sprijini de-acum înainte cerul, 
deşi zeul cerului se lamentează amarnic din cauza separării forțate 
de consoarta lui. Lumina se răspîndeşte asupra pămîntului, şi toate 
creaturile, ascunse cîndva între corpurile părinţilor primordiali, în- 
cep să crească şi să se înmulțească. 


CREAŢIA LA SWAHILI (1) 


CULTURĂ DE ORIGINE: swahili (Kenya, estul Africii). 

PROVENIENȚĂ: preluat dintr-o tradiţie orală. Provine cu certitudine dintr-o 
tradiţie tribală locală, dar este reprezentativ pentru acea categorie de mituri, 
destul de numeroasă, dar grav alterată sub influența misionarilor creştini. 

Într-o zi, zeul creator hotărăşte să facă lumină în vidul întunecat. 
După ce zămisleşte lumina, ia în palmă partea cea mai străluci- 
toare şi stoarce din ea sufletele îngerilor şi oamenilor. Zeul creează 
apoi cerul — un acoperiş pe care îl aşază sub lumină. Noaptea, 
el trage perdelele, iar prin găurile mici lumina strălucește sub formă 
de stele. 

Creatorul stă nevăzut pe un tron sub care se află un copac celest 
pe ale cărui frunze sînt scrise numele tuturor persoanelor vii. Cînd 
cade cîte-o frunză, persoana respectivă moare. Zeul mai posedă 
o tăbliță de smarald pe care un înger scrie cu cerneală albă legea 
divină. Toate faptele bune şi rele ale oamenilor sînt consemnate 
pe tăbliță, urmînd să fie examinate cînd vine îngerul morţii şi cade 
frunza. 


CREAȚIA LA SWAHILI (2) 


CULTURĂ DE ORIGINE: swahili [Kenya, estul Afiricii). 

PROVENIENȚĂ: preluat dintr-o tradiţie orală, din altă parte a aceleiaşi zone 
tribale. Versiunea originală s-a pierdut. Mitul conţine teme comune diferi- 
telor relatări ale creaţiei, dar în forma actuală a suferit o putemică influență 
creştină. 


Zeul creator trăieşte în vidul întunecat şi pustiu în care se află doar 
apele primordiale; într-o zi, hotărăşte să aducă pe lume lumina, 
căreia îi conferă toate culorile minunate ale curcubeului. El zămis- 
leşte dintr-o parte a luminii create sufletele oamenilor — mai întîi 
sufletele şamanilor, ale oamenilor sfinți, ale îngerilor luminoşi și 
diafani, ale profeților, iar la sfîrşit, sufletele oamenilor obișnuiți. 

Zeul construieşte apoi cele şapte structuri fundamentale ale 
lumii: la început, bolta cerească Arishi, care se întinde deasupra tro- 
nului Kurusi pe care şade. Face apoi o pană cît distanța de la pămînt 
la cer care consemnează zi şi noapte destinul omenirii pentru veş- 
nicie. Modelează trompeta care sună sfîrşitul lumii şi ziua judecății. 
La sfîrşit construieşte grădina paradisului, loc în care ajung sufle- 
tele drepţilor, şi focul iadului, loc în care sînt pedepsiţi păcătoşii. 
Sub tron creşte un cedru falnic pe frunzele căruia sînt scrise numele 
tuturor sufletelor. Cînd o făptură omenească viitoare (căci omenirea 
nu a fost deocamdată creată) va fi sortită morţii, îngerul morții îi va 

citi numele şi va cobori pe pămînt să-i ia sufletul. Atunci frunza 
ce-i poartă numele va cădea din copac. 

A sosit momentul ca zeul să plămădească pămîntul din apele 
primordiale. EI face soarele, ce răsare şi îşi urmează zilnic drumul 
peste ape. Căldura razelor evaporă apa, creează norii și descoperă 
uscatul. Întîi apar continentele, apoi insulele mai mici. Pământul stă 
pespinarea unui taur uriaș care, la rîndu-i, stă pe spinarea unui pește 
ce înoată veşnic în ocean. 

Răsare vegetaţia şi cresc pădurile. Pe măsură ce soarele coboară 
către orizontul apusean, zeul luminează cerul nopții cu lămpi mici; 
el porunceşte unui cocoşel să rămînă pe boltă și să cînte cînd so- 
seşte momentul ca soarele să răsară din nou. Face toate animalele, 
iar la urmă creează omenirea, insuflînd fiecărei ființe muritoare 
unul dintre sufletele plămădite din lumina primordială. 


TANEMAHUTA 


CULTURĂ DE ORIGINE: polineziană — maori. 

PROVENIENŢĂ: preluat recent din tradiţii orale, mai ales din J. White, The 
Ancient History of the Maoris: Mythology and Traditions, 6 vol., Welling- 
ton, 1887. 

Pronunția numelui personajului principal al mitologiei polineziene diferă: 
în limba maori este de obicei prescurtat în Tane, dar în Hawaiidevine Kane. 


Tanemahuta s-a născut din părinţii primordiali Ranginui (cerul) 
şi Papatuanuku (pămîntul). Tumatauenga, unul dintre fraţi, susține 
că unica posibilitate de a separa cerul de pămînt pentru a crea spa- 
țiul este de a-i ucide pe părinţii primordiali; Tanemahuta propune 
o soluţie mai pragmatică, şi anume, să-i despartă cu forța. Ceea ce 
şi face, folosind copacii cei mari ca proptele — el devine astfel zeul 
luminii. Îşi caută o soție, dar cum, cu excepţia mamei, toţi zeii cre- 
aţiei sînt de sex masculin, căutarea lui este zadarnică. Tanemahuta 
plămădeşte o femeie din țărînă roşie şi îi insuflă viaţă; ea devine 
Hine-Ahu-One (fecioara plămădită din ţărînă). Ei au o fiică, pe Hine- 
Ata-Uira (fata zorilor scînteietori), care coboară în lumea subpă- 
mînteană şi-şi ia un nume nou, Hine-Nui-Te-Po (marea femeie a 
nopții), zeița morţii cu ochi de jad, păr de alge şi dinţi de rechin. 

În alt mit, Hine-Nui-Te-Po se mărită cu Tanemahuta; el coboară 
în regatul întunecat al soţiei în amurg, la sfîrşitul zilei. 

TANGAROA ȘI CREAȚIA LUMII 


CULTURĂ DE ORIGINE: polineziană — maori. 

PROVENIENȚĂ: preluat recent din tradiţiile orale, mai ales din J. White, The 
Ancient History of the Maoris: Mythology and Traditions, 6 vol., Welling- 
ton, 1887. 

Contrar unor păreri răspîndite, marile totemuri din lemn ale culturii maori 
nu reprezintă divinităţi, ci imagini ale strămoșilor. Prezenţa divinităților 
este marcată pe pietre cioplite, mici şi discrete, sau pe bucăţi de lemn. 
Pronunția numelui fiecărei divinităţi diferă de la o regiune la alta a Poline- 
ziei: pe cel pe care tradiția maori îl pronunță Tangaroa, în Tonga el devine 
Tangaloa, în Samoa, Tagaloa, iar în Tahiti, Ta'aroa. Pronunţia este şi mai 
alterată în Hawaii, unde devine Kanaloa. Tangaroa este un zeu creator, a 
cărui sarcină de modelare a lumii şi omenirii variază în funcție de dife- 
ritele origini culturale. 


Vatea, zeul lunii, se căsătoreşte cu Papatuanuku, zeița pămîntului; 
din cauza apelor captive, corpul i se umflă atît de tare, încît ples- 
neşte. Ea naşte doi fii: Tangaroa, zeul oceanului, şi Rongomatane, 
zeul agriculturii (probabil, zeul Maui), primii din cinci. Lui Tanga- 
roa îi sînt încredințate oceanele şi creaturile care înoată în ele. El 
este atît de uriaş, încît nu respiră decît de două ori pe zi, în timpul 
fluxului şi refluxului. Tangaroa îşi propune să creeze uscatul din 
ocean. În mitologia din Hawaii, Kanaloa se preschimbă într-o pa- 
săre de mare, zboară peste apele primordiale şi depune un ou; oul 
pluteşte un timp, apoi se sparge, iar din cele două jumătăţi iau fiin- 
ță pămîntul şi cerul. După ce a creat uscatul, Tangaroa îl zămisleşte 
pe Tanemahuta, zeul luminii şi al pădurilor, a cărui consoartă este 
Hine-Ahu-One — şi astfel iau ființă noaptea şi ziua. 

Într-o mitologie paralelă, Tanemahuta este vlăstarul lui Rangi- 
nui şi al Papatuanuku-ei. În tradiţia tahitiană, el are o fiică, pe Hina, 
zeiţa lunii, care trăieşte în una dintre petele întunecate ale astrului, 
într-un crîng de copaci aduşi de ea cîndva de pe pămînt cu o canoe 
Şi plantați acolo. Conform altei tradiţii tahitiene, Ta'aroa trăieşte 
Şi plămădeşte lumea din interiorul cochiliei gigantice a unei midii 
aflate în apele primordiale. În toate versiunile mitului, creaturile 
vii ale pămîntului, inclusiv omenirea, se nasc în interiorul trupului 
uriaş al lui Tangaroa. 

În Insulele Marchize, mitul creaţiei diferă: Tangaroa este o 
ființă primordială ce trăieşte în întunericul nopții veşnice pînă în 
momentul în care zămisleşte ființa supremă Atea. (În Insulele Hervey, 

Atea se naște din mama primordială Vari-Ma-Te-Takere înlăuntrul 
unei nuci de cocos gigantice, cosmosul.) Atea este perceput ca „spa- 
țiu““, drept care din el răsare Atanua, lumina feminină a zorilor. Ea 
se căsătoreşte cu Atea, iar din uniunea lor se naşte Tu-Mea, primul 
om. Dar în noul şi agitatul cosmos, Atea alege întunericul şi liniștea 
din adîncul oceanului. 


TECCIZTECATL ȘI NANAHUATL 


CULTURĂ DE ORIGINE: aztecă — mezoamericană clasică [Mexic]. 
PROVENIENȚĂ: venerat în perioada 750-1500 d.Cr.; cunoscut din tradiţia con- 
semnată în codicele precolumbiene şi din detaliile de pe sculpturile în piatră. 


În ziua a cincea a creaţiei celei de-a cincea vîrste a lumii, vîrsta de 
azi, zeii s-au adunat să aleagă un nou zeu al soarelui. Tecciztecatl, 
fiul lui Tlaloc, zeul ploii, şi Nanahuati, fiul lui Quetzalcoatl, zeul 
soarelui, sînt principalii candidați, dar cei doi tineri au caractere 
opuse. Tecciztecatl e foarte bogat, dar este laş din fire, în timp ce 
Nanahuatl, deși sărac şi bolnav, dă dovadă de mult curaj. Potrivit 
unor tradiții diferite, amîndoi fie se autoincinerează, fie sînt arun- 
caţi într-un foc sacrificial de taţii lor, ca jertfă în folosul omenirii. 
Inima lui Nanahuatl, simbolizînd curajul şi lumina, se înalță şi de- 
vine noul soare Atl, iar inima lui Tecciztecatl devine luna. 

Zeița creatoare Cihuacoatl-Quilaztli macină într-un vas magic 
fragmente de oase rămase din virstele precedente ale lumii şi le 
transformă în pulbere. Zeii se supun apoi autosacrificiului colectiv, 
Jăsîndu-și sîngele să picure în vas; din amestecul rezultat se for- 
mează rasa oamenilor celui de-al cincilea soare. 


TIKI ȘI HINE 


CULTURĂ DE ORIGINE: polineziană — maori ş.a. 

PROVENIENȚĂ: preluat recent din tradiţii orale, mai ales din J. White, The 

Ancient History of the Maoris: Mythology and Traditions, 6 vol., Welling- 
ton, 1887. 
În tradiţia polineziană, mitul primului bărbat şi al primei femei de pe 
pămînt a fost într-o oarecare măsură creștinat, dar se mai pot distinge fi- 
loanele originare. Numele diferă de la o insulă la alta, dar tema mitologică 
subiacentă este aceeași. 

În tradiția maori, Tiki, primul muritor, care este şi semizeu, este 
creat de zeul Tumatauenga. El duce o existenţă solitară pînă cînd 
descoperă o femeie care înoată într-un lac. Este Hine, prima muri- 
toare; ea îl seduce pe Tiki cu farmecele-i feminine, îi acceptă curtea 
pătimaşă şi îi devine soţie. 

În Hawaii, mitul „Adam Şi Eva“ se concentrează asupra lui Kane, 
primul muritor. Asemeni lui Tiki, el rătăcește singur prin lume; la 
un moment dat, îi cere mamei-pămînt Papatuanuku o ființă care 
să-i ţină tovărăşie. Ea răspunde zămislind copacii cei mari şi cele- 
lalte plante, apoi umple pădurea cu păsări cu pene strălucitoare. Dar 
Kane se simte tot singur şi continuă să ceară o ființă după chipul 
Şi asemănarea sa. Papatuanuku îi spune să modeleze din lut întrea- 
ga imagine, cu excepţia organelor genitale. Să se aşeze apoi lingă 
forma de lut şi să o îmbrăţişeze. Kane face întocmai, iar figura de 
lut prinde viaţă în braţele sale. 

În tradiția samoană, Tuli, fiul-pasăre al lui Tagaloa, zeul ocea- 
nului, coboară pe o stîncă din oceanul primordial, unica bucată de 
păm?nt; în iarbă apar două rime. Acestea se dezvoltă într-un bărbat 
Şi o femeie lipsiţi la început de spirit. Tagaloa poruncește stîncilor 
să se despice; se formează mai multe insule, iar ființelor muritoare 
le dăruiește Inimă, Voinţă, Gîndire şi, în final, Spirit. Ele prind viață 
Şi zămislesc patru copii, doi băieţi şi două fete. 


TONACATECUHTLI ȘI TONACACIHUATL 


CULTURĂ DE ORIGINE: aztecă — mezoamericană clasică [Mexic]. 

PROVENIENȚĂ: venerat probabil în perioada 750-1500 d.Cr.; cunoscut din 
miturile consemnate în codicele precolumbiene şi din detaliile de pe sculp- 
turile în piatră. Tradiţia celor patru divinităţi care susțin firmamentul este 
relatată în codicele Borgia şi Vaticanus B. Vîrstele precedente ale lumii 
sînt reprezentate pe Piatra celor Patru Sori, expusă la Muzeul Peabody 
din Yale. 


În vidul primordial, făptura Tonacatecuhtli (Stăpînul Trupurilor 
Noastre) se autozămisleşte, unindu-se apoi cu principiul feminin 
Tonacacihuatl. Cei doi creează, între ei, cel de-al treisprezecelea 
cer, un loc în care vor sălășlui veşnic; apoi concep restul panteonu- 
lui aztec. (În altă relatare mitologică, Tonacatecuhtli este stăpînul 
celui de-al şaselea cer din treisprezece.) Pentru început, ei îl creează 

pe Tezcatlipoca, zeul soarelui, cel care aduce lumină în cosmos şi 
din care provin celelalte divinităţi. El domneşte în prima perioadă 
a lumii. 

Cele trei vîrste ale lumii, fiecare avînd 2028 de ani cerești (un 
an ceresc este egal cu 52 de ani tereştri), sînt reprezentate de divini- 
tățile solare Ocelotl, Ehecatl şi Quiahuitl, prezidate de zeii Tezcatli- 
poca, Quetzalcoatl şi Tlaloc. Prima vîrstă este populată de un neam 
de uriaşi şi ia sfîrşit cînd o nouă rasă de jaguari giganţi şi feroce îi 
devorează. Vîrsta a doua se încheie cu o distrugere provocată de 
uragane, cînd toţi locuitorii sînt preschimbaţi în maimuțe. Vîrsta a 
treia sfirşeşte cu o ploaie mare de foc, în urma căreia populaţia este 
preschimbată în cîini, curcani şi fluturi. 

A patra vîrstă a lumii este reprezentată de divinitatea solară Atl 
şi prezidată de zeul Chalchiuhtlicue. Ea se încheie cu o distrugere 
catastrofală, determinată de un potop în timpul căruia toată omeni- 
rea este preschimbată în peşti. Tonacatecuhtli face patru canale mari 
ce trec prin centrul pămîntului; prin ele se scurg apele potopului, 
iar cei patru fii ai săi, ajutaţi de patru făpturi fără nume, ridică ce- 
rul care se prăbuşise; ei îl sprijină pe cei patru copaci uriaşi creaţi 
de Tezcatlipoca şi Quetzalcoatl în cele patru puncte cardinale. Fir- 
mamentul este susținut pe rînd de divinități: la răsărit, de Tlahuizcal- 
pantecuhtli (mai marele zorilor), stăpînul celui de-al doisprezecelea 
cer din treisprezece; la apus, de Ehecatl-Quetzalcoatl, stăpînul celui 
de-al nouălea cer, la miazăzi, de Mictlantecuhtli, stăpînul celui de-al 
şaselea cer, iar la miazănoapte, de Chalchiuhtlicue. 

Noua vîrstă a lumii, a cincea la număr, reprezentată de Ollin, 
zeul soarelui, şi sortită să se sfirşească printr-un cutremur catastro- 
fal, este prezidată de zeul creator Tonatiuh (vulturul în zbor). 


TRIVIKRAMA 
(Cei trei paşi ai lui Vişnu) 


CULTURĂ DE ORIGINE: hindusă — vedică, brahmanică şi puranică [India]. 

PROVENIENŢĂ: Rig Veda, colecţie de 1028 de imnuri (Vede) compuse în 
sanscrită în jurul anului 1200 î.Cr., bazate pe o tradiţie orală, în circulație 
printre imigranții arieni din subcontinent în perioada 1700-700 î.Cr. Ve- 
dele erau imnuri de slavă intonate în timpul sacrificiului religios. Mitul 
lui Vamana este elaborat în Saraparha Brahmana tîrzie (900-700 î.Cr.) 
şi în Vayu Purana (cca 350 d.Cr.). 

În mod convenţional se vorbeşte despre zece încamări (avataruri) ale 
lui Vişnu, fiecare fiind explicată prin propriul mit. Făcînd trei pași uriași, 
Vişnu a separat tărîmurile cosmosului şi le-a fixat la distanță. Dacă primii 
doi paşi despart cerul de pămînt, al treilea este considerat simbolul lui 
Vişnu, întruparea „tuturor creaturilor“. 


În a cincea încarnare, Vişnu apare în chip de Vamana, un pitic sim- 
bolizînd condiţia firavă a omenirii în contrast cu imensitatea cos- 
mosului. E] a luat această înfăţişare pentru a-l păcăli pe Bali, fiul 
demonic al lui Virocana, zeul soarelui, a cărui dominație tiranică 
asupra lumii a devenit o ameninţare serioasă. Ca să refacă echili- 
brul, Vamana îi cere lui Bali un petic de pămînt pe care să poată 
medita, o fîşie de dimensiuni modeste, lată de trei paşi. 

Înșelat, Bali promite să satisfacă dorinţa piticului, iar Vişnu îşi 
reia statura iniţială. Cu primul pas, el demarchează şi separă pămîn- 
tul, iar cu al doilea, cerul. Al treilea pas separă lumea vie a creatu- 
rilor. O tradiţie alternativă sugerează că Vişnu se abține să facă al 
treilea pas, care ar fi însemnat revendicarea lumii subpămîntene; 
în schimb, îl leagă pe Bali cu frînghii şi îl trimite, laolaltă cu ai lui, 
să o stăpînească. 


VARI-MA-TE-TAKERE 


CULTURĂ DE ORIGINE: polineziană [Insulele Cook şi Hervey). 
PROVENIENŢĂ: preluat recent din tradiţii orale. 


Vari-Ma-Te-Takere (femeia începuturilor) este fiinţa feminină pri- 
mordială care trăieşte în spațiul strîmt aflat la baza nucii de cocos 
sau a oului lumii, în ţinutul Te-Ema-Te-Ki (ţara liniştii veşnicey din 
adîncurile oceanului originar. Spaţiul ei vital este atît de strîmt, 
încît este silită să şadă cu genunchii la bărbie. 

Din trupul ei, Vari-Ma-Te-Takere naşte șase copii, scoţînd trei 
din partea stîngă și trei din partea dreaptă. Întîiul născut este Avatea 
(Vatea), primul om de pe pămînt, considerat şi zeul lunii. Mama 
primordială îl scoate din partea stîngă; cînd creşte, se dovedeşte 
a fi o fiinţă hibridă: jumătate peşte, jumătate om. Deşi s-a născut 
la baza nucii de cocos a lumii, Avatea se înalță şi se fixează în drep- 
tul deschizăturii care duce către lumea de sus; acolo primeşte pă- 
mâîntul pe care să locuiască, denumit „Sub luna strălucitoare“. 

Al doilea copil, scos din partea dreaptă, este Tinirau, fratele mai 
mic al lui Avatea; el devine zeul peştilor. Sălașul lui este imediat 
sub cel al lui Avatea, pe insula sacră Motu-Tapu, unde are grijă de 
diferitele soiuri de pești din eleşteele mari. Întocmai ca fratele lui 
mai mare, el devine un om-peşte, jumătatea stîngă avînd formă de 
scrumbie. 

Al treilea copil al zeiței-mamă, smuls tot din partea stîngă, este 
Tango, care locuieşte în Enua-Kura, ţara penei papagalului roşu, 
chiar sub lăcaşul lui Tinirau. Al patrulea, Tumuteanaoa (ecoul), pro- 
vine din partea dreaptă şi trăieşte în ţara stîncilor cenușii şi caver- 
noase, numită Te-Parai-Tea. 

Al cincilea copil al femeii Vari-Ma-Te-Takere, scos din partea 
stîngă a corpului, este Raka (necaz); el îşi are sălașul în adîncurile 
oceanului. La naștere, mama lui îi dăruieşte un sac mare cu vânturi, 
care îi devin copii adoptivi. Fiecare vînt stăpîneşte o gură de ieşire 
la marginea orizontului prin care poate sufla. În pofida numelui, 
Raka posedă cunoașterea lucrurilor folositoare oamenilor, lucruri 
pe care le transmite locuitorilor pămîntului. 

Al şaselea şi ultimul copil, născut din partea dreaptă, este Tu- 
Metua (nedespărţit de părinte). El preferă să rămînă lîngă mamă, 
în spaţiul strîmt aflat la baza nucii de cocos a lumii, unde trăieşte, 
la fel ca ea, într-o linişte eternă. 

Potrivit tradiției din Insula Cook, al doilea dintre cei cinci copii 
este Papatuanuku, mama-pămînt, care devine consoarta fratelui 
ei, Avatea. 


CREAȚIA LA ZULUȘI — CEL MARE 


CULTURĂ DE ORIGINE: zulusă [Natal, sudul Africii). 

PROVENIENŢĂ: după o tradiţie orală consemnată de Wilhelm Bleek, Țara 
zuluşilor, 1856. 
În unele versiuni ale povestirii, şopîrla este înlocuită cu iepurele; ideea 
este următoarea; în timp ce cameleonul este o creatură înțeleaptă şi stator- 
nică, şopîrla şi iepurele sînt nechibzuiți şi imprevizibili. 


La începuturi, înainte de a exista ceva, Cel Mare iese din golul în- 
tunecat subpămîntean, luînd cu sine soarele şi luna, pe care le aşază 
pe cer. E] dispune ca soarele să apară ziua, iar luna, noaptea, fiecare 
urmîndu-și traseul stabilit. 


99 


Apoi creează poporul negru bantu, dăruindu-i toate cele trebui- 
toare — vite, capre, oi şi cîini. El zămisleşte toți oamenii albi ai 
pămîntului şi toate animalele sălbatice care îl vor popula. Apelează 
apoi la serviciile lui Unwaba, cameleonul, şi ale Intubo-ei, şopîrla. 
ÎL trimite pe Unwaba la conducătorul poporului bantu cu un mesaj: 
oamenii nu vor muri niciodată definitiv, ci vor reveni pe pămînt pre- 
cum luna. Intubo îi duce un mesaj similar, ca să se asigure că acesta 
va ajunge la destinaţie. 

Cei doi mesageri pornesc la drum, dar, în timp ce cameleonul 
păşeşte încet şi prudent, şopiîrla o ia la sănătoasa. Astfel, Intubo ajun- 
ge prima la locuitorii pămîntului. Însă pe drum a răstălmăcit mesa- 
jul pe care trebuia să-l comunice, transmiţîndu-l într-o formă total 
diferită, şi anume că toată lumea este sortită morții veşnice! Între 
timp, cameleonul Unwaba înaintează greu, mestecînd frunze în mers. 
În cele din urmă, el comunică mesajul corect, dar este prea tîrziu. 
O dată rostit — chiar dacă este greşit —, cuvîntul Celui Mare nu 
mai poate fi revocat. Ca atare, oamenii şi animalele îmbătrînesc şi 
încep să moară. 

Între timp, Cel Mare dispune ca oamenii albi să trăiască de-a 
lungul țărmului, iar cei negri să populeze ţinutul interior. Grupează 
oamenii pe perechi — un bărbat alb cu o femeie albă, un bărbat 
bantu cu o femeie bantu —, astfel încît diferitele rase de oameni 
să se poată înmulți şi prospera. Dispune apoi ca negrii să se ocupe 
cu creșterea şi îngrijirea animalelor domestice, să poarte la vînă- 
toare piei şi să lupte cu lănci, iar albii să îmbrace haine şi să fie 
înarmați cu puşti. 

Cel Mare părăseşte regatul subpămîntean, ieşind printre trestiile 
de pe malul apei. Prin sămînța strămoşilor bantu, el creează toate 
tnburile importante ale Africii, între care Zulu, Swazi, Tsonga, Xhosa 
şi Basuto, dar şi clanurile minore. Dăruieşte omenirii apa de băut 
şi focul pentru gătit. Hotărăşte că femeile vor cultiva pămîntul, vor 
semăna mei, vor strînge lemne de foc, vor măcina grîu şi vor găti, 
pe cînd bărbaţii vor tăia copacii pădurilor, vor construi case şi vor 
făuri uneltele de lucru pentru femei. 

Cînd un bărbat doreşte să se însoare, el plăteşte tatălui viitoarei 
mirese un preţ în vite, iar dacă moare, frații lui mai mici îi vor pre- 
lua soțiile și le vor proteja împotriva violării de către membrii altor 
triburi. Un bărbat trebuie să fie priceput la creşterea vitelor, pentru 
ca, la capătul vieţii, să poată lăsa fiilor animale frumos dezvoltate. 

DIVERSE 


HAWAIIAN: Folosindu-şi rîtul, Kamapuw'a, marele vier cosmic al 
creaţiei, ridică movile mari de nisip de pe fundul oceanului şi for- 
mează uscatul. Totodată, el sapă puțuri pentru apă proaspătă. Cu 
ajutorul ciomagului, el îi apără de duşmani atât pe zei, cât şi pe oa- 
meni. Se îndrăgosteşte de Pele, zeiţa focului. La început, ea îl res- 
pinge, dar cînd Kamapw'a o ameninţă că va împrăştia noroi şi îi 
va stinge toate focurile, zeița consimte şi cei doi se căsătoresc. 


PAPUAȘ [NOUA GUINEE]: Înaintea creării uscatului, o broască țestoasă 
înoată singură în apele primordiale. Obosită, ea ridică o movilă din 
nisipul de la fundul oceanului şi iese la suprafaţă. După ce a adunat 
destul nisip, depune ouă într-o groapă pe plajă şi se pune pe clocit. 
Din două ouă se nasc primii oameni, Kerema-Apo și Ivi-Apo..Din 
al treilea şi din al patrulea ou ies cocotierii, iar din restul ouălor ies 
celelalte animale care populează pămîntul. 


PAPUAş [NOUA GUINEE): Zeiţa-mamă primordială este fertilă, dar 
nu are vagin. Ea se întîlneşte cu divinitatea masculină Siambuka, 
de care se simte atrasă, și își spune păsul. În replică, el ia o aşchie 
de bambus şi îi face o incizie între picioare, după care îşi introduce 
penisul în rană; zeița rămîne însărcinată şi poartă în pîntece crea- 
turile însuflețite ale pămîntului. 


PAPuAş [Noua GUurnEE]: Timbehes, fiinţa primordială feminină, tră- 
ieşte singură în lumea întunericului. Ea își doreşte copii, dar, fiindcă 
nu are un soţ, nu știe cum să procedeze. Îşi introduce o banană în 
vagin, ca să rămînă însărcinată, şi naște un fiu, pe Bangar. Folosind 
în acelaşi mod mai multe banane, ea zămisleşte o familie întreagă, 
inclusiv o fiică, pe Sisianlik, dar tot nu este mulțumită. Timbehes 
îi învaţă pe Bangar şi pe Sisianlik să se culce laolaltă, li se nasc 
nepoții — şi aşa apare pe lume spița oamenilor. 


POLINEZIAN — MAORI: 10, fiinţa primordială masculină, o divinitate 
căreia îi sînt atribuite multe epitete, trăiește singură în imensitatea 
cosmosului care se întinde, întunecat şi gol, deasupra apelor ori- 


ginare. Sălaşul său se află în cel mai înalt cer, al doisprezecelea, 

numit Te-Toi-o-nga-Rangi. Prin gîndurile şi puterea cuvîntului, cre- 
ează lumina; întunericul este curmat de apariția primei zile. EI înal- 
ţă cerul, îl separă de pămînt, creează uscatul din ape şi zămisleşte 
soarele, luna şi stelele. 


4 
MITURI DESPRE NAȘTERE 


Această secţiune cuprinde o colecţie disparată de mituri care de- 
scriu în general naşterea unui zeu ori a unui semizeu, sau a unui 
muritor a cărui zămislire este influenţată nemijlocit de un zeu. 
Blestemul infertilităţii îi îngrijora în mod deosebit pe condu- 
cătorii vechilor regate. Pentru ei — și situația nu s-a prea schimbat — 
absenţa unui fiu-moştenitor avea implicaţii grave şi de anvergură 
în ce priveşte continuitatea liniei dinastice. Astfel, în legenda meso- 
potamiană a lui Etana din Kiș, preocuparea regelui presupune o 
căutare disperată a darului fertilităţii cu ajutorul unei piante magice. 
La fel cum se crede că există înşelătorul elixir al vieţii, şi secretul 
În multe cazuri, o zeiță-mamă sau o divinitate a fertilității este 
strîns implicată în poveştile naşterii, dar într-un număr considerabil 
de cazuri, în culturi atît de depărtate una de alta precum vechea 
Grecie şi Africa Centrală modernă, constatăm că naşterea unei divi- 
nități nu are loc prin mijloace naturale cunoscute. Astfel, zeița Atena 
țîşnește, complet înarmată, din fruntea lui Zeus, în timp ce Lianja, 
supraeroul divin din mitul tribului Nkundo, se iveşte în chip asemă- 
nător din coapsa mamei sale. În astfel de situaţii, se sare peste pro- 
cesele normale ale naşterii, copilăriei și adolescenţei, personajul 
nou-născut fiind matur şi gata să-şi îndeplinească „pe loc“ obliga- 
țiile. Procesul nașterii tinde să se petreacă cathartic şi violent. 
În concluzie, divinităţile nu se pot naşte în acelaşi mod în care 
apare pe lume un muritor. Numinozitatea* unor asemenea ființe 
ar fi probabil diminuată de o naştere obişnuită. Cu toate acestea, 


* Caracterul de putere, de supranatural, de miracol propriu sacrului (< lat. 
numen = putere divină) — n.ed. 

se consideră că zeii şi zeițele procreează pe cale sexuată, deşi dese- 
ori concepţia, asemeni naşterii, este marcată de violență. Există în 
mitologie numeroase cazuri de zeițe a căror sarcină începe o dată 
cu răpirea lor de alte divinităţi sau de demoni. Dar această violență 
nu se manifestă în toate culturile, căci la capătul celălalt al spectru- 
lui, zeițele sînt fecundate printr-un „ceva“ imaterial şi metafizic 
precum conştiinţa altor divinităţi. Această ultimă temă este ilustrată 
pe larg în mitologia hindusă. 

În unele situaţii, nașterea unui urmaş prevesteşte înlăturarea 
unei divinități mai vîrstnice, de obicei tatăl; în chip pervers, simţin- 
du-și poziția ameninţată, zeul senior i se poate opune cu înverșu- 
nare nou-născutului. 

În orice caz, indiferent de mijloace, se pare că zeii și zeițele tre- 
buie să se nască! 


NAȘTEREA LUI ADONIS 


CULTURĂ DE ORIGINE: greacă clasică şi, ulterior, romană. 

PROVENIENȚĂ: preluat dintr-o tradiţie orală siriană, mitul a devenit o sursă 
de inspiraţie bogată pentru mulți autori greci; este foarte asemănător cu 
mult mai vechiul mit frigian Atis și Cibele, sugerînd prin temă o sursă 
comună aflată probabil în tradiția mesopotamiană a lui Dumuzi, zeul care 
moare şi învie. Atît Hesiod, cît şi Apollodor îl pomenesc pe Adonis. Potri- 
vit diferitelor versiuni, părinții lui Adonis sînt fie Fenix şi Alfesibea 
(Hesiod), fie Chiniros şi Metarme (Apollodor), fie Teias și Smima, numită 
şi Myrrha. 


Prin mjlocirea doicii Hipolita, zeița Afrodita îl păcăleşte pe Teias, 
fiul zeului babilonian Belos, tentîndu-l să aibă relaţii incestuoase 
cu Smirna, fiica sa. Mitul conţine implicit sugestia că pasiunea 
Smirnei pentru relaţiile sexuale ilicite s-ar datora impietăţii față de 
Afrodita, care o pedepsește în acest fel. În unele versiuni, Smirna, 
descoperind adevărul despre pasiunea sa, încearcă să se spînzure, 
în altele, 'Teias se înfurie cînd îşi dă seama cu cine s-a culcat şi în- 
cearcă să o înjunghie pe Smirna. Indiferent de variante, zeii o sal- 
vează pe Smima, transformind-o într-un arbore de mirt care se despică 
ulterior, „eliberîndu-l“ pe Adonis. Văzînd băiatul, Afrodita este atât 
de impresionată de frumusețea lui, încît îl dă în grija Persefonei, 
zeiţa lumii subpămîntene. Persefona refuză să înapoieze copilul. 
Se ajunge la un compromis: Adonis urmează să petreacă o treime 

din an cu Persefona, iar celelalte două treimi cu Afrodita. Dar viața 
lui Adonis se află însă — vai! — sub un blestem mult mai amarnic, 
căci este împuns mortal de un mistreț. În fiecare an, în ziua come- 
morării morţii lui, apele rîului Adonis (astăzi secat) se înroșesc 
de sîngele său. Vezi de asemenea Atis și Cibele, p. 258, şi Perse- 
fona şi Demeter, p. 266. 


NAŞTEREA LUI APOLLO LA DELOS 


CULTURĂ DE ORIGINE: greacă clasică şi, ulterior, romană. 

PROVENIENȚĂ: preluat din tradiţii orale de poetul epic grec Hesiod în 7eo- 
gonia şi în Imn către Apollo (secolul al VIII-lea î.Cr.). 
În general, Apollo este considerat fiul favorit al lui Zeus, iar templul din 
Delos este vizitat şi astăzi. 


Zeiţa-mamă Leto, fiica titanilor Cos şi Febe, a fost fecundată de 
Zeus și poartă în pîntece zeul Febus-Apollo. În căutarea unui loc 
potrivit în care să nască, ea rătăceşte prin toată Grecia şi în insulele 
învecinate ale Mediteranei şi Mării Egee, dar este necontenit hăr- 
ţuită de Hera, soţia lui Zeus, geloasă că Leto urmează să-l nască 
pe cel mai ilustru dintre fiii acestuia. De frica mîniei Herei, Leto 
este alungată dintr-un loc în altul, fiind bine primită numai în Delos, 
o insulă stîncoasă şi pustie. Ea îi previne pe locuitori că Hera nu 
le va acorda nici o favoare, că niciodată culturile nu vor fi prospere 
Şi că, dacă îi vor construi un templu lui Apollo, vor trebui să vegheze 
ca pelerinii veniţi de pe alte meleaguri să aducă ofrande. Dar Leto 
jură că Delos se va bucura de onoruri și renume mai presus de toate 
celelalte insule. 

Vreme de nouă zile și nouă nopţi, Leto trece prin durerile fa- 
cerii, înconjurată de celelalte zeițe olimpiene; Hera, necruțătoare, 
rămîne în palatul lui Zeus. Zeița mesageră Iris este trimisă după 
Eileitia, zeiţa naşterilor, la rîndu-i o fiică a lui Zeus şi a Herei. Pen- 
tru a o putea ajuta pe Leto la naștere, Iris o cheamă pe Eileitia de 
lîngă Hera, tentînd-o cu un colan din aur masiv. 

Zeița nașterilor ajunge la Delos cînd durerile facerii se apropie 
de sfîrşit; la umbra unui palmier, Leto îi aduce pe lume pe Apollo 
şi pe sora lui, Artemis. Încă de la prima suflare, Apollo este hrănit 
cu nectar şi ambrozie; el primește de la Zeus simbolurile divine, 
lira şi arcul. Ajuns la vîrsta bărbăţiei, Apollo străbate lumea în lung 

Şi-n lat; pretutindeni se ridică altare în cinstea sa, dar nicăieri pre- 
zenţa sa nu se face simțită atît de puternic ca în marele templu din 
Delos; ofrandele pelerinilor care îi aduc omagii zeiţei Leto şi vlăs- 
tarelor ei îmbogăţesc insula. 


NAȘTEREA LUI BAGISHT 


CULTURĂ DE ORIGINE: tribul Kafir [Prasun, Hindukush]. 

PROVENIENȚĂ: preluat din tradiţii orale, consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 
Mitul se concentrează asupra relației ambivalente dintre zei şi demoni, 
foarte frecventă în societăţile primitive. 


Pe cînd Disani, zeiţa fertilităţii, îşi mulgea vacile într-o luncă, un 
demon se furişează și o siluiește. Cînd pruncul pe care-l poartă în 
pîntece se răsuceşte şi se întoarce cu faţa către valea lacului sacru 
al zeilor, Disani intră în durerile facerii şi naște un copil înzestrat cu 
o putere ieşită din comun. Este Bagisht, zeul apelor; Disani îi dămieşte 
o tunică albastră şi îl aşază de îndată pe domeniul ei de pe rîu. 


COMPERT CON CULAINN 
(Naşterea lui Cu Chulainn) 


CULTURĂ DE ORIGINE: celtică — irlandeză. 

PROVENIENȚĂ: preluat din tradiţii orale, datînd chiar din secolul al VIII-lea 
d.Cr., de Snechan Torpeist, marele bard al Irlandei, în Cartea lui Druimm 
SSnechtai. Cartea s-a pierdut, nu s-a păstrat nici o copie anterioară secolului 
al XI-lea. O versiune mai mult sau mai puțin completă este inclusă în Leabhar 
na h-Uidhre: Cartea vacii din Dun”, compilată în secolul al XI-lea de călu- 
gărul creştin Mael Muire Mac Ceilechai [Academia Regală Irlandeză]. 
Se crede că cele două versiuni distincte ale mitului au fost corupte de scri- 
itorii creştini; în esență, versiunile relateză povestea naşterii celui mai fai- 
mos erou din Ulster. Cu Chulainn s-a născut dintr-o muritoare de obîrşie 
ambivalentă, din zeul Lugh, un tată din lumea de dincolo, şi un tată vitreg 
muritor. lată de ce mitologia irlandeză îl socotește semizeu. Convenţiile 
moderne încadrează povestea în Ciclul de mituri din Ulaid (Ulster) sau 
Craobh Ruadh (Ramura Roșie); din punct de vedere istoric, mitul rela- 
tează un conflict de durată între clanul/clanurile din Ulaid, care trăia/u 


* Numele Cărții provine de la „donorul““ pergamentului pe care se presu- 
pune că a fost scrisă, şi anume, vaca din Dun, devenită ulterior celebră (n.ed.). 

în regiunea Armagh — provincia Ulster de astăzi —, şi clanurile stabilite 
mai la sud, în Connacht (Connaught). 


În versiunea mai veche a mitului, căpeteniile din Ulster şi Concho- 
bhar Mac Nessa, regele lor, s-au adunat la reşedinţa regală din Emain 
Macha din pricina unui stol mare de păsări care devasta recoltele 
din ţinut. Deichtire, fiica druidului Cathobad (în unele variante, sora 
lui Conchobhar), se află lîngă rege ca vizitiu. Păsările încep să zboa- 
re; spre seară, trei dintre ele se desprind din stol şi se îndreaptă spre 
Bruig na Boinde. 

Noaptea ninge fără oprire şi cei din Ulster se adăpostesc într-o 
căsuţă. În şură se încinge cheful; gazda îl anunţă pe rege şi pe înso- 
țitorii acestuia că nevasta lui se află în durerile facerii. Deichtire se 
oferă să ajute la moşit; în timp ce stăpîna casei aduce pe lume un 
fiu, o iapă a celor din Ulster fată doi mînji. Copilul primeşte în dar 
miînjii, iar Deichtire preia nou-născutul. 

Oamenii din Ulster, copilul şi mînjii se întorc la Emain Macha. 
Cîţiva ani mai tîrziu, băiatul se îmbolnăvește şi moare; Deichtire 
visează că un străin pe nume Lugbh a lăsat-o grea și că urmează să 
nască fiul căruia îi sînt destinaţi mînjii. Băiatul se va numi Setanta. 
Dar se răspîndeşte zvonul potrivit căruia Conchobhar este cel care 
a lăsat-o grea la beţie şi, ca să evite scandalul, o logodește cu Sual- 
taim Mac Roth. 

Într-un final evident corupt, Deichtire ucide copilul nenăscut, 
se culcă cu Sualtaim şi îi face acestuia un fiu. În versiunea mai re- 
centă, în ajunul căsătoriei cu Sualtaim, stolul de păsări o duce pe 
Deichtire în lumea cealaltă, unde zeul Lugh o lasă însărcinată. Deich- 
tire se întoarce la Emain Macha cu Setanta, considerat de toţi fiul 
lui Sualtaim. 

NOTĂ: În ambele cazuri, numele Cu Chulainn este preluat din 
episodul în care Setanta ucide dulăul lui Culann, fierarul lui Con- 
chobhar, şi acceptă să-i păzească acestuia casa pînă cînd vor dresa 
alt animal. Apoi îşi ia numele Cu Chulainn (Dulăul lui Culann). 


NAȘTEREA LUI DIONISOS 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat dintr-o tradiţie orală de Hesiod în Tzogonia şi în două 
dintre Imnurile către Dionisos. În tradiția romană, povestea este modifi-- 
cată pentru a se potrivi zeului Bachus. 

Semela, fiica lui Cadmos, este sedusă de Zeus şi concepe un fiu. 
Deoarece chipul adevărat al lui Zeus, privit de aproape de un mu- 
ritor, este prea înfricoşător, mai-marele zeilor o curtează întotdea- 
una deghizat. Semela îl roagă să i se arate şi el se înduplecă; o face 
cînd Semela era în luna a şasea, dar fulgerul care scapără în jurul 
lui Zeus o loveşte; Semela moare. Zeus îi scoate din pîntece fetusul 
Şi îl implantează în propria coapsă; gestaţia continuă, iar copilul se 
numeşte Dionisos sau „de două ori născut“. 

Ca întotdeauna, Hera, consoarta lui Zeus, este teribil de geloasă 
pe iubitele soțului. Ca să-i zădărnicească mînia, Zeus dă copilul în 
grija regelui Atamas din Teba şi a soţiei sale Ino, povăţuindu-i să-l 
îmbrace pe Dionisos în fată. Hera descoperă vicleşugul și face în 
aşa fel încît părinții adoptivi înnebunesc; Zeus încredințează apoi 
copilul nimfelor din Nysa, care îl travestesc în ied pînă la vîrsta băr- 
băţiei. Dar nici de data asta Dionisos nu este ferit de mînia Herei: 
înnebunește şi duce o viaţă de hoinar ieşit din minţi pînă cînd Cibele, 
zeița-mamă frigiană, îi restabileşte sănătatea. 


ETANA DIN KIŞ 


CULTURĂ DE ORIGINE: mesopotamiană — veterobabiloniană şi asiriană. 

PROVENIENŢĂ: versiunea veterobabiloniană a fost descoperită în două situri, 
la Susa, în Elam (Iran), şi la Tell Harmal [Irak]. Există şi o transpunere 
în asiriana medie din Assur, datînd din mileniul al II-lea î.Cr. Versiunea 
de care ţin seama în general cercetătorii modemi este cea descoperită în 
biblioteca regală a lui Assurbanipal, cea de la Ninive, deşi acest text omite 
unele pasaje ale povestirii. 
Lungimea mitului originar este necunoscută, iar în forma existentă, mitul 
pare incomplet, lipsit de un final concludent. Paternitatea îi este atribuită 
lui Lu-Nanna, scrib şi sfetnic al regelui Şulgi din Ur, care a domnit în acest 
oraş-stat sumerian din sudul Mesopotamiei în anii 2150-2103 î.Cr. Este 
posibil ca la originea mitului să fie o mult mai veche poveste din Kiş, 
transmisă pe cale orală, deşi în naraţiune, zeii tutelari ai oraşului au un 
rol neînsemnat sau chiar inexistent. Singura divinitate care joacă un rol 
activ este Şamaş, zeul soarelui babiloniano-akkadian care, în panteonul 
sumerian, provine din Utu. Iştar, deşi e menţionată ca zeiță tutelară în 
Kiş, apare numai indirect. 
Puriştii ar putea argumenta că povestea lui Etana este mai degrabă o le- 
gendă decît un mit, dar fiind atît de strîns legată de zei şi de căutarea ne- 
muririi, includerea ei în această secțiune poate fi justificată. Etana a fost 

cîndva regele oraşului Kiş, căci numele său se regăseşte pe Lista regilor 
sumerieni. Avînd o autenticitate istorică dubioasă, se spune că ar fi trăit 
în epoca eroică a Sumerului, şi anume la scurt timp după potop, dar orice 
referire la această perioadă este neverificabilă. 


Mitul începe cu o explicaţie privind întemeierea orașului Kiş de 
către zeii cei mari, aflați în căutarea unui potențial conducător. Tex- 
tul se întrerupe şi se reia în Tăbliţa II cu un dialog obscur şi inco- 
erent între un vultur şi un şarpe. Cei doi trăiesc în preajma tronului 
Şi par să fie în competiţie. Rivalii sfirşesc prin a depune un jurămînt 
sacru de loialitate pe Șamaş şi hotărăsc de bunăvoie să conviețu- 
iască în armonie. Încrederea dintre ei dispare cînd vulturul încalcă 
jurămîntul şi mănîncă puii şarpelui. Șamaș, supărat de compor- 
tarea vulturului, îl sfătuiește pe șarpe să pună un taur sălbatic într-o 
groapă ca momeală; vulturul este prins şi pedepsit pentru impietate, 
iar Şamaş îi retează aripile. 

În acest moment își face apariţia Etana, înfăţişat ca un monarh 
onest şi evlavios, a cărui soţie nu poate avea copii. E îl roagă pe 
zeul soarelui să-l ajute să aibă un fiu-moștenitor: 


„Ai mîncat, O, Şamaş, părțile cele mai grase ale oilor mele; 
Pămîntule, ai băut sîngele mieilor mei. 

I-am cinstit pe zei, am venerat spiritele morților. 

Sailtu [preoţii] mi-au ars toată tămiia, 

În multe sacrificii, spiritele morţilor mi-au devorat toți mieii. 
O, Stăpîne, numai gura ta poate rosti porunca. 

Dăruieşte-mi iarba zămislirii!** 


Etana află că trebuie să găsească vulturul captiv din groapă, căci 
numai el îi poate arăta locul în care se află iarba magică. Etana duce 
la bun sfîrşit sarcina şi îl deprinde pe vultur să zboare din nou. Vul- 
turul caută zadarnic iarba zămislirii; în cele din urmă, îi propune 
lui Etana să se ridice la cer şi să o viziteze pe Iştar, zeița fertilității: 

„Vino, prietene, să te ridic la cer. 

Să o-ntîlnim pe Iștar, stăpîna zămislirii... 

„„. cuprinde-mă cu braţele, 

Ţine-te de penele aripilor.“ 


Narațiunea continuă cu o secvenţă interminabilă şi fantasmagorică, 
a cărei semnificaţie rămîne obscură; mitul se încheie cînd vulturul 
şi Etana se înalță din ce în ce mai sus, trec prin porţile cerurilor şi 
aşteaptă întrevederea cu Iştar. 

Mitul lui Etana este cu siguranță singurul despre care cercetă- 
torii afirmă că poate fi identificat în arta mesopotamiană. Scena cu 
înălțarea lui Etana la cer (pe spinarea vulturului) este gravată pe 
cîteva peceţi cilindrice din perioada akkadiană. Vezi şi Ganimede, 
p. 267. 


NAŞTEREA LUI GANEȘA 


CULTURĂ DE ORIGINE: hindusă — puranică [India]. 

PROVENIENȚĂ: mitul apare în Brihaddharma Purana (1250 d.Cr.), face parte 
dintr-un grup de povestiri care se concentrează pe nemulţumirea divinită- 
ilor creatoare, Şiva şi Parvati, în ce priveşte naşterea copiilor lor. Proge- 
niturile sînt de regulă zămislite sau concepute numai de unul dintre ei, 
fără participarea celuilalt. În această poveste, Ganeșa este zămislit numai 
de Parvati; de remarcat faptul că în alte mituri ea îl foloseşte ca paznic, 
Ganeşa urmînd să-l ţină pe Şiva departe de patul ei. Ganeșa este una dintre 
cele mai îndrăgite divinităţi hinduse — şi nu în ultimul rînd datorită ne- 
fericirii sale. Apare implicit o rivalitate sexuală între Șiva şi „fiul“ său, 
avînd ca rezultat decapitarea copilului; el este resuscitat, fiind reprezentat 
de regulă cu cap de elefant. 


Șiva şi Parvati sînt sursa întregii vieţi, dar numai în măsura în care 
sînt cauzele progeniturilor lor, mai degrabă decît părinţii naturali. 
Astfel, practic, Şiva nu are un fiu-moştenitor. Cînd Parvati îi atrage 
atenția asupra acestei scăpări, Șiva răspunde că un urmaş nu i-ar 
fi de nici un folos: 


„Fiică a muntelui, eu sînt nemuritor, aşa că nu am nevoie de un fiu. 
Unde nu este boală, ce rost au ierburile de leac?“ 


Dar Parvati îşi doreşte un copil şi îl invită cu blîndeţe pe Șiva, spu- 
nîndu-i că, după ce-și va fi îndeplinit misiunea, el poate lăsa în 
sarcina ei creşterea copilului şi îşi poate continua netulburat viaţa 
contemplativă. Şiva îşi iese din fire, dar se domolește cînd vede cît 
de tare a necăjit-o pe Parvati. Ca s-o tachineze, el face din veşmin- 
tele ei o păpușă; în mod miraculos, cînd Parvati o ia în braţe, pă- 
puşa prinde viaţă şi se transformă în băiețel. 

Parvati îi oferă copilul lui Şiva. Zeul îl cercetează cu atenţie: 
îşi aminteşte că, la începuturile creaţiei, a înghițit otrava mortală 
kalahala, salvînd omenirea de efectele acesteia (vezi Zei, demoni 
și ambrozia nemuririi, p. 197). Şiva îşi dă seama că fiul său este 

condamnat şi, pe cînd capul copilului era întors cu fața spre nord, 
i-l retează dintr-o lovitură. 

Parvati este copleşită de durere, iar Șiva, cuprins de remuşcări, 
încearcă în zadar să reaşeze capul pe trup. Un glas din cer îl sfătu- 
ieşte să întregească torsul cu capul altei fiinţe întoarse cu faţa spre 
nord. Şiva îşi cheamă servitorul, pe zeul-taur Nandin, şi îi ordonă 
să găsească un donator potrivit. Nandin porneşte la drum, iar cînd 
întîlneşte marele elefant al lui Indra, zeul vremii, care din întîm- 
plare era întors cu faţa spre nord, încearcă să-l decapiteze cu sabia. 
Ofensat de această nelegiuire, Indra, călare pe elefant, îl provoacă 
pe Nandin la luptă. Dar Nandin îi ţine piept şi îşi duce la bun sfîrşit 
sarcina: el taie capul elefantului şi revine cu el la Şiva. 

Șiva este încîntat şi aşază capul de elefant pe trupul mort al co- 
pilului, care revine numaideciît la viață; în ciuda condiţiei hibride, 
nu este lipsit de farmec: este pîntecos și are o față rotundă şi blajină. 
Ceilalți zei sînt uluiţi de cele întîmplate şi aduc daruri copilului-ele- 
fant. Pe de altă parte, înțelepţii îl numesc Ganeşa, „conducătorul 
mulțimilor“. Domnic să îndrepte lucrurile, Şiva îi spune lui Indra 
să arunce elefantul decapitat în mare, loc în care va fi reîntregit şi 
va dobîndi nemurirea. 


NAȘTEREA LUI GISH 


CULTURĂ DE ORIGINE: tribul Kafir [Prasun, Hindukush). 

PROVENIENȚĂ: preluat din tradiţii orale, consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 
La fel ca în multe mituri de origine asiatică, în vremurile de odinioară, 
zeii erau eroi muritori. Gish, zeul războiului, nu s-a născut din femeie, ci 
a fost creat din răsuflarea zeului suprem Imra. Cu toate acestea, mai tîr- 
ziu, a căzut în luptă. Mitul ilustrează legătura strînsă dintre zei şi demoni. 


O demoniţă pe nume Utr rămîne însărcinată şi-şi poartă pruncul 
în pîntece vreme de optsprezece luni; ea îl aude vorbindu-i, spunîn- 
du-i să planteze un nuc. Copilul se naște numai cînd nucul ajunge 
un copac putemic cu optsprezece ramuri. Cel care se naște de-a drep- 
tul adult şi atât de violent, încît vatămă trupul mamei sale, este Gish, 
zeul războiului. E] coase pîntecele mamei sale cu un ac de oțel; apoi 
îi dă să bea o poţiune magică ce o vindecă pe deplin şi o hărăzeşte 
cu înțelepciune. 

Gish îşi ocupă locul în panteon, iar mama lui adună nuci din 
copac şi hrăneşte războinicii. Lancea lui Gish are calități magice: 
ea poate muta munţii din loc şi, în aceeași măsură, poate asigura 
hrana celorlalți. 


KALI, ȘIVA ȘI ADIȘAKTI 


CULTURĂ DE ORIGINE: hindusă — puranică [India]. 

PROVENIENȚĂ: povestirea apare în Sanda Purana (700-—1150 d.Cr.), în secţi- 

unea consacrată miturilor legate de Parvati, înfățișată aici în două aspecte 
conflictuale: ca strălucitoare zeiță a cerealelor, Uma/Gauri, și ca zeiță 
întunecată a morţii, Kali. 
Mitul este centrat pe relaţia complexă, deseori suspicioasă, de dragos- 
te—ură dintre Şiva și Parvati, relaţie în care, cum se întîmplă în mod curent, 
fiii lor devin elemente-cheie. Este subliniată și importanţa ascetismului 
în credinţa hindusă. 


Șiva observă că trupul lui, ce poartă simbolul semilunii, este palid 
în comparaţie cu pielea de culoare închisă a Parvati-ei: 


„Forma mlădioasă a trupului tău, licărind misterios în contrast cu albeața 
mea, este ca un şarpe negru încolăcit în jurul unui arbore alb de santal. 
Eşti asemenea întunericului nopţii atins de lumina palidă a lunii.“ 


Parvati ia observația drept insultă; îi spune că l-a acceptat întotdea- 
una aşa cum este, fără să-i amintească mereu defectele. Parvati ame- 
nință să-şi părăsească prin ascetism trupul pămîntesc, de vreme ce 
el îi aduce numai reproşuri. Șiva încearcă să o îmbuneze, explicîn- 
du-i că a glumit, iar cînd Parvati îl ameninţă cu plecarea, el o acuză 
că este la fel de rece şi de neînduplecată precum Himalaya. Parvati 
se supără din nou şi se ridică să plece, dar Viraka, fiul ei şi servi- 
torul lui Șiva, încearcă s-o oprească. Ea îi spune cu blîndețe că se 
duce în munţi să practice ascetismul, pentru ca pielea ei să capete 
culoarea aurului (precum cea a Gauri-ei). Îi mai atrage atenția că 
Șiva este un curtezan — de aceea, Viraka trebuie să vegheze ca în 
lipsa ei să nu se petreacă nimic necuviincios în dormitor. 

Parvati îşi ia rămas-bun de la Viraka, dar îl ia în călătorie pe 
Ganeșa, fiul ei cu cap de elefant, pe post de paznic. Parvati se în- 
tîlneşte cu Kasumamodini, zeița munţilor, şi ei îi cere să nu-i scape 
din ochi „dormitorul“ lui Şiva. Aşa îşi începe zeiţa stagiul de asce- 
tism pe înălțimile Himalayei. 

Între timp, demonul Adi, al cărui tată fusese cîndva învins în 
luptă de Șiva, intră prin înşelăciune (în chip de şarpe) în casa aces- 
tuia şi ia forma Umei, una dintre minunatele întrupări ale Parvati-ei. 
EI îşi pune cuie ascuţite în „propriul“ vagin, cu intenţia de a-l masa- 
cra pe Şiva. Dar Șiva este bănuitor şi, dîndu-şi seama că apariția 
nu este întruparea reală a soţiei sale, ataşează de penis o armă mor- 
tală. Cînd îşi încep ciudata împreunare, Adi scoate un urlet şi moare. 

Parvati află ce s-a întîmplat și, furioasă datorită infidelităţii lui 
Şiva, îl blestemă de moarte pe Viraka pentru neglijență. Din sufla- 
rea ei se naște un leu fioros. Cînd zeul Brahma o vizitează, ea îi stri- 
găcă tot ce dorește este să fie „una“ cu Şiva. Brahma îi îndeplinește 
dorinţa; din corpul ei se naște o făptură androgină cu pielea de-un 
albastru-închis şi cu trei ochi — o formă combinată între Șiva și 
Parvati. Este Kali, zeița morţii. Acum, în noua ei întrupare, cea a 
Gauri-ei cu pielea de culoarea aurului, Parvati se întoarce la Şiva. 
Ea află de la Viraka cum că Adi a pătruns în casă în chip de şarpe 
şi că Şiva nu s-a lăsat înşelat de apariția Umei, iar că împreunarea 
aavut loc numai din dorinţa de a ucide demonul. După care, Şiva 
a dispus ca nici o altă femeie să nu mai intre în casă, cu excepția 
Parvati-ei, adevărata lui iubire. 

Zeița îşi dă seama că gelozia i-a întunecat mintea și îi dezvăluie 
lui Viraka adevărata identitate; Parvati îi spune că, deoarece nu îi 
poate ridica blestemul, Viraka va fi reîncarnat în zeul-taur Nandin 
ŞI se va întoarce ca paznic la uşa lui Șiva. 


KRIȘNA ŞI BALARAMA 


CULTURĂ DE ORIGINE: hindusă — puranică [India]. 

PROVENIENŢĂ: mitul apare în textul puranic Harivamsa, compus în jurul 
anului 450 d.Cr. Ca adult, Krişna este un personaj important, dar nu cen- 
tral, al Mahabharatei, epopee scrisă în perioada 300 î.Cr.—300 d.Cr.; nu 
se relatează nimic despre copilăria zeului pînă în puranele tîrzii. Krişna 
este considerat a opta încarnare (avatar) a lui Vişnu. 


Kamsa, fratele zeiței-mamă Devaki, este încredinţat că al optulea 
copil al surorii sale îi va pricinui moartea. Primul impuls este s-o 
ucidă pe Devaki, dar Vasudeva, soțul ei, îl imploră s-o cruţe; Kamsa 
îşi domoleşte ameninţarea cu condiţia ca toate odraslele Devaki-ei 

să-i fie predate. Kamsa îi ucide pe primii şase copii, iar Devaki de- 
vine efectiv prizonieră în propria-i casă. 

Vişnu află de răzbunarea lui Kamsa şi hotărăşte să intervină. 
Îşi aminteşte că cei şase embrioni care, după toate aparențele, pie- 
riseră fuseseră cîndva cei şase fii-demon ai lui Kalanemi. Ei fuse- 
seră blestemaţi de Hiranykasipu, străbunicul lor, pe care l-au slujit 
cîndva ca asceți, dar l-au părăsit după ce Brahma le-a acordat da- 
rul nemuririi. Ei nu au murit, ci continuă să doarmă în lumea sub- 
pămînteană. Vişnu hotărăște să pună două dintre încarnările sale 
în pîntecele Devaki-ei, şi anume pe Balarama şi pe Krişna, al şapte- 
lea şi al nouălea vlăstar. Împreună cu zeița morţii, Kali, el plănu- 
ieşte ca al optulea copil să fie în fapt o încarnare a ei; deşi Kamsa 
o va lovi cu o piatră, el nu poate ucide moartea. Astfel el se va în- 
şela, crezînd că a ucis al optulea copil. Vişnu face în așa fel încît, 
în a şaptea lună de sarcină, al şaptelea embrion să fie transferat în 
pîntecele Rohini-ei, zeiţa norocului. Ea se va ocupa de Balarama, 
iar Kama va crede că Devaki a avortat. Krişna, cel de-al nou..lea 
copil, va fi la rîndu-i scos din pîntecele Devaki-ei şi pus în celal 
Yasodei, soţia lui Nanda, văcarul lui Kamsa. Se creează astfel o 
dublă „asigurare“ contra lui Kamsa. 

Cînd se naşte al optulea copil, o fetiță, Kamsa pune la cale uci- 
derea ei; din corpul ei mort, zeiţa se înalță la cer. Acolo, luînd chipul 
Kali-ei, ea pronunță condamnarea lui Kamsa: îi va zdrobi corpul 
şi îi va bea sîngele. Kamsa îşi dă seama că s-a întîlnit cu propria 
moarte. 


NAȘTEREA LUI MAUI 


CULTURĂ DE ORIGINE: polineziană — maori. 

PROVENIENȚĂ: preluat recent din tradiţii orale şi citat în J. White, The Ancient 
History of the Maoris: Mythology and Traditions, 6 vol., Wellington, 
1887. 

Maui poate fi considerat supraeroul maori omolog mesopotamianului 
Ghilgameş. 

Makea-Tutara este zeul lumii subpămîntene, iar Taranga îi este so- 

ţie. Ei au mulți copii; al cincilea se naşte prematur, în timp ce Ta- 

ranga se plimbă pe țărm. Copilul vine pe lume morţ; în durerea ei, 

Taranga îl înfășoară într-un giulgiu făcut din părul și și îl încredin- 

țează mării. Trupul copilului este dus într-un loc sigur de spiritele 
mării, dar o furtună îl smulge şi îl reazvîrle pe un țărm unde este 
păsit de unul dintre strămoşii morţi, pe nume Tama-Rangi. Această 
făptură spirituală readuce copilul la viaţă, îl îngrijeşte şi îl învață 
istoriapoporului maori. Maui devine un bărbat în toată puterea, îşi 
părăsește strămoșul şi pornește în căutarea mamei pămînteşti. 

Maui o găsește pe Taranga în lăcaşul de rugăciune al satului, 
în compania fraţilor lui. EI se strecoară neobservat printre ei şi nu- 
mai cînd îi aminteşte mamei de clipa de demult, cînd a fost aruncat 
în mare, ea îl recunoaşte. Taranga este copleşită de bucurie să-și 
găsească fiul cel mic în viaţă, dar fraţii mai mari devin geloşi din 
cauza atenţiei ce i se acordă. 

În noaptea aceea, Maui doarme în patul mamei, dar în zori gă- 
seşte încăperea goală. El pleacă în căutarea mamei şi o descoperă 
cînd se pregătea să intre în lumea subpămînteană ca să-l viziteze 
pe Makea-Tutara. Preschimbîndu-se în porumbel sălbatic, el o ur- 
mează și o găseşte odihnindu-se sub un copac în compania stăpînu- 
lui lumii subpămîntene. Încîntat să-și întîlnească fiul, Makea-Tutara, 
îl consacră semizeu, dar nu îi poate oferi nemurirea veşnică. Maui 
revine apoi pe pămînt înzestrat cu puteri magice speciale, dar ire- 
vocabil muritor. 


ENLIL, NINLIL 
ȘI NAȘTEREA LUI NANNA 


CULTURĂ DE ORIGINE: mesopotamiană — sumeriană. 

PROVENIENŢĂ: cea mai veche versiune inscripționată a mitului datează din 
jurulanului 2000 î.Cr., la scurt timp după căderea dinastiei a III-a din Ur, 
dar originea lui se regăseşte, fără îndoială, într-o tradiţie orală mai veche: 
numele Nanna apare pe inscripții gravate în jurul anului 3500 î.Cr. 


După un pasaj introductiv preamărind virtuțile cetății Nippur, Ninlil, 
zeiţa aerului şi a cerealelor, este sfătuită de mama ei Ninsebargunnu, 
zeiţa orzului, cum să-l facă pe zeul Eniil s-o ia în căsătorie: 

„În rîul cel pur, O, fecioară, în rîul cel pur scaldă-te...“ 
Ascultătoare, Ninlil se duce la Eufrat şi, în timp ce se îmbăiază, 


este fecundată de Enlil, întrupat de apele fluviului sacru, şi îl con- 
cepe pe Nanna, zeul lunii. Enlil părăseşte apoi cetatea Nippur și, 

urmărit de Ninlil, se îndreaptă spre lumea de jos. Intr-un pasaj enig- 
matic, Enlil îi poruncește paznicului lumii de jos să nu-i dezvăluie 
Ninlil-ei locul în care se află; apoi, deghizat în paznic, își satisface 
toate dorințele, refuzînd în continuare să-i spună Ninlil-ei unde se 
află! Dar ea îi aminteşte celui pe care îl crede paznic că deşi Enlil 
este stăpînul lui, şi ea îi este stăpînă. 

Deghizat, Enlil o fecundează din nou pe Ninlil; ea concepe al 
doilea vlăstar, pe Meslamtaea, aspectul agresiv al zeului subpămîn- 
tean Nergal. Enlil se deghizează pentru a treia oară, de data asta în 
„omul rîului din lumea de jos“; Ninlil îl naște pe Ninazu, zeul lumii 
subpămîntene. În sfârşit, Enlil procreează cu Ninlil a treia divinitate 
a lumii de jos, divinitate al cărei nume este ininteligibil în versiunea 
cunoscută a mitului. Povestea se încheie cu un elogiu adus lui Enlil, 
un izvor de nesecată abundență. 


NSONGO ȘI LIANJA 


CULTURĂ DE ORIGINE: tribul Nkundo [Zair, centrul Africii). 

PROVENIENŢĂ: preluat din tradiţii orale. 
Mitul ilustrează efectele misionarismului creştin asupra tradiţiilor locale. 
Este aproape sigur că Lianja a fost considerat cîndva zeu de populația 
din bazinul fluviului Congo, dar în zilele noastre, în folclorul local, a de- 
căzut la rolul de supraerou. Mitul subliniază credința în reîncarnare, căci 
spiritul tatălui mort pătrunde în pîntecele mamei cînd i se naşte fiul. Lianja | 
şi Lianja II, nepotul său, sînt sortiți să se nască în ziua morții tatălui lor. 


Regina Mbombe este gata să nască şi îşi aude copilul din pîntece 
spunîndu-i: „Regele e mort, trăiască regele!“ Copilul nenăscut îi 
porunceşte mamei să-i pregătească o cale potrivită de a veni pe lume, 
căci a sosit vremea. Mbombe răspunde că nu există decît o singură 
cale de a veni pe lume; copilul susține că el nu este prunc de rînd — 
de aceea, naşterea lui trebuie să fie excepţională. 

În timp ce vorbește, coapsa lui Mbombe începe să se umfle și, 
în final, plesneşte. Din rană sare un tînăr chipeș, complet înarmat 
care zboară de îndată, precum o pasăre, pe acoperişul casei şi îşi 
scrutează regatul. Aproape concomitent apare pe lume Nsongo, 
sora lui geamănă, care i se alătură pe dată. Ea este hărăzită să-i de- 
vină soţie; ei zboară spre piaţa din mijlocul oraşului, loc în care ta- 
tăl lor bătuse cîndva toba sacră. Lianja se proclamă conducătorul 

tribului Nkundo şi îşi prezintă sora pe care o va lua de soţie. Bă- 
trînii se înclină, slăvind miracolul care a avut loc. 

După mulţi ani, Lianja ajunge în pragul morţii; în timp ce spi- 
ritul se pregătește să-l părăsească, istoria se repetă. În clipa morții, 
Likanda, soţia fiului său, îl naște pe Lianja II. 


NAȘTEREA ZEILOR OLIMPIENI 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat de poetul epic grec Hesiod în Tzogonia (secolul al 
VIII-lea î.Cr.). 
Mitul relatează genealogia complexă a ființelor și divinităţilor primordiale 
de la începuturile lumii greceşti. Majoritatea lor zămislesc odrasle cu care 
au apoi relații incestuoase din cauza lipsei de parteneri disponibili! Se 
observă că celelalte relatări ale originilor panteonului grec sînt doar va- 
riante: de exemplu, Zeus poate fi considerat tatăl divinităților minore ză- 
mislite în 7eogonie de Uranos sau de Pont. Unii autori folosesc ortografia 
romană a numelor: de pildă, Uranos devine Uranus, iar Kronos, Cronos. 


La început există doar Haosul; abia apoi ia ființă pămîntul, Geea. 
Din ea vor apărea toate spiţele ființelor nemuritoare. Din Haos apa- 
re Ereb, personificarea umbrelor lumii subpămîntene, şi Nix, noap- 
tea, sora sa. Ereb și Nix formează un cuplu incestuos, iar din uniunea 
lor provin Ether, zeul luminii, și Himera, zeița zilei. În Teogonie 
se mai spune că Nix este și mama lui Tanatos (moartea), a lui Som- 
nus (somnul), Momos (păcatul), Nemesis (răzbunarea) și a Hespe- 
ridelor (nimfele apusului de soare), care trăiesc în regiunile vestice 
și păzesc merele de aur. Geea dă apoi naștere Moirelor (ursitoa- 
rele) — Cloto (care toarce firul vieţii omului), Lahesis (care decide 
destinul omului prin tragere la sorţi) şi Atropos (care veghează asu- 
pra morţii implacabile). 

Geea îl mai zămisleşte pe Uranus (cerul), dealurile şi pe Pont 
(marea înfuriată). Ea are relaţii incestuoase cu ultimele două odrasle: 


Iar cel dintîi copil al Gliei [Geei], croit chiar pe măsura ei, 
Fu înstelatul Cer, în stare să acopere întregu-i trup 
Şi să rămînă trainic sprijin al zeilor preafericiţi.” 


* Hesiod- Orfeu, Poeme, trad. lon Acsan, Editura Minerva, București, 
1987, p. 8 (n.trad.). 

Cu Uranus, Geea face şase perechi de copii. Fiii lor sînt Titanii, 
spița din care descinde panteonul olimpian. Între divinități se nu- 
mără şi Oceanos (zeul mării primordiale) şi Tetis (zeiţa vieții ma- 
rine); apoi Cos și Febe; Hiperion (lumina primordială) şi Thea; Creos 
şi Euribe sau Temis (legea); Iapet şi Cleomene, cunoscută şi ca Asia; 
Cronos şi Rhea. Şi Mnemosine (memoria) poate fi inclusă printre 
fiicele lui Uranus şi ale Geei. 

Apoi Uranus zămisleşte Ciclopii (cu ochiul sferic), iar la urmă 
Hecatonhirii. Ciclopii, grupul celor trei divinităţi ale furtunii cu 
un singur ochi fiecare, sînt Brontes (tunetul), Steropes (fulgerul) 
şi Argeu (trăsnetul); sînt buni meșteşugari şi au o forță fizică ieşită 
din comun. Monstruoşii Hecatonhiri — Cotos, Briareu şi Giges — 
au cîte cincizeci de capete şi o sută de braţe fiecare. 

Uranus îşi închide copiii în trupul Geei, unde trăiesc terorizați 
de puterea sa. Dar Geea e hotăriîtă să-i vadă liberi; de aceea, ea 
face din cremene o seceră zimţată imensă cu care intenționează 
să-l castreze pe Uranus: 


... pe fiecare, cum apuca să-l zămislească, 

În loc să-l salte spre lumină, îl ascundea numaidecît 
În hăul Gliei. Pe cînd cerul se bucura de reaua faptă, 
Gemea nemărginita Glie, simțind povara ce-i umplea 
Adîncul. Plănui sărmana un șiretlic dibaci şi crud.” 


Cronos, celmai tînăr dintre Titani, îşi urăşte tatăl pentru nedrepta- 
tea făcută propriilor copii și acceptă această sarcină. El îi retează 
lui Uranus bărbăţia şi o azvîrle în mare, unde, din sămînță, apare 
Afrodita. Din picăturile de sînge căzute pe pămînt se nasc odrasle 
Şi mai înfricoşătoare: Friniile, urmate de Giganţi şi de Meliade. Fri- 
niile — Alecto, Tisifone şi Megera — sînt zeițele care păzesc or- 
dinea civilă şi pedepsesc crimele. Ele au aripi şi au şerpi în loc de 
păr, trăiesc în regiunea cea mai adîncă a lumii subpămîntene. Eri- 
niile îi toriurează pe vinovaţi cu bice pînă îşi pierd minţile. Potrivit 
tradiţiei, Geea i-a născut pe Giganţi din propria voinţă, pentru a-i 
elibera şi răzbuna pe Titani. Giganţii au o putere imensă, iar bărbile 
stufoase şi picioarele, formate din trupurile unor şerpi uriaşi, le con- 
feră un aspect înspăimâîntător. Meliadele sînt nimfele frasinilor, din 


” Ibid., p. 9 (n.trad.). 

care se spune că ar fi provenit oamenii războinici din vîrsta a treia 
a pămîntului. 

Geea are o legătură și cu Pont, legătură din care se naşte Nereu, 
un zeu minor al mării. Nereu şi soţia lui, Doris, zămislesc Nere- 
idele, spiritele mării, care îl însoțesc pe Poseidon. Nereu şi Doris 
zămislesc alte cincizeci de fiice, cea mai cunoscută fiind Amfitrite. 
La rîndul lor, ele nasc generaţii succesive de divinități minore. 

Cronos încheie o căsnicie incestuoasă cu sora lui, Rhea; din aceas- 
tă legătură se nasc marii zei olimpieni: Hestia, Demeter, Hera, Hades, 
Poseidon şi Zeus. Hiperion şi Thea sînt părinții lui Helios (soarele) 
Și ai zeiţelor Eos (zorile) şi Selene (luna). lapet este tatăl eroilor Atlas 
și Prometeu, Menoeţiu şi Epimeteu. Aceste divinități, dar şi altele, 
sînt destinate să controleze totul, de la înălțimile Olimpului, tărimul 
ceresc, pînă în adîncurile Tartarului, aflat dedesubtul lumii subpă- 
mâîntene, unde îşi întemniţează adversarii. Copiii direcți ai lui Ura- 
nus trebuie consideraţi vechiul ordin al zeilor Titani. 

Zeus, ca şef al noului ordin al divinităţilor tinere, trece drept 
părintele panteonului olimpian. Atît Hesiod, cît şi Homer sînt con- 
vinşi că Zeus este un afemeiat, iar asta într-o măsură ce poate pă- 
rea uneori exagerată, căci el reușeşte să seducă şi să aibă copii cu 
aproape toate nepoatele lui Uranus. Această trăsătură îl apropie de 
Othin din mitologia nordică (islandeză). 


NAȘTEREA LUI SIN 


CULTURĂ DE ORIGINE: amerindiană — tribul Haida [Columbia Britanică și 
Insulele Regina Charlotte]. 

PROVENIENŢĂ: preluat din tradiţii orale. Sursele principale citează J.R. Swanton, 
Haida Texts and Myths, Buletinul 29, Departamentul American de Etno- 
logie, Washington 1905. 

Un puternic filon animist străbate mitul: se crede că spiritele sălăşluiesc 
în corpurile păsărilor. 


Scormonind pe plajă, fiica unui şef de trib Haida aude un scîncet 
în cochilia unei scoici. O deschide şi găseşte înăuntru un copil; îl 
ia acasă și îl hrăneşte cu multă grijă. Într-o zi, copilul pare să imite 
trasul cu arcul; tînăra femeie îi făurește un arc mic cu săgeți din 
arama brățări. Copilul devine un vînător desăvârşit şi îi aduce zilnic 
mici trofee. 

Femeia se mărită cu un dulgher (posibil, ființa spirituală Meş- 
terul Dulgher), care construieşte familiei o casă frumoasă. Într-o 
zi, el duce băiatul, pe nume Sin, la ţărmul oceanului şi îl aşază cu 
faţa către Pacific. Cît timp stă în această poziţie, vremea rămîne 
frumoasă şi marea, liniştită, iar tatăl poate pescui în siguranță. Cu 
alt prilej, cînd îşi însoţeşte tatăl, Sin îl învaţă să rostească o formulă 
magică de îndată ce ajung la locul de pescuit. Undiţa este smucită 
violent şi barca ocoleşte de trei ori insulița pînă reuşesc să scoată 
din apă un peşte uriaş. 

După un timp, Sin face rost de o mantie din pene de pitulice, 
îşi ia zborul şi rătăceşte deasupra oceanului sub forma unui pile de 
nori. Apoi îmbracă o mantie din pene de gaiță şi pluteşte în toată 
splendoarea deasupra valurilor. Următoarea mantie este făcută din 
pene de ciocănitoare; cînd o îmbracă, marea capătă culoarea focu- 
lui. A sosit timpul ca Sin să se despartă de mama adoptivă. EI îi 
spune că nu se va mai întoarce, dar dacă tatăl lui îi va zări chipul 
pe cer — cum se întîmpla cînd îşi aţintea privirile asupra oceanu- 
lui —, să ştie că va fi vreme bună. 

Femeia înțelege în sfîrşit că a avut grijă de marele spirit al ceru- 
lui. Soţul ei muritor pleacă şi el, iar ea rămîne singură, dar nu lipsită 
de puteri supranaturale. Cînd stă pe țărm şi îşi desface mantia, se 
stîmește vîntul şi furtuna; cu cît își desface mai mult veșmîntul, cu 
atît mai tare se înteţeşte furtuna. Ea este Femeia Vremii Bune, iar 
atunci cînd vremea ameninţă să se strice, ea aruncă o mînă de pene 
drept ofrandă către fiul ei. Penele cad sub formă de fulgi de zăpadă. 


NAŞTEREA LUI UHLAKANYANA 


CULTURĂ DE ORIGINE: zulusă [Natal, sudul Africii). 

PROVENIENȚĂ: după o tradiţie orală consemnată de Wilhelm Bleek, Ţara zu- 
lușilor, 1856. 
Acest erou mitologic zulus este cunoscut clanurilor din sudul Africii, deşi 
poartă şi alte nume — astfel, pentru tribul Tsonga din regiunea Transvaal, 
el este Mpfundiwa, iepurele. Mesa jul povestirii este următorul: Uhlakanyana, 
la fel ca mulți alți pitici, a fost înzestrat cu viclenia şi înțelepciunea stră- 
moşilor; el îi poate păcăli pe oameni, fiind întotdeauna sătul. Uhlakanyana 
întruchipează idealul multor triburi pentru care dorința supremă este să 
poată subzista. 

Aflat în pîntecele mamei, Uhlakanyana îi spune că a sosit vremea 
să se nască. Ea intră imediat în durerile facerii; pe pămînt cade un 
copil mic şi pipernicit. Apucînd lancea sacră a tatălui său, el îşi re- 
tează singur cordonul ombilical şi se îndreaptă către locul în care 
bătrânii satului se pregătesc să tranşeze un animal ucis cu puţin timp 
înainte. Fără să ceară voie, Uhlakanyana ia o bucată de came şi o 
mănîncă. Generos, se oferă să împartă restul de carne în sat; dar 
după ce îi amăgește pe bătrîni cu bunele sale intenţii, Uhlakanyana 
mănîncă pe ascuns toată carnea. 

Uhlakanyana părăsește satul în căutarea aventurii şi îşi alege 
drept tovarăş de drum un iepure. Capacitatea lui de a înşela este 
verificată din nou. După ce înlătură suspiciunile iepurelui, el îl de- 
vorează. Se întîlnește apoi cu un canibal pe care și-l face, cică, prie- 
ten, dar îl închide în coliba pe care au construit-o împreună. Apoi, 
fără să stea pe gînduri, îi mănîncă toate vitele, în timp ce coliba şi 
nefericitul prizonier sînt loviți de trăsnet. 


NAȘTEREA LUI ZEUS 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat din tradiții orale de poetul epic grec Hesiod (secolul 
al VIII-lea î.Cr.). 
Titanii Cronos şi Rhea, copiii lui Uranus (cerul) şi ai Geei (pămîntul), for- 
mează un cuplu incestuos; Rhea naşte mai mulți copii între care pe Hestia, 
zeiţa vetrei familiale, zeița-mamă Demeter, Hera, viitoarea consoartă a 
lui Zeus, şi Hades, zeul morții. 
O dată născut, fiecare prunc divin este înghiţit de Cronos, căruia i s-a pre- 
zis că urmează să fie biruit de propriul fiu. Rhea rămîne din nou însărcinată 
Şi urmează să-l nască pe Zeus, viitorul conducător al zeilor olimpieni. Pur- 
tarea lui Cronos față de ceilalţi copii o nemulțumeşte atît de mult, încît 
Rhea cere ajutorul părinţilor; Uranus şi Geea găsesc o stratagemă prin care 
Cronos să nu afle de naştere, fiind astfel pedepsit pentru purtarea față de 
tatăl său. Vezi Nașterea zeilor olimpieni, p. 117. 


Cînd îi vine sorocul să nască, Rhea este trimisă în siguranță la Lictus, 
în insula Creta, iar după naștere, Zeus este încredințat spre creștere 
bunicii Geea. Geea ascunde copilul Zeus într-o peşteră îndepărtată 
din Muntele Egeum, iar lui Cronos îi dă un pietroi înfăşurat în scu- 


tece, pe care el îl înghite pe dată, convins că şi-a înghițit fiul. 

Zeus creşte şi ajunge un războinic puternic; în cele din urmă, 
Cronos vomită piatra pe care a înghiţit-o din greşeală. Zeus aşază 
piatra la Pytho, lîngă Pamas, în chip de monument, apoi îi elibe- 
rează pe Ciclopi, închişi de Uranus în ziua în care s-au născut. Drept 
răsplată, ei îi dăruiesc lui Zeus însemnele lor, fulgerul şi trăsnetul, 
ce devin armele simbolice care îi justifică pseudonimul de „cel ce 
zguduie pămîntul““. Scena este astfel pregătită pentru marea bătălie 
cosmică dintre zeii cei vechi, Titanii, şi generaţiile tinere ale divini- 
tăților olimpiene. 


DIVERSE 


CELTIC — GALEZ: Math, suveran în Ţara Galilor, este vrăjit, adică 
nu poate trăi decît dacă picioarele lui se odihnesc în poala unei fe- 
cioare. Luînd chipul nepoatei sale Goewin, sora lui Gwydion, zeița 
Arianrhod se oferă să-i ţină picioarele în poala ei, dar pentru aceas- 
ta trebuie să treacă un test de virginitate, şi anume să facă un pas 
peste sceptrul magic al lui Math. În timp ce trecea testul, ea naşte 
doi copii, pe Dylon şi pe Llew, despre care se spune că ar fi fost 
zămisliți incestuos de Gwydion sau de Gilfaethwy, fratele acestuia, 
care a violat-o pe Goewin în timpul luptei dintre Gwydion şi Pry- 
deri (vezi Pryderi, p. 226). Arianrhod (Goewin) este umilită în fața 
curţii regale; dezonoarea ei sporeşte cînd Gwydion îl recunoaşte 
pe Llew, cel născut prematur, drept copilul ei. Răzbunîndu-se, zeiţa, 
ascunsă sub înfățișarea unei muritoare, îl blestemă pe Llew să nu 
aibă parte de onoruri, arme sau soţie. 


5 
MITURI DESPRE COPILĂRIE 


Această secțiune scurtă de mituri necesită cîteva explicaţii; este 
suficient să subliniem concepţia aproape universală a povestitorilor 
potrivit căreia copiii divinităților se maturizează foarte repede. Ei 
sînt zei complet dezvoltați în miniatură! 

Unul dintre cele mai impresionante exemple este zeul hindus 
Krişna; mama lui i se uită în gură de mic copil, căci acolo ea vede 
întreaga lume. Mai puţin senzaţionale sînt aventurile zeului grec 
Hermes care, la numai cîteva ore de la naştere, se comportă ca un 
adult. Aceste mituri nu au multă substanță, dar sînt amuzante şi, 
prin aceasta, gustate. 


(BALA)KRIŞNA O UCIDE 
PE ZEIȚA-DEMON PUTANA 


CULTURĂ DE ORIGINE: hindusă — puranică (India). 

PROVENIENŢĂ: povestirea apare în Bhagavata Purana, compusă în jurul anu- 
lui 950 d.Cr. 
În cultura hindusă se acordă o importanță mare faptului că nu toate lucru- 
rile sînt ceea ce par a fi potrivit simțurilor comune. În acest mit, cel în 
aparenţă copil este în realitate puternicul şi nemuritorul zeu Krișna, iar 
femeia cea frumoasă se dovedeşte a fi un demon puternic şi hidos. Mitul 
exemplifică şi altă temă recurentă, și anume, natura ambivalentă a oceanu- 
lui primorâial, izvor de lapte hrănitor, dar şi de otravă letală. 


Regele-demon Kamsa o trimite pe demoniţa Putana (putregai) în 
lume să infecteze şi să ucidă copiii prin îmbolnăvire. Într-o zi, ea 
vizitează satul părinţilor adoptivi ai lui Balakrișna, Nanda şi Yasoda, 
în chip de femeie atrăgătoare, frumos îmbrăcată, cu sînii plini şi flori 
în păr. Ţăranii din partea locului o găsesc atît de încîntătoare, încît 

presupun că este Lakşmi, consoarta lui Vişnu. Putana ajunge la co- 
pilul Krişna care se preface că doarme: 


Adevărata lui energie era ascunsă precum cenuşa care acoperă focul. Ochii 
îi erau închişi, dar [el], sufletul a tot ce mișcă, ştia că ea este demonul 
ce ucide copiii. Ea l-a legănat în poală pe cel atotputernic aşa cum ridici 
un şarpe ucigător, socotindu-l o bucată de frînghie. 


Mama adoptivă a lui Krişna nu are intuiţia pe care o are copilul şi 
rămîne nemișcată, închipuindu-și că în faţa ei se află o femeie iubi- 
toare şi cu suflet de mamă. Dar demonul oferă copilului un sîn mîn- 
jit cu otravă letală. Balakrişna suge din sfirc cu atîta putere, încît 
îi soarbe şi viaţa din trup. Zadarnic ţipă ea să-i dea drumul; pămîn- 
tul se cutremură cînd intră în agonie şi, în cele din urmă, ea se pră- 
buşeşte. Murind, Putanarevine la adevărata ei înfăţişare, iar Yasoda 
şi Rohini (mama adoptivă a lui Balarama) îl iau repede pe Krișna, 
săvîrşesc asupră-i rituri protectoare și îl repun în pat. 

Sătenii dezmembrează cadavrul şi îl ard, dar prin însuşi actul alăp- 
tării lui Krişna, trupul ei s-a purificat. Drept urmare, sufletul Putanei 
se înalţă la cer, o răsplată cuvenită tuturor mamelor. 


COPILĂRIA LUI HERACLE 


CULTURĂ DE ORIGINE: greacă clasică şi, ulterior, romană. 

PROVENIENŢĂ: relatările faptelor lui Heracle sînt extrase din autorii greci, 
dar multe au fost preluate din tradiţii orale mai vechi. În Tzogonie, Hesiod 
se referă la el în treacăt, iar căsătoria lui Heracle cu Megera este pomenită 
de Euripide în tragedia Heracle furios. Multe date apar în epopeea home- 
rică Iliada, iar evenimentele prevestitoare zeificării sînt descrise mai ales 
de Sofocle în Trahinienele. Heracle îşi începe oficial viaţa ca muritor, de 
aceea este justificat să-l considerăm mai degrabă o personalitate legendară 
decît una mitologică; ca în cazul multor eroi greci, adevăratul lui tată este 
Zeus. De asemenea, rolul lui Heracle în tradiția greacă este inextricabil 
legat de zei, iar deificarea ulterioară face ca această povestire să fie luată 
drept mit. 
NOTĂ: În tradiţia romană, Heracle devine Hercule, Zeus este Iupiter și 
Hera, lunona. Vezi şi Muncile lui Heracle, p. 215. 


Părinţii muritori ai lui Heracle sînt A mfitriton, nepotul lui Perseu, 
şi Alcmena. Femeie renumită pentru castitatea ei, Alcmena refuză 
consumarea căsătoriei pînă cînd Amfitriton nu va fi răzbunat moar- 

tea fraţilor ei de mîna unui anume Pterelau. Dar în timp ce Amfitriton 
este plecat, Zeus ia înfăţişarea soțului Alcmenei și, arătîndu-i o cupă 
din aur care i-a aparţinut lui Pterelau, o convinge să-l primească 
în patul ei, unde îl procreează pe Heracle. Hera, soţia lui Zeus, este 
foarte geloasă pe Alcmena şi porunceşte Eileitiei, zeiţa nașterilor, 
să întîrzie venirea pe lume a lui Heracle, ca să zădărnicească o pro- 
feţie a lui Zeus după care următorul copil ce se va naşte din descen- 
denţii lui Perseu va conduce cetatea Micene. Astfel, se naşte întîi 
Euristeu, vărul lui Heracle, care devine moștenitorul de drept al 
tronului. 

Heracle vine pe lume la Teba, dar, pentru a dobîndi cu adevărat 
nemurirea, Hera trebuie să alăpteze detestata odraslă a lui Zeus. 
Se recurge la vicleşugurile lui Hermes, care îi pune Herei copilul 
la sîn în timp ce doarme; Hera se trezește şi îl dă imediat la o parte, 
dar este prea tîrziu. (Laptele ţişnit din sfircurile ei creează stelele 
Căii-Laptelui.) 

La vîrsta de zece luni, Heracle are din nou de înfruntat dorința 
de răzbunare a Herei, care introduce doi şerpi în camera copiilor. 
Ificle, fratele lui geamăn, ţipă, dar Heracle, sugrumă calm şerpii. 
Cînd creşte, îl ucide pe Linos, tutorele său, într-un acces de furie; 
Amfitriton îl face păstor pentru a-l împiedica să mai facă rău. Heracle 
învaţă artele marţiale de la Amfitriton, de la Castor, fratele geamăn 
al lui Polux, şi de la arcaşul Euritos; cu timpul, el dobindeşte o sta- 
tură şi o putere impresionante. Una dintre primele fapte este uciderea 
unui leu feroce la vîrsta de optsprezece ani. Pe drumul de întoarcere 
către Teba, el îl înfruntă pe Ergin, regele minienilor”, care asedia 
cetatea, şi îl înfrînge. Drept răsplată, conducătorul teban Creon îi 
acordă lui Heracle mîna fiicei sale Megera. 

Povestea lui Heracle şi a Megerei are un sfîrșit tragic, deși aces- 
ta diferă de la un autor la altul. În relatarea lui Euripide, în lipsa 
lui Heracle, Teba este atacată de un anume Licus. El este decis s-o 
omoare pe Megera şi pe copiii ei, dar Heracle revine la Teba şi îl 
ucide. Apoi, într-o criză de nebunie, pusă probabil la cale tot de 
Hera, Heracle îşi ucide cu mîna lui toată familia. Realizînd ce a fă- 
cut, încearcă să se sinucidă, dar este convins de eroul Tezeu să se 
exileze la Atena. 


* Locuitori din Beoţia, avîndu-l ca strămoş eponim pe Minias; potrivit 
unor surse, Minias este fiul zeului Poseidon (n.rrad.). 

PRUNCIA LUI HERMES 


CULTURĂ DE ORIGINE: greacă clasică şi, ulterior, romană. 

PROVENIENȚĂ: preluat din tradiții orale de poetul epic grec Hesiod în Imnurile 
homerice (secolul al VIII-lea î.Cr.). 
Hermes, mesagerul zeilor, este descris drept un personaj machiavelic com- 
plex, plin de viclenie şi de vigoare sexuală. Poveştile țesute în jurul prun- 
ciei sale explică felul în care şi-a dobîndit atributele; mai tîrziu, Hermes 
va folosi aceste atribute în beneficiul sau în detrimentul zeilor olimpieni. 
Astfel, se recurge la serviciile sale în misiuni precum scoaterea lui Ares, 
zeul războiului, dintr-un butoi; el aranjează un armistițiu între Priam, re- 
gele Troiei, şi Ahile; Hermes este singura divinitate care poate parcurge 
în siguranță drumul dintre Olimp şi tărîmul subpămîntean al lui Hades. 


Nimfa Maia, sedusă de Zeus într-o peşteră îndepărtată din munţii 
Arcadiei, naşte un fiu căruia îi dă numele Hermes. De la bun început, 
copilul se dovedește deosebit de înzestrat. Născut în zori, el cîntă 
la prînz din liră şi fură seara vitele lui Apollo: 


A zămislit şi nimfa pruncul viclean şi bun de-nşelăciuni. 
Tîlhar şi răpitor de turme şi călăuză pentru vise, 

Iscoada nopţilor, pîndarul intrărilor ce-nfăptui 

De timpuriu isprăvi vestite în rîndul veşnicilor zei." 


Cînd iese pentru prima dată din peştera mamei, Hermes găsește, 
spre desfătarea sa, o broască ţestoasă care umbla prin iarbă. Cît timp 
va trăi, gîndeşte Hermes, broasca îl va feri de farmece, dar moartă 
îl va servi şi mai bine, luînd forma instrumentului muzical numit 
liră. 

Țestoasa are parte de o moarte prematură (Hesiod nu dă amă- 
nunte), şi Hermes îi îndepărtează carnea, făcînd găuri în carapace. 
EI înfige tulpini de trestie între găuri, acoperă carapacea cu o piele 
de buhai și potriveşte şapte strune din intestine de oaie; acordează 
apoi strunele şi încearcă instrumentul, intonînd crîmpeie dintr-un 
cîntec popular. 

La căderea serii, Hermes se plictiseşte de noua jucărie şi o arun- 
că înapoi în leagăn. După care trage o fugă pe păşunile muntoase 
ale Tesaliei, unde zeul Apollo paşte vitele cereşti, și şterpeleşte cinci- 
zeci dintre cele mai arătoase animale ale turmei. Viclean, el le face 


* Homer, Imnuri, trad. lon Acsan, Editura Minerva, Bucureşti, 1971, 
pp. 61-62 (n.trad.). 

să meargă cu spatele, părînd că se îndreaptă spre dumbravă, şi nu 
invers; Hermes își maschează propriile urme cu sandale din tama- 
risc şi nuiele de mirt. 

Un bătrîn care își sapă via observă furtul lui Hermes, dar zeul-co- 
pil îl previne să păstreze tăcerea în legătură cu cele auzite şi văzute. 
Zorind prin noapte, Hermes mînă vitele din urmă pînă la dumbrava 
din Pilos, lîngă rîul Alfeu; acolo hrănește și adapă vacile, apoi le 
duce în staul pe timpul nopţii. 

Plictisindu-se, Hermes caută o nouă provocare, de data aceasta 
în arta de a aprinde focul. EI face dintr-o ramură de dafin o şipcă 
şi un beţigaş, pe care le freacă pînă cînd scînteile care sar aprind 
o grămadă de lemne uscate. Copilul cel precoce tîrăşte apoi lîngă 
foc două dintre vitele furate şi le frînge gâtul. Întinde pieile lor pe 
pămînt, frige carnea şi o împarte pe o piatră netedă în douăsprezece 
porţii pe care le oferă în chip de sacrificiu celor doisprezece zei mari. 
Hermes este tentat să mănînce din carne, dar îşi amintește la timp 
că, zeu fiind, nu poate consuma hrana muritorilor. El ascunde restu- 
rile în staul, împrăștie cenușa focului, o acoperă cu nisip, iar la sfîr- 
şit îşi aruncă sandalele în rîu. Pînă în zori, toate urmele „petrecerii“ 
nocturne dispar, Hermes se îndreaptă inocent spre casă, unde se 
strecoară prin gaura cheii şi se instalează în leagăn lîngă liră! 

Dar Maia nu e străină de escapada lui Hermes şi îl ameninţă cu 
pedeapsa lui Zeus; zeul-copil îi răspunde abil: De ce să-şi petrea- 
că restul vieţii într-o peşteră izolată? De ce să nu plece şi să aibă 
parte de bogăţiile şi plăcerile celorlalți zei? 

Şi dacă tatăl meu nu-i gata să-mi dea ce-i cer, ei bine, da, 
Tot nu mă las, căci pot ajunge o căpetenie de hoţi, 


Poftească numai să mă-nhaţe feciorul falnic al Latonei [Apollo]! 
Socot că grabnic îl va paşte un alt necaz, cu mult mai mare." 


Aşadar, Hermes își începe nelegiuirile din copilărie. Între timp, 
Apollo descoperă furtul vitelor, ajungînd şi el la bătrînul care îşi 
îngrijeşte via. Țăranul povesteşte cum a văzut un copilmînîndani- 
malele dc-a-ndoaselea şi-l îndrumă pe Apollo către locul unde li se 
văd urmele. Bine dispus, ghicind că vinovatul este Hermes, Apollo 
face o vizită la peşiera Maiei. Auzind că se apropie, Hermes se pre- 
face că doarme, strîngînd în braţe lira sub cuverturi. Apollo 1esco- 


* Ibid,, p. 69 (n.trad.). 

peră o grămadă uriaşă de aur, argint şi podoabe furate şi amenință 
să-l arunce pe Hermes în adîncurile Tartarului (abisul de sub împă- 
răția subpămînteană a lui Hades) dacă nu recunoaşte furtul vitelor. 
Dar Hermes îi răspunde inocent că nu ştie despre ce este vorba, căci 
el nu a văzut şi nu a auzit nimic despre vreun furt de vite. 

Neputînd ajunge la înțelegere, Apollo şi Hermes îl iau ca arbitru 
pe Zeus, tatăl lor de pe muntele Olimp. Apollo îl acuză pe Hermes 
de furt şi înşelătorie, iar Hermes îl acuză pe Apollo de amenințări 
Şi intimidare. Hermes protestează pe drept cuvînt, spunînd că nu a 
furat vacile şi nici nu le-a dus acasă. Zeus, sesizînd vicleşugul, se 
amuză copios şi pune capăt disputei, spunîndu-i lui Hermes ca, fără 
proteste, să-i arate lui Apollo unde se află vitele. 

Hermes este obligat să se supună; apoi îşi struneşte lira şi începe 
să cînte. În prezența lui Apollo, el leagă între ele cîteva fluiere din 
trestie (naiul); Apollo este atît de încîntat de sunetul instrumentului, 
încît i-l cere. Dispus oricînd să încheie un tîrg, Hermes acceptă schim- 
bul, cu condiţia de a deveni păstorul turmelor lui Apollo. Zeul este 
de acord şi, drept dovadă a noii lor prietenii, îi dăruieşte lui Hermes 
sceptrul de aur cu şarpe încolăcit, kerykeion (caduceu); acesta va 
deveni simbolul său magic şi îl va feri de pericole. Hermes mai are 
o dorinţă, să înveţe arta prezicerii, dar Apollo refuză, căci numai lui 
i-a fost dezvăluită şi încredințată această artă de Zeus. EI face totuși 
o concesie, trimițîndu-l pe Hermes la cele trei Trie, surorile fecioare 
care predau arta divinaţiei în Pamas. 

În final, Zeus însuși dispune ca Hermes să devină stăpînul păsă- 
rilor augurale, al păstorilor şi al turmele lor; de asemenea, să fie 
mesagerul zeilor. 


GURA LUI KRIŞNA 


CULTURĂ DE ORIGINE: hindusă — puranică (India). 

PROVENIENŢĂ: povestirea apare în Bhagavata Purana, a fost scrisă în jurul 
anului 950 d.Cr., dar, în general, se bazează pe un mit dintr-o perioadă 
mai veche, inclus în Mahabharata (300 î.Cr.—300 d.Cr.). 


Rama şi Krişna se joacă în glod, revenind din cînd în cînd la sînul 
mamelor, pentru alinare și siguranţă. Îndeosebi Krișna se dedă la 
tot felul de năzdrăvănii cu vitele din sat şi cu alte elemente de dis- 

tracţie. Uneori, purtarea lui este şi mai reprobabilă, cînd fură de la 
vecini sau urinează pe podelele curate! 

Într-o zi, cîțiva tovarăși de joacă ai lui Krişna îi spun Yasodei, 
mama lui adoptivă, că a mîncat din gunoi; Yasoda îl ceartă cu as- 
prime. Dar Krişna susține că băieţii mint. Yasoda îi poruncește încar- 
nării lui Vişnu să deschidă gura. Ea nu zăreşte înăuntru murdărie, 
ci întregul univers — cerurile, pămîntul și toate elementele sale; 
Yasoda este adînc tulburată şi se întreabă dacă este doar o stranie 
iluzie sau asistă, de fapt, la manifestarea puterii unui zeu. De îndată 
ce Yasoda înțelege adevărata natură a viziunii, Vişnu îi şterge din 
memorie orice urmă a experienţei, ea îşi dă totuşi seama că fiul ei 
este o încarnare a lui Vişnu în unul dintre multiplele sale aspecte. 


NAŞTEREA PRINȚULUI NINIGI 


CULTURĂ DE ORIGINE: japoneză — şintoistă. 

PROVENIENŢĂ: preluat din tradiţii orale în diverse texte şi pe obiecte de artă. 
Prințul Ninigi, ai cărui părinți sînt Taka-Mi-Musubi şi Ame-No-Oshi-Ho- 
Mimi, este prin tradiţie (pînă în anul 1945, cînd se renunță la asociere) 
divinitatea ancestrală a dinastiei imperiale japoneze, considerată de origine 
divină. Nepot al zeiței soarelui, Amaterasu, el este şi zeul recoltelor de 
orez. 


Naşterea lui Ninigi este anunţată în momentul în care Amaterasu 
poruncește coborirea pe pămînt a apoteozei soarelui răsare, zeul 
Kushi-Dama-Nigi-Haya-Hi. Înainte de a descinde, Amaterasu îi dă 
Prințului Ninigi giuvaieruri şi sabia lui Susanoo-Wo, zeul furtu- 
nii. În călătoria printre norii de pe cer, Ninigi este însoțit de soţia 
lui, Ame-No-Uzume, zeița dansatorilor, al cărei tărîm este puntea 
plutitoare a cerului; el este păzit de o cohortă de divinităţi războinice, 
printre care se află zeii furtunilor Raijin, conduşi de Take-Mika- 
Dzuchi. El coboară de pe virful muntelui Takachihiat, în punctul 
de unde pornesc în toate direcțiile opt drumuri terestre. Acolo îi iese 
în cale divinitatea înspăimîntătoare care păzeşte toate drumurile, 
inclusiv puntea plutitoare. La intervenția lui Ame-No-Uzume, zeul 
paznic îl conduce pe Ninigi prin toate împărăţiile pămîntului; drept 
răsplată, Ninigi i-o dă în căsătorie pe Ame-No-Uzume. La rîndul 
său, prinţul Ninigi doreşte să o ia de soţie pe prinţesa Ko-No-Hana 
(Sengen), zeiţa florilor şi fiica lui Oho-Y ama, zeul munţilor. Ea este 

zeița muntelui sacru Fuji şi păzeşte elixirul vieţii veşnice. Prinţul 
Ninigi o întâlnește pe țărmul mării şi îi cere lui Oho-Yama mîna fiicei 
sale, dar zeul munților încearcă să-l convingă s-o ia de soţie pe Iha 
Naga, sora mai mare a lui Ko-No-Hana, mai viguroasă decît plă- 
pînda prinţesă a florilor. Ninigi este hotărît să se căsătorească cu 
frumoasa aleasă a inimii sale. El trăieşte fericit cîțiva ani alături de 
Ko-No-Hana, care îi dăruiește trei fii. Gelozia lui sfirşeşte prin a 
submina căsătoria, iar ea se sacrifică sinucigîndu-se. 


6 
MITURI DESPRE APOCALIPSĂ, 
FOC ŞI POTOP 


Viziunile apocaliptice referitoare la sfîrşitul lumii fac parte din mul- 
te mitologii, independent de timp, loc și gradul de alterare al societăţii 
care le-a produs. La fel cum simțim nevoia unor explicaţii satisfă- 
cătoare pentru originea lucrurilor familiare care ne înconjoară, este 
necesar să ne imaginăm şi mecanismul eventualului colaps. Părem 
împăcaţi cu ideea că „toate lucrurile bune trebuie să aibă un sfîrşit“. 
Aztecii au mers mai departe: au presupus că înaintea lumii noastre 
au existat cel puţin patru lumi care s-au sfîrşit printr-o catastrofă 
mare. În buddhism există o concepție similară a vîrstelor lumii: deși 
se întind pe perioade îndelungate de timp, ele sînt limitate şi deter- 
minabile. Probabil că cele mai semnificative tradiţii apocaliptice 
sînt cele creştine, convinse de iminența Judecăţii de Apoi, şi religiile 
nordice, ideea lor despre Ragnarok urmînd o mentalitate similară. 
În ambele cazuri, dispariția universului vechi anticipează și vesteşte 
nașterea unui univers nou, mai bun. În mitul hindus apare Kalkin, 
încarnarea ultimă a zeului Vişnu, cel care va salva pămîntul de dis- 
trugătoarea eră Kali și va face din el un loc mai favorabil pentru 
omenire. 

Conceptul de sfirşit al lumii reflectă de obicei preocupările so- 
cietăţii care generează mitul. Astfel, Apocalipsa creştină şi Cartea 
morților (Osiris) din Egiptul antic înfăţişează un colos teribil care 
va arunca sufletele pe o balanţă ce va stabili dacă ele merită o viaţă 
după moarte — concept eshatologic. Pe de altă parte, popoarele 
nordice, pentru care gheaţa şi întunericul veşnic reprezintă spaima 
supremă, văd sfîrşitul ca o zi în care lupul-fantomă Fenrir, scăpat 
din lanţuri, va hăitui şi va înghiţi soarele, prevestind o perioadă de 
ger şi beznă. 

Focul este considerat adesea un agent purificator ultim, care pre- 
cedă de multe ori potopul. Din cenușa purificată şi spălată a lumii 
vechi va răsări o lume nouă, mai bună. 

Se cuvine să reflectăm de ce atîtea culturi fac referire la o inun- 
daţie mare, sau la un potop care ar fi avut loc cîndva, la începuturile 
istoriei. Ideea apelor primordiale subterane care se vor ridica din 
nou şi vor înghiți o omenire rătăcită şi păcătoasă este universală. 
Poate că explicaţia cea mai simplă ar fi faptul că, la un moment dat, 
în multe părţi ale lumii au avut loc mari inundaţii datorate revărsării 
rîurilor, mareelor sau înaintării apelor mării. 


APOCALIPSA SFÎNTULUI IOAN 


CULTURĂ DE ORIGINE: creștină. 

PROVENIENŢĂ: Noul Testament. 
Acest fragment din Apocalipsa Sfintului loan (19:11-21) se apropie foarte 
mult de relatarea hindusă Vișnu și Kalkin, ce profetizează venirea unei di- 
vinităţi drepte şi răzbunătoare care, prin cuvîntul lui Dumnezeu, va stră- 
bate o mare de sînge ca să curețe şi să purifice, vestind astfel o nouă ordine 
Şi învingând Anticristul, identificat cu „fiara“. Reproducem textul potrivit 
versiunii româneşti a Sfintei Scripturi: 


Şi am văzut cerul deschis şi iată un cal alb, şi Cel ce şedea pe el se numeşte 
Credincios şi Adevărat şi judecă şi se războieşte întru dreptate. Iar ochii 
Lui sînt ca para focului şi pe capul Lui sîntcununi multe şi are nume scris 
pe care nimeni nu-l înțelege decît numai El. Și este îmbrăcat în veşmînt 
stropit cu sînge şi numele Lui se cheamă: Cuvîntul lui Dumnezeu. Și oş- 
tile din cer veneau după EI, călare pe cai albi, purtînd veşminte de vizon 
alb, curat. Iar din gura Lui ieşea sabie ascuțită, ca să lovească neamurile 
cu ea. Şi EI îi va păstori cu toiag de fier şi va călca teascul vinului aprin- 
derii mîniei lui Dumnezeu, Atotţiitorul. Şi pe haina Lui și pe coapsa Lui 
are nume scris: Împăratul împăraților şi Domnul domnilor. Şi am văzut 
un înger stînd în soare, şi a strigat cu glas puternic, grăind tuturor păsărilor 
care zboară spre înaltul cerului: Veniţi și vă adunați la ospăţul cel mare al 
lui Dumnezeu. Ca să mîncaţi trupuri de împărați şi trupuri de căpetenii 
de oști şi trupurile celor puternici, şi trupurile cailor şi ale călăreţilor lor, 
și trupurile tuturor celor slobozi şi celor robi, şi celor mici şi celor mari. 
Şi am văzut fiara şi pe împărații pămîntului, şi oştirileAor adunate, ca să 
facă război cu Cel ce şade pe cal cu oştirea Lui. Şi fiara a fost răpusă şi, 
cu ea, proorocul mincinos, cel care făcea înaintea ei semnele cu care amă- 

gea pe cei care au purtat semnul fiarei şi pe cei care s-au închinat chipului 
ei. Amîndoi au fost aruncaţi de vii în iezerul de foc unde arde pucioasă. 
Iar ceilalți au fost ucişi cu sabia care ieşea din gura Celui ce şade pe cal, 
şi toate păsările s-au săturat din trupurile lor." 


RÎUL ZEIŢEI BOANN 


CULTURĂ DE ORIGINE: celtică — irlandeză. 
PROVENIENŢĂ: preluat din tradiţii orale sub titlul comun de Ciclu mitologic. 


Un izvor sacru aflat pe dealul Sidhe Nechtan (Carbery, districtul 
Kildare) este inaccesibil oricui, cu excepţia lui Nechtan, zeul ape- 
lor, şi a pahamicilor acestuia. Boann, soția lui şi zeița rîului, ignoră 
interdicţia şi ocoleşte izvorul în sensul invers acelor ceasormnicului. 
Drept răspuns la sacrilegiu, izvorul se revarsă şi, în timp ce Boann 
încearcă să se salveze, fugind către răsărit, apele o înghit, formînd 
cursul rîului Boyne. 


GENEZA 
(Potopul) 


CULTURĂ DE ORIGINE: iudeo-creștină. 

PROVENIENŢĂ: Vechiul Testament. 
Relatarea acestui potop este similară cu cea din alte mituri care circulau 
în Orientul Apropiat antic, unele avînd la origine tradiţii orale mai vechi 
de cinci mii de ani. Toate pornesc de la ideea unui act cathartic al zeilor, 
act ce avea ca scop înlăturarea vechii orînduiri omeneşti şi înlocuirea ei 
cu o societate nouă, îmbunătățită. Un sentiment similar se regăseşte şi în 
mitologia nordică (islandeză) cînd, de Ragnarok (ziua Judecăţii de Apoi), 
marea înghite uscatul şi îl purifică. Vezi de asemenea Arrahasis, p. 54, 
şi Epopeea lui Ghilgameș, p. 210. 


Zeul creator își dă seama că neamul oamenilor a decăzut, e desfri- 
nat, şi regretă că a zămislit omenirea. Prin urmare, el hotărăște să 
distrugă ce a creat. Un singur om, Noe, care are trei fii — Sem, Ham 
şi lapet —, este privit cu îngăduință, fiind socotit o persoană dreaptă 
şi onorabilă. 


* Biblia, ed. cit., pp. 1409-1410 (n.trad.). 

Dumnezeu îl previne pe Noe că într-un răstimp de şapte zile in- 
tenţionează să distrugă viaţa pe pămînt; el îl învaţă să construiască 
o corabie (arcă), care să-i protejeze soția şi copiii de furia elemen- 
telor şi în care să existe cîte o pereche din toate fiinţele vii. Ploaia 
cade necontenit timp de patruzeci de zile şi patruzeci de nopţi, iar 
apele acoperă pămîntul în întregime. Uscatul este inundat şi toate 
vieţuitoarele pier, cu excepţia celor aflate pe corabia lui Noe. Timp 
de o sută cincizeci de zile, chiar vîrfurile munţilor se află sub apă; 
apoi zeul creator se înduplecă şi trimite o briză să domolească ma- 
rea. Apele se retrag, piscurile celor mai înalți munţi apar la supra- 
față şi corabia acostează pe vîrful muntelui Ararat. 

După patruzeci de zile, Noe trimite un corb şi un porumbel să 
aducă un semn al ieşirii uscatului de sub ape. Porumbelul se întoar- 
ce repede, Noe îl mai ţine pe corabie şapte zile şi îl trimite din nou. 
De data aceasta revine cu o frunză de măslin în cioc; pentru Noe, 
acest lăstar de verdeață este un semn că poate deschide corabia și 
poate da drumul făpturilor încredințate. 

La îndemnul zeului creator, Noe debarcă împreună cu fami- 
lia, ridică un altar pe pămîntul zvîntat şi sacrifică speciile reprezen- 
tative ale tuturor creaturilor pe care le-a luat cu el. Drept răspuns, 
zeul face un legămînt: nu va mai pedepsi niciodată atît de drastic 
omenirea, iar ca semn, el aşază pe cer curcubeul, care va apărea 
ori de cîte ori se adună norii şi cade ploaia. 

NOTĂ: Asemeni multor personaje din Vechiul Testament, se pare 
că Noe a avut o viaţă lungă şi fericită (a trăit 950 de ani). 


GRIMNISMAL 
(Cîntul lui Grimnismal) 


CULTURĂ DE ORIGINE: teutonică — germanică și nordică/islandeză. 

PROVENIENȚĂ: Codex Regius nr. 2365, compus prin secolul al X-lea d.Cr. 
Manuscrisul anonim a fost redescoperit de Brynjolfur Sveinsson, episcopul 
comunității islandeze, în jurul anului 1643 și a fost păstrat din dispoziţia 
regelui Frederic al III-lea. Se poate consulta la Biblioteca Regală Daneză 
[Copenhaga]. O versiune derivată există în Codex Arnamagnaeanus nr. 544 
(Hauksbok) [Universitatea din Copenhaga]; naraţiunea este parţial trans- 
pusă de Snorri Sturluson (1178-1241) în Edda în proză. 
Grimnismal începe cu o scurtă narațiune în proză, dar, la fel ca toate cîn- 
turile din Edda care prezintă vechea mitologie nord-europeană, partea prin- 

cipală a mitului este scrisă în versuri uşor de scandat, destinate recitării. 
EI pare compus ca o introducere didactică în tradiţia mitologică şi ia formă 
de monolog susţinut de Othin. El se adresează mai ales unuia dintre cei 
doi fii ai regelui, şi anume, lui Hrauthung, dar iniţial interlocutorul lui 
este un nepot al regelui. Travestirea lui Othin în călător de rînd, pentru 
ca, nefiind recunoscut, să poată cunoaşte lumea, este o temă recurentă 
în miturile nordice/islandeze. 


Fraţii Agnar şi Geirroeth sînt surprinşi de furtună pe mare. Adăpos- 
tindu-se pe o insulă, ei iemează acolo. Primăvara, Geirroeth își tnmite 
fratele pe mare într-o barcă mică, fără cîrmă şi-l lasă pradă valuri- 
lor; el devine stăpîn peste regatul tatălui. 

Othin şi Frigg, soţia lui, discută despre josnicia şi cruzimea cu 
care îşi tratează Geirroeth supușii, în timp ce Agnar este nevoit să 
trăiască într-o peşteră cu o căpcăună. Cele două divinități pun rămă- 
şag, referitor la vinovăția lui Geirroeth. Othin se travestește în călă- 
torul Grimnir şi se îmbracă într-o mantie lungă, albastră. Hotărăşte 
să viziteze palatul lui Geirroeth; timp de opt nopţi, regele îl ţine 
înlănțuit între două focuri. Fiului de zece ani al regelui, numit tot 
Agnar, i se face milă de străin și îi aduce puţină bere. Din acest mo- 
ment, narațiunea capătă o tentă poetică. 

Vorbindu-i tînărului Agnar, Othin cel deghizat se plînge mai 
întîi de dogoarea focului care i-a pîrjolit mantia, dar îl laudă pe 
băiat pentru compasiune. Othin începe să-şi depene povestea. El 
descrie diferitele sălaşuri ale zeilor. Thor, zeul tunetului, locuieşte 
în palatul de lemn din Thruthheim (ţinutul puterii), aşteptînd Rag- 
narok-ul, amurgul zeilor. Pe cîmpii trăiește Ull, zeița dreptății. Va- 
laskjalf, primul dintre cele trei palate ale lui Othin, este acoperit 
cu argint; în al doilea, numit Sokkvabekk (palatul ascuns), locuieşte 
împreună cu Frigg, soția sa, și îşi petrec ziua bînd din cupe de aur; 
al treilea este Valholl (palatul celor ucişi), locul în care sînt depuși 
zilnic eroii morţi de către Valkirii, fecioarele războinice. 

Othin îşi continuă povestea, vorbind şi despre alte lăcaşuri ce- 
reşti. Al şaselea este Thrymheim (casa zgomotului), locuinţa uria- 
şului Thjatsi şi a fiicei sale Skathi, soţia zeului Njorth. Al şaptelea 
este Breithablik (care strălucește pînă departe), unde trăieşte Balder, 
bunul, dar nenorocosul fiu al lui Othin. Heimdall, zeul-paznic, tră- 
ieşte în al optulea palat, numit Himinbjorg (muntele ceresc), iar 
al nouălea, Folkvang (cîmp de bătălie), este locul în care Frigg își 
ține partea ei de nobili ucişi. 

Al zecelea palat, construit din aur şi argint, este cunoscut sub 
numele de Glitnir (strălucitorul) şi îl are ca stăpîn pe zeul Forseti, 
considerat un arbitru corect în dispute. Al unsprezecelea, Noatun 
(portul), este sălaşul lui Njorth, zeul mării, care locuieşte singur, 
despărțit de Skathi, uriaşa lui soţie. 

Othin înşiră mai multe sălaşuri ale unor divinităţi minore şi vor- 
beşte despre corbii Hugin şi Munin, care se înalță zilnic deasupra 
pămîntului. Mai spune şi despre Thund, fluviul care curge în jurul 
meterezelor fortăreței Valholl şi al Porții celor uciși în luptă. Valholl 
are cinci sute patruzeci de încăperi prin care, în ziua Judecăţii, opt 
sute de războinici vor porni să-i înfrunte pe duşmanii zeilor, inclu- 
siv pe lupul-fantomă Fenrir. 

Othin povesteşte despre capra Heithrun şi cerbul Fikthymir, care 
se hrănesc cu frunzele frasinului Yggdrasil, arborele cosmic, şi de- 
spre picăturile care se scurg dintre coarnele cerbului şi umplu rîu- 
rile lumii. Spre finalul monologului, zeul descrie arborele cosmic, 
ale cărui rădăcini se desfac în trei direcţii: către tărîmul uriașilor, 
către lumea subpămînteană a lui Hel şi către Mithgarth, tărîmul mu- 
ritorilor. Pe ramuri stă un vultur, şarpele Nithhogg îi roade rădăcinile 
şi o veveriţă pe nume Ratatosk duce mesaje între cei doi. Arborele 
este bolnav din cauza animalelor şi a şarpelui care îl distrug; 


Yggdrasil îndură mai multe silnicii 
decît le sînt cunoscute oamenilor: 

cerbul îi mănîncă frunzişul, 

trunchiul îi putrezeşte 

şi dedesubt Nithhogg îi roade rădăcinile. 


La începuturi, pămîntul a fost modelat din ființa primordială Y mir. 
Din sîngele lui ia naştere marea, din păr, copacii, din oase, dealurile 
Şi din craniu, cerul. Din genele sale, zeii au făurit Mithgarth-ul, iar 
din sprîncene s-au format norii. 

În final, Othin înşiră lista pseudonimelor sale; Geirroeth începe 
să înțeleagă adevărata şi teribila identitate a presupusei victime. Dar 
datorită nepăsării şi cruzimii, beţivul Geirroeth s-a condamnat prin 
propria indiferenţă, iar Othin, atînat de lanţurile încinse, îi rosteşte 
sentința: 


„Curînd vei bea în palatul lui Othin, 
căci viața muritoare te va părăsi. 
Normele [ursitoarele] ţi-au hotărît soarta: 


136 


pe Othin de-abia acum îl vei cunoaşte; 
apropie-te, de cutezi.““ 


Regele, dîndu-şi în sfîrşit seama de identitatea călătorului pe care 
l-a torturat, face un pas să-l elibereze, dar, fiind beat, cade şi scapă 
din mînă sabia care îl străpunge. Othin dispare şi Agnar domneşte 
în locul lui Geirroeth. 

NOTĂ: Pentru o relatare mai detaliată a cosmogoniei nordice, 
vezi Voluspa, p. 147. 


GUAN YIN ȘI PROFEȚIA DE LA LO YANG 


CULTURĂ DE ORIGINE: chineză — daoistă. 

PROVENIENŢĂ: consemnat în diverse texte şi pe obiecte de artă; preluat dintr-o 
tradiţie orală ajunsă în China prin buddhişti în anii 384-417 d.Cr., dar 
consolidat în perioada dinastiei Tang (618-906 d.Cr.). Guan Yin (Kuan 
Yin) este ipostaza daoistă a zeului buddhist Avalokiteşvara. Tranziţia de 
la zeu la zeiță şi adoptarea numelui Guan Yin a început probabil în jurul 
anului 600 d.Cr. şi s-a încheiat cu cinci secole mai tîrziu. Tradiţia o iden- 
tifică pe Guan Yin cu Maio Shan, o prințesă muritoare a cărei apoteoză 
a transformat-o într-o zeiță avînd atit atributele fertilității, cît şi imagi- 
nea de ocrotitoare milostivă, invocată în caz de primejdie. Vezi şi Maio 
Shan, p. 264. 

Metoda transliterării caracterelor chinezeşti variază considerabil. Am fo- 
losit sistemul Pinyin, urmat în paranteză, unde este cazul, de sistemul Wade- 
Giles, mai des întîlnit. 


Într-o dimineaţă de toamnă, un bac străbate apele umflate şi învol- 
burate ale rîului Lo Yang ce curge prin provincia chineză Fukien. 
Nici un pod nu s-a putut construi peste acest rîu, faimos pentru re- 
vărsările sale. Cînd valurile ameninţă să scufunde mica ambarca- 
țiune, la proră se arată o figură înveşmîntată în alb. Este Guan Yin, 
zeița milosteniei, care îşi întinde braţele, potolind vîntul şi valurile. 

Printre pasagerii de pe bac se află și o femeie însărcinată pe nume 
Fong Tsai. Guan Yin se apropie de ea şi îi spune că va naşte un fiu 
care va proiecta şi va construi cîndva un pod peste rîu. Fong Tsai 
îi dă fiului ei numele Tsai Xiang (Ts'ai Hsiang) şi în fiecare an, pe 
măsură ce creşte şi devine un tînăr promiţător, mama lui îi amin- 
teşte de mesajul profetic al zeiţei Guan Yin. Tsai Xiang ajunge în 
cele din urmă prim-dregător în guvernul imperial; deși nu i se poate 
reproşa ceva, nu i se permite să părăsească capitala şi să viziteze 

provincia Fukien. Iată de ce nu s-a putut ocupa de proiectul podului 
peste rîul Lo Yang. 

Într-o zi, scrie cu miere pe frunzele unui bananier mesajul: „sai 
Xiang, întoarce-te acasă şi fă-ți datoria!“ şi aşteaptă ca furnicile să 
mănînce caracterele respective. Împăratul, care se plimba prin apro- 
piere, citeşte cuvintele cu voce tare; Tsai Xiang solicită un edict im- 
perial şi smulge de la împărat permisiunea de a se întoarce pentru 
două luni la Fukien ca magistrat. 

La început, toate încercările de a pune temeliile podului sînt 
zădărnicite de curent, dar Tsai Xiang trimite un curier la regele-dra- 
gon Ao Guang (Ao Kuang), pe care-l roagă să reducă nivelul apelor 
timp de trei zile. Ao Guang este de acord şi scrie mesajul de răspuns 
în palma curierului. Apele se retrag la timp, albia rămîne uscată, 
dar, după prima zi, numai o treime din lucrare este terminată. Ră- 
masă fără hrană, grupul numeros de muncitori amenință să înceteze 
lucrul. Tsai Xiang apelează la Guan Yin pentru bani de provizii. 
Zeița se arată iarăşi la prora unei bărci şi anunţă că orice bărbat care 
îi va arunca aur sau argint în poală o va putea poseda. Barca se um- 
ple curînd de bani! Zeița depune lingoul la picioarele lui Tsai Xiang, 
care reuşeşte astfel să termine construcţia podului peste cumplitul 
rîu Lo Yang. 


ARCA TRIBULUI HUICHOL ŞI POTOPUL 


CULTURĂ DE ORIGINE: amerindiană — tribul Huichol [Sierra Madre, la nord-est 
de Rio Grande]. 

PROVENIENŢĂ: preluat din tradiţii orale. Mitul i-a fost povestit lui Carl Lum- 
holtz la începutul secolului XX şi este consemnat în Arhivele Muzeului 
American de Istorie Naturală, 1900-1907. Deşi, evident, a suferit influențe 
creştine, mitul păstrează în bună parte concepţia originară. 


Un bărbat taie copaci şi pregăteşte pămîntul pentru a-l cultiva, dar 
constată în fiecare dimineață că ei au crescut din nou. În a cincea 
zi se hotărăşte să afle ce se întîmplă şi rămîne peste noapte afară. 
Vede ieșind din pămînt, în luminiş, o bătrînă cu un toiag pe care-l 
îndreaptă spre cele patru puncte cardinale — mai întîi spre sud, apoi 
spre nord, vest şi est; în final, bătrîna îndreaptă toiagul în sus şi în 
jos. Toţi copacii doboriîţi în ziua precedentă sînt iarăşi în picioare 
la locurile lor. 

Bărbatul se apropie de bătrînă şi îşi arată nemulțumirea față de 
fapta ei. Ea îi spune că doreşte să-i vorbească. Numele ei este Tako'tsi 
Nakawe; îl previne că peste cinci zile va veni un potop mare, înso- 
ţit de un vînt aspru şi tăios. Bătrîna îl sfătuieşte să-şi facă din lemn 
de smochin o ladă pe măsură, cu un capac potrivit. În această „ar- 
că“ trebuie să ia cîte cinci boabe din fiecare soi de porumb, foc şi 
cinci tulpini de dovleac pentru ars. De asemenea, să ia cu el o că- 
țea neagră. 

Bărbatul face întocmai, şi în ziua a cincea toate cele de trebuință 
sînt pregătite. Urcă în arcă, iar Tako'tsi Nakawe pune capacul şi 
umple cu grijă toate crăpăturile. Apoi se aşază în vîrful ambarca- 
ţiunii cu un macao” şi un papagal pe umeri. Cînd vine potopul, ar- 
ca este purtată timp de un an spre sud, un an spre nord, un an spre 
vest şi un an spre est. În al cincilea an, apele încep să scadă şi arca 
se opreşte pe vîrful muntelui Toapu'li [Santa Catarina]. La prima 
ieșire din arcă, bărbatul găsește pămîntul în întregime inundat, dar 
papagalul şi macao-ul sapă cu ciocurile albii de rîuri şi apele se adu- 
nă în ele. Păsările creează cinci oceane, iar cînd pămîntul se usucă, 
Tate” Yuliana'ka, muma-pămîntului, plantează ierburi şi copaci. 

Tako'tsi Nakawe devine vînt; ziua, bărbatul defrişează ogorul, 
iar noaptea şi-o petrece în peşteră cu cățeaua neagră. În timpul zi- 
lei, cățeaua rămîne acasă, dar seara, cînd se întoarce, găseşte turte 
din porumb anume pregătite pentru el. După cinci zile, de curiozi- 
tate, rămîne la pîndă în tufişuri; vede cum căţeaua îşi scoate pielea, 
o pune deoparte şi se transformă într-o tînără femeie care macină 
porumb. Bărbatul înşfacă pielea şi o aruncă în foc. La început fe- 
meia scînceşte ca un cîine, dar după ce o îmbăiază în apă amestecată 
cu mălai, ea îşi păstrează înfăţişarea omenească. Cei doi zămislesc 
o familie numeroasă din care se trage neamul oamenilor. Ei sea- 
mănă porumb şi trăiesc fericiţi. 


MATSYA ȘI POTOPUL 


CULTURĂ DE ORIGINE: hindusă — brahmanică şi puranică [India]. 
PROVENIENŢĂ: povestea apare, cu mici variaţiuni, în Satapatha Brahmana 
(900-700 î.Cr.) şi în Marsya Purana (în circulaţie în anii 250-500 d.Cr.). 


* Papagal mare din America de Sud, genul Ara macao (n.trad... 

Convenţia enumeră zece încamări (avataruri) majore ale lui Vişnu, fiecare 
cu propriul mit explicativ. Matsya, peştele, este prima dintre ele. În toate 
miturile, Vişnu apare într-o măsură mai mică sau mai mare ca divinitate 
benefică, dornică mai degrabă să-i ajute pe oameni, decît să le provoace 
necazuri. Există totuşi o distincţie subtilă între primele şi ultimele inter- 
pretări ale poveștii lui Matsya. În versiunea brahmanică, el îl salvează 
pe zeul Manu de potop, pe cînd în relatarea puranică, Matsya devine parte 
a sistemului apocaliptic asupra căruia Manu trebuie să acţioneze pentru 
a salva, nu doar pe sine, ci întreaga viaţă de pe pămînt. 


În timp ce Manu, unul dintre zeii creatori primordiali, vlăstarul 
lui Surya, zeul soarelui, se spală pe mîini, un peştişor îl previne de 
iminenţa unui potop mare, promițîndu-i totodată să-l salveze din 
dezastru. La început, Manu priveşte cu dispreţ măruntul boiştean 
(de fapt, o încarnarea lui Vișnu), dar peştele pretinde că va deveni 
mult mai mare și mai puternic dacă zeul se va îngriji de el. Într-ade- 
văr, peştele Matsya creşte continuu. Îl sfătuieşte pe Manu să con- 
struiască o arcă în care să intre cînd vor veni apele mari. 

Vine potopul şi Manu face cum a fost povăţuit. Matsya înoată 
către arcă şi o trage prin ape pînă pe un vîrf de munte. Matsya îi 
spune lui Manu să ancoreze arca de trunchiul unui copac și îl sfătu- 
ieşte să reaşeze ambarcaţiunea pe ape, cînd ele se vor retrage. Ast- 
fel, dintre toate fiinţele vii, supravieţuieşte numai Manu. 

În mitul puranic ulterior, Manu pune boișteanul mai întîi în Gange, 
iar apoi în ocean; dar peștişorul creşte atît de repede, încît le depă- 
şeşte. Manu este speriat de puterile peştelui: îl crede un demon în- 
fricoşător, dar îşi dă apoi seama că nu poate fi decît o încarnare a 
lui Vişnu: 

„Cine eşti? Stăpînul demonilor? Eşti Vasudeva [un aspect al lui VişnuJ? 

Oare cine poate arăta aşa? Cine poate măsura douăzeci de mii de leghe?“ 


Vişnu îl felicită pe Manu pentru că l-a recunoscut şi îl îndeamnă 
să adune toate creaturile în arca pe care au construit-o zeii. El pre- 
vesteşte o apocalipsă înfricoșătoare. Timp de o sută de ani seceta 
va cuprinde pămîntul, apoi Agni şi focurile sale vor înghiţi univer- 
sul, transformînd totul în scrum. Cei şapte nori ai prăpădului, su- 
doarea zeului focului, se vor aduna să inunde şi să purifice pămîntul, 
iar în noua ordine, Vişnu va transmite prin Manu Vedele sacre, im- 
nuri întru lauda creaţiei. 

NU GUA (NU KUA) ȘI GAURA DIN CER 


CULTURĂ DE ORIGINE: chineză — daoistă. 

PROVENIENȚĂ: consemnat în diferite texte şi pe obiecte de artă, deși originile 
exacte ale zeiței Nu Gua sînt incerte. La început era probabil o zeiţă crea- 
toare sau o zeiţă a fertilității, dar ulterior a devenit zeița căsătoriei. O tra- 
diţie identifică crearea Nu Gua-ei, al cărei rol este zămislirea omenirii, 
cu ultimul actal lui Pan Gu (ființa primordială a mitologiei daoiste). Altă 
sursă o consideră fiica lui Shui Zhing-Tzu, zeul apelor, şi îi fixează naş- 
terea în anul 2953 î.Cr. Potrivit altor tradiţii, Nu Gua este fie soţia, fie sora 
împăratului Fu Xi (Fu-Hsi), primul conducător mitic al Chinei. Existenţa 
împăratului nu are nici o bază istorică — așa-zisa lui domnie începută în 
secolul XXX îCr. a durat o sută cincisprezece ani. În Shan Hai Zhing (Car- 
tea munților și riurilor), compusă cu aproximaţie în secolul al III-lea î.Cr., 
găsim o descriere admirabilă a înclinării axei pămîntului. 

Nu Gua este o zeiţă deosebit de frumoasă: are fața încadrată de un păr 
negru, iar trupul îi este alcătuit din corpurile a doi şerpi răsuciţi. Ca fiică 
a lui Shui Zhing-Tzu, în descrieri, partea inferioară a trupului seamănă 
cu un melc de apă. 

Metoda de transliterare a numelor personajelor chineze variază conside- 
rabil. Am folosit sistemul Pinyin, urmat în paranteză, unde este cazul, de 
sistemul Wade-Giles, mai des întîlnit. 

Mitul Găurii din cer apare la scurt timp după crearea cosmosului de către 
Pan Gu (P'an Ku) şi poate fi considerat versiunea chineză a relatărilor de- 
spre potop, cunoscute în întreaga lume. 


După despărţirea cerului de pămînt, Nu Gua plămădeşte bărbaţi şi 
femei din nămolul rîului, căruia îi dă formă omenească şi îi insuflă 
viață. Într-o zi, obosită de procesul lent şi laborios al modelării bul- 
gărilor de lut, ea descoperă o funie în milul apei. Zeița îşi dă seama 
că, dacă înviîrte funia, din picăturile de apă noroioasă care se des- 
prind, ea poate crea oameni cu duiumul şi mult mai repede. Dar oa- 
menii creaţi prin acest procedeu sînt săraci şi slabi, pe cînd grupul, 
mult mai restrîns, al celor pe care ea continuă să-i modeleze din lut 
devin membrii puternici, înţelepţi şi bogaţi ai societății omeneşti. 

Cînd împăratul Fu Xi moare, Nu Gua îi ia locul, devenind împă- 
răteasa Nu-Huang sub semnul elementului Lemn. Ea a creat destui 
oameni cu care să populeze lumea, dar îşi dă seama că lumea este 
un loc dificil şi periculos pentru supravieţuire. Drept urmare, îi adună 
pe toţi eroii modelaţi din lut, îi înarmează şi îi trimite să supună pă- 
mîntul, să-l facă primitor pentru locuitorii mai firavi. Doi dintre răz- 
boinici, Kung Kung și Zhang Xu, încearcă să-i răstoarne autoritatea, 

folosind elementul Metal în locul elementului Lemn, dar ea le contra- 
carează stratagema, folosind elementul Foc, care topește elementul 
Metal, şi apoi elementul Apă, care elimină elementul Foc. Cei doi 
războinici se întorc unul împotriva celuilalt, iar Kung Kung (consi- 
derat şi zeul apei) este înfrînt. Fuge spre apus, ajunge la un munte 
şi se răzbună, declanşînd cu corpul o avalanșă care doboară stâlpii 
de sprijin ai cerului în pătrarul nord-vestic. 

Cerul se prăbuşeşte, în el apare o gaură mare, iar axa pămîntului 
se înclină. Soarele dispare, iar ploaia începe să cadă în torente, spre 
disperarea zeiței Nu Gua, care asistă la distrugerile provocate de 
oameni pe pămînt. 

Potrivit altor tradiţii, Zhang Xu devine împărat, Kung Kung este 
prins şi executat, iar Nu Gua repară cerul, construind un palat al 
cărui acoperiş îl susține. Ea astupă apoi gaura cu cinci stînci diferit 
colorate, corespunzînd celor cinci elemente (Lemn, Foc, Pămînt, 
Metal şi Apă). Altă sursă povesteşte că Nu Gua ucide mai întîi o 
broască ţestoasă, îi înfige picioarele în cele patru colțuri ale lumii, 
pentru ca toată lumea să cunoască punctele cardinale, după care 
astupă temporar gaura din cer cu cadavrul unui dragon şi porneşte 
în căutarea unei lespezi cu care să pecetluiască definitiv spărtura. 
Cînd corpul dragonului începe să se încovoaie sub greutatea apei, 
Nu Gua găseşte o piatră avînd o formă şi o culoare potrivite şi o 
împinge în gaură, pecetluind cerul pentru totdeauna. 


OCHIUL LUI RE 


CULTURĂ DE ORIGINE: egipteană. 

PROVENIENŢĂ: Cartea vacii divine — un extras amplu apare pe pereţii încăpe- 
rii alăturate camerei funerare a mormîntului lui Seti 1 (Valea Regilor). 
Deşi este descrisă ca „Ochiul lui Re“, această entitate acţionează indepen- 
dent, adică poate fi personificată de altă divinitate. În această situaţie, ea 
se transformă în Hathor, zeiţa-vacă, o făptură îndeobște benignă și ma- 
ternă. Pe de altă parte, Hathor este asociată Sakhmet-ei, zeița răzbună- 
toare şi distructivă a războiului. Uneori Hathor este descrisă ca „stăpîna 
casei Sakhmet-ei““, ambele zeițe fiind socotite fiicele lui Re. Sub influența 
lui Re, Hathor, Ochiul acestuia, este „îmbibată“ de personalitatea sumbrei 
sale surori. 


Re, zeul soarelui, mai mare peste panteonul zeilor şi stăpîn peste 
întregul Egipt, descoperă că oamenii complotează, vrînd să-l răs- 

toarne. El îi aminteşte forței primordiale Nu că oamenii s-au născut 
din lacrimile sale şi îi cere părerea înainte de a-i nimici pentru im- 
pietate. Nu îi răspunde că „Ochiul lui Re“, simbolul puterii şi justi- 
ției cereşti, va rosti o sentință dreaptă şi teribilă. 

După ce a mînat o mare parte a omenirii în deşert, masacrînd-o 
fără oprire, Hathor îşi ia o zi de odihnă înaintea unui nou val de 
teroare. Între timp, Re se răzgîndeşte, fiind îngrijorat ca distrugerea 
omenirii să nu se repercuteze nefavorabil asupra ierarhiei zeilor. 
Din nefericire, pofta de sînge i-a luat minţile, şi Hathor așteaptă 
cu nerăbdare ziua următoare ca să se dezlănțuie din nou. Re este 
obligat să conceapă de urgenţă un plan de salvare pentu progeni- 
turile lacrimilor sale. El îl însărcinează pe unul dintre însoțitori să 
alerge în mare grabă la Assuan şi să adune mult ocruroşu. Sclavilor 
i se porunceşte apoi să amestece ocrul cu orz şi să pună la fermen- 
tat o cantitate mare de bere. Cele peste şapte mii de pocale de bău- 
tură roşie ca sîngele sînt vărsate în locul unde Re anticipează că 
Hathor va reporni măcelul. Trucul dă rezultate; Hathor ajunge aco- 
lo în zori şi bea licoarea, crezînd că este sînge omenesc. Ea se îm- 
bată cumplit; amețită, uită de misiunea ei violentă prin care urmărea 
să ucidă tot ce mai rămăsese din neamul oamenilor. 


VAFPRUONISMAL 
(Cîntul lui Vafthruthnir) 


CULTURĂ DE ORIGINE: teutonică — germanică şi nordică/islandeză. 

PROVENIENŢĂ: Codex Regius nr. 2365, compus prin anul 870 d.Cr. Manuscri- 
sul anonim a fost redescoperit de Brynjolfur Sveinsson, episcopul comu- 
nităţii islandeze, în jurul anului 1643 şi a fost păstrat din dispoziţia lui 
Frederic al III-lea. Se află în custodia Bibliotecii Regale Daneze [Copen- 
haga]. O versiune derivată există în Codex Amamagnaeanus nr. 544 (Hauks- 
bok) [Universitatea din Copenhaga], naraţiunea fiind transpusă şi de Snorri 
Sturlusson (1178-1241) în Edda în proză. 
Asemeni celorlalte cînturi din Edda care prezintă vechea mitologie nord-eu- 
ropeană, Vafpruonismal este scris în versuri uşor de scandat, destinate 
recitării. Mitul este conceput ca dialog didactic între zeul Othin şi etin 
(uriaşul) Vafthruthnir, sub formă de întrebări şi răspunsuri acoperind prin- 
cipalele aspecte ale cosmogoniei nordice/islandeze. 


Othin şi Frigg, soţia lui, stau de vorbă. Othin ar dori să se întreacă 
în cunoaștere ezoterică cu Vafthruthnir, a cărui înțelepciune este 

renumită, dar Frigg se teme de vizita propusă, uriaşii fiind dintot- 
deauna adversarii zeilor din Asgarth. 

Cînd Othin ajunge acasă la uriaș şi îl provoacă la întrecere, Vaf- 
thruthnir adoptă la început o atitudine ostilă. Othin risipeşte cu 
modestie capriciile uriașului, se așază și discuţia începe. Uriașul îl 
încearcă mai întîi cu întrebări simple despre cosmogonia nordică. 
Întreabă care este numele cailor ce aduc ziua şi noaptea, al mării 
care se întinde între tărîmul zeilor şi cel al uriaşilor, al cîmpiei unde 
se vor bate zeii pentru ultima oară. La toate acestea, Othin răspunde 
cu uşurinţă. E rîndul zeului să pună întrebări. 

Primele sînt tot întrebări fundamentale şi se referă la originea 
cosmosului. Cum au apărut cerul şi pămîntul? Vafthruthnir răspun- 
de că pămîntul a fost făcut din carnea fiinţei primordiale Ymir, dea- 
lurile, din oasele sale, cerul, din craniul său, iar din sîngele său s-a 
format marea cea sărată. Othinvrea să ştie originea lunii și a soare- 
lui, a zilei şi a nopții. Uriașul răspunde din nou corect, indicînd fără 
greşeală numele şi genealogiile. 

La următoarea serie de întrebări, Othin cere să i se spună ori- 
ginea spiţei uriaşilor. Vafthruthnir dă numele exacte şi arată cum, 
din rîurile reci ale nordului îndepărtat, s-au scurs picături de venin 
care s-au coagulat în Aurgelmir, strămoșul spiţei. Din subsuorile 
lui Aurgelmir s-au ivit primul bărbat şi prima femeie care, prin el, 
au conceput un copil cu şase capete. 

Întrebările lui Othin devin mai grele. El întreabă care este na- 
tura vîntului nevăzut ce suflă peste mare. Este „înghiţitorul de cada- 
vre“, răspunde Vafthruthnir, are formă de vultur şi stă la capătul 
cerului, bătînd din uriaşele-i aripi. 

Othin îşi îndreaptă întrebările către un subiect grav, cel al sfirşi- 
tului lumii, Ragnarok, ziua Judecăţii de Apoi. EI vrea să ştie cum 
a ajuns Njorth printre zei. Vafthruthnir răspunde că Njorth aparține 
rasei rivale mai vechi a zeilor Vaniri, fiind trimis ostatic la zeii Aesiri 
din Asgarth după prima bătălie mare dintre cele două spiţe. Othin 
întreabă apoi unde îşi obţin eroii muritori nemurirea. În casa lui 
Othin, unde veşnic beau vin, sună răspunsul. 

Care este destinul zeilor? — aşa sună a douăsprezecea întrebare 
a lui Othin. Uriaşul spune că există nouă lumi subcerești unde sînt 
sortiți să ajungă morții în ziua cea teribilă, dar nu toți vor pieri. Unii 
vor supravieţui într-o ordine nouă, mai bună. Soarele va fi înghițit 
de lupul-fantomă Fenrir, dar un astru-fiică îi va lua locul. Uriaşul 


144 


vorbeşte despre Norme, cele trei femei înțelepte care ţes firul des- 
tinului. 

Othin vrea să ştie care dintre zei va supravieţui și va conduce 
noua ordine după ce marele foc purificator al lui Surt (zeul focului, 
care trăieşte pe tărîmul Muspell, în sud) se va fi stins. Sînt Vithar 
şi Vali, fiii supraviețuitori ai lui Othin, în timp ce două dintre odras- 
lele lui Thor, Mothi şi Magni, vor moșteni ciocanul magic Mjolnir 
al tatălui lor. Cine îl va ucide pe Othin? ÎI va înghiţi lupul Fenrir, 
dar moartea îi va fi răzbunată de Vithar. Othin îi pune întrebarea 
care îi va dezvălui lui Vafthruthnir identitatea, o întrebare la care 
numai el poate răspunde: 


„M-am tot întrebat în van 

cînd cu zeii la harță m-am luat: 

Ce şoptit-a Othin la urechea fiului său 
cînd Baldr pe năsălie fu întins?* 


Vafthruthnir răspunde gînditor: 


„Nici un muritor nu ştie ce i-ai spus 

fiului tău în vremuri de demult: 

cu leneșă limbă ştiinţ-am vînturat 

grăind despre-al lumii sfîrşit. 

Vai, eu cu Othin cunoașterea mi-am măsurat: 
şi dintre toţi eşti cel mai înţelept.“ 


NoTĂ: Pentru o relatare mai detaliată a cosmogoniei nordice, 
vezi Voluspa, p. 147. 


VARAHA SALVEAZĂ PĂMÎNTUL 


CULTURĂ DE ORIGINE: hindusă — brahmanică şi puranică [India]. 

PROVENIENŢĂ: Mitul lui Varaha, încarnarea lui Vișnu în mistreţ, este pome- 
nit pentru prima oară în Taittiriya Samhita şi în Satapatha Brahmana 
(900-700 î.Cr.), dar ajunge la forma definitivă în Vișnu Purana (cca 450 
d.Cr.) şi în Kalika Purana (cca 1350 d.Cr.). Se referă la cele zece încamări 
(avataruri) majore ale lui Vişnu, explicate, fiecare, prin propriul mit. 
În tradiţia hindusă, mistrețul este animalul sacrificial care, deși face parte 
din mitologia brahmanică, nu îi este asociat direct lui Vişnu decît în textele 
puranice târzii. Mistreţul cosmic, a cărui substanță este modelată din Ve- 
dele sacre, sălășluieşte la interfiața dintre cosmos şi haos, dar simbolizează 

şi interfața dintre pămiînt și apă. În această încarnare, asociată îndeaproape 


ze 


cu Brahma, Vișnu „creează“ pămîntul descoperit în apele primordiale. 


Primele mituri brahmanice descriu felul în care fiinţa primordială 
Prajapati (în context, un epitet al lui Vişnu) calcă apele originare 
ŞI, zărind germenele pămîntului, se transformă în mistrețul cosmic 
Emusa, care îl ridică la suprafață. Apoi devine Vişvakarman şi în- 
tinde pămîntul, un principiu feminin, numindu-l Prithivi. 

În Visnu Purana, Vişnu ia formă de mistreţ — sacrificiul vedic — 
cu scopul de a păstra universul. El ridică pămîntul din adîncuri cu 
colții, iar apa i se scurge din corp în timp ce pămîntul pluteşte la 
suprafața oceanului. Apoi Varaha ridică munții şi împarte pămîn- 
tul în şapte continente. 

În Kalika Purana, text şivait, Vişnu se confruntă cu Şiva, care 
îi spune că trebuie să renunţe la încarnarea în mistreţ. E insinuează 
că Vişnu a fecundat-o pe Prithivi (pămîntul) în timpul menstruației 
Şi că ea poartă în pîntece o ființă demonică ce îi va nimici în timp 
pe zei. Vişnu pare să accepte, dar de îndată ce Şiva pleacă, e. îşi 
păstrează corpul de mistreţ şi reîncepe să facă dragoste cu Prithivi, 
care îi naşte trei fii brahmani. Dar dorinţa nu îi este potolită; el con- 
tinuă să întrețină relaţii sexuale cu pămîntul pînă cînd efectul com- 
binat al strădaniilor sale şi al zburdălniciei fiilor Prithivi-ei o fac 
să se cutremure. Vişnu este conştient de distrugerea pe care a pro- 
vocat-o, dar este incapabil să-și înăbușe dorinţa pentru Prithivi şi 
să-şi abandoneze corpul, potrivit sfatului lui Şiva. 

Temîndu-se de consecinţe, zeii se duc la Narayana, zeul creator 
al pămîntului, şi îi explică dezastrul provocat de distracţia lui Varaha 
Şi a copiilor săi, care au năruit munții şi au stârnit apele primordiale, 
aducînd potopul. 

Șiva se întoarce ca o fiară înspăimîntătoare cu opt picioare, sa- 
rabha, şi îl înfruntă pe Vişnu şi pe odraslele acestuia. Urmează o 
bătălie mare, pămîntul se acoperă de ape şi aproape toate ființele 
vii se îneacă. Brahma se apropie de Vişnu încarnat în mistreţ şi îi 
arată distrugerile pe care le-a cauzat. Cuprins de remuşcări, Vişnu 
este decis să salveze Vedele sacre şi pe bătrînii înţelepţi de a pieire. 
EI se transformă în peşte, îi ia în spinare şi îi urcă într-o barcă. 

Dar Vişnu nu poate renunța de bunăvoie la avatarul Varaha; prin 
urmare, îl roagă pe Şiva să-l ucidă, pentru ca universul să fie astfel 
salvat. În forma sarabha, Şiva se conformează, omorîndu-i şi pe 

fui lui Vişnu; toţi patru au fost sacrificați pentru ca pămîntul să fie 
salvat de la dezagregarea ultimă. 


VIŞNU ŞI KALKIN 


CULTURĂ DE ORIGINE: hindusă — puranică [India]. 

PROVENIENȚĂ: apare în Vișnu Purana (cca 450 d.Cr.) şi constituie unul dintre 
puţinele mituri futuriste din hinduism. 
Kalkin este ultima încamare (avatar) a zeului Vişnu, singura care trebuie 
să mai apară în această eră a omenirii, era zeiței Kali. EI va vesti noua eră 
Krita. Kalkin este considerat sabia răzbunătoare a dreptăţii, cea care va 
curăța lumea de răul simbolizat de Kali. Unele autorităţi consideră că ideea 
apariţiei mesianice s-a conturat pentru prima oară în hinduism, în timpul 
invaziilor sciților şi parților în India (secolele III-IV d.Cr.). Există analogii 
frapante cu mitul profetic creştin din Apocalipsa Sfintului loan 19:11. 
Kalkin este de asemenea pandantul mîntuitorului buddhist manusibuddha 
(viitorul Buddha uman) Maitreya. 


Regii din era zeiţei Kali sînt atît de corupți şi de însetaţi de putere, 
încît oamenii de rînd vor sărăci continuu şi îşi vor căuta refugiu în 
văile îndepărtate ale munţilor, acolo ei îşi vor duce traiul căutînd 
miere, rădăcini şi legume sălbatice. Populaţia va purta haine rupte, 
va deveni prea numeroasăpentru ca puţinul pămînt să o poată hrăni 
Şi va trebui să înfrunte vitregia elementelor naturii. Deoarece nimeni 
nu va trăi peste douăzeci şi trei de ani, specia este ameninţată cu 
dispariția. 

Vedele şi alte texte sacre se vor risipi; dar cînd totul pare pierdut, 
va sosi un mesia pe un cal alb, va pedepsi răul şi va răsplăti binele. 
EI va fi o parte a zeului creator Brahma. Acest campion al noii or- 
dini, cea de-a zecea încarnare a zeului Vişnu, se va numi Kalkin, 
„Executorul““, şi se va naște în casa şefului brahman al satului Sam- 
bala. EI îi va nimici pe toţi invadatorii şi tot ce este rău, vestind o 
eră nouă, desăvirşită, era Krita. 


VOLUSPA 


CULTURĂ DE ORIGINE: teutonică - germanică şi nordică/islandeză. 

PROVENIENŢĂ: Codex Regius nr. 2365, compus prin anul 870 d.Cr. Manuscri- 
sul anonim a fost redescoperit de Brynjolfur Sveinsson, episcopul comu- 
nității islandeze, în jurul anului 1643 şi a fost păstrat din dispoziţia lui 

Frederic al III-lea. Se poate consulta la Biblioteca Regală Daneză [Co- 
penhaga]. O versiune derivată există în Codex Arnamagnaeanus nr. 544 
(Hauksbok) [Universitatea din Copenhaga], naraţiunea fiind transpusă 
de Snorri Sturlusson (1178-1241) în Edda în proză. 
- Asemeni altor cînturi din Edda care prezintă vechea mitologie nordică, 
Voluspa (profeția vizionarei) este scrisă în versuri uşor de scandat, desti- 
nate recitării. Este primul dintre cînturile incluse în Codex Regius. 


Zeul creator Othin o trezeşte pe vizionară din somnu-i nesfârşit în 
adîncurile pămîntului ca să prezică soarta lumii zeilor Aesiri adu- 
naţi în marele palat Valholl din Asgarth. Vizionara începe prin a 
reaminti ascultătorilor începuturile lumii: 


„Ascultaţi-mă voi, slăvite făpturi, 

voi, copii bogaţi şi săraci ai lui Heimdall: 

tu ştii, tată, că a lumii soartă 

eu înfățişa-o-voi. 

Îmi amintesc de-a uriaşilor stirpe, 

e mult de cînd mi-au dat viaţă. 

Ştiu totul despre cele nouă lumi, sînt glorioasele tărîmuri 
ale copacului cu rădăcini adînci.“ 


Vizionara vorbeşte despre vremea cînd în Haos erau doar fiinţele 
primordiale Ymir şi Buri, nu existau nici cerul, nici pămîntul. (NOTĂ: 
Știm din literatura islandeză că Y mir s-a format din piclele vidului, 
iar Buri a apărut din blocurile de gheață sărată cu care se hrănea 
vaca cosmică Audhumla. Buri a creat pentru sine un fiu, pe Bor, 
care a zămislit prima triadă a zeilor Aesiri — Othin, Vili şi Ve.) 
Vizionara reaminteşte că fiii lui Borau înălțat Mithgarth-ul, Lumea 
de Mijloc, care urma să devină lumea oamenilor. Soarele a strălucit 
pentru prima oară deasupra solului virgin şi verdeaţa a început să 
crească. 

În noul cosmos, zeii s-au adunat şi au dat nume creaturilor. Pe 
cîmpia strălucitoare Asgarth, ei şi-au ridicat temple, şi-au făuritunel- 
te, au prelucrat aurul şi, în general, au traversat o vîrstă a inocenței. 
Euforia a luat sfîrşit o dată cu venirea Ursitoarelor, cele trei Nome 
ale destinului: Urth, trecutul, Verthandi, prezentul, şi Skuld, viitorul. 

Vizionara vorbeşte despre Yggdrasil, frasinul lumii, care este 
tinului şi sub care stau Nomele şi țes Firul Destinului. Ea povesteşte 
apoi despre primul război mare dintre zeii Aesiri din Asgarth şi mai 
vechii zei Vaniri. Dintr-un motiv necunoscut, vrăjitoarea primordială 

Gullveig este ucisă cu sulițele şi arsă în palatul lui Othin. Este arsă 
de trei ori şi renaşte de trei ori. Războiul se termină cu un dezastru 
pentru Aesiri, iar fortăreaţa lor este parţial distrusă: 


Suliţa lui Othin s-a repezit asupra oaspetelui 
şi-n în lume se porni război cumplit; 
parapetul din Asgarth s-a prăvălit 

cînd zeii Vaniri au pășit pe cîmpul de luptă. 


Din spiţa uriaşilor, care întruchipează forța brută şi ignoranța, se 
prezintă un constructor ce se oferă să refacă Valholl-ul pentru zeii 
Aesiri, promiţînd să ridice ziduri destul de puternice, rezistente la 
orice viitor atac. Preţul cerut este soarele, luna, precum şi pe Freya, 
zeița iubirii şi a prosperității. După terminarea lucrării, Othin îşi cal- 
că jurămîntul sacru şi, deși Freyja este salvată de Thor, zeul tunetu- 
lui, care îl izgoneşte pe uriaş, ruperea legămîntului aruncă neamul 
zeilor într-un nou şi înverşunat război cu uriașii. De aici li se va 
trage în cele din urmă piecirea. 

Cornul zeului-paznic Heimdall — explică vizionara —, instru- 
mentul care îi va chema pe zei să-și înfrunte soarta, Ragnarok, este 
ascuns sub arborele Yggdrasil. Ea se duce la frasinul sacru să tra- 
teze cu Othin, care şi-a cedat ochiul drept lui Mimir, zeul înţelep- 
ciunii, în schimbul cunoașterii destinului lumii şi a sorții sale. Othin 
mărturiseşte că Valkiriile, fecioarele războinice, sînt gata ca, la po- 
runca lui, să-i adune pe eroii muritori ucişi pe cîmpul de luptă şi 
să-i ducă la Valholl, în aşteptarea bătăliei finale. Vizionara mai spu- 
ne despre apropiata moarte a lui Baldr „Strălucitorul““, fiul cel mai 
drag al lui Othin; omorîrea lui cu o săgeată magică din vîsc aruncată 
de zeul orb Hoder urmează să vestească începutul Ragnarok-ului. 
Vezi Moartea lui Baldr, p. 261. 

Într-o viziune dramatică a viitorului, profetesa anunţă venirea 
zilei în care declanșarea cataclismului va duce la sfîrșitul vechii or- 
dini. În pădurile întunecoase, forțele răului stau la pîndă. Dragonul 
Nithogg prinde putere, hrănindu-se cu cadavre de om; Palatul lui 
Hel, cu ziduri din care picură venin şi colcăind de şerpi, este pregă- 
tit. Fenrir, lupul-fantomă, așteaptă clipa cînd va urmări și va înghiți 
soarele: _ 

În codrii de la răsărit stătea bătrînul, 
acolo unde Fenrir își prăsea sămînța; 
dintre ei, mai rău decit toți, 

lupul va înghiți soarele. 

EI se hrăneşte cu camea celor ucişi în luptă, 
sîngele lor mînjeşte scaunele zeilor: 

veri la rînd soarele se face tot mai palid, 

şi vremea îl urmează în urgie. 


Soarele păleşte şi un cocoşel îi trezeşte pe uriaşi pentru ultima bă- 
tălie. În final, lupul rupe lanţurile și se dezlănțuie, decadenţa, încălca- 
rea legilor şi a ordinii vestesc sfîrşitul, iar omul îşi trădează semenul. 
Y ggdrasil, arborele lumii, se leagănă profetic. 

Viermele uriaş din Mithgarth, șarpele mărilor care împrejmu- 
iesc pămîntul, dă din coadă şi oceanul este cuprins de furtună. Naglfar, 
corabia morților, porneşte la drum, avîndu-l la cîrmă pe răutăcio- 
sul şi machiavelicul Loki, jumătate zeu, jumătate uriaş, a cărui lo- 
ialitate față de Asgarth a fost dintotdeauna suspectă. Surt, spiritul 
focului, vine de la miazăzi să purifice lumea cu flăcările-i devora- 
toare. 

Zeii părăsesc palatul Valholl şi intră în bătălia finală împotriva 
forţelor ignoranței, frigului și întunericului. Othin provoacă lupul-fan- 
tomă, care hăituieşte soarele, iar zeul Freyr îl atacă pe Surt. Cei doi 
eroi sînt ucişi şi, cum s-a prezis, Vithar, fiul lui Othin, urmează să 
răzbune moartea tatălui său. În toiul bătăliei din Ragnarok, flăcările 
purificatoare se înalță şi marea se revarsă acoperind lumea. Bezna 
apocaliptică învăluie totul. 

Dar din cenuşă se ridică o lume nouă, condusă de altă generaţie 
de zei, o generație mai puţin coruptă: 

Prin iarbă veni-vor chipurile de aur, 

iar cei vestiți vor fi regăsiţi, 

precum în vremurile de demult... 

Văd un palat mai strălucitor decît soarele, 
acoperişu-i de aur roşu, pe măsura lui Gimle. 
Acolo vor fi întronați negreşit zeii, 

acolo se vor bucura de-a pururi de linişte. 


Aşa se încheie profeția vizionarei. Nu se precizează cine este Gimle, 
dar s-ar putea să fie unul dintre multele pseudonime ale lui Othin. 

NOTĂ: Versiunea Hauksbok are o anexă ce pare să prezică ve- 
nirea zeului creştin (Dumnezeu); anexa nu se regăsește în versiunea 
din Codex Regius — prin urmare, este o contrafacere. 

VOLUSPA HIN SKAMMA 
(Profeţia scurtă a vizionarei) 


CULTURĂ DE ORIGINE: teutonică — germanică şi nordică/islandeză. 

PROVENIENŢĂ: Codex Regius nr. 2365. Manuscrisul anonim a fost redesco- 
perit de Brynjolfur Sveinsson, episcopul comunităţii islandeze, în jurul 
anului 1643 şi a fost păstrat din dispoziţia lui Frederic al III-lea. Se poate 
consulta la Biblioteca Regală Daneză [Copenhaga]. Volus pa hin Skamma 
este o compoziţie tîrzie (secolul al XII-lea), bazată pe povestiri mai vechi 
din Edda, inclusiv pe Voluspa. Este o lucrare foarte scurtă. 


Mitul începe într-o perioadă ulterioară morţii lui Baldr, cînd în 
Asgarth existau numai unsprezece zei Aesiri. Zeul Vali a răzbu- 
nat moartea fratelui său, ucigîndu-l pe zeul orb Hoder, care a arun- 
cat proiectilul magic şi letal din visc. 

Urmează cîteva fragmente disparate vizînd genealogiile zei- 
lor Aesiri şi ale spiţei uriaşilor. Poemul spune că toate vră jitoarele 
provin din uriașul Vitholf şi că toţi vrăjitorii, din Vilmeith. Prezi- 
cătorii sînt progeniturile lui Svarthofthi, iar uriașii se trag din ființa 
primordială Y mir. Naşterea zeului Heimdall este remarcabilă, fiind 
zămislit de nouă surori uriaşe ale căror nume figurează în text. 

Poemul relatează foarte colorat împreunarea semizeului şi semi- 
uriașului Loki, mai întîi cu uriaşa Angrbotha, cu care îl concepe 
pe înspăimîntătorul lup Fenrir, apoi cu Svathilfari, cu care îl zămis- 
lește pe Sleipnir, armăsarul magic cu opt picioare al lui Othin. Poe- 
mul povesteşte că Loki a găsit o inimă de femeie pe jumătate arsă; 
a mîncat-o, a rămas însărcinat şi a dat naştere spiței căpcăunilor. 
Este anunţată şi ziua sfîrşitului lumii; mitul se încheie cu un adaos 
discutabil de sorginte creştină, identificînd un zeu nou și puternic 
al cărui nume nu poate fi rostit. 

NoTĂ: Pentru o relatare mai amănunţită a cosmogoniei nordice, 
vezi Voluspa, p. 147. 


DIVERSE 


POLINEZIAN: copiii zeului cerului Ranginui şi ai pămîntului-mamă 
Papatuanuku s-au certat și au început să se lupte. Mai ales Tawhiri- 
Matea, zeul furtunii, adoptă o atitudine agresivă faţă de fraţii săi, 
Tane-Mahuta, Tangaroa și Ua-Roa, zeul ploii. În furia lor, Tawhiri- 
Matea şi Ua-Roa dezlănțuie un potop care inundă întreg pămîntul, 

şi astfel trupul Papatuanuku-ei este acoperit în întregime de ape. 
Dar ea este hotărită să-şi împace copiii şi să se restabilească. Papa- 
tuanuku se ridică puţin cîte puţin, pînă cînd unele părţi ale trupu- 
lui ies la suprafaţa oceanului. În felul acesta, ea formează Insulele 
Polineziei. 


7 
MITURI DESPRE ÎNFRUNTĂRI 


Omenirea îşi doreşte ca eternul conflict dintre bine şi rău, lumină 
şi întuneric, să se reflecte în stocul ei mitologic, deşi uneori distinc- 
ţia dintre forţele contrare, benefice şi malefice, este vag conturată 
sau chiar ambivalentă. În mitologia hindusă, de exemplu, cele două 
aspecte se pot contopi ori chiar înlocui reciproc, fiecare preluînd 
trăsăturile protagoniştilor adverşi. 

Zeii sînt uneori mesagerii propriilor nenorociri provocate de 
demoni sau de alți duşmani. Astfel, în mitologia nordică, Loki, pro- 
genitura hibridă dintre zei şi uriaşi, duşmanii lor de moarte, este 
curtat de zeii care au nevoie de viclenia sa, dar altminteri este os- 
tracizat şi persecutat de restul panteonului; în consecinţă, el îi urăște. 
Această animozitate se rezolvă de Ragnarok, ziua în care odraslele 
demonice ale lui Loki se ridică împotriva zeilor, îi înving şi aduc 
sfîrşitul lumii. 

O înfiruntare nu înseamnă neapărat o bătălie în care oștile îşi 
măsoară forțele cu ajutorul armelor. Uneori, precum în povestea 
zeilor scandinavi Othin şi Thor (vezi Habarzljoo, p. 170), compe- 
tiţia face apel la inteligenţă și la vorbele cu tîlc. 

Primele sagale ce relatează înfruntări privesc în special spiritele 
unor animale, de exemplu, cea dintre Castor şi Porcul 'Țepos în tra- 
diția amerindienilor Haida. Urmează, în termenii evoluţiei cultu- 
rale, bătăliile dintre zei şi forţele naturii, fie fiare monstruoase, fie 
furtuni şi vijelii. Abia mai tîrziu, o dată cu dezvoltarea unor con- 
cepte mai sofisticate, conflictul se desfăşoară între zei sau între zei 
şi demoni. Uneori, mitul rescrie un eveniment istoric real, precum 
bătălia de la Mu (China), purtată între ordinea veche şi ordinea nouă, 
bătălie care a luat proporţiile mitice ale unui conflict între forțele 
cerești. 

Povestea Sfintul Gheorghe și Balaurul — neinclusă în volu- 
mul de față, căci intră în categoria legendelor — este probabil cea 
mai cunoscută înfruntare; este uimitor cît de multe culturi au recurs 
la o creatură atît de fantastică, un fel de şopîrlă uriaşă ce scuipă 
flăcări, ca principal duşman. Şarpele constituie un subiect mai inte- 
ligibil, deoarece combină abilitatea unei regenerări fără sfîrşit (prin 
lepădarea pielii) şi aparenţa unei mari înțelepciuni (datorită privirii 
pătrunzătoare şi faptului că nu clipește) cu priceperea de a induce 
moartea. 

Deseori, dar nicidecum obligatoriu, eroii sagalelor ce relatează 
înfiruntări trăiesc în cer sau cel puţin pe vîrfurile munților, în timp 
ce personajele malefice îşi duc viaţa în locuri întunecate, subpămîn- 
tene. Povestirile oferă, fără excepţie, un amestec de pseudodiver- 
tisment — lupta dintre eroi şi ticăloşi desfășurîndu-se în stilul unui 
western bun — ce ascunde un mesaj mai profund referitor la com- 
portamentul şi la soarta fiecărui om. 

Povestinle reflectă preocupările şi modul de viaţă ale asistenței. 
Astfel, în societăţile vînătoreşti nomade, înfruntarea are loc între 
vînător şi spiritele animalelor vînate; în zonele supuse unor condiţii 
climaterice aspre, înfruntările se petrec între eroi și forțele furtunii, 
căldurii sau frigului; la crescătorii de animale sînt relatate incidente 
de tipul expedițiilor pentru furturi de vite, precum cele din epopeea 
celtică Tain bo Fraoch, sofisticatele bătălii ale grecilor sînt purtate 
între forţe apocaliptice uriaşe, între Olimp şi adîncurile lumii sub- 
pământene. Atât în mitologia greacă, cît şi în cea nordică s-a produs 
deseori în ceruri un eveniment care a divizat lumea zeilor în facţi- 
uni rivale în luptă pentru supremație. Așa se face că există în tra- 
diţia greacă zeii olimpieni și Titanii, dușmanii lor de moarte, asupra 
cărora primii îşi asigură în cele din urmă supremaţia. 

În majoritatea miturilor despre înfruntări există un element legat 
de încercările şi tribulaţiile prin care a trebuit să treacă omenirea. 
De exemplu, în povestea celtică despre Noinden Ulad, zeiţa Macha 
cîştigă o cursă de alergare, deşi se află în ultima fază a sarcinii. În 
majoritatea miturilor despre înfruntări există şi un mesaj morali- 
zator subiacent potrivit căruia tiranul sau răufăcătorul va fi în cele 
din urmă învins. Mitul grec al Atlantidei este tipic pentru acest dez- 
nodămînt, dar conţine şi mesaje mai subtile. Astfel, în mitul despre 
Ariadna, Tezeu şi Minotaur, eroul — care devine din ce în ce mai 
arogant după uciderea monstrului — se confruntă cu tragedia cînd 

Epeu, tatăl său, se sinucide: acest fapt poate fi interpretat ca o lovi- 
tură a sorții împotriva vanităţii. 


ANZU 


CULTURĂ DE ORIGINE: mesopotamiană — vetero- şi novobabiloniană. 

PROVENIENȚĂ: preluat din două surse: versiunea timpurie conţine numai o 
mică parte a narațiunii şi datează de la începutul mileniului al II-lea î.Cr.; 
versiunea tîrzie, mai completă, datează din mileniul 1 î.Cr.; au fost găsite 
copii în cîteva situri, cel mai semnificativ fiind biblioteca regelui Assurbani- 
pal de la Ninive. Personajele principale diferă de la o versiune la alta. 
Mitul este o epopee a înfruntării, în centrul atenției aflindu-se Tăblița Des- 
tinelor. Bătălia se poartă între zeul Ninurta, personajul eroic principal 
reprezentînd binele şi dreptatea, şi Anzu, un vultur demonic cu cap de 
leu. Ninurta este zeul furtunii și al aratului; de consemnat printre centrele 
de cult orașul-stat sumerian Nippur și, mai ales, fortăreaţa asiriană Kalakh 
(biblicul Calah), construită de Salmanasar | şi ajunsă la apogeu sub Assur- 
nasirpal în anul 884 î.Cr. Templul lui Ninurta era decorat cu basoreliefuri 
înfățişînd o bătălie cosmică ce ar putea fi chiar epopeea lui Anzu. 


După un scurt elogiu al lui Ninurta, scena se deschide cu naşterea 
lui Anzu. Ellil, zeul aerului, hotărăşte că Anzu îi va servi pe zei ca 
animal protector şi va păzi Tăbliţa Destinelor. Dar Anzu are alte 
planuri: 


„Voi lua Tăblița Destinelor pentru mine, 

Voi fi mai presus de toţi zeii. 

Al meu va fi tronul, voi fi stăpînul riturilor. 

Voi domni peste toți Igigi [panteonul tinerilor zei cereşti 
conduşi de E]lil].“ 


În timp ce Ellil se scaldă, Anzu înșfacă Tăbliţa Destinelor şi zboară 
cu ea în munți. Se instaurează haosul, iar Anu, zeul cerului, con- 
voacă o adunare de criză, cu intenţia de a găsi printre zei un erou 
care să-l înfrunte pe Anzu. Este chemat Șara, un zeu minor al răz- 
boiului, identificat în unele texte ca fiu al zeiţei Iştar şi ca divinitate 
tutelară a oraşului Umma, dar Șara refuză provocarea. Ea, zeul în- 
țelepciunii, se oferă să caute în ierarhia zeilor pe cel ce va fi capabil 
să-l învingă pe Anzu. Planul fiind acceptat, zeul Ea apelează la 
Belet-Ili, zeița-mamă babiloniană, să-l convingă pe Ninurta, fiul 

ei favorit, să fie campionul cauzei zeilor cereşti. Iată cum îl îndeam- 
nă ea să intre în luptă: 


„Croieşte-ți drum, hotărăşte ceasul, 

Fă să răsară lumina pentru zeii pe care i-am creat. 
Dezlănţuie-ţi în luptă puterea nimicitoare, 

Mînă-ţi năpraznicele vînturi asupră-i. 

Prinde-l pe înaripatul Anzu 

Şi inundă pămîntul de mine creat — distruge-i sălașul, 
Fă ca teroarea să-l cuprindă precum tunetul, 

Fă-l să se cutremure de frica puterii tale 

Stîrneşte vijelia împotrivă-i.“ 


Bătălia se dezlănţuie pe povîrnişul unui munte şi cade întunericul 
cînd se confruntă forțele binelui cu cele ale răului. Deşi Ninurta 
aruncă în lupta cu Anzu toate forțele, el nu poate distruge demonul 
care ţine Tăblița Destinelor şi este silit să-l trimită pe Şarur, însoţi- 
torul său, la zeul Ea să-i comunice eşecul. 
Zeul Ea îl îndeamnă pe Ninurta să-şi dubleze eforturile; bătălia 

reîncepe şi, în cele din urmă, binele triumfă asupra răului: 

[Ninurta] trimise o săgeată prin pene şi aripi, 

O suliță străpunse inima și plămînii. 

Căsăpi munţii şi le potopi mîndrele păşuni; 

În furia sa, el inundă pămîntul cît era de lat, 

Potopi tăria munților şi îl ucise pe hainul Anzu. 


Tăbliţa Destinelor este redată proprietarului de drept; epopeea se 
încheie cu un imn generos întru slava războinicului învingător. 
La origine, Ninurta este o divinitate sumeriană; în literatura mai 
veche, el se înfruntă cu demonul Kur. În aceste texte, Şarur este 
identificat cu o armă personificată care îşi dezvoltă inteligenţa şi 
devine în mîinile lui Ninurta principalul adversar al forțelor răului. 


ATLANTIDA 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat dintr-o tradiţie orală de sorginte egipteană, probabil 
de filozoful grec Platon în Zimaios şi Critias. 


Atlantida este o insulă din Oceanul Atlantic, situată la vest de Co- 
loanele lui Hercule; este condusă de regele Evenor şi de Leucipe, 

soţia lui. Ei au o fiică, pe Clito, care este sedusă de Poseidon, zeul 
mării. Poseidon construieşte pentru ea o casă fortificată pe un mun- 
te din centrul insulei; ea naşte acolo cinci perechi de gemeni, pri- 
mul născut fiind uriaşul Atlas. Pentru a-i mulțumi pe toţi fiii, insula 
este împărțită în zece provincii, lui Atlas revenindu-i domeniul din 
vîrful muntelui. Atlantida dobîndeşte bogății mari și prestigiu, iar 
o dată cu înflorirea negoțului şi a meseriilor apar oraşe prospere. 

Descendenții celor zece fii domnesc paşnic multe generaţii, dar 
devin din ce în ce mai ambiţioşi şi mai tiranici, ba chiar încearcă 
să cucerească lumea. În jurul anului 9000 î.Cr. se încinge o bătălie 
mare între atlanți și atenieni; forțele atlante sînt învinse. În final, 
Poseidon pedepsește aroganţa descendenților săi: insula şi locu- 
itorii ei sînt înghițiţi de mare. 


CASTORUL ȘI PORCUL ŢEPOS 


CULTURĂ DE ORIGINE: amerindiană — tribul Haida [Columbia Britanică şi 
Insulele Regina Charlotte). 

PROVENIENȚĂ: preluat din tradiţii orale. Sursele principale citează J.R. Swanton, 
Haida Texts and Myths, Buletinul 29, Departamentul American de Etno- 
logie, Washington, 1905. 


Castorul şi-a făcut provizii suficiente, iar Porcul 'Țepos a fost leneş. 
Într-o zi, în timp ce Castorul lipsește de acasă, Porcul Ţepos intră 
şi îi fură alimentele. Cînd Castorul îl întreabă dacă se simte vinovat, 
Porcul Ţepos îşi afirmă nevinovăția, spunînd că nu este posibil ca 
ființele spirituale să se fure între ele. Cîtuși de puţin convins de această 
scuză, Castorul vrea să-l muşte, dar Porcul 'Ţepos se apără; Casto- 
rul trebuie să se retragă din cauza țepilor Porcului. Neamul Casto- 
rilor se ridică să râzbune afrontul, dar Porcul Ţepos îi acoperă cu 
insulte. Castorii îi dărîmă casa, îl tîrăsc într-o insulă nelocuită şi îl 
abandonează. 

Pe insulă nu se găseşte mîncare, iar Porcul Ţepos se simte ame- 
nințat de foamete. Cînd crede că totul este pierdut, aude o voce şop- 
tindu-i să ceară ajutor Vîntului de Nord. Oarecum neîncrezător, el 
fredonează un cîntec către Vîntul de Nord: se face atît de frig, încît 
apele îngheaţă. Cînd gheaţa ajunge destul de groasă, neamul Porci- 
lor Țepoși porneşte în căutarea rudei pierdute. În cele din urmă îl 
găsesc, dar este atît de slăbit, încît trebuie cărat pînă acasă. Părîn- 

du-li-se neîntemeiat motivul pentru care a fost abandonat pe insulă, 
ei declară război Castorilor. Din nefericire pentru neamul Porci- 
lor Ţepoşi, ei pierd în mod ruşinos bătălia. Ca să nu rămînă mai 
prejos, îl depun pe Castor în vîrful unui copac şi îl abandonează. 
Dar nu au ţinut seama de capacitatea gastronomică a Castorului, 
care mănîncă tot copacul şi se întoarce acasă. 


FLED BRICREND 
(Petrecerea lui Bricriu) 


CULTURĂ DE ORIGINE: celtică — irlandeză. 

PROVENIENȚĂ: preluat din tradiții orale (poate chiar din secolul al VIII-lea d.Cr.) 
de Snechan Torpeist, cel mai mare bard al Irlandei, în Cartea lui Druimm 
Snechtai. Manuscrisul s-a pierdut şi nu s-au păstrat câpii anterioare seco- 
lului al XI-lea. Versiunea completă apare în Leabhar na h-Uidhre (Cartea 
vacii din Dun), compilată în secolul al XI-lea de călugărul creştin Mael 
Muire Mac Ceilechai [Academia Regală Irlandeză). Convenţia modemă 
îl încadrează în Ciclul de mituri Ulaid (Ulster) sau Craobh Ruadh (Ramura 
Roşie); din punct de vedere istoric, ciclul descrie un conflict de durată între 
clanul/clanurile din Ulaid, care trăia/u în regiunea Armagh (actualmente 
Ulster), şi alte clanuri stabilite mai la sud, în Connacht (Connaught). 
Deşi mitul pare o saga incoerentă a înfruntării dintre cei trei eroi, el abor- 
dează şi problema regenerării după decapitare. Bricriu se dovedeşte a fi 
un tîlhar machiavelic cu o personalitate asemănătoare celei a lui Loki din 
mitologia nordică (islandeză). Mai presus de orice, mitul este o poveste 
pe alocuri comică, o poveste de aventuri şi fapte de vitejie care a impre- 
sionatspiritul de dreptate al celților. Episodul decapitării poate fi comparat 
cu legenda engleză despre Sir Gawain și Cavalerul Verde, fiindcă bădă- 
ranul (Cu Roi deghizat) posedă atribute similare cu cele ale Cavalerului 
Verde. 


Bricriu Nemthenga (Limbă Otrăvită) pregăteşte de un an o petre- 
cere în cinstea lui Conchobhar, regele Ulsterului, într-o casă magni- 
fică, construită special pentru această ocazie. El a dispus construirea 
unui pavilion secret de unde se poate vedea fereastra dormitorului 
regal. Cînd totul este gata, Bricriu se duce la Emain Macha să-i sa- 
lute pe Conchobhar şi pe căpeteniile din Ulster. Conchobhar înclină 
să accepte invitaţia la petrecere, dar Fergus Mac Roth, aghiotantul 
regal, este prudent şi îl previne că Bricriu va băga zizanie între oas- 
peţi. Bricriu răspunde prompt că tocmai asta va şi face, îi va stîmi 
pe şefi unul împotriva celuilalt, dacă nu vin toți la petrecere. Refuzul 

persistă, iar Bricriu proferează amenințări din ce în ce mai cumplite; 
în final, cei din Ulster acceptă invitaţia, dar nu înainte de a pregăti 
un plan care să-i protejeze împotriva firii malefice a lui Bricriu. Ei 
hotărăsc să-i ceară lui Bricriu ostatici şi, primind consimțămîntul 
acestuia, se pregătesc pentru petrecere. 

Bricriu se gîndeşte totuşi să-i înşele. El intră în vorbă separat 
cu trei dintre marii eroi războinici din Ulster — Loegure Buadach, 
Conall Cermnach şi Cu Chulainn. Oferă fiecăruia trofeul campio- 
nului la petrecere, dar nu îi spune că le-a făcut şi celorlalți aceeaşi 
ofertă. Fiecare campion presupune că trofeul va fi al lui de drept. 

Cînd Bricriu părăseşte adunarea regală, el anunţă public că tro- 
feul campionului va aparţine celui mai bun războinic. Cei trei cam- 
pioni încep să se lupte între ei; Conchobhar şi Fergus Mac Roth îi 
despart, cu condiţia ca disputa să fie soluţionată în dimineaţa urmă- 
toare de „independentul““ Ailill din Connacht. Bricriu încearcă apoi 
să incite soțiile campionilor, stîrnindu-le vanitățile, spunînd fiecă- 
reia că cea care va intra prima în casă va deveni regină peste între- 
gul Ulster. La fel ca în cazul bărbaţilor, el le instigă una împotriva 
celeilalte, de data aceasta într-un război al cuvintelor. Pe de altă par- 
te, eroii smulg bucăţi din casă şi chiar o ridică de pe temelii, pentru 
ca soțiile lor să poată intra primele! 

Casa este refăcută şi o vreme lucrurile se liniştesc, dar gîlceava 
femeilor reîncepe şi bărbaţii sînt cît pe ce să treacă la ostilități des- 
chise. Ei se provoacă la întreceri de care şi, în timp ce gonesc prin 
ținut, trebuie să înfrunte un căpcăun. Acest uriaș înspăimîntător îi 
înfrînge pe Loegure şi pe Conall, dar este biruit de Cu Chulainn, 
căruia Bricriu îi oferă trofeul campionului. Decizia este contestată 
de Loegure şi de Conall; disputa este supusă din nou arbitrajului 
lui Ailill din Connacht. 

Cînd regina Medb îi zăreşte pe eroi, ea se teme atît pentru sine, 
cît şi pentru Ailill, deoarece presimte că cei doi învinşi se vor răz- 
buna pe arbitru. Regina îi întîmpină pe toţi trei şi oferă fiecăruia 
o-casă de oaspeţi somptuoasă în care să se odihnească. Ailill ezită 
să se pronunțe imediat şi solicită un răgaz de trei zile. Este rîndul 
lui Medb să-i amăgească şi să ofere fiecăruia trofeul campionului. 
Dar dacă Loegure şi Conall acceptă, Cu Chulainn îşi dă seama de 
cacialma şi o acuză că îl prosteşte. 

În dimineaţa următoare, Ailill şi Medb îi supun pe candidaţi la 
alte probe de forță şi curaj — aruncarea roții, înfruntarea cu uriașii, 

cu stafiile şi altele asemenea. Cu Chulainn iese învingător în toate 
încercările: ceilalţi fie pierd, fie se retrag din competiţie. Răspun- 
derea hotăririi îi revine lui Cu Roi, regele Munsterului, fiul lui Dare. 
EI rostește sentința irevocabilă şi îi promite lui Cu Chulainn titlul 
de campion al Ulsterului. 

Mai rămîne o ultimă probă: cei trei eroi sînt provocaţi de un 
bădăran hidos la decapitare reciprocă. Bădăranul oferă fiecăruia 
şansa de a-i tăia capul, pentru ca apoi să i se permită același lucru. 
Bădăranul îşi taie capul de trei ori şi-l pune la loc, dar în timp ce 
Loegure şi Conall o iau la fugă cînd le vine rîndul, încălcînd astfel 
înțelegerea, Cu Chulainn este hotărît să ducă încercarea pînă la ca- 
păt. Cînd securea este gata să-i cadă pe git ea deviază în chip mira- 
culos; bădăranul se dovedeşte a fi chiar Cu Roi; el respectă astfel 
promisiunea făcută lui Cu Chulainn, și anume de a cîştiga trofeul 
campionului. 


CAIN ŞI ABEL 


CULTURĂ DE ORIGINE: iudeo-creştină. 

PROVENIENŢĂ: Vechiul Testament. 
Povestea conflictului fatal dintre Cain și Abel, fratele lui, nu este propriu-zis 
un mit, deoarece nu implică direct personalităţi divine. Dar asemănarea 
cu alte sagale tradiţionale implicînd conflicte este atît de mare, încît se 
cuvine să fie inclus în această secţiune. Asemeni multor relatări de acest 
fel, tema este confruntarea dintre lumină şi întuneric, bine şi rău, prospe- 
ritate şi moarte, confruntări de care omenirea a fost conştientă de la începu- 
turile istoriei scrise şi chiar de mai demult. 


Primul fiu al lui Adam şi al Evei, strămoşii ancestrali ai neamului 
omenesc, este Cain, care devine agricultor — el ară, seamănă şi 
culege roadele. Al doilea fiu al Evei este Abel, care devine păstor — 
el creşte şi păzeşte turmele de oi. La timpul cuvenit, cei doi frați 
aduc jertfe din produsele muncii lor la altarul zeului. Din motive 
inexplicabile, zeul pare să accepte ofranda lui Abel (miei şi gră- 
sime), dar nu şi pe cea a lui Cain (roadele pămîntului). Cain este 
profund jignit: 

Atunci a zis Domnul Dumnezeu către Cain: „Pentru ce te-ai întristat şi 

pentru ce s-a posomorit faţa ta? Cînd faci bine, oare nu-ţi este fața senină? 

Iar de nu faci bine, păcatul bate la uşă şi caută să te tîrască, dar tu biru- 
ieşte-l!“” 


Între Cain și Abel izbucneşte o ceartă în urma căreia Cain își ucide 
fratele. Dumnezeu îl întreabă unde este Abel, iar cînd el își susține 
nevinovăția, spunînd: 


„Au doară eu sînt păzitorul fratelui meu?“**, 


Cain este blestemat pentu vecie. Pămîntul care a primit sîngele 
fratelui său va deveni sterp în mîinile lui Cain; Cain va ajunge fu- 
gar şi va fihăituit de ceilalți oameni. Dar Dumnezeu pune un semn 
pe Cain: oricine va ridica mîna asupră-i va fi pedepsit înşeptit. Cain 
părăsește pămîntul ce-i revenea de drept ca prim născut şi procre- 
ează viitoarele generaţii: 


Şi s-a dus Cain de la faţa lui Dumnezeu şi a locuit în ţinutul Nod, la ră- 
sărit de Eden. După aceea a cunoscut Cain pe femeia sa şi ea, zămislind, 
a născut pe Enoh." 


Vezi de asemenea Emeș și Enten, p. 162. 


EME'MQUT ȘI YA'CHINA'UT 


CULTURĂ DE ORIGINE: siberiană — Koriacă. 

PROVENIENȚĂ: preluat dintr-o tradiţie orală a vînătorilor de reni din Koreatsk, 
peninsula Kamceatka, sud-estul Siberiei. Mitul a fost povestit de şamanița 
Ty'kken în tabăra de pe rîul Topolovka. Versiunea modernă aparține etno- 
logului suedez Waldemar Jochelson, care a consemnat povestirea în anul 
1900, în timpul Programului Jesup pentru Pacificul de Nord, program 
finanțat de Societatea Americană de Istorie Naturală [Arhivele Muzeului 
American de Istorie Naturală, nr. 10, 1905). 


Trezindu-se într-o dimineaţă în mijlocul pădurii, în timpul unei ex- 
pediţii de vînătoare, Eme"'mgqut, fiul fiinţei creatoare Tenanto'mwan, 
descoperă că fratele său, Qeskina'qu (Lumină Mare), a dispărut. 
Eme'mqut se întoarce acasă, tatăl lui îl întreabă unde e Qeskina”qu. 
Eme"'mqut pornește în căutarea fratelui, dar cercetările sînt zadar- 
nice; într-o noapte, epuizat de drum, se întinde pe coama unui deal 


* Facerea 4:6-7, Biblia, ed. cit., p. 14 (n.trad.). 
** Facerea 4:9, ibid. (n.trad.). 
*** Facerea 4:16-17, ibid, p. 15 (n.trad.). 

şi o priveşte pe Ya'china'ut, luna. Ea coboară şi îl întreabă la ce 
meditează, iar el îi răspunde că se gîndeşte la fratele pierdut. 

Ya'china”ut îi propune ca, în schimbul unei recompense cores- 
punzătoare, să-i dezvăluie unde se află Qeskina”qu. Eme”mqut în- 
treabă luna la ce recompensă s-a gîndit. 

„Nu vreau bani“, îi spune ea. 

„Atunci ce trebuie să fac?“, o întreabă el. 

„Căsătoreşte-te cu mine!“ 

Voind să o convingă că este sincer şi că va respecta înţelege- 
rea, Eme"'mqut o îmbrăţişează cu pasiune, dar Ya'china”ut, spune 
că un astfel de gest înseamnă foarte puţin şi că el o va părăsi de 
îndată ce va afla ce vrea să ştie. Eme”'mqut îi mîngiie părţile intime 
Şi-i spune că de-acum lucrurile sînt ca şi cum ar fi luat-o de nevastă. 

Împăcată, Ya'chinaPut îi dezvăluie lui Eme”mqut că fratele lui 
a fost ucis de kalau, spiritele rele din lumea subpămînteană. Aces- 
tea l-au jupuit şi i-au folosit pielea. Eme”mgqut se întoarce acasă şi 
îi comunică tatălui cele aflate; tatăl hotărăşte să plece în ajutorul 
fiului. 

Tenanto'mwan ajunge la locuinţa subpămînteană a spiritelor 
kalau, aflată pe o insulă. El găsește pielea fiului său şi o ia cu sine; 
la ieșire trece pe lîngă un butoi de fier. Privind înăuntru, o vede pe 
una din fiicele ka/au ascunsă înăuntru şi o ia acasă cu butoi cu tot. 
Trimite după Ya'chinaut şi o întreabă dacă îl poate readuce la via- 
ță pe Qeskina”qu. Spiritul lunii ia pielea şi o lovește de gheaţa rîului; 
trupul reapare încet: mai întîi degetele de la miini şi de la picioare, 
apoi braţele şi picioarele, iar la sfîrşit, întregul trunchi și, o dată 
cu el, viaţa. Drept răsplată pentru serviciile aduse, Eme"mqut se 
căsătoreşte cu Ya'china”ut, iar Qeskina”qu, cu micuța captivă a spi- 
ritelor kaJau. 


EMEŞ ȘI ENTEN 


CULTURĂ DE ORIGINE: mesopotamiană — sumeriană. 

PROVENIENŢĂ: prima versiune inscripționată a mitului datează din jurul anu- 
lui 2000 î.Cr., la scurt timp după prăbuşirea dinastiei a III-a din Ur, dar, 
fără îndoială, provine dintr-o tradiţie orală mai veche. Numele divinită- 
ţilor apar pe inscripţii datînd din jurul anului 3500 î.Cr. 

Enlil, zeul aerului, hotărăşte că trebuie să creeze pomi şi grîne care 
să asigure prosperitatea locului. Pentru supravegherea lor, el cre- 
ează doi zei: Enten, care va avea grijă de vaci, viței, capre, oi şi 
miei, şi Emeș, care se va ocupa de păduri, ogoare şi produsele lor. 
La început totul pare să meargă bine, dar ulterior, invidia alimen- 
tează un conflict între Enten și Emeş, amîndoi revendicîndu-și titlul 
de „zeu al agricultorilor“. Cei doi pretendenți se duc la Nippur şi-i 
cer lui Enlil să medieze conflictul. Enten îşi expune situaţia: 


„O, tată Enlil, mi-ai dăruit cunoașterea 

ca să pot aduce apele abundenței; 

am rînduit ogradă lîngă ogradă, am umplut grînarele; 
precum Asnan, blînda fecioară, am adus în lume puterea.“ 


Enlil îi dă dreptate lui Enten, iar Emeș este dojenit pentru îndrăz- 
neala de a se fi comparat cu adevăratul „zeu al agricultorilor“. Emeş 
acceptă îndatoritor judecata lui Enlil, căruia îi aduce ofrande de 
împăcare; cei doi rivali ajung la o relație armonioasă. 


ENMERKAR ȘI STĂPÎNUL DIN ARATIA 


CULTURĂ DE ORIGINE: mesopotamiană — sumeriană. 

PROVENIENŢĂ: prima versiune inscripționată datează din jurul anului 2000 î.Cr., 
la scurt timp după prăbuşirea dinastiei a III-a din Ur, dar, fără îndoială, pro- 
vine dintr-otradiție orală mai veche. Numele divinităţilor apar pe inscripții 
datînd din jurul anului 3500 î.Cr. Traducerea autorizată îi aparţine lui S.N. 
Kramer şi datează din anul 1952 [Universitatea din Pennsylvania]. 
Deşi Enmerkar figurează printre primii regi ai Sumerului, povestirea ce 
urmează este mai degrabă un mit decît o legendă, fiind o dovadă a con- 
flictelor mărunte care izbucneau fără încetare între cetățile-stat disparate 
care compuneau fărîmițata federație sumeriană. 


Scena introductivă descrie măreţia Urukului, cetatea Inanei, zeița 
fertilităţii, comparată cu învecinata Aratta. Enmerkar, al cărui tată 
este Utu, zeul soarelui, vrea să transforme Aratta într-o cetate va- 
sală, drept care jură în faţa altarului Inanei să-i oblige pe locuitori 
să aducă aur, lapislazuli, comalină şi alte materiale prețioase pentru 
construirea unor temple şi mai bogate. Inana îl sfătuieşte să trimită 
un crainic dincolo de munţi, la Stăpînul Arattei, şi să-l avertizeze 
că cetatea îi va fi distrusă dacă nu consimte. Pentru a fi mai eloc- 

vent, crainicul trebuie să repete „vraja lui Enki“, ce povesteşte fe- 
lul în care zeul înțelepciunii a pus capăt vîrstei de aur a omenirii. 

Stăpînul Arattei refuză să se supună şi chiar atunci cînd, spre 
stupoarea sa, află că zeiţa Inana aprobă acţiunea, el îi dă de veste 
că preferă să reziste şi să lupte. Dacă Enmerkar va trimite la Aratta 
o cantitate de grîne, cetatea se va supune. 

Enmerkar săvîrşeşte anumite rituri în fața Nidabei, zeița înțelep- 
ciunii, la sfatul ei, trimite grîne la Aratta şi primeşte în schimb cor- 
nalină. Cînd Enmerkar își retrimite crainicul la Aratta, înarmat doar 
cu sceptrul puterii, Stăpînul cetății pare gata să capituleze, dar se 
răzgîndeşte şi îi lansează lui Enmerkar altă provocare: o luptă indi- 
viduală între campionii celor două cetăți. 

Enmerkar o acceptă, dar cere în schimb aur şi alte lucruri de 
preț pentru patroana Inana; el ameninţă să distrugă complet Aratta 
dacă nu i se trimite mai multă cornalină cu care să împodobească 
templul zeiţei. 

Mitul se încheie cu observaţia că Aratta este distrusă în între- 
gime de potop şi refăcută apoi de Inana, căreia locuitorii îi consacră 
cantități mari de aur, argint şi lapislazuli. 


ERRA ȘI IȘUM 


CULTURĂ DE ORIGINE: mesopotamiană — akkadiană. 

PROVENIENȚĂ: câpii ale textului, inscripționate pe cinci tăblițe cu cca 750 
de rînduri fiecare, au fost descoperite în cîteva situri; autorul a fost identi- 
ficat în persoana lui Kabti-ilani-Marduk, numele lui de familie fiind con- 
semnat pentru prima oară în jurul anului 765 î.Cr. Siturile se află în preajma 
fostelor cetăţi Babilon, Ur, Assur şi Ninive, primele materiale datînd din 
secolul al VIIII-lea î.Cr. Cu siguranță, narațiunea scrisă încorporează tra- 
diții orale mult mai vechi, lucru evident chiar din primele rînduri, a căror 
dispunere este tipică pentru o povestire transmisă din gură-n gură. 
Extrasele figurau pe inscripții monumentale, fiind frecvent gravate pe 
amulete talismanice. Formularea prezintă variațiuni sensibile, sugerînd fap- 
tul că diferențele de conținut persistau la nivel local chiar dacă versiunea 
scrisă a devenit în mare măsură standardizată. 

Încadrarea mitului pune probleme, fiind mai degrabă poem retoric decît 
saga. Personajele țin discursuri declamative şi, deşi nimic nu confirmă sau 
infirmă presupunerea, unii autori susțin că această compoziţie ar fi putut 
sta la baza unei drame ritualizate. Personajele sînt: Erra, zeul babilonian 
al războiului și al ciumei (identificat uneori şi cu Nergal, zeul major al 

lumii subpămîntene şi al fertilităţii), Işum, sfetnicul său, zeul focului şi 
fratele lui Şamaș, zeul soarelui, şi Marduk, zeul național babilonian. Na- 
rațiunea este plasată într-o perioadă în care Babilonul se confruntă cu 
agresiuni armate, în centrul ei aflîndu-se firea nestăpînită şi total imprevi- 
zibilă a lui Erra, a cărui mînie se îndreaptă împotriva cetăţii. Apărarea Ba- 
bilonului rămîne în mîinile unui Marduk bătrîn şi decrepit, a cărui vigoare 
lasă uneori de dorit; prin tactică, Işum reuşeşte să dezamorseze situaţia, 
acționînd ca un scut între furia lui Erra şi omenirea aflată în suferință. 


După o prefaţă ce schițează tema, intră în scenă Erra, care se pre- 
găteşte de război. Vorbind la persoana a treia, Erra se arată neho- 
tărît în privinţa războiului. Cu unele ezitări, el ordonă generalilor, 
cei şapte mari zei războinici Sebitti, fiii lui Anu, să aştepte acasă 
pînă cînd îi va convoca. Acest pasaj este urmat de o secvenţă retros- 
pectivă a momentului, cînd Anu a numit şi a hotărît destinele celor 
şapte Sebitti. Între timp, cei şapte Sebitti îl dojenesc pe Erra pentru 
ezitare: 


Ei i-au spus lui Erra: „Deşteaptă-te! Ridică-te! 

De ce stai acasă ca un bătrîn neputincios? 

Cum poţi sta acolo precum un copil gîngav? 

Oare se cuvine să mîncăm pîinea femeilor, 

asemeni cuiva care n-a pus piciorul pe cîmpul de luptă? 
Se cuvine oare să fim sfielnici şi fricoşi, 

de parcă n-am fi defel deprinşi cu războiul?“ 


Pledoaria către Erra are efectul dorit; el se adresează lui Ișum, căruia 
îi spune să deschidă calea şi să pornească la luptă în fruntea cohor- 
telor. Dar Işum îl îndeamnă la reținere: 


„Stăpîne Erra, de ce-ai pregătit zeilor răul? 
Ai uneltit să răstorni ţări, să le nimiceşti 
popoarele, oare n-ar fi mai bine să renunți?“ 


Erra îi spune că el este marele zeu al războiului, cel care nu cu- 
noaşte frica; că locuitorii Babilonului nu se mai tem de el din pricina 
influenţei lui Marduk, care își neglijează îndatoririle. EI se duce la 
Marduk şi-i reproşează lipsa de hotărîre şi aspectul neglijent. Ur- 
mează un schimb de cuvinte între cei doi; pe un ton plîngăreţ, Mar- 
duk amenință stabilitatea lumii, dacă va fi obligat să se ridice la 
luptă. Îi aminteşte lui Erra că a declanşat un potop mare în timpul 
căruia i-a trimis pe toţi meşteşugarii lumii la temelia lui Apsu, cu 
porunca de a nu se mai întoarce niciodată. La rîndul său, Erra aver- 

tizează că dacă Marduk nu îndreaptă lucrurile, el va fi cel care va 
prelua controlul cerului şi al pămîntului. 

În Tăbliţa II, Erra îşi manifestă furia faţă de planul nelegiuit al 
lui Marduk de a distruge pămîntul şi oamenii, de a-i alunga pe toți 
meșteșugarii din lume. Zeița Iştar încearcă să intervină, dar Işum 
îi spune că Erra este prea mînios pentru a putea fi îmblînzit;, ur- 
mează altă izbucnire retorică de proporții, în care Erra îi înfățișează 
lui Işum dezastrul pe care îl va declanşa dacă Marduk nu capitu- 
lează: 


„Voi devasta cetăţile, voi face din ele un pustiu. 

Voi distruge munţii, voi căsăpi vitele. 

Voi răscoli oceanele, le voi stîrpi roadele. 

Voi scoate la suprafață desişuri de trestii şi morminte 
şi le voi arde precum Gera.“ 


Tăbliţa III continuă în acelaşi stil, iar cînd ura lui Erra se mai do- 
moleşte, Işum îl îndeamnă din nou la reţinere. Erra se indignează 
din-pricina atitudinii împăciuitoare a lui Işum, în timp ce Marduk 
îşi dă aere în chip iresponsabil. Işum insistă cu diplomaţie, arătîn- 
du-i lui Erra că, în calitate de zeu al războiului, deţine o putere imen- 
să şi că nici un război nu se poate duce fără consimțămîntul său. 
Oare Erra crede că zeii îl disprețuiesc? Tăbliţa IV sugerează că Erra 
este vinovat: prin fanfaronada lui agresivă, i-a convins pe locuitorii 
Babilonului să pună mîna pe arme: 


Cel neştiutor într-ale armelor să-şi scoată pumnalul din teacă, 
Cel neștiutor într-ale arcurilor să-şi strunească arcul, 

Cel neșştiutor într-ale bătăliei să fie gata de luptă, 

Cel neştiutor într-ale aripilor să zboare precum pasărea. 


Işum îl compară pe Erra cu o capcană, iar pe locuitorii Babilonu- 
lui, cu păsările prinse în laţ. El prevestește cetăţii un destin trist în 
cazul în care Erra își va îndeplini intenţiile ucigașe. 

În acel moment vorbeşte Marduk, tot la persoana a treia, o cari- 
catură senilă care bate cîmpii, înşirînd evenimente din trecut fără 
legătură coerentă cu problema. Nu este limpede dacă poetul urmă- 
reşte să-l înfăţişeze astfel pe Marduk sau dacă desfăşurarea orato- 
riei sale este pur şi simplu greu de urmărit. 

Textul revine la discuţia dintre Erra şi Işum, acesta din urmă 
dublîndu-și eforturile diplomatice în raport cu zeul războiului. Erra 
este convins să nu se atingă de Babilon, să-şi îndrepte furia şi ener- 

gia către alte bătălii. În deschiderea Tăbliţei V, Erra își reafirmă fi- 
rea războinică, lui Işum revenindu-i din nou rolul diplomatului: 


„Războinicule, ascultă-mi în linişte cuvintele! 
Ce-ar fi să te odihiieşti acum, iar noi să te slujim? 
Ştim că în zilele mîniei nimeni nu te poate înfirunta!““ 


Răbdarea şi povaţa lui Işum sînt răsplătite, căci Erra este convins 
să se potolească; naraţiunea are un final curios: scribul îşi dezvăluie 
identitatea şi declară că întreaga istorie i-a apărut în vis. Erra, vor- 
bind la persoana întîi, pare să confirme: 


„Fie ca acest cînt să dureze veşnic, să dăinuie în etemitate! 
Fie ca toate ţinuturile să-l afle şi să-mi laude curajul! 
Fie ca toți oamenii să-l înțeleagă şi să-mi preamărească numele!“ 


TAIN BO FRAOCH 
(Froech și furtul vitelor) 


CULTURĂ DE ORIGINE: celtică — irlandeză. 

PROVENIENȚĂ: preluat din tradiţii orale, probabil în secolul al VIII-lea d.Cr., 

de cel mai mare bard al Irlandei, Snechan Torpeist, în Cartea lui Druimm 
Snechtai. Cartea s-a pierdut, nu s-au păstrat c&pii anterioare secolului 
al XI-lea. Versiunea completă apare în Leabhar Laighnech: Cartea din 
Leinster, compilată în jurul anului 1160 de Aed Mac Crimtheinn [Institute 
for Advanced Studies, Dublin]. 
După Tain bo Cuailgne (vezi p. 206), Tain bo Fraocheste cea mai popu- 
lară povestire celtică irlandeză despre furturile de vite şi, potrivitunor spe- 
cialişti, este sursa sagalei engleze Beowulf; Convenţia modernă o încadrează 
în Ciclul de mituri din Ulaid (Ulster) sau Craobh Ruadh (Ramura Roşie); 
din punct de vedere istoric, ciclul relatează un conflict de durată între cla- 
nul/clanurile din Ulaid care trăia/u în regiunea Armagh (astăzi Ulster) 
şi alte clanuri stabilite mai la sud, în Connacht (Connaught). În parte, mi- 
tul este un „medalion“ introductiv sau pregătitor pentru marea saga Tăin 
bo Cuailgne, dar şi o poveste de dragoste. Ea relatează drumul anevoios 
străbătut de Fraoch pentru a cîştiga mîna Findabair-ei, fiica lui Ailill şi 
a Medb-ei din Connacht, al cărei preț este sprijinul dat de Fraoch în furtul 
vitelor din Ulster. 


Findabair se îndrăgosteşte de Fraoch, fiul lui Idath, unul dintre 
Tuatha de Danaan (poporul zeiţei Dana, numele colectiv al panteo- 
nului irlandez), care trăieşte pe tărîmul Side (lumea cealaltă). Aflind 

de pasiunea Findabair-ei, Fraoch se duce la zeița Boann (Boand) 
să obţină daruri de nuntă — veşminte bogate, arme, cai, cîini de 
vînătoare şi sclavi; alaiul se îndreaptă spre Cruachan, fortăreața 
lui Ailill şi a Medb-ei din Connacht. O mulţime uriaşă le iese în 
întîmpinare; sînt primiţi în palatul regal unde le-au fost rezervate 
încăperi, iar Ailill se oferă să pregătească masa. Dar Medb se împo- 
triveşte. Ea stă în loc să joace fidchell (şah) cu oaspeţii, în timp 
ce muzicanții îi desfată, cîntînd la harpă. Deşi jocul ţine trei zile-n 
şir, nu s-a servit nici o masă. Dîndu-și seama că a trecut atîta timp, 
Medb se ruşinează şi hotărăşte, împreună cu Ailill, că a sosit mo- 
mentul să mănînce; se aşterne o petrecere care durează alte trei zile. 
Întrebat de scopul vizitei, Fraoch şovăie şi cere ca șederea să-i 
fie prelungită cu o săptămînă; Ailill consimte. Pînă în acel moment, 
Fraoch nu a văzut-o pe Findabair, dar în zorii zilei următoare, o în- 
tâlneşte la rîu. În semn de iubire, ea îi dăruieşte un inel, dar îi spune 
că îi va fi soție numai după ce el va plăti o compensație pe măsură 
celor din Connacht. Neștiind nimic despre întîlnirea din zori, Ailill 
se teme ca Findabair să nu fugă cu Fraoch, dar Medb îi spune că 
o.astfel de legătură ar fi avantajoasă pentru Connacht în viitoarea 
incursiune împotriva Ulsterului. Drept urmare, Ailill îi oferă mîna 
Findabair-ei, cu condiţia ca Fraoch să plătească un preţ care să in- 
cludă, între altele, un sprijin în furtul de vite de la Cu Cuailgne, eroul 
din Ulster. Fraoch refuză, susținînd că preţul este prea mare chiar 
după măsurile Medb-ei. Atunci Ailill şi Medb pun la cale uciderea 
lui, îndemnîndu-l să se scalde într-un rîu locuit de un monstru. Gă- 
sind inelul Findabair-ei în haina lui Fraoch, Ailill îşi dă seama că 
temerile îi sînt justificate şi îl aruncă în rîu, unde este înghiţit de 
un somon. În rîu, monstrul îl atacă pe Fraoch, dar Findabair îi sal- 
vează viaţa, aducîndu-i înot o sabie cu care el decapitează fiara. Ai- 
Jill şi Medb consimt că au greşit complotînd împotriva lui Fraoch, 
dar socotesc că Findabair trebuie să moară fiindcă şi-a înşelat tatăl. 
ANlill îl invită pe Fraoch la o petrecere şi la o baie rituală în zeamă 
de came fiartă, care îi tămăduieşte rănile şi îi redă sănătatea. 
Dîndu-şi seama că Findabair urmează să fie pedepsită, Fraoch 
roagă un flăcău să caute somonul şi să i-l dea Findabair-ei să-l gă- 
tească. Cînd Alill îi cere să vadă inelul pe care i l-a dat, amenințind-o 
cu moartea în cazul în care nu îl are asupră-i, Findabair pretinde, 
la rîndu-i, că a fost acuzată pe nedrept şi că nu va mai sta în casa 
lui Ailill dacă va găsi inelul. Inelul este descoperit în peştele gătit. 

Ca s-o ferească pe Findabair de oprobriu, Fraoch oferă o explicație 
galantă a felului cum a ajuns la el inelul. Onoarea tuturor părţilor 
este restabilită şi se cade de acord că, dacă Fraoch se va întoarce 
cu vite din incursiunea împotriva Ulsterului, Findabair va fi a lui. 

Dar Fraoch constată că vitele (şi darurile cu care a venit să o 
cîştige pe Findabair) i-au fost furate. Împreună cu Conall Cernach, 
aliatul său, le prinde urma şi ajunge în Europa pînă dincolo de Alpi; 
în cele din urmă, găseşte animalele într-un loc în care întîlneşte o 
femeie din neamul său. Ea îi ajută pe Fraoch şi pe Conall în încer- 
carea lor, şi cei doi eroi îi ucid pe hoţii de vite; apoi se întorc în Ir- 
landa, unde Fraoch, respectîndu-şi promisiunea, îi ajută pe Ailill 
şi pe Medb în marea incursiune după vitele lui Cu Cuailgne. 


GLOOSKAP (MINCINOSUL) ŞI MALSUM (LUPUL) 


CULTURĂ DE ORIGINE: amerindiană — algonkină. 

PROVENIENȚĂ: preluat din tradiţii orale, consemnate în C.G. Leland, Algon- 
quin Legends of New England, Boston şi New York, 1885. 
Mitul este o naraţiune tipică pentru înfiruntarea dintre forțele luminii şi 
ale întunericului, Glooskap aflindu-se de partea luminii, iar Malsum fiin- 
du-i adversar. 


Protagoniştii sînt doi fraţi gemeni, spirite a căror mamă a murit 
la naştere. Din cadavrul ei, Glooskap, considerat binevoitor, dar 
viclean (de unde şi porecla), creează soarele, luna şi toate fiinţele 
vii, iar Malsum face toate lucrurile despre care crede că vor vătăma 
sau vor frîna omenirea, adică munții şi dealurile, şerpii şi scorpi- 
onii. Fiecare geamăn posedă un „călcii al lui Ahile“ pe care îl ţine 
secret față de celălalt. Glooskap încearcă să-şi amăgească fratele, 
spunîndu-i că ar muri dacă ar atinge o pană de bufniță. Malsum îi 
mărturiseşte că lovitura cu rădăcina de ferigă i-ar fi fatală. 

Malsum ucide o bufniţă şi îl atinge pe Glooskap cu o pană în 
timp ce doarme. Acesta pare să-şi dea duhul, pentru ca apoi să în- 
vie. Malsum mai încearcă o dată să afle secretul slăbiciunii fatale 
a lui Glooskap; i se spune că ar fi lovitura cu rădăcina de pin. În- 
cearcă din nou să îl ucidă, dar Glooskap reînvie şi îşi bate joc 
de el. 

Glooskap își alungă fratele în adîncul pădurii. Se aşază apoi lîn- 
gă un izvor şi rosteşte în şoaptă adevărul: numai o ramură de trestie 

înflorită îl poate ucide. Ştie că vorbele-i vor fi auzite de Quah-beet, 
Castorul, iar Quah-beet nu se poate abţine să nu spună ce-a aflat 
mai departe. 

Castorul dă fuga la Malsum şi îi spune ce a auzit, cerîndu-i în 
schimb aripi cu care să poată zbura. Malsum izbucnește în hohote 
de ris; înfuriat, Castorul revine la Glooskap şi îşi mărturisește fapta. 
Sătul de perfidia fratelui, Glooskap smulge o rădăcină de ferigă 
şi îl ucide imediat pe Malsum. 

Dar Malsum nu piere definitiv. El revine ca spirit protector al 
lupilor, animale care îi hărţuiesc și îi ameninţă necontenit pe oa- 
meni. 


HARBARZLJOO 
(Balada lui Harbarth) 


CULTURĂ DE ORIGINE: teutonică — nordică/islandeză. 

PROVENIENȚĂ: Codex Regius nr.. 2365, compoziţie anonimă, probabil norve- 

giană, din secolul X; manuscrisul a fost descoperit de Brynjolfur Sveinsson, 
episcopul comunităţii islandeze, în jurul anului 1643 şi a fost păstrat din 
dispoziţia lui Frederic al III-lea. Se află în custodia Bibliotecii Regale 
Daneze [Copenhaga]. Partea finală este inclusă în Codex Armamagnaeanus 
nr. 544 (Hauksbok) [Universitatea din Copenhaga]. Versurile nu par gru- 
pate în strofe, lucru neobişnuit în literatura eddică. 
În mit îşi dispută curajul şi meritele două dintre cele mai cunoscute divi- 
nități ale panteonului nordic. Othin, zeul suprem, reprezentînd probabil 
nobilimea, se află în competiție verbală cu Thor, zeul tunetului, întruchi- 
pare posibilă a ţărănimii. Othin iese întotdeauna învingător; mitul poate 
fi un comentariu asupra structurii de clasă rigide, generatoare de conflicte 
frecvente, existente odinioară în Norvegia (nu şi în Islanda — de unde 
presupusa origine a autorului). 


Revenind acasă dintr-o expediţie împotriva trolilor, Thor trece pe 
lîngă un rîu. Cheamă luntraşul aflat pe celălalt mal să-l treacă apa, 
lăudîndu-se că duce în coș cele mai alese bucate. Luntrașul îi dă 
o veste tristă, dar neadevărată: cei de acasă îi jelesc mama, pe Fjor- 
gyn, zeița pămîntului, care a murit. El mai face remarca jignitoare 
că Thor pare o persoană prea neînsemnată pentru ca moartea ma- 
mei să producă atîta agitaţie. 

Thor ignoră zeflemeaua şi întreabă cine este proprietarul lun- 
trei. Luntraşul răspunde că numele stăpînului este Hildolf (Lupul 

războinic). Atunci Thor se recomandă cu oarecare ostentaţie, iar 
luntraşul spune cu modestie că se numește Harbarth (Barbă cărun- 
tă), unul dintre multele pseudonime ale lui Othin, necunoscute lui 
Thor. Aflaţi pe maluri opuse, cei doi încep să se persifleze, schim- 
bînd insulte lipsite de gravitate. Luntraşul îl ia în derîdere pe Thor, 
spunîndu-i că, de cînd un uriaş pe nume Hrungnir a fost ucis, ni- 
meni nu-l mai bagă, de fapt, în seamă. Ca să nu rămînă mai prejos, 
Thor îi spune că el este cel care l-a ucis pe uriaş. 
Luntraşul schimbă discuţia către cuceririle sale feminine: 


„Cu prihană eu le-am păcălit, 
cu şapte surori m-am hiîrjonit, 
pătimaşele-mi dorinţe prin ele mi-am ogoit. 
Dar între timp tu, Thor, ce-ai făptuit?* 


Thor răspunde, înşirîndu-și din nou izbînzile de pe cîmpul de luptă: 


„Ucis-am puternicul uriaş Thjatsi, 

iar ochii fioroși ai fiului lui Alvadi 

i-am azvirlit pe bolta cea senină. 

Astea sînt semnele izbînzilor mele, 

pe care lumea-ntreag-acum le vede. 

Dar între timp tu, Harbarth, ce-ai făptuit?*“ 


Luntrașul continuă, povestindu-şi faptele de alcov, tot mai încre- 
zător în vorba-i pricepută. Curînd începe să-l domine prin vorbe 
pe cel aflat pe malul opus, pomenind ca din întîmplare că, în timp 
ce Othin ucide nobili, Thor nu reuşeşte să învingă decît sclavi. Evi- 
dent, aceste cuvinte îl zgîndăresc pe Thor, iar luntraşul, observînd, 
apasă şi mai tare pe rană. El îi amintește lui Thor de un anume pri- 
lej cînd acesta, împreună cu tovarășii săi, a fost silit să se adăpos- 
tească peste noapte în mănuşa unui uriaș feroce: 

„De spaimă nici n-ai îndrăznit 

vreun vînt ori vreun strănut, 

ca Fjalar să nu se trezească.“ 


Competiţia verbală continuă; luntraşul, evident un Othin deghizat, 
iese învingător cu ironiile-i sofisticate şi inteligenţa-i acidă. Thor 
începe să semene din ce în ce mai mult cu un brav ţăran, dotat cu 
prea mulţi muşchi şi prea puţină minte. Othin îşi evidenţiază abili- 
tatea de a fermeca fecioare şi de a omori nobili, în timp ce Thor 


171 


nu poate decît să evoce la nesfirşit uciderea unor uriaşi pentru bi- 
nele omenirii. 

Thor este din ce în ce mai frustrat de propria stîngăcie, de nepu- 
tința de a fi pe măsura limbii ascuţite a lui Othin. În final, Othin 
refuză dispreţuitor să-l treacă pe Thor apa, îndemnîndu-l să par- 
curgă pe jos drumul către casă. 

NOTĂ: Pentru o expunere mai cuprinzătoare a cosmogoniei nor- 
dice, vezi Voluspa, p. 147. 


HORUS ŞI SETH 


CULTURĂ DE ORIGINE: egipteană. 

PROVENIENȚĂ: identificat în scene fragmentare din Textele Piramidelor, in- 

scripționate în perioada Regatului Vechi (cca 2649-21 52 î.Cr.), din Textele 
Sarcofagelor, datînd din perioada Regatului de Mijloc (cca 2040-1783 î.Cr.), 
Şi din papirusurile perioadei tîrzii a Regatului Nou (cca 1567-1085 î.Cr.). 
Acestea reproduc materialul cuprins în Papirusul Chester Beatty I [Dublin] 
Şi în Papirusul Nebseni. Există şi alte mărturii în templul lui Horus de la 
Edfu, Egiptul de Sus. Dezbaterile tribunalului sînt consemnate pe un pa- 
pirus din dinastia a XX-a (1200-1085 î.Cr.). 
Relatarea repetată şi amănunțită a acestui conflict mitologic epic între 
forțele belşugului și ale pustiirii, ale luminii şi ale întunericului, are o sem- 
nificație majoră în ce priveşte succesiunea legitimă la coroana Egiptului, 
deoarece fiecare faraon era considerat în timpul vieţii întruparea zeului 
Horus. Încoronarea noului conducător era astfel respectată cu sfințenie 
şi sanctificată de precedentul mitic. 


Seth şi-a ucis fratele, pe Osiris (vezi Is;s și Osiris, pp. 270 şi 271). 
Horus, fiul zeiţei Isis şi al zeului Osiris, a fost crescut în mare taină 
de mamă; a jurat să-şi răzbune tatăl şi să-şi ocupe locul cuvenit pe 
tronul Egiptului. Horus îşi aduce cazul în fața curții supreme de jus- 
tiţie, Sala Mare a lui Geb, prezidată de Re, zeul soarelui din Helio- 
polis, cu prilejul fericit în care Thot, zeul înțelepciunii, urmează să-i 
dăruiască lui Re „Ochiul Sacru“ sau „Ochiul lui Re“ (vezi p. 142), 
simbolul sacru al justiţiei. 

Cei doi protagoniști obţin sprijin de la ceilalți zei ai panteonului, 
Seth, ca apelant mai vîrstnic, bucurîndu-se de protecția putemică 
a lui Re. Nu se ajunge la nici o înţelegere şi impasul nu se soluțio- 
nează timp de optzeci de ani. Se recurge în cele din urmă la medi- 
erea zeiţei Neith, care decide că Horus va moşteni coroana, iar Seth 

le va primi, drept compensație, pe fiicele lui Re. Re consideră jude- 
cata inacceptabilă, motiv pentru care Horus şi Seth sînt retrimişi 
în faţa curţii; gîlceava reîncepe. 

Seth pretinde că atotputemicia sa face din el unicul candidat 
capabil să apere Egiptul de dușmani, inclusiv de Apophis, zeul-şarpe 
demonic al lumii subpămîntene. Partizanii lui Horus susţin că, în 
calitate de fiu al lui Osiris, el este mai îndreptăţit să revendice tro- 
nul decît fratele său Seth. 

Cum era de aşteptat, Isis, soţia asasinatului Osiris, îl susține pe 
Horus; ea se dovedeşte un avocat atît de inteligent, încît Seth ame- 
ninţă că va omori în fiecare zi cu măciuca cîte un zeu dacă zeiţei 
i se mai îngăduie să asiste la audieri. Re consimte fără tragere de 
inimă şi dispune continuarea dezbaterilor pe o insulă în care Isis 
nu are acces. Dar ea se deghizează în bătrînă zgripțuroaică şi îl pă- 
căleşte pe luntraş. După trecerea apei, se preschimbă într-o femeie 
tînără şi frumoasă şi, recurgînd la o stratagemă vicleană, apelează 
la Seth să îi apere pe ea și pe fiul ei de nedreptate. În felul acesta, 
îl determină să-i accepte cauza şi, implicit, să-şi recunoască vinovă- 
ţia, căci există o paralelă directă cu evenimentele „reale“ din po- 
vestire. 

Episoadele ulterioare ale disputei devin bizare. Isis are senti- 
mente ambivalente față de Seth, cu care este rudă apropiată. La un 
moment dat, cînd Seth se transformă în hipopotam, Isis îl străpunge 
cu un harpon, dar curînd se înduioşează şi îi scoate cîrligul din trup. 
Horus, înfuriat că i-a cruțat viaţa lui Seth, îşi decapitează mama, 
dar ulterior, în mod inexplicabil, capul este repus pe trupul zeiţei. 
Seth îi scoate ochii lui Horus, dar, în chip miraculos, și aceştia sînt 
reaşezaţi la locul lor de zeița Hathor. 

Conflictul ia noi proporții cînd Seth încearcă să îl sodomizeze 
pe Horus, dar potenţiala victimă îi prinde sămînţa în miîini, Isis, fă- 
cînd uz de altă viclenie, răstoamă situaţia spre oprobriul şi umilința 
lui Seth. Într-una dintre versiuni, Horus îi smulge piciorul și testicu- 
lele lui Seth; Seth este sortit să-l poarte veşnic pe învingător pe 
umerii săi. 

În alte texte se apelează la judecata lui Osiris, aflat în lumea 
subpămînteană. El pledează în favoarea fiului şi moștenitorului său, 
proferînd amenințări de cumplită răzbunare dacă dorinţele nu-i vor 
fi îndeplinite; curtea este obligată să proclame victoria lui Horus. 

La Edfu, Seth are parte de o moarte violentă. Sub înfăţişare de 
hipopotam, este atacat fără milă de Horus care îi împunge de cel 
puţin zece ori diferite părți ale trupului. Hipopotamul este în final 
dezmembrat şi, la sfatul zeiţei Isis, este distribuit celorlalte oraşe 
ale ţării. Acest ritual era reprezentat în fiecare an la Edfu într-o dra- 
mă religioasă care presupunea macheta unui hipopotam şi consu- 
marea unei prăjituri în formă de hipopotam, tăiată în zece felii. 


HUITZILOPOCHTLI ȘI COYOLXAUHQUI 


CULTURĂ DE ORIGINE: aztecă — mezoamericană clasică [Mexic]. 

PROVENIENȚĂ: venerat probabil în perioada 750-1500 d.Cr. şi cunoscut din 
tradițiile consemnate în codicele precolumbiene și din detaliile de pe sculp- 
turile în piatră. Iconografia zeiței Coatlicue se inspiră, în mare, de la o statuie 
de dimensiuni colosale, fără cap, iar bătălia primordială este înfățișată 
pe pereţii Marelui Templu de la Tenochtitlan. Răzbunarea zeului soarelui 
pentru moartea mamei sale semnifică triumful luminii asupra întune- 
ricului. 


Coatlicue (cea-cu-fustă-din-șerpi), zeiţa creatoare a pămîntului şi 
a omenirii, este consoarta şi principiul feminin al lui Ometeoti, zeul 
primordial care domneşte în Omeyocan, cel mai înalt dintre cele 
treisprezece ceruri, aflat deasupra soarelui, lunii, vîntului şi celor- 
lalte elemente. Coatlicue o naşte pe Coyolxauhqui (clopote-de-aur), 
zeiţa lunii, şi patru sute de fii, care devin stelele de pe cerul sudic, 
dar rămîne văduvă cînd se încheie vîrsta lumii. Ulterior, ea concepe 
altă divinitate astrală mare, pe Tezcatlipoca, zeul soarelui în ipos- 
taza Huitzilopochtli (colibriul-albastru-pe-piciorul-stîng). El este 
zămislit în chip misterios, Coatlicue fiind fecundată de un ghem 
de fulgi în timp ce mătura muntele Şerpilor la Coatepec [în apropi- 
ere de Tula], ceilalți copii ai ei (forțele întunericului) sînt atât de 
ofensaţi de aparenta dezonoare, încît o decapitează. Dar Huitzi- 
lopochtli țișneşte înarmat pînă-n dinţi din pîntecele mamei şi îi 
răzbună moartea, ucigînd-o pe Coyolxauhqui şi azvîrlihdu-i cada- 
vrul de pe vîrful unui munte. EI îşi provoacă fraţii vitregi la o luptă 
cosmică primordială şi îi învinge. Rezultatul bătăliei: ziua alungă 
noaptea. 

Altă sursă mitologică susține că, în confruntarea epică, Coyol- 
xauhqui este alături de Huitzilopochtli. Zeița este rănită mortal şi, 

pentru a o salva, zeul soarelui îi taie capul şi i-l aruncă pe cer, unde 
se transformă în discul lunii. 


ICTINIKE ȘI ULIUL ȘORECAR 


CULTURĂ DE ORIGINE: amerindiană — sioux, inclusiv triburile lowa şi Omaha 
[de la nord de fluviul Arkansas pînă la lacul Michigan şi valea fluviului 
Missouri]. 

PROVENIENȚĂ: preluat dintr-o tradiţie orală. 

Personajul principal al mitului trecea drept escroc, deşi, după cît se pare, 
tribul Omaha îl considera un zeu al războiului. Este o povestire tipică în 
care binele învinge răul. Un rol considerabil îl au şi credințele animiste 
în care făpturi spirituale locuiesc corpurile animalelor. 


Ictinike se întîlneşte cu Uliul Şorecar şi îi cere să-l ia în spinare. 
Uliul Șorecar îi îndeplineşte dorința, dar zboară deasupra unui trunchi 
găunos de copac şi îi dă drumul în scorbură. Ictinike rămîne captiv 
pînă la trecerea unui grup de vînători. Întîmplător, Ictinike poartă 
o blană de enot, aşa că scoate una dintre cozi şi o flutură pînă cînd 
oobservă nişte femei. Cînd ele lărgesc gaura, Ictinike sare afară și 
femeile fug înspăimîntate. Apoi se întinde pe pămînt, făcînd pe mor- 
tul, şi aşteaptă. Descind pe rînd Vulturul, Cioara-de-Cîmp şi Co- 
țofana, intenționînd să-l mănînce; după o vreme este momit şi Uliul 
Şorecar. Ictinike se repede asupră-i şi îl scalpează. Iată de ce uliul 
şorecar american este pleşuv! 


ICTINIKE ȘI IEPURELE 


CULTURĂ DE ORIGINE: amerindiană — sioux, inclusiv triburile lowa și Omaha 
[de la nord de fluviul Arkansas pînă la lacul Michigan şi valea fluviului 
Missouri]. 

PROVENIENȚĂ: preluat dintr-o tradiţie orală. 

Personajul principal al mitului trecea drept escroc, deşi, după cît se pare, 
tribul Omaha îl considera un zeu al războiului. Este o povestire tipică în 
care binele învinge răul. La fel ca în mitul precedent, un rol considerabil 
îl au credințele animiste în care făpturi spirituale locuiesc corpurile ani- 
malelor. 


Ictinike, fiul zeului soarelui, este alungat din cer pentru purtarea-i 
vicleană. Într-o zi se întîlneşte cu Iepurele, care se oferă să-l ajute 


175 


cît poate. Ictinike îi cere Iepurelui să doboare o pasăre din zbor și 
să aducă vînatul atîrnat într-un copac. Iepurele şovăie la început, 
în cele din urmă îşi scoate hainele, se cațără în copac, dar şi el ră- 
mîne țintuit acolo. Ictinike se distrează copios, se îmbracă cu hai- 
nele Iepurelui şi porneşte spre cel mai apropiat sat; acolo le întîlneşte 
pe cele două fiice frumoase ale unui şef de trib şi, fără să stea pe 
gînduri, se însoară cu sora mai mare. Îmbufnată, sora mai mică se 
duce în pădure şi îl aude pe Iepure strigînd din copac. Binevoitoare, 
ea taie copacul, topeşte răşina care i s-a lipit de blană şi, descope- 
rind că amîndoi sînt victimele aceluiaşi nememic, se întoarce cu 
el în sat, unde devin ţinta unor glume deşucheate. 

Iată că un vultur trece în zbor deasupra lor. Ictinike încearcă 
să-l doboare, dar Iepurele îl aduce pe pămînt şi fiecare pană se trans- 
formă în alt vultur. În fiecare dimineață, Ictinike trage o săgeată 
asupra unuia şi greşește, iar Iepurele îl aduce pe pămînt. 

Timpul trece şi hainele furate de Ictinike de la Iepure se uzează. 
Iepurele este însă destul de generos şi îi înapoiază veșmintele lăsate 
de Ictinike cînd l-a abandonat în copac. Iepurele dispune ca oa- 
menii tribului să bată tobele, iar Ictinike ţopăie pînă i se zdruncină 
toate oasele. La urmă, tobele bat atât de tare şi Ictinike sare atât de 
sus, încît îşi frînge gîtul. Iepurele este astfel răzbunat. 


ILLUYANKA 


CULTURĂ DE ORIGINE: hattică — prehittită [Anatolia]. 

PROVENIENŢĂ: text cuneiform preluat dintr-o tradiție orală, descoperit pe 

tăblițe în situl de la Boghazkoy, Turcia [KUB x1.66; KUB xvi.5 şi 6, 
trad. Albrecht Goetze — vezi J.B. Pritchard (ed.), Ancient Near Eastern 
Texrs"]. 
Mitul era recitat în timpul fastivalului Purulli (Anul Nou), celebrînd trium- 
ful forțelor benefice asupra celor malefice într-o regiune muntoasă în care 
furtunile aduc ploaia dătătoare de viață. Este un mit al înfiruntării dintre 
bine și rău, tipic pentru povestirile care tratează tema universală a „uciderii 
dragonului“, referirea la interdicția ca Hupasiya să se uite pe fereastră 
admite o singură explicaţie, şi anume, ideea omniprezentă că cei care se 
bucură de compania zeilor nu mai pot avea contacte cu lumea muritorilor. 
Legenda Sfintul Gheorghe și Balaurul este un exemplu în acest sens. 


* Vezi Gindirea hittită în texte, ed. cit. (n.trad.). 

NoTA: Mitul este anterior modificărilor aduse panteonului de dominația 
hurrită; numele hurrite identificate apar în paranteze. - 


Taru (Teşub), zeul furtunii, îl înfruntă pe dragonul Illuyanka într-un 
loc numit Kiskilussa. La prima întîlnire, Taru este înfrînt. El cere 
ajutor de la toate celelalte divinităţi, în special de la Inara, fiica sa. 
Ca să-i încurajeze pe zeii din Hatti să coopereze, Inara pregăteşte 
o petrecere şi-i cere lui Hupasiya, un erou muritor, s-o ajute în în- 
cercarea de a-l supune prin înşelăciune pe Illuyanka. Hupasiya ac- 
ceptă cu condiţia ca Inara să se culce cu el. 

Inara îl îmbracă pe Hupasiya cu hainele ei şi, astfel deghizat, 
îl conduce la vizuina dragonului; Illuyanka este ademenit sub pre- 
textul invitaţiei la petrecere. Dragonul şi copiii săi acceptă invitația 
şi se-mbată criță. Ameţit, Illuyanka nu este în stare să se-ntoarcă 
la vizuină; Hupasiya îl leagă cobză pentru ca zeul furtunii să-l poată 
ucide. 

Pentru a-şi ţine promisiunea faţă de Hupasiya, Inara constru- 
ieşte o casă pe vîrful unei coaste stîncoase din ţinutul Tarukka şi îl 
instalează pe erou. El poate locui acolo cu o condiţie: să nu se uite 
pe fereastră cît timp lipsește Inara, căci îşi va vedea soția şi copiii. 
Timp de douăzeci de zile Hupasiya se conformează, dar apoi se uită 
afară și își vede familia. Înfuriată, Inara îl ucide, iar Taru părăseşte 
casa. Inara se întoarce la Kiskilussa şi se mărită cu regele. 

O versiune mai tîrzie a mitului povestește cum fură Illuyanka 
ochii şi inima lui Taru. Zeul furtunii se.căsătoreşte apoi cu fiica 
unui om sărac care îi naşte un fiu. Ajuns la vîrsta bărbăţiei, acesta 
se căsătoreşte, la rîndul său, cu fiica lui Illuyanka. Taru îi cere fiu- 
lui său ca atunci cînd va merge în casa socrului, să-i aducă înapoi 
ochii şi inima. Fiul face precum i se cere; restabilit, zeul furtunii 
pleacă pe mare să-l mai înfrunte o dată pe Illuyanka. De data aceas- 
ta îl ucide atît pe dragon, cît şi pe fiul acestuia, care, între timp, a 
trecut de partea vechiului său duşman. 


INDRA ȘI ATACUL ASUPRA DITI-EI 


CULTURĂ DE ORIGINE: hindusă epică (India). 

PROVENIENŢĂ: preluat din textul Ramayana lui Valmiki. Epopeea Ramayana 
a fost scrisă în perioada 300 î.Cr.—300 d.Cr. şi relatează răpirea soției Dom- 
nului Rama de către o divinitate străină (din Sri Lanka), revenirea şi desti- 

nul ei ulterior. Textul introduce în context dramatic cîteva dintre cele mai 
importante divinități ale panteonului hindus. În episodul de față, Indra, 
zeul vremii, şi fiii săi, Marut-ii, zeii furtunii, sînt actorii principali ai unei 
drame care implică avortul, fratricidul şi incestul, ilustrînd desfăşurarea 
conflictului dintre zei și demoni. Victima atacului este Diti, fiica lui Dakşa 
şi mama unei rase de demoni. 


Majoritatea fiilor Diti-ei, demonicii Daitya, au fost ucişi de soldaţii 
lui Rudra, zeul furtunii, în perioada smîntînirii oceanului primor- 
dial. Diti îşi doreşte un fiu care să-l omoare pe Indra; pentru a zămisli 
un vlăstar de un asemenea calibru, ea recurge la practici ascetice 
severe. Kasyapa, soțul ei, îi aprobă dorinţa şi o fecundează înainte 
de a pleca și de a deveni el însuși ascet. În timpul ascezei, Rudra 
îi asigură toate necesităţile, dar cînd Diti se întinde să doarmă, o 
face într-o poziţie „impură“, cu capul îndreptat spre nord; Rudra 
înțelege că Diti este însărcinată. Văzînd aceasta, zeul furtunii îi pă- 
trunde în trup şi o trăsneşte, tăindu-i embrionul viu în şapte. Em- 
brionul ţipă, o trezeşte pe Diti, dar Rudra continuă să-l spintece. 
Copleşită de durere, Diti îl roagă ca cele şapte bucăţi să supravie- 
țuiască în chip de fiinţe celeste, Marut-ii. Într-un moment de mări- 
nimie, Rudra îi îndeplineşte dorinţa, şi diferendul dintre cele două 
divinităţi este aplanat. 


INDRA ȘI VRITRA 


CULTURĂ DE ORIGINE: hindusă — vedică și brahmanică [India]. 

PROVENIENŢĂ: Rig Veda, colecţie de 1028 de imnuri (Vede), compuse în 
sanscrită în jurul anului 1200 î.Cr., bazate pe o tradiţie orală în circulație 
printre imigranții arieni în subcontinent în perioada 1700-—700 î.Cr. Folo- 
site ca imnuri de slavă în timpul sacrificiului religios, Vedele sînt mai 
degrabă comentarii asupra mitologiei, o naraţiune coerentă apărînd abia 
în lucrările mai tîrzii, în Brahmane (900-700 î.Cr.) şi în comentariul vedic 
al lui Sayana (cca 1350 d.Cr.). 
Uciderea zeului demonic Vritra este una dintre marile fapte eroice ale 
mitologiei hinduse şi simbolizează eliberarea ploilor dătătoare de viață, 
întemnițate de Vritra. Povestea reprezintă una dintre multele versiuni de 
largă circulaţie ale mitului „uciderii dragonului“. În cazul de față, eroul 
este Indra, mai-marele zeilor. Episodul prezintă şi triumful populațiilor 
ariene asupra duşmanilor lor şi instaurarea ordinii în cosmos, cadavrul 
lui Vritra simbolizînd haosul. 

Cînt faptele eroice ale lui Indra, 

săvirşite de cel care este stăpînul trăsnetului. 

EI a ucis dragonul şi a eliberat apele. 

EI a spintecat măruntaiele munților. 

El a ucis dragonul care sălăşluia pe munte. 

Pentru el a făurit Tvastr trăsnetul cel violent. 
Mugind precum vitele s-au vărsat apele în mare. 

Ca un taur năvalnic a băut soma” din cele trei cupe. 
Indra a prins trăsnetul în milini. 

Aruncîndu-l, l-a ucis pe întîiul născut dintre dragoni. 


Imnul continuă, explicînd cum, în momentul uciderii dragonului 
trăsnit de Indra, soarele, cerul şi zorile capătă ființă şi Indra devine 
invincibil. Apele vieţii zeiței Danu, mama lui Vritra, înfăţişate ca 
nişte vite întemniţate, țîşnesc şi se revarsă asupră-i, în timp ce ea 
zace precum o vacă lîngă vițelul ei. 


KODOYANPE ŞI COIOTUL 


CULTURĂ DE ORIGINE: amerindiană -— triburile Chinook şi californiene. 

PROVENIENŢĂ: preluat din tradiţii orale. Principalele surse citează F. Boas, 
Chinook Texts, Buletinul 20, Departamentul American de Etnologie, 
Washington, 1895. 
Aceste triburi distincte au viziuni opuse despre protagonişti: eroul Chinook 
este Coiotul, spiritul nopții care iese în amurg din vizuina subpămînteană; 
eroul californian, inclusiv cel al tribului Maidu, este Kodoyanpe, personifi- 
cînd soarele ce călătoreşte zilnic de la răsărit la apus. 


Coiotul și Kodoyanpe creează lumea împreună şi o fac locuibilă, 
iar pe oameni îi zămislesc din bucățele de lemn cioplit. Descoperă 
apoi că aceste păpuşi din lemn nu satisfac scopul, drept care le trans- 
formă în animale. După un timp, Kodoyanpe are impresia că acţi- 
unile Coiotului urmăresc să-i înșele buna-credință, drept care, cele 
două spirite intră în conflict. Fiecare hotărăște să scape de celălalt: 
Kodoyanpe, cu ajutorul unui general pe nume Cuceritorul, iar Co- 
iotul, cu o înspăimîntătoare armată de monştri. În cele din urmă, 
Coiotul se impune și îl învinge pe Kodoyanpe. Dar acesta a îngropat 


* Sucul/seva unor ierburi otrăvitoare; în ritualul vedic, soma este băutura 
zeilor, socotită elixir şi remediu (n.ed.). 

în secret multe păpuși din lemn cioplit; păpușile răsar din pămînt 
și devin populaţiile amerindiene. 


LAHAR, AȘNAN 
ȘI CREAȚIA VITELOR ȘI A CEREALELOR 


CULTURĂ DE ORIGINE: mesopotamiană — sumeriană. 

PROVENIENŢĂ: prima versiune inscripționată a mitului datează din jurul anu- 
lui. 2000 î.Cr., scurt timp după prăbuşirea dinastiei a III-a din Ur, dar, fără 
îndoială, provine dintr-o tradiţie orală mai veche. Numele divinităţilor apar 
pe inscripții datînd de prin anul 3500 î.Cr. Există o strînsă analogie cu 
mitul biblic despre Cain și Abel (vezi p. 160), deşi, în povestea lui Lahar 
Şi a Aşnan-ei, disputa celor doi fraţi se aplanează fără violență şi omor. 


Anunnaki-i, copiii şi însoțitorii lui An, zeul cerului, se pling că au 
nevoie de hrană şi îmbrăcăminte potrivită, drept care, în potirul cre- 
aţiei zeilor sînt zămislite două divinităţi: Lahar, zeul turmelor, și 
Aşnan, sora sa, zeiţa cerealelor. Cei doi asigură produsele pămiîn- 
tului, dar Anunnaki-i rămîn pe mai departe în încurcătură, căci nu 
ştiu să le folosească cum se cuvine. În consecinţă, este creată ome- 
nirea, iar Lahar și Aşnan coboară pe tărimul muritorilor pentru a 
le împărtăși binefacenle culturilor. 

Enlil, zeul aerului, şi Enki, zeul apelor dulci, îl înzestrează pe 
Lahar cu stîne, precum şi cu plantele şi ierburile necesare nutre- 
țului. Pentru Așnan, ei fac cai, pluguri şi juguri. Pămîntul devine 
rodnic și prosper. Într-o zi, Lahar și Așnan se îmbată şi se iau la 
ceartă pentru gospodării şi ogoare. Sfada continuă pînă cînd Enlil 
şi Enki intervin şi restabilesc pacea. Vezi Emeș și Enten, p. 162. 


LOKASENNA 
(Fiyting-ul lui Loki) 


CULTURĂ DE ORIGINE: teutonică — nordică/islandeză. 

PROVENIENŢĂ: Codex Regius nr. 2365. Compus probabil în ultima parte a 
secolului X d.Cr., manuscrisul a fost redescoperit în jurul anului 1643 de 
Brynjolfur Sveinsson, episcopul comunităţii islandeze, şi păstrat din dis- 
poziţia lui Frederic al III-lea. Se află în custodia Bibliotecii Regale Daneze 
[Copenhaga]. 

Flyting-ul este o formă tradițională de dialog defăimător,; în cazul de faţă, 
Loki se adresează celorlalți zei ai panteonului nordic. Bîrfindu-i pe zei prin 

mijlocirea unei terțe părţi, nu este limpede ce se urmărește, dar efectul obți- 
nut este acela de a prezenta şi cealaltă față a cerului. 


Mitul începe cu un ospăț la care participă Othin, Frigg, soţia sa, 
Şi mulţi zei Aesiri. Este remarcată absenţa lui Thor. Zeii i-au adus 
laude lui Fimafeng, unul dintre slujitorii uriaşului care le este de 
astă dată gazdă. Dintr-un motiv nelămurit, Loki se simte ofensat 
şi îl ucide pe Fimafeng,; drept urmare, ceilalţi zei îl alungă în pă- 
dure. Loki revine şi îl întreabă pe Eldir, celălalt servitor al uriașului, 
ce se discută în sală. Eldir răspunde că zeii vorbesc despre arme şi 
fapte de vitejie, dar că nimeni nu îl pomeneşte de bine. 

Loki se întoarce la ospăț şi cere de băut, dar Bragi, zeul poeziei, 
îl refuză fără menajamente şi nu-i acordă ospitalitate. Loki se adre- 
sează lui Othin, amintindu-i de un pact vechi, potrivit căruia nu vor 
bea nicicînd unul fără celălalt; în silă, Othin îi oferă un loc la masă. 

După ce se aşază, Loki îşi înnoieşte atacurile verbale, înfierîn- 
du-l pe Bragi, acuzîndu-l că este un laş desăvîrşit. Bragi încearcă 
să protesteze, dar zeița Idunn, soţia sa şi păstrătoarea merelor ne- 
muririi, îl îndeamnă să nu-şi pună mintea cu Loki. Atunci Loki îşi 
revarsă veninul asupra ei, spunîndu-i că şi-a pierdut minţile de vre- 
me ce s-a căsătorit cu ucigașul fratelui ei. 

Gefjon, tînăra zeiță a agriculturii, încearcă să intervină, dar este 
la rîndu-i terfelită de Loki, care o face prostituată ordinară. Nici 
Othin, zeul suprem, nu este cruțat: Loki îl acuză de părtinire cînd 
arbitrează soarta părților într-o bătălie. Frigg, soţia lui Othin, este 
Şi ea stigmatizată pentru moravurile-i lejere, căci Loki înşiră băr- 
baţii pe care i-a sedus. 

Freyja, zeiţa fertilităţii, îi spune lui Loki că nu este în toate min- 
țile, dar acesta se întoarce împotrivă-i, reproşîndu-i comportamen- 
tul desfrînat: 

„Freyja, aminte adu-ţi cine eşti; 
dedată relelor năravuri, 

în patul fratelui divinii zei 
te-au prins dînd vînturi.“* 


Atacurile nu au luat sfîrşit. Zeul Njorth este ponegrit şi apoi acuzat 
de incest cu sora sa. Cît despre Tyr, zeul războiului, Loki nu are 
decît cuvinte pline de venin. Tyr şi-a pierdut o mînă în încercarea 
de a-l înlănţui pe lupul Fenrir, despre care se spune că a fost pro- 
creat de Loki. Departe de a-l compătimi, Loki dezvăluie că s-a cul- 

cat cu soţia lui Tyr şi i-a făcut un fiu bastard. Ceilalţi zei aflaţi la 
ospăț sînt acuzaţi de lucruri similare. Thor îşi face apariţia şi îl 
ameninţă pe Loki cu ciocanul Mjolnir dacă nu îşi înfrînează limba 
veninoasă. Cu părere de rău, Loki se abține să-l insulte pe Thor, 
cunoscînd prea bine puterea ciocanului Mjolnir. El părăseşte din 
nou ospăţul. 

În finalul mitului, Loki se ascunde în spatele unei cascade, dar 
zeii mîniaţi îl urmăresc, îl leagă şi îi atîrnă deasupra capului un şar- 
pe veninos; otrava picură pe el, iar Loki se zvîrcoleşte ca un cu- 
tremur. 

NOTĂ: Pentru o expunere mai cuprinzătoare a cosmogoniei 
nordice, vezi Voluspa, p. 147. 


MANDI ȘI FORTĂREAȚA URIAȘULUI 


CULTURĂ DE ORIGINE: tribul Kafir (Prasun, Hindukush]. 
PROVENIENȚĂ: preluat din tradiţii orale mai ales de M. Elphinstone (1839), 
G. Morgenstierne (1951) şi G.S. Robertson (1896). 


O clică de uriaşi foarte bogaţi şi puternici trăiesc într-un castel în 
cerul de deasupra văilor înalte. Prezenţa lor reprezintă o gravă ame- 
ninţare pentru pacea şi prosperitatea lumii, drept care zeii decid să 
pornească război împotriva lor. Imra, divinitatea supremă, Mandi, 
tînărul şi eroicul său aghiotant, Zuzum, zeul frigului iernii, Wushum, 
zeul dreptăţii, Gish, zeul războiului, şi Disani, zeiţa fertilităţii, se 
string laolaltă să țină sfat. 

Urcînd, ajung la casa bătrînei Budeli, sora uriașilor, care șade 
lîngă foc. Mandi face o vatră din trei pietre şi pune deasupra o oală 
cu terci, arătîndu-i femeii cum să pregătească mîncarea. Drept mul- 
țumire, ea îi dăruiește puţină făină, dar cînd el vine cu un os gol în 
care să pună făina, femeia constată că îi este imposibil să-l umple. 
În schimb, Mandi pune întrebări despre fortăreață; bătrîna îi spune 
că cei şapte fraţi ai ei trăiesc acolo, că au multe bunuri şi bogății; 
că au capturat soarele şi luna, luîndu-le de pe boltă ca să le încăl- 
zească ogoarele. Bătrîna îi spune cum pot deveni vizibile frînghiile 
secrete cu care este agățată fortăreaţa de cer. 

Mandi uită de trei ori secretele pe care i le-a spus uriașa şi de 
fiecare dată se întoarce la casa ei ca să le afle; între timp, ceilalți 
zei îşi bat joc de lipsa lui de memorie. Zeii pornesc în sfirşit atacul, 

dar săgețile ricoşează, castelul fiind construit din fier. Încearcă altă 
cale: Disani plantează semințe; din ele cresc grîne, grînele sînt tre- 
ierate şi vînturate, iar pleava este aruncată în cer, unde se lipește 
de frînghiile vrăjite care susţin castelul, făcîndu-le vizibile. 

Mara retează frînghiile cu săgeţile-i magice; castelul cade, dar 
se ridică imediat. Zeii atacă din nou, dar castelul rămîne inaccesibil. 

Disani încearcă alt plan. Îşi dă jos pantalonii și îl invită pe Mandi 
să-i admire coapsele. Privindu-i camaţia albă, Mandi este cuprins 
de dorinţe şi, într-o stare de excitație frenetică, dărîmă poarta cas- 
telului. Invincibil, îi ucide apoi pe cei şapte uriaşi şi îi tîrăşte afară, 
ca să-i îngroape. O dată înlăturat pericolul ce ameninţă lumea, Mandi 
devine întemeietorul spiței oamenilor, împlinindu-și dorinţa de a 
trăi cu Disani. 


MARSIAS ȘI FLAUTUL ATENEI 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat din tradiții orale. 


Zeița războinică Atena îşi ciopleşte dintr-un os de cerb primul flaut 
dublu (instrument diferit de sirinx sau de nai). Privindu-și imaginea 
în rîu şi văzînd cît este de caraghioasă cînd suflă în flaut, Atena îl 
aruncă. Îl găseşte un anume Marsias, al cărui frate, Babis, cîntă la 
un flaut simplu. Marsias descoperă o muzică atît de minunată în 
jucăria dispreţuită de Atena, încît frații îl provoacă pe Apollo la 
întrecere. Învingătorul va putea să-l pedepsească pe cel învias după 
bunul plac. 

Babis cîntă atît de prost din flautul cel simplu, încît lui Apollo 
i se face milă şi îl elimină din competiţie; Marsias rămîne singurul 
rival serios. Prima probă se termină la egalitate; Marsias este con- 
vins să cînte cu flautul în poziție inversă și pierde, drept care Apollo 
îl leagă de un pin și îl omoară în bătaie. Cuprins de remușcări, Apollo 
îl transformă într-un rîu. Vezi Midas și urechile de măgar, p. 22.: 


ARIADNA, TEZEU ȘI MINOTAURUL 


CULTURĂ DE ORIGINE: greacă clasică şi, ulterior, romană. 
PROVENIENȚĂ: consemnat pe scurt de poetul epic grec Hesiod în eogonia 
şi în Catalogul femeilor, dar şi de Apollodor şi Diodor. Plutarh se ocupă 

de Tezeu în Vieţile. Homer menţionează moartea Ariadnei şi umbra lui 
Minos în Odiseea, asocierea dintre Ariadna şi Dedal apare în //iada. 


Minos revendică tronul Cretei după moartea tatălui său Asteriu, 
dar legitimitatea succesiunii îi este contestată; drept care îl invocă 
pe Poseidon, zeul mării, cu rugămintea să trimită un taur din ocean 
în semn de confirmare cerească. Minos nu-și onorează promisi- 
unea, nu sacrifică animalul şi, drept pedeapsă, Poseidon stârneşte 
patima soţiei lui Minos, Pasifae, una dintre fiicele lui Helios, pentru 
fiară. Pasiunea ei atinge limite groteşti: ea îi cere meșterului Dedal 
să construiască o vacă din lemn în care să se ascundă pentru a pu- 
tea întreţine relaţii intime cu animalul. Pasifae rămîne însărcinată 
Şi naşte un monstru hibrid pe care îl numește Asteriu, cunoscut mai 
ales sub numele de Minotaur (taurul lui Minos). Pentru a închide 
animalul se apelează din nou la serviciile lui Dedal; acesta constru- 
ieşte un labirint vast şi complex din care animalul nu are practic 
scăpare. 

Răspunzători de moartea lui Androgeu, fiul lui Minos, în timpul 
unei întreceri atletice, atenienii sînt obligați să-i plătească tribut lui 
Minos. În fiecare an (în altă tradiţie, la fiecare nouă ani), şapte flă- 
căi şi şapte fecioare sînt aruncaţi pradă Minotaurului în sălaşul din 
labirint. 

Minos promite că dacă Minotaurul este ucis, victimele se pot 
întoarce acasă, la al treilea tribut, eroul atenian Tezeu intră în grupul 
de tineri cu intenţia de a învinge fiara. 

Egeu, tatăl lui Tezeu, îi dă fiului două rînduri de pînze, unul 
negru şi altul alb, pentru galera ce duce tragica încărcătură umană. 
Pornesc la drum cu velatura neagră, care va rămîne pe corabie dacă 
Tezeu este ucis; în caz de biruinţă, va fi arborată velatura albă. 

Ariadna, fiica lui Minos şi a Pasifaei, se îndrăgosteşte de Tezeu 
Şi, ca să-l ajute să iasă din labirint, îi cere sfatul lui Dedal. La sugestia 
acestuia, ea îi dă lui Tezeu un ghem de sfoară pe care să-l desfăşoare 
din mers; firul îi va permite să refacă drumul spre ieşire. Tezeu în- 
fruntă Minotaurul, îl ucide şi fuge împreună cu Ariadna şi cu poten- 
țialele victime, scăpînd astfel de mînia lui Minos. Complicitatea 
lui Dedal iese la iveală şi Minos îl închide în labirint împreună cu 
Icar, fiul său. Ei rămîn acolo pînă cînd Dedal confecţionează aripile 
de ceară cu care ar putea scăpa amâîndoi. 

Tezeu ancorează la ţărmul insulei Naxos, o părăseşte pe Ariad- 
na în timp ce doarme şi porneşte mai departe. Nu este limpede de 
ce o abandonează, dar zeul Dionisos se îndrăgosteşte de ea şi Ari- 
adna îi devine soţie. În cele din urmă, destinul ei este confuz, unele 
tradiţii sugerînd că obţine nemurirea, în timp ce altele afirmă că 
este ucisă de zeița Artemis pe insula Dia (Naxos) la cererea lui 
Dionisos. 

Potrivit altei tradiţii, zeița Afrodita nu ar fi străină de victoria 
lui Tezeu asupra Minotaurului, datorită rivalității îndelungate dintre 
ea şi Poseidon; în drum spre casă, Tezeu îi dedică o statuie în tem- 
plul ei din insula Delos. 

Mitul se sfirşeşte tragic, deoarece Tezeu uită să ridice pînzele 
albe ale victoriei. Văzînd corabia pavoazată în negru, Egeu se gîn- 
deşte la ce poate fi mai rău şi se sinucide, aruncîndu-se de pe stîn- 
cile Acropolei, unde veghease la întoarcerea fiului. 

NOTA: Numele Mării Egee provine de la regele Egeu. 


NINURTA ŞI KUR 


CULTURĂ DE ORIGINE: mesopotamiană — sumeriană. 

PROVENIENȚĂ: prima versiune inscripționată a mitului datează din jurul anu- 

lui 2000 î.Cr., scurt timp după prăbuşirea dinastiei a III-a din Ur, dar ori- 
ginea sa provine dintr-o tradiţie orală mai veche. Numele divinităților apar 
pe inscripţii de prin anul 3500 î.Cr. 
Povestea lui Ninurta şi Kur este tipică pentru mitul „uciderii dragonului“, 
mit care apare în diferite culturi ale lumii — de exemplu, cel despre Sfîn- 
tul Gheorghe şi Balaurul sau cele care îi implică pe eroii greci Heracle 
şi Perseu. Incidentul reflectă conflictul etem dintre forțele binelui şi ale 
răului, lumină şi întuneric etc. Mitul atinge şi „călcîiul lui Ahile“ al Meso- 
potamiei — „otrăvirea“ progresivă a pămîntului datorită apelor sărate 
ce coboară din munţi pe cîmpiile inundate de fluviile Tigru şi Eufrat. 
Contaminarea cu sare, agravată de construirea de diguri care o captau 
în adevărate bazine, a dus la abandonarea multor oraşe sumeriene în Anti- 
chitate. 


În preliminariile povestirii principale, din care există mai multe ver- 
siuni, se spune că, scurt timp după separarea cerului de pămînt, zeița 
Ereşkigal este răpită şi dusă pe tărîmul subpămîntean al demonu- 
lui-şarpe Kur. În prima versiune, care prefațează Epopeea lui Ghil- 
gameş (vezi p. 210) şi în care Ninurta nu apare, Enki porneşte cu 

barca spre lumea subpămînteană pentru a-l ataca pe Kur şi a răz- 
buna răpirea zeiței Ereşkigal. Kur răspunde, aruncînd bolovani de 
toate formele şi mărimile, încercînd să scufunde ambarcaţiunea lui 
Enki în apele mării primordiale. 

În versiunea principală, Ninurta, zeul furtunii şi al aratului, este 
abordat de arma sa, Şarur, în ipostaza unei făpturi spirituale, care 
crede că Ninurta ar trebui să-l distrugă pe Kur. Începe lupta cu de- 
monul, dar zeul este copleșit şi fuge. Șarur îl încurajează din nou; 
Ninurta atacă cu toate armele de care dispune. De data aceasta, Kur 
este învins, dar năpasta se abate asupra ţării: apele mării primor- 
diale se revarsă şi otrăvesc solul cu sare; pe ogoare nu mai ajunge 
apă proaspătă. 

Văzînd că apele fluviului sacru Tigru nu cresc ca să spele sarea, 
zeii pămîntului sînt cuprinși de disperare. Ninurta aşază o movilă 
de pietre peste cadavrul lui Kur, creînd astfel un stăvilar mare de-a 
curmezișul ţării. Marea primordială este zăgăzuită, iar apele revăr- 
sate ale Tigrului spală din nou pămîntul. 

Ninurta îşi vizitează mama, pe Ninhursaga; îi spune că movila 
de pietre pe care a ridicat-o se va numi hkursag (munte) şi îi va fi 
consacrată ei, în calitate de regină a muntelui. El binecuvîntează 
muntele, care devine fertil, dar blestemă pietrele care i s-au opus. 
Vezi şi Anzu, p. 155. 


PARVATI (DURGA) ȘI MAHISA 


CULTURĂ DE ORIGINE: hindusă — puranică [India]. 

PROVENIENŢĂ: apare în Skanda Purana (700-1150 d.Cr.) şi într-o adăugire 
tîrzie la Markandeya Purana (definitivată prin anul 550 d.Cr.). Se ştie 
că zeița-mamă Devi era venerată din vremuri preistorice, dar admiterea 
ei în panteonul hindus, de obicei cu epitetul Parvati, s-a petrecut la o dată 
relativ tîrzie. Toate miturile care compun povestirea de față sînt de regulă 
precedate de relatarea naşterii Parvati-ei, șakti sau aspectul feminin al 
zeului Şiva, sub forma înspăimîntătoare Durga și a demonului-bivol Ma- 
hisa. Printre lucrurile care prezintă un interes deosebit sînt puterea ascezei 
Şi modul în care este creată zeița Durga prin conştiinţa colectivă a celor- 
lalte divinităţi. 


Potrivit colecţiei Skanda Purana, Diti, mama rasei zeilor, este în- 
grijorată de înfrîngerea copiilor ei în marea bătălie primordială cu 
zeii şi îşi îndeamnă fiica să practice asceza. Fiica ia înfăţişare de 

bivol şi aprinde patru focuri între care se aşază, deasupra capului 
ei se află al cincilea foc, soarele. În timp ce se află într-o stare de 
negare de sine, înțeleptul Suparsva îi spune că va naşte un fiu, pe 
Mabhisa, cel cu cap de bivol şi trup de om, care îl va înfrunta pe ma- 
rele zeu războinic Indra. 

Premoniţia înţeleptului se împlineşte: Mahisa creşte şi devine 
cel mai puternic dintre demoni; aceştia îl sfătuiesc să recîştige rega- 
tele şi drepturile luate de zei. Începe alt război, care durează o sută 
de ani. În primul atac, zeii suferă o înfrîngere puternică, mulți din- 
tre conducători fiind doboriţi. Zeul creator Brahma se consultă cu 
zeii Şambhu (epitet al lui Şiva) şi Krişna, cerîndu-le să protejeze 
ce a mai rămas din panteon. Şiva, împreună cu Vişnu şi cu alaiul 
zeilor, își sporeşte mînia; din furia colectivă a divinităților se naşte 
Durga, o zeiță înspăimîntătoare, șakti a lui Şiva, „mai periculoasă 
decît toți zeii şi demonii“, un adversar pe măsura lui Mahisa. (În 
altă versiune, Durga există dinainte şi încarcă armele zeilor pentru 
a-l înfrunta şi învinge pe demonul-bivol.) 

Zeii încearcă să ajungă la o înţelegere cu zeița Gauri (alt epitet 
al Parvati-ei), îi descriu acumulările demonilor —-elefanți, cai şi 
servitori — şi felul în care Mahisa secătuieşte oceanul de bogății. 
Gauri le spune că demonii pot fi învinşi prin puterea ascezei şi că 
ea îl va atrage într-o cursă pe Mahisa. După plecarea zeilor, ea se 
preschimbă în femeie seducătoare şi lasă patru paznici tineri să-i 
apere muntele sacru în timp ce practică asceza. 

Între timp, Mahisa hălăduiește în lung și în lat cu armata de de- 
moni, distrugînd totul în cale; în final ajunge la muntele sacru al 
Gauri-ei. El află despre existenţa frumoasei ascete şi reuşeşte să 
pătrundă în sihăstria ei travestit în bătrîn. ] se spune că fecioara prac- 
tică asceza pentru a-și îndupleca iubitul; Mabhisa îşi dezvăluie iden- 
titatea. Neştiind cine este, el ride de strădaniile fecioarei îndrăgostit. 
Gauri îi spune că o va cuceri un bărbat mai puternic decît el; Mahisa 
este cuprins de furie şi azvîrle cu coamele vîrfurile munţilor. 

Zeii se prezintă în faţa înspăimâîntătoarei Durga, zeița pe care 
ei au creat-o, şi îi predau armele. Călare pe un leu, zeița porneşte 
să-l înfrunte pe Mahisa; în Markandeya Purana se scrie că Mahisa 
luptă pînă la nimicirea întregii lui armate. Rămas singur în faţa sol- 
daţilor zeiței Durga, ea aruncă un laţ în jurul său, cetluindu-l strîns. 
Pe măsură ce lupta continuă, el se transformă în leu şi ea îl decapi- 
tează, el ia înfăţişare omenească şi ea îl atacă cu săgețile, el devine 

elefant şi ea îi retează trompa, el îşi reia forma de bivol şi azvîrle 
munții asupră-i. În cele din urmă, ea îl încalecă și, folosindu-se de 
puterea-i superioară, îl ucide cu sabia. 


PERSEU ȘI MOARTEA MEDUZEI 


CULTURĂ DE ORIGINE: greacă clasică și, ulterior, romană. 
PROVENIENŢĂ: preluat din tradiţii orale de poetul epic grec Hesiod în 7&ogo- 
nia şi în Scutul lui Heracle. 


Meduza este singura muritoare dintre cele trei surori Gorgone; cele 
două nemuritoare sînt Steno și Eurial. Fiice ale lui Cheto şi ale Forci- 
sei, aceste femei trăiesc departe, spre apus, în vecinătatea surorilor 
Hesperide, păzitoarele merelor de aur ale nemuririi (Hesiod le nu- 
meşte pe Gorgone Hesperide). Gorgonele au o înfăţişare monstru- 
oasă, au aripi de aur, gâtul acoperit de solzi, colți de mistreţ şi şerpi 
în loc de păr, sînt atît de înspăimîntătoare, încît oricine le priveşte 
se preschimbă pe loc în stană de piatră. Numai Poseidon, zeul mării, 
le poate privi, căci el s-a culcat cu Meduza şi i-a zămislit copiii — 
uriaşul Hrisaor şi calul înaripat Pegas, ambii născîndu-se în timp 
ce Meduza este decapitată de eroul Perseu. 

În timpul unei petreceri zgomotoase, Perseu, fiul lui Zeus şi al 
prinţesei muritoare Danae, este provocat de Polidect, un conducă- 
tor tiran local, să aducă capul Meduzei. Dacă Perseu nu se va achita 
de misiune, Polidect o va silui pe Danae. 

Perseu cere ajutorul Atenei, zeiţa războiului, şi lui Hermes, zeul 
mesager. Cele două divinităţi îl trimit să ceară sfatul celor trei bă- 
trîne Graie, şi ele fiicele lui Cheto şi ale Forcisei. La început, surorile 
Graie nu vor să-l ajute, dar cînd Perseu le fură singurul ochi de care 
se folosesc pe rînd, ele îi dezvăluie că, pentru a învinge Meduza, 
el are nevoie de trei obiecte: de o pereche de sandale înaripate, de 
coiful lui Hades, care îl va face nevăzut, şi de o tolbă în care să 
pună capul. Aceste obiecte trebuie luate de la Nimfe — şi bătrînele 
îl îndrumă într-acolo. 

Însoţit de Atena şi înarmat cu o sabie indestructibilă oferită de 
Hermes, turnată din cel mai dur oţel, Perseu pornește în căutarea 
Meduzei, lăsîndu-şi mama în grija lui Polidect. 

Perseu le găseşte pe înfricoşătoarele Gorgone adormite şi se 
înalță în văzduh cu sandalele înaripate. În timp ce Atena îi ţine scu- 

tul în față, astfel încît să nu vadă decit o reflecţie, Perseu decapitea- 
ză Meduza şi vîră capul în tolbă. Deşi surorile nemuritoare încearcă 
să-l urmărească, ele îi pierd urma, deoarece coiful magic al lui Ha- 
des îl face invizibil. 

Pe drumul către casă, Perseu o întîlneşte pe Andromeda, care 
este pe punctul de a fi sacrificată unui monstru; salvînd-o de la moar- 
te, el se îndrăgosteşte și se căsătoreşte cu ea. Însoțit de Andromeda 
şi de tolba cu conţinut fatal, Perseu se duce la Polidect care, între 
timp, încercase să o siluiască pe Danae. Înfuriat, Perseu se răzbună: 
scoțînd din tolbă capul Meduzei, Polidect împietrește. Perseu îna- 
poiază Nimfelor sandalele și coiful; apoi predă Atenei înfricoşă- 
torul cap, pe care zeiţa îl fixează în centrul scutului. 


PROMETEU 
(Prudentul) 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat din tradiţii orale de poetul epic grec Hesiod în Tzogo- 
nia (secolul al VIII-lea d.Cr.). În Iliada lui Homer apar tradiții distincte 
referitoare la Prometeu. Mitologia din jurul lui Prometeu se reduce în prin- 
cipal la confruntarea cu Zeus, care simte în el un egal, prin urmare, un 
potențial rival. 


În Teogonia, Prometeu este unul dintre fiii Titanului lapet și ai 
surorii sale Cleomene (în alte tradiții, mama lui ar fi Asia). Printre 
fraţii lui Prometeu se numără Epimeteu, Atlas şi Menoţiu (vezi 
Epimeteu (Imprudentul) și Pandora, p. 244). În unul dintre episoade, 
Zeus devine gelos pe Prometeu şi îl înlănţuie de o stîncă din Cau- 
caz, trecînd o lance prin stomacul victimei și trimiţînd un vultur 
— presupus a fi una dintre odraslele monstruoase ale nimfei demo- 
nice Echidna — să-l tortureze zilnic, devorîndu-i ficatul. Suferinţa 
se perpetuează deoarece, fiind nemuritor, Prometeu se vindecă peste 
noapte, iar dimineaţa ficatul este complet regenerat. Zeul-erou He- 
racle (Hercule) pune capăt chinurilor sale; în drumul după Merele 
de Aur ale Hesperidelor (vezi Muncile lui Heracle, p. 215), el ucide 
vulturul şi îl eliberează pe Prometeu. 

În altă înfruntare, cînd zeii sînt adunaţi la Mecone, Prometeu 
despică un bou și îl împarte în două părți inegale: una conţine car- 
nea și măruntaiele, învelite amăgitor în pielea peste care a aşezat 

stomacul (dînd astfel cămii macre aspect de resturi), iar cealaltă 
nu conţine decît oase, înfăşurate atrăgător în grăsime. Prometeu 
îl lasă pe Zeus să aleagă; zeul alege partea care pare mai bună (în 
Teogonia se sugerează că Zeus ştie că este păcălit). Răzbunîndu-se 
pe şmecheria lui Prometeu, şmecherie pe care a transmis-o şi muri- 
torilor, Zeus interzice spiței umane să folosească focul. Dar Pro- 
meteu nu se dă bătut şi, într-o tulpină de secară, fură focul de la 
Hefaistos, zeul-fierar olog, dăruindu-l oamenilor. Înverşunat de 
această impertinenţă, Zeus împovărează lumea cu cea dintîi mu- 
ritoare, pe nume Pandora, şi cu necazurile pe care ea le va aduce 
pe pămînt. 

În general, Prometeu este înfățișat ca binefăcător şi aliat al oa- 
menilor, fiind de asemenea creditat — nu şi în Zeogonia — cu cre- 
area lor din bulgări de lut. 


QUETZALCOATL 


CULTURĂ DE ORIGINE: aztecă — mezoamericană clasică [Mexic]. 

PROVENIENȚĂ: venerat probabil în perioada 750-1500 d.Cr. şi cunoscut din 
tradiţiile consemnate în Codicele Florentin şi în alte codice precolumbiene 
ori din detalii de pe sculpturile în piatră. 
Se considera că Quetzalcoatl şi Tezcatlipoca erau angajaţi într-o luptă 
titanică avînd ca rezultat crearea şi distrugerea celor patru vîrste ale lumii, 
anterioare vîrstei curente. Tot lor li se datorează refacerea universului rui- 
nat şi inițierea celui de-al al cincilea univers, cel de astăzi. 


Quetzalcoatl şi locuitorii tolteci ai oraşului Tula sînt extrem de ne- 
glijenţi şi delăsători pînă la sosirea zeilor Uitzilopochtli, Tezcatli- 
poca şi Toltecatl, care îi anunţă că orașul va fi distrus. 

Tezcatlipoca se transformă într-un bătrîn mic de statură, cu părul 
foarte alb şi, astfel deghizat, se înfăţişează la casa lui Quetzalcoatl, 
cerînd să fie primit. Servitorii încearcă să-l îndepărteze, motivînd 
că Quetzalcoatl este bolnav şi că vizita l-ar tulbura. Tezcatlipoca 
insistă şi servitorii acceptă să-şi consulte stăpînul. Ei îl previn pe 
Quetzalcoatl că ar putea să cadă într-o capcană, dar el răspunde că 
aşteaptă de multă vreme sosirea lui Tezcatlipoca. 

Cînd, cu aceeaşi înfăţişare de bătrîn mic de statură, Tezcatlipoca 
obţine întrevederea cu Quetzalcoatl, zeul îşi întreabă rivalul de să- 
nătate; aflînd că se simte foarte obosit, Tezcatlipoca pare să-l com- 
pătimească, spunîndu-i că şi el este istovit. Îi oferă o poţiune din 

pulque plină de ghimpi, spunîndu-i că băutura îl va revigora, dar că 
îl va face să se gîndească şi la moartea-i iminentă. La început Quet- 
zalcoatl refuză, apoi ia o înghiţitură mică, pe urmă, una mai mare; 
în cele din urmă soarbe cu nesaţ întreaga poţiune. 

Quetzalcoatl pretinde că durerea şi oboseala au dispărut, dar cu- 
rînd cade într-o stare de beţie letargică din care se trezeşte cu un 
simțămînt de adîncă tristeţe. Îşi dă seama că, păcălindu-l, Tezcatli- 
poca l-a scos din nepăsarea de pînă atunci, înflăcărîndu-i inima și 
făcîndu-l să reflecteze la propria soartă. 

În această sumbră stare de spirit, Quetzalcoatl hotărăşte să pără- 
sească orașul. Își arde toate bogăţiile, inclusiv palatul de aur, conacul 
din cochilii marine şi alte lucruri de preţ. Privindu-se în oglindă, re- 
cunoaște că este de-acum un om bătrîn, incapabil să conducă. La- 
crimile îi cad ca grindina în timp ce părăseşte locul. 

În altă tradiţie ce explică dispariţia lui Quetzalcoatl, Tezcatli- 
poca coboară din cer pe o funie din pinză de păianjen şi se preschim- 
bă în ocelot. Astfel deghizat, Tezcatlipoca se întrece cu Quetzalcoatl 
într-un joc cu mingea (/lachco) şi, cîştigînd, îl alungă din Tula. 


QUIKINNA:QU ȘI RĂZBOIUL CU CIUCII 


CULTURĂ DE ORIGINE: siberiană — Koriacă. 

PROVENIENȚĂ: preluat dintr-o tradiţie orală răspîndită printre vînătorii de reni 
din Koreatsk, peninsula Kamceatka, sud-estul Siberiei. Mitul a fost relatat 
de şamanița Ty'kken în tabăra de pe rîul Topolovka. Prelucrarea modemă 
se datorează etnologului suedez Waldemar Jochelson, care a consemnat 
povestirea în anul 1900, în timpul Programului Jesup pentru Pacificul de 
Nord, program finanţat de Societatea Americană pentru Istorie Naturală 
[Arhivele Muzeului American de Istorie Naturală, nr. 10, 1905). 

Mitul evidenţiază rivalitatea constantă dintre triburile învecinate (koriaci 
şi ciuci) din peninsula Kamceatka. 


Quikinna”qu (Marele Corb) şi Eme”mqut trăiesc într-un sat părăsit, 
înconjurați de multe case goale. Quikinna”qu îi spune lui Eme'mqut 
că locul este părăsit de cînd se ştie. 

Într-o zi, pe cînd Eme"mqut se află la vînătoare, spiritul creator 
Tenanto'mwan vine în sat însoțit de Mainica'ican (Frigul cel Mare). 
Hotărăsc să aprindă focul în una dintre casele pustii şi să-şi îngri- 
jească rănile; îşi scot apoi tunicile şi se încălzesc. 

Cînd revine din expediţie, Eme"mqut priveşte pe fereastră, îi 
vede şi observă că sînt răniţi de săgeți. Îi întreabă cum s-au ales cu 
cicatricile şi Tenanto'mwan răspunde că sînt dobîndite în urma unei 
boli. Eme”mgqut îi acuză de minciună: rănile, spune el, sînt făcute 
evident de săgeți. Tenanto'mwan povesteşte că odinioară în sat lo- 
cuiau mulți koriaci, dar că au fost ucişi în timpul raidurilor între- 
prinse de vecinii ciuci. Deşi i-au rănit grav, atacatorii nu i-au putut 
ucide pe Tenanto'mwan şi Mai'nica”ican. 

Cei doi se duc la culcare, iar Eme”'mqut îşi pune încălțările de 
zăpadă şi se duce în susul rîului către tabăra ciucilor. Se transformă 
în ceaţă şi priveşte în unul dintre corturi; oamenii stau în jurul fo- 
cului, îşi ascut topoarele şi povestesc întîmplări din timpul vechilor 
bătălii cu koriacii. Eme'mgqut aşteaptă pînă cînd ciucii se duc la cul- 
care; după ce adorm, ia un topor şi îl decapitează pe unul dintre ei. 
Se întoarce acasă cu trofeul, îl înfige într-un par şi plantează parul 
în faţa uşii de intrare. Koriacii sînt îngrijoraţi că ciucii au de gînd 
să întreprindă un raid de represalii. 

Temerile lor sînt justificate, căci tatăl celui ucis descoperă cada- 
vrul fiului şi jură să-i omoare pe toţi koriacii. Eme”mqut se pregăteş- 
te de luptă şi Quikinna”qu îi oferă o armură de fier. Dar Eme"'mqut 
refuză darul şi sare pe acoperișul casei, înarmat cu o suliță. De aco- 
lo se lasă în jos pe stîlpul casei şi dispare sub pămînt. Din locul în 
care se află, îi străpunge pe rînd pe ciucii care se apropie şi iese 
victorios la lumină. 

Eme"mgqut se urcă din nou pe acoperiș şi dă de ştire întregului 
clan al koriacilor că războinicii ciuci au fost învinşi şi că de-acum 
se pot duce în tabăra duşmană să ucidă femeile şi copiii. 


TENANTO'MWAN ȘI SPIRITELE KALAU 


CULTURĂ DE ORIGINE: siberiană — koriacă. 

PROVENIENŢĂ: preluat dintr-o tradiţie orală răspîndită printre vînătorii de reni 
din Koreatsk, peninsula Kamceatka, sud-estul Siberiei. Mitul a fost relatat 
de şamanița Kucanin în tabăra de pe rîul Ceaubuga. Prelucrarea modemă 
se datorează etnologului suedez Waldemar Jochelson, care a consemnat 
povestirea în anul 1900, în timpul Programului Jesup pentru Pacificul 
de Nord, program finanțat de Societatea Americană de Istorie Naturală 
[Arhivele Muzeului American de Istorie Naturală, nr. 10, 1905). 

Eme'mqut, unul dintre fiii lui Tenanto'mwan, ființa creatoare, este 
bolnav; creatorul crede că influenţa malefică a spiritelor subpămîn- 
tene kalau poartă întreaga vină. De aceea, Tenanto'mwan îşi îmbra- 
că mantia din pene de corb, se transformă în pasăre şi zboară către 
tabăra spiritelor ka/au să vadă cum stau lucrurile. Ajuns acolo, aude 
că se pune la cale un plan de a-i ataca şi distruge casa; revine în 
zbor în propria tabără şi se pregăteşte să-și primească musafirii 
nepofiiți. 

Cînd sosesc spiritele kalau, Tenanto'mwan le întîmpină cu apa- 
rentă curtoazie, poftindu-le să șadă pe grinda care trece prin vatra 
colibei. Îl pune apoi pe Eme"mqut să aprindă în cămin un foc mare 
la care să se încălzească vizitatorii; cînd focul se înteţește, astupă 
coşul din acoperiş. Spiritele ka/au încep să se pîrjolească şi îl implo- 
ră pe creator să le elibereze din cursă. Dar Tenanto'mwan le su- 
gerează că, fiind în parte carne omenească şi întrucit toate se pricep 
de minune la gătit, şi-ar putea trece vremea mîncîndu-l pe unul 
dintre ele! 

În aceste împrejurări, spiritele kalau se recunosc învinse şi cer 
cîteva pietre cu care să facă un farmec tămăduitor. Totodată promit 
că de-acum înainte nu-l vor mai supăra pe creator. Tenanto'mwan 
le dă ce au cerut și spiritele ka/au îşi ţes vraja. Eme'mqut îşi revine 
pe dată din boală şi spiritele ka/au părăsesc casa. 


NOINDEN ULAD ȘI EMUIN MACHAE 
(Durerile facerii din Ulaid şi gemenii Machei) 


CULTURĂ DE ORIGINE: celtică — irlandeză. 

PROVENIENȚĂ: preluat din tradiţii orale datînd din secolul al VIII-lea d.Cr. 
de Snect.an Torpeist, bardul suprem al Irlandei, în Cartea lui Druimm 
Snechtai. Cartea s-a pierdut şi nu s-au păstrat câpii anterioare secolului 
al XI-lea. Versiunea completă apare în Leabhar Laighnech: Cartea din 
Leinster, lucrare compilată în jurul anului 1160 de Aed Mac Crimtheinn 
[Institute for Advanced Studies, Dublin]. 

Tradiția modemă îl încadrează în Ciclul de mituri din Ulaid (Ulster) sau 
Craobh Ruadh (Ramura Roşie), deşi natura personajelor sugerează că le- 
gătura poate fi îndoielnică. Din punct de vedere istoric, Ciclul Ulster se 
referă la un conflict de durată între clanul/clanurile din Ulaid care trăia/u 
în regiunea Armagh, provincia Ulster de astăzi, şi alte clanuri stabilite 
mai la sud, în Connacht (Connaught). Povestea are afinități cu marea saga 

Tain bo Cuail gne (vezi p. 206) prin aceea că explică de ce a rămas Cu Chu- 
lainn să apere singur Ulsterul împotriva invadatorilor din Connacht. 
Mitul povesteşte cum Macha, zeița cailor, fiind însărcinată, se întrece cu 
caii regelui pentru a cîştiga un rămăşag pus de soțul ei muritor, la capătul 
cursei, ea naște doi gemeni. Mitul explică originea numelui locului Emain 
Macha (Gemenii Machei), reședința sacră a regilor din Ulster [colina Navan, 
la vest de Armagh]). 


Cruinniuc Mac Agnomain din Ulaid este văduv şi trăieşte singur 
cu fiii, pînă cînd soseşte în cetate o femeie stranie şi frumoasă, care 
îi devine soţie şi îi sporeşte prosperitatea. 

Tîrgul de la Ulaid include o cursă de cai. La sfîrşitul zilei, Cruin- 
niuc anunţă că dacă nici un cal nu poate întrece bidiviii regelui, ră- 
maşi fără concurent, acest lucru îl poate face soţia sa. Ştirea ajunge 
la urechile regelui care îl ia prizonier, punîndu-i viața zălog. 

Misterioasa soţie a lui Cruinniuc stă să nască şi cere ca proba 
să fie amînată după naştere. Cererea îi este refuzată; cînd ea proro- 
ceşte pieirea Ulaidului, regele o întreabă cum o cheamă. Ea îi spune 
că se numește Macha și porneşte în cursă împotriva cailor regelui. 

După ce cîştigă întrecerea, femeia naşte doi gemeni, frate şi soră, 
Emain Macha. În timpul naşterii, ea ţipă şi spune că orice om care 
o aude va îndura chinurile ei timp de cinci zile şi patru nopți. Bles- 
temul, aruncat asupra bărbaţilor şi femeilor din Ulster pe o durată 
de nouă generaţii, îi face neputincioşi în lupta cu cei din Connacht. 
Singurii cruţaţi de blestem sînt Cu Chulainn, soțiile şi copiii săi. 


ULLIKUMI 


CULTURĂ DE ORIGINE: hittită [Anatolia]. 

PROVENIENŢĂ: text cuneiform reproducînd o tradiţie orală, descoperit pe 
tăblițe în situl din Boghazkoy, Turcia, tradus de Albrecht Goetze [J.B. 
Pritchard (ed.), Ancient Near Eastern Texts*). 

În esență, povestea lui Ullikumi este un mit al luptei dintre bine şi rău, 
tipic pentru povestirile, universal răspîndite, în care un erou înfiruntă și 
învinge un adversar demonic. Regatul Hatti era situat într-o zonă mun- 
toasă; în multe culturi care se desfășoară în regiuni foarte înalte au circulat 
mituri conform cărora lumea, devenită cîndva de nelocuit din cauza unor 


* Vezi Gindirea hittită în texte, ed. cit. (n.trad.). 

demoni în formă de munți, a fost adusă ulterior sub control, iar munţii, 
diminuați. 

NoTĂ: Mitul precedă probabil inovațiile hurrite în panteon, deşi numele 
încorporate au fost adoptate ulterior. 


Kumarbi, regele zeilor, detronat de Teşub, zeul furtunii, este hotărît 
să creeze un luptător demonic care să-l repună în drepturi în regatul 
Hatti. El se duce pe țărmul mării, o vizitează pe mama sfîncilor, o 
seduce şi îşi trimite mesagerul, pe Imbaluri, să dea mării de ştire 
că el, Kumarbi, este menit să fie reîntronat ca rege al zeilor. Marea 
răspunde că regatul ei tremură de frică din cauza amenințărilor lui 
Kumarbi, iar cînd acesta o vizitează, ea îi oferă o petrecere în chip 
de împăcare. 

Kumarbi îşi instruieşte cizzul pe Mukişanu, să le spună apelor 
că trebuie să o vegheze la naştere pe mama stîncilor. Zeița-mamă 
zămisleşte un fiu, o creatură din diorit cristalin, pe care Kumarbi 
îl numeşte Ullikumi, prezicînd că va ajunge regele cerului şi îl va 
învinge pe Teşub. Mesagerul Imbaluri se duce la zeițele minore Ir- 
şirra, poruncindu-le să-l ascundă pe Ullikumi pînă creşte, căci alt- 
minteri zeii cei mari îl vor găsi şi îl vor distruge. Ullikumi este depus 
pe umărul uriaşului Ubelluri şi va crește cu o repeziciune ieşită din 
comun. 

EIlil, zeul aerului, îşi dă seama ce se întîmplă, dar nu are puterea 
să intervină, după cincisprezece zile, Ullikumi a crescut atît de mult, 
încît zeul soarelui îl zăreşte pe cînd se ridică din mare. Zeul soarelui 
se lasă la suprafața apei să-l cerceteze îndeaproape, după care se 
întoarce pe cer pentru o întrevedere-fulger cu Teșub. Cei doi se în- 
tîlnesc la un ospăț, iar Teşub se duce cu Taşmisu, fratele său, să-l 
înfrunte pe Ullikumi. Cînd văd dimensiunea creaturii, sînt cuprinși 
de spaimă şi bat în retragere, iar zeiţa Iştar îi dojeneşte pentru la- 
şitate. 

Marea îi spune zeiţei Iştar că Ullikumi trebuie doborit cît timp 
este surd şi orb, cît timp inima îi este lipsită de voință — altminteri 
va deveni invincibil. Iştar îi comunică toate acestea lui Teşub, care 
hotărăşte să atace demonul cu ajutorul lui Taşmisu. Rezultatul lup- 
tei este neclar, cu toate că mulți zei iau parte la luptă, Ullikumi ră- 
mîne neînvins. Statura lui măsoară acum nouă mii de leghe, este 
atît de înalt, încît blochează legătura dintre cer și pămînt; asta o face 
pe Hebat, zeița-patroană a regatului Hatti, să-şi părăsească templul. 
Hebat este atît de îngrijorată, încît îi convoacă pe toți cei o mie de 

zei, prevenindu-i că s-ar putea ca Ullikumi să-l fi ucis pe zeul furtu- 
nii. Taşmisu dă de ştire că Teşub a coborit în lumea subpămînteană, 
unde, probabil, va trebui să stea un număr de ani. Hebat leşină. 

Zeii se înfăţişează înaintea marelui zeu Ea din Abzu; ei doresc 
să-şi afle soarta din tăbliţele destinului. Zeul Ea îl previne pe EIlil 
că Kumarbi a creat o ființă monstruoasă, viitorul rival al lui Teşub, 
dar Teșub îl face parţial neputincios pe Ullikumi, retezîndu-i picioa- 
rele cu cuțitul de aramă folosit cîndva la despărțirea cerului de pă- 
miînt. Ullikumi se laudă pînă în ultima clipă că este invincibil, dar 
zeul furtunii îl înfrînge şi restabileşte pacea pe pămînt. 


VIȘNU DEVINE BUDDHA 


CULTURĂ DE ORIGINE: hindusă — puranică (India). 

PROVENIENȚĂ: povestea apare în Vișnu Purana şi a fost compusă în jurul 
anului 450 d.Cr.; logica mitului constă în combaterea focului prin foc. 
Vişnu nu devine Buddha ca paleativ al buddhismului (sau jainismului), 
faţă de care mulți adepţi ai hinduismului au manifestat și continuă să 
manifeste o opoziţie fanatică, ci pentru a se folosi de o doctrină străină. 
Buddhismul este perceput ca o armă perversă cu care Vișnu luptă mai 
eficient împotriva forțelor demonice care amenință hinduismul. Mitul 
evidenţiază o trăsătură fundamentală a gîndirii hinduse, potrivit căreia 
zeii şi demonii sînt discernabili nu atît prin tipologia apuseană conven- 
ţională a „eroilor“ şi „ticăloşilor““, cît prin căile doctrinare pe care le ur- 
mează. 


Cînd, după un conflict care a durat o sută de ani, zeii sînt învinşi 
de demoni, ei se retrag pe țărmul mării primordiale să practice as- 
ceza şi să-l îmbuneze pe zeul creator Vişnu. Vişnu li se arată sub 
aspectul Hari, călare pe pasărea Garuda, înarmat pînă-n dinţi. Zeii 
stăruie pe lîngă el să-i salveze, arătînd că demonii au devenit invul- 
nerabili deoarece şi ei urmează legile vedice şi practică asceza. 
Vişnu face uz de puterea sa de iluzionare ca să-şi schimbe înfă- 
țişarea şi le spune zeilor hinduşi să nu se teamă. Dîndu-se drept 
ascet jainist gol, Vişnu intră în vorbă cu demonii pe malul rîului 
Narmada şi caută să-i convingă că au la dispoziţie o doctrină mai 
bună decît legea vedică. Reuşind să-i convertească, Vişnu se pre- 
schimbă în Buddha şi le abate şi mai mult devotamentul de la în- 
treita cale a Vedelor, demonii ajung pe o cale total greşită. 

Văzîndu-şi duşmanii slăbiţi, zeii hinduși se pregătesc din nou 
de luptă şi de această dată înving. 


ZEI, DEMONI 
ȘI AMBROZIA NEMURIRII 


CULTURĂ DE ORIGINE: hindusă — vedică și brahmanică (India). 

PROVENIENŢĂ: Rig Veda, colecţie de 1028 de imnuri (Vede), compuse în 
sanscrită în jurul anului 1200 î.Cr., bazate pe o tradiţie orală, în circulație 
printre imigranții arieni din subcontinent în perioada 1700-—700 î.Cr. Folo- 
site ca imnuri de slavă în timpul sacrificiului religios, Vedele sînt mai 
degrabă comentarii asupra mitologiei, o naraţiune coerentă apărînd abia 
în lucrările mai tîrzii, în Brahmane (900-700 î.Cr.) și în comentariul vedic 
al lui Sayana (cca 1350 d.Cr.). 
Mitul relatează triumful luminii asupra întunericului și al vieții veşnice 
asupra morţii. În mitologia vedică, înfruntarea nu este la fel de clară ca 
în alte epopei: uneori este dificil să se facă distincţie între zei şi demoni. 
Schemele prin care zeii triumfă se modifică de-a lungul perioadei scrieri- 
lor hinduse clasice; astfel, în timp ce Vedele relatează un conflict eroic, 
miturile epice introduc mai multe stratageme necinstite, pentru ca Pura- 
nele să dezvăluie înşelătorii şi mai elaborate. Mitul epic descris este plin 
de paradoxuri amăgitoare. 


Din vidul haosului şi prin puterea lui Brahma, ființa primordială 
Prajapati creează două categorii de făpturi: zeii, care îi ies din gură 
ŞI intră în cer, şi demonii malefici, iviţi din coapsă (prin expirație) 
Şi care intră în pămînt, devenind apoteoza nopții. Pe măsură ce îi 
zămisleșşte, zeii îi par lui Prajapati lumină, iar demonii, întuneric. 

La origine, zeii şi demonii sînt pătrunşi deopotrivă de adevăr 
Şi minciună, dar pe măsură ce evoluează, zeii urmează calea ade- 
vărului şi renunţă la înşelătorie, în timp ce demonii adoptă poziția 
contrară. În mod paradoxal, alegînd adevărul, zeii devin mai săraci 
şi mai slabi, pe cînd demonii devin bogaţi şi putemnici. Prin urmare, 
zeii vor folosi viclenia ca armă împotriva demonilor. Ei fac sacri- 
ficii animale, dar îşi ascund acţiunile cînd cred că demonii îi pot 
descoperi. Îndeplinind sacrificiul pe faţă, ei pun bazele triumfului 
asupra dușmanului fratern. 

Adunați în ceruri pe muntele de aur Meru, zeii doresc să obţină 
elixirul divin, ambrozia. Narayana îi propune lui Brahma ca atît zeii, 
cât şi demonii să smîntînească oceanul primordial. Planul este accep- 

tat; se mai hotărăşte ca şarpele Ananta să smulgă muntele Mandara 
care va fi folosit ca bătător. Kurma, încarnarea în broască ţestoasă 
a zeului Vişnu, acceptă să ţină bătătorul şi i se leagă virful muntelui 
de spate. Vasuki, regele şerpilor, este folosit ca frînghie în jurul mun- 
telui Mandara. 

Cînd zeii îl aruncă pe Vasuki înainte şi înapoi, din gură îi ies 
fum şi flăcări; se aude un zgomot ca de tunet cînd oceanul începe 
să se smîntînească. Un număr mare de creaturi acvatice sînt strivite, 
iar muntele este învăluit de flăcări; toate animalele şi păsările sînt 
arse de vii. Seva arborilor mari şi sucurile ierburilor se revarsă din 
muntele-bătător şi curg în ocean. Aceste sucuri, amestecate cu aur 
lichid şi cu apă, sînt sortite să formeze ambrozia nemuririi. 

Zeii i se plîng lui Brahma că au obosit smîntînind şi că nu au 
apucat să guste din ambrozie. Marea s-a transformat în lapte, iar 
din lapte s-a ales untul. Brahma îl însărcinează pe zeul Narayana 
să le insufle putere, şi ei îşi reiau lucrarea. Dar din oceanul de lapte 
se separă halahala, o otravă neagră. Din halahala se iveşte Jyestha, 
zeița nenorocirilor, a cărei exalaţie amenință să otrăvească întreaga 
lume. Zeul Șiva acceptă să înghită toxina pentu a salva universul. 

În cele din urmă, din lapte apare Dhanvantari, zeul medic, pur- 
tind o cupă cu amrita, ambrozie, dar demonii o văd și o fură. Situ- 
aţia este temporar rezolvată cînd zeița Mohini, o încarnare feminină 
a lui Vişnu, îi ademeneşte pe demoni să înapoieze ambrozia. Mo- 
hini oferă zeilor elixirul, dar demonii se înfurie şi declanşează bă- 
tălia. Naharana intră în luptă, urmat de Nara cu arcul său divin, 
altă manifestare a lui Vişnu. Aflat în cer, Vişnu îşi „cheamă“ discul, 
îl aruncă şi ucide demoni cu miile. Demonii răspund aruncînd în 
el cu munţi. Nara lansează o grindină de săgeți, iar în cele din urmă, 
demonii se retrag sub pămînt și în adîncurile oceanului. Muntele 
Mandara este repus la loc, iar Indra încredințează ambrozia în paza 
lui Vişnu. 

Într-un episod separat din Kathaka Sambhita, înaintea bătăliei, 
demonii păstrează ambrozia în gura lui Susna, un demon al secetei 
ucis în final de Indra. Cînd demonii războinici cad, Susna îi readuce 
la viaţă suflînd în ei ambrozie. Ca să-l combată pe Susna, Indra se 
transformă într-o picătură de miere pe care demonul o înghite. Apoi 
se preschimbă în şoim şi zboară cu preţioasa ambrozie. 

BĂTĂLIA DINTRE ZEII OLIMPIENI ȘI URIAȘI 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat din tradiţii orale de poetul epic grec Hesiod în 7eo- 
gonia (secolul al VIII-lea î.Cr.). Consemnat şi în poemele lui Homer. 


La începuturi, printre odraslele lui Uranus (cerul) şi Geea (pămîn- 
tul), se nasc uriaşii şi monstruoşii Hecatonhiri — Cotus, Briareu 
şi Gies —, avînd fiecare cincizeci de capete şi o sută de braţe. Ura- 
nus îi închide, împreună cu celelalte progenituri ale sale, în trupul 
Geei, unde trăiesc terorizați de puterea lui. Este vorba despre Titani, 
cel mai tînăr şi mai influent dintre ei fiind Cronos. Pînă la urmă, 
Zeus îi eliberează pe cei mai mulți dintre Titani; scena este pregă- 
tită pentru un război cosmic de uzură purtat între vechea ordine a 
Titanilor, conduşi de Cronos, şi noul panteon al divinităţilor olim- 
piene descendente din Titani, al căror conducător este Zeus. 


Se războiau de multă vreme, loviți de amamnice ponoase, 
Titanii zei, avînd în față întreaga ceată de Kronizi, 
Pe-nalta coamă a lui Othrys — Titanii falnici şi vestiți — 
Şi-n culmea din Olymp toți zeii împărțitori de binefaceri 
Pe care Rheea cea pletoasă i-a zămislit cîndva cu Kronos. 
Ei între ei luptau şi-n inimi se cuibărise trista vrajbă." 


Războiul durează mulți ani, fără ca vreo parte să obțină un avantaj 
semnificativ. Zeus reuşeşte să-i elibereze pe Hecatonhiri; puterea 
lor extraordinară, adăugată forţelor sale, înclină balanţa. Lupta se 
reia cu şi mai multă violență, Hecatonhirii azvîrlind stînci uriașe 
asupra războinicilor Titani. Pămîntul şi cerul se cutremură și răsună 
de zgomotul luptei, înseși limitele Olimpului şi ale Tartarului (adică 
înaltul şi străfundul pămîntului) sînt afectate de sălbăticia atacu- 
rilor şi contraatacurilor. 

Zeus, care pînă atunci nu intervenise direct în desfăşurarea eve- 
nimentelor, coboară din Olimp cu puterea-i nimicitoare, aruncînd 
trăsnete și mînuind focul fulgerelor. Marea clocoteşte, pămîntul se 
aprinde, scăpărările de lumină sînt orbitoare. Cerul și pămîntul par 
pisate laolaltă printre cutremure, furtuni de praf, tunete şi fulgere. 
Hecatonhirii potopesc forțele adverse ale Titanilor cu trei sute de 
bolovani şi îi mînă sub pămînt, în străfundurile Tartarului, loc temut 
pînă şi de zeii olimpieni. Atît de adînc este acest loc, încît o nico- 


* Hesiod — Orfeu, Poeme, ed. cit., p. 27 (n.trad.). 

vală cade vreme de zece zile pînă să ajungă la fund. Aici Hecaton- 
hirii înlănţuie forțele lui Uranos; înconjurați de noaptea veşnică și 
de zidurile de bronz făurite de Poseidon, Titanii învinşi sînt întem- 
nițați şi păziţi în eternitate de Cotus, Briareu şi Gies. 

Deasupra acestui loc cumplit, sălaş al copiilor beznei, atât de 
imens, încît unui om trecut de porţile sale îi trebuie un an să ajungă 
la capăt, stă uriașul Atlas, condamnat pentru vina de a fi luat parte 
la războiul împotriva zeilor olimpieni; el trebuie să poarte veşnic 
pe umeri bolta cerească. Vezi şi Zeul soarelui din Heliopolis, p. 66. 


8 
MITURI EPICE 


Fiecare cultură pare a se simţi datoare să producă cel puţin o creație 
literară majoră care să dea seamă de un eveniment mitologic de în- 
semnătate covirşitoare sau de biografia unui erou divin. Rezultatul 
are îndeobşte suficientă substanță pentru a fi clasat printre epopei. 

Astfel de poveşti epice, recitate în jurul focurilor de tabără, tre- 
buie să fi durat ore, nu minute, iar reținerea lor pretindea o memorie 
ieşită din comun. Unele epopei aparţinînd tradiţiei orale — deşi, 
fără îndoială, nu toate — nu au avut de la început formă de sagale 
complete: au fost mai întîi memorate şi povestite ca episoade sepa- 
rate, pentru a fi asamblate în forma epică familiară abia într-o pe- 
rioadă literară ulterioară. Cu toate acestea, povestitorii își vor fi 
petrecut cea mai mare parte a vieții pregătindu-şi efectiv succe- 
sorii în arta memorării şi recitării materialului, care avea uneori o 
lungime apreciabilă. În felul acesta, au transmis din tată în fiu tra- 
diţii literare durabile. 

Una dintre cele mai subtile poveşti epice ar putea fi cea a lui 
Ghilgameş, eroul mesopotamian a cărui goană iniţială după glorie 
Şi aventuri transcende în căutarea elixirului nemuririi. Epopeea lui 
Ghilgameş are probabil la origine o serie de episoade puţin legate 
între ele, asamblate ulterior de scribi în formatul de douăsprezece 
capitole cunoscut în prezent. 

Miturile epice implică aventura şi ating deseori apogeul printr-un 
conflict atotmistuitor între bine şi rău. Prin urmare, ele ar putea fi 
incluse la fel de bine în secțiunea consacrată miturilor despre în- 
fruntări. Forţele potrivnice pot aparţine naturii, tipică în acest sens 
fiind povestea canaanită despre Baal şi Anat, sau oponenții pot fi 
personaje istorice. Punctul culminant al epopeii hinduse Ramayana 
este atins cînd Rama şi regele-maimuţă Hanuman se ciocnesc cu 

tiranul malefic care a răpit-o pe Sita, soţia lui Rama, dar mesajul 
subiacent este cel al conflictului dintre India şi Sri Lanka, duşmana 
ei de moarte. La fel, bătălia pe care se bazează mitul celtic Zain bo 
Cuailgne — cea a faimosului raid după vite pentru dobîndirea Tau- 
rului Brun din Cuailgne — descrie în fapt îndelungata dușmănie 
istorică dintre regatele irlandeze Connaught şi Ulster. 

Este imposibil ca, în acest volum, să fim imparţiali cu miturile 
epice, multe fiind compuse într-un stil strălucit și emoţionant. De 
exemplu, numai Ramayana ar merita să ocupe o carte întreagă. Tot 
ce putem face este să oferim aici un rezumat sec care să „măture'“ 
doar suprafaţa: cititorul trebuie să caute o traducere bună a lucrării 
originale pentru a savura întreaga-i frumuseţe. 


BAAL ȘI ANAT 


CULTURĂ DE ORIGINE: canaanită — ugaritică. 

PROVENIENŢĂ: este cea mai lungă şi mai semnificativă saga din ciclul mituri- 
lor despre Baal descoperită în situl capitalei canaanite Ugarit [Ras Şamra). 
Vezi de asemenea Baal și Mot, p. 259. 


Povestirea se deschide într-o lume dominată de puterea crescîndă 
a Tiraniilor, divinităţile demonice ale mării şi rîurilor, pentru care 
se construiesc palate măreţe. A flat într-o dispoziţie sumbră, Baal, 
peste care stăpineşte, în care nu există nici măcar un palat care să-i 
aparțină. Emisarii Mării şi ai Rîului ajung la palatul zeului creator 
EI (Tor-EI) şi pătrund în Adunarea Zeilor, cerînd un control asupra 
averii lui Baal: 

„Dă-mi-l, O, EI, pe cel pe care-l ocroteşti, pe cel pe care-l 

aşteaptă mulțimea, dă-mi-l pe Baal şi slugile lui. 

Pe fiul lui Dagan, să pun mîna pe avutul lui.“ 


Zeul El răspunde că Baal este supusul Mării, dar acest comentariu 
îl înfurie pe Baal, care se repede cu cuțitul la mesageri. Este calmat 
de zeițele Anat şi Astarte, care îl lămuresc că nu trebuie să-i atace 
pe emisari. 


* Gindirea feniciană în texte, trad. Athanase Negoiţă, Editura Ştiinţifică 
şi Enciclopedică, Bucureşti, 1979, p. 187 (n.trad.). 

Baal hotărăşte să pornească pe faţă lupta cu Marea şi Rîul. Zeul 
EI pleacă și, folosind armele magice Kir și Hss”, făurite pentru bă- 
tălie, ucide Tiraniile mării şi ale rîului. Armele proclamă puterea lui 
Baal: 


„Eu îţi spun, O, prințule Baal, şi ţi-o repet, O, călăreț al norilor: 
Acesta este aprigul duşman al tău, O, Baal; acesta-i 

vrăjmaşul tău, loveşte-l, nimiceşte pe potrivnicul tău. 

Tu trebuie să-ți capeţi înapoi domnia veşnică, stăpînia pe veci." 


Baal este mustrat de Astarte, una dintre consoartele-i cunoscute, 
pentru că a omorît Marea şi Rîul. Dar Baal este învingătorul, cel 
care îmbracă mantia regală, cel care îşi oferă un ospăț somptuos 
în cinstea victoriei. 

Centrul atenţiei se mută către Anat, sora lui Baal, zeiţa fertilității 
şi a războiului, aşa-numita Stăpînă a Muntelui. O găsim angajată 
într-o luptă sîngeroasă: 


Anat se luptă aprig şi-şi priveşte munca. 

Ea se războieşte şi se uită la lucrul ei, 

Ea se simte bine, inima i se umple de rîs; 

Anat este plină de ea, bucurîndu-se cînd îşi moaie 
genunchii în sîngele 

Luptătorilor, încălțările ei în sîngele scutierilor."”* 


Anat se spală şi își pune veșmintele cele mai de preţ, căci este in- 
vitată să-l viziteze pe Baal în sanctuarul de pe muntele Şapan, unde 
i se va dezvălui un secret. Dar nu este întîmpinată de Baal, ci de 
Gupan și Ugar, două divinităţi aflate în slujba zeului. Zeița se sperie, 
crezînd că pe învingătorul Mării şi Rîului îl ameninţă noi duşmani. 
Dar slujitorii o asigură că nu s-a întîmplat nimic rău şi o îndeamnă 
să aducă pămîntului o ofrandă potrivită de hrană şi băutură, după 
care să se grăbească să-l întîlnească pe Baal. 

Baal află de sosirea surorii sale şi trimite femei care s-o întîm- 
pine și să-i pregătească baia. Între timp, porunceşte un ospăț în onoa- 
rea ei, ospăț pentru care se taie un vițel gras. Baal nu a invitat-o pe 


* Kothar-Khasis, potrivit versiunii românești, sau Kothar şi Khasis, două 
nume distincte, în alte tălmăciri (n.trad.). 
"* Gindirea feniciană în texte, ed. cit., p. 190 (n.wad.). 
*** Ibid,, p. 196 (n.wad.). 

Anat la Şapan ca să-i împărtăşească vreun secret, ci ca să-l ajute 
să obțină un palat în care să poată duce o viață demnă de un rege. 
În acest scop, ea trebuie să pledeze cauza lui Baal în faţa zeului E. 
Aşadar, Anat pleacă către sălașul mistic al zeului EI, aflat pe cursul 
celor Două Rîuri: 


Vai, vai, Baal nu are încă o casă ca cea a lui El, 
Nici un adăpost ca cel al fiilor lui Aşerah...* 


Zeul El pare să fie de acord cu cererea Anat-ei; emisarii Aşerah-ei, 
zeița-mamă primordială a Canaanului şi creatoarea zeilor, Stăpîna 
Aşerah a Mării, sînt trimişi la Ktr şi Hss, meşteşugarii divini, cu ce- 
rerea lui Baal. Așerah are o atitudine ambivalentă: uneori îl susține 
pe Baal, ca în cazul de faţă, alteori se întoarce împotrivă-i. 
Într-un pasaj foarte fragmentar, Ktr şi Hss îl vizitează pe zeul EI 
pentru a căpăta instrucțiuni amănunțite. Urmează o secțiune neclară 
Şi parţial repetitivă: nu se ştie dacă ordinea tăblițelor este corectă. 
Cititorului îi sînt reamintite isprăvile sîngeroase ale Anat-ei şi 
vizita ei la Baal. Ktr şi Hss pregătesc daruri fabuloase în aur şi ar- 
gint: mai întîi, ca să cîştige bunăvoința Aşerah-ei în intervenţia pe 
lîngă zeul EI, iar apoi, ca să obțină acceptul zeului creator. Sînt ne- 
cesare multe stăruințe: în cele din urmă, Baal se retrage în sanctuarul 
de pe munte în aşteptarea rezultatului; Așerah îşi încalecă măgarul 
Şi pornește către sălaşul zeului E], pe care îl roagă să aprobe cererea 
lui Baal. Zeul EI se bucură s-o vadă şi, lăsînd deoparte orice forma- 
litate, o invită să se aşeze, să mănînce şi să bea pe săturate. Așerah 
îşi prezintă cererea, dar zeul creator adoptă o atitudine uşor ironică: 


„Sînt eu oare un serv, un slujitor al lui Aşerah? 

Au sînt eu un argat ce cară pămînt? 

Sau o roabă a lui Aşerah ce face cărămidă? 

Să se facă o casă pentru Baal 

Ca cea a lui El şi o curte ca cea a fiilor lui Așerah.“"* 


În sfârşit se pune temelia casei, folosindu-se lemn de cedru, argint 
Şi aur, Anat se grăbeşte să-i dea lui Baal veştile cele bune. Ktr şi 
Hss vor să construiască o fereastră în palat; la început Baal se opune, 


* Ibid., p. 203 (n.trad.). 
** Ibid., p. 214-215 (n.trad.). 

dar, pregătind ospăţul de inaugurare, se binedispune şi acceptă fe- 
reastra. 

Tonul textului se schimbă, căci Mot, zeul calamităților naturale, 
marele adversar al lui Baal, îşi face intrarea. Mot îi trimite o „soma- 
ție“ lui Baal, dat fiind că acesta refuză să-i acorde respectul cuvenit, 
şi ameninţă că numai el este îndreptăţit să domnească asupra zeilor. 
Drept răspuns, Baal îşi trimite slujitorii, pe Gupan şi.Ugar, în lumea 
subpămînteană cu un mesaj de provocare, o mostră sarcastică de 
cinism, sugerînd ironic că Baal va fi în veci sclavul lui Mot. Gupan 
şi Ugar se întorc, dar zeul ia drumul lumii subpămîntene unde, din 
motive mai puţin clare, are relaţii intime cu o junincă. 

Într-un pasaj care nu s-a păstrat, Baal îşi pierde în aparență via- 
ţa; povestirea se reia în momentul în care el zace mort pe pămînt. 
Zeul E] este neconsolat şi rătăceşte îndurerat prin munți, iar Anat, 
cu ajutorul zeiţei soarelui, porneşte în căutarea cadavrului lui Baal. 
Descoperă trupul, îl ridică şi îl duce înapoi în palatul din Șapan, 
unde săvîrşeşte ritualurile cuvenite și face sacrificiile cerute. 

Este ales un succesor dintre fiii Aşerah-ei: Attar cel Groaznic 
ia locul lui Baal. Dar Attar pare un înlocuitor incompetent şi nevol- 
nic, căci „picioarele lui n-ating treptele [tronului lui Baal], capul 
lui n-atinge vîrful lui“. Anat îl caută pe Mot şi-l roagă să i-l înapo- 
ieze pe Baal, dar cînd Mot recunoaşte că el este cel care l-a omorit, 
Anat îl ucide: 


Ea-l despică cu sabia 

Şi-l vîntură cu vînturătoarea, 

Îl arde pe el în foc, 

ÎL trece prin vînturătoare și-l împrăștie pe cîmp, 
Ca păsările să înghită rămășițele lui, 

Ca vrăbiile să-i mistuie măruntaiele lui.” 


Zeul El visează că Baal trăieşte şi o îndeamnă pe Anat să apeleze 
din nou la zeița soarelui, pentru ca aceasta să-i găsească forma 
resuscitată. Baal se întoarce pe tărîmul celor vii, iar lumea naturală, 
pustiită după moartea sa, redevine verde şi fertilă. Baal îl caută pe 
Most şi, de această dată, îl înfrînge. Timp de şapte ani Mot este su- 
pus, dar la capătul acestei perioade se plînge că Baal l-a nenorocit. 


* Jbid., p. 235 (r.trad.). 
** Ibid., p. 236 (n.trad.). 

Cei doi se angajează din nou într-o luptă cumplită, dar intervine 
zeiţa soarelui, avertizîndu-l pe Mot că, dacă nu renunţă la păguboa- 
sa rivalitate, lucrurile vor ajunge la urechile zeului EI şi îl vor su- 
păra în chip primejdios. 

Urmează un fragment care ar putea fi aşezat şi în altă parte a 
mitului. Baal o elogiază pe Anat şi apoi se împerechează cu o ju- 
nincă. După ce animalul zămisleşte, Anat se duce pe muntele Șapan 
şi îl anunţă că este tatăl unui tăuraş. Alt pasaj disparat, dar expresiv, 
descrie relaţiile pline de pasiune dintre Baal şi Anat. 

Textul cunoscut al mitului este atît de deteriorat în acest loc, 
încît este greu să ne formăm o imagine reală despre semnificația 
sau intenţia finalului sagalei. 


TAIN BO CUAILGNE 
(Furtul de vite din Cuailgne) 


CULTURĂ DE ORIGINE: celtică — irlandeză. 

PROVENIENȚĂ: preluat din tradiţii orale datînd din secolul al VIII-lea d.Cr. 

de Snechan Torpeist, bardul suprem al Irlandei, în Cartea lui Druimm 
Snechtai. Cartea s-a pierdut, s-au păstrat doar copii anterioare secolului 
al XI-lea. Versiuni incomplete apar în Leabhar na h-Uidhre: Cartea vacii 
din Dun, compilată în secolul al XI-lea de călugărul creştin Mael Muire 
Mac Ceilechai [Academia Regală Irlandeză], și în Leabhar Laighnech: 
Cartea din Leinster, compilată în secolul al XII-lea de Aed Mac Crim- 
theinn [Institute for Advanced Studies, Dublin]. Alte materiale se află în 
Cartea galbenă din Lecan, compilată în jurul anului 1391 d.Cr. [Trinity 
College, Dublin]. 
Cea mai cunoscută dintre sagalele celtice irlandeze, mitul povesteşte încer- 
carea Medb-ei, regina-zeiță din Connacht, de a captura Taurul Brun din 
Cuailgne. Tradiţia modernă îl încadrează în Ciclul de mituri Ulaid (Ulster) 
sau Craobh Ruadh (Ramura Roșie) ce descriu conflictul de lungă durată 
între clanul/clanurile din Ulaid, care trăia/u în regiunea Armagh, pro- 
vincia Ulster de astăzi, şi alte clanuri stabilite mai la sud, în Connacht 
(Connaught). Această saga se împarte în patru „capitole“ distincte: gru- 
parea forțelor; marşul; copilăria lui Cu Chulainn, eroul din Ulster, cel care 
apără mai mult sau mai puțin singur provincia într-un moment în care 
compatrioţii sînt biruiți de boală; confruntarea finală. 


Bogăţiile Medb-ei şi ale soţului ei Ailill sînt pe potrivă în toate pri- 
vinţele, mai puţin în numărul vitelor. Ailill posedă un taur magnific 
cu coarne albe, pe nume Finnbhenach, care stimeşte invidia Medb-ei, 

mai ales că ştie că animalul a fost prăsit în turmele ei. Într-o încar- 
nare anterioară, Finnbhenach fusese porcarul lui Ochall din Con- 
nacht care, în noua ipostază de taur, consideră că ar fi nedemn să 
aparțină unei femei şi forțează nota, migrînd în cireada lui Ailill. 

Nereușind să-l convingă pe Ailill să-i înapoieze animalul, Medb 
îl întreabă pe Fergus Mac Roth de unde ar putea obţine un animal 
mai reuşit, iar el îi spune că în Ulaid (Ulster) trăieşte Donn Cuailgne, 
Taurul Brun din Cuailgne. Într-o încarnare precedentă, animalul a 
fost Nar Thuathcaech, porcarul lui Bodb Dearg (Bodb cel Roşu), 
fiul lui Dagda. Cei doi porcari fuseseră rivali învederați. 

Medb îl împuterniceşte pe Fergus să cumpere Taurul Brun din 
Cuailgne în schimbul unor vite, pământuri sau chiar al altor favoruri 
pe care ar fi dispusă să le acorde proprietarului. Dacă tîrgul nu reu- 
şeşte, Fergus trebuie să obțină taurul prin orice mijloace. La început, 
proprietarul este de acord să vîndă, dar seara servitorii săi surprind 
o discuţie înjositoare între oamenii lui Fergus, în sensul că tranzacţia 
ar fi fost generoasă numai din punctul de vedere al celor din Ulster 
Şi că, dacă taurul nu ar fi fost obținut atât de ușor, ei l-ar fi luat ori- 
cum. În dimineaţa următoare tîrgul este anulat! 

Medb se plînge lui Ailill că a suferit un afront intolerabil; drept 
urmare, Connacht se pregăteşte să pornească împotriva Ulaidului 
pentru a captura Taurul Brun cu forța armelor. Sentimentele sînt atît 
de puternice, încît de partea celor din Connacht se implică regi din 
provincii îndepărtate precum Munster şi Leinster. Forţele reunite 
sînt conduse de Fergus Mac Roth, el însuşi un disidentrefugiat din 
Ulster, alungat o dată cu uciderea fiului său Naoise (vezi Oidhe 
Cloinne Uisneach, p. 233). 

În mod inexplicabil, Medb hotărăște să refuze o armată de trei 
mii de oameni din nordul Leinsterului, pe temeiul că aceştia îi vor 
eclipsa propriile forțe. Cînd Ailill o întreabă de ce a hotărit astfel, 
explicîndu-i că ar fi la fel de periculos să trimită oastea acasă sau 
să o reţină în Connacht, Medb propune ca cei din Leinster să fie 
omoriți. Fergus protestează, spunînd că dacă Medb ucide o parte 
a armatei, ea va trebui să-i ucidă pe toţi, întrucît oamenii din Leinster 
Şi regii lor îi sînt de astă dată aliați. Ailill oferă o soluție convena- 
bilă: trupele din Leinster să fie împrăștiate printre cele din Connacht, 
pentru ca performanţele să fie uniform distribuite. Armata pornește 

Oamenii din Connacht străbat o întindere mlăștinoasă şi ucid 
o turmă de cerbi înainte de a-şi așeza tabăra pentru noapte pe rîul 
Shannon. Unul dintre barzi întrevede un conflict brutal şi distrugă- 
toare, va trece prin fierul suliței sale întreaga oaste duşmană. Această 
profeție răspîndeşte neliniște în rîndul trupelor. Fergus trimite îna- 
inte un avertisment salutar, în speranța că va putea fi evitat conflic- 
tul, dar nu primește răspuns de la forțele din Ulaid; Medb şi Ailill 
nu ştiu că cei din Ulster suferă din cauza blestemului Machei, zeița 
cailor (vezi Noinden Ulad și Emuin Machae, p. 193). 

Singurul luptător neatins de boală este Cu Chulainn; el se în- 
dreaptă către vadul pe unde se anticipează că cei din Connacht vor 
invada Ulsterul şi lasă o provocare scrijelită pe o piedică pentru 
vite. Între timp, Fergus, a cărui loialitate este pusă la încercare, cau- 
tă să tergiverseze lucrurile, sperînd să dea camarazilor din Ulster 
răgazul să-şi adune forțele necesare. Cînd Medb îi cere socoteală, 
Fergus spune că face un ocol ca să-l evite pe Cu Chulainn. În calea 
lor găsesc piedica pentru vite cu avertismentul lui Cu Chulainn 
către armata din Connacht de a nu înainta dacă nici unul dintre ei 
(cu excepţia lui Fergus, legat de Cu Chulainn prin jurămînt de prie- 
tenie) nu poate face cu mîna lui o piedică similară. Druizii îi sfă- 
tuiesc ca, în cazul în care nu pot da curs provocării, Fergus nu mai 
trebuie să conducă armata. 

“Din ordinul lui Ailill, Fergus face cu armata alt ocol şi instalea- 
ză tabăra în apropiere de Tara, pe un strat gros de zăpadă. Cu Chu- 
lainn se deplasează să-l flancheze şi, la alt vad, lansează cu voce 
tare o provocare. O pereche de care îşi croiesc drum să-l atace. El 
îi decapitează pe atacatori şi le înfige ţestele într-un trunchi bifurcat. 
Lui Fergus îi trimite veste că o armată duşmană uriaşă îi aşteaptă 
pe cei din Connacht. Dar cînd Fergus examinează copacul şi trofe- 
ele însîngerate, constată că acesta fusese aruncat în rîu de cineva 
dotat cu o putere ieşită din comun, de cineva care a lăsat în acel 
loc altă provocare, prevenindu-i pe cei din Connacht să nu treacă 
rîul dacă nu sînt în măsură să înfrunte această forță. 

Fergus le dezvăluie lui Ailill şi Medb-ei identitatea lui Cu Chu- 
lainn, „Dulăul lui Culann'“, şi le relatează povestea vieţii acestuia. 
La şaptesprezece ani era un războinic neîntrecut ca putere, inteli- 
genţă şi curaj. Fiul Dechtire-ei, fiica lui Cathbad, el a venit la Emain 
Macha de bunăvoie şi neînsoţit pe cînd avea cinci ani, dorind să 

înveţe mînuirea armelor. Cei o sută cincizeci de elevi de la Emain 
Macha l-au atacat de cum a venit, dar au fost înfrînți. Atât de mare 
îi era vitejia, încît regele Conchobhar Mac Nessa l-a pus condu- 
cător şi paznic peste ceilalți. La opt ani era complet iniţiat în meş- 
teşugul războiului; bravura îi sporise într-atât în timpul copilăriei, 
încît, deşi mulţi l-au provocat, nici unul dintre ei n-a izbutit să-l în- 
vingă. Poseda de-acum unele semnalmente fizice certe: înaintea 
luptei, părul i se zbirlea, părînd să ia foc, şi, în timp ce un ochi se-n- 
funda în cap, celălalt se bulbuca, rostogolindu-se-n orbită. 

Conall Cearnach, vărul lui Cu Chulainn, adaugă la cele spuse 
povestea numelui său. Pe drumul către ospăţul găzduit de Culann, 
fierarul regal Conchobhar şi suita lui sînt martorii luptei duse de 
Cu Chulainn împotriva celorlalți o sută cincizeci de băieţi şi îl in- 
vită la petrecere. Lăsat afară să se joace cu o bită şi cu mingea, ui- 
tat pentru moment de rege, Cu Chulainn a fost atacat de dulăul lui 
Culann; copilul a izbit dulăul de-un stîlp şi i-a îndesat mingea pe 
gât. 

Și cum fierarul nu mai avea cîine de pază, drept compensație, 
copilul s-a oferit să dreseze altul, iar între timp să-i păzească el casa. 
Iată de ce druizii l-au numit Cu Chulainn, „Dulăul lui Culann“. 

Înaintarea armatei din Connacht este împiedicată de trunchiul 
masiv al unui stejar peste care, potrivit regulilor războiului, sînt obli- 
gate să sară carele de luptă. Multe care se răstoarnă în această în- 
cercare; în zilele următoare, războinicii sînt-doboriţi unul cîte unul 
de Cu Chulainn; între victime se numără Orlam şi Maine, doi dintre 
fui hui Ailill. 

Simţind că bătălia se apropie, Taurul Brun devine agitat, scapă 
din staul și aleargă turbat, urmat de cincizeci de juninci; Ailill şi Medb 
îl cred prins, dar cireada dă iama prin tabăra celor din Connacht, 
semănînd panică. 

Trebuie găsit un războinic brav şi puternic, capabil să-l înfrunte 
pe Cu Chulainn; primul oponent este despicat în două, iar urmă- 
torul, după o luptă cu sulițele, este sfîrtecat în patru. Deşi armata 
din Connacht reușește să captureze Taurul Brun, încercările de a-l 
ucide pe Cu Chulainn în luptă dreaptă eşuează, şi Medb este nevo- 
ită să se gîndească la pace. Dar mai face cîteva tentative împotriva 
eroului din Ulster, trimite mai întîi şase fraţi (socotiți ca unul, deoa- 
rece se născuseră din același pîntece) să-l ademenească într-o am- 
buscadă, iar apoi o sută de oameni să-l atace în vad. Dar această 

viclenie are consecințe fatale pentru războinicii din Connacht; pe 
de altă parte, restul oștirii din Ulster suferă ca urmare a blestemului 
Machei. 

Punctul culminant al campaniei este atins în fortăreața lui Cu 
Chulainn din Cîmpia Muirthemne [între Dundlak şi Boyne], unde 
toate forțele Medb-ei şi ale lui Aiiill primesc ordin să lupte ca unul 
Şi să-l zdrobească. Bătălia continuă din toamnă pînă-n primăvară, 
cînd tatăl lui Cu Chulainn, zeul Lugh, vine din lumea de dincolo 
şi îşi ajută fiul să-şi refacă forţele şi să doarmă în siguranță trei zile 
Şi trei nopți la rînd. Fortificat de protecția magică şi într-o formă 
prodigioasă, eroul din Ulster ucide sau schilodește o mare parte din- 
tre invadatori. Dar Medb nu vrea să se recunoască înfrîntă și îl tri- 
mite împotriva lui Cu Chulainn pe renumitul războinic Ferdia, fiul 
lui Daman firbolgul, prieten din copilărie cu eroul din Ulster. După 
multe ezitări, Ferdia intră în luptă cu Cu Chulainn. După patru zile, 
Ferdia este ucis, şi Cu Chulainn cade epuizat, trupele din Connacht 
trec triumfătoare prin vad, oprindu-se să-l înmormînteze pe Fe-dia 
şi să aşeze o piatră funerară în amintirea lui. 

Dar Cu Chulainn este numai temporar inapt de luptă şi, mai 
mult, cei din Ulster s-au însănătoșit. Conchobhar Mac Nessa, re- 
gele Ulsterului, își adună armata, hotărît să-i izgonească pe invada- 
tori, iar Fergus Mac Roth, dîndu-şi seama de forța dușmanului, îi 
îndeamnă din nou pe Ailill şi pe Medb să facă pace. Conducătorii 
din Connachtnici nu vor să audă; lupta reîncepe, dar de data aceas- 
ta Medb și Ailill sînt siliți să se retragă, luînd cu ei Taurul Brun pe 
care puseseră stăpînire. 

Este rîndul taurilor Donn Cuailgne şi Finnbhenach să se lupte 
între ei; bătălia durează o zi şi o noapte. În final, Taurul Brun din 
Cuailgne iese învingător, dar este rănit de moarte; în coarne duce 
rămășițele sfîrtecate ale vechiului său rival. În drum spre casă (Ul- 
ster)pierde bucăţi din cadavrul Taurului Alb; în cele din urmă, Donn 
Cuailgne cade mort pe Cîmpia Muirthemne, încheind această saga. 


EPOPEEA LUI GHILGAMEȘŞ 


CULTURĂ DE ORIGINE: mesopotamiană — akkadiană, bazată pe tradiţii orale 
sumeriene ş.a. 

PROVENIENŢĂ: incertă şi confuză, deoarece, după cît se pare, sursele aparțin 
mai multor istorii separate, născute în jurul focurilor de tabără din Sumerul 

preliterar, probabil în oraşul-stat Uruk, unde se presupune că ar fi domnit 
Ghilgameș ca principe muritor. Au fost descoperite numeroase câpii frag- 
mentare în situri aflate la mare distanță unul de altul. Nu s-a găsit pînă 
în prezent nici o versiune completă a lucrării. 

Versiunea akkadiană, aşa-zisa compoziţie „standard“, datează din secolul 
al VII-lea î.Cr. şi a fost găsită în biblioteca regală a lui Assurbanipal, la 
Ninive. Ea conţine douăsprezece tăblițe şi, la origine, a fost atribuită în 
mare măsură lui Sin-leqe-unnini, preot care a trăit în perioada kassită, 
la mijlocul mileniului al II-lea î.Cr. Compoziţia a fostrecopiată de multe 
ori de-a lungul secolelor, naraţiunea totalizîndunsprezece tăblițe. Cu si- 
guranţă, Tăbliţa XII este o completare tîrzie din secolul al VII-lea sau 
al VIII-lea î.Cr. Multă vreme includerea ei în text a constituitun mister, 
dar acum se ştie că reprezenta capitolul final al unei povestiri separate 
referitoare la Ghilgameş. 

Unele versiuni babiloniene vechi, scrise în akkadiană, se abat de la aşa-nu- 
mita compoziţie standard prin omiterea prologului sau a relatării potopu- 
lui. Ele înfățișează un om cu harul nemuririi, asemănător, după cît se pare, 
personajului principal din mitul Atrahasis (vezi p. 54). 

Popularitatea Epopeii era atît de mare, încît copierea unor părți reprezenta 
tema favorită a şcolarilor, fragmentele trădînd adesea un scris imatur. 
Poveştile sumeriene despre Ghilgameş, unele cunoscute din sursele origi- 
nare scrise în sumeriană, nu au fost reproduse fidel: erau adaptate sau mo- 
dificate pentru a răspunde noilor nevoi sau mode culturale. În unele cazuri 
lipseau episoade semnificative, în altele apăreau întîmplări inventate ad-hoc. 
Cu cît numărul câpiilor este mai mare, cu atît povestea autentică este mai 
confuză, deoarece, în mod explicabil, copiile diferă. Poate că această saga 
a cunoscut o evoluţie cronologică sau poate că a fost modificată de tradiţii 
populare diferite provenind din regiuni diferite ale țării. 

Epopeea lui Ghilgameș este cu siguranţă cea mai grandioasă şi mai pro- 
fundă dintre sagalele Orientului Apropiat antic; a fost elaborată cu măies- 
trie ca istorie centrată pe căutarea perenă a eroului Ghilgameş, mai întîi 
a gloriei şi bogăției, iar apoi a secretului nemuririi. Narațiunea poate fi 
socotită în mod justificat o legendă, căci Ghilgameş a fost considerat zeu, 
iar majoritatea faptelor sale l-au pus în legătură cu ființe nemuritoare de 
tot felul. De asemenea, poate că nu a fost o lucrare religioasă, în sensul 
că nu există dovezi că a fost recitată ca parte a vreunui ritual. Chiar dacă 
a fost întotdeauna o saga recitată în scop de divertisment, semnificaţia ei 
majoră în teozofia culturilor mesopotamiene o îndreptățeşte să fie inclusă 
în acest capitol. 


Tăbliţa 1 se deschide cu un prolog: un călător descrie cetatea Uruk 
şi caseta în care se găsesc tăbliţele ce relatează Epopeea lui Ghil- 
gameș. Tăbliţele povestesc despre un mare războinic legendar: 

Un erou născut la Uruk, un taur sălbatic cu coarne ascuțite. 
El păşeşte în frunte ca un conducător, 

El merge în urmă, reazemul fraților săi, 

Năvod puternic, pavăza oamenilor săi, 

Talaz furios care nimiceşte şi zidul de piatră. 

Fiul lui Lugalbanda, Ghilgameș, puterea-i nu are cusur, 
Fiul nobilei vaci, vaca sălbatică Ninsun. 


Ghilgameș este localizat în istorie ca fiul regelui-păstor Lugalbanda, 
care figurează în Lista regilor sumerieni în perioada de după potop. 
Mama lui este zeița-vacă Ninsun, prezentată ca soţie a lui Lugal- 
banda şi, mai târziu, ca zeiţă tutelară a faimosului rege Gudea din 
Lagaş. Ghilgameş este descris ca fiind două treimi zeu şi o treime 
muritor. De-a lungul întregii Epopei, este înfățişat la nivel superfi- 
cial ca „superman-ul“ lumii antice, îndrăgit de Șamaş, zeul soarelui, 
un tiran scandalagiu aproape rabelaisian, un mare războinic şi afe- 
meiat notoriu, care nu lăsa „nici fiu lîngă tată, nici fiică lîngă soţ“. 

Pentru a tempera energiile lui Ghilgameş, zeița-mamă Aruru 
crede că trebuie să-i creeze drept tovarăş un om sălbatic. Dintr-un 
bulgăre de lut ea îl plămădește pe Enkidu: 


Acoperit cu păr îi este trupul, 

cu belșug de păr ca o femeie. 

Are o claie de păr stufoasă ca spicele secerate. 

Şi nu ştie ce sînt oamenii, nici cum trăiesc oamenii. 

Cît despre veşminte, poartă straie ca ale zeului Sumukan”. 
Paşte iarbă laolaltă cu gazelele, 

cu turma de fiare sălbatice se-mbulzeşte la adăpătoare..."” 


Urmează un pasaj ce pare să fie de origine pur akkadiană (nu se 
cunosc echivalente sumeriene), în care Enkidu este sedus de pros- 
tituata Șamhat pentu a-i îmblînzi năravurile sălbatice şi a-l înstrăina 
de vitele cu care a crescut laolaltă. Ea rămîne cu el şase zile şi şapte 
nopţi, după care trupul îi este vlăguit şi picioarele nu mai pot ţine 
pasul cu animalele sălbatice. În această stare de parţială supunere 
este dus la Uruk, unde îl întîlneşte pentru prima oară pe Ghilgameş. 
Ghilgameş l-a visat pe Enkidu ca fulger măreț trimis de zeul Anu, 
ca cineva pe care îl va iubi ca prieten şi egal. 


* Zeul turmelor şi al vegetației (n.trad.). 
** Epopeea lui Ghilgameș, trad. Virginia Șerbănescu şi Al. Dima, Editura 
pentru Literatură Universală, Bucureşti, 1966, pp. 34-35 (n.trad.). 

Tăbliţa II prezintă prima confruntare majoră, cea dintre Ghilga- 
meș, Enkidu şi Humbaba, fiara înspăimîntătoare care păzeşte ma- 
rile păduri de cedri din vestul Libanului. În povestea sumeriană 
originară, acest personaj malefic se numeşte Huwawa şi trăieşte în 
munţii Zagros din estul Mesopotamiei: 


Humbaba, al cărui strigăt e precum vuietul potopului, 
Gura lui e Văpaie, răsuflarea lui e Moarte, 

De la şaizeci de leghe aude în pădurea-i de cedri... 
Cine, chiar între zei, poate să-l înfirunte? 


Tăbliţele III şi IV îi poartă pe Ghilgameş şi Enkidu către pădurea 
de cedri, după ce o vizitează pe Ninsun, mama lui Ghilgameș, care 
i se plînge lui Şamaş că pune în joc viaţa lui Ghilgameș pentru a 
scăpa țara de cumplita creatură. După cincizeci de leghe, ajung la 
marginea pădurii de cedri şi Ghilgameș este cuprins de frică; în 
Tăbliţa V îl roagă pe Şamaş să-i dea putere şi, astfel întărit, atacă 
monstrul: 


Călcîiele lor răscolesc pămîntul, 
Mişcările lor sfîrtecă Siria şi Libanul, 
Norii albi se întunecă, 
Moartea se lasă asupra lor ca o piclă... 
Treisprezece vînturi se stîrnesc împotrivă-i 
şi faţa lui Humbaba se-ntunecă. 
Nu putea să meargă înainte, nu putea să dea înapoi. 
Așa l-au răpus armele lui Ghilgameş pe Humbaba. 


Tăbliţa VI povestește nefericita întîlnire dintre Ghilgameş şi zeița 
Iștar. Întors triumfător din bătălia cu Humbaba, el se spală şi își pune 
însemnele regale; zeița încearcă să-l seducă, dar, fiind într-o dispo- 
ziție contemplativă, el o respinge. Zeița a distrus vieţile şi fericirea 
multor admiratori, susține Ghilgameş: 


„Cu mine ce se va întîmpla? 
Mă vei iubi şi te vei purta cum te-ai purtat cu ei?“ 


Iştar se înfurie la auzul acestei umilințe şi se duce la Anu, tatăl ei, 
solicitîndu-i serviciile Taurului Ceresc împotriva lui Ghilgameş, 
dorind ca taurul să-l pedepsească pentru insolență. Anu cedează 
pînă la urmă rugăminților: taurul aduce teroare şi moarte în cetatea 
Uruk. Ghilgameş şi Enkidu îl atacă şi îl ucid, dar fapta lor îl înfurie 
pe Anu și soarta le este pecetluită. În visul prevestitor al lui Enkidu, 

vis care deschide Tăbliţa VII, zeii îi hotărăsc moartea, iar lui Ghil- 
gameş îi este sortit să trăiască. 

Tăbliţa VIII conţine povestea emoţionantă a durerii lui Ghilga- 
meş care jeleşte apropiata pierdere şi moarte a prietenului şi aliatu- 
lui său: 

„Îl plîng pe prietenul meu Enkidu 

şi, ca o bocitoare, jelesc îndurerat; 

el era securea de la brîul meu, era brațul meu drept, 

era spada de la cingătoare, scutul din faţa mea, 
veşmîntul sărbătorilor mele, cingătoarea bucuriei mele! 
O soartă crudă s-a abătut asupra lui şi m-a lipsit de el!” 


În Tăbliţa IX, Ghilgameş rătăcește prin ţară ca un sălbatic, înne- 
bunit de durere şi, în acestmoment, tonul Epopeii se schimbă. Eroul 
devine preocupat de gîndul morţii şi de frica propriei dispariţii: 


„Muri-voi şi eu? Oare nu sînt şi eu ca Enkidu?* 


În Tăbliţa X, pribegia sa fără odihnă îl poartă către muntele sacru 
Masu [,„,Geamănul“ — n.trad.], de unde răsare Șamaș în fiecare 
dimineaţă. Fiarelor care îl păzesc le cere să-l îndrume către Utna- 
piştim, singura făptură muritoare care a dobîndit viaţa veşnică, dar 
ele se codesc să-l ajute; Ghilgameş merge mai departe, noaptea, 
pe cărările muntelui. În cele din urmă, slab și răvăşit, ajunge la casa 
hangiţei Siduri, care locuieşte lîngă Apsu, țărmul adîncurilor pri- 
mordiale. Ea îi spune că Utnapiştim trăieşte dincolo de marea pe 
care nimeni în afara lui Şamaș nu a traversat-o vreodată, căci vîrte- 
jurile îi îneacă pe toţi cei care se-ncumetă s-o facă. Luntraşul Urşa- 
nabi este cel care îi dezvăluie lui Ghilgameş mijloacele de a străbate 
apele. 

Tăbliţa XI relatează sosirea lui Ghilgameş la casa lui Utnapiş- 
tim şi povestea potopului. Zeul Enlil l-a preschimbat din înțelept 
în muritor, dar apoi s-a îmblînzit, l-a atins pe frunte şi i-a redat ne- 
murirea. Ghilgameş este dezolat că visul vieţii veşnice îi este inac- 
cesibil, dar Utnapiştim îl îndeamnă să traverseze marea înapoi către 
Uruk. El va descoperi pe fundul apei un elixir, o plantă magică. 
Ghilgameş ia planta, dar în timp ce se odihneşte lîngă un eleşteu, 
un şarpe se strecoară şi o înghite, lepădîndu-şi apoi pielea în prima 


* Ibid., p. LL4 (n.trad.). 

dintr-un şir nesfîrşit de întineriri. Ghilgameş plînge amarnic şi se 
întoarce la Uruk. 

Tăbliţa XII reprezintă o adăugire tîrzie care, în forma akkadi- 
ană, pare să fie puţin relevantă în raport cu ansamblul. Este descris 
pe scurt felul în care Ghilgameş pierde pukku şi mikku — probabil, 
toba sacră şi băţul aferent — în pămînt și felul în care Enkidu (în- 
viat şi nevătămat) încearcă să le recupereze, dar îşi pierde viaţa. 
La prima vedere, episodul nu pare să se potrivească cu restul Epo- 
peii, deşi scribii vor fi avut, fără îndoială, un motiv logic de a-l in- 
clude. Ne vom ocupa de el, în forma sumeriană integrală, într-un 
paragraf separat. Vezi Ghilgameș și arborele Halub, p. 289. 


MUNCILE LUI HERACLE 


CULTURĂ DE ORIGINE: greacă clasică şi, ulterior, romană. 

PROVENIENŢĂ: relatările faptelor lui Heracle sînt preluate din operele unor 
autori greci, dar multe dintre ele aparţin unor tradiții orale mai vechi. În 
Teogonia, Hesiod se referă succint la uciderea Hidrei din Lerna şi a lui 
Gerion. Relatarea celor douăsprezece munci se găseşte îndeosebi în /e- 
racle furios de Euripide, dar şi /liada lui Homer face referiri incidentale 
la mit. O versiune prescurtată este prezentată de A pollodor, care enumeră 
doar zece sarcini. 
Heracle își începe „oficial“ viața ca muritor — prin urmare, din punct 
de vedere tehnic, este mai degrabă o personalitate legendară decît mitolo- 
gică, deşi adevăratul său tată, ca în cazul multor eroi greci, este un zeu. 
Rolul lui Heracle în tradiţia greacă este inextricabil legat şi de zei, iar ul- 
terioara deificare ne îndreptățeşte să considerăm această poveste un mit. 
În general, muncile sînt împărţite în două grupuri de șase, primul fiind 
localizat în Pelopones, iar al doilea în Creta. 
NOTĂ: În tradiția romană, Heracle devine Hercule. 


Heracle este iniţiat să execute douăsprezece munci de către vărul 
său Euristeu, care a reușit să-i uzurpe tronul de la Micene prin in- 
trigile zeiţei Hera (vezi Copilăria lui Heracle, p. 124). Drept ur- 
mare, Heracle se poate întoarce la Micene numai după ce intră o 
perioadă în slujba nevolnicului şi laşului Euristeu, pentru a ispăși 
vina de a-şi fi ucis soţia şi copiii la Teba. 

Prima sarcină este uciderea unuia dintre vlăstarele nimfei de- 
monice Echidna, Leul din Nemeea, un animal feroce care terori- 
zeazăținutul prin incursiuni pustiitoare pornite din vizuina sa, aflată 

într-o peşteră practic inaccesibilă. Nereuşind să-l răpună cu săgețile 
sau cu ghioaga, Heracle blochează una dintre gurile de ieşire ale 
peşterii şi sugrumă fiara prinsă în capcană. Animalul este imun la 
armele de fier, drept care Heracle îl jupoaie cu una dintre ghearele 
sale şi îşi croiește din piele un veşmînt, capul animalului devenind 
coif. Cînd se întoarce la Micene cu cadavrul leului, Euristeu este 
atît de îngrozit, încît îi refuză accesul în cetate, toate trofeele ulte- 
rioare trebuind depuse în faţa porţilor. 

A doua sarcină constă în răpunerea altei progenituri monstru- 
oase a Echidnei, Hlidra din Lerna, concepută în urma legăturii ei 
cu zeul Tifon. Monstrul cu multe capete, înfăţişare de șarpe şi răsu- 
flare veninoasă a fost hrănit de zeița Hera, care anticipează că va 
fi o încercare pe măsură pentru Heracle. Cînd eroul înfruntă Hidra, 
el încearcă mai întîi s-o ucidă cu săgeți aprinse, dar apoi, ajutat de 
nepotul său Iolau, îi retează capetele. Dar capetele cresc la loc ime- 
diat după tăiere, drept care Heracle dă foc unui boschet din apro- 
piere şi, folosind crengile aprinse, cauterizează cioturile. 

Cea de-a treia muncă forțată constă în capturarea sălbaticului 
Mistreţ din Erimant. Lupta cu o turmă de centauri îi întîrzie drumul 
către birlogul din munţi al creaturii. Pînă la urmă localizează mis- 
trețul, îl ademenește să iasă din birlog şi-l goneşte prin zăpada adîncă 
pînă îl epuizează. După care îl aruncă pe umeri şi i-l duce lui Euris- 
teu, care este atît de alarmat văzîndu-l pe Heracle, încît se ascunde 
într-o amforă mare. 

A patra sarcină este capturarea Câprioarei din Cheroneea, un 
animal de mari dimensiuni care devastează recoltele din regiune. 
Căprioara are coarne de aur și este consacrată zeiţei Artemis, ceea 
ce înseamnă că nu trebuie să i se facă vreun rău. Ea aleargă foarte 
repede, drept care Heracle este obligat să o hăituiască timp de un 
an pînă cînd, obosită, se opreşte pe pantele muntelui Artemisium. 
Dar înainte s-o prindă, căprioara fuge din nou, trecînd înot rîul La- 
don în Arcadia. Heracle o răneşte cu o săgeată şi porneşte cu ea 
către Micene. Pe drum este oprit de Artemis şi de Apollo, care vor 
să-i ia animalul, căci nu ştiu ce sarcină are de îndeplinit. Heracle 
le explică situaţia şi ei îi îngăduie să-şi continue drumul. 

Următoarea încercare la care îl supune Euristeu este uciderea 
Păsărilor din Stimfal. Aceste zburătoare trăiesc în siguranță într-o 
pădure, dar pradă ţinutul înconjurător, semănînd groaza printre lo- 
cuitori. Ca să le gonească din copaci, Heracle foloseşte tocălii, căci 

zgomotul puternic sperie păsările. Ele zboară la loc deschis şi eroul 
le omoară cu săgețile. 

Pentru a şasea şi ultima dintre muncile din Pelopones, lui Hera- 
cle i se cere să curețe Grajdurile lui Augias, rege în Elida, fiul zeului 
Helios. Augias deţine o herghelie de cai impresionantă; caii aparți- 
nuseră cîndva lui Helios, dar ca urmare a neglijenţei, grajdurile s-au 
umplut pînă la refuz de gunoi. Asta înseamnă că ogoarele nu mai 
pot fi îngrăşate şi recoltele se împuţinează. Heracle cere — şi i se 
promite — o răsplată pentru aceste prestații înjositoare. Dar o dată 
treaba terminată, Augias reneagă înțelegerea şi eroul este silit să-l 
înfrunte. După ce cîştigă lupta şi se întoarce la Micene, Euristeu re- 
fuză să socotească sarcina printre munci, fiind vorba despre bani. 

Acţiunea se mută în Creta, locul celei de-a șaptea munci. Aceas- 
ta constă în prinderea Taurului lui Minos. Diverse tradiţii sugerează 
că animalul a ieşit din mare sub protecţia zeului Poseidon, ca repre- 
salii pentru anumite impietăţi ale regelui Minos; sau că soţia lui 
Minos a făcut o pasiune nefirească pentru el; sau că Zeus s-ar fi 
deghizat în taur ca s-o seducă pe Europa. În orice caz, Heracle se 
duce în Creta unde cere sprijinul lui Minos pentru a prinde fiara. 
Minos refuză să se implice direct, dar îi permite lui Heracle să în- 
cerce singur. După ce reuşeşte, Heracle predă taurul lui Euristeu, 
care vrea să-l dedice Herei. Duşmănindu-l în continuare pe Hera- 
cle, zeiţa eliberează taurul; animalul colindă ţinutul şi ajunge în Atica, 
unde seamănă panică pe cîmpia de lîngă Maraton. Potrivit tradiţiei, 
taurul este omorit de Tezeu, invidios pe reputaţia lui Heracle de uci- 
gaş de monştri. 

NOTĂ: Nu există nici o legătură între Taurul lui Minos și Mino- 
taurul ucis de Tezeu în labirintul palatului regal din Cnosos (vezi 
Ariadna, Tezeu şi Minotaurul, p. 183). 

A opta muncă implică furtul Iepelor lui Diomede. Patru animale 
feroce — Dein, Lampon, Podarg şi Xant — sînt legate cu lanţuri 
de fier în grajdurile regelui Traciei, hrănindu-se cu carne de om. 
Heracle eliberează caii şi pleacă cu ei, dar este atacat de soldaţii 
lui Diomede. Lăsînd iepele în grija lui Abder, unul dintre fiii lui 
Hermes, Heracle îl ucide pe Diomede şi hrănește iepele cu cadavrul 
lui. Deși îi înfrînge pe soldaţii lui Diomede, aliatul său Abder este 
ucis în luptă; înainte de a se întoarce la Micene, Heracle întemeiază 
oraşul Abdera în amintirea lui. Euristeu este în încurcătură şi nu 
ştie ce să facă cu ultimele achiziţii; drept care le dedică Herei, eli- 

berînd caii pe muntele Olimp. Dar iepele cad pradă unor răpitori 
şi mai feroce. 

Următoarea sarcină nu este asumată din porunca lui Euristeu, 
ci a fiicei sale Admete, care pretinde Cingătoarea Hipolitei, regina 
Amazoanelor. Cingătoarea este un simbol al autorității masculine, 
iar Hipolita a fost obligată de Ares, zeul războiului, să o poarte. La 
sosirea lui Heracle, ea renunță de bunăvoie la cingătoare. Văzînd 
că sarcina a devenit prea uşoară, Hera intervine şi stîmeşte duşmă- 
nie între Heracle şi Amazoane. În ciocnirea care urmează, Hipolita 
este ucisă şi Heracle se întoarce la torționarul său cu cea de-a noua 
muncă îndeplinită. 

Furtul Vitelor lui Gerion este cea de-a zecea sarcină a lui Hera- 
cle. Aparţinînd uriaşului cu trei capete, fiul lui Crisaor şi al Calirhoei, 
vitele pasc în insula Eritia din vestul Mediteranei, supravegheate 
de păstorul Eurition şi de cîinele de pază Ortrus, născut din legătura 
Echidnei cu Tifon. Pentru început, Heracle străbate deşertul Libiei; 
este atât de copleșit de căldură, încît ameninţă să-l doboare pe He- 
lios, zeul soarelui, cu săgețile. Helios îl imploră să n-o facă, drept 
care Heracle renunţă în schimbul cupei soarelui în care să poată 
traversa marea. Îl amenință pe Oceanos pentru furtuna stînită îm- 
potriva lui, şi furtuna se linişteşte; cînd ajunge pe insulă, Heracle 
îi răpune pe Eurition şi pe Ortrus cu o ghioagă masivă. Între timp, 
Gerion a aflat de sosirea lui Heracle şi se duce să-l înfrunte, dar eroul 
ucide uriașul cu mare uşurinţă. Mai greu îi este cu turma: fiind atât 
de mare, Heracle se vede silit să mîne vitele în grupuri mici spre 
Micene. 

NOTĂ: Cu prilejul călătoriei în vestul Mediteranei pentru a co- 
memora reușita traversării, Heracle a construit stîlpii Gibraltar şi 
Ceuta, cunoscuţi sub numele de Coloanele lui Hercule. 

Ultimele munci reprezintă cele mai severe probe de curaj şi te- 
nacitate. Lui Heracle i se cere să meargă în împărăţia lui Hades 
pentru Capturarea lui Cerber, dulăul cu cincizeci de capete, născut 
din Echidna și Tifon, cel care păzeşte porţile tărîmului subpămîn- 
tean şi se hrăneşte cu carne crudă. Deoarece era iniţiat în Misterele 
Eleusine, serbate în cinstea zeiței Demeter, Heracle este condus de 
Hermes pe drumul către lumea subpămînteană. Cu excepția Me- 
duzei şi a lui Meleagru, pe care îi ameninţă cu sabia pînă cînd Her- 
mes îl lămurește că cei doi sînt dincolo de moarte, umbrele morţilor 
fug din calea lui. Cînd ajunge la palatul lui Hades, zeul lumii sub- 

pămîntene îi permite să-l ia pe Cerber, cu condiţia ca Heracle să 
prindă dulăul fără să recurgă la arme. Eroul îşi învinge prada, înșfă- 
cînd-o de git, şi se întoarce cu ea la Euristeu, care este atît de îngro- 
zit de cele văzute, încît se ascunde din nou în amforă — drept care 
Heracle îi înapoiază animalul lui Hades. 

A douăsprezecea muncă a lui Heracle presupune aducerea Me- 
relor de aur ale Hesperidelor. Merele erau darul de nuntă oferit de 
Geea cu prilejul căsătoriei Herei cu Zeus. Ea le-a plantat în apro- 
pierea muntelui Atlas şi le-a dat în grija nimfelor Hesperide, dar 
fiicele lui Atlas aveau obiceiul să şterpelească merele, drept care 
zeiţa le-a pus sub paza unui șarpe monstruos cu o sută de capete, 
odrasla lui Cheto şi a Forcisei. Pentru a afla locul unde se află gră- 
dina Hesperidelor, Heracle este obligat să-l prindă pe Nereu, zeul 
mării, Şi să-i smulgă informaţia. Călătorind prin Libia, Egipt şi Ara- 
bia, el ajunge în munţii Caucaz unde îl eliberează pe Prometeu din 
încarcerare (vezi Prometeu, p. 189). Prometeu îi spune că numai 
Atlas poate să obțină merele, drept care Heracle se oferă să poarte 
pe umerii lui povara cerului cât timp uriașul le va fura. Atlas se în- 
toarce cu prada doar pentru a-l informa că are de gînd să-i ducă 
el merele lui Euristeu, lăsîndu-l pe Heracle să poarte povara ceru- 
lui. Heracle pare să fie de acord, dar îl roagă pe Atlas să preia de 
la el greutatea doar cît să-şi pună o perniţă pe umeri. Atlas acceptă, 
dar Heracle pune mîna pe mere şi se întoarce la Euristeu cu toate 
muncile îndeplinite. 


CATH MAGH TUIREADH 
(Primele două bătălii de la Moytura) 


CULTURĂ DE ORIGINE: celtică — irlandeză. 

PROVENIENŢĂ: preluat din tradiţii orale într-un număr mare de manuscrise 
care s-au pierdut, cunoscute sub numele generic de Leabhar Gabhala (Car- 
tea invaziilor). Cea mai mare parte a materialului s-a păstrat în Leabhar 
Laighnech: Cartea din Leinster, compilată prin anul 1160 de Aed Mac 
Crimtheinn [Institute for Advanced Studies, Dublin]. Mitul este relatat 
și în lucrarea istoricului irlandez Michael O'Cleirigh, publicată în anul 
1643, sursă la care se face referire în general. 

Potrivit convenției moderne, Leabhar Gabhala include așa-numitul Ciclu 
mitologic de povestiri care implică în linii mari divinitățile din Side, Tuatha 
de Danaan (poporul zeiței Dana), cel care i-a învins pe vechii locuitori 

ai Irlandei, firbolgii şi fomorii, ale cărui acţiuni s-au desfăşurat mai ales 
învaleariului Boyne. Prima bătălie de la Magh Tuireadh se referă la cuce- 
rirea firbolgilor, iar cea de-a doua are ca rezultat înfirîngerea fomorilor. 


Prima bătălie de la Magh Tuireadh care îi implică pe firbolgi [fir- 
bolg înseamnă, probabil, „boccegiu“: în timpul înrobirii lor de către 
fomori, firbolgii trebuiau să care saci cu pămînt din văi pe dealuri] 
are loc în sud-vestul districtului Mayo, în apropiere de Cong. Firbol- 
gii au venit în Irlanda pe urmele sau ca descendenţii tribului neme- 
dienilor, trib care a fost decimat de mai puternicii fomori, rămăşiţele 
lor refugiindu-se în Tracia şi Grecia. Cu timpul, firbolgii s-au elibe- 
rat din sclavie şi au devenit proprietari de pămînt prosperi. 

În perioada istoriei mitice a primei bătălii, conducătorul firbol- 
gilor, regele Marii Cîmpii, este Eochaidh Mac Erc, iar Tailtu, soția 
sa, este fiica conducătorului Ţării Morților [în onoarea căreia s-au 
celebrat pînă în vremurile modeme jocurile de la Tailltinn)]. Un nou 
val de invadatori soseşte în Irlanda, Tuatha de Danaan. Este o stirpe 
de zei veniţi din nord, înzestrați cu puteri magice. Ei aparţin lumii 
de dincolo, numită Side, şi aduc cu ei patru obiecte magice: Lia 
Fail (Piatra Destinului) de la Temuir, Colina lui Tara din districtul 
Meath, care va deveni piatra de încercare a regilor supremi ai Irlan- 
dei, căci „ţipă“ sub piciorul regelui legitim; arme magice, printre 
care sulița lui Lugh, tatăl lui Cu Chulainn; sabia lui Nuadu, regele 
războiului, şi cazanul uriaș al lui Dagda, zeul suprem. 

Animozitatea dintre firbolgi şi invadatori creşte şi dezlănțuie o 
bătălie de proporţii la Magh Tuireadh. În timpul conflictului, Nuadu 
(la romani: Nodens) îşi pierde braţul, dar în final firbolgii sînt în- 
frînți. Tuatha de Danaan ajunge să stăpînească întreaga Irlandă cu 
excepţia provinciei apusene Connacht. 

Mutilat, Nuadu este înlocuit cu Bres Mac Elatha, un domnitor 
tiranic a cărui obîrşie este de sorginte îndoielnică. Mama lui este 
Eriu, unul dintre aspectele zeiţei fertilităţii, aşa-numita Putere su- 
premă a Irlandei, şi face parte din Tuatha de Danaan. Tradiţia spune 
că Elatha, soțul ei şi regele fomorilor, este muritor. 

Sub domnia lui Bres se menţine o pace fragilă, dar Tuatha de 
Danaan este supus raidurilor dese ale fomorilor, care devin din ce 
în ce mai agresivi. Aceste făpturi sînt divinitățile demonice ale mi- 
turilor irlandeze, creaturile diforme care s-au luptat și cu neme- 
dienii. Temîndu-se de adevăratele intenţii ale lui Bres, Tuatha de 
Danaan îl detronează în favoarea lui Nuadu, pentru care zeul-medic 

Dian Cecht a făcut o proteză din argint care să-i înlocuiască mem- 
brul retezat. El devine cunoscut ca Nuada Argatlam (Nuadu cel cu 
braţul de argint). Izgonit, Bres caută să se răzbune; împreună cu 
mama sa, el organizează oastea fomorilor, aliindu-se cu înspăimîntă- 
torul Balor, zeul chior al morţii, al cărui sălaş se află pe insula Tory. 
Se spune că ochiul lui este atît de mare, încît sînt necesari cel puţin 
patru oameni ca să îi ridice pleoapa, iar privirea îi este atît de rea, 
încît oamenii mor de îndată ce cade asupră-le. 

O veche profeție susţine că Balor poate fi ucis doar de mîna 
propriului nepot, drept care, pentru a evita orice risc, el îşi întem- 
nițează unica fiică, pe Ethnea (Ethlinn), într-o peşteră îndepărtată. 
Aici ea creşte, păzită de douăsprezece însoțitoare, şi devine o fe- 
meie frumoasă. Ethnea rămîne întemniţată pînă cînd eroul local Cian, 
fiul lui Dian Cecht, ajutat de druida Birog, o descoperă şi se culcă 
cu ea. Ethnea rămîne însărcinată şi naşte trei gemeni. Cian le fecun- 
dează şi pe cele douăsprezece servitoare ale ei. Cînd descoperă cele 
întîmplate, Balor aruncă copiii într-o bulboană. Dar Lugh reuşeşte 
să scape şi este crescut de Manannan Mac Lir, zeul mării. El ajunge 
un mare minuitor al suliței, unul dintre epitetele ulterioare fiind Lugh 
Lamfhada (Lugh cel cu braţul lung). Totodată, devine zeul artelor 
şi meşteşugurilor. 

Nuada Argatlam renunţă la tron în favoarea lui Lugh şi îl în- 
deamnă să-i atace pe fomori. Aşa începe cea de-a doua bătălie de 
la Magh Tuireadh, purtată între Tuatha de Danaan și fomori. În 
punctul culminant, cumplitul Balor păşeşte înainte şi patru dintre 
slujitori îi ţin pleoapa ridicată. Tot ce cuprinde cu privirea piere, 
dar Lugh, care a rămas în urmă în aşteptare, se avîntă de îndată ce 
pleoapa se închide şi lansează cu praştia piatra magică (tarhlum) 
cu o asemenea forţă, încît ochiul lui Balor se înfundă în creier; lovi- 
tura îl omoară și doboară concomitent douăzeci și opt de războinici 
fomori. Fomorii sînt definitiv învinşi şi Tuatha de Danaan stăpi- 
neşte Irlanda pînă la venirea celților. 


BĂTĂLIA DE LA MU 
(Bătălia celor zece mii de spirite) 


CULTURĂ DE ORIGINE: chineză — daoistă. 
PROVENIENŢĂ: preluat din tradiţii orale în diverse texte şi pe obiecte de artă 
multe secole după evenimentul istoric real. Surse autorizate citează înregis- 

trările oficiale de la Shi Zhi şi scrierile lui Su-Ma Zhien (secolele II-I î.Cr.). 
Bătălia de la Mu a avut loc în anul 1122 î.Cr. Lupta s-a purtat între ordinea 
veche şi cea nouă a istoriei chineze, şi anume, între dinastiile Shang şi 
Zhou (Chou), dar ulterior conflictul a căpătat proporţii mitice, mutîndu-se 
în plan ceresc, între forțe şi ființe nemuritoare. Bătălia este exemplară, căci 
arată cum multe dintre divinităţile ordinii vechi deveniseră de prisos, fiind 
înlocuite cu nume şi personalități noi. Conflictul ceresc, cunoscut ca Bă- 
tălia celor zece mii de spirite, este reprodus în textele religioase daoiste, 
între care Cartea facerii nemuritorilor şi Catalogul spiritelor și nemuri- 
torilor. 

Metoda transliterării caracterelor chinezeşti variază. Am folosit aici sis- 
temul Pinyin, urmat în paranteze, unde este cazul, de sistemul Wade-Giles, 
mai des întîlnit. 


Conducătorii mitici sînt Zhou Wang (Chou Wang) (1154-1121 î.Cr.) 
din dinastia Shang, zeul sodomiei, căruia i se atribuie rolul de tiran 
malefic al vechii ordini, şi Wu Wang (aşa-numitul Rege Militar, 
cunoscut în existența pămîntească drept Fa, 1169-1116 î.Cr.), care 
devine primul conducător al dinastiei radicale, nou instaurate Zhou 
(Chou). În mitologia daoistă, întemeierea dinastiei este atribuită ta- 
tălui său, Xi Beh (Hsi Peh), deificat sub numele Wen Wang. 

De partea lui Wu Wang se află Zhiang Tzu-Ya (Chiang Lu-Shang 
în viaţa muritoare), generalul-erou care l-a părăsit pe Zhou Wang, 
alăturîndu-i-se lui Wen Wang, şi despre care se spune că îi înalță 
la rang de zei pe cei pe care i-a ucis în luptă. Prin puterea sa de a 
hotărî apoteoza s-au ivit multe divinităţi noi. Printre eroii noii di- 
nastii se numără şi Li No-Cha, un războinic fabulos despre care se 
spune că are o înălțime de şaizeci de picioare, opt braţe cu care mî- 
nuiește arme din aur şi trei capete cu cîte trei ochi fiecare. Glasul 
său face pămîntul să se cutremure, iar răsuflarea sa este fum albas- 
tru. El posedă o brățară magică din aur cu care, pe cînd era tînăr, 
l-a ucis pe unul dintre mesagerii Regelui Dragon ce îi era duşman. 
Foloseşte în luptă şi altă armă magică, aşa-numitul dispozitiv Vînt 
de Foc. 

Doi dintre războinicii lui Zhou Wang, spiritul stelei Tiao Ko 
(Feng-Shui în viața muritoare), şi generalul său, spiritul stelei Sang 
Men (Zhang Kuei Fang în viaţa muritoare), îl provoacă pe Li No- 
Cha la luptă pe viață şi pe moarte, dar sînt înfrînți de brățara lui din 
aur. În timpul ciocnirii, Li No-Cha îşi aude nuraele rostit de trei 
ori. În tradiţia daoistă, aceasta prevestește că hun (sufletul conștient 

care poate sau nu ajunge în paradisul ceresc) şi po (forţa vitală a 
corpului muritor) sînt sortite să se despartă. Li No-Cha s-a preschim- 
bat în lotus pe durata luptei şi se consideră ferit de o asemenea soartă. 

Îngrijorat că luptătorul său ar putea muri, Zhiang Tzu-Ya so- 
licită o audienţă la Wu Wang şi-i cere permisiunea să plece spre 
muntele sfint Kun Lun (în Hindukush], sălaşul Reginei Apusului, 
Xi Wang Mu (Hsi Wang Mu). Pe muntele Kun Lun se întîlneşte 
cu Yuan-Shih Tien-Kun, una dintre cele trei divinități supreme ale 
panteonului daoist, apoi cu Nan Zhi Xien-Weng (Nan Chi Hsien 
Weng), divinitatea-paznic care controlează durata vieţii muritorilor, 
aşa-numitul Bătrîn de la Polul Sud. Ca mijloc de prevedere, Nan 
Zhi Xien-Weng îl învaţă pe Zhiang Tzu-Ya să construiască un altar 
pe care să depună lista Promovărilor la Nemurire. 

În drum spre casă, Zhiang Tzu-Ya este oprit de Shen Kung-Pao, 
un fost aliat care a trecut de partea forțelor dușmane. Acesta încear- 
că să-l convingă şi pe el să schimbe tabăra şi să predea lista Promo- 
vărilor la Nemurire. Yuan-Shih l-a prevenit pe Zhiang Tzu-Ya ca 
în timpul călătoriei să nu răspundă nimănui care i se adresează pe 
nume, iar Shen Kung-Pao îl provoacă pe Zhiang Tzu-Ya la o între- 
cere de magie. Dacă Shen Kung-Pao iese învingător, Zhiang Tzu-Ya 
va trebui să distrugă lista. Shen Kung-Pao pretinde că este în stare 
să-şi taie capul şi să-l facă să plutească în spațiu. Văzînd că a reuşit, 
Zhiang Tzu-Ya îşi dă seama că a pierdut rămăşagul, dar Nan Zhi 
Xien-Weng intervine şi îl alungă pe Shen Kung-Pao cu vorbe grele. 

Lupta continuă și Zhao Kung-Ming, unul dintre generalii lui 
Zhou Wang, este ucis, iar cele trei surori nemuritoare ale sale, Keng 
San Ku-Niang (cele Trei Stăpîne ale Abluţiunii de la curtea cereas- 
că a lui Zhou Wang), sînt hotărîte să-i răzbune moartea. Ele folo- 
sesc Căldarea de Aur de Obirşie Tulbure (hîrdăul pentru abluţiuni) 
ca proiectil, dar aceasta este anihilată de Li No-Cha şi de arma Vînt 
de Foc. Puterea lor diminuată este preluată de Lao Tzu, un înțelept, 
păstrătorul arhivelor imperiale de la curtea lui Wu Wang. Una din- 
tre Stăpînele Abluţiunii încearcă să-l înjunghie pe înţelept cu foar- 
fecele ei de aur, dar el îndepărtează arma cu un gest şi cele trei surori 
sînt învinse. După restabilirea păcii, Zhiang Tzu-Ya le înalță la ran- 
gul de zeiţe-moaşe. 

Wen Wang, întemeietorul noii dinastii, este.rănit mortal de Lei 
Ku (Wen-Zhung Dai-Shih în viaţa muritoare), zeul tunetului, no- 
rilor şi ploii, unul dintre cei mai vechi miniştri ai lui Zhou Wang. 

EI are trei ochi — unul dintre ochi emite o rază ucigătoare — şi 
călăreşte un inorog negru care se deplasează cu viteza luminii. Wen 
Wang este readus la viață cu un elixir administrat de Jan-Deng Dao- 
Pen, alt locotenent al său, cel care a ucis-o pe Dou Mou, mama stelei 
polare. În plus, el l-a scos din luptă pe Tai Sui (Yin Zhiao în viaţa 
muritoare), zeul astrologiei, fiul lui Zhou Wang. (În altă tradiție, 
se spune că ar fi luptat de partea adversă.) 

Înfrînt, Lei Ku hotărăşte să se retragă pe muntele Yen Shan, 
dar trebuie să înfrunte o parte dintre generalii lui Wu Wang. Chih 
Zhing-Tzu, primul general, îl anihilează pe inorogul lui Lei Ku 
cu oglinda magică Yin-Yang. Lei Zhen-Tzu, aliatul său, îl despică 
în două cu bastonul. Yun Zhung-Tzu, al treilea general, îi taie calea 
lui Lei Ku; acesta încearcă să fugă şi lansează trăsnete magice care 
transformă victima în scrum. În pacea care se va încheia, Zhiang 
Tzu-Ya îi va atribui lui Lei Ku un rol nou în panteon, cel de zeu 
al furtunii. 

În final, Wu Wang, fiul lui Wen Wang, atacă trupele lui Lei Ku 
şi le înfrînge, punînd capăt vechii dinastii şi deschizînd calea ce- 
lei noi. 


FIUL LUI MUNJEM MALIK 


CULTURĂ DE ORIGINE: tribul Kafir [Nuristan, centrul Hindukushului). 

PROVENIENŢĂ: preluat din tradiţii orale consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 
În acest mit există elemente sociale puternice, evidențiind o societate 
profund șovină, în care toate femeile sînt considerate cetățeni de categoria 
a doua, avind deseori porniri nefaste sau demonice. Mitul subliniază ne- 
ajunsurile poligamiei şi importanța devotamentului familial. În plus, re- 
flectă credința şamanescă în animism sau în schimbarea înfățișării. 


Munjem Malik, zeul pămîntului, odinioară rivalul divinității su- 
preme Imra, are două soţii (probabil, demoniţe), dar nu prea ţine 
la nici una. Într-o zi întîlneșşte şi se îndrăgostește de o fată foarte 
frumoasă cu părul negru şi o ia de soție. Cînd rămîne însărcinată, 
zeul îi dă un clopoțel din care să sune dacă naşte în lipsa lui. Cele- 
lalte soţii o chinuie pe fată într-un asemenea hal, încît ea agită clo- 
poţelul în disperare. Munjem Malik se ridică prin podeaua casei şi 
îi spune mîniat să sune numai dacă este îndreptățită. 

Cînd fata intră în chinurile facerii, soțiile geloase opresc clopo- 
țelul şi, prin puteri demonice, aduc pe lume doi copii, un băiat şi 
o fată, fără ca tînăra mamă să ştie. Ea acceptă că este stearpă, iar 
Munjem Malik îi taie drept pedeapsă nasul. Între timp, demonițele 
aruncă pruncii în staulul taurilor, sperînd să piară, dar copiii stau 
nevătămaţi pe coamele vitelor sugîndu-şi liniștiți degetele. Demo- 
niţele îi pun apoi într-un cufăr, cu intenţia de a-i lăsa în voia soartei 
pe apele rîului, dar Lunang, zeiţa rîului, hotărăşte ca gemenii să nu 
plutească spre vărsare, unde se află intrarea în lumea subpămîn- 
teană şi unde îi aşteaptă moartea, ci către lacul sacru al lui Imra, 
pe pajiștile înalte ale munților. 

Imra acceptă copiii, dar soția lui, tot demoniţă, îi trimite la mama 
ei sub un pretext fals, menit a-i ucide în final. Din întîmplare, scri- 
soarea fatală cu instrucţiunile către soacra lui Imra este intercep- 
tată de omul Amawal-ra, care o modifică din condamnare la moarte 
în pomelnic de laude. Băiatul, al cărui nume este tot Munjem Malik, 
e conştient de uneltirile împotriva lui şi a surorii sale. El ia de pe o 
poliţă nasul mamei sale şi pasărea care stătea alături. Fuge cu sora 
sa, dar altă pasăre o alertează pe bătrînă şi ea se ia după ei. Băiatul 
rupe unul dintre picioarele păsării lui şi demoniţa începe să şchio- 
păteze. Atunci băiatul strivește pasărea; bătrîna şi fiica ei mor, de- 
oarece zburătoarea conţinea spiritele amîndurora. 

Băiatul se întoarce pentru o vreme la Imra, devine fierar itine- 
rant, şi porneşte într-o călătorie spre casa mamei lui. Se lasă servit 
cu lapte bătut, iar cînd ea îl recunoaşte drept fiu, el o mustră pentru 
faptul de a-l fi neglijat pe cînd era prunc. Înțelegînd ce s-a petrecut, 
el se domoleşte şi îi pune nasul la loc. Se transformă din nou în co- 
pil, i se aşază în poală, iar sînii ei se umplu cu lapte. Băiatul devine 
un bărbat înzestrat cu o forță supranaturală şi pleacă să-şi ucidă 
tatăl, pe care îl loveşte atît de năprasnic cu măciuca, încît bătrînul 
Munjem Malik intră în pămînt. Numai capul, încă viu, îi rămîne 
afară, în timp ce pămîntul văii îi acoperă cadavrul. Zeul pămîn- 
tului zace de-atunci la Arte, în partea superioară a văii Parun din 
Nuristan. 

PRYDERI 


CULTURĂ DE ORIGINE: celtică — galeză. 
PROVENIENŢĂ: preluat din tradiţii orale şi conexat tematic la sagaua epică 
Mabinogion. 


Rhiannon, fiica lui Hefaidd Hen, zeul lumii subpămîntene, este lo- 
godită cu Pwyll, Stăpînul Dyfed-ului, care s-a îndrăgostit într-o 
zi de ea pe cînd fata trecea călare pe un mînz alb. Unul dintre mu- 
safirii la ospăţul de logodnă este Gwawl, şi el un membru al oştilor 
lumii subpămîntene. Gwawl se îndrăgosteşte de Rhiannon și cînd 
solicită o favoare de la Pwyll, i se promite cu mărinimie tot ce-şi 
doreşte. Gwawl pretinde atît ospăţul, cît şi viitoarea mireasă; onoa- 
rea îl obligă pe Pwyll să accepte. Rhiannon nu doreşte să se mărite 
cu Gwawl și îi dezvăluie lui Pwyll secretul prin care rivalul lui poa- 
te fi învins. La noul ospăț de nuntă, Pwyll soseşte deghizat și scoate 
o traistă goală, cerînd să-i fie umplută cu mîncare. Traista are pro- 
prietăţi magice şi nu poate fi umplută decît dacă, potrivit lui Pwyll, 
cineva de obîrşie nobilă intră în ea şi îndeasă conţinutul cu picioa- 
rele. Îndatoritor, Gwawl acceptă și este prins în traistă; scutierii lui 
Pwyll încep să croiască traista cu bitele pînă cînd Gwawl cere îndu- 
rare şi renunţă la pretenţii, Rhiannon devine soția lui Pwyll. 

Rhiannon naşte un fiu pe nume Pryderi, care este răpit din lea- 
găn de o gheară monstruoasă, trimisă probabil din lumea de din- 
colo la porunca înfrîntului Gwawl. Temîndu-se ca vina să nu cadă 
asupra lor, moaşele mînjesc faţa lui Rhiannon cu sînge, ca și cum 
şi-ar fi devorat propriul copil. Drept penitenţă, Rhiannon este con- 
strînsă să ducă o viaţă de slugă: ea stă în locul unde descalecă mu- 
safirii şi se oferă să-i ducă în spinare la castel. De Pryderi nu se 
ştie numic pînă în ajunul lunii mai, cînd este găsit de Teimyon Turf 
Liant într-un grajd, pe cînd păzea o iapă pe cale să fete. Gheara în- 
cearcă să înșface şi mînzul nou-născut, dar este parată de Teirnyon, 
care îl ia pe micul Pryderi și îl creşte ca pe propriul copil. Pe mă- 
sură ce băiatul creşte, Teimyon observă cît de tare seamănă cu Pwyll 
Şi se simte obligat să înapoieze copilul părinţilor legitimi, elibe- 
rînd-o astfel pe Rhiannon de penitență. 

Ajuns la vîrsta bărbăţiei, Pryderi se îndrăgosteşte şi se căsăto- 
reşte cu Cigfa, fiica lui Gwyn Gohoyw, iar la moartea tatălui moş- 
teneşte titlul de Stăpîn al Dyfed-ului. În tot acest timp, rudele lui 
Gwawl au ticluit planuri de răzbunare; ţinutul cade sub stăpînirea 

unei vrăji ursite de Llwyd ap Cil Coed, vărul lui Gwawl. Pryderi, 
Rhiannon şi Manawyddan, noul ei soţ, pleacă la vînătoare; Pryderi 
este prins şi înlănțuit de un vas din aur într-un castel din lumea de 
dincolo. Rhiannon este la rîndu-i prinsă în apropierea castelului şi 
întemniţată. Sînt salvați de Manawyddan, care rupe vraja lui Liwyd 
prin marea-i viclenie şi isteţime. 

Pryderi îşi găseşte sfîrşitul în timpul războiului dintre regatele 
Gwynedd şi Dyfed. Cauzele profunde ale conflictului trebuie cău- 
tate în dușmănia dintre Gwydion, fiul vrăjitorului Don, Gilfaethwy, 
fratele său, şi Math, unchiul lor, fraţii fiind acuzaţi de răpirea Goewi- 
nei, fata care-l îngrijea pe Math. Dar scînteia războiului s-a aprins 
cînd porcii lui Pryderi, singurii porci domesticiţi din întreaga lume 
celtică, primiţi în dar de la zeul subpămîntean Arawn, sînt furați. 
Pentru a pune mîna pe ei, Gwydion se deghizează şi se duce la curtea 
lui Pryderi. În schimbul porcilor, el își oferă caii, câinii şi harna- 
şamentele corespunzătoare. Dar după ce tîrgul se încheie și porcii 
sînt mînaţi spre Gwynedd, Pryderi descoperă că bunurile pe care 
le-a obținut prin troc sînt făcute din ciuperci care își recapătă ime- 
diat forma. 

Pryderi îl urmăreşte pe Gwydion, dar este ucis în lupta care 
urmează. Gwydion şi Gilfaethwy sînt hăituiți fără milă de Math 
Şi de rudele lui; în cele din urmă, fraţii sînt prinşi şi transformați 
mai întîi în cerbi, apoi în scroafe şi, în final, în lupi pe o durată 
de trei ani. 


RAMAYANA 
(Aventurile lui Rama) 


CULTURĂ DE ORIGINE: hindusă epică — puranică [India]. 

PROVENIENŢĂ: preluat din textul epic Ramayana lui Valmiki şi din literatura 
puranică ulterioară. Rama yana a fost scrisă în perioada 300 î.Cr.—300 d.Cr. 
În esenţă, se povesteşte răpirea soției Domnului Rama de o divinitate străină 
(din Sri Lanka), eliberarea şi soarta ei ulterioară. Ramayana serveşte şi la 
introducerea în context dramatic a mai multor divinități importante ale 
panteonului hindus. 
La primul nivel, epopeea este povestea unei divinități hinduse care în- 
fruntă şi învinge un rege-demon străin, dar are şi substrat moral. Rama 
este înfățişat mai degrabă ca erou muritor decît ca zeu; în momentul scri- 
erii epopeii, nu se punea problema să i se atribuie lui Rama statutul de 

avatar al lui Vişnu. În pofida atitudinii vădit nepăsătoare a lui Rama față 
de Sita, soţia sa, cei doi rămîn fideli unul altuia, fiind veneraţi pentru 
trăinicia căsătoriei lor. 

Cultul lui Rama este cunoscut începînd din secolul al XI-lea d.Cr.; mitul 
a cîştigat o imensă popularitate nu doar pe subcontinentul indian, ci şi 
în multe părți din Orientul Îndepărtat, inclusiv în Thailanda şi în Indo- 
nezia — mai ales în Java, unde a fost tradus în javaneză în jurul anu- 
lui 900. Epopeea conţine numeroase intrigi secundare, dar esenţa este 
redată mai jos. 


Zeul Rama (Graţiosul), cea de-a şaptea încarnare a zeului creator 
hindus Vişnu, o ia de soție pe Sita (Brazdă), una dintre încamnările 
zeiței Lakşmi. În epopee, Rama este descris ca regele ținutului 
Ayodhya, fiind fiul lui Dasaratha şi al Kausalyei. Sita reprezintă 
soţia indiană perfectă, un model de fidelitate şi supunere; este răpită 
chiar la începutul căsătoriei de Ravana, regele şi divinitatea condu- 
cătoare a demonilor Rakşa din Lanka [Sri Lanka]. Ravana este 
un războinic versat, poartă pe corp urmele multor bătălii, dar este 
Şi un magician capabil să-şi schimbe forma după plac. El o prinde 
pe Sita, străbate cu ea cerurile (în carul său) şi o întemniţează. În 
pofida încarcerării, Sita reuşeşte să nu fie violată, rămînîndu-i fi- 
delă lui Rama. 

Rama obţine sprijinul regelui-maimuţă Hanuman, fiul lui Pa- 
vana, zeul vînturilor. Acesta devine slujitorul credincios al lui Rama 
Şi adună din păduri o armată de maimuțe. Rama îi porunceşte să 
pornească în căutarea Sitei. La început nu reuşeşte, dar pînă la urmă 
află unde este închisă. Făcînd un salt enorm, Hanuman trece marea 
din India în Lanka şi se îndreaptă spre fortăreaţa lui Ravana. (Într-o 
versiune paralelă, el construieşte un pod de piatră peste o trecă- 
toare.) Schimbîndu-şi mereu înfăţişarea, Hanuman caută orașul fără 
să poată fi observat. La început nu reuşeşte să dea de urma Sitei, 
dar apoi află că este ascunsă într-o pădure din apropiere. 

Sita este în cele dinurmă descoperită şi se dă o luptă între arma- 
tele lui Rama şi Hanuman, pe de-o parte, şi cea a lui Ravana, pe 
de altă parte. Hanuman pare să-l învingă pe Ravana şi încearcă 
să-l pedepsească pentru crimă, dar el însuşi este blocat și luat prizo- 
nier, apoi i se dă foc cozii. Făcînd uz de puterile-i divine, el scapă 
Şi aprinde cu coada în flăcări întregul ţinut Lanka. Ravana contra- 
atacă în forță armatele zeilor indieni, deşi este îndemnat la reţinere 

de fratele său mai mic, care îl părăseşte în cele din urmă, trecînd 
în tabăra adversă. 

Între timp, Sita stă întemnițată. Rama şi Hanuman asediază 
Lanka. Armata maimuţelor, țipînd şi mușcînd, smulg copaci şi ri- 
dică din loc stînci, pe care le folosesc ca proiectile, în timp ce for- 
ţele demonice ale lui Ravana răspund cu ghioage, topoare şi săgeți. 
Hanuman zboară de două ori spre Himalaya după plante de leac 
pentru oștenii-maimuță răniți. Rama şi adversarul său ajung față-n 
față şi puţin lipseşte ca Ravana să-l învingă pe eroul indian, făcînd 
ca mulțimea de capete tăiate să crească la loc imediat. Dar Rama 
se bizuie pe magia supremă a armei sale, adică pe arcul său, şi Ra- 
vana este ucis. Cînd, în final, asediul reuşeşte, Hanuman este trimis 
la Sita s-o roage să se întoarcă la Rama. Sita îşi reia locul legitim 
alături de Rama; după ce îşi îndeplineşte misiunea, Hanuman se 
întoarce în pădure împreună cu ostaşii-maimuţă. 

Dar Rama se îndoieşte profund de fidelitatea Sitei din perioada 
prizonieratului, se poartă urît cu ea şi, în cele din urmă, o respinge. 
Sita ameninţă să se imoleze prin puterea propriei purități şi, pentru 
o vreme, Rama o primeşte cu silă înapoi. Cînd rămîne însărcinată, 
dubiile lui Rama revin şi o izgonește; în exil, Sita naște doi gemeni. 

Sita este profund nefericită şi-şi doreşte moartea. Mamei sale, 
pămîntul, i se face pînă la urmă milă de ea. Din pămînt se ridică 
un tron de aur şi Sita se aşază pe el. Apoi tronul se cufundă în pă- 
mâînt pentru totdeauna; dîndu-şi seama prea tîrziu de pierderea sufe- 
rită, Rama își va plînge în veci mult ponegrita soţie. 


RUDRA, ȘIVA 
ȘI DISTRUGEREA ORAȘULUI DEMONILOR 


CULTURĂ DE ORIGINE: hindusă epică [India]. 

PROVENIENŢĂ: preluat din textul epic Mahabharata, scris în perioada 
300 î.Cr.—300 d.Cr., care povesteşte în esenţă bătălia dintre clanul Pandava 
Şi verii rivali Kaurava. Mitul serveşte şi la introducerea în context dramatic 
a mai multor divinităţi importante ale panteonului hindus. 
Faptul că Şiva distruge forțele demonilor scoate în evidenţă o concepţie 
hindusă adînc înrădăcinată, potrivit căreia cosmosul este amenințat cu 
anihilarea dacă și cînd se adună laolaltă forțe disparate ale naturii. În acest 
exemplu, trei oraşe, reprezentînd paradisul, cerul şi pămîntul, se conto- 
pesc cu rezultate apocaliptice. 

Tarakakșa, Kamalakşa şi Vidyunmalin, fiii demonului învins Ta- 
raka, practică o asceză severă şi îi cer zeului creator Brahma darul 
nemuririi. EI le spune că acest lucru este imposibil, dar le acceptă 
a doua cerere, şi anume, ca cei trei să construiască trei oraşe care 
să dureze o mie de ani, iar apoi să se contopească într-un oraş mare 
pe care Şiva, sub aspectul înfricoşătorului Rudra, să îl distrugă ca 
semn al morţii fraților. 

Demonii îl folosesc pe Vişvakarman, arhitectul zeilor (a cărui 
credință este ambivalentă, comparabilă cu cea a lui Loki în mitul 
nordic), pentru a construi cele trei oraşe: cel din aur al lui Tarakakșa, 
cel din argint al lui Kamalakşa şi cel din fier al lui Vidyunmalin. 
Oraşele simbolizează cele trei stări ale cosmosului: paradisul, cerul 
şi pămîntul. În orașul din aur, prin puterea ascezei, fiul lui Tarakakșa 
creează un lac magic care îi poate readuce la viaţă pe eroii-demoni 
ucişi. Dîndu-şi seama că au dobîndit din greşeală puterea nemuririi, 
locuitorii oraşelor oprimă şi terorizează restul lumii, dînd dovadă 
de multă intoleranță şi brutalitate. 

Indra, conducătorul zeilor, împreună cu Marut-ii, zeii furtunii, 
atacă cele trei oraşe, dar nu reuşeşte să le supună. Speriaţi de puterea 
dezlănţuită, zeii se duc la Brahma şi îşi expun temerile. Brahma le 
spune că orașele pot fi doborîte cu o singură săgeată trasă din arcul 
lui Şiva (sub aspectul Rudra). Atunci toţi practică asceza şi procla- 
mă Vedele texte sacre, abia apoi i se pot înfăţişa lui Şiva. EI îi pri- 
meşte cu prietenie, iar Brahma îi relatează cum, cu mult timp în urmă, 
a făcut o favoare conducătorilor celor trei oraşe, favoare folosită 
împotriva omenirii. Şiva este de acord că demonii trebuie distruși, 
dar această sarcină nu o poate îndeplini de unul singur: toți zeii, 
„impregnaţi“ cu puterile speciale pe care el, Şiva, le va invoca, tre- 
buie să-şi unească forțele. EI le va insufla jumătate din întreaga lui 
putere. 

Zeii susțin că, dacă vor prelua jumătate din puterea lui Șiva, 
nu vor fi în stare să o „ducă“, dar dacă Şiva va prelua jumătate din 
puterile /or luate laolaltă, el o va putea folosi mai eficient. Șiva 
este de acord, iar zeii îi pregătesc arme foarte puternice. Carul său 
cosmic este modelat de Vişvakarman din trupul pămîntului, barda 
sa este făcută din muntele Mandara, iar sulițe îi sînt constelaţiile. 
Vişnu, Soma şi Agni făuresc împreună cumplita săgeată a răzbu- 
nării. Caii înhămaţi la car sînt Indra, conducătorul zeilor, Varuna, 
zeul apelor, Yama, stăpînul morţilor, și Kubera, zeul bogățiilor. În 

car sînt puse armele lui Șiva şi Vedele sacre, iar marele zeu se în- 
văluie în flăcările energiei sale imuabile. 

Șiva solicită un vizitiu; nu se oferă nimeni şi zeii îi cer lui Brahma 
să numească pe cineva pe măsura acestei sarcini. Brahma însuşi 
se urcă în car şi ia hăţurile. Şiva, sub înfăţişare de taur, scoate un 
muget cumplit şi se repede asupra celor trei oraşe. Cînd trage de 
coarda arcului și ținteşte, vibraţiile sînt atît de puternice, îricât carul 
este gata să se răstoarne, dar Vişnu își ia şi el înfăţişare de taur şi-l 
sprijină. În momentul în care Şiva se pregăteşte să lanseze proiectilul 
atotdistrugător, cele trei orașe se contopesc într-unul. Trec o mie de 
ani. Şiva sloboade săgeata şi demonii sînt nimiciţi, aruncaţi în ocean 
acolo unde asfinţește soarele, iar oraşul lor arde pînă la temelie. 

Deși mitul se încheie pe o notă apocaliptică, Şiva refuză să trans- 
forme întreaga lume în scrum... de data aceasta. Sfîrşitul lumii este 
deocamdată departe. 


SUN HOU-TZU (SUN HOU-SHI) 
(Călătorie spre Soare-Apune) 


CULTURĂ DE ORIGINE: chineză — daoistă şi buddhistă. 

PROVENIENȚĂ: consemnată în diverse texte și pe obiecte de artă, Călătorie 
spre Soare-Apune nu este probabil decît o lucrare de divertisment, deşi 
prezintă o remarcabilă coloratură daoistă şi buddhistă, redînd aspectele 
mai elevate ale eforturilor omeneşti ce prevalează asupra celor mai puţin 
meritorii. Deşi o mare parte a întîmplărilor sînt evident fictive, povestea 
se bazează pe călătoria istorică a călugărului Xuan Kang (Hsuan Tsang) 
în India, în timpul dinastiei chineze Tang (618-906 d.Cr.), pentru a aduce 
înapoi textele religioase buddhiste. 

Modalitatea transliterării caracterelor chinezeşti variază. Am folosit siste- 
mul Pinyin, urmat între paranteze, unde este cazul, de sistemul Wade-Giles, 
aplicat mai frecvent. 


Sun Hou-Tzu (Sun Hou-Shi) este Regele-Maimuţă (numit și Sun 
Wu-Kong), titlu dat de Yu Huang Shang Di, Împăratul de Jad, cînd 
s-a născut dintr-o piatră pe muntele Hua Kuo Shan. Sun Hou-Tzu 
devine curînd turbulent şi peste măsură de înfumurat. El obține o 
armă magică de la Ao Guang, Regele-Dragon, dar îi dă o întrebu- 
ințare nepotrivită şi este mustrat de Împăratul de Jad, care îl face 
Rîndaş-Șef la Grajdurile Cerești, pentru a-l împiedica să comită 
fapte rele. Dar nu rămîne aici multă vreme; se întoarce la fortăreața 

de pe munte, unde provoacă alte necazuri, devenind şi mai plin de 
sine. Primeşte sarcina să păzească Piersicile Nemuririi, dar simţin- 
du-se nedreptăţit pentru că nu a fost invitat de Xi Wang Mu (Hsi 
Wang Mu), Regina Cerului de la Apus, la Sărbătoarea Piersicilor, 
el le mănîncă. 

Sun Hou-Tzu se poartă atît de urit, încît zeii hotărăsc să-l pe- 
depsească. După cîteva încercări neizbutite, îl prind cu un inel ma- 
gic şi cu ajutorul lui Tien Gou (T'ien Kou), Dulăul Ceresc. Curtea 
Cerească îl condamnă la moarte, dar dat fiind că Regele-Maimuţă 
a mîncat Piersicile Nemuririi, sentinţa nu are efect; exasperat, Buddha 
îl întreabă ce l-ar satisface. El răspunde că vrea să fie cel puţin Con- 
ducătorul Universului. Buddha este de acord ca Sun Hou-Tzu să 
acceadă la această poziție supremă, cu condiţia de a putea sări din- 
colo de „atingerea“ lui Buddha. Regele-Maimuţă acceptă provo- 
carea şi face un salt în spaţiu. Sare atît de sus, încît atinge marginea 
universului, unde îşi scrie numele, pentru a dovedi că a ajuns acolo. 
Cînd se întoarce, Buddha îi arată cu detaşare iscălitura în palma 
miinii sale şi Regele-Maimuţă este obligat să se recunoască învins. 

Buddha hotărăşte să dea o întrebuințare constructivă ingeniozi- 
tăţii ticălosului şi îi porunceşte să-l călăuzească pe călugărul Xuan 
Kang (Hsuan Tsang), călare pe un Cal Alb, către India, pentru a 
obţine scrierile buddhiste sacre. Călătoria este primejdioasă; cuplul 
întîlneşte mulți duşmani, printre care Ursul Negru, un porc mon- 
struos numit Zhu Ba-jai şi un uriaş, pe Sha Ho-Shang. Zhu Ba-jai 
fusese cîndva funcţionar la curtea Împăratului de Jad, dar a fost re- 
încamnat în porc deoarece încercase s-o seducă pe fiica suveranului. 
EI şi-a mîncat de îndată părinţii porcini şi s-a stabilit pe muntele 
Fu-Ling, unde îi ataca pe călători cu grebla. Sha Ho-Shang fusese 
odinioară ministru, dar a căzut în dizgrație cînd a spart o cupă de 
cristal. Drept pedeapsă, a fost reîncarnat în căpcăun canibal. Toţi trei 
sînt convinşi de Boddhisattva sau de Guan Yin, emisara lui Buddha 
(zeiţa-paznic cea binefăcătoare, versiunea daoistă a buddhistului 
Avalokiteşvara şi apoteoza prințesei Maio Shan, vezi p. 264), să 
se alăture pelerinilor. Într-un moment al călătoriei, călugărul și Re- 
gele-Maimuţă se văd obligaţi să ceară ajutorul zeiţei Guan Yin în 
confruntarea cu un demon extrem de răuvoitor. Cu alt prilej, ei în- 
tîlnesc cîțiva preoți daoişti care îi constrîng să presteze munci jos- 
nice; abia după ce Regele-Maimuţă ucide trei demoni, conducătorul 
preoților îi ridică pe buddhişti la un statut egal cu cel al daoiştilor. 

Cei doi pelerini ajung la Rîul Maternităţii şi, fiind însetaţi, beau 
apă. Se trezesc însărcinaţi şi trebuie să înghită un „antidot“ din Iz- 
vorul Avortului. Ajung apoi în Regatul Femeilor, Xuan Kang scapă 
ca prin urechile acului de seducţia reginei şi de cursa întinsă de cele 
Șapte Femei-Păianjen! 

În continuarea călătoriei, Regele-Maimuţă este confruntat cu 
şi trebuie să-şi învingă a/ter ego-ul; ei traversează un munte vulca- 
Nic, recuperează tezaure religioase de la un căpcăun şi sînt întem- 
nițați de un demon care se dă drept Buddha şi care pretinde pentru 
eliberarea lor intervenţia specială a Împăratului de Jad. Cu alt prilej, 
se afundă într-un smîrc din fructe putrede pe Muntele Prunelor: 
porcul este aici în mediul său, deschizînd calea cu rîtul. În repetate 
rînduri, puterile supranaturale și simpla ingeniozitate a Regelui-Mai- 
muţă sînt chemate să-l salveze pe Xuan Kang, o dată, însuşi Buddha 
îl scapă pe călugăr dintr-o situație deosebit de grea, eliberîndu-l din 
mîinile demonilor. 

Drumul durează paisprezece ani, timp în care Xuan Kang și 
Regele-Maimuţă călătoresc prin nouă regate şi străbat multe mii 
de mile pînă să obţină textele sacre buddhiste. Se întorc în China 
cu 5048 de volume, pe care le oferă împăratului Tai Kung. 


OIDHE CLOINNE UISNEACH 
(Surghiunul fiilor lui Uisnagh) 


CULTURĂ DE ORIGINE: celtică — irlandeză. 

PROVENIENŢĂ: preluat din tradiții orale, probabil încă din secolul al VIII-lea d.Cr., 
de Snechan Torpeist, bardul suprem al Irlandei, în Cartea lui Druimm 
Snechtai. Cartea s-a pierdut şi nu s-au păstrat copii anterioare secolului 
al XI-lea. Versiunea completă este inclusă în Leabhar Laighnech: Cartea 
din Leinster, compilată în jurul anului 1160 de Aed Mac Crimtheinn [Institute 
for Advanced Studies, Dublin]. Convenţiile moderne încadrează mitul în 
Ciclul Ulaid (Ulster) sau Craobh Ruadh (Ramura Roşie), din punct de 
vedere istoric, ciclul relatează un conflict de durată între clanul/clanurile 
din Ulaid care trăia/u în regiunea Armagh, provincia Ulster de astăzi, şi 
alte clanuri stabilite mai la sud, în Connacht (Connaught). 

Mitul îşi are originea în şi descrie o perioadă în care monarhia din Ulster 
se afla în declin galopant. EI încearcă să ofere o explicaţie a moştenirii 
politice a Ulsterului şi să stabilească motivul pentru care mulți luptători 
din Ulaid (cu excepţia lui Cu Chulainn, care nu apare în mit) se aflau sur- 

ghiuniţi la Connacht în momentul marelui raid după vite 7ain bo Cuailgne. 
(În unele traduceri, mitul este identificat cu Povestea Deirdrei.) 


Fedilmid Mac Dall, bardul regelui Conchobhar Mac Nessa din 
Ulster, desfată căpeteniile din Ulaid la o petrecere noctumnă. În casă, 
soţia însărcinată a lui Fedilmid scoate un țipăt; Sencha Mac Ailella, 
mai-marele judecătorilor şi barzilor din Ulster, porunceşte să fie 
adusă în sală şi întrebată de ce ţipă aşa de tare. 

Femeia se întoarce spre Cathbad, marele druid, şi-i spune că 
nu are cunoştinţă de natura strigătului venit din pîntece. Cathbad 
prezice că ea poartă în pîntece un copil care va deveni o fată excep- 
țional de frumoasă, înaltă, cu părul bălai şi ochii cenuşii-verzui: 


Buze sîngerii îi vor încadra dinţii fâr” de cusur, 
Regine măreţe îi vor pizmui formele desăvîrşite, inegalabile. 


Dar Cathbad prezice că fata va fi cauza multor nenorociri din Ulster. 
El rosteşte numele copilului — Deirdre — şi avertizează că, dato- 
rită ei, marii eroi din Craobh Ruadh — cei trei fii ai lui Uisneach 
(Usna), Naoise, Ainle și Ardan — vor fi surghiuniţi şi ucişi. Tinerii 
războinici cer moartea copilului, dar Conchobhar promite că îl va 
ţine departe şi va avea grijă de el. 

Aşacum prevăzuse Cathbad, Deirdre devine o fată extraordinar 
de frumoasă, iar gelosul Conchobhar o ascunde de restul curții. 
Numai doica Lebarcham are voie să-i stea în preajmă. 

Deirdre se îndrăgosteşte la nebunie, din povestiri, de Naoise, 
cel mai mare dintre frații Uisneach, şi se strecoară să-l vadă cum 
cîntă pe meterezele de la Emain Macha. Deirdre îşi mărturisește 
dragostea, iar cînd el îi aminteşte de profeția lui Cathbad, ea se 
agaţă de el, cerîndu-i să o ducă de-acolo. Pe măsură ce cîntă, profe- 
ţia se-mplineşte, căci oamenii din Ulster se ridică la luptă unul îm- 
potriva celuilalt. Ainle şi Ardan vor să-l oprească pe Naoise, dar 
cînd descoperă ce s-a-ntîmplat, cei trei hotărăsc să părăsească pro- 
vincia şi o iau pe Deirdre cu ei. 

Cei patru fug de Conchobhar şi umblă ani în şir din fortăreață-n 
fortăreață, protejaţi vremelnic de diverşi regi şi căpetenii militare. 
În cele din urmă părăsesc Irlanda și se angajează mercenari la regele 
din Alba (Scoţia). Conchobhar îi urmărește necontenit. 

Temîndu-se că înspăimîntătoarea profeție a lui Cathbad se va 
împlini, fraţii Uisneach o ţin ascunsă pe Deirdre, dar intendentul 
regelui o zăreşte şi-i aduce la cunoştinţă acestuia că a găsit o femeie 

demnă de majestatea sa. Regele îl însărcinează să o peţească în nu- 
mele său, dar ea îi relatează totul lui Naoise şi cei patru sînt din 
nou siliți să fugă, de data aceasta pe o insulă îndepărtată. Căpete- 
niile din Ulaid se adresează lui Conchobhar, îndemnîndu-l să le 
permită refugiaților să revină în siguranță; el pare să accepte recon- 
cilierea, drept care îl trimite pe Fergus Mac Roth să-i invite pe frați 
acasă. Fergus le garantează solemn securitatea, dar este păcălit şi 
rămîne în urmă; fraţii se îndreaptă spre Emain Macha împreună 
cu Deirdre, protejaţi numai de Fiacha, fiul lui Fergus. La sosirea 
grupului, Eogan Mac Durthacht, unul dintre scutierii lui Concho- 
bhar, îl atacă pe Naoise cu lancea și îi frînge spinarea. Fiacha se 
aruncă peste Naoise ca să-l protejeze, dar lancea lui Eogan îi stră- 
punge pe amîndoi, ucigîndu-i. Fraţii mai tineri sînt urmăriți şi ucişi, 
iar Deirdre este dusă legată la Conchobhar. 

Cînd Fergus şi aliaţii săi, printre care Dubthach şi Cormac, află 
despre omoruri, pornesc într-o misiune de răzbunare, ucigînd mulți 
dintre oamenii lui Conchobhar. În final, trei mii de rebeli sînt siliți 
să părăsească Ulaidul şi să se stabilească într-o relativă siguranță 
în Connacht. , 

Pentru Deirdre nu există consolare. Ea rămîne cu Conchobhar 
împotriva voinţei ei, jelind moartea lui Naoise. După un an, Con- 
chobhar o întreabă pe cine urăşte cel mai mult, la care ea răspunde 
că, după Conchobhar, pe Eogan Mac Durthacht. Ca să-i prelungeas- 
că pedeapsa, Conchobhar îi poruncește să petreacă anul următor 
cu Eogan. 

Mitul are un final tragic; Deirdre, cu mintea tulburată, însoțin- 
du-i pe Conchobhar şi pe Eogan la un tîrg, se sinucide, zdrobin- 
du-și capul de un bolovan. În versiuni mai târzii, deseori romanțate, 
Naoise şi fraţii săi sînt păziți pe blestematul drum de întoarcere 
la Emain Macha de Buinne şi Iollan, ceilalţi fii ai lui Fergus Mac 
Roth. După ce se sinucide, Deirdre este înmormântată pe malul opus 
al lacului unde fusese îngropat Naoise, iar din mormintele lor cresc 
pini ale căror ramuri se împletesc. 


9 
MITURI DESPRE DRAGOSTE 


Această secțiune scurtă confirmă faptul că divinitățile, la fel ca 
oricare dintre noi, iubesc şi suferă din cînd în cînd din dragoste. 
Dar trebuie să se ştie că normele sociale ale societăţilor care au 
dat naştere unor astfel de povestiri diferă foarte mult de normele 
noastre. Miturile relatînd pasiuni între zei şi zeițe nordice, de pildă, 
nu au nimic comun cu povestirile galante cu iz de romanţ din seco- 
lul al XIX-lea, fiind mai degrabă seducții sîngeroase cu aparență 
deseori brutală. În acest volum descoperim că atunci cînd Disani, 
zeiţa tribului Kafir, doreşte să cîştige inima unei divinităţi mascu- 
line, ea este mai puţin tentată să-şi fluture genele, decît să-şi expună 
părțile intime! 

În linii mari, miturile despre iubire urmează pretutindeni în lume 
tiparul familiar al emoţiilor omeneşti. Zei curajoşi devin total timizi 
cînd trebuie să-şi exprime sentimentele şi recurg la mesaje sfioase, 
trimise prin intermediari. În mitologia nordică, altminteri gălăgio- 
sul Freyr, zeul fertilităţii, îşi trimite prietenul şi confidentul Skirnir 
să o peţească pe uriaşa Gerth în numele său. În general, zeițele mi- 
zează pe slăbiciunea partenerilor masculini, folosind procedee foarte 
omeneşti, ducîndu-şi de nas adoratorii înflăcărați pînă în momen- 
tul în care totul pare pierdut, pentru ca, în cele din urmă, să capitu- 
leze deliciilor seducţiei. 

Povestitorii miturilor nu par deranjaţi de imoralitate: deseori zeii 
seduc soțiile oamenilor, făcînd uz de puteri magice pentru a-l înşela 
pe soţul încornorat. Şi nici nu se dau înapoi din fața desfriului. 

În anumite tradiții, mai cu seamă cele descrise în miturile cel- 
tice, un concept subiacent care trebuie bine înțeles este că zeița cerută 
în căsătorie reprezintă totodată suveranitatea țării. Ea este apoteoza 
„pămîntului naţional“ care, o dată cucerit, trebuie fortificat şi fertili- 

zat. Caracterul inseparabil al noţiunilor zeiţă şi pămînt poate consti- 
tui, între altele, tema subiacentă a faimosului Canticus Canticorum 
(Cintarea Cintărilor) din tradiţiile iudaică şi creştină. 


AFRODITA ȘI ANCHISE. 


CULTURĂ DE ORIGINE: greacă clasică şi, ulterior, romană. 

PROVENIENȚĂ: preluată din tradiții orale de poetul epic grec Hesiod în 7eo- 
gonia şi în Imn homeric către Afrodita (secolul al VIII-lea î.Cr.). Episodul 
este pomenit şi de Homer în /liada. 
Afrodita a fost descrisă în mitologie ca una dintre divinităţile ma jore ale 
panteonului olimpian, fiind născută din spuma mării după ce Uranus, ta- 
tăl ei, a fost castrat de Cronos și organele genitale i-au fost aruncate în 
mare. Alte relatări o prezintă ca fiica lui Zeus. În orice context, ea derivă 
din modelul fenician al Aștoreth-ei, zeița dragostei. Afrodita este purtă- 
toarea unor accentuate conotaţii sexuale şi este deseori înfăţişată goală. 
Mitul este o poveste de dragoste delicată şi sensibilă, explicînd naşterea 
tipului de semizeu supraerou de care legendele sînt pline. 
NOTĂ: Enea, fiul Afroditei, este persona jul central al epopeii Eneida, apar- 
ţinînd scriitorului roman Virgiliu. Afrodita devine Venus în mitologia ro- 
mană. 


Deşi Afrodita, zeiţa dragostei trupeşti, este obiectul atenţiei zeilor 
din Olimp, cu precădere Apollo şi Poseidon, ea face legămînt să 
rămînă virgină. Ceea ce nu înseamnă că nu manipulează dorințele 
altora după bunul ei plac. Însuşi Zeus este împins pe calea aventu- 
rilor galante, departe de ochii geloşi ai Herei. În ce-l priveşte, Zeus 
hotărăște că farmecele Afroditei nu trebuie să se irosească, ea tre- 
buie să-şi găsească împlinirea alături de un muritor; drept care o 
face să se îndrăgostească de Anchise, un păstor troian ce-şi păzeşte 
turmele pe pantele muntelui Ida din Creta. Afrodita este atît de nău- 
cită la vederea acestui bărbat, încît pleacă de îndată la templul ei 
din Pafos, în Cipru, unde, în spatele uşilor închise şi cu ajutorul ce- 
lor trei Graţii, ea se îmbăiază şi se parfumează, îmbrăcîndu-și cele 
mai ademenitoare veşminte. 

Urmată de un alai de animale sălbatice, Afrodita se grăbeşte 
spre Ida şi intră în casa umilă a lui Anchise, pe care îl găseşte cîn- 
tînd la liră. Anchise vede în fața ochilor o femeie minunată, crede 
că trebuie să fie o nemuritoare şi se îndrăgosteşte la prima vedere. 

Afrodita susţine că nu este zeiță, pretinde că este fiica lui Otreu, 
regele Frigiei. Îi zice că Hermes a răpit-o dintr-un grup de fecioare 
muritoare ce se jucau împreună şi i-a spus că trebuie să devină so- 
ţia lui Anchise. Adaugă apoi că dacă Anchise va trimite un mesager 
la părinţii ei să le spună că este în siguranţă şi că se simte bine, va 
fi răsplătit cu o zestre frumoasă. 

Anchise este astfel convins de natura muritoare a Afroditei şi 
o conduce în camera nupţială,; ea îşi scoate giuvaierurile preţioase 
şi veşmintele și rămîne goală în fața lui. Muritorul Anchise se uneşte 
cu zeița nemuritoare a iubirii. Dar dimineaţa, trezindu-se la porun- 
ca-i imperioasă, Anchise îşi dă seama că primul instinct a fost co- 
rect: cea care se apleacă asupră-i este o zeiță radioasă. Îl cuprinde 
o frică de moarte, fiindcă ştie că un muritor care se culcă cu un ne- 
muritor este oricum condamnat. Dar Afrodita îi potoleşte temerile. 
Zeii, îi spune ea, ţin la el; prin el ea va naște un fiu slăvit, pe Enea, 
menit să devină tatăl dinastiei celebre de regi care vor domni în 
cetatea Troiei. Ea citează exemplele troienilor Ganimede şi Titon, 
cărora zeii le-au dăruit nemurirea, dar îi spune lui Anchise că nu 
doreşte să-i impună o astfel de viaţă, chiar dacă va ajunge în timp 
bătrîn şi slut, iar pe ea o vor ridiculiza ceilalți nemuritori. 

Afrodita prezice că după ce se va naşte, fiul ei va fi crescut de 
nimfele pădurilor de munte, care nu ţin nici cu muritorii, nici cu 
nemuritorii; că după cinci ani, ea va veni cu băiatul să-şi întîlnească 
tatăl. Înainte de a pleca, ea îl avertizează pe păstor că dacă va spune 
vreunei persoane ce s-a întîmplat, el va muri. Nu există nici o rela- 
tare potrivit căreia Anchise şi-ar fi atras mînia Afroditei pentru neas- 
cultare, prin urmare, se presupune că a păstrat secretul. 


AFRODITA ŞI ARES 


CULTURĂ DE ORIGINE: greacă clasică şi, ulterior, romană. 
PROVENIENȚĂ: consemnat de poetul epic grec Homer în Odiseea. În mitolo- 
gia romană, Ares devine Marte. i 


Afrodita, zeiţa dragostei trupeşti şi soţia lui Hefaistos, zeul-fierar 
şchiop, îl primește în patul conjugal pe Ares, zeul războiului, care 
a sedus-o cu linguşiri și daruri. Helios, zeul soarelui, asistă la eveni- 
ment şi îi dezvăluie lui Hefaistos secretul. Înfuriat de infidelitatea 
soției, Hefaistos plănuieşte să se răzbune, făurind lanţuri puternice 


238 


cu care să-i lege pe îndrăgostiţi. EI „decorează“ dormitorul cu o re- 
țea de lanţuri, unele atît de fine, încît sînt aproape invizibile, şi pre- 
tinde că pleacă în vizită la Lemnos. 

Ares, crezîndu-l pe Hefaistos departe, se grăbeşte spre Afrodita 
şi o îndeamnă să facă din nou dragoste; amîndoi cad în cursă. He- 
faistos, acţionînd potrivit spuselor lui Helios, revine acasă pentru 
a înfrunta situaţia şi, plîngîndu-se lui Zeus de nedreptu-i handicap, 
îi cere să pedepsească afrontul adus căsniciei sale. Zeii cei mari se 
strîng în faţa casei lui Hefaistos, amuzîndu-se de capcana pe care 
a întins-o îndrăgostiților, unii susţin că ar fi mai mult decît fericiți 
să fie în locul lui Ares, adică înlănţuiţi în pat cu Afrodita. 

Numai Poseidon, zeul mării, stăruie ca perechea să fie eliberată, 
promițind să-l pedepsească el însuşi pe Ares, iar dacă nu va fi în 
stare, să fie pus în lanţuri de ceilalți zei. Eliberată, Afrodita se refu- 
giază în sanctuarul ei de la Pafos, în Cipru, iar Ares pleacă în Tra- 
cia. Homer nu pomeneşte dacă Ares a fost sau nu pedepsit ulterior 
pentru aventură. 


ARIADNA ȘI DIONISOS 


CULTURĂ DE ORIGINE: greacă clasică şi, ulterior, romană. 

PROVENIENŢĂ: consemnat pe scurt de poetul epic grec Hesiod în Teogonia 
şi de Homer în Odiseea. „Oferirea“ Ariadnei lui Dionisos de către Tezeu 
forma baza riturilor în festivalul atic al Antesteriilor, cînd soția regelui 
muritor era „oferită“ zeului Dionisos. Mitul este o versiune greacă a Căsă- 
toriei Sacre, practicată pe scară largă în Orientul Apropiat antic. 


Ariadna, fiica regelui Minos din Creta, îl ajută pe eroul atenian 
Tezeu să scape din labirintul de la Cnosos, unde l-a ucis pe cum- 
plitul Minotaur. Tezeu fuge cu Ariadna, pe mare, spre insula Naxos, 
dar o părăseşte în timp ce doarme şi se întoarce în regatul tatălui 
său, Epeu (vezi Ariadna, Tezeu și Minotaurul, p. 183). 

Nefericita Ariadna este descoperită în această situaţie de zeul 
Dionisos, care se îndrăgosteşte de ea. Potrivit scurtei relatări din 7eo- 
gonia lui Hesiod, Dionisos se căsătorește cu Ariadna și îi conferă 
darul nemuririi. Relatarea este confirmată de Homer”: 


* Odiseea (Cîntul XI, vv. 431 şi urm.) prezintă, de fapt, altă versiune: 
Ariadna este ucisă de zeița Artemis (n.rrad.). 

Dionysos cu păr de aur fu cucerit de Ariadna, 
Bălaia fiică a lui Minos, făcînd din ea soţie dragă: 
Kronidul o scuti pe dînsa de moarte şi îmbătrînire." 


O mitologie alternativă sugerează că Ariadna este ucisă cu o să- 
geată de zeița Artemis, care a descoperit-o dormind în sanctuarul 
lui Dionisos din insula Naxos, înainte de a se căsători cu zeul. 


CANTICUS CANTICORUM 
(Cîntarea Cîntărilor) 


CULTURĂ DE ORIGINE: iudeo-creştină. 

PROVENIENŢĂ: Vechiul Testament. 
Această relatare a unei poveşti pasionante de dragoste a fost subiectul 
unei polemici aprinse în cadrul Bisericii. Motivul dezbaterii este urmă- 
torul: oare dialogul reprezintă o alegorie descriind dragostea celestă pură 
dintre Dumnezeu și orașul sfint lerusalim — sau descrie relaţia fizică ce 
are loc în timpul unui ritual mult mai vechi, Căsătoria Sacră, semnalat 
pentru prima dată în Mesopotamia cu peste o mie de ani înaintea naşterii 
iudaismului? 
Regele iudeu Solomon este pomenit ca atare, dar personajul central este 
o femeie. Cu toate că în descriere are pielea neagră, prin urmare ar putea 
fi o regină nord-africană (există şi indicii că ar fi o femeie din tribul Şula- 
mit), într-o societate puternic patriarhală precum Siro-Palestina biblică, 
o astfel de figură feminină este mai puţin probabil să fie o muritoare: 
prin urmare, ar putea-o reprezenta pe zeița-mamă. Dacă mitul relatează 
etapele Căsătoriei Sacre, atunci el include multe referiri la „somnul“ 
sezonier al zeului (care moare-şi-învie) și la trezirea sa primăvara (vezi 
de asemenea Coborirea lui Inana în lumea subpăminteană și moartea 
lui Dumuzi, p. 268). 
În versiunea pe care o cunoaştem, naraţiunea pare incoerentă: ea provine 
probabil din mai multe fragmente mici aparținînd unor tradiţii diferite, pe 
care scribul le-a pus cap la cap în mod arbitrar, rezultanta nefiind întotdea- 
una reuşită. 


Femeia din poveste îi înalță laude lui Solomon. Iubirea regelui este 
fără egal, sărutările sale sînt mai bune decît vinul, el este obiectul 
dorinţei tinerelor fecioare, căci multe îl rîvnesc. Femeia îi compară 
vigoarea cu cea a cailor care trag carul faraonului şi oferă imagini 


* Hesiod- Orfeu, Poeme, ed. cit., p. 37 (n.trad.). 

incitante despre felul în care vor face dragoste. Ea îşi descrie iubitul 
culcat lîngă ea în adîncul pădurii sau în pavilionul umbros din gră- 
dina Căsătoriei Sacre, cu braţul stîng sub cap şi îmbrăţişînd-o cu 
cel drept; ea poruncește ca somnul să nu-i fie tulburat şi visează 
clipa în care iubitul ei se va trezi! 


Ascultă! Iubitul meu iată-l aici, vine sărind peste munți, plutind peste dea- 
luri. Asemeni este iubitul meu unei gazele sau unui pui de cerb. Iată-l aco- 
lo, stînd în fața peretelui nostru, se uită pe fereastră, pîndeşte printre gratii. 
Iubitul meu a răspuns şi mi-a zis: „Deşteaptă-te, iubita mea, frumoasa mea, 
şi vino! Căci iarna a trecut, ploaia s-a dus, a plecat. Au apărut florile pe 
pămînt, timpul tăiatului viei a sosit şi strigătele turturelelor se aud în țară 
la noi. Smochinul și-a pîrguit fructele de primăvară şi viile în floare îm- 
prăştie miros. Ridică-te, iubita mea, frumoasa mea, şi vino!“* 


Femeia doreşte să vadă chipul iubitului ivindu-se din locurile tai- 
nice ale pămîntului o dată cu sosirea primăverii şi îşi aduce aminte 
de lunga perioadă în care el a lipsit şi cînd, la căderea nopţii, ea cu- 
treiera străzile cetății, întrebînd straja dacă nu i-a văzut soțul pier- 
dut. Cînd, în sfîrșit, îl găseşte, îl duce în casa mamei ei și veghează 
asupră-i. 

Este rîndul regelui să preamărească virtuțile şi frumuseţea fe- 
meii. Pe măsură ce se trezeşte, el o recunoaşte și îi face un portret 
fascinant, plin de viaţă. La rîndul ei, ea dezvăluie alte imagini ale 
intimităţii ce ia fiinţă între ei. 

Iubitul meu a strecurat mîna sa prin deschizătură şi m-am cutremurat lă- 


untric pentru el. Eu m-am ridicat pentru a-i deschide iubitului meu și mîi- 
nile mele picurau mir şi degetele mele revărsau mir pe clanţa zarului."” 


Însă iubitului femeii nu-i este hărăzit să stea decît o vreme. La apro- 
pierea iernii, el pleacă din nou, o părăseşte. Ea revine cu întrebări 
la străjer şi-l caută zadarnic. De durere, se simte înjosită, părăsită 
Şi cere ajutorul femeilor din cetate: 


Eu vă jur pe voi, fiice ale Ierusalimului, dacă îl găsiți pe iubitul meu, ce 
aă Fi E i dis A E . . -xx 
îi spuneţi voi lui? Căci eu sînt bolnavă de iubire. 


* Cintarea Cintărilor, trad. loan Alexandru, Editura Științifică şi Enciclo- 
pedică, Bucureşti, p. 33 (n.wad.). 
”* Ibid,, p. 38 (n.trad.). 
*** Ibid. (n.trad.). 

Femeia visează iar întoarcerea soţului, visează că vor merge împre- 
ună în locurile înverzite ale pămîntului, că vor reînnoda firul iubirii 
în primăvara ce vine, cînd pămîntul va fi din nou fertil şi va da roade. 


DRYMSKVIOA 
(Balada lui Thrym) 


CULTURĂ DE ORIGINE: teutonică — germanică şi nordică/islandeză. 

PROVENIENŢĂ: Codex Regius nr. 2365. Manuscrisul a fost descoperit de Bryn- 
jolfur Sveinsson, episcopul comunităţii islandeze, în jurul anului 1643 şi 
a fost păstrat din dispoziţia lui Frederic al III-lea. Se află în custodia Bi- 
bliotecii Regale Daneze [Copenhaga]. Drymskvioa este o compoziţie tîr- 
zie, al cărei autor ar putea fi Snorri Sturluson (cca 1220 d.Cr.); Edda în 
proză nu face nici o referire la mit. Este una dintre cele mai îndrăgite 
povestiri islandeze, stîrnind şi astăzi interesul cititorilor. 


Thor, zeul tunetului, se trezeşte din somn şi descoperă că i-a dispă- 
rut ciocanul Mjolnir. Furios, îşi informează prietenul, pe Loki, de- 
spre furt şi cei doi pornesc în căutarea zeiţei Freyja, de la care vor 
să împrumute mantaua de pene. Loki îmbracă veşmîntul magic şi 
zboară către ţinutul uriașilor în căutarea armei dispărute. Îl găsește 
pe Thrym, şeful lor, stînd pe vîrful unui munte şi împletind zgărzi 
din aur pentru dulăii săi. 

Loki îl acuză pe uriaș de furtul ciocanului lui Thor; Thrym recu- 
noaşte imediat că ciocanul Mjolnir se află în stăpînirea lui. El are 
de gînd să obţină în schimb mîna zeiţei Freyja (zeiţa fertilităţii, rîv- 
nită mereu de uriași). Loki zboară înapoi la palatul lui Thor şi îi ex- 
plică situaţia, după care cei doi prieteni pornesc din nou către zeiţă. 

Cum era de aşteptat, Freyja nu este deloc încîntată de veştile 
primite: 

Frey ja s-a aprins, clocotind de mînie; 
sălile strălucitoare vuiau de furia ei 

şi giuvaierul brisingilor” l-a smuls: 
„Nebună ar trebui să fiu după bărbaţi, 
de-ar fi să vă urmez la al uriaşilor sălaş.“ 


Zeii se adună la sfat ca să decidă ce-i de făcut, iar Heimdall vine 
cu un plan ingenios. Thor va fi prezentat uriașului în hainele Freyjei: 


" Cei patru pitici care trăiesc în măruntaiele pămîntului, aurari iscusiți, 
brisingii au făurit salbe zeiței Freyja (n.rrad.). 

„Chei de soţie să-i atîrne la cingătoare, 
să fie înveşmîntat în straie muiereşti. 
Gătiţi-l cu podoabele de nuntă 


x e 


şi-un văl pe cap, ca de mireasă. 


Thor nu pare prea încîntat de plan, dar înțeleptul Loki îl convinge 
de avantajele redobîndirii ciocanului Mjolnir: altminteri uriaşii vor 
bate curînd la porţile din Asgarth, tărîmul zeilor. Zeii îl gătesc cu 
cele mai arătoase haine ale Freyjei, după care Thor pleacă la drum 
împreună cu Loki. 

Thrym îşi pierde capul în aşteptarea aşa-zisei Freyja şi porun- 
ceşte să se pregătească un ospăț îmbelşugat, de la care să nu lip- 
sească un bou, opt somoni şi multă bere. Cînd toată lumea se aşază 
la masă, el intră imediat la bănuieli văzînd apetitul copios al logod- 
nicei sale, dar Loki, îmbrăcat în domnişoară de onoare, îi spune că, 
în nerăbdarea de a-şi întîlni iubitul, Freyja a flămînzit vreme de opt 
nopți. Uriaşul ridică vălul miresei şi se retrage uluit. Loki îl liniş- 
teşte din nou, asigurîndu-l că ochii Freyjei sînt roşii din cauza celor 
opt nopţi de nesomn. 

Sora mai mare a uriaşului intră în sală şi cere cîteva inele de aur 
ca mic dar de nuntă, dar Thrym o întrerupe, rostind chiar cuvintele 
pe care cei doi eroi doresc să le audă: 


„Aduceţi ciocanul ca mireasa să-l primească; 
sacrul M jolnir să-i fie depus în poală.“ 


Ciocanul este socotit de regulă simbolul fertilităţii, lucru care ex- 
plică de ce este oferit ca dar de nuntă. Ciocanul revine în mîinile 
lui Thor, şi acesta redevine invincibil. EI îl ucide pe Thrym cu o sin- 
gură lovitură şi se pregăteşte să extermine întreaga spiță a uriaşilor. 
Povestea se termină cu lichidarea surorii uriașului, cea care ceruse 
darul de nuntă. 

NOTĂ: Pentru o expunere mai detaliată a cosmogoniei nordice, 
vezi Voluspa, p. 147. 


ENDIMION ȘI SELENE 


CULTURĂ DE ORIGINE: greacă clasică şi, ulterior, romană. 
PROVENIENȚĂ: consemnat pe scurt de poetul epic grec Hesiod în Catalogul 
femeilor şi în Marile Ehee. 

Endimion este fiul lui Etlios şi al Calicei, deși, potrivit altor tradiţii, 
tatăl său ar fi Zeus. Este înfățișat ca tînăr păstor de o mare frumu- 
seţe, de care Selene, zeiţa lunii, se îndrăgostește la nebunie. Zeița 
îl ademenește să se culce cu ea și, în semn de dragoste, obține ca 
Zeus să-i îndeplinească iubitului ei o dorință. Endimion cîştigă da- 
rul tinereții veşnice, adică un somn fără sfîrşit, pentru ca astfel „să-şi 
poată hotărî singur clipa morţii“. Selene naşte un fiu, eroul Naxos. 
Potrivit textului din Marile Ehee, Zeus îl strămută pe Endimion în 
cer, unde se îndrăgosteşte numaidecît de zeița Hera, apărîndu-i sub 
înfăţişare de nor, după care, dat fiind că este muritor, coboară în 
Hades. 


EPIMETEU (IMPRUDENTUL) ȘI PANDORA 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat din tradiţii orale de poetul epic grec Hesiod în 7eogo- 
nia şi în Munci şi zile (secolul al VIII-lea î.Cr.). 
Tonul mitului este pronunțat misogin, dar oferă şi o lecţie de morală: deşi 
sugerează că, în esenţă, femeile sînt o povară nefastă pentru partea mascu- 
lină a speciei, el pledează pentru căsătorie, singura condiţie acceptabilă 
pentru ambele părți! Mitul prezintă similitudini frapante cu povestea lui 
Adam şi a Evei şi izgonirea lor din paradisul lipsit de griji, aflat în grădina 
biblică a Edenului, datorită slăbiciunii Evei. Vezi Geneza, p. 65. 


Zeus, supărat că Prometeu a furat focul de la zeul-fierar Hefais- 
tos şi l-a dat oamenilor, decide să pedepsească omenirea. EI îi porun- 
ceşte lui Hefaistos să o modeleze după chipul unei zeițe pe Pandora, 
cea dintii femeie muritoare, care va aduce numai necazuri pe pămînt 
Şi se va dovedi mai vicleană decît Prometeu: 


Vestitul Meşter şchiop degrabă a modelat din lut un trup; 
Părea sfielnică fecioară, întocmai cum vroia Kronidul.” 


Pandora este înzestrată cu atîta frumusețe, încît va deveni irezisti- 
bilă, şi fiecare zeu îi dăruiește o calitate anume: de la unul primeşte 
graţie, de la altul, îndemînare, de la al treilea, inteligență. Hefaistos 
o înarmează cu talentul de a minţi şi a înşela. Zeița Atena o îmbracă 
provocator, iar pe cap i se pune o coroană făurită de Hefaistos. Ast- 


* Hesiod-— Orfeu, Poeme, ed. cit., p. 44 (n.trad.). 

fel gătită, este trimisă „să trăiască printre muritori, spre marea lor 
nenorocire“. 

Între cele patru odrasle ale lui Iapet, Prometeu are un frate, pe 
credulul Epimeteu. După ce l-a păcălit pe Zeus în două rînduri (vezi 
Prometeu, p. 189), Prometeu se aşteaptă la o revanșă din partea con- 
ducătorului zeilor, ca măsură de precauţie, îi interzice lui Epimeteu 
să accepte daruri de la Zeus. Avertismentul său este zadarnic: cînd 
Zeus îi oferă mîna atrăgătoarei Pandora, Epimeteu este incapabil 
să-i reziste şi o ia de soție. i 

Imediat după ce ajunge la noul cămin, Pandora descoperă o urnă 
mare, alt cadou dubios al lui Zeus. 1 se spune să nu o deschidă, dar 
învinsă de curiozitate, ea ridică în cele din urmă capacul şi dă dru- 
mul necazurilor în lume. Speranţa, aflată la fundul vasului, nu apu- 
că să iasă cînd Pandora pune capacul la loc. 


TOCHMARC ETAINE 
(Peţirea Etain-ei) 


CULTURĂ DE ORIGINE: celtică — irlandeză. 

PROVENIENŢĂ: preluat din tradiţii orale, probabil în secolul al VIII-lea d.Cr., 

de Snechan Torpeist, bardul suprem al Irlandei, în Cartea lui Druimm 
Snechtai. Nu s-au păstrat copii anterioare secolului al XI-lea. Textul com- 
plet este inclus în Cartea galbenă din Lecan, compilată în jurul anului 1391 
[Trinity College, Dublin]; o versiune incompletă apare în Leabhar na h-Uidhre: 
Cartea vacii din Dun, compilată în secolul al XI-lea de călugărul creştin 
Mael Muire Mac Ceilechai [Academia Regală Irlandeză]. 
Mitul cuprinde trei episoade şi se întinde timp de mai multe generaţii, fiecare 
episod fiind mai mult sau mai puțin independent de celelalte, dar legat de 
ele prin personalitățile Etain-ei şi a lui Midir cel Mîndru, unul dintre fiii 
fruntaşi ai lui Dagda. În saga există o temă recurentă, patima regilor de 
a poseda femei supranaturale, care pot fi considerate chintesențele pămîn- 
tului sau suveranităţii Irlandei. 


Zeița Boann (Eithne) este convinsă să-şi părăsească soţul, pe Elc- 
mar din Bruig na Boinde, în favoarea zeului Dagda (Echu Ollathir), 
rege al Tuatha de Danaan (poporul zeiţei Dana). Elcmar este trimis 
de Dagda într-o misiune şi are de gînd să se întoarcă înainte de că- 
derea nopții, dar puterile magice ale lui Dagda fac ca drumul de-o 
zi să dureze de fapt nouă luni. În lipsa lui Elcmar, Boann îi naşte 
lui Dagda un copil, pe Oengus Mac Og (fiul cel mic), iar Dagda 

face în aşa fel, încît, la întoarcere, soțul legitim al Boann-ei să uite 
totul. 

Oengus este crescut de Midir cel Mîndru, al cărui sălaș se află 
pe colina Bri Leith; Oengus stă acolo nouă ani, devine conducăto- 
rul celorlalţi copii şi se crede fiul şi moștenitorul lui Midir. Se naşte 
o rivalitate între Oengus și Triath, alt copil adoptiv al lui Midir, fiul 
lui Febal, unul dintre firbolgii înrobiţi de Tuatha de Danaan. Într-un 
moment fierbinte, Triath îi dezvăluie lui Oengus că este copil găsit. 
Midir îi spune apoi nefericitului Oengus că este un Tuatha, fiul lui 
Dagda şi al Boann-ei. 

Midir îl duce pe Oengus înapoi la adevăratul tată; Dagda își re- 
cunoaşte fiul, dar declară că pămîntul pe care îl va moşteni se mai 
află în proprietatea lui Elcmar. Îi propune lui Oengus să se înar- 
meze şi să-l atace pe Elcmar în timpul festivalului Samhain, cînd 
niciunul dintre oamenii acestuia nu va purta arme. Oengus va trebui 
să-i ceară lui Elcmar să fie încoronat pentru o zi şi o noapte rege 
în Bruig na Boinde, iar orice dispută în legătură cu acordul să fie 
judecată de Dagda. Mai mult, dacă cererea nu este acceptată, Elc- 
mar va plăti cu viaţa. A flat la putere, Oengus este sfătuit să nu mai 
înapoieze regatul, motivînd că a cerut să fie rege zi şi noapte, cu 
alte cuvinte, pentru totdeauna. La timpul cuvenit, diferendul este 
adus spre soluţionare în fața lui Dagda, şi acesta decide că, deoa- 
rece Elcmar şi-a predat pămînturile în schimbul vieţii, Bruig na 
Boinde îi aparţine de drept lui Oengus. 

Peste un an, Midir le face o vizită în timp ce Oengus și Elcmar, 
din poziţii favorabile în fortărețele lor, observă jocul copiilor. Co- 
piii se ceartă, Midir intervine să-i împace şi îşi pierde un ochi din 
cauza unei crenguţe de ilic. Oengus apelează la puterile vindecă- 
toare ale lui Dian Cecht, zeul-medic, care îi redă lui Midir vederea. 

Midir se pregăteşte să plece, dar Oengus îl convinge să mai ră- 
mînă un an în schimbul unor daruri, printre care cea mai frumoasă 
femeie din ţară, la alegere. EI o alege pe Etain Echrade, fiica regelui 
ANlill din Connacht; Ailill acceptă să se despartă de fiică numai 
în anumite condiţii: el cere pămînt şi o zestre în aur şi argint. Dagda 
consimte şi Midir îşi obține mireasa; după trecerea anului, cînd Mi- 
dir este pata de plecare, Oengus îl previne împotriva mîniei şi vrăji- 
lor Fuamnach-ei, prima lui soţie, protejată de Tuatha de Danaan. 

Etain-ei i se prezintă noul regat, dar Fuamnach o transformă 
într-un ochi de apă din care iese o splendidă insectă roşie. Aceasta 

îl urmează pe Midir pretutindeni şi, pînă la urmă, el îşi dă seama 
că insecta este Etain. Fuamnach stârneşte un vînt puternic ce împie- 
dică insecta să aterizeze; îşi află refugiul abia la Oengus. În ciuda 
înfățişării ei, Oengus se îndrăgosteşte de Etain, dar Fuamnach alun- 
gă din nou insecta. Ea cade în pocalul cu vin din care bea soţia răz- 
boinicului Etar, femeia rămîne însărcinată şi, la momentul cuvenit, 
naște o Etain refăcută. Etar o creşte împreună cu cele cincizeci de 
fiice ale unor căpetenii care îi devin slujnice. Într-o zi, pe cînd se 
scaldă în rîu, un tînăr chipeş soseşte călare şi îi recită un straniu 
poem profetic: 


Din pricina ei [a Etain-ei] regele va alunga 
păsările din Tethbae; 

din pricina ei îşi va îneca cei doi cai 

în apele din Loch Da Airbrech. 


Oengus se teme că Fuamnach o va descoperi din nou pe Etain şi 
va continua să-i facă rău, de aceea o caută pe Fuamnach şi o deca- 
pitează. 

În al doilea episod al mitului, Etain pleacă de la Echu Airem, 
soțul ei, la Ailill, alt bărbat, iar apoi se întoarce. Echu Airem este 
conducătorul celor cinci provincii ale Irlandei, dar supuşii săi nu 
vor să plătească dări unui rege care nu are regină. Echu Airem o 
ia de soţie pe feciorelnica Etain, dar şi Ailill, unul dintre fraţii săi, 
se îndrăgosteşte la nebunie de ea şi se îmbolnăvește grav. Echu tre- 
buie să plece tocmai cînd Ailill este în pragul morţii şi o însărci- 
nează pe Etain cu organizarea funeraliilor. Ailill începe să se refacă, 
îşi mărturiseşte pasiunea, iar Etain acceptă să se întîlnească cu el 
în secret dis-de-dimineaţă. E] nu reuşeşte să se trezească în trei rîn- 
duri, ratînd de fiecare dată întîlnirea, şi de fiecare dată un bărbat 
ce pare să semene cu ANlill îi ţine locul. Străinul este Midir, soțul 
pe care l-a părăsit în existenţa precedentă și care l-a făcut pe Ailill 
să se îndrăgostească de ea fără s-o dezonoreze. Echu se întoarce 
acasă şi crede că Etain i-a salvat viaţa fratelui său. 

În episodul final, Midir şi Echu Airem sînt pretendenții rivali 
la mîna Etain-ei. Într-o zi, Echu îl găseşte pe Midir la el acasă, do- 
rind să joace fidchell. Midir pierde partida și miza de cincizeci de 
cai. A doua zi, jocul se reia cu o miză de cincizeci de vieri. Midir 
pierde din nou; lucrurile se repetă şi Midir este obligat să îndepli- 
nească sarcinile oneroase impuse de Echu Airem. 

În final, Midir propune un rămășag: cîştigătorul o va putea îm- 
brăţişa şi săruta pe Etain. De data aceasta Midir cîştigă jocul; Echu 
acceptă ca învingătorul să-și capete plata peste o lună. EI își încon- 
joară casa cu oameni înarmaţi, dar Midir o preschimbă pe Etain 
Şi pe sine în lebede şi-şi iau zborul prin acoperiş. Cuvintele profe- 
tice din cel de-al doilea episod se adeveresc, căci Echu poruncește 
ca păsările să fie căutate, demolîndu-se toate casele fortificate din 
ținut. Midir îl acuză pe Echu de joc necinstit şi acceptă să o înapo- 
ieze pe Etain. El trimite cincizeci de femei identice şi îl obligă pe 
Echu să aleagă. Midir îi dezvăluie că Etain era însărcinată cînd 
a răpit-o şi că femeia aleasă de Echu este chiar fiica lui. Echu este 
profund afectat de faptul că s-a culcat cu fiica sa, care între timp i-a 
născut un copil. El nu poate suporta prezenţa fetiţei şi o dă în grija 
unui anume Findlam şi a soției acestuia. Timpul trece şi fata este 
răpită de un rege mare irlandez, pe nume Eterscel, fiul lui Iar, care 
o face regină, această sapa se încheie o dată cu naşterea lui Conare, 
fiul celor doi. 


EUROPA ȘI ZEUS 


CULTURĂ DE ORIGINE: greacă clasică şi, ulterior, romană. 
PROVENIENŢĂ: consemnat de poetul epic grec Hesiod în Tzogonia şi în Cata- 
logul femeilor. 


Europa este prezentată diferit: este fie fiica zeului Oceanos şi a 
zeiţei Tetis (Hesiod), fie a lui Titios, fiul uriaş al lui Zeus şi al Elarei, 
fie a lui Nilus, zeul Nilului, fie a lui Fenix, unul dintre nepoţii lui 
Poseidon. Zeus o dscoperă culegînd flori pe o pajiște (sau pe țărm, 
la Sidon ori Tyr) şi hotărăşte pe dată să o seducă. Ca să o impresio- 
neze, el se transformă într-un taur alb şi i se aşază pașnic la picioare 
cu o floare de şofran în gură. La început Europa este îngrozită, apoi 
se linişteşte şi, crezînd că taurul nu-i va face nici un rău, este ispitită 
să-l încalece. EI se ridică imediat şi aleargă spre mare, cufundîn- 
du-se în apă cu fată cu tot. Animalul străbate Mediterana pînă în 
Creta unde, la Gortina, Zeus îşi reia adevărata înfăţişare şi se culcă 
cu Europa. Îi face trei daruri: un paznic-robot din bronz pe nume 
Talos, un cîine de vînătoare cu puteri formidabile şi o suliță magică. 

Agenor, tatăl Europei, îşi trimite fiii, pe Cadmos, Fenix şi Chilix, 
în căutarea surorii dispărute, cu porunca de a nu se întoarce dacă 

nu 0 găsesc. Misiunea lor dă greş şi toți trei iau drumul exilului; 
Cadmos întemeiază cetatea Teba. 

Europa este forțată să devină soția regelui cretan Asteriu, sub 
a cărui acoperire îi naşte lui Zeus trei fii: Minos, Radamantis şi Sar- 
pedon. Altminteri, din căsătoria Europei cu Asteriu nu se nasc copii. 


HERACLE ȘI DEIANIRA 


CULTURĂ DE ORIGINE: greacă clasică şi, ulterior, romană. 

PROVENIENŢĂ: consemnat de tragedianul Sofocle în Trahinienele, dar men- 
ţionat şi de alți poeţi greci. Relaţia dintre Heracle, Meleagru şi Deianira 
apare şi la Hesiod în Cazalogul femeilor. 


În relatarea lui Hesiod, Meleagru, eroicul fiu al lui Eneu din Cali- 
don şi al Alteei, este ucis de Apollo în timpul unei bătălii duse cu 
demonicii Curiaţi (Coribanţi) pentru apărarea Calidonului. Potrivit 
lui Homer şi altor autori, moartea lui Meleagru survine după lupta 
cu un mistreț feroce care teroriza regiunea. Meleagru a adunat mai 
multe forțe care răpun în cele din urmă animalul, dar la împărțirea 
cadavrului izbucneşte o dispută în care Meleagru îi ucide pe frații 
mamei sale. Alteea îl blestemă şi el piere, lăsîndu-şi sora, pe Deia- 
nira, fără sprijin material. 

În regatul subpămîntean al lui Hades, umbra lui Meleagru se 
confruntă cu eroul Heracle, venit după dulăul Cerber, obiectul uneia 
dintre cele douăsprezece munci ale sale (vezi p. 218). Cînd Heracle 
se pregăteşte să lanseze o săgeată asupra nălucii, apare Meleagru 
care îi descrie soarta nefericită a surorii sale şi îl imploră s-o ia de 
soţie. La întoarcerea din Hades, eroul o caută pe Deianira, curtată 
de Aelo, zeul rîului. Aelo îşi poate schimba forma după plac, dar 
Heracle reuşeşte să-l invingă şi să se căsătorească cu Deianira. Cu- 
plul trăieşte în Calidon pînă cînd eroul îl ucide din greşeală pe Eu- 
nom, paharnicul lui Eneu, drept care este surghiunit împreună cu 
soţia sa şi fiul lor Hilos. 

Pe drum, în timp ce traversează rîul Evenos, luntrașul, un cen- 
taur pe nume Nessus, încearcă să o răpească pe Deianira. Heracle 
îi trimite o săgeată în inimă, dar luntraşul muribund o amăgește 
pe Deianira, făcînd-o să creadă că sîngele lui va fi leac de dragoste 
dacă va pierde vreodată afecțiunea soţului. În realitate, sîngele lui 
este o otravă mortală. 

Cînd Heracle îşi ia o ibovnică, pe Iole, Deianira decide să-i ad- 
ministreze ceea ce ea consideră a fi elixirul dragostei. Ea se folo- 
seşte de momentul în care Heracle îi consacră un altar nou lui Zeus, 
prilej în care doreşte să poarte o mantie nouă. Deianira cufundă 
haina în sîngele veninos al centaurului, iar cînd Heracle o îmbracă, 
otrava îi arde şi îi jupoaie pielea. 

Îngrozită, Deianira se sinucide, iar Heracle decide să-şi încheie 
viaţa. I-o încredinţează pe Iole lui Hilos şi urcă pe virful muntelui 
Eta, unde ridică un rug funerar. Apoi, după ce i-a poruncit servito- 
rului Filoctet să aprindă lemnele, se autoimolează. Heracle se înalță 
pe un nor la Muntele Olimp, unde relaţiile spinoase cu Hera, soția 
tatălui său, sînt în fine aplanate şi se căsătoreşte cu Hebe, zeiţa ti- 
nereții. 


IO ȘI ZEUS 


CULTURĂ DE ORIGINE: greacă clasică și, ulterior, romană. 

PROVENIENȚĂ: preluat din tradiţii orale de poetul epic grec Hesiod sub titlul 
Aigimios;, paternitatea este atribuită miticului Frixus. 
Mai multe tradiții explică identitatea fecioarei lo. Potrivit lui Hesiod, lo 
este fiica lui Peiren, regele Corintului, dar este îndeobşte considerată fiica 
Leucanei şi a lui Iasos, descris fie ca fiul lui Argos, fie ca fiul lui Triopas, 
conducătorul cetății Argos (Pelopones). lo este identificată invariabil ca 
preoteasă în serviciul Herei, soţia lui Zeus. 


Zeus s-a îndrăgostit nebuneşte de Io şi o face să viseze că trebuie 
să se ducă la lacul Lernea şi să-i devină ibovnică. Cînd îi relatează 
fatălui ei această premoniţie, el consultă oracolele de la Delfi şi Do- 
dona: amîndouă confirmă mesajul visului. Prinţesa Io intră într-o 
relaţie discretă cu zeul, departe de ochii şi urechile Herei. Zeița su- 
premă are totuşi bănuieli; ca s-o salveze pe Io de furia consoartei 
sale, Zeuso trimite întîi la Micene şi pe urmă în insula Eubeea, unde 
o preschimbă într-o frumoasă junincă albă. El neagă cu înverșunare 
că ar fi avut vreo relaţie cu animalul, dar Hera, care nu se lasă pă- 
călită de vorbe, îi cere juninca şi o încredinţează de îndată în paza 
lui Argos, cel cu mai mulţi ochi, care o priponeşte de-un măslin. 

Zeus, hotărît să-şi scape ibovnica, îl trimite pe Hermes, zeul-me- 
sager, să-l adoarmă pe Argos cu naiul și să elibereze juninca. Her- 
mes îl reduce la neputinţă pe paznic şi îl ucide înainte să dea drumul 
junincii, dar Hera trimite un roi de tăuni agresivi să chinuie ani- 

malul. lo fuge de-a lungul țărmului (ce se va numi Golful Ionian) 
înainte de a traversa strimtoarea Bosfor către Egipt. Acolo îşi reia 
înfăţişarea omenească şi îl naşte pe Epaf, fiul lui Zeus. Dar acesta 
este înșfăcat şi răpit de spiritele demonice numite Coribanţi din po- 
runca răzbunătoarei Hera. Zeus ucide demonii cu un trăsnet, iar lo 
pleacă în căutarea copilului pierdut. Îl găsește la Byblos, în Siria, 
şi-l aduce înapoi în Egipt, unde, în cele din urmă, ajunge rege. 

NOTĂ: Potrivit altei tradiţii grecești, Io a fost sincretizată cu Isis, 
zeița-mamă egipteană. 


AISLINGE OENGUSSO 
(Visul lui Oengus) 


CULTURĂ DE ORIGINE: celtică — irlandeză. 

PROVENIENŢĂ: preluată din tradiţii orale şi legată tematic (deşi convenţional) 
de Tain bo Cuailgne (vezi p. 206), este posibil ca, în termenii mitologiei 
irlandeze, povestea să nu fie prea veche. Este menţionată în Leabhar Laigh- 
nech: Cartea din Leinster, deşi singura versiune completă provine din 
manuscrisul tîrziu Egerton 1782 (datat provizoriu la 1419 d.Cr.). 
Convenţiile moderne plasează Visul lui Oengus în aşa-numitul Ciclu mito- 
logic. De asemenea, mitul l-a inspirat pe Keats în Visul rătăcitorului Aengus. 


Oengus visează că o fată frumoasă stă la căpătiiul patului său; visul 
se repetă noapte de noapte timp de un an, iar el suferă de o boală 
de dragoste devastatoare. Trimite după Fergne, un medic din Cond, 
care pune un diagnostic corect şi o cheamă pe Boann, mama lui Oen- 
gus. Timp de un an, Boann o caută zadarnic pe fata din vis; este 
chemat apoi Dagda, tatăl lui Oengus. Acesta se arată nepăsător, spu- 
nînd că şansele sale de reuşită nu pot fi nicicum mai bune; Fergne 
propune să se apeleze la Bodb, regele din Mumu. 

Bodb acceptă să preia căutările; în cele din urmă este descope- 
rită o fată ce corespunde descrierilor la Loch bel Dracon. Dus la 
ea, Oengus recunoaşte imediat subiectul pasiunii sale din vis, dar 
i se spune că nu stă în puterea lui Bodb să o preia. Fata se numeşte 
Caer şi este fiica lui Ethal Anbuail din Connackit, ținutul condus de 
ANlill şi Medb. Dagda se duce să-i întîlnească, dar și ei susțin că nu 
au nici o putere asupra fetei. Atunci lui Ethal Anbuail i se cere mîna 
fiicei sale, dar el refuză şi, în consecință, Dagda şi Ailill îi distrug 
fortăreața. Ethal Anbuail mărturisește că nu poate oferi mîna fiicei 
sale fiindcă ea posedă puterea magică de a-și schimba forma. Într-un 


251 


an poate fi pasăre, în următorul poate lua înfăţişare omenească; de 
pildă, dezvăluie Ethal, în timpul festivalului de la Samhain, Caer 
se va afla la Loch bel Dracon sub formă de lebădă. Ailill, Ethal şi 
Dagda îşi aplanează diferendele; i se spune lui Oengus să fie pre- 
zent la Joch” la următorul festival. Pe malul lacului, Caer îi spune 
că va veni la el numai dacă se va putea întoarce în apă. Oengus se 
preschimbă în lebădă şi perechea trăieşte fericită împreună. 

NOTĂ: Legătura cu Zain bo Cuailgne se datorează faptului că 
Oengus a fost încurajat de Caer să contribuie cu un contingent de 
forţe la furtul de vite. 


CĂSĂTORIA PSIHEI 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat dintr-o tradiţie orală de Apuleius în Metamorfozele. 


În ciuda frumuseţii ieşite din comun și cu toate că surorile ei au reu- 
şit să se mărite, Psihe rămîne nenuntită, potenţialii admiratori fiind 
intimidaţi de înfăţişarea-i neobişnuită. Tatăl ei consultă un oracol 
care îi spune să o îmbrace în mireasă şi să o lase pe vîrful unui mun- 
te, unde va fi răpită de un monstru. Abandonată în voia sorții, Psihe 
este dusă de vînt şi depusă cu blîndeţe pe pajiştea unui palat mag- 
nific. Aici dispune de servitori care se îngrijesc să nu ducă lipsă 
de nimic. 

La căderea nopţii, Psihe simte alături o prezență nevăzută. El 
îi destăinuie că este admiratorul căruia i-a fost sortită, dar o previne 
să nu-i privească niciodată chipul, căci altminteri îl va pierde pentru 
totdeauna. Psihe rămîne fericită în misteriosul palat, dar i se face 
dor de casă şi, dîndu-și seama că părinţii o cred moartă, îl roagă 
pe soțul nevăzut să o lase să-şi viziteze familia. El îi acceptă moti- 
vele şi vîntul o duce înapoi pe muntele unde a fost părăsită. Surorile 
ei măritate, încîntate să o revadă, sînt în acelaşi timp grozav de ge- 
loase şi încearcă să-i sădească îndoiala, spunîndu-i că nu şi-a privit 
niciodată soţul. Ele o conving să ducă în dormitor, pe ascuns, o lam- 
pă şi să-şi examineze soțul în timp ce doarme. Psihe face întocmai 
Şi descoperă că soțul ei nu este un monstru, ci un tînăr încîntător — 


* În dialect scoțian, loch = lac sau golf înconjurat aproape în întregime 
de uscat (n.trad. ). 

este Eros, zeul dragostei. Un strop de ulei fierbinte îi cade pe față; 
el se trezeşte, fuge de ea şi nu se mai întoarce niciodată. 

Lipsită de apărare, Psihe ajunge la discreţia zeiței Afrodita, care 
îi invidiază frumuseţea şi o închide în palatul ei, obligînd-o să pres- 
teze cele mai înjositoare munci. 1 se porunceşte să meargă în lumea 
subpămînteană a lui Hades pentru a obţine de la Persefona apa ti- 
nereții veşnice. Pe drumul de întoarcere, contrar instrucțiunilor, cu- 
riozitatea o face să deschidă vasul cu lichid şi cade într-un somn adînc. 

Mitul are un final fericit, fiindcă Eros o trezeşte pe Psihe cu vîr- 
ful unei săgeți şi, cu consimțămîntul lui Zeus, o ia de soție. De atunci 
trăiesc în armonie. 

NOTĂ: Mitul este sursa poveștii romantice Frumoasa adormită. 


SKIRNISMAL 
(Balada lui Skirnir) 


CULTURĂ DE ORIGINE: teutonică — germanică şi nordică/islandeză. 

PROVENIENŢĂ: Codex Regius nr. 2365, compus de un anonim în secolul al 
X-lea d.Cr., manuscrisul a fost redescoperit de Brynjolfur Sveinsson, 
episcopul comunității islandeze, în jurul anului 1643 şi păstrat din dis- 
poziţia lui Frederic al III-lea. Se află în custodia Bibliotecii Regale Daneze 
[Copenhaga]. O secțiune scurtă este inclusă în Codex Arnamagnaeanus 
nr, 544 (Hauksbok) [Universitatea din Copenhaga], naraţiunea fiind para- 
frazată pe scurt şi de Snorri Sturluson (1178-1241) în Edda în proză. 
Mitul este consemnat în formă de dialog poetic. Personajul principal este 
Skimnir, prietenul şi aliatul zeului Freyr, trimis să cîştige favorurile unei 
uriaşe. Freyr face parte din spița Vanir a zeilor şi zeițelor fertilității, rivalii 
zeilor Aesiri conduşi de Othin. „Van“ este numele prescurtat de autor. 


Uriaşa Skathi, mama vitregă a lui Freyr, îi poruncește lui Skirnir 
să-l găsească pe fiul ei vitreg. Skirnir lasă să se înțeleagă că, proce- 
dînd astfel, s-ar putea ca strădaniile să-i fie răsplătite cu vorbe grele, 
dar se supune. 

Skimir îl găsește pe zeul Freyr trist şi îl încurajează să i se în- 
credinţeze. Freyr îi destăinuie că în palatul uriaşului Gymir a zărit-o 
pe preafrumoasa fecioară Gerth de care s-a îndrăgostit fără speranţă, 
dar că zeii Aesiri şi elfii” (de a căror părere se ţine seama) nu vor 


* În mitologiile scandinavă și germanică, elfii sînt spiriduși; în relația cu 
zeii, elfii sînt fie blînzi şi buni, fie brutali şi ostili (n.trad.). 

să audă de o asemenea legătură. Skirnir îl roagă să se ducă la casa 
uriaşului şi să ceară mîna fetei în numele său; ca să-i uşureze călă- 
toria, Freyr îşi împrumută calul mesagerului. Acesta îl va purta pe 
Skirnir peste munți şi flăcări. 

Ajuns pe domeniul uriașului, Skirnir dă peste cîini de pază fio- 
roşi. El se adresează unui păstor întrebîndu-l cum s-ar putea apro- 
pia de iatacul fecioarei uriaşe, dar păstorul — fiind, după cît se pare, 
fratele Gerth-ei — nu-i dă nici o speranţă. 

Intră în scenă Gerth, care vrea să ştie de ce e atita larmă afară; 
servitoarea răspunde că au venit un cal şi un călăreț ciudaţi şi că 
tînărul doreşte să-i vorbească: 


„Îmbie-l pe-ndrăzneţul tînăr în iatacul meu, 
să-mi dea bineie şi să bea din berea ospeţiei; 
deşi este străin, eu nu mă tem 

de ucigaşul fratelui meu. 


Eşti dintre elfi ori dintre Aesiri, 

sau eşti unul dintre înțelepții Vani? 
De ce-ai trecut prin focul cel vrăjmaş 
pentru a ne privi palatele?“ 


Ajuns în faţa ei, Skirnir o lămureşte că nu este vorba despre ce cre- 
de ea, dar că are pentru ea un dar, şi anume, unsprezece mere, de 
la zeul Freyr, care îi cere mîna din dragoste. Gerth nu este impresio- 
nată, refuză merele şi propunerea. Skimir îi oferă atunci inelul sacru 
scos din degetul zeului Baldr la incinerare. Gerth rămîne neîndu- 
plecată. În aceste împrejurări, Skirnir recurge la intimidare, ame- 
nințînd-o cu sabia, dar ea răspunde cu trufie că tatăl ei îl va ucide 
curînd. 
Următoarea ameninţare a lui Skirnir nu este mai puţin sumbră. 
O ameninţă să o facă prin vrăji nevăzută: va fi condamnată să stea 
în vîrful unui deal pustiu şi nici un bărbat nu se va mai apropia de 
ea. Iar cînd va căpăta din nou chip, va fi o cotoroanţă de care vor 
fugi pînă şi Uriaşii Gerului; singura tovărăşie pe măsură, care să-i 
satisfacă poftele, va fi un monstru cu trei capete. 
În mod neverosimil, după un asemenea potop de amenințări, 

Gerth se înduplecă: 

„Slavă ţie, viteazule, du la buze 

acest pocal scînteietor cu mied; 

nicicînd n-aş fi crezut s-a jung 

la nunta-mi cu un Van.“ 

Gerth acceptă să-l întîlnească pe Freyr într-un loc numit Barri, după 
nouă nopți. Skirnir se întoarce la prietenul său, care este nerăbdător 
să afle răspunsul. Cînd îi comunică rezultatul propunerii prin procură, 
Freyr comentează melancolic că nici o singură noapte este prea 
puţin cînd te perpeleşti din dragoste! 

NOTA: Pentru o expunere mai detaliată a cosmogoniei nordice, 
vezi Voluspa, p. 147. 


TEZCATLIPOCA HUAXTECUL 


CULTURĂ DE ORIGINE: aztecă — mezoamericană clasică [Mexic]. 
PROVENIENȚĂ: venerat probabil în perioada 750-1500 d.Cr., cunoscut din tra- 
dițiile consemnate în Codicele Florentin şi în alte codice precolumbiene 
ori din detalii de pe sculpturi în piatră. 
"Tradiția consideră că Tezcatlipoca a domnit peste prima dintre cele cinci 
vîrste ale lumii împreună cu soarele vîrstei a patra, Ocelotl. Este greu de 
interpretat semnificaţia mitului, dacă ea există, în afara lui. 


Tezcatlipoca se deghizează în ţăran huaxtec şi umblă de colo colo 
în pielea goală, vînzînd ardei iute, cu penisul atîrnînd. Se aşază în 
piaţă la intrarea în palatul regal unde locuieşte fiica lui Uemac. Fata 
este foarte frumoasă şi mulți seniori tolteci o rîvnesc, dart Uemac 
refuză să o dea. Cînd fata îl zărește pe Tezcatlipoca deghizat în ță- 
ran huaxtec, ea se excită privindu-i penisul şi viziunea o face să 
rămînă însărcinată: este ca şi cum membrul lui Tezcatlipoca ar fi 
pătruns-o. 

Cînd Uemac descoperă starea fiicei sale, vrea să afle cine este 
vinovatul, femeile din suită susțin că de vină este huaxtecul care 
vinde ciuşcă verde. Uemac cere ca vinovatul să fie găsit şi tras la 
răspundere. Este căutat pretutindeni, dar nimeni nu-i dă de urmă; 
pînă la urmă, huaxtecul se prezintă singur la palat. Uemac îl întrea- 
bă de unde vine, dar Tezcatlipoca ocolește răspunsul. Întrebat de 
ce stă gol, răspunde că acesta este obiceiul huaxtecilor! Cînd Uemac 
se interesează ce are de gînd în legătură cu starea fiicei sale, Tez- 
catlipoca răspunde: „Ucide-mă!*“ Cînd colo, ce să vezi? Huaxtecul 
este îmbăiat, îmbrăcat şi făcut ginerele lui Uemac. 

Oamenii sînt furioşi că fiica conducătorului s-a măritat cu un 
țăran, drept care Uemac le spune războinicilor tolteci să-l ducă pe 
huaxtec la război în Coatepec şi, la o adică, să-l abandoneze. Ceea 

ce şi fac, lăsîndu-l în tranșee cu toți piticii şi schilozii; la momentul 
potrivit se întorc acasă şi povestesc cum l-au lăsat pe huaxtec la dis- 
creţia dușmanului. 

Dar Tezcatlipoca recurge la puterile-i supreme: el pune pe fugă 
Şi învinge forțele dușmane. Cînd Uemac află de victorie, încurajează 
spăsit întoarcerea iubitului său ginere, al cărui triumf este sărbătorit 
cum se cuvine. 


10 
MITURI DESPRE MOARTE ȘI 
DESPRE VIAŢA DE APOI 


Una dintre temele cele mai statornice în mitologiile lumii este cea 
a morții-şi-învierii. Deoarece moartea este factorul ultim şi necunos- 
cut pe care nici un om nu îl poate evita, nu este surprinzător faptul 
că povestirile descriu frecvent felul în care eroii divini „scapă“ de 
moarte şi se bucură de o nouă vitalitate. Zeii sînt vulnerabili la ex- 
periența morţii, dar posedă capacitatea înnăscută de a reveni la viaţă. 
În această privinţă, cu siguranță, povestea Patimilor creștine nu este 
nouă: a fost copiată fie din tradiţia greacă, fie din tradițiile Orientu- 
lui Apropiat, ambele zone oferind relatări foarte asemănătoare. Există 
dovezi incontestabile că subiecte mai mult sau mai puţin identice 
cu temele centrale ale povestirii creştine erau cunoscute publicului 
din Orientul Apropiat antic cu cel puţin două mii de ani înainte de 
naşterea lui Cristos. 

Deseori, moartea unui zeu sau a unei zeițe este considerată o 
ispăşire care îndepărtează păcatele colective ale lumii muritorilor. 
Este cazul dogmei creştine. Dar această idee este anticipată de filo- 
zofia potrivit căreia din cenușa lumii vechi răsar mlădițele noii creaţii. 
În societăţile agricole care trăiesc experiența anotimpului mort al 
anului, fie o perioadă de secetă şi arşiţă, fie una de frig şi întuneric, 
moartea temporară a naturii este explicată prin moartea şi renașterea 
unei divinităţi a fertilității. Astfel, vechii sumerieni istoriseau po- 
vestea lui Dumuzi, zeul care moare-și-învie, în timp ce frigienii re- 
latau istoria tragică a lui Atis, istorie care a pătruns în tradiţiile greacă 
şi romană (festivalurile lui Atis şi ale Hilariei). În anumite cazuri, 
de exemplu, în povestirile despre moartea lui Osiris şi cea a lui Baal, 
se pune un accent deosebit pe dezmembrarea şi împrăștierea trupu- 
lui, operaţii ce simbolizează vînturatul şi semănatul seminţelor la 
începutul noului sezon agricol. 

Victima care moare-şi-învie este deseori de sex masculin, reflec- 
tînd aspectele mai imprevizibile ori mai capricioase ale lumii natu- 
rale. Această victimă este pusă într-un contrast puternic cu firea stoică 
Şi blajină a zeiţei-mamă, consoarta zeului sezonier, care îi deplînge 
pierderea în perioada în care natura „doarme“. Uneori, zeul nepu- 
tincios lipseşte cu desăvirşire din temă, dar de resimțit se resimte 
doar lipsa zeiţei-mamă. Exemplul cel mai familiar pentru acest stil 
de mit despre moarte-şi-înviere este cel al zeiţei Demeter şi al fiicei 
ei Persefona, obligată să petreacă în fiecare an un număr de luni 
în lumea subpămînteană alături de zeul Hades. 

În societățile mai primitive găsim numeroase exemple de divi- 
nităţi care mor și sînt readuse la viaţă prin mijloace magice. Aceasta 
reflectă probabil situaţia din viaţa reală, în care un individ ce pare 
a fi „în pragul morţii“ se restabiliește în mod surprinzător. 

Pe de altă parte, învierea de după moarte depășește uneori limi- 
tele experienţei umane, situîndu-se în domeniul fantasticului. Astfel, 
popularul zeu hindus Ganeşa, fiul lui Şiva, este decapitat în copilă- 
rie de tatăl său, care caută capul unui elefant pentru a-i reface con- 
diția fizică şi viaţa. 


ATIS ȘI CIBELE 


CULTURĂ DE ORIGINE: frigiană [nord-vestul Turciei], adoptată în Grecia şi 
Roma clasice prin culturile minoiană şi miceniană. 

PROVENIENȚĂ: preluat dintr-o tradiție orală frigiană de istoricul grec Pausanias, 
care s-a inspirat din poetul roman Ovidiu. 
Zeul vegetației Atis şi părintele său hermafrodit A gdistis se află într-o le- 
gătură strînsă şi inevitabilă cu marea zeiță-mamă frigiană Cibele, Atis fiind 
probabil modelat după Dumuzi, zeul mesopotamian care moare-şi-învie. 
Mitul morţii lui Atis stă la baza festivalului roman consacrat lui, datînd 
de prin anul 204î.Cr. În timpul celebrărilor, preoții lui Atis imitau automu- 
tilarea zeului, depunîndu-şi testiculele pe altarul Cibelei şi îngropîndu-le 
apoi într-un ritual de fecundare bizar. Festivalul avea loc în fiecare an 
în 22 martie: începea cu Ziua Sîngelui și se încheia cu orgia Hilariei. Avem 
motive să credem că evenimentele din Vinerea Mare creştină şi cele de Paşti 
sînt parțial modelate după ritualurile lui Atis; potrivit mesajului subiacent 
al mitului, moartea este urmată de o nouă creaţie. 


Îndrăgostit de zeița Cibele, Zeus scapă din greşeală cîteva picături 
de spermă pe pămînt într-o tentativă nereuşită de a avea o relaţie 

sexuală cu ea. Din sămînţă se dezvoltă hermafroditul Agdistis, care 
este castrat fie de un grup de zei, fie, mai exact, de Dionisos la o 
beţie. Din penisul retezat creşte un migdal sau un rodiu; Nana, fiica 
lui Sangarios, ia un fruct şi îl introduce în vagin. Ea îl concepe pe 
Atis, dar îl abandonează imediat după naștere, lăsîndu-l în grija unei 
capre — de unde vine numele Atis, care înseamnă „ţap“. Potrivit 
altei tradiţii, Cibele este chiar mama lui Atis. 

Atis creşte, devine un tînăr chipeş şi este logodit cu fiica regelui 
Midas din Pessinus. Dar Cibele s-a îndrăgostit de Atis şi şi-l dispută- 
cu Agdistis; disperat, nefericitul Atis se autocastrează sub un pin 
consacrat Cibelei şi sîngerează pînă moare. 

În altă versiune descriind soarta lui Atis, el este împuns mortal 
de un mistreţ. Dar în ambele cazuri, din sîngele său cresc violete 
de pădure. A gdistis este atât de îndurerat, încît Zeus îi satisface do- 
rința: trupul lui Atis nu se va descompune niciodată. Vezi şi Naște- 
rea lui Adonis, p. 104. 


BAAL ȘI MOT 


CULTURĂ DE ORIGINE: canaanită. 

PROVENIENȚĂ: preluat din tăblițele cuneiforme descoperite în situl de la Ugarit 

[Ras Șamra]. Paternitatea îi aparţine lui Elimelek, discipolul marelui preot 
Atn-Prin în timpul domniei lui Nigmad (la Ugarit). 
Mitul seamănă în mod izbitor cu episodul confruntării și morții din sagaua 
mai lungă și mai complexă a zeilor Baal şi Anat (vezi p. 202). Este poves- 
tea unei înfruntări, pornind de la ideea luptei dintre bine şi rău, lumină 
Şi întuneric, atît de populară în cultura mesopotamiană. Baal, zeul fertili- 
tății și al vegetației, își dispută controlul asupra naturii cu Mot, zeul lumii 
subpămîntene, reprezentînd moartea şi distrugerea. 


Mot îl provoacă pe Baal, sugerîndu-i sarcastic că, în pofida tuturor 
manifestărilor exterioare ale puterii sale, el este capabil să-l doboare 
și să-l distrugă și că, mai devreme sau mai tirziu, Baal va fi tîrît în 
„îmbrăţişarea“ mortală a lumii subpămîntene. Gupan şi Ugar, tri- 
mișii lui Baal, se duc la Mot și se întorc cu mesajul intransigent al 
acestuia: 

„Ai uitat oare Baal că te pot străpunge fără greș, 

... deşi tu loveşti Leviathanul, şarpele alunecos 

şi termini cu şarpele încolăcitor, 

tiranul cel cu şapte capete. 

Cerurile vor arde şi vor cădea neputincioase, 
iar eu însumi te-oi face fărîme.“” 


Baal recunoaşte că puterile lui Mot îl cam sperie: ştie că Mot este 
capabil să pîrjolească pămîntul roditor și să-l pustiască. În răspun- 
sul pe care i-l trimite, Baal se recunoaşte servitorul lui Mot pentru 
totdeauna. Mot este încîntat şi se laudă că în curînd va moşteni re- 
gatul lui Baal. 

Zeii se distrează la o petrecere la care participă Baal, alaiul său 
de servitori şi cele două fiice, Pidray (picla) şi Tallay (ropote de ploaie), 
despre care se crede că au un rol anume în procesul fertilității. Arsay, 
cea de-a treia fiică, are o funcţie similară în lumea subpămînteană. 
Soseşte Mot şi ameninţă din nou că îi va îngropa pe Baal, pe fiice 
Şi întreaga suită într-o gaură făcută în pămînt. Baal este condam- 
nat să se supună poruncii lui Mot. Se împerechează cu o junincă tî- 
nără pe o păşune aflată lîngă intrarea în lumea subpămînteană şi 
moare. Juninca rămîne însărcinată şi naşte un vițel, care este fiul 
lui Baal. 

Doi călători vin la EI, zeul cerului, şi îl vestesc că au găsit trupul 
fără viaţă al lui Baal. Înnebunit de durere, zeul El se aşază pe pă- 
mînt, îşi presară țărînă pe cap şi-şi crestează pielea: 

EI îşi înalță glasul şi grăieşte: „Baal este mort! 

Ce se va întîmpla cu poporul fiului lui Dagan? 

Ce vor face mulțimile cele mari, ce aparțin lui Baal? 
[După Baal] am să mă duc jos în pămînt.“ 


În acest moment, Anat, soralui Baal, zeița fertilităţii şi a războiului, 
porneşte în căutarea trupului fratelui. ÎL găseşte în locul în care a 
căzut şi, asemeni zeului El, îl jeleşte şi-şi crestează pielea. Anat îi 
cere ajutorul lui Șapaş, zeul soarelui, rugîndu-l să ridice eroul mort 
Şi să-l ducă în sanctuarul lui de pe muntele Safon unde îndepli- 
nește toate riturile şi sacrificiile funerare cuvenite. 

După ce şi-a înmormîntat fratele, Anat se duce acasă la zeul EI, 
îi cade la picioare şi declară că zeiţa Athirat, care l-a invidiat înde- 
lung, pe Baal, poate de-acum să se bucure şi să pună în locul lui pe 
unul dintre fiii ei. Athirat îl propune pe Attar cel Groaznic, deşi zeul 
EI îi atrage atenţia că, în ce priveşte forța şi iscusinţa, acesta este 


* Gindirea feniciană în texte, ed. cit., p. 227, oferă altă versiune (n.trad. ). 
“ Ibid., p. 232 (n.trad.). 

doar o umbră a lui Baal. Attar nu se dovedeşte a fi pe măsura sar- 
cinii şi, după ce ocupă un timp această poziţie, renunţă la tron. 

Anat este neconsolată de pierderea lui Baal şi decide să-l caute 
pe Mot. Mot se laudă că el i-a ucis fratele: 


„Eu însumi l-am atacat pe viteazul Baal, 
Eu sînt cel care l-am băgat ca pe un miel în gura mea, 
Ca un ied a dispărut el în gâtlejul meu.“* 


Lunile trec și pămîntul devine sterp. Anat își pierde răbdarea. Îi face 
o nouă vizită lui Mot, prilej cu care îl ucide, îl despică, îl vîntură, 
îl arde, îl macină şi îl împrăștie pe pămînt. 

Zeul EI visează că Baal a înviat şi că pămîntul este din nou ro- 
ditor, dar cînd se trezeşte, își dă seama că ogorul continuă să fie us- 
cat şi crăpat sub soarele dogoritor de vară. Anat porneşte din nou 
la drum, de data aceasta ca să-i povestească lui Șapaş, zeul soarelui, 
despre speranţele efemere ale zeului El şi rapida lor spulberare. 
Șapaş o sfătuiește să facă o libaţie cu vin. Aici lipseşte o parte din 
text. Cînd se reia naraţiunea, Baal trăieşte. Cu o energie neobiş- 
nuită, el îi înlătură pe fiii Athirat-ei şi pe acoliţii lui Mot şi îşi reia 
locul legitim pe tron. 

După şapte ani, Mot se plînge de tratamentul la care a fost su- 
pus şi ameninţă că, dacă Baal nu-i va preda un ţap ispăşitor potrivit, 
el va distruge pămîntul. Dispreţuitor, Baal răspunde că dacă lui Mot 
îi este foame, nu âre decît să mănînce pe cineva din propria suită. 
Most se înfurie şi între cei doi adversari izbucnește o luptă aprigă. 
Șapaş îl îndeamnă pe Mot să se tempereze, prevenindu-l că altmin- 
teri zeul E] nu-i va mai lăsa controlul lumii subpămîntene. După 
această ultimă ameninţare, Mot devine supus şi se retrage. 


MOARTEA LUI BALDR 


CULTURĂ DE ORIGINE: teutonică — nordică/islandeză. 

PROVENIENŢĂ: Edda în proză (Codex Wormianus), compusă de învățatul islan- 
dez Snorri Sturluson în anii 1178-1241 d.Cr. şi trimisă de istoricul Arngri- 
mur Jonsson colegului danez Ole Worm în secolul al XVII-lea. 
Codicele este, de fapt, un manual: prima parte se intitulează Gy/faginning 
(Șiretlicul lui Gylfi) şi expune mitologia nordică. Incidentul relatat de Snorri, 


* Ibid., p. 236 (n.trad.). 

în care zeul Baldr este ucis prin duplicitatea lui Loki, contravine, la nivelul 
detaliilor, cu povestea istoricului Saxo Grammaticus din Gesta Danorum. 
Nu se ştie care dintre cele două relatări ale asasinatului este mai fidelă 
tradiţiei. În orice caz, este limpede că uciderea lui Baldr a prevestit sfirşitul 
tuturor lucrurilor în ziua apocalipsei, de Ragnarok. 


În povestea lui Snorri, Baldr, fiul favorit al lui Othin, are vise ciu- 
date, inclusiv premoniţia propriului sfîrşit (vezi Ba/dr 5 Draumar, 
p. 296). Zeii se tem de pericolul care ar putea să-l amenințe pe Baldr 
Şi o roagă pe Frigg, zeiţa fertilităţii, să ceară tuturor fiinţelor vii de 
pe pămînt un jurămînt de loialitate, astfel încît să nu i se întîmple 
nici un rău fiului lui Othin. Ştiindu-l invulnerabil şi protejat prin 
aceste farmece, zeii se distrează ţintindu-l pe Baldr cu pietre, sulițe 
Şi alte proiectile. 

Deghizat în cotoroanţă bătrînă, zeul Loki intră în vorbă cu Frigg 
Şi află că vîscul, o plantă minusculă şi neînsemnată, a fost exceptată 
de la jurămîntul de supunere, deoarece Frigg a considerat-o prea plă- 
pîndă pentru a reprezenta vreo ameninţare. Loki, care nu este un 
membru cu drepturi depline în panteonul din Asgarth, este plin de 
ranchiună pentru felul depreciativ în care este tratat de ceilalți zei. 
Elia o crenguţă de viîsc şi o pune în mîna zeului orb Hoder, convin- 
gîndu-l să intre în joc. Dus de mînă de Loki, Hoder aruncă vîscul 
care, transformat în armă mortală, străpunge inima lui Baldr; acesta 
cade şi moare. 

Zdrobit de durere, Othin îl însărcinează pe zeul Hermoth să în- 
calece armăsarul vrăjit Sleipnir, să se ducă în regatul zeiţei Hel şi 
să o roage să îl redea pe Baldr lumii zeilor vii. La auzul dorinţei, 
Hel se învoiește, dar pune o condiţie: toate fiinţele vii trebuie să ver- 
se lacrimi de durere. Dacă o singură creatură nu-l va plînge, Baldr 
va rămîne în vecii vecilor în lumea subpămînteană. Hermoth se în- 
toarce la Othin cu acest mesa] fatidic; zeul suprem porunceşte în- 
tregii lumi să-l plîngă pe Baldr. Toate făpturile se supun cu excepția 
uneia, o uriaşă care trăiește în adîncul pădurii. De la ea vine urmă- 
torul răspuns: 

„Nici viu şi nici mort 
Nu mi-a fost cu priință. 
Păstreze, dar, Hel, ce-i la ea.“ 


* Walhalla şi Thule: Mituri și legende vechi germanice, repovestite după 
izvoare de Mihai Isbăşescu, Editura Minerva, Bucureşti, 1977, p. 100 (n.trad.). 

Zeii îşi dau seama că uriaşa este, de fapt, Loki sub altă înfăţişare. 
ÎI înșfacă pe vinovat şi îl ţintuiesc de o stîncă unde un şarpe îi picură 
necontenit pe față venin din colți. 

În relatarea lui Saxo Grammaticus, Baldr este un tiran desfrînat, 
un semizeu războinic „ivit din sămînţă cerească“ şi păzit de ceata 
fecioarelor Valkirii. El este ucis de un rival cu o sabie magică. 


BRAHMA ȘI APARIȚIA MORȚII 


CULTURĂ DE ORIGINE: hindusă epică (India). 
PROVENIENȚĂ: povestea apare în Mahabharata, lucrare scrisă în perioada 
300 î.Cr.—300 d.Cr. 


Brahma, zeul creator, a zămislit toate fiinţele vii, care se înmulţesc 
Şi îmbătrînesc, dar nu mor; lumea ajunge astfel suprapopulată. El 
nu găseşte o soluţie prin care să elimine o parte a propriei creaţii şi, 
într-un acces de furie, exhală un foc uriaş care mistuie cea mai mare 
parte a vieţii terestre. 

Zeul creator Şiva, stăpînul sacrificiului vedic, cel care ţine la fe- 
ricirea ființelor vii, discută problema cu Brahma, iar acesta îi face o 
favoare. Şiva îi cere să fie clement cu viața pămâîntenilor, dar Brahma 
îi răspunde că a pus la cale distrugerea numai ca să limiteze înghe- 
suiala făpturilor vii. Şiva îi atrage atenţia că universul a fost redus 
în mare măsură la cenuşă și că nici una dintre creaturile nimicite 
de focul lui Brahma nu va mai reveni pe pămînt. Ar fi preferabil să 
găsească în viitor alte mijloace de limitare a populațiilor. 

Șiva propune ca întreaga viaţă să fie controlată prin cicluri ale 
naşterii şi ale morţii. La auzul acestor cuvinte, Brahma înăbușe flă- 
cările devastatoare. Din trupul lui iese Kali, zeița morţii, care se în- 
tristează cînd află că va fi un instrument de distrugere: 


„„Cum ai putut, mărite zeu, să faci ca o femeie plăpîndă ca mine să poarte 
o asemenea cumplită povară, îngrozind tot ce trăieşte şi respiră? Mă tem 
că voi încălca legea divină, acordă-mi o sarcină potrivită cu această lege.“ 


Dar Brahma este de neclintit în hotărîrea sa şi o trimite pe Kali în 
cumplita misiune de a distruge viaţa. Într-un efort de a se sustrage 
nemiloasei misiuni, Kali practică o asceză extremă timp de cinci- 
sprezece mii de milioane de ani: ea stă nemişcată într-un picior, iar 

apoi, o perioadă egală, în celălalt; după aceea se retrage în pustiu 
ŞI intră într-o perioadă de post. 

Brahma îi porunceşte din nou să-şi îndeplinească obligaţiile di- 
vine; şi de această dată Kali îl refuză respectuos; în cele din urmă, 
frica de consecinţele nesupunerii învinge şi ea începe să oprească 
răsuflarea creaturilor cînd răgazul şederii lor pe pămînt ia sfîrşit. 
Lacrimile ei sînt bolile care chinuie omenirea. 


DEIFICAREA REGINEI DIN HAU (TIN HAU) 


CULTURĂ DE ORIGINE: chineză — daoistă. 

PROVENIENŢĂ: preluat din tradiții orale în diferite texte și pe obiecte de artă. 
Legenda reginei Din Hau a fost inscripționată pe zidurile unui sanctuar 
din Hangchow în anul 1228 d.Cr.; regina a fost deificată de împăratul 
mongol Kublai Khan în anul 1278, cînd i-a conferit titlul „Regina Ce- 
rului“. 

Metodele de transliterare a caracterelor chinezești diferă. Am folosit sis- 
temul Pinyin, urmat în paranteze, unde este cazul, de sistemul Wade-Giles, 
mai des întîlnit. 


Regina Cerului, Din Hau (Tin Hau), a fost la origine o muritoare, 
fiica unui funcționar mărunt care s-a născut pe insula Mei-Zhou, 
provincia Fukien. Desăvirşindu-se, ea visează în repetate rînduri 
cum să salveze vasele de pescuit din apele aflate în apropierea sa- 
tului natal, dar moare la vîrsta de douăzeci şi opt de ani. Din Hau 
se înalță la cer, devine soția lui Yu Shang Di, Împăratul de Jad, 
Şi este ajutată de două figuri groteşti: Ochi-de-o-mie-de-leghe şi 
Urechi-de-vînt-favorabil. 


DISANI ÎȘI UCIDE FIUL 


CULTURĂ DE ORIGINE: tribul Kafir [Prasun, Hindukush). 

PROVENIENȚĂ: preluat din tradiţii orale consemnate mai ales de M. Elphin- 
stone (1839), G. Morgenstierne (1951) şi G.S. Robertson (1896). 
Mitul evidențiază preocuparea societăților primitive pentru schimbările 
imprevizibile ale naturii, plasînd ritualul jelitului în context adecvat. 


Disani, zeiţa fertilităţii, naşte un fiu. Cînd băiatul ajunge la vîrsta 
bărbăţiei, îşi uneşte forțele cu fiul zeului Diwog; ei seamănă împre- 
ună diferite plante — struguri, rodii şi nuci — care alterează sensibil 

echilibrul natural. Procedează astfel fără să fi obţinut în prealabil 
încuviințarea celorlalți zei, care se înfurie şi vor să-i prindă. Cînd 
fiul zeului Diwog se ascunde într-o stîncă, urmăritorii îl ameninţă 
cu moartea prin însetare şi înfometare. Dar fiul zeiţei Disani con- 
struieşte o roată hidraulică lîngă locul ascunzătorii, o nouă ofensă 
adusă autorităţii zeilor. 

Disani vede un tînăr urmărit; neştiind cine este, se repede să-i 
taie calea și îl decapitează. Îngrozită, îşi dă seama că și-a ucis pro- 
priul fiu și mânia ei se întoarce împotriva celorlalți zei. Aceștia moti- 
vează că cei doi tineri au hotărît să schimbe ordinea firească a naturii 
Şi că impietatea lor trebuia pedepsită. Pentru a o consola pe Disani, 
zeii iniţiază o festivitate funerară la care optsprezece tineri dan- 
sează şi cîntă cîntece de jale. 


ELEIO 


CULTURĂ DE ORIGINE: polineziană [Hawaii]. 
PROVENIENŢĂ: preluat recent din tradiţii orale. 


Eleio este un kahuna, un şaman care poate intra în legătură cu lu- 
mea spiritelor şi, în anumite împrejurări, poate readuce la viață mor- 
ţii. El vede o fată frumoasă şi o urmăreşte pînă la cimitirul sacru 
de pe vîrful unei faleze; fata se întoarce către el şi îi spune că este 
un spirit; îl roagă să-i anunţe părinții că a văzut-o şi că este fericită 
în noul ei cămin. 

Cînd Eleio vede trupul muritor al fetei în încăperea funerară, 
se duce acasă la părinţii ei, le povesteşte ce a văzut şi pregăteşte o 
ofrandă. Revine cu familia fetei la cimitir, intră într-o stare de tran- 
să şi îi vede din nou spiritul. Luînd cîteva frunze de kava, o plantă 
magică, şi folosindu-le în mod adecvat, el cheamă spiritul şi-l îm- 
pinge în trupul neînsuflețit prin tălpile picioarelor. La început, spiri- 
tul nu intră decît pînă la genunchi, dar Eleio îşi înnoieşte eforturile 
pînă cînd spiritul pătrunde în toate părţile corpului şi fata revine la 
viaţă. 

Familia pregăteşte alt ospăț sacrificial şi îl invită pe Eleio să 
o ia pe fată de nevastă. 

NOTĂ: Vezi de asemenea Hiku și Kawelu, p. 267. 

GAIȚĂ-ALBASTRĂ ȘI IOI 


CULTURĂ DE ORIGINE: amerindiană — tribul Chinook [Fluviul Columbia, 
nord-vestul SUA]. 

PROVENIENȚĂ: preluat din tradiţii orale. Dintre principalele surse, cităm F. Boas, 

Chinook Texts, Buletinul 20, Departamentul American de Etnologie, 
Washington, 1895. 
Persona jul Gaiţă- Albastră este tipic pentru clanurile de vînători; mijlo- 
citor între zei şi muritori, el este posesorul unor puteri supranaturale şi 
critică din cînd în cînd lumea spiritelor. Rezultatul nu îi este întotdeauna 
favorabil. 


Gaiţă-A Ibastră este rugat de Ioi, sora lui, să-şi aleagă o nevastă dintre 
femeile care au murit, ca să-l ajute în gospodărie; îi sugerează ca 
potenţiala soţie să fie o femeie în vîrstă. Gaiţă-Albastră este de acord, 
dar se căsătoreşte cu fiica unei căpetenii, decedată de puţină vreme. 
Cînd loi constată că fata e tînără, îi spune lui Gaiţă-Albastră că par- 
tenera lui nu poate fi o moartă şi că trebuie dusă în Tărîmul Spiri- 
telor spre a fi înviată. 

Gaiţă-Albastră ajunge în satul Spiritelor şi acestea îl întreabă 
cît timp a trecut de la moartea miresei. „O zi“, răspunde el, la care 
ele ripostează că trebuie să-şi continue drumul pînă în satul în care 
sînt înviați morţii de o zi. Cînd Gaiţă-Albastră ajunge în următorul 
sat, el le spune locuitorilor că soţia sa a murit de două zile şi, cum 
era de aşteptat, este trimis din nou mai departe! Cînd ajunge în al 
cincilea sat, soţia sa fiind mioartă de cinci zile, Spiritelor li se face 
milă de el şi îi redau fetei viaţa. Mai mult, îl fac pe Gaiţă-Albastră 
căpetenia lor. 

Gaiţă-Albastră se satură de viaţa printre Spirite şi îşi ia soția 
acasă. Căpetenia află că fiica lui nu a murit şi că s-a măritat cu Gaiţă- 
Albastră; drept care îi trimite un mesaj lui Gaiţă- Albastră, cerîndu-i 
părul ca preţ pentru mireasă. Neprimind nici un răspuns, se îndreap- 
tă furios împreună cu ceilalți locuitori ai satului spre casa lui Gaiţă- 
Albastră, dar acesta se preschimbă în pasăre, îşi ia zborul şi nu se 
mai întoarce niciodată la soție. Ea tînjeşte după el și, în cele din urmă, 
pleacă spre Tărîmul Sufletelor. 

Între timp, loi este răpită şi adusă în Tărîmul Umbrelor de către 
Duhuri; după un an, Gaiţă-Albastră pleacă în căutarea ei. O desco- 
peră şezînd în mijlocul unei grămezi de oase; ea îi spune că oasele 
aparţin rudelor ei şi că, uneori, iau înfăţişare omenească, dar rede- 
vin instantaneu oase cînd se produce un zgomot putemic. 

Gaiţă-Albastră merge la pescuit cu tînărul cumnat al lui Ioi; spre 
amuzamentul său, descoperă că ori de cîte ori strigă, tînărul se trans- 
formă într-un morman de oase. Ei nu prind decit crengi şi frunze, 
iar Gaiţă-Albastră găseşte cu cale să se distreze, jucînd feste mult 
încercatei lui surori şi rudelor ei, Duhurile. Răutatea lui îşi găsește 
în cele din urmă cuvenita răsplată cu ocazia unui incendiu în prerie. 
Ioi îi dă cinci găleți cu apă şi-l trimite să stingă flăcările, atrăgîndu-i 
atenția să folosească apa cu măsură. Gaiţă- Albastră nu-i dă ascul- 
tare: cînd rămîne fără apă, încearcă să scape de flăcări, dar se arde 
atît de rău, încît moare şi intră şi el în rîndul Duhurilor. 


GANIMEDE 


CULTURĂ DE ORIGINE: greacă clasică şi, ulterior, romană. 
PROVENIENȚĂ: preluat dintr-o tradiţie orală și prelucrat. 


Tînărul păstor Ganimede este fiul regelui Tros şi al reginei Calir- 
hoe. El păzeşte turma tatălui pe pantele muntelui Ida, în apropierea 
cetăţii Troia. Zeus îl vede şi se îndrăgosteşte de frumuseţea sa într-o 
asemenea măsură, încît decide să-l răpească şi să-l aducă pe mun- 
tele Olimp. Potrivit unor versiuni, la porunca lui Zeus, băiatul este 
înşfăcat de un vultur. În altele, însuși Zeus îşi ia înfăţişare de vultur 
pentru a-şi îndeplini dorinţa. 

Pe tărîmul zeilor, Ganimede ia locul zeiței Hebe ca paharnic şi 
însoțitor personal al lui Zeus. Ca să-l despăgubească pe Tros de pier- 
derea fiului, Zeus îi dăruiește regelui un grajd cu cai divini. 


HIKU ȘI KAWELU 


CULTURĂ DE ORIGINE: polineziană. 
PROVENIENŢĂ: preluat recent din tradiţii orale. 


Hiku, fiul Hinei, zeiţa lunii, străbate lumea pe urmele săgeții ei ma- 
gice;, săgeata cade la picioarele frumoasei regine Kawelu. Ea o ri- 
dică şi i-o înapoiază, dar cînd i-o dă, se îndrăgosteşte de tînărul străin. 
Folosindu-și puterile magice, regina îl reţine în palat ca virtual pri- 
zonier, dar el scapă şi fuge. Jelindu-i plecarea, regina moare. 
Hiku află tragedia şi hotărăşte să viziteze lumea subpămînteană 
Şi să o aducă înapoi. El se unge cu un ulei care-l face să miroasă a 

putregai şi coboară pe o tulpină lungă de convulvulus în gaura din 
pămînt care duce în lumea subpămînteană a zeului Milu. Înșelat 
de mirosul respingător, Milu îl crede un cadavru. În cele din urmă, 
Hiku descoperă spiritul reginei moarte preschimbat în fluture; îl prin- 
de într-o coajă de nucă de cocos şi urcă în lumea de deasupra. 

Hiku duce spiritul la palatul reginei unde se mai găsește trupul 
ei şi face o tăietură în degetul mare de la picior. Împinge prin inci- 
zie spiritul în corp; acesta îşi croieşte încet drumul în sus şi, depă- 
şind laba piciorului, intră în gambă. Kawelu revine la viață şi nu-şi 
mai amintește experienţa din lumea subpămînteană. Vezi și E/eio, 
p. 265. 


COBORÎREA INANEI ÎN LUMEA SUBPĂMÎNTEANĂ 
ȘI MOARTEA LUI DUMUZI 


CULTURĂ DE ORIGINE: mesopotamiană — sumeriană, veterobabiloniană și 
asiriană. 

PROVENIENŢĂ: din acest mit complex şi tulburător se cunosc numai frag- 
mente mici şi în bună măsură disparate. Versiunea sumeriană completă 
presupune luarea în considerare a cel puţin douăzeci şi opt de surse dife- 
rite, totalizînd cca 410 rînduri. Ea a fost reconstituită integral abia în anul 
1963. Versiunea akkadiană cunoscută anterior era mult mai scurtă (140 
de rînduri) şi provenea din vechiul Babilon şi din Asiria (cca 1750 î.Cr., 
Epoca tîrzie a bronzului). O mare parte dintre sursele ulterioare au fost 
descoperite în biblioteca palatului lui Assurbanipal din Ninive. 
Povestea sumeriană leagă două mituri — Coborirea Inanei în lumea 
subpăminteană şi Moartea lui Dumuzi — într-un singur basm epic. Alt 
mit sumerian, cel care relatează povestea Căsătoriei Sacre, descrie o uniune 
celestă care motivează existenţa vieţii pe pămînt. Cu toate acestea, vara 
şi toamna mesopotamiană sînt secetoase și dezolante. Ca să explice aparenta 
răsturnare a genezei, scribii au compus o antiteză mitologică. 

Prin Dumuzi, soțul zeiței fertilității, absent la intervale regulate, sumerienii 
își explicau moartea lumii naturale timp de şase luni pe an, sub arșița cruntă 
a soarelui verii mesopotamiene. Versiunea akkadiană scurtă, în care Inana 
devine Iştar, nu explică pe de-a-ntregul ciclul sezonier al vieţii şi morții. 


Inana, marea zeiţă a fertilităţii şi a războiului, coboară în lumea 
subpămînteană ca să provoace şi să înfrunte forţele răului. Aceste 
puteri sînt reprezentate de zeiţa Ereșkigal, soţia zeului htonian Ner- 
gal, stăpîna lumii subpămîntene. În anumite privințe, ea poate fi 
considerată şi un alter ego întunecat al Inanei. 

Inana îşi pune toate podoabele şi adună la un loc cele şapte em- 
bleme ale puterii sale. Coboară în tărîmurile zeiței Ereşkigal, înso- 
țită de servitoarea Ninşubur, căreia îi dă anumite instrucţiuni pentru 
cazul în care încercarea dă greş: Ninşubur va trebui să pledeze în 
fața marilor zei ca stăpîna ei să fie readusă la viaţă. 

Inana trece prin cele şapte portaluri ale morţii şi de fiecare dată 
Neti, paznicul lumii subpămîntene, îi deschide poarta salutînd-o 
prietenos, dar o dată intrată, el o despoaie pe rînd de puteri, pînă 
cînd este adusă, goală şi lipsită de apărare, în faţa zeiței Ereşkigal 
şi a cumpliţilor judecători ai lumii subpămîntene, numiţi Anunnaki. 
Într-o parodie bizară a condiţiei de regină, oglindită ulterior în Pa- 
timile creştine, Inana este aşezată pe tronul zeiţei Ereșkigal: 


Cînd Inana a fost supusă, veșmintele 

scoase de pe ea au fost îndepărtate. 

Apoi sora ei [Ereșkigal] s-a ridicat de pe tron 
şi ea [nana] s-a așezat în locul surorii. 


Zeița vieţii este judecată şi condamnată, iar pe pămînt viaţa se ofi- 
leşte şi nimic nu mai dă rod. Judecătorii Anunnaki o ţintuiesc cu 
privirea morţii, este atîrnată neînsuflețită de un cîrlig. După trei zile 
Şi trei nopţi, slujnica Ninşubur se grăbeşte să îndeplinească porun- 
cile stăpînei. Ea se adresează pe rînd zeilor Enlil, Nanna şi Enki, 
dar numai Enki, zeul creator, o primeşte cu înțelegere. El face în 
aşa fel, încît Ereşkigal rămîne însărcinată; trimite apoi două făpturi 
informe, pe Kalatur şi Kugarra, să o slujească. Cele două făpturi 
au menirea de a o linguşi pe Ereşkigal şi de a obţine drept răsplată 
pentru serviciile lor cadavrul Inanei: 


[Ea vă va spune] „Cine sînteți? 

Cine se face ecoul strigătului meu de durere? 

Zei de sînteţi, vă promit ceva, 

Muritori de sînteţi, vă hotărăsc o soartă bună.“ 
Puneţi-o să jure pe cer și pe pămînt. 

Dacă vă oferă apa rîului, să nu beţi, 

Dacă vă oferă grînele cîmpului, să nu mîncaţi, 

ci doar să-i spuneţi: „Dă-ne cadavrul atîrnat de cîrlig.“ 


După care făpturile stropesc cadavrul cu hrana şi apa vieții şi Inana 
e gata să urce din nou în lumea de sus. Dar judecătorii Anunnaki 
pretind un înlocuitor pentru Inana; zeiţa este însoțită în lumea celor 


ALA A. 


vii de galla, demonii care o vor tîrî înapoi în cazul în care ea nu 

'se va conforma. Condiţia fiind acceptată, Inana face cale-ntoarsă 
prin cele şapte porţi şi îşi recuperează pe rînd emblemele divine. 

Inana îşi alege victima la întîmplare şi într-un moment de furie, 
căci cel ales este soțul ei din Căsătoria Sacră, semizeul Dumuzi. 
Dîndu-şi seama ce s-ar întîmpla în natură dacă ar fi împiedicată să 
consume uniunea sacră cu Dumuzi, Inana se îmblînzeşte şi recurge 
la un pragmatism solomonic: în viitor, Dumuzi îşi va petrece jumă- 
tate de an în lumea subpămînteană, în timp ce Geştinana, sora sa, 
îi va lua locul în cealaltă jumătate. 


ISIS ŞI OSIRIS (1) 


CULTURĂ DE ORIGINE: egipteană. 

PROVENIENȚĂ: rolul zeilor Isis şi Osiris (anterior uciderii lui Osiris) este 
consemnat în Textele Piramidelor încă din timpul Regatului Vechi (cca 
2649-2152 î.Cr.) şi în Textele Sarcofagelor, perioada Regatului Mijlociu 
(cca 2040-1783 î.Cr.). O relatare edificatoare este inscripționată şi pe stela 
lui Amenmose, dinastia a XVIII-a [Luvru]. Povestirile legate de moartea 
lui Osiris apar fragmentar în papirusurile funerare din Regatul Nou, cu- 
noscute sub numele colectiv de Cartea morților. Există referiri şi pe stela 
lui Ikhemnofret* [Berlin]. Însămînțarea zeiței Isis cu sperma soțului mort 
este evocată pe altarul lui Sokaris"* din templul lui Seti |, Abydos. 
Osiris şi-a început probabil cariera ca spirit al arborilor sau al cerealelor. 
În timpul dinastiei a XVIII-a, la începutul perioadei Regatului Nou (cca 
1567-1085 î.Cr.), era un zeu aproape la fel de important ca Re: personifica 
soarele în drumul nocturn prin lumea subpămînteană și era atît zeul mor- 
ților, cât şi victima perenă a calamităţilor naturii. În mod paradoxal, prezida 
atit fertilitatea, cît și moartea. 


Soarta lui Osiris este pecetluită de gelozia criminală a fratelui său 
Seth, zeul haosului şi al nenorocirilor, care rîvneşte recoltele sale. 
Seth este un personaj complex în mitologia egipteană: este zeul for- 
țelor haotice, deopotrivă venerat şi extrem de temut. Potrivit tra- 
diţiei, la naştere s-a smucit cu violenţă din pîntecele mamei sale 


* Marele vistiernic al faraonului Sesostris al III-lea, dinastia a XI-a, se- 
colul al XIX-lea î.Cr. (n.rrad.). 

** Zeul meșteşugarilor și al morţilor la Memphis; Sokaris, Ptah şi Osiris 
formau o triadă (n.rrad.). 

Nut — se presupune că evenimentul ar fi avut loc în regiunea Om- 
bos-Nagada, Egiptul de Sus. 

Textele Piramidelor se referă la uciderea lui Osiris la Nedyet, 
în apropiere de Abydos, pe Nil. Isis este hotărită să nască un fiu 
care să-și răzbune tatăl. În anii care au urmat, ea, împreună cu sora 
ei Nephthys, caută trupul lui Osiris şi îl descoperă în locul în care 
căzuse, lîngă Abydos. În mitul lui Plutarh (vezi Isis și Osiris (2), 
mai jos), Isis descoperă un tamarisc cu un sarcofag, încastrat în 
trunchi. ÎI recuperează şi se refugiază în inima munţilor, departe 
de Seth. În acest sanctuar îndepărtat, în chip de uliu, ea săvîrşeşte 
un ritual magic deasupra trupului neînsuflețit: 


Ea a făcut lumină cu penele, a stîrnit vîntul cu aripile. 


Isis se autoînsămînţează cu rămăşiţele lui Osiris. Confruntarea intră 
într-o nouă fază: în versiunea lui Plutarh, Seth descoperă corpul lui 
Osiris şi, în tentativa disperată de a-l distruge, îl sfişie în paispre- 
zece. Aruncă treisprezece bucăţi în Nil, iar cu ultima, penisul zeu- 
lui, hrăneşte un crocodil, pentru ca niciodată zeul mort să nu mai 
poată învia şi zămisli. 

În siguranţa mlaștinilor de papirus de la Khemnis, în Delta Ni- 
lului, Isis naște un fiu, pe Horus, zeul-șoim. În această etapă a vie- 
ţii, el se numeşte Her-pa-khered (Horus-copil). Crescînd, el devine 
Har-wer (Horus-adult) şi hotărăşte să răzbune moartea tatălui şi 
să-şi ocupe locul legitim pe tronul Egiptului (vezi de asemenea 
Horus şi Seth, p. 172). 

Mitul morţii lui Osiris şi al destinului său ulterior evidenţiază 
o filozofie specific egipteană: Osiris nu este un zeu care moare-şi- 
învie în sens indo-arian (mesopotamian), ci un stăpîn victorios peste 
regatul paradiziac al morţilor, soartă la care aspiră orice egiptean. 
Osiris este reprezentat ca o mumie cu fața verde; mîinile, lăsate li- 
bere, țin sceptrul şi îşi impun autoritatea. 


ISIS ŞI OSIRIS (2) 


CULTURĂ DE ORIGINE: egipteană. 

PROVENIENŢĂ: consemnat de istoricul grec Plutarh (cca 40-—120 d.Cr.), dar 
relatat în povestiri egiptene mai vechi — mai ales în istoria lui Manethon, 
secolul al III-lea d.Cr. —, combinate cu tradiții filozofice greceşti. În vi- 
ziunea grecească, Isis şi Osiris, principalele divinităţi ale mitului, fuseseră 

cîndva rege şi regină, ambii muritori; ei au străbătut lumea şi i-au învăţat 
pe oameni să cultive pămîntul. Reveniţi în Egipt, au primit darul nemuririi. 


Helios (Re), zeul soarelui, descoperă că Rhea (Nut), soția sa, i-a 
fost necredincioasă şi s-a însoţit cu zeul Cronos (Geb). EI o bles- 
temă să devină stearpă, hotărînd că ea nu va naşte copii „în nici 
o lună din nici un an“. Dar Rhea şi-a oferit favorurile şi zeului Her- 
mes (Thot). 

La un joc, Hermes cîştigă de la zeiţa lunii a şaptezecea parte 
din fiecare zi a anului. Calendarul egiptean nu era calculat pe baza 
ciclului solar, ci a răsăritului stelei Sirius — prin urmare, anul avea 
360 de zile. Din fracțiunile zilelor cîştigate la joc, Hermes alcătu- 
ieşte cele cinci zile necesare pentu completarea anului solar, ştiind 
că acestea vor rămîne în afara celor douăsprezece luni ale calen- 
darului oficial. 

Rhea naşte în fiecare zi astfel creată de Hermes pentru a evita 
blestemul lui Helios. Primul fiu este Osiris, urmat de Apollo (Ho- 
rus-adult), Tifon (Seth), Isis şi Nephthys. Fraţii Osiris şi Isis sînt 
un cuplu inseparabil, zeul şi zeița asociaţi intim cu fertilitatea lumii 
vii. Ca prim născut, Osiris a moştenit și dreptul de a guverna Egiptul. 

Tifon, care vînează elefanţi şi lei şi pustieşte ţara, complotează 
împreună cu alți şaptezeci şi doi de tovarăşi să-l distrugă pe Osiris. 
Împreună cu complicii săi, îl măsoară în secret pe Osiris şi constru- 
iesc un cufăr frumos pe dimensiunile sale. 

La o petrecere între zei, Tifon propune un concurs: câştigătorul 
cufărului va fi cel căruia acest premiu îi va fi pe măsură. Toţi îl în- 
cearcă, dar numai Osiris încape perfect înăuntru. Tifon trîntește ca- 
pacul şi îl pecetluieşte cu plumb; cufărul devine un sarcofag în care 
Osiris este înmormîntat de viu. El aruncă cufărul în Nil şi, convins 
că Osiris a murit, uzurpă tronul Egiptului. 

Cufărul pluteşte pe apele Nilului spre mare şi se opreşte în cele 
din urmă pe ţărmul Libanului. Aici este înghiţit de trunchiul unui 
tamarisc, pe care conducătorul local îl taie, vrînd să facă din el o 
coloană în palat. Isis merge pe urmele cufărului şi îl recuperează la 
Byblos, dar Tifon, trecînd pe-acolo într-o noapte, îl găsește şi, hotă- 
rînd că moartea lui Osiris este irevocabilă, taie cadavrul în paispre- 
zece. Împrăştie treisprezece bucăţi în tot Egiptul, iar a paisprezecea, 
penisul, o aruncă unui crocodil. 

Isis caută bucăţile, le găseşte şi le îngroapă pe rînd cu ritualul 
cuvenit. Ulterior, locurile în care, conform tradiţiei, zac fragmen- 
tele cadavrului, au fost sacralizate prin altare şi temple. Penisul nu 
a fost găsit niciodată. 

Apollo porneşte o bătălie mare cu Tifon pentru coroana Egiptu- 
lui. Tifon este învins şi tîrît în lanţuri de Isis, dar ulterior ea îl elibe- 
rează, spre marea supărare a lui Apollo. El smulge coroana de pe 
capul mamei sale; Hermes îi pune în loc un coif cu coame. Tifon 
este definitv înfrînt şi dizgraţiat. 


LLEW ȘI BLODEUWEDD 


CULTURĂ DE ORIGINE: celtică — galeză. 

PROVENIENŢĂ: preluat din tradiţii orale şi încadrat tematic în sagaua epică 
Mabinogion. În anumite privinţe, mitul seamănă foarte mult cu poves- 
tea tragică a zeului norvegian Baldr, ucis de zeul orb Hoder cînd îi desco- 
peră „călcîiul lui Ahile“. Paralela biblică ar fi episodul despre Samson 
şi Dalila. 


Llew Llaw Gyffes este fiul bastard al zeiţei Arianrhod, procreat, 
probabil prin incest, cu Gwydion, fiul lui Don. Este dus la Arianrhod 
să primească nume şi arme, dar zeiţa îl blestemă să nu poarte nume 
ori arme şi să nu se căsătorească niciodată cu o muritoare. Gwydion 
o contracarează cu propriile puteri magice: întâi o păcăleşte pe Arian- 
rhod, convingînd-o să-i dea băiatului numele de Llew cînd acesta 
îşi arată îndemînarea în mînuirea praştiei (numele lui derivă din 
această abilitate), Gwydion adună apoi o armată de fantome care 
asaltează castelul zeiţei Arianrhod, permiţîndu-i lui Llew, deghizat 
în bard, să primească arme pentru apărarea palatului. În sfârşit, cu 
ajutorul unchiului Math, el creează o femeie, pe Blodeuwedd, din 
boboci de floare. 

Deşi Blodeuwedd îi este propusă lui Llew drept logodnică, ea 
nu-l iubeşte şi se îndrăgosteşte de vînătorul Gronw Pebr, cu care 
pune la cale uciderea lui Llew. Ea află prin vicleşug unicul mijloc 
prin care Llew poate fi ucis — cu o suliță nouă de-un an, înfiptă 
în el în zi de duminică, cînd nu este nici înăuntru, nici afară, nici 
călare, nici pe jos. În concluzie, Llew este practic invulnerabil, 
dar Gronw Pebr făureşte sulița şi Blodeuwedd stăruie ca Llew să-i 
dezvăluie momentul în care va muri. Llew construiește o cadă de 

baie plutitoare pe malul rîului. Într-o duminică, aduce un ţap şi se 
leagănă cu un picior pe cadă şi cu celălalt pe ţap! Gronw aruncă 
sulița fatală dar, chiar atunci, Llew se preschimbă în vultur şi zboa- 
ră spre un adăpost, unde rămîne pînă cînd poate fi readus la adevă- 
rata înfăţişare prin puterile lui Gwydion. 


MAIO SHAN 


CULTURĂ DE ORIGINE: chineză — daoistă. 

PROVENIENŢĂ: preluat în diferite texte şi pe obiecte de artă dintr-o tradiție 
orală adusă în China de buddhişti în anii 384-417 d.Cr., dar consacrat 
în timpul dinastiei Tang (618-906 d.Cr.). Guan Yin (Kuan Yin) este ipos- 
taza daoistă a zeului buddhist Avalokiteşvara. Tranziţia de la zeu la zeiță 
Şi adoptarea numelui Guan Yin a început prin anul 600 d.Cr. şi s-a încheiat 
în jurul anului 1100 d.Cr. Tradiţia o asimilează pe Guan Yin prinţesei mu- 
ritoare Maio Shan, a cărei apoteoză a transformat-o în zeiță, avînd conco- 
mitent atributele fertilităţii şi imagine de protector milostiv, invocat în 
caz de pericol. 

Metoda transliterării caracterelor chinezeşti variază; am folosit sistemul 
Pinyin, urmat între paranteze, unde este cazul, de sistemul Wade-Giles, 
aplicat mai frecvent. 


Maio Shan, sora mezină între cele trei prințese, este celebră pentru 
inteligenţa, bunătatea şi frumuseţea ei. Stînd într-o seară sub un co- 
pac în grădina palatului, ea ațipeşte ascultînd zumzetul unei cicade 
zburînd printre ramuri, dar se trezeşte de îndată ce insecta este prin- 
să de o călugăriță camivoră. Maio Shan se caţără în copac să salveze 
cicada, dar își pierde echilibrul cînd călugărița o muşcă; prinţesa 
cade şi se alege cu o rană adîncă în frunte. După un timp, crestătura 
se vindecă, dar pe faţa ei rămîn cîteva aluniţe roşii. 

Potrivit unei tradiții, dornică să vindece relele lumii, Maio Shan 
îl roagă pe Buddha să o îndrume,; i se spune că există un lotus alb 
vrăjit ce creşte pe vîrful muntelui Sumeru. Dacă îl poate găsi şi adu- 
ce, dorinţa i se va îndeplini şi va deveni în cele din urmă un Bodhi- 
sattva, un ales al lui Buddha a cărui menire este cunoaşterea perfectă. 

Împreună cu servitoarea Yung Lien, Maio Shan pomneşte în cău- 
tarea muntelui şi a florii. Pe drum, prințesa săvîrşeşte nenumărate 
fapte de generozitate şi bunăvoință față de oameni și animale. După 
Şaptezeci de zile, proviziile de hrană cărate de femei se epuizează; 
prinţesa şi servitoarea supraviețuiesc consumînd fructe sălbatice 

găsite pe drum. La şase luni de la plecare ajung la muntele Sumeru. 
Trei zile durează urcuşul pînă la vîrf, în faţa lor apare imaginea lui 
Buddha ţinînd în mini un ulcior cu apă şi o floare albă de lotus. 

Buddha le spune că trebuie să ducă floarea în ulcior înapoi la 
palat şi să aibă prijă de ea. Maio Shan va trebui să se dedice apoi 
desăvârșirii personale prin meditaţie. Într-o zi, floarea se va trans- 
forma într-o ramură de salcie şi, în aceeaşi zi, prinţesa se va ridica 
la cer ca Bodhisattva. Maio Shan se întoarce la palat, refuză toate 
înlesnirile unei vieţi materiale şi urmează poruncile lui Buddha. 

După doi ani, băiatul Shan Yang vrea să-i joace o festă, înlocu- 
ind floarea de lotus cu o ramură de salcie; Maio Shan spune tuturor 
că a visat că este ajutată în apoteoză de un copil. Se duce pe malul 
unui iaz cu lotuşi; una dintre flori creşte şi acoperă întreaga supra- 
faţă a apei. Maio Shan se așază pe floare şi este urcată încetișor la 
cer, sarcina ei de autoperfecţionare fiind împlinită. 

Într-o tradiţie alternativă, mai violentă, Buddha o îndrumă pe 
Maio Shan către insula Pu To, unde se desăvirşeşte timp de nouă 
ani; în cele din urmă se sinucide prin autostrangulare şi se înalță 
la Yu Huang Shang Di (prescurtat Yu Di), Împăratul de Jad, în pa- 
radisul ceresc. 

După deificare, Maio Shan devine Guan Y in, zeiţa milosteniei. 


PELE ŞI LOHIAU 


CULTURĂ DE ORIGINE: polineziană [Hawaii]. 
PROVENIENȚĂ: preluat recent din tradiţii orale. 
Muntele vulcanic Kilauea din Hawaii este obiectul mai multor mituri 
locale. Cel de față prezintă o oarecare asemănare cu alte mituri despre 
moarte-și-înviere, inclusiv cu povestea frigiană a lui Atis şi a Cibelei (vezi 
p. 258) şi cu varianta derivată grecească, povestea lui Adonis și a Afro- 
ditei. 
Pele, zeiţa focului, descoperă un tînăr de o mare frumuseţe şi cu 
sînge regal de care se îndrăgosteşte. Este Lohiau, prințul din Kaua"i 
— şi ea îl seduce fără să-i dezvăluie adevărata-i identitate. Cei doi 
se căsătoresc, dar după o vreme Pele îl părăseşte pe Lohiau spre 
a se întoarce în sălașul de pe muntele de foc, promiţîndu-i că într-o 
zi va reveni. 

Neconsolat de pierdere, Lohiau încetează să mănînce şi moare. 
În timp ce trupul îi zace pe catafalc, spiritul este capturat de demo- 
nii-şopîrlă feminini Kilioa şi Kalamainu, care îl depun într-o închi- 
soare pe virful unei stînci. 

Hiiaka, sora lui Pele, salvează spiritul lui Lohiau şi îl aduce unde 
i se află trupul. Lohiau este readus la viaţă, dar se îndrăgosteşte de 
Hiiaka. Perechea fuge în Hawaii, unde Pele, ofensată şi geloasă, 
erupe din sălaşul muntos, acoperindu-l pe Lohiau cu lavă şi punînd 
repede capăt scurtei lui vieţi de-acum. 

Spiritul lui Lohiau zboară deasupra oceanului în căutarea iubitei 
Hiiaka, dar între timp ea a coborit în împărăţia lui Milu, zeul lumii 
subpămîntene, şi îl aşteaptă! Tatăl ei, Kane Hoalani, intervine, prin- 
zînd spiritul lui Lohiau şi ducîndu-l înapoi la stîlpul de lavă de la 
poalele muntelui Kilauea. El sfărîmă acoperămîntul de lavă; Lohiau 
este readus din nou la viaţă. Trezindu-se, o găseşte pe Pele în faţa 
sa şi îi cere îngrozit iertare. Spre surprinderea lui, ea îi spune că l-a 
iubit într-o existență anterioară şi că este liber să se căsătorească 
cu cine voieşte. Apoi dispare. Kane Hoalani îi oferă lui Lohiau o 
cochilie fermecată minusculă care se transformă într-o barcă adevă- 
rată ce îl poate duce unde doreşte. Lohiau porneşte în căutarea iu- 
bitei Hiiaka şi, din întîmplare, debarcă pe țărmul insulei Oahu în 
timpul unui festival al cîntecului. Lohiau ascultă cu atenţie şi recu- 
noaşte uimit vocea iubitei lui într-un cîntec de dragoste închinat lui. 
Lohiau răspunde cîntîndu-și propria pasiune, iar apoi, în lumina as- 
fințitului, cei doi pleacă înapoi spre Kauaii. 


PERSEFONA ȘI DEMETER 


CULTURĂ DE ORIGINE: greacă clasică şi, ulterior, romană. 

PROVENIENŢĂ: preluat din tradiţii orale de poetul epic grec Hesiod în Imn 
către Demeter (secolul al VIII-lea). 
Povestea fatidică a Persefonei și a mamei ei Demeter formează baza Mis- 
terelor Eleusine, drama grecească anuală a morții şi renașterii naturii. Iden- 
titatea Persefonei se împletește strîns cu cea a mamei ei — poate că fiecare 
ar trebui luată drept un aspect al celeilalte. Persefona este şi kore (fata), 
forma imatură a zeiţei cerealelor. În versiunea lui Hesiod, răpirea Persefo- 
nei are loc pe cîmpia de la Nysa, deşi alte tradiţii plasează episodul la 
Enna, în Sicilia, ori în Creta, lingă Cnosos, ori lîngă rîul Cefis, la Eleusis, 
ori în Arcadia, la poalele muntelui Cilene. 

NOTĂ: Romanii schimbă numele personajelor principale ale mitului în 
Proserpina şi Ceres. 


Zeus o seduce şi o lasă însărcinată pe Demeter, zeița cerealelor, cea 
de-a doua fiică a lui Cronos şi a Rheei, care naşte un copil, pe Perse- 
fona. Într-o zi, pe cînd Persefona s-a îndepărtat de mamă pe cîmpia 
de la Nysa, însoțită de Oceanide, fiicele lui Oceanos, ea dă peste 
o floare rară şi frumoasă (crin sau narcisă). Este atît de impresio- 
nată de această floare minunată, încît se apleacă să o culeagă. În 
acel moment, pămîntul se deschide şi Hades, zeul lumii subpămîn- 
tene, apare în carul de aur. La cererea lui Zeus, o înșfacă pe Persefona 
Și o tîrăşte în adîncurile pămîntului. Singurele persoane care aud 
strigătele Persefonei sînt blînda zeiță Hecate, fiica lui Perseu şi a 
Asteriei, și Helios, fiul lui Hiperion şi al Theei. 

Copleşită de durere, Demeter își caută în zadar fiica dispărută. 
Timp de nouă zile şi nouă nopţi, ea colindă lumea în lung și în lat, 
luminîndu-şi drumul cu făclii (vezi şi 7e/epinu, p. 269); o întîlnește 
pe Hecate, care a auzit vocea fetei, prin urmare nu poate oferi decît 
indicii vagi. Demeter îl caută pe Helios, şi acesta îi destăinuie po- 
vestea nenorocirii care s-a abătut asupra fiicei ei: 


„Nimeni âltul dintre zeii nemuritori nu trebuie învinovăţit, ci doar furtu- 
nosul Zeus, care a dat-o lui Hades [Aidoneus], fratele tatălui ei, să-i fie 
soţie.“ 


Demeter este atât de umilită de purtarea lui Zeus, încît respinge com- 
pania zeilor olimpieni şi străbate ogoarele sub înfăţişarea unei bă- 
trîne, fără să se spele ori să-şi schimbe veşmintele, fără să mănînce 
ori să bea. Întîmplarea face să ajungă la casa lui Heleos, cîrmuitorul 
ținutului Eleusis, şi se aşază lîngă Izvorul Fecioarelor, aşteptînd ca 
fiicele lui Heleos să vină să scoată apă. Sub pseudonimul Doso, 
Demeter îşi oferă serviciile de doică Metanirei, soţia lui Heleos, 
dar cînd intră în palat, statura şi strălucirea îi dezvăluie noblețea 
și Metanira îi oferă o cupă de vin. 

Se convine ca Demeter să-l hrănească pe Demofon (în alte ver- 
siuni Triptolemos), fiul Metanirei, dar pe măsură ce copilul crește, 
Demeter îşi ţese vrăjile asupra băiatului, oprindu-l să guste din hra- 
na muritorilor și scăldîndu-l în foc; astfel, el seamănă din ce în ce 
mai mult cu un nemuritor. Cînd Metanira descoperă ce se întîmplă 
și protestează, Demeter se-nfurie, smulge copilul din flăcări şi-l arun- 
că la pămînt, spunîndu-i Metanirei că acum Demofon va îmbătrîni 

ŞI va sfirşi ca oricare muritor. Demeter îşi dezvăluie adevărata con- 
diție de zeiță, renunță la „mască“ şi părăseşte palatul. Demofon 
continuă să crească asemeni unui nemuritor şi, drept recunoştinţă, 
Heleos ridică un templu în cinstea zeiței Demeter. 

În timpul peregrinărilor, Demeter a neglijat pămîntul şi ferti- 
litatea acestuia: recoltele nu se mai fac, ogoarele sînt părăginite, 
iar omenirea se confiruntă cu foamete şi pieire. Zeus îşi dă seama 
de iminenţa dezastrului şi o trimite pe zeița-mesageră Iris să o con- 
vingă pe Demeter să intervină. Misiunea ei nu duce la nici un rezul- 
tat, iar următorii soli nu se bucură de mai mult succes. Zeus îl trimite 
pe zeul-mesager Hermes în lumea subpămînteană, ordonînd ca Per- 
sefona să fie înapoiată lumii de deasupra. Hades pare să accepte, 
dar, pe ascuns, îi dă Persefonei să mănînce o sămînţă de rodie îna- 
inte de a o urca în car şi de a o duce înapoi la Demeter. Conform 
unor tradiţii, Ascalaf, fiul zeului rîului subteran Aheron, observă 
manevra lui Hades şi îi povesteşte cele văzute zeiței Demeter. Zeița 
se înfurie atît de tare, încît, neîndurătoare, îl transformă în bufniță. 

Demeter este peste măsură de bucuroasă de întoarcerea fiicei; 
cuprinsă de îndoială, o întreabă dacă a mîncat ceva pe cînd se afla 
în lumea subpămînteană. Adevărul despre sămînţa de rodie iese la 
iveală; Demeter se resemnează: Persefona a gustat din fructul morții 
Şi este irevocabil legată de lumea subpămînteană. Părţile ajung la 
un compromis: Persefona poate petrece două treimi din an în lumea 
celor vii, dar în celelalte luni trebuie să revină în lumea subpămîn- 
teană ca soţie a lui Hades. Primăvara, Persefona evadează înapoi 
în Olimp, iar după strîngerea recoltei se întoarce la Hades cu care 
îşi petrece lunile de iarnă. În timpul despărțirii, Demeter va aban- 
dona grija pămîntului și va jeli separarea de fiica ei. Vezi de ase- 
menea Afis și Cibele, p. 258, şi Nașterea lui Adonis, p. 104. 


PLECAREA LUI QUETZALCOATL 


CULTURĂ DE ORIGINE: aztecă — mezoamericană clasică [Mexic]. 
PROVENIENȚĂ: venerat în perioada 750 d.Cr.—1500 d.Cr. și cunoscut din tra- 
diţiile consemnaie în Codicele Florentin, în codicele precolumbiene şi din 
detalii de pe sculpturi în piatră. 
Există numeroase mituri ce descriu dispariţia din panteon a lui Quetzal- 
coatl (şarpele cu pene), cel care a prezidat a doua dintre cele cinci vîrste 
ale lumii. Felul în care a plecat este relatat diferit: în unele mituri el se în- 

dreaptă spre răsărit şi se autoimolează,; inima îi supravieţuieşte, se înalță 
la cer şi devine luceafărul. Mitul de față povesteşte călătoria lui Quetzal- 
coatl la Tlapallan, unde îşi descoperă destinul. Se spune că atunci cînd 
conchistadorul Cortes a invadat Mexicul, regele Montezuma se credea o 
încamare a lui Quetzalcoatl. 


În locul numit Temacpalco, Quetzalcoatl, obosit și deprimat, se spri- 
jină de o stîncă; mîinile pătrund prin suprafaţa stîncii, de parcă ar 
fi noroi, şi lasă amprente. Se ridică şi-şi continuă călătoria spre Te- 
panoayan, unde ajunge la un rîu lat, pe care îl traversează făcînd 
un pod din bolovani. Ajunge la Cooapan, unde demonii îi taie ca- 
lea, întrebîndu-l de unde vine şi încotro se duce; mai vor să ştie 
cine va săvîrşi penitenţele. Quetzalcoatl răspunde că demonii nu-l 
pot opri şi că se duce la Tlapellan să-şi afle soarta. Le spune că îl 
cheamă soarele (Ehecatl). 

Demonii sînt de acord să-şi continue călătoria, dar îi fură toate 
bogăţiile. Quetzalcoatl îşi salvează giuvaierurile şi le aruncă în apele 
rîului, unde sînt luate de curent. Îşi continuă drumul, de data aceas- 
ta către un loc unde-i iese în faţă alt demon; acesta îi pune aceleaşi 
întrebări şi primeşte aceleaşi răspunsuri. Demonul îi oferă o poţiune 
de pulque, pe care Quetzalcoatl o bea şi adoarme. Cînd se trezește, 
îşi aranjează părul şi denumeşte locul Cochtocan. 

Quetzalcoatl escaladează munţii dintre Popocatepetl şi Iztac- 
tepetl, însoţit de o armată de pitici şi cocoşaţi, dar mulți dintre ei 
mor de frig. Quetzalcoatl îi plînge, dar vede în depărtare muntele 
Poyanhtecatl. O ia iar din loc, numind satele întîlnite în cale. Ajuns 
pe țărm, face o plută din şerpi şi se îmbarcă. Este dus de curent şi, 
în cele din urmă, ajunge la Tlapellan. 


TELEPINU, ZEUL CARE DISPARE 


CULTURĂ DE ORIGINE: hattică — hittită-hurrită [Anatolia]. 

PROVENIENȚĂ: text cuneiform preluat dintr-o tradiţie orală şi descoperit pe 
o tăbliță în situl de la Boghazkoy, Turcia — Ref. KUB xvil.10, trad. 
Albrecht Goetze (J.B. Pritchard (ed.), Ancient Near Eastern Texts"]. 
Acest mit nu este chiar o poveste despre moarte-şi-înviere, ci seamănă cu 
relatările mesopotamiene standard referitoare la moartea şi regenerarea 
naturii — nu încape îndoială că era recitat în timpul sărbătorilor rituale. 


* Vezi Gindirea hittită în texte, ed. cit., pp. 185-192 (n.trad.). 

Numele Telepinu apare în literatură în jurul anului 1800 î.Cr.; cu toate că 
a fost încorporat în panteonul hittit-hurrit, este de origine hattică. 


Telepinu, zeul fertilității şi al vegetației, este cuprins de o asemenea 
furie, încît îşi pune greşit încălțările şi încetează să-şi îndeplinească 
obligaţiile. Negura se-nviîrte pe la ferestre şi fumul năpădeşte locu- 
ințele, căci buştenii nu mai ard cum se cuvine. Pe cîmpuri, oile şi 
vitele devin sterpe. Neîmpăcat, Telepinu pleacă în stepele Asiei, luînd 
cu sine fecunditatea naturii; recoltele nu se mai fac, ogoarele devin 
neroditoare şi foametea se instalează în ţară. Departe de casă, zeul 
fertilităţii se rătăcește şi adoarme istovit. 

Între timp, criza naturii se adînceşte; zeul soarelui convoacă 
o adunare-fulger, chemîndu-i pe cei o mie de zei din Hatti. Ei mă- 
nîncă şi beau, dar porţiile sărăcăcioase sînt insuficiente şi nu le po- 
tolesc foamea şi setea. Telepinu a luat cu sine toate lucrurile bune, 
iar Teşub, tatăl său, zeul furtunii, îşi exprimă îngrijorarea crescîndă 
în legătură cu dispariţia şi furia fiului său. Zeii hotărăsc să-l caute 
pe Telepinu; zeul soarelui trimite un vultur să cerceteze munții, dar 
pasărea se întoarce fără ştiri. Teşub cere atunci sfatul Hannahannei, 
marea zeiță-mamă, dar ea îi spune să-şi caute singur fiul. Teşub por- 
neşte la drum, bate la porțile cetăţii lui Telepinu şi le deschide cu 
forța, dar zeul fertilităţii nu se află acolo. (Vezi şi Canticus Cauti- 
corum, p. 240.) 

Hannahanna hotărăşte să trimită o albină, dar Teşub se arată 
cam sceptic; zeiţa îi spune albinei că, dacă-l găseşte pe Telepinu, 
să-l înțepe pînă se trezeşte şi să-l ungă cu ceara purificării. Albina 
caută în lung şi în lat, epuizîndu-șşi mierea și ceara; în cele din urmă, 
îl găseşte pe Telepinu dormind pe o pajişte. Precum i s-a spus, al- 
bina îl înțeapă pe Telepinu, el se trezeşte, dar se indispune și mai 
tare. În starea în care se află, el seacă izvoarele, schimbă cursul rîu- 
rilor, astupă gropile de lut şi dărîmă casele. Viaţa este distrusă în 
continuare. 

Zeii nu ştiu ce să facă; zeul soarelui o însărcinează pe Kamru- 
şepa, zeiţa tămăduirilor, să-l liniştească pe Telepinu şi să-l aducă 
înapoi. Cînd, în cele din urmă, Telepinu revine la sentimente mai 
bune şi o urmează pe Kamruşepa acasă, în cinstea lui se ridică un 
stîlp împodobit cu pielea unei oi, care semnifică rodnicia ţării şi pro- 
genitura de care Telepinu trebuie să se ocupe în anotimpul următor. 

YAMA ȘI YAMI 


CULTURĂ DE ORIGINE: hindusă — vedică [India]. 

PROVENIENȚĂ: prima referinţă semnificativă se află în Rig Veda, colecţie 
de 1028 de imnuri (Vede), compuse în sanscrită în jurul anului 1200 î.Cr., 
dar bazate pe o tradiţie orală în circulaţie printre imigranții arieni pe sub- 
continent în perioada 1700-—700 î.Cr. Folosit ca imn de slavă în timpul 
sacrificiului religios, mitul lui Yama era intonat în timpul riturilor funerare, 
însoțind persoana decedată în călătoria către lumea cealaltă. O versiune 
mai detaliată a felului în care Yama ajunge conducătorul morţilor apare 
în Markandeya Purana, lucrare compusă în jurul anului 250 d.Cr. 


Yama, zeul morţii, a fost cîndva un muritor, fiul lui Vivasvan (Surya), 
zeul soarelui. A fost prima ființă omenească ce a descoperit şi a pă- 
şit pe calea către lumea celestă pentru ca şi alţii să-l poată urma în 
siguranță. În imnurile vedice, Yama este invitat să se aşeze pe iarba 
sacră împreună cu preoții şi să pârticipe la sacrificiul funerar, care 
presupune şi consumarea băuturii soma. Mortul este încurajat să 
păşească pe vechea cale şi să i se alăture lui Yama, iar demonilor 
i se porunceşte să nu se apropie. Decedatul trebuie să treacă printre 
cei doi dulăi cu patru ochi ai lui Yama; aceştia vor veghea asupră-i 
pînă cînd va ajunge în cerul cel mai înalt şi se va întilni cu Yama şi 
cu Varuna, zeul-paznic. În final, lui Yama i se aduce o ofrandă de 
unt şi miere. 

În mitul puranic, Vivasvan şi soţia sa Saranyu au trei copii evla- 
vioşi: Manu şi gemenii Yama şi Yami (numită şi Yamuna). Energia 
lui Vivasvan este atît de debordantă, încît Saranyu nu mai poate 
suporta şi pleacă, lăsîndu-şi în loc umbra să hrănească pruncii. Ea 
se refugiază în casa tatălui ei, dar, după un timp, acesta o pedepseşte 
Şi o alungă; luîndu-şi înfăţişare de iapă, Saranya se dedică ascezei 
într-un colț îndepărtat al țării. 

Umbra nu manifestă aceeaşi afecţiune faţă de copii şi Yama 
devine foarte nefericit. El amenință umbra, iar ea îl blestemă. Îm- 
preună cu fratele său Manu, Yama îi aduce la cunoştinţă tatălui lor 
cele întîmplate, spunîndu-i că umbra este foarte diferită tempera- 
mental şi afectiv de mama lor adevărată. Zeul soarelui se duce la 
umbra zeiței Saranyu şi-şi varsă asupră-i mînia, dar cînd îşi vizitează 
socrul, pe Vişvakarman, arhitectul zeilor, acesta îi spune că energia 
lui Vivasvan este atît de mare, încît nici o femeie nu este capabilă 
să-i reziste multă vreme. Vişvakarman îi aminteşte ginerelui că Sa- 
ranyu practică asceza în pustietate; Vivasvan este pus să-şi „așeze“ 

ochiul arzător pe un așa-zis strung, pentru ca cincisprezece părți 
din energia sa să poată fi îndepărtate. Din aceste părți sînt făurite 
armele sacre ale celorlalți zei mari. Cu energia diminuată, Vivasvan 
devine mai accesibil şi adoptă un aspect nou, Martanda. 

Descoperind locul în care i se ascunde soţia deghizată în iapă, 
Martanda își ia formă de armăsar. Nefiind dispusă să întreţină o 
relaţie sexuală, ea se întoarce spre el să-l înfrunte, dar cînd nasurile 
li se ating, Saranyu este impregnată cu energia lui latentă şi con- 
cepe zeii-cai gemeni, Aşvinii. Apoi îl naşte pe Revanta, zeul vinăto- 
rilor. 

Vivasvan îşi dezvăluie adevărata formă şi Saranyu se întoarce 
la el, renunțînd la deghizarea ecvestră. 

NOTA: Potrivit unor surse mitice, Yami nu este doar sora gea- 
mănă a lui Yama, ci şi soția lui. 


3] 
MITURI DESPRE NEMURIRE 


Această secţiune de mituri se deosebește de secțiunea Mituri despre 
moarte şi despre viaţa de apoi, deoarece vizează interesul efectiv 
pentru nemurire şi pentru diverse elixire iluzorii. Chinezii au dez- 
voltat ideea longevităţii obţinute prin consumarea unui fruct ezote- 
Tic, aşa-numitele Piersici ale Nemuririi, deşi această idee romantică 
este strîns legată de concepţia potrivit căreia darul nemuririi poate 
fi cîştigat prin desăvârşirea vieții pămîntești. 

În afara daoismului chinez, viața veşnică pare imposibilă pentru 
cel care nu este atît de norocos încît să fie preschimbat în zeu sau 
zeiță. Tradiţia creştină susține că, în momente diferite, Isus Cristos 
şi Fecioara Maria s-au ridicat la cer cu trupul; în alte părți, fiinţele 
muritoare au încercat cu mai puţin succes să se elibereze de legătu- 
rile existenţei finite şi de declinul inevitabil al bătrîneţii. Cea mai 
cunoscută saga pe această temă este epopeea eroului mesopotamian 
Ghilgameş. Strădaniile lui sînt tipice: el ajunge de cîteva ori la un 
pas de preţiosul elixir, dar de fiecare dată acesta îi scapă printre de- 
pete. Este ca şi cum mintea omenească ar accepta faptul că, pînă 
Şi în visele cele mai năstruşnice, naşterii trebuie să-i urmeze, inevi- 
tabil, moartea. 


ADAPA 


CULTURĂ DE ORIGINE: mesopotamiană — akkadiană, probabil din sursă su- 
meriană. 

PROVENIENŢĂ: una dintre povestirile mesopotamiene mai puţin cunoscute ce 
reiau tema căutării zadarnice a vieţii veșnice sau a puterii veșnice, mitul 
lui Adapa este reprodus după două tăblițe fragmentare. Unele părți au fost 
descoperite la Tell el- Amara, în Egipt (secolele XV sau XIV î.Cr.), și la 

Assur, capitala Asiriei (sfîrşitul mileniului al II-lea î.Cr.). Nici una dintre 
versiuni nu este completă; lungimea lucrării este greu de evaluat, dar se 
crede că totalizează aproximativ 120 de rînduri, gravate inițial pe cele 
două feţe ale unei singure tăblițe.” 

Adapa nu este o divinitate, ci preotul zeului Ea, este primul dintre cei şapte 
înţelepţi legendari care au populat pămîntul înaintea marelui potop. Potrivit 
tradiţiei, zeul Ea l-a înzestrat cu darul înțelepciunii şi l-a însărcinat cu in- 
troducerea civilizației şi a riturilor religioase printre oameni. Ea, zeul ocea- 
nului primordial, a evoluat în panteonul akkadian din Enki, zeul sumerian 
al înţelepciunii, și a fost recunoscut ca divinitate tutelară în Eridu — con- 
form tradiției, cel mai vechi oraş mesopotamian. Situl arheologic se află 
în regiunea mlăștinoasă din deltă, în sudul Irakului, pe țărmul Golfului 
Persic. Vezi de asemenea Etana din Kiș, p. 108, şi Ghilgameș și arborele 
Halub, p. 289. 


Adapa îşi petrece o parte din zi asistînd la coacerea pîinii pentru 
orăşeni şi la prinderea peştelui din mare. Într-o zi, zeul Ea stârneşte 
o furtună şi scufundă barca lui Adapa; Adapa blestemă vîntul şi 
acesta încetează să bată timp de şapte zile. Zeii îl cheamă la ordine; 
încercînd să le calmeze mînia, zeul Ea îl pune pe Adapa să îmbrace 
straie cernite şi să-şi neglijeze părul, sub pretextul doliului după 
zeii Dumuzi şi Ningis Zi Da (Giszida) care au dispărut de pe pă- 
miînt (vezi Coborirea Inanei în lumea subpămiînteană şi moartea 
lui Dumuzi, p. 268). 

Cînd Adapa se înfăţişează înaintea adunării zeilor celor mari, 
i se oferă hrana şi apa vieţii veşnice dar, urmînd povaţa zeului Ea, 
el refuză aceste daruri şi este trimis înapoi pe pămînt. 

Semnificaţia mitului este ambiguă. De fapt, Adapa pierde oca- 
zia — la fel ca ceilalți şase înţelepţi care îi urmează — de a dobîndi 
viaţa veşnică. Poate că, sfătuindu-l să refuze hrana şi apa vieţii, zeul 
Ea I-a lipsit prin înşelăciune de şansa nemuririi; poate că zeul a în- 
cercat cu bună-credinţă să-l călăuzească spre nemurire, dar planul 
a eşuat din alte motive. Poate că zeii cei mari erau decişi să-l pedep- 
sească fiindcă a blestemat vîntul, poate că s-au simţit desconsiderați 
cînd Adapa a încălcat legile ospitalităţii şi a refuzat hrana cerească. 
În orice caz, mitul seamănă mult cu celelalte poveşti mesopotami- 
ene în care muritorii se străduiesc să obţină elixirul numai pentru 
a-l pierde apoi printr-o întorsătură a sorții. 


* Vezi Victor Kembach, Miturile esenţiale, ed. cit., pp. 164-166 (n.trad. ). 

AGNI 


CULTURĂ DE ORIGINE: hindusă — vedică [India]. 

PROVENIENŢĂ: Rig Veda, colecție de 1028 de imnuri (Vede) compuse în 
sanscrită, avînd la bază o tradiţie orală în circulaţie printre imigranții arieni 
pe subcontinent între anii 1700-—700 î.Cr. Imnurile erau intonate în timpul 
sacrificiului. Literatura puranică ulterioară, Brihaddevata, de exemplu, 
dispune dialogurile imnice într-o naraţiune mai coerentă; o versiune există 
şi în epopeea Mahabharata. 

Deoarece în filozofia indiană există o legătură între foc şi apă, Agni este 
identificat ca apoteoza focului, dar este şi „Copilul apelor“ (Apam Napat), 
care apare precum fulgerul ce ţişneşte din norii de ploaie. Sălaşul său se 
află în adîncul mării primordiale şi este păzit de divinități cabaline minore. 
Agni are o semnificaţie specială în ritualul hindus — el este cel care duce 
ofrandele sacrificiale tuturor zeilor. 

În esență, povestea descrie moartea-și-învierea în condiţia existenței nemu- 
ritoare — baza conceptului indoeuropean al păsării fenix, purtătoarea 
focului, elixir al nemuririi, întrucit se reaprinde din propria cenuşă. 


Fraţii lui Agni şi-au găsit moartea alergînd de colo colo şi purtînd 
ofranda focului în serviciul zeilor. Fiindu-i frică să nu aibă aceeaşi 
soartă, Agni fuge de celelalte divinităţi şi se ascunde în apele pri- 
mordiale în care s-a născut (în texte mai tîrzii, el „pătrunde“ în 
anotimpuri, în ape şi copaci, trădat de un peşte pe care îl blestemă 
Şi îl avertizează că viaţa lui se va afla la discreția oamenilor). După 
ce Agni dispare, panteonul intră în criză, deoarece focul sacrifi- 
cial se stinge: 


„Am fugit temîndu-mă de sarcina purtătorului de ofrande. Am plecat 
temîndu-mă că zeii mă vor înhăma la această sarcină, O, Varuna. M-am 
dus în multe locuri; eu, Agni, am încetat să iau în seamă această sarcină.“ 


Zeul Varuna (în unele versiuni, însoțit de Yama) îl descoperă pe 
Agni în trupul lui Vritra, zeul demonic al haosului, şi îl imploră 
să se întoarcă; el ţine un discurs despre pericolele naşterii şi vieţii, 
căci şi aceste experienţe implică bătrîneţe şi moarte. A gni cere da- 
rul longevităţii (de fapt, al nemuririi), iar zeul acceptă. Indra, zeul 
vremii, îl înduplecă pe Agni să-şi părăsească ascunzătoarea. Se re- 
fugiase acolo împreună cu Varuna, o divinitate-paznic asociată apei, 
şi cu Soma, deificarea băuturii sacre care îi poartă numele. Agni 
se întoarce şi Vritra este ucis: 

„Vino, O, Agni, la sacrificiul nostru care are cinci drumuri, trei straturi şi 
şapte fire. Poartă-ne ofranda şi mergi în faţa noastră. Căci ai zăcut prea 
mult în întuneric.“ 


În versiunea din Mahabharata, Agni fuge de frică să nu fie pus să 
care sămînţa zeului Șiva. 

Există o similitudine inexplicabilă între acest mit şi o tradiţie 
care creează interferenţe între taina naşterii unui copil şi reaprinde- 
rea focului sacru. Certîndu-se cu regele din cauza morții unui băiat, 
un preot părăsește ţara și toate focurile se sting. În cele din urmă 
se întoarce, dar o acuză pe consoarta regelui că ascunde focul. Pre- 
otul jură că spune adevărul; cînd focul este readus, regina arde în 
flăcări. 


BA XIAN (PA HSIEN) 
(Cei opt nemuritori) 


CULTURĂ DE ORIGINE: chineză — daoistă. 

PROVENIENŢĂ: preluat din tradiţii orale în diferite texte și pe obiecte de artă. 
În general, un nemuritor sau un Xian (Hsien) este adeptul daoismului care 
a dobîndit nemurirea fie printr-un mod de viață exemplar, fie descoperind 
procedeul de a extrage elixirul vieții veşnice din Piersicile Nemuririi. Nu 
se cunoaşte motivul pentru care cele opt figuri Ba Xian și povestirile lor 
sînt grupate laolaltă. După cît se pare, trei dintre ele sînt personaje istorice, 
în măsura în care se cunosc datele şi locurile existenţei lor muritoare pe 
pămînt, deşi se spune că toţi şi-au dobîndit nemurirea printr-un mod de 
viaţă exemplar. Fiecare a trăit în altă perioadă, iar miturile ţesute în jurul 
lor conţin elemente anacronice: toţi au ajuns în insula Peng-lai (P'eng Lai), 
cel mai răsăritean dintre cele două tărîmuri paradiziace în care sînt hărăzite 
să trăiască toate sufletele pămîntene. Prima referire la Ba Xian datează 
din timpul dinastiei (mongole) Yuan (1260-1368 d.Cr.). 
Metoda transliterării caracterelor chinezeşti variază considerabil. A m fo- 
losit sistemul oficial Pinyin, urmat în paranteză, unde este cazul, de siste- 
mul Wade-Giles, mai des întîlnit. 


Hang Xiang-Zhi (Han Hsiang-tzu) a trăit în secolul al IX-lea d.Cr. 
Şi a studiat sub tutela filozofului Han Yu din dinastia Tang. Han Yu 
este exilat la Guangzhou (Canton) din cauza diferendelor Politice 
și religioase cu împăratul Xien Jung (Hsien Tsung). Han Hsiang-Zhi 
îl însoţeşte, prezicînd corect că, în timp, filozoful îşi va recăpăta sluj- 


286 


ba. Han Hsiang-Zhi devine discipolul lui Lu Dong Pin (Lu Tung-pin), 
care îl călăuzește către vîrful Piersicului Sacru, simbolul longevi- 
tăţii, de pe ale cărui ramuri „plonjează“ în nemurire. 

He Xian-Ku (Ho Hsien-ku) s-a născut în Guangzhou în timpul 
dinastiei Tang, pe cînd domnea împărăteasa Wu (684-705 d.Cr.), 
Şi era singura femeie dintre cei Opt Nemuritori; după apoteoză, a 
devenit zeița tutelară a gospodinelor. Este fiica lui Ho Tai şi mama 
adoptivă a lui Tai Sui, zeul astrologiei şi al timpului. Ea visează că 
trebuie să se ducă în munţii Sidefului unde va obţine nemurirea. 
Urmînd instrucţiuni mistice, găseşte o anumită piatră semipreți- 
oasă, o pisează, înghite pulberea şi dobîndeşte viaţa veşnică. 

Kao Kuo-Zhu (T'sao Kuo-chiu) era fratele împărătesei Kao, cea 
care a domnit laolaltă cu Jen Jung (Jen Tsung) (1023-1064 d.Cr.). 
Povestea lui începe pe cînd, ca student, călătorea împreună cu tînă- 
ra şi frumoasa-i soție spre capitală, pentru a se prezenta la examene. 
Este invitat să locuiască în casa lui Zhing-ji (Ching-chi), fratele mai 
mic al împărătesei; Zhing-ji îl ucide pe Kao Kuo-Zhu şi încearcă 
să-i seducă soția. Ea îi refuză avansurile şi el o aruncă în temniţă. 
Umbra studentului asasinat apare şi cere să fie răzbunat; ca să în- 
depărteze urmele vinovăţiei, Zhing-ji îşi sfătuieşte fratele să o arun- 
ce pe tînără în fîntînă. Femeia scapă şi, neştiind cine îi este, de fapt, 
dușmanul, i se plînge lui Kao Kuo-Zhu de tratament. El o bate şi o 
crede moartă, dar ea îşi revine din nou şi depune o plîngere la cen- 
zorul imperial. El ordonă executarea lui Zhing-ji, iar împăratul îl 
amnistiază pe Kao Kuo-Zhu. Acesta pleacă în munți să ducă o viaţă 
retrasă; acolo întîlneşte alți doi nemuritori, pe Zhong-Li Kuan și 
Lu Dong-Pin, care îl călăuzesc pe calea desăvîrşirii. 

Lan Kai-He (Lan Ts'ai-ho) prezintă o anumită ambiguitate în 
privinţa sexului, fiind considerat uneori de-un gen, alteori de altul. 
EI (sau ea) poartă haine zdrenţuite, colindă ţara ca cerşetor itinerant 
şi îşi cîştigă existenţa cîntînd și bătînd măsura cu un băț. Într-o zi, 
fiind beat, este urcat la cer pe un nor, lăsîndu-şi pe pămînt vechile 
veşminte. După apoteoză, devine divinitatea păzitoare a celor săraci 
Şi nevoiaşi. 

Li Thieh-Kuai (T'ieh-kuai Li) este zeul protector al bolnavilor 
Şi infirmilor. Numele său înseamnă „cel cu toiagul de fier“; cel pu- 
țin două istorii diferite justifică acest epitet. În una dintre versiuni, 

unde apare cu numele de Li Ning-Yang, este îndrumat pe calea către 
desăvirşire de umbra lui Lao Zi, întemeietorul daoismului, una dintre 
cele trei divinități San Ching ale căror imagini se află pe orice altar 
daoist. Cînd vine vremea ca Li Ning-Yang să se ridice la cer, el 
îşi instruieşte discipolul, pe Lang Ling, să-i incinereze trupul mu- 
ritor dacă nu reușește să revină în el în următoarele şapte zile. În 
cea de-a şasea zi, Lang Ling află că mama lui este pe moarte şi in- 
cinerează prematur corpul maestrului înainte de a se duce la căpă- 
tîiul ei. Cînd se întoarce, Li Ning-Yang constată că rămășițele au 
dispărut, drept care ia cu sine trupul unui cerşetor decedat. Trupul 
este diform şi Li Ning-Yang este nevoit să se sprijine într-un toiag 
de fier. 

O versiune alternativă a mitului povesteşte cum Xi Wang Mu 
(Hsi Wang Mu), zeița Paradisului Apusean, îi dă lui Li Thieh-Kuai 
un toiag de fier cînd devine şchiop din cauza unei ulceraţii la picior. 

Lu Dong-Pin (Lu Tung-pin sau Lu Yen) s-a născut la Shansi în 
anul 755 d.Cr. şi era fiul guvernatorului din Hai Chou în timpul 
dinastiei Tang (618-906 d.Cr.); a studiat în Xi'an (Chang'an). El 
a devenit divinitatea tutelară a cărturarilor. La Xi”an se întîlneşte 
cu nemuritorul Zhong-Li Kuan, care încălzeşte vinul de orez la un 
han. În timpul somnului, Lu Dong-Pin are un vis premonitoriu: va 
dobîndi o poziţie foarte influentă înainte de a fi dizgraţiat şi exilat, 
iar familia, executată. Visul profetic îl face să îl aleagă pe Zhong- 
Li Kuan ca maestru în ale desăvîrşirii. 

Zhang Kuo-Lao (Chang-kuo Lao), născut şi el la Shansi, dar, 
în secolul al VII-lea d.Cr., a devenit călugăr la Ping-Yang. Potrivit 
tradiţiei, a murit la vîrsta de peste o sută de ani, iar cînd, ulterior, 
i-au deschis mormîntul, acesta era gol. Este chemat la curtea împă- 
rătesei Wu, dar se prăbuşeşte şi aparent moare pe treptele unui tem- 
plu. Trupul începe să se descompună, dar este readus la viaţă în mod 
miraculos. Călătorind pe un măgar care se pliază precum o hartă, 
Zhang Kuo-Lao se retrage în munţi să ducă o viaţă contemplativă. 

Zhong-Li Kuan (Chung-li Ch'uan) s-a născut la Shensi şi a do- 
bîndit statutul de mareşal imperial în anul 21 î.Cr., după care s-a 
retras şi a dus o viață contemplativă de sihastru. El cunoaşte se- 
cretele alchimiei: transformă metalele inferioare în argint şi îl îm- 
parte săracilor. E] descoperă tainele nemuririi cînd peretele peşterii 
sale se despică, dezvăluind o crăpătură în care se găsește o casetă 

ce conţine formula magică. Apoi zboară către Peng-Lai, așezat pe 
spinarea unei berze. 


GHILGAMEȘŞ ŞI ARBORELE HALUB 


CULTURĂ DE ORIGINE: mesopotamiană — sumeriană. 

PROVENIENŢĂ: necunoscută, deși, aproape sigur, datează din perioada preli- 
terară; s-a păstrat mai bine de 5000 de ani ca parte a unei tradiţii orale. 
Fragmentul care a purtat decenii la rînd titlul Ghi/gameș, Enkidu și lumea 
subpăminteană reprezenta textul akkadian din finalul Tăbliței XII a Epo- 
peii lui Ghilgameș babiloniene (vezi p. 210). Mult timp, materialul a fost 
considerat enigmatic, deoarece nu părea legat de celelalte unsprezece texte 
care alcătuiesc epopeea babiloniană. În anul 1939 a fost tradus textul de 
pe o prismă spartă, inscripționată în cuneiforme sumeriene, găsită în săpă- 
turile de la Ur; s-a constatat că textul conţine părți dintr-un mit poetic ne- 
cunoscut. La Ur şi Nippur au fost descoperite alte fragmente aparținînd 
povestirii, şi astfel, în ultimii ani, naraţiunea epică a fost reconstituită in- 
tegral. Acum se ştie că secțiunea akkadiană reprezintă exclusiv „capitolul“ 
final. Fragmentele de la Ur au fost inscripţionate în jurul anului 2000 î.Cr., 
fiind probabil copii după un original mai vechi. 


Primele şase rînduri sînt ininteligibile, dar povestirea se deschide 
cu un prolog-cadru referitor la mitologia creaţiei, procedeu tipic 
multor mituri sumeriene: 


După ce cerul s-a îndepărtat de pămînt, 

După ce pămîntul s-a separat de cer, 

După ce omenirea a primit un nume, 

După ce An a luat de unul singur cerul, 

După ce Enlil a luat de unul singur pămîntul, 

După ce Ereşkigal a fost înfăţişată lumii subpămîntene... 


Textul continuă în acest spirit vreo douăzeci şi cinci de rînduri, sta- 
bilind perioada în care are loc acţiunea. Este introdusă apoi prima 
temă majoră, cea a arborelui halub. Ni se povesteşte despre un co- 
păcel crescut pe ţărmul Eufratului, dezrădăcinat de o furtună puter- 
nică şi dus de şuvoaie. Inana (ștar), zeiţa fertilităţii, găseşte copăcelul 
Şi îl duce în grădina ei din Uruk; acolo îl plantează şi îl îngrijește 
pînă cînd ajunge la maturitate. Urmează o afirmaţie enigmatică: 


„Cînd voi avea oare şi eu un tron divin pe care să mă pot aşeza?“, 
spunea ea, privindu-l. 

„Cînd voi avea oare şi eu un pat divin pe care să mă pot întinde?“, 
spunea ea, privindu-l. 

Copacul a crescut mare, dar ea nu i-a putut tăia coaja. 

Printre rădăcinile sale, şarpele „care n-are astîmpăr“ își făcuse culcuș; 

În vîrful său, pasărea Imdugud [pasărea furtunii] îşi suise puiul; 

La mijloc, Lilith își clădise casa. 

Fecioara pururi aclamată, cea care bucură toate inimile, 

Neprihănita Inana, cum mai plînge ea." 


Pasărea Imdugud la care se face referire este aducătoare de neno- 
rociri, iar Lilith este demonica zeiță sumeriană a dezolării. Cu alte 
cuvinte, arborele halub este infestat cu mesagerii pustiirii naturii. 

Eroul Ghilgameş intră în scenă îmbrăcat în armură şi mînuin- 
du-şi teribila secure. El atacă pasărea Imdugud şi şarpele, făcîndu-i 
să abandoneze copacul, iar pe Lilith o izgoneşte în deşert. Ghilga- 
meş predă arborele astfel curăţat Inanei, care îşi reia tronul şi patul, 
dar îşi reţine o parte a coroanei şi rădăcina. Din aceste fragmente, 
el făureşte o așa-numită tobă şi două bețe de tobă sacre, pukku şi 
mikku. Această secțiune pare o alegorie picturală: arborele este sim- 
bolul viu al prezenţei Inanei pe pămînt, iar fragmentele luate de 
Ghilgameş servesc obsesiei sale de a găsi elixirul vieţii veşnice — 
toba şi beţele de tobă avînd adesea-o semnificaţie religioasă şi talis- 
manică profundă (vezi şi Epopeea lui Ghilgameș, p. 210). Se obser- 
vă că în mitul Etana din Kiș (vezi p. 108), regele este încurajat de 
vultur să o viziteze pe Inanapentru a obţine planta care îi va asigura 
soţiei darul fertilităţii. 

NOTĂ: Textul Tăbliţei XII a epopeii lui Ghilgameș babiloniene 
seamănă în acest punct cu povestea sumeriană. 


HUAI NAN TZU 
(Apoteoza lui Liu An) 


CULTURĂ DE ORIGINE: chineză — daoistă. 

PROVENIENŢĂ: preluat din tradiţii orale și consemnat în diverse texte ori pe 
obiecte de artă, dar cunoscut mai ales din Shen-Xian Tung Zhien (Oglinda 
completă a spiritelor și geniilor). 

Miturile a căror notă dominantă reprezintă căutarea secretelor vieţii veş- 
nice abundă în China, fiind similare celor aparținînd altor culturi. Filozofia 


* Epopeea lui Ghilgameș, ed. cit., p. 161 (n.trad.). 

daoistă susţine că există două căi de a obţine nemurirea: fie printr-o viață 
exemplară pe pămînt, fie învățînd să distilezi elixirul din Piersicile Nemu- 
ririi. Deoarece majoritatea divinităţilor buddhiste şi daoiste au fost cîndva 
personaje istorice reale care au primit ulterior apoteoza, calea spre nemu- 
rire are o importanţă considerabilă. Mitul de față, implicîndu-i pe faimoşii 
Opt Nemuritori din credinţa daoistă (vezi Ba Xian, p. 286), este tipic pen- 
tru ultima cale, fiind consemnat în secolul al II-lea î.Cr., la începutul di- 
nastiei Han. 

Metoda transliterării caracterelor chinezeşti variază considerabil. Am folo- 
sit sistemul Pinyin, urmat în paranteză, unde este cazul, de sistemul Wade- 
Giles, aplicat mai frecvent. 


Potrivit tradiţiei, un tînăr care se recomandă Wang Zhung-Kao apa- 
re în faţa unor generații succesive de conducători, anunţîndu-i că 
vârsta lui depăşeşte două mii de ani şi că, prin discipolii săi, el predă 
artele nemuririi. La puţină vreme după prezentarea sa suzeranului 
local Liu An, la palat sosesc opt nobili vîrstnici şi cer o audienţă. 
Liu An acceptă să-i primească dacă îi pot oferi darul nemuririi. Ei 
se preschimbă în oameni tineri și se prezintă drept cei Opt Nemu- 
ritori. Lui Liu An i se relatează miracolul, drept care el insistă ca 
cei opt să fie aduşi în faţa sa. Bineînţeles, ei sînt discipolii lui Wang 
Zhung-Kao şi purced la inițierea lui Liu An în artele nemuririi. 

În acest timp, Liu Zhien, fiul suveranului, este implicat într-un 
duel cu rivalul Lei Bei (Lei Pei), care reuşeşte să-l rănească. Temîn- 
du-se de incriminări, Lei Bei lansează zvonul că Liu An şi fratele 
său, suveranul domeniului învecinat, pun la cale trădarea împăra- 
tului Wu Di. Fratele se spînzură, dar cei Opt Nemuritori îl conving 
pe LiuAn să-i urmeze în Paradisul Răsăritean, la curtea lui Yu Huang 
Shang Di (Yu Ti), Împăratul de Jad. La început, Liu An manifestă 
o oarecare aroganță faţă de Yu Ti şi este aproape readus la existența 
trupească. Dar cei Opt Nemuritori pledează în favoarea sa şi îl con- 
ving să adopte o atitudine smerită. EI îşi schimbă numele în Huai 
Nan Tzu (Gînditorul din Sudul Huai-ului), iar fratele său este re- 
adus la viață. 


IDUNN ȘI MERELE NEMURIRII 


CULTURĂ DE ORIGINE: teutonică — nordică/islandeză. 
PROVENIENȚĂ: Edda în proză (Codex Wormianus), compusă de cărturarul 
islandez Snorri Sturluson în anii 1178-1241 d.Cr. şi trimisă în secolul 


291 


al XVII-lea de istoricul Amgrimur Jonsson lui Ole Worm, un coleg din 
Danemarca. 

Codex Wormianus este de fapt o culegere de texte; prima parte, Gylfagin- 
ning (Șiretlicul lui Gylfi), reprezintă o expunere a mitologiei nordice. Este 
interesant de comparat concepțiile acestui mit cu cele ale mitologiei chi- 
neze care descriu Piersicile Nemuririi aflate în posesia Împăratului de 
Jad. Vezi Ba Xian, p. 286. 


Trei dintre zeii Aesiri — Othin, Loki şi Hoenir —, aflați la drum 
lung, încearcă să frigă un bou, dar nu sînt în stare să-l prepare cum 
se cuvine. Uriaşul Thiassi, deghizat în vultur, se oferă să le gătească 
el carnea după toate regulile, cu condiţia de a primi în schimb o 
tranșă din animal; el cere cea mai mare „porție“, îndrăzneală pentru 
care Loki îl loveşte cu un par. Vulturul îl înhaţă pe Loki, se ridică 
cu el şi refuză să-i dea drumul pînă cînd zeiţa Idunn nu-i aduce me- 
rele nemuririi. Loki acceptă şi, o dată eliberat, o ademeneşte pe Idunn 
în ghearele vulturului. 

Împiedicaţi să mai consume raţia zilnică de mere, zeii încep să 
îmbătrînească,; în cele din urmă, ei află de fățărnicia lui Loki şi ame- 
nință să-l ucidă dacă nu va repune lucrurile în ordine; Loki porneşte 
în căutarea zeiţei Idunn. Descoperă locul unde se află, o salvează 
ŞI o aduce înapoi în Asgarth; pe drum sînt urmăriți de Thiassi, care 
nu şi-a părăsit înfăţişarea de vultur. 

Zeii aprind un rug uriaş, care arde aripile păsării; vulturul cade 
pe pămînt şi este ucis pe dată. Skadi, fiica lui, doreşte să se răzbune; 
drept compensație, zeii îi propun să se mărite cu unul de-al lor. Iden- 
titatea mirelui este ţinută ascunsă: pînă în ultima clipă, Skadi crede 
că se va cununa cu Baldr. De fapt, soţul hărăzit este Njord, zeul 
mării, de obîrşie mai puţin nobilă: la origine, Njord a fost un zeu 
Vanir, dar a fost predat ostatic zeilor Aesiri, în timpul războiului 
dintre cele două rase divine, în schimbul armistiţiului. 

NOTĂ: Richard Wagner a folosit incidentul ca temă majoră a 
prologului la Ciclul Inelului, Das Rheingold (Aurul Rinului). În ver- 
Siunea sa, doi uriași sînt chemaţi să construiască fortăreața Valholl 
(Walhala). Cînd Othin (Odin) refuză să le plătească prestaţia, ei 
o răpesc pe Freyja (Freia) şi nu acceptă să o înpoieze dacă zeii nu 
le dau destul aur. Faptul că, din deznădejde, zeii fură aurul de la 
Alberich cînd încep să îmbătrînească, precum şi ulteriorul blestem 
al celui păgubit declanşează lanţul fatal de evenimente ce încheie 
Gotterdămmerung (Amurgul zeilor). 

XI WANG MU (HSI WANG MU) ŞI HOUI 


CULTURĂ DE ORIGINE: chineză — daoistă. 

PROVENIENŢĂ: preluat din tradiţii orale şi consemnat în diferite texte ori pe 
obiecte de artă. Unul dintre cele mai vechi mituri este Istoria dinastiei Zhou 
(secolul al II-lea d.Cr.), compilat probabil din surse mai vechi, care s-au 
pierdut. Unele detalii referitoare la zeiță şi la Piersicile Nemuririi provin 
de la filozoful Lieh-Tzu (secolul al V-lea d.Cr.), 

Metoda transliterării caracterelor chinezeşti variază considerabil. A m fo- 
losit sistemul Pinyin, urmat în paranteză, unde este cazul, de sistemul 
Wade-Giles, aplicat mai frecvent. 


Xi Wang Mu (Hsi Wang Mu) este o zeiţă ce are probabil ca model 
istoric o regină din vestul Chinei, ea dispune durata vieţii murito- 
rilor şi poate acorda binecuvîntarea longevităţii. Reprezentată de 
păsări, atît de miticul fenix, cît şi de mai puţin exoticul cocor, zeița 
trăieşte într-un palat din aur curat, împodobit cu pietre preţioase, 
ale cărui ziduri înconjurătoare măsoară 333 de mile. Soţul ei este 
Dung Wang Kung (Tung Wang Kung); ei au douăzeci şi patru de 
copii, dintre care nouă sînt băieți. Tradiția susţine că zeiţa a întîlnit 
Şi a acordat o audienţă celui de-al cincilea conducător din dinastia 
Zhou (Chou) în anul 985 d.Cr,, la lacul Giuvaierurilor [necunos- 
cut], aflat în apropierea palatului ei. Acolo ea cultivă Piersicile Ne- 
muririi, fiecare fruct avînd nevoie de trei mii de ani ca să se formeze 
Şi de alți trei mii de ani ca să se coacă, moment în care zeiţa îşi 
serbează ziua de naştere şi mănîncă una dintre piersici. 

Arcaşul ceresc Hou I, cel care a doborit de pe boltă nouă dintre 
cei zece sori, construieşte pentru Xi Wang Mu un palat din jad în 
Cerul Apusean, iar cînd lucrarea este încheiată, ea îl răsplăteşte cu 
un elixir ce radiază o lumină nepămînteană, făcut din Piersicile Ne- 
muririi. Dar zeiţa îl sfătuieşte pe Hou I să nu bea poțiunea înainte 
de a fi postit un an de zile, drept care el o ascunde în acoperişul ca- 
sei. Într-o zi, soţia lui descoperă elixirul. Înghite licoarea, se des- 
prinde de pămînt şi iese prin fereastra casei. Supărat, Hou I încearcă 
să o urmeze, dar ea zboară atit de repede, încît ajunge pe lună. Acolo 
se transformă într-o broască rîioasă cu trei picioare şi, sub un arbore 
de scorţişoară, întîlneşte un iepure care a găsit altă sursă pentru 
elixirul vieții. 

MITURI 
DESPRE LUMEA DE DINCOLO 


Majoritatea culturilor percep lumea subpămînteană sau lumea de 
dincolo ca un loc sumbru spre care se îndreaptă sufletele după moar- 
te, fie direct, fie printr-un purgatoriu intermediar, călătoria însăşi 
fiind considerată plină de capcane, pentru a-i prinde sau stînjeni pe 
cei a căror viață pe pămînt a lăsat de dorit. Tocmai pentru că moartea 
vesteşte o călătorie în necunoscut, multe societăţi îşi aprovizionea- 
ză morții cu hrana şi armele necesare pentru a-i susţine şi proteja 
în ultima odisee. 

În general, de îndată ce sufletul a ajuns în lumea de dincolo, 
el nu o mai poate părăsi, mai ales dacă a fost convins să consume 
hrana morţii. Persefona nu se mai poate întoarce la Demeter după 
ce a mîncat sămînţa de rodie oferită de Hades. Trimisă pe tărîmul 
celălalt, orice divinitate devine pentru totdeauna captivă, dacă nu 
se ajunge la o înțelegere specială pentru eliberarea ei. Ucisă de Ereş- 
kigal, regina lumii subpămîntene, zeița Inana se poate întoarce pe 
tărîmurile de sus numai în schimbul unui înlocuitor, şi anume al so- 
țului ei Dumuzi. Viceversa, stăpînul lumii de dincolo o poate părăsi 
numai dacă reușește să „înhaţe“ victime imprudente la graniţa ce 
desparte lumea celor vii de lumea morţilor. 

Dificultatea de mişcare între lumea de sus şi lumea de jos cre- 
ează probleme de comunicare, motiv pentru care este necesar să 
se recurgă la mesageri imuni la pericolele lumii de dincolo şi la 
cele ale morţii. În mitologia greacă, zeul Hermes pare capabil să 
străbată fără consecințe drumul dintre împărăţia lui Hades şi lumea 
de sus, lumea celor vii. La fel, personajul minor Kakka din mitul 
mesopotamian călătoreşte nestingherit între împărăţia zeilor şi cea 
a zeiţei Ereşkigal. 

În ciuda aurei lor intimidante, divinităţilor din lumea de dincolo 
le sînt atribuite dorinţe omenești obișnuite, în particular, cele legate 
de sexualitate. Hades are nevoie de compania frumoasei Perse- 
fona, ce-i devine regină, iar Ereşkigal „pretinde“ serviciile lascive 
ale senzualului Nergal. 

În altă ordine de idei, se crede că drumul urmat de soare în timpul 
nopții trece prin tărîmurile lumii de dincolo. Prototipul acestui con- 
cept este călătoria nocturnă a zeului creator egiptean Re. Vezi de 
asemenea Mituri despre moarte și despre viața de apoi. 


CALUL LUI ABARTA 


CULTURĂ DE ORIGINE: celtică — irlandeză. 

PROVENIENŢĂ: preluat din tradiţii orale în Ciclul de mituri fenian sau osianic, 
apărut pentru prima oară în „volum“ complet în manuscrisul cunoscut 
sub numele Acal/m na Senorachul (secolul al XII-lea). Abarta, persona- 
jul principal, nu este atît de ticălos pe cît este de farsor şi de răutăcios. 


Abarta, unul dintre Tuatha de Danaan, însoţitorul lui Fionn Mac 
Cumhail din Fianna (garda regală a primilor regi irlandezi), decide 
să captureze prin înşelăciune o parte a forțelor lui Fionn. El îi aduce 
stăpînului un cal sur neîmblînzit, care atacă imediat caii celorlalți 
membri ai gărzii. Paisprezece soldaţi, printre care Conan Mac Moma, 
unul dintre cei mai temuțţi ofițeri, încearcă să strunească fiara — 
însuşi Abarta încearcă să-l încalece. Cum prevăzuse Abarta, calul 
porneşte în galop cu slujitorii agățaţi de coadă. Animalul îşi croieşte 
drum de-a dreptul către lumea de dincolo împreună cu Abarta şi 
cu ceilalți captivi. 

Între timp, Fionn își folosește propriile resurse. Porunceşte meş- 
terului Faruach, fiul regelui din Innia, să construiască o corabie (din 
trei lovituri zdravene de secure). Foltor, fratele lui Faruach, este şi 
el pus la treabă, întrucît are capacitatea magică de-a lua urma la 
tot ce mişcă pe uscat sau pe mare. Ei îl urmează pe Abarta în lumea 
de dincolo şi îl atacă. El acceptă să elibereze prizonierii; în compen- 
saţie, Conan cere ca paisprezece dintre slujitorii lui Abarta, împreună 
cu Abarta însuşi să se agaţe de coada calului. Ca să restabilească 
pacea şi buna înțelegere, Abarta este obligat să se supună. 

BALDR'S DRAUMAR 
(Visele lui Baldr) 


CULTURĂ DE ORIGINE: teutonică — germanică şi nordică/islandeză. 
PROVENIENŢĂ: Codex Arnamagnaeanus nr. 544 (Hauksbok) [Universitatea 
din Copenhaga]. i 
Baldr este nefericitul zeu din mitologia nordică a cărui moarte preves- 
teşte ziua apocalipsei, numită Ragnarok. El nu poate fi comparat direct 
cu imaginile zeilor care mor-şi-învie din mitologia Orientului Apropiat, 
întrucît textele nordice nu menţionează procesul de înviere. 


Zeii Aesiri din Asgarth se adună în sfatul lor, numit Thing, să tăl- 
măcească prevestirea din visele lui Baldr, ce par să-i anunţe sfîrşi- 
tul. Othin își încalecă armăsarul vrăjit cu opt picioare, pe Sleipnir, 
Şi porneşte spre lumea subpămînteană a lui Hel. Pe drum este atacat 
de un dulău cu botul însîngerat, dar îl evită şi călăreşte pînă la poarta 
dinspre răsărit a tărîmului lui Hel. Acolo dă peste o profetesă care 
vrea să afle cine a trezit-o din somn. 

Othin se prezintă „Drumeţul“ şi întreabă pentru cine a fost îm- 
podobit palatul lui Hel cu atîta grabă și generozitate. 

Profetesa răspunde că palatul îl aşteaptă pe Baldr, fiul favorit 
al lui Othin: 


„Pentru Baldr este preparat miedul; 

acoperit cu scutul protector. 

Fiii lui Othin sînt pierduţi de durere 

iar eu vorbit-am fără voie, drept care voi tăcea.“ 


Othin întreabă cine va fi ucigașul lui Baldr şi profetesa îl numeşte 
pe Hoder, zeul orb. Othin întreabă apoi cine îl va răzbuna pe Baldr 
Şi ea răspunde că zeul Vali îl va ucide pe Hoder în ziua stabilită. Ur- 
mează un vers confuz, pomenind despre fete îndurerate care îşi ţes 
năframele. Se presupune că ar fi o referire la valurile înspumate 
ale mării peste care corabia morții va purta cadavrul lui Baldr. 

Apoi profetesa îl sfidează pe zeu, spunîndu-i că el nu este „Dru- 
mețul““, ci Othin. Îi spune să se întoarcă acasă, căci nici o vrajă nu 
o va mai trezi din somn pînă în ziua apocalipsei, cînd cumplita odras- 
lă a lui Loki, lupul Fenrir, va scăpa din lanţuri, cuprins de furie. 

NOTĂ: Pentru o expunere mai detaliată a mitologiei nordice, vezi 
Voluspa, p. 147. 

CĂLĂTORIA LUI RE 
ÎN LUMEA SUBPĂMÎNTEANĂ 


CULTURĂ DE ORIGINE: egipteană. 

PROVENIENȚĂ: preluat din diferite surse, texte hieroglifice inscripționate pe 
zidurile camerelor funerare construite în Valea Regilor în timpul dinastiilor 
XVIII-XX din perioada Regatului Nou (cca 1492-1070 î.Cr.). Le cităm 
în ordinea cronologică a compunerii: Cartea lui Am-Duat, inscripționată 
în mormintele lui Thutmosis al III-lea, Amenhotep al II-lea, Seti I, Ramses 
al VI-lea etc. (nu toate relatările sînt complete); Cartea Porţilor, inscrip- 
ționată în mormintele lui Ramses al VI-lea și Seti I;, Cartea Peșterilor, 
inscripționată în mormîntul lui Ramses al VI-lea. 


Potrivit Cărţii lui Am-Duat, Re îşi începe călătoria nocturnă prin 
lumea subpămînteană din orizontul apusean. El trebuie să străbată 
cele Douăsprezece Ore, navigînd pe rîul lumii subpămîntene în bar- 
ca solară, însoţit de un echipaj de divinități. Cînd intră în Prima 
Oră, îşi ia formă de om cu cap de berbec. În Ora a Doua, Re asigură 
pămînt fertil zeilor agriculturii. În Ora a Treia, îl revitalizează pe 
Osiris, zeul lumii subpămîntene. În Ora a Patra, Re trece prin por- 
țile păzite de șerpi. Ora a Cincea cuprinde gînduri despre înviere. 
În Ora a Şasea, Re se întîlneşte cu Thot, zeul înțelepciunii, care își 
ia înfăţişare de babuin şi ţine un ibis sacru în braţe. Este confrun- 
tat şi cu propriul cadavru sub forma scarabeului Khepri, înghițit de 
un şarpe. Ora a Șaptea îl găseşte pe Re păzit de trei divinităţi ne- 
semnificative: un zeu-șarpe desemnat drept „Trupul lui Osiris“, un 
zeu-felină cu un cuţit şi o divinitate care îi leagă pe dușmanii lui 
Re cu o funie. În Ora a Opta, Apophis, zeul demonic al lumii sub- 
pămîntene, descris ca un şarpe enorm, este supus şi rănit, dar nici- 
odată distrus. 

În Ora a Noua, duşmanii lui Re sînt distruşi cu arme magice. 
În Ora a Zecea apar semnele răsăritului lui Re și ale începutului 
noii zile. Scarabeul ţine un ou din care va ieşi Re la răsărit, iar în 
scenă îşi fac apariția discurile solare. Douăsprezece divinități păzi- 
toare acționează ca o avangardă care verifică siguranţa orizontului 
răsăritean. În Ora a Unspezecea, dușmanii subpămînteni ai lui Re 
sînt aruncaţi într-o groapă incandescentă. În cele din urmă, în Ora 
a Douăsprezecea, înlăuntrul corpului unui şarpe uriaş în ale cărui 
măruntaie a intrat, Re îşi ia forma diurnă, devenind scarabeul care 
iese din gura şarpelui. Şu, zeul aerului, închide porţile lumii subpă- 

mîntene și Re pluteşte deasupra capului său. În barca solară, Re 
stă pe picioarele zeiței creatoare Nut şi îşi începe călătoria zilnică. 

Cartea Peșterilor oferă variaţiuni pe tema de mai sus: Re stră- 
bate douăsprezece peşteri în timpul voia jului nocturn. Cartea Por- 
ților relatează o poveste similară: Re trece prin douăsprezece porți. 


DI YU ŞI YEN LO 
(Închisoarea pămîntului și judecătorul ei) 


CULTURĂ DE ORIGINE: chineză — daoistă. 

PROVENIENȚĂ: preluat din tradiţii orale în diverse texte şi pe obiecte de artă. 
În credinţa chineză, conceptul lumii de dincolo, către care se îndreaptă 
sufletele oamenilor după moarte, este complex. El implică separarea dintre 
po (forţa vitală a trupului muritor) şi hun (sufletul conştient), care poate 
sau nu să ajungă în paradisul ceresc. Se crede că po rămîne o vreme în 
trup, părăsindu-l în cele din urmă în favoarea unui similipurgatoriu. În 
acest scop, po are nevoie de provizii adecvate, motiv pentru care funera- 
liile chineze tradiţionale sînt însoțite de arderea modelelor din hîrtie ale 
unor case, haine, arme sau ale lucrurilor de care decedatul ar mai putea 
avea nevoie pentru a-şi spori confortul în viaţa viitoare. 

Lumea de dincolo este condusă de divinitatea supremă Di-Kang Wang 
(Ti Tsang Wang), Regele Matricii Pămîntului. Tradiţia afirmă că, în viața 
muritoare, a fost călugăr buddhist în timpul dinastiei Tang (618-906 d.Cr.) 
şi că a murit la vîrsta de nouăzeci şi nouă de ani, întins în sicriu; rămăşiţele 
sale pământeşti nu s-au descompus. A fost apoi deificat în rolul actual. În 
subordinea lui se află diverse figuri, inclusiv Yen-Wang, cumplitul Judecă- 
tor al Morților, inspirat într-o oarecare măsură de zeul hindus Yama şi 
reprezentat ca personaj demonic cu faţa verde, îmbrăcat în veşminte pur- 
purii. Personalul lumii subpămîntene îi mai include pe demonii Ma Mien 
(Faţă de Cal), Niu Tou (Cap de Bou) şi Wu-Zhang Guei (Stafiile Vre- 
melniciei), o pereche de mesageri subpămînteni — Yang Wu-Zhang, care 
adună morţii tineri, şi Yin Wu-Zhang, care adună morții trecuţi de cinci- 
zeci de ani. Este unul dintre multele mituri daoiste a căror doctrină pare 
uneori confuză sau contradictorie. 

Metoda transliterării caracterelor chinezeşti variază considerabil. Am folo- 
sit sistemul Pinyin, urmat în paranteză, unde este cazul, de sistemul Wade- 
Giles, aplicat mai frecvent. îi 


Cînd cineva moare, el sau ea porneşte într-o călătorie plină de peri- 
cole şi de obstacole, iar pe cei care au dus o viaţă coruptă îi așteaptă 
o serie de torturi de diferite grade de cruzime. La intrarea în lumea 

subpămînteană, dacă nu sînt plătiți, demonii atacă sufletul. Sufletul 
trece printr-o sală în care este cîntărit pe balanța judecății. Sufletele 
uşoare şi neîmpovărate de vinovăţie trec nevătămate, pe cînd cele 
grele sînt lovite din nou. Sufletul ajunge în fața unor dulăi capabili 
să-l distingă pe cel bun de cel rău şi care acţionează în consecinţă. 
În al patrulea stadiu către regiunile subpămîntene, sufletului i se 
permite să se uite în oglinda viitorului şi să vadă ce va deveni în 
următoarea încarnare. Apoi este dus într-un loc de unde poate privi 
spre cei lăsaţi în urmă şi îşi poate analiza cusururile pămîntești. A 
şasea ordalie este o punte întinsă peste o genune înspăimîntătoare. 
Cei buni traversează un culoar larg din argint și aur, pe cînd cei răi 
trebuie să parcurgă o potecă lată de-o palmă. 

Sufletul ajunge acum aproape de capătul călătoriei şi intră în 
Roata Legii. De aici iese tors în forma pe care o va lua în următoa- 
rea încamare. În cele din urmă, sufletul primeşte o băutură care şterge 
orice amintire a evenimentelor petrecute înainte. 


EMMA O 


CULTURĂ DE ORIGINE: japoneză — buddhistă. 

PROVENIENŢĂ: preluat din tradiţii orale în diferite texte ori pe obiecte de artă 
Şi bazat în mare măsură pe învățăturile buddhiste. Emma O, stăpînul mor- 
ților, provine din Yama, zeul vedic hindus al morţii. 


După moarte, sufletul porneşte într-o lungă călătorie către Izvoarele 
Galbene, sălaşul lui Emma O, în împărăţia subpămînteană a lui 
Yomi. Pentru nevoile călătoriei, morţii au asupra lor hrană și bani. 
În timpul Festivalului Morților, de Bommatsuri (13-16 iulie), oa- 
menii aprind felinare care să le călăuzească drumul. Cînd sufletul 
ajunge la albia secată a rîului morţii Sanzu no Kawa, bătrîna Sodzu 
Baba, care controlează traversarea, trebuie la rîndu-i plătită. 

În cele din urmă, sufletul ajunge în purgatoriul Gakido, așa-nu- 
mita „Cale a Demonului“, unde este judecat de Emma O şi plăteşte 
pentru păcatele comise în timpul vieții potrivit Legii lui Buddha. 
Purgatoriul este punctul cel mai de jos din existența sufletului. Blîn- 
da şi milostiva zeiță protectoare Guan Yin (Kuan Yin), modelată 
după șakti a buddhistului Bodhisattva Avalokiteșvara, poate inter- 
veni, ierându-l şi ridicîndu-l la o viaţă de apoi paşnică şi nemuritoare. 

Dacă persoanele au dus o viaţă muritoare dreaptă şi au făcut 
pelerinaje în Japonia, la cele treizeci şi trei de altare ale zeiţei Guan 
Yin, intervenţia este posibilă. Chiar dacă au păcătuit, ea poate inter- 
veni în favoarea lor, uşurîndu-le pedeapsa. Pentru cei cu adevărat 
VICIOŞI, singura perspectivă rămîne Emma O, care îi va arunca în- 
tr-o cadă cu metal topit. Cîndva, Guan Yin a amenințat că transfor- 
mă lumea subpămînteană într-un soi de paradis, dar Emma O a 
insistat să rămînă un loc sobru, şi zeița s-a întors pe pămînt. 

Și Jizo, binevoitoarea pereche masculină a zeiţei Guan Y in, joa- 
că un rol în protejarea sufletelor. El este modelat după buddhistul 
Bodhisattva Ksitigarbha (fiul pămîntului) şi este paznicul cimi- 
tirelor. Sarcina lui este să ţină la respect spiritele rele oni, creaturi 
demonice care posedă trei ochi, coamne şi gheare. Jizo ascunde su- 
fletele sub veşmînt, împiedicîndu-le pe oni să le înhațe. De aseme- 
nea, el ajută spiritele morţilor în purgatoriu, ferindu-le de excesele 
de rău augur ale lui Emma O. 

Cîteodată, unele suflete rătăcesc în căutarea odihnei: sînt spiri- 
tele luminescente Shito Dama. 


KITAMBA ȘI MOARTEA REGINEI MUHONGO 


CULTURĂ DE ORIGINE: tribul Kimbundu [Angola, sud-vestul Africii]. 
PROVENIENŢĂ: preluat dintr-o tradiţie orală. 
Mitul are mai multe mesaje. În primul rînd, întărește convingerea globală 
a omenirii potrivit căreia muritorii de rînd, chiar cei care îşi asumă dimen- 
siuni mitice, nu mai pot reveni din lumea subpămînteană după ce i-au trecut 
porţile. De asemenea, oferă o viziune confuză, tipică pentru multe societăți 
Şamaneşti, referitoare la puterile preoților tribali. Anumiți aleşi pot fi mesa- 
geri între tărîmurile pămîntean, suprapămîntean şi subpămîntean, dar nici 
ei nu sînt imuni la moarte. Resemnarea este nuanțată de optimismul, la 
fel de universal, potrivit căruia, în natură, morții îi urmează regenerarea 
vieții. 
Muhongo, soția regelui Kitamba, a murit. Nefericitul rege trimite 
un faimos erborist şi şaman, cunoscut ca kimbanda, să intervină pen- 
tru ea în lumea subpămînteană. Kimbanda adună plante medicinale 
din pădure şi se întinde pe vatra casei. El îşi pune fiii să-l acopere 
cu pămînt, iar pe soţie, să-l stropească zilnic cu apă. Astfel îngropat, 
el descoperă un drum subteran spre lumea subpămînteană; îl ur- 
mează şi ajunge la coliba reginei moarte. După ce o salută, insistă 

să-l însoţească în lumea de deasupra, unde soţul ei îi plînge dispa- 
riția. Dar Muhongo răspunde că, asemeni tuturor decedaţilor, este 
de-acum supusa lui Kalunga-Ngombe, stăpînul morţii, şi nu mai poa- 
te reveni pe tărîmul celor vii. 

Soţia șamanului continuă să ude cu conştiinciozitate movila 
de pămînt; în cele din urmă, vede nasul soţului răsărind din pămînt 
precum un dovlecel. Apoi, observînd că începe să respire, îl culege 
în chip de batată mare. 


NERGAL ȘI EREŞKIGAL 


CULTURĂ DE ORIGINE: mesopotamiană — akkadiană. 

PROVENIENŢĂ: preluat din două versiuni contradictorii. Prima relatare, în 

formă de rezumat, a fost descoperită la Tell el- Amarna, în Egipt, şi datează 
din secolul al XV-lea sau al XIV-lea î.Cr. Versiunea tîrzie, de aproxima- 
tiv 750 de rînduri, a fost descoperită separat la Sultanepe, în apropiere 
de Harran, în nordul Irakului, şi la Uruk (Warka). Tăblițele datează din 
perioada babiloniană tîrzie, adică aproximativ din secolul al VII-lea î.Cr. 
Deşi mitul este probabil de origine sumeriană, nu s-a descoperit nici o 
versiune sumeriană independentă. Potrivit unor mărturii literare separate, 
mitul reprezintă o încercare de sincretism între anumite tradiții sumeriene 
şi babiloniene. Într-o compoziţie literară foarte veche, Nergal este socotit 
un Enlil al lumii subpămîntene. 
Mesa jul mitului este neclar. După cît se pare, el prezintă tranziția autorității 
de la un personaj unic, zeița Ereşkigal, la o pereche de divinităţi în mo- 
mentul în care Nergal i se alătură pe tărîmul subpămîntean. El aparține 
grupului de elită al zeilor din mitologia lumii subpămîntene, adică al divi- 
nităților ce călătoresc între lumea celor vii şi lumea morților, fapt ce poate 
avea şi o semnificaţie care ne scapă. 


În versiunile de la Sultanepe şi Uruk, zeii conduşi de Anu pregătesc 
un banchet la care sînt invitate toate divinităţile panteonului. Una 
dintre zeițe nu poate participa: Ereșkigal, regina lumii subpămîntene, 
este obligată să rămînă pe tărîmul întunecat. Anu, zeul cerului, îl 
trimite pe vizirul Kakka să-i spună că, de vreme ce zeii nu pot cobori 
la ea, iar ea nu li se poate alătura la ospăț, Ereşkigal va primi, din 
politeţe, din bucatele servite: 


„În nici o zi a anului nu poți urca la noi, 

lar nouă nu ne este cu putință să coborîm. 

În nici o lună a anului nu putem cobori la tine. 
Trimite-ţi, dară, mesagerul pînă la noi, 

Ca de la masa noastră să-ți aducă dar.“ 

După ce coboară treptele cerului, lui Kakka i se permite să treacă 
prin cele şapte porţi ale lumii subpămîntene şi să pătrundă în cetatea 
întunecată Erkalla, unde domneşte Ereșkigal. El îşi rosteşte respec- 
tuos mesajul în faţa tronului zeiței şi îi sugerează, urmînd instruc- 
țiunile lui Anu, să binevoiască să-şi trimită vizirul, pe Namtar, după 
darul de hrană cerească. Zeița îl tratează pe Kakka cu politeţea cu- 
venită şi acceptă, drept care Namtar urcă în lumea de deasupra. 

În acest punct al sagalei îşi face intrarea Nergal, zeul războiului, 
fiul lui Enlil şi al Ninlil-ei, destinat să domnească alături de Ereşki- 
gal în lumea subpămînteană. Din motive neelucidate, el se poartă 
arogant cu vizirul Kakka: este o ofensă indirectă la adresa zeiţei 
Ereşkigal, ofensă ce nu poate rămîne fără răspuns. Ca atare, lui Ner- 
pal i se porunceşte să coboare şi să potolească mînia zeiţei. Aştep- 
tîndu-şi soarta, el porneşte într-o călătorie al cărei obiect pare să fie 
construirea unui tron pe care îl va lua cu sine în lumea subpămîn- 
teană şi care îi va permite să scape de îmbrăţişarea mortală. Este 
îndrumat de Ea, zeul înţelepciunii. Cu această asigurare, Nergal 
coboară în Erkalla şi se prezintă cu oarecare reţinere în fața zeiței 
Ereşkigal. Departe de a-şi vărsa mînia asupră-i, zeiţa îl seduce, fă- 
cînd în aşa fel, încît să fie văzută dezbrăcată în baie. E] reacționează 
imediat şi timp de şapte zile perechea face dragoste: 


Ea se duse la baie 

Şi-şi puse o rochie subțire 

Lăsîndu-l să-i întrezărească trupul. 

EI se lăsă în voia dorinţei, făcînd ce fac bărbaţii cu femeile. 
Cei doi se-mbrăţişară 

Şi-mpătimiţi se-ndreptară spre pat. 


După ce-şi potoleşte pasiunea, Nergal fuge înapoi în cer, dar îşi spo- 
reşte acuza, căci Ereşkipal a rămas însărcinată. Profund jignită, ea 
îi imploră pe zeii cei mari să i-l trimită înapoi pe Nergal, căci fără 
el se simte pîngărită şi nu-şi mai poate îndeplini obligaţiile regale. 
Ea ameninţă să se răzbune cumplit: morţii se vor ridica şi îi vor de- 
vora pe cei vii. ÎL trimite din nou pe Namtar în cer să îl aducă pe 
iubitu-i rătăcitor. 

Anu nu are de ales; el trebuie să ţină seama de potenţialele con- 
secinţe; drept care, îi permite lui Namtar să-l caute pe Nergal printre 
zei. În scurt timp, Namtar îi dă de urmă şi Anu îl trimite cu forța 
în braţele zeiţei Ereşkigal. 

Mitul se încheie cu o notă pozitivă: într-un brusc entuziasm vi- 
ril, Nergal îşi croieşte drum prin cele şapte porți şi doboară paznicii 
care îi ies în cale. O îmbrățișează pe Ereşkigal cu patimă și petrece 
în patul ei alte şapte zile; din acel moment îşi începe domnia eternă 
ca soț al ei şi ca stăpîn al lumii subpămîntene. 


TUNĂTORUL 


CULTURĂ DE ORIGINE: amerindiană — tribul Chinook (fluviul Columbia, 
nord-vestul SUA]. 

PROVENIENŢĂ: preluat din tradiţii orale. Principalele surse citează F. Boas, 

Chinook Texts, Buletinul 20, Departamentul American de Etnologie, 
Washington, 1895. 
Acest mit complex este un exemplu excelent de poveste populară al cărei 
scop este atenuarea temerilor legate de lumea de dincolo — sînt relatate 
faptele unor eroi care au sfidat forţa spiritelor şi au scăpat nevătămați. 
Descrierea lumii spiritelor, cu preocupările ei mai degrabă derizorii, re- 
duce spaima pe care o inspiră. 


Patru fraţi sînt plecaţi la vînătoare de elani, în timp ce al cincilea, 
cel mai mic dintre ei, rămîne cu părere de rău în tabără. Într-o zi, 
băiatul se sperie de un zgomot înfricoşător şi de o siluetă gigantică 
care stă în pragul uşii, cerînd de mîncare. Băiatul îi oferă carne, dar 
constată că uriașul are un apetit nemaipomenit şi consumă toate pro- 
viziile casei. Cînd fraţii cei mari se întorc în tabără, lasă vînatul în 
magazie; în dimineața următoare, toată hrana dispăruse şi uriașul 
întreabă ce va mînca în continuare, căci din vînat au rămas numai 
pieile şi, bineînţeles, cei cinci frați! 

Fraţii îşi dau seama că uriașul are de gînd să-i mănînce şi pe ei, 
aşa că fierb pieile pentru a-l mulțumi în noaptea care vine, iar ei 
fug printr-o gaură făcută în zidul casei, lăsînd un dulău de pază, 
cu instrucțiuni să-l îndrume pe uriaş într-o direcţie greșită. În zori, 
uriașul se trezește şi întreabă cîinele încotro au plecat fraţii, iar aces- 
ta face un semn cu capul, indicînd altă direcţie. Uriaşul se întoarce 
cu mîinile goale, cîinele repetă gestul şi jocul continuă o vreme pînă 
cînd, din întîmplare, uriașul îi zăreşte pe frați. El îi urmăreşte şi 
omoară patru dintre ei; rămîne în viață numai fratele cel mic, care 
aleargă spre rîu unde, pe malul opus, se află un pescar, Tunăto- 
rul. Băiatul îl roagă să-i salveze viaţa; Tunătorul este de acord să-l 
treacă rîul şi să-l adăpostească în coliba sa. Uriașul ajunge la rîu şi 

cere să fie trecut pe malul celălalt; Tunătorul acceptă, cu condiția 
ca uriaşul să-l folosească în chip de pod şi să păşească pe trupu-i 
întins peste apă. Tunătorul se teme ca un om de o asemenea statură 
să nu-i răstoarne barca. Uriaşul nu sesizează vicleşugul şi face cîțiva 
paşi, dar cînd ajunge la picioarele Tunătorului, acesta le întinde şi 
uriașul este dus în jos de curent, pălăria plutindu-i în urmă. Tunăto- 
rul dă de ştire că uriașul se va numi Okulam (Zgomotul Furtunii) 
ŞI că, de-acum înainte, Okulam şi pălăria lui vor putea fi văzuţi pe 
vreme rea. 

Băiatul crește și se căsătoreşte cu fiica Tunătorului; într-o zi se 
duce pe malul mării, să vadă cum încearcă socrul său să prindă o 
balenă. Izbucneşte o furtună putemică şi Tunătorul abandonează 
lupta. După ce perechea se întoarce acasă, ginerele se cațără pe mun- 
te şi-şi înnegreşte faţa cu cărbune, imitînd norii negri de furtună. 
Imediat se dezlănţuie altă vijelie care mătură totul, inclusiv casa 
Tunătorului, iar fiica acestuia aleargă după soţ şi-i spune că el este 
cauza tuturor nenorocirilor. Cînd se întoarce acasă şi se spală pe 
faţă, furtuna se potolește şi îl ajută pe Tunător să-și reclădească coli- 
ba. În ziua următoare, cei doi se duc pe țărm; de data aceasta, tînărul 
este cel care aruncă năvodul şi trage o balenă fără nici o dificultate. 
Tunătorul se gîndeşte că ginerele lui este puternic precum era el 
în tinereţe. 

Fiica naşte doi băieți gemeni, iar ginerele este trimis să-i prindă 
pe cei doi lupi cu care se jucase Tunătorul în copilărie. Dar anima- 
lele l-au uitat şi îl rănesc. Amnezia îi loveşte şi pe urşii bruni, pe 
urşii grizzly şi pe pantere — toate animalele sînt aduse acasă cu 
urmări dezastruoase şi sînt retrimise înapoi în pădure. În următoa- 
rea încercare, tînărul trebuie să despice trunchiul găunos al unui 
copac în care urma să fie încarcerat. El se eliberează cu uşurinţă; 
din nou Tunătorul îşi aduce aminte de tinereţe, văzîndu-și îndemi- 
narea de odinioară în mîinile tinerei generaţii. 

Nepoţii Tunătorului cresc şi ginerele este trimis pe Tărîmul Spi- 
ritelor să obțină de la ele cercul de joacă. La căderea întunericului, 
dă buzna în sat şi fură cercul, dar Spiritele îl urmăresc cu torţe. So- 
ţia îşi dă seama de situaţia dificilă în care se află și le spune copiilor 
ei să-l lovească pe Tunător. Pe Tărîmul Spiritelor începe să plouă 
Şi torţele se sting. Ginerele îi înmînează Tunătorului cercul, dar i 
se spune să se întoarcă și să fure ţintele Spiritelor. Are loc o evadare 
similară. 

După o veme, tînărul nu-şi mai găsește liniştea şi porneşte de 
unul singur în căutarea aventurii. Ajunge într-un sat cu cinci şiruri 
de case; în ultima casă, care este foarte mică, întîlneşte Șoricioaicele, 
două femei bătrîne. Şi Gaiţă-Albastră locuieşte în sat; din răutate, 
îi spune şefului că străinul dorește o întrecere cu arcul. Gaiţă-Al- 
bastră negociază condiţiile şi competiţia este organizată pe țărm. 
Bătrînul şef cîştigă şi Gaiţă-Albastră se aruncă asupra noului venit, 
îl scalpează şi îl taie în bucăţi. Dar Șoricioaicele hrănesc capul și 
îl mențin viu mai multe luni, pînă cînd fiii victimei vin să-l caute. 
Bătrînele îi previn pe cei doi băieţi de perfidia lui Gaiţă-Albastră 
Şi le povestesc soarta tatălui lor. Gaiţă-Albastră încearcă în trei rîn- 
duri să pună la cale altă întrecere de tir, dar băieţii refuză provoca- 
rea şi îl privesc în așa fel, încît părul îi ia foc. 

În cele din urmă, provocarea este acceptată, dar cei doi fraţi in- 
sistă să-şi folosească propriile ţinte. Ţintele sînt atît de strălucitoare, 
încît bătrînul şef orbeşte şi este înfrînt; sătenii se supără atît de tare 
pe Gaiţă-Albastră, încît îl aruncă în rîu, transformîndu-l în peşte. 
Ei le răsplătesc pe Şoricioaice, spunîndu-le că de-acum înainte vor 
avea posibilitatea să mănînce numai bunătăți. 


ZEUL APELOR ȘI COPILUL ÎNECAT 


CULTURĂ DE ORIGINE: amerindiană — sioux, inclusiv triburile lowa şi Omaha 
[de la nord de fluviul Arkansas pînă la lacul Michigan şi valea fluviului 
Missouri]. | 

PROVENIENŢĂ: preluat dintr-o tradiție orală. 

Mitul se poate compara cu poveştile despre moarte-şi-înviere din cultu- 
rile greacă clasică ş.a., în care consumarea hranei nepămînteşti marchează 
graniţa dintre viață şi moartea „permanentă“. Este semnificativ faptul că, 
în culturile mai puţin sofisticate, nu apare decît rareori ideea revenirii la 
viaţă. Morţii sînt destinaţi călătoriei fără întoarcere către lumea cealaltă 
sau neantului. 


Un copilaș se îndepărtează de casa părinţilor, cade în rîu şi se înea- 
că. Familia este profund îndurerată, mai ales tatăl, care iese din casă 
Şi zace toată noaptea pe pămîntul gol. Deodată aude ţipetele copi- 
lului venind din adîncurile pămîntului; îşi adună rudele şi le roagă 
să sape pînă găsesc copilul. Ele ezită să aibă de-a face cu lumea de 
dincolo, dar oferă o recompensă oricui este dispus să-şi asume aceas- 
tă sarcină. 

Doi bărbaţi care pretind că au puteri supranaturale acceptă să 
sape în schimbul tuturor bunurilor tatălui, în cazul în care găsesc 
copilul. Unul dintre ei se vopseşte în negru, celălalt în galben şi amîn- 
doi se scufundă în rîu în căutarea Zeului Apelor. Acolo descoperă 
că zeul a adoptat copilul, el neavînd copii, dar cînd îi cer să înapo- 
ieze băiatul părinţilor adevărați, Zeul Apelor le spune că au venit 
prea tîrziu. Copilul a mîncat din hrana zeilor şi va muri dacă este 
scos din apă (vezi de asemenea Persefone și Demeter, p. 266). 

Bărbaţii se întorc la tatăl copilului şi îi relatează trista poveste, 
dar el nu renunță şi oferă Zeului Apelor, drept recompensă, un cîine 
alb. Cei doi se scufundă din nou, transmit oferta şi se întorc cu co- 
pilul. Cînd este depus în braţele tatălui, copilul este mort, dar tatăl 
îşi ţine promisiunea şi aruncă în apă un cîine alb. 

Finalul mitului povesteşte cum, peste ani, cuplul pierde în rîu 
o fiică, dar părinţii o salvează plătind pentru ea patru cîini albi — 
căci fata nu apucase să mănînce la Masa Zeilor. 


DIVERSE 


CELTIC — GALEZ: În timp ce se află la vînătoare, Pwyll, Suveranul 
din Dyfed, îl insultă din greşeală pe Arawn, zeul lumii subpăriîn- 
tene, deghizat în vînător şi însoțit de o haită de cîini cu urechi roşii. 
Drept compensație, Pwyll se oferă să îl înlocuiască pe Arawn în 
confruntarea anuală în care acesta din urmă este obligat să lupte 
cu Hafgan, rivalul său. Arawn acceptă, dar trebuie ca Pwyll să de- 
vină Arawn, iar asta îi cere un an de pregătiri. Cei doi devin buni 
prieteni; Arawn îi dezvăluie lui Pwyll cum îl poate dobori pe Hafgan 
cu o singură lovitură. Dacă îl lovește de două ori, va pierde lupta, 
căci Hafgan va învia. 

Pwyll iese victorios; drept recompensă pentru că l-a scăpat de 
Hafgan, Arawn îi dăruieşte cîțiva porci. Animalele provin din lu- 
mea subpămînteană, sînt singurii porci domestici din ţinuturile cel- 
ților. Ironia face că ei devin scînteia care declanșează războiul dintre 
Dyfed şi Gwinedd (vezi Pryderi, p. 226). 


FUIAN: Zeul-şarpe Degei întîmpină spiritele morţilor la sosirea în 
lumea de dincolo. El judecă fiecare persoană după merite; toți sînt 
aruncaţi apoi într-un lac mare pe fundul căruia se află tărîmul lui 

Murimurta. Cei care au fost leneşi în viața pămâîntească și au unghii 
lungi cad și mai jos, către lăcaşurile întunecate, şi sînt pedepsiţi. Cei 
ale căror vieţi au fost meritorii sînt ridicați pe tărîmul lui Burotu, 
unde se vor odihni în paradis. 


POLINEZIAN — MAORI: Maui, supraeroul maori, primul om, îmbă- 
trînește, dar este hotărît să scape de Hine-Nui-Te-Po, zeița morții. 
EI ştie că trebuie să fie înghiţit, că trebuie să reintre şi să readoanmă 
în pîntecele mumei morţii, ca înainte de naştere, dacă nu reușește 
să se tîrască pe furiş prin corpul ei, ieșind prin vagin. Zeița doarme 
şi el încearcă să treacă fără să o trezească, dar tocmai cînd crede 
că a reuşit, o mică pasăre cîntătoare ciripește și o deranjează pe 
Hine-Nui-Te-Po. Ea îşi apropie picioarele şi Maui moare. 


13 
MITURI DESPRE 
PUTERILE MAGICE 


Sînt în esenţă mituri animiste care confirmă ideea că zeii şi repre- 
zentanții lor aleşi au capacitatea bizară și capricioasă de a-i pedepsi 
pe oameni şi de a le pricinui tot soiul de necazuri prin magie. Aceas- 
ta presupune în mod frecvent apelarea la trucuri precum schimba- 
rea înfățișării şi reia ideea primitivă potrivit căreia orice obiect din 
natură, inclusiv omul, nu este decît o verigă dintr-un lanţ în conti- 
nuă mişcare. 


CIRCE ȘI ODISEU 


CULTURĂ DE ORIGINE: greacă clasică şi, ulterior, romană. 
PROVENIENŢĂ: preluat dintr-o tradiţie orală de poetul epic grec Homer în 
epopeile Iliada şi Odiseea. În varianta romană, Odiseu devine Ulise. 


În timpul călătoriei de întoarcere în Itaca după asediul Troiei, Odi- 
seu îşi îndreaptă corabia către insula Aeaea, sălaşul vrăjitoarei Circe, 
fiica lui Helios şi a Perseis-ei şi sora Pasifaei. O expediţie de recu- 
noaștere condusă de Euriloh ajunge la palatul Circei, aflat în adîn- 
cul pădurii. Ea pare să le facă o frumoasă primire bărbaților, îi invită 
la un banchet, dar de îndată ce îi aşază, îi atinge pe rînd cu o baghetă 
magică transformîndu-i în porci sau în alte jivine, potrivit naturii 
umane a fiecăruia. Numai Euriloh, care a rămas afară să păzească, 
scapă de vrajă şi se poate întoarce la corabie să relateze incidentul. 

Odiseu pleacă să-şi salveze echipajul, dar pe drum se întîlneş- 
te cu zeul-mesager Hermes, care îl previne în legătură cu puterile 
Circei şi îi dă o iarbă care îl va face imun. Cînd vrăjitoarea îşi dă 
seama că nu-i poate face nici un rău lui Odiseu şi, mai mult, cînd 
acesta o amenință, Circe acceptă să ridice vraja celor din echipaj. 

Toţi porcii îşi recapătă înfăţişare omenească. Odiseu petrece un 
anotimp cu Circe, perioadă în care ea naște un fiu, pe Telegon, şi 
o fiică, pe Casifona. 


CAPUL LUI FERGAL MAC MAILE DUIN 


CULTURĂ DE ORIGINE: celtică — irlandeză. 

PROVENIENȚĂ: preluat din tradiţii orale în Cath A/maine, inclus în aşa-numitul 
Ciclu al Regilor. Mitul evidenţiază semnificaţia sacră a capului omului 
în credințele celtice. 


Fortăreaţa Almu (Allen), construită de Nuada, şeful druizilor, pen- 
tru Cahir Mor, un strămoș al lui Fionn Mac Cumhaill, este asediată 
de armata din Leinster. În timpul luptei, eroul Fergal Mac Maile 
Duin este decapitat, dar cei din Leinster îi tratează capul cu mult 
deasupra căreia Badb, aspectul de zeiță războinică al lui Morrigan, 
pluteşte în chip de cioară. Se organizează un ospăț în cinstea lui 
Fergal; capul tînărului menestrel Donn Bo, decapitat şi el în timpul 
atacului şi înfipt într-o suliță alăturată, cîntă, omagiindu-l pe Fergal. 


ISIS ȘI NUMELE ZEULUI SOARELUI 


CULTURĂ DE ORIGINE: egipteană. 

PROVENIENȚĂ: Papirusul nr. 1993 [Torino], completat în timpul dinastiei a 
XIX-a (cca 1200 î.Cr.). 
Mitul are puţină substanţă, dar atrage atenţia asupra faptului că divinităţile 
au nume secrete, a căror cunoaștere conferea destinatarului putere și avan- 
taje mari. De această dată nu ni se dă un răspuns. 


Isis doreşte să afle numele secrete ale zeului soarelui — cunoaşte- 
rea lor va consolida statutul ei şi statutul fiului ei Horus. Zeul soare- 
lui este prezentat ca un personaj bătrîn și ramolit care moțăie și i 
se prelinge saliva din gură. Isis adună saliva, o amestecă cu noroi 
şi modelează din mixtură un şarpe, pe care îl pune în calea zeului 
soarelui. Şarpele îl muşcă și zeul este mistuit de o febră cumplită. 
Eneada, panteonul său, este convocat de strigătele sale: zeii vor 
să ştie ce-l supără. Chinuit de dureri, el le povesteşte ce i s-a întîm- 
plat, iar zeii deplîng pierderea sănătăţii și virilităţii sale. 

În acest moment soseşte Isis şi constată că zeul soarelui are toate 
simptomele unei grave otrăviri datorate muşcăturii de şarpe. Zeul 
are arsuri, transpiră şi este scuturat de friguri, iar văzul îi slăbeşte. 
Isis se oferă să-l vindece cu ajutorul puterilor ei speciale în schim- 
bul aflării numelui şi identităţii sale, dar și în această stare disperată, 
zeul soarelui se arată viclean și încearcă să o înşele înşirînd doar 
titlurile mai puţin importante. Isis nu se lasă păcălită şi, ca prin mi- 
nune, febra creşte. 

Abia în agonie capitulează, acceptînd să-şi dezvăluie secretul, 
cu condiţia ca Horus să fie legat prin jurămînt să păstreze taina. 


ISIS ŞI SCORPIONII 


CULTURĂ DE ORIGINE: egipteană. . 

PROVENIENŢĂ: Stela Metternich [New York]. 
Mitul era probabil recitat ca protecție împotriva pericolelor mușcăturii 
de scorpion. El este purtătorul unor implicaţii sociale, precum şi al mesa- 
jului moral potrivit căruia binele este răsplătit cu bine. Principala concluzie 
este următoarea: victima înțepăturii scorpionului poate fi vindecată dacă 
se recită cuvintele mitului şi, mai ales, descîntecul zeiţei Isis. 
Povestea se deschide cu un scurt preludiu ce reia elementele mitului zeilor 
Isis, Horus şi Seth — Isis țese un giulgiu pentru corpul mumificat al lui 
Osiris. De aici începe naraţiunea propriu-zisă. 


Isis pleacă de acasă seara însoţită de un alai de şapte scorpiuuui care 
o păzesc de un potenţial atac al lui Seth. Trei scorpioni, Matet, Petet 
şi Tjetet, constituie avangarda, următorii doi, Mesetet şi Mesetetef, 
o însoțesc, iar al şaselea și al şaptelea, Befen şi Tefen, încheie cor- 
tegiul. 

Cînd Isis ajunge la destinaţie, uşa familiei prospere nu i se des- 
chide, căci stăpîna casei se teme de aceste creaturi periculoase. Scor- 
pionii se înfurie şi, cu gîndul la răzbunare, şase dintre ei îşi depun 
veninul în acul celui de-al şaptelea, al lui Tefen. 

Isis rămîne peste noapte în casa umilă a unei țărănci; pe cînd 
ceilalți dorm, Tefen se strecoară pe sub ușa locuinţei înstărite şi îl 
înțeapă pe fiul stăpînei casei. Doamna cere cu disperare ajutor prin 
tot oraşul, dar nimeni nu intervine. Mitul are un final fericit. Isis, 
ea însăşi mamă, nu poate rămîne indiferentă ştiind copilul pe moar- 
te, drept care îl ia în brațe, îşi rosteşte vraja asupră-i şi băiatul își 
revine. 

TUIREANN 
(Copiii lui Tuireann) 


CULTURĂ DE ORIGINE: celtică — irlandeză. 

PROVENIENŢĂ: preluat din tradiţii orale în diferite manuscrise care s-au pier- 
dut, cunoscute sub numele generic de Leabhar Gabhala (Cartea invazi- 
ilor). O mare parte a materialului apare în Leabhar Laighnech: Cartea 
din Leinster, compusă în jurul anului 1160 de Aed Mac Crimtheinn [Institute 
for Advanced Studies, Dublin). Mitul apare şi în lucrarea istoricului 
irlandez Michael O'Cleirigh, publicată în anul 1643, sursă la care se face 
în general referire. 

Potrivit convenției moderne, Leabhar Gabhala include aşa-numitul Ciclu 
mitologic de povestiri în care sînt implicate divinitățile din Side, Tuatha 
de Danaan (poporul zeiței Dana), care i-au învins pe vechii locuitori ai 
Irlandei, firbolgii şi fomorii, şi ale căror acţiuni s-au desfășurat mai ales 
în valea rîului Boyne. 

Acţiunea are loc în perioada istoriei mitologice a Irlandei, între prima 
Şi cea de-a doua bătălie de la Magh Tuireadh. Vezi Carh Magh Tuireadh, 
p. 219). 


Zeul Lugh se pregăteşte de luptă împotriva fomorilor, drept care 
are nevoie de anumite materiale cu calităţi magice. Îşi trimite tatăl, 
pe Cian, la Ulster să adune trupe, dar pe cîmpia de la Muirhevna 
[în apropiere de Dundalk] Cian este atacat de cei trei fii ai lui Tui- 
reann şi ai zeiţei Brigid — Brian, luchar şi Iucharba. Dîndu-şi sea- 
ma de pericol, Cian se transformă în porc şi se ascunde într-o turmă 
de porci. Dar frații descoperă vicleşugul: Brian îşi transformă frații 
în dulăi. Aceştia adulmecă prada camuflată și Brian îl răneşte mor- 
tal cu sulița pe Cian. Muribund, Cian îşi reia înfățișarea omenească 
pentru a putea fi recunoscut şi răzbunat. Dîndu-şi seama de pericol, 
fiii lui Tuireann duc pînă la capăt crima: ei zdrobesc trupul lui Cian 
pînă devine de nerecunoscut și îngroapă rămăşiţele într-o gaură adîn- 
că, acoperită cu bolovani. Dar mormîntul este descoperit de Lugh 
ŞI, în timp ce reînhumează cadavrul, jură să-i găsească şi să-i omoa- 
re pe ucigașii tatălui său. 

La Temuir [Colina Tara] se dă o masă (care să celebreze victo- 
riile locale împotriva fomorilor); fraţii Tuireann sînt invitaţi — apa- 
rent ca aliaţi loiali. Dar în timpul serii, Lugh îşi anunţă intenția de 
a-i păsi şi executa pe vinovaţi. E] declară că ucigaşii se găsesc printre 
cei prezenţi și îşi îndreaptă sabia către fiii lui Tuireann. 

Potrivit legilor stricte ale ospitalităţii, Lugh nu se poate răzbuna 
pe musafirii adăpostiți sub acoperişul său. De aceea, el solicită plata 
unei compensații, cerîndu-le fraţilor un număr de obiecte aparent 
inofensive prin care Tuatha de Danaan să fie avantajaţi în lupta ce 
va urma. Printre obiecte se află: cele trei mere tămăduitoare din Gră- 
dina răsăriteană a Luminii, pielea de porc tămăduitoare a regelui 
Tuis din Grecia; sulița de foc invincibilă a regelui Pisear din Persia; 
carul şi caii regelui Dobhar din Siogair, care pot să întreacă în galop 
însuşi vîntul; porcii lui Easal, regele Coloanelor de Aur, care au darul 
de a se regenera; Fail-Inis, tînărul dulău înspăimîntător al regelui 
din loruaidh; frigarea folosită la gătit de femeile din Fianchuibhe, 
care trăiesc în adîncul mării. Cînd adună toate aceste lucruri, fraţii 
trebuie să strige de trei ori de pe dealul Miodchaoin [la nord de Te- 
muir), al cărui proprietar a fost tatăl adoptiv al lui Cian. 

Brian, luchar şi lucharba pornesc la drum. Pentru a lua merele 
din bine păzita Grădină a Luminii, ei se transformă în şoimi şi înşfacă 
fructele din zbor. Se prezintă apoi la curtea regelui Tuis în chip de 
barzi, îl încîntă pe rege cu atîta eleganţă, încît acesta le oferă o răs- 
plată. El refuză să se despartă de pielea de porc vrăjită şi le propune 
un dar echivalent în aur. Dar fraţii înhaţă pielea şi părăsesc cetatea, 
croindu-şi drum prin luptă; Tuis moare, dar şi ei sînt grav răniţi. 

Ca să obţină sulița de foc aflată într-o groapă de gheaţă, ei se 
dau din nou drept barzi. De data aceasta, deghizarea este mai puţin 
reușită, dar cînd izbucnește bătălia, Brian aruncă un măr şi-i zdro- 
beşte ţeasta lui Pisear. Fraţii iau sabia din lăcașul îngheţat și dau 
bir cu fugiţii. Ajunși la cetatea lui Dobhar, cei trei se angajează ca 
mercenari în gardă şi aşteaptă ca regele să-și etaleze armele magice. 
În timp ce carul și caii sînt mînaţi în jurul fortăreței, Brian se aruncă 
în car şi îl ucide pe vizitiu. Fraţii i se alătură şi cei trei se îndepăr- 
tează în goană avînd asupra lor cel de-al patrulea obiect. 

Între timp, faima fiilor lui Tuireann s-a răspîndit; regele Easal 
le predă porcii fără luptă, dar ca să obţină dulăul din Ioruaidh, al 
şaselea obiect cerut, fraţii se angajează din nou într-o luptă crîn- 
cenă. În acest moment al povestirii, Lugh dispune întoarcerea lor 
în Irlanda; cei trei îşi predau trofeele, crezînd că muncile lor hercu- 
leene au luat sfîrşit. Dar Lugh le amintește că au mai rămas de înde- 
plinit două sarcini; fraţii obțin frigarea folosită la gătit din adîncul 
oceanului, seducînd femeile care o păzesc. În cele din urmă, ei urcă 
dealul Miodchaoin dar, fără ştirea lor, regele a poruncit ca, pentru 

a respecta memoria lui Cian, nimeni nu mai are dreptul să ridice 
glasul pe această culme sacră. În lupta care.se încinge, regele este 
ucis de Brian; bătălia continuă pînă cînd fraţii ies triumfători; răniți 
de moarte, ei scot cele trei strigăte şi prin aceasta se achită de dato- 
ria sîngelui. 

Fiii lui Tuireann imploră să li se îngăduie să folosească pielea 
de porc cu proprietăţi vindecătoare, dar Lugh refuză și cei trei fraţi 
mor. Dreptatea a învins! 


14 
MITURI DESPRE VÎNĂTOARE 


Aceste povestiri constituie un gen aparte de mituri animiste prin 
aceea că explică relația complexă dintre om şi animalul sălbatic. 
În lumea vînătorilor primitivi, unde puterea spirituală a animalelor 
are o mare importanţă, vînarea şi uciderea prăzii poate atrage mînia 
spiritului păzitor al animalului. Asigurarea hranei presupune mai 
mult decît o interacțiune fizică între vînător şi vînat. O venerație 
profundă se poate extinde asupra animalelor moarte. Un animal ucis 
este tratat ca un prieten drag şi onorat, făcîndu-se tot posibilul pen- 
tru atenuarea impresiei de crimă premeditată. Se consideră că uci- 
derea animalului are loc după o înţelegere formală între vînător și 
spiritul protector. Această relaţie corectă este evidentă, într-o mă- 
sură mai mare sau mai mică, în miturile despre vînătoare. 


BOCCEAUA SACRĂ 


CULTURĂ DE ORIGINE: amerindiană — tribul Pawnee [Oklahoma și Dakota 
de Nord]. 

PROVENIENŢĂ: preluat din tradiţii orale. Principalele surse citează G.A. Dor- 

sey, The Pawnee: Mythology, Institutul Carnegie, Washington, nr, 59, 
1906. 
Mitul explică originea boccelelor sacre, considerate printre cele mai im- 
portante obiecte ale amerindienilor, fiind scoase la nevoie. Mitul conține 
un puternic element animist, fiinţele spirituale locuind corpurile anima- 
lelor. Este subliniată şi relația sacră dintre trib şi bizon. 


Un tînăr care posedă o pană de vultur cu însuşiri magice se îndepăr- 
tează de ceilalți participanţi la vînătoarea de bizoni şi întîlneşte o 
junincă prăvălită într-o groapă cu noroi. Se pregăteşte să-şi lanseze 
săgeata, dar animalul se transformă într-o fată frumoasă. Îndrăgos- 

tindu-se de ea, îi propune să o ia de soţie; ea consimte cu condiţia 
să-şi clădească locuinţa lîngă groapa cu apă. Tînărul acceptă şi îi 
dă ca dar de nuntă un şirag de mărgele albe şi albastre. Într-o seară, 
întorcîndu-se acasă, constată că soția şi casa au dispărut şi, cuprins 
de o mare tristeţe, se întoarce la tribul său. 

Anii trec şi tînărul vînător primeşte vizita unui băiețel ce posedă 
o sfoară cu mărgele albe şi albastre. Băiatul se adresează vînăto- 
rului ca unui tată şi îi spune: „Mamei îi este dor de tine.“ La început, 
vînătorul nu îi dă importanţă, dar apoi se lasă convins să-l însoţeas- 
că pe băiețel, moment în care recunoaște mărgelele. EI se ia după 
o femelă-bizon şi viţelul ei — îşi dă curînd seama că sînt soţia pier- 
dută şi copilul ei — şi parcurge un drum lung şi obositor pînă la 
sălaşul bizonilor. Masculii îl amenință că-l ucid, însă îi oferă o şan- 
să, punîndu-l în faţa a şase femele şi cerîndu-i să-şi recunoască so- 
ţia. Ceea ce şi face, dar masculii îi cer acum să-şi recunoască fiul 
într-un grup de viței; se achită din nou de sarcină. Masculii îl supun 
la o nouă încercare: trebuie să se întreacă cu cei mai iuți dintre ei. 
În ziua cursei, pămîntul se acoperă cu un strat de gheață și devine 
prea alunecos — masculii nu prind viteză şi vînătorul cîştigă. 

Masculilor nu le-a trecut supărarea; cei mai aprigi dintre ei sînt 
constrînşi să-l atace pe vînător în timp ce acesta şade pe pămînt. 
Ei cred că l-au omorit, dar cînd se retrag, el se dovedeşte neatins, 
protejat de pana de vultur vrăjită. Bizonii devin prietenoşi, cu con- 
diția să li se aducă daruri din partea tribului. Vînătorul se întoarce 
cu soția-bizon în sat şi constată că oamenii sînt înfometați. Soţia 
scoate carne din manta şi perechea se întoarce cu daruri la bizoni. 

Masculii acceptă să aducă turma sătenilor înfometați; fiul vînă- 
torului li se alătură sub înfăţişarea unui vițel gălbui. Vînătorul îi pre- 
vine pe săteni să nu-i facă vreun rău fiului său, fiindcă viţelul gălbui 
va reveni în fiecare an cu alți bizoni. Copilul îi spune tatălui că va 
conduce turma în chip de mascul tînăr şi că sătenii trebuie să ucidă 
viţelul gălbui şi să-l sacrifice marelui zeu Atius Tirawa, căci altul 
îi va lua locul în fiecare an. Ei trebuie să argăscească pielea şi să în- 
făşoare în ea un cocean de porumb și o bucată de carne. În fiecare 
an, ei trebuie să pună în boccea altă bucată de carne. 

În viitor, ori de câte ori va lipsi hrana, bătrînii tribului îl vor con- 
voca pe tînărul bizon, cerîndu-i să trimită vițelul gălbui cu altă turmă. 
În cele din urmă, soţia-bizon dispare și vînătorul moare, dar boc- 

ceaua din piele galbenă este păstrată ca talisman sacru şi comple- 
tată an de an. 


DULĂUL LUI FIONN MAC CUMHAILL 


CULTURĂ DE ORIGINE: celtică — irlandeză. 

PROVENIENȚĂ: preluat din tradiții orale în Ciclul de mituri fenian sau osianic, 
apărut pentru prima oară în „volum“ complet în manuscrisul cunoscut 
sub numele Acal//m na Senorachul (secolul al XII-lea). 


Fionn Mac Cumhaill din Fianna (garda regală a primilor regi irlan- 
dezi) are un dulău favorit pe nume Adhnuall. Într-o zi, dulăul este 
prins de Arthur, fiul regelui breton, dar oamenii lui Fionn îl urmă- 
resc pînă în Anglia şi îl recuperează. Arthur îi jură credinţă lui Fionn 
Şi dulăul continuă să-și slujească stăpînul pînă după bătălia de la 
Leinster, cînd ocoleşte de trei ori cîmpul de luptă și moare, urlînd 
pe mormîntul eroilor din Fianna. 


LENDIX"TCUX 


CULTURĂ DE ORIGINE: amerindiană — tribul Chilcotin [Columbia Britanică, 
împrejurimile lacului Anahem]. 

PROVENIENȚĂ: preluat din tradiţii orale. Mitul i-a fost povestit lui Livingstone 
Farrand şi este consemnat în anul 1900 în Arhivele Muzeului American 
de Istorie Naturală. 


Fiica virgină a unui şef de trib se trezeşte din somn şi descoperă 
un străin în patul ei, dar bărbatul pleacă înainte de ivirea zorilor. În 
noaptea următoare, el o vizitează din nou; în cea de-a treia noapte, 
dornică să-i afle identitatea, ea pune lîngă pat o oală cu vopsea albă. 
Cînd străinul pleacă, ea îşi înmoaie mîna în vopsea şi îi pune palma 
pe spate. 

Dimineaţa, tînăra se urcă pe acoperiş şi îl caută cu privirea prin 
tot satul, dar nu vede pe nimeni cu urme de vopsea albă; în cele din 
urmă observă că Lendix"tcux, cîinele cel bătrîn al tatălui ei, are o 
amprentă albă pe spinare; fata plînge cu disperare la gîndul că aceas- 
tă creatură este iubitul ei. Rămîne însărcinată și, la timpul cuvenit, 
naşte trei cățeluşi. 

Tatăl fetei este foarte supărat şi porunceşte ca restul clanului să 
abandoneze satul, lăsînd-o pe nefericită să moară de foame. Rămîn 

numai cîinele cel bătrîn şi cățeluşii. Fata construiește un adăpost şi 
prepară hrana adusă de o coţofană binevoitoare, dar un corb răuvoi- 
tor îi zădărniceşte eforturile, acoperind focurile cu bălegar pînă le 
stinge. 

Tînăra se duce zilnic după rădăcini, într-o zi, revenind acasă, 
descoperă urme de paşi de copil pe pămîntul din jurul focului. A 
doua zi, din curiozitate, pune o străină, îmbrăcată în hainele ei, să 
culeagă rădăcini, iar ea se ascunde într-o grămadă de vreascuri 
de lîngă zidul casei. Uitîndu-se înăuntru printr-o gaură mică din pe- 
rete, ea vede trei copii jucîndu-se cu Lendix'tcux în jurul focului, 
care, asemeni lor, şi-a luat chip de om. Pieile de cîine sînt aruncate 
pe jos în apropierea ascunzătorii. Lendix"tcux îi spune copilului mai 
mare să meargă să vadă dacă mama lor mai adună rădăcini; băiatul 
o vede pe străină și îi spune lui Lendix"tcux că totul este în regulă. 
Mama face de îndată o spărtură în perete, sare prin ea, pune mîna 
pe pieile copiilor, le sfîșie în bucăţi şi le arde. Încearcă să distrugă 
Şi pielea de cîine a lui Lendix'tcux, dar acesta reușește să salveze 
jumătate din ea şi să o îmbrace, aşa că rămîne jumătate om, jumă- 
tate cîine, în timp ce copiii îşi păstrează înfăţişarea omenească. 
Mama le arată copiilor cum să vîneze. 

Între timp, coțofana cea prietenoasă vine să vadă cum se des- 
curcă, spunîndu-i că oamenii care au părăsit-o flămînzesc. Pentru 
bunătatea ei, fata o îmbie să mănînce, iar corbului îi aruncă o gră- 
madă de bălegar în colivie! Coțofana îi spune corbului că hrana se 
prepară arzînd un anumit fel de lemn, dar cînd încearcă, nu face 
decît să pîrlească capetele puilor. În cele din urmă, coțofana îi dez- 
văluie adevărul. 

Lendix"tcux şi copiii nu mai au linişte, căci îşi doresc să viziteze 
restul tribului Chilcotin; femeia îi învață cum să se păzească de ani- 
malele sălbatice şi cum să convingă animalele să nu-i vatăme pe 
oameni. În drumul lor, ei trec prin multe aventuri: se luptă cu un 
elan, cu un pescar de somoni agresiv, cu apele revărsate, cu vulturii, 
cu o marmotă, ba -chiar cu o plantă de tutun. De fiecare dată ucid 
animalele, le readuc la viaţă şi le atrag de partea lor, convingîndu-le 
să nu facă rău oamenilor. La un baraj de castori, Lendix"tcux stră- 
punge un castor cu sulița, dar este tras sub apă; băieţii urmăresc ani- 
malul şi îl găsesc mort. În burta castorului se află Lendix"tcux, care 
l-a ucis mîncîndu-i inima; la fel ca în celelalte cazuri, castorul este 

readus la viaţă. În cele din urmă, ei încearcă să prindă o veveriţă, 
dar aceasta le scapă şi băieții rămîn încremeniţi. 

În ultima zi, copiii ar fi trebuit să întîlnească un urs şi să-l îm- 
blinzească, dar au fost distraşi de veveriță — de aceea, pînă în zi- 
lele noastre, dintre toate fiarele, ursul a rămas cel mai periculos animal 
pentru om. 


QUIKINNA'QU ȘI BALENA 
(Marele Corb şi balena) 


CULTURĂ DE ORIGINE: siberiană — koriacă. 

PROVENIENȚĂ: preluat dintr-o tradiţie orală a vînătorilor de balene koriaci 

care trăiesc în vecinătatea Golfului Penjinskaia, peninsula Kamceatka, 
sud-estul Siberiei. Prelucrarea modemă se datorează etnologului suedez 
Waldemar Jochelson, care a cules povestea în anul 1900, în timpul Progra- 
mului Jesup pentru Pacificul de Nord, program finanțat de Societatea 
Americană de Istorie Naturală (Arhivele Muzeului American de Istorie 
Naturală, nr. 10, 1905]. 
În mitologia acestei societăţi animiste primitive, Quikinna"qu este fonda- 
torul lumii, perceput ca divinitate, ca primul om şi ca șaman puternic. 
Mitul încorporează cîteva credințe foarte respectate în culturile vînăto- 
reşti primitive. El explică puterea halucinogenelor — în acest exemplu, 
cele conţinute într-o ciupercă — şi confirmă legătura vitală şi reverenţi- 
oasă dintre vînător şi vînat. De asemenea, mitul constată că saliva spirite- 
lor cereşti (ploaia) are proprietatea spermei celeste. 


Quikinna”'qu (Marele Corb) prinde o balenă, dar nu o poate retrimite 
în mare deoarece nu este în stare să ridice traista cu proviziile ei 
de drum. Quikinna”qu îi cere ajutor lui Tenanto'mwan (Existenţă); 
Tenanto'mwan îl învaţă să se ducă într-un loc înalt din apropierea 
mării, acolo va găsiplante cu tulpini albe moi şi pălării pătate. Aces- 
tea, îi spune el, sînt întrupările spiritelor, făpturile Wapag; ele îl vor 
ajuta, dar va trebui să mănînce din ele. 

Quikinna”qu se duce în locul indicat de Tenanto'mwan; între 
timp, Tenanto'mwan scuipă pe pămînt. Din saliva lui cre. -inda- 
tele plante [specia de ciuperci Amanita muscaria — pălăria-şarpe- 
lui). Quikinna”qu mănîncă ciupercile precum i s-a spus şi se simte 
fericit. El începe să danseze şi aude că făpturile Wapag rîd de el: 
„„Cum se face că, deşi eşti un bărbat în toată puterea, nu poţi ridica 
o traistă?* 

Zeflemeaua îl irită pe Quikinna”qu; el le spune că este destul 
de puternic, că poate ridica traista balenei. Ceea ce şi face, iar făptu- 
rile Wapag îi oferă imaginea balenei înotînd spre casă la frații şi 
surorile ei. Quikinna”qu decide ca ciuperca să rămînă pe pămînt: 
„Fie ca şi copiii mei să vadă ceea ce ea le va arăta!“ 


SISISAN ŞI TATO'LALAN 
(Bărbatul-Balenă Albă și Bărbatul- Vulpe) 


CULTURĂ DE ORIGINE: siberiană — koriacă. 

PROVENIENŢĂ: preluat dintr-o tradiţie orală a vînătorilor de reni koriaci din 
peninsula Kamceatka, sud-estul Siberiei. Mitul a fost relatat de o şamaniță 
anonimă din satul Qa'yilin. Prelucrarea modemă se datorează etnologului 
suedez Waldemar Jochelson, care a cules povestea în anul 1900, în timpul 
Programului Jesup pentru Pacificul de Nord, program finanțat de Socie- 
tatea Americană de Istorie Naturală (Arhivele Muzeului American de 
Istorie Naturală, nr. 10, 1905). 


Sora lui Sisi'san (Bărbatul-Balenă Albă), pe nume Re'ra (Femeia-Ba- 
lenă Albă), propune o vînătoare de reni. Cînd un căprior mare trece 
prin faţa lor în goană, Re'ra vrea să-l ucidă, dar Sisi'san refuză. 
EI îi spune că săgețile lui sînt prea scurte şi că, dacă cerbul luptă, 
pierde din grăsime. Va trebui să se întoarcă în tabără şi să ia săgeți 
mai mari. Revine cu noile arme, mari cît prăjinile de cort, dar, între 
timp, cerbul dispăruse. 

Perechea ajunge la rîu; Sisi'san foloseşte hainele surorii sale 
ca plasă și cei doi prind o mulţime de pești. În dimineaţa următoare 
se îndreaptă către casă cu boccelele pline. 

După o vreme, provizia de peşte se termină şi Re'ra îi propune 
Yine'ane”ut-ei, fiica lui Tenanto'mwan, ființa creatoare, să porneas- 
că împreună în căutarea unor rădăcini comestibile. Cele două femei 
ajung la o casă locuită numai de bărbaţi şi se ceartă care să intre 
prima! Re'ra se repede înăuntru şi este imediat cerută de nevastă 
de Tato'lalan (Bărbatul-Vulpe). În graba de-a o urma, Yine'ane”ut 
cade pe scară (în casele koriacilor, încăperile se află sub pămînt) 
Şi este împunsă drăgăstor pe față de un berbec. Indignată, îi porun- 
ceşte să plece, spunîndu-i că nu este cîtuși de puţin vrednic să o 
ceară de nevastă. Un ren şi un urs îşi încearcă şi ei norocul. Cînd 
ursul o îmbrăţişează, ea vrea să țipe, dar nu reuşeşte decît să scape 
un vînt. Ambii pretendenți sînt respinşi. 

Între timp, Re'ra naște doi pui de vulpe gemeni, iar Tato”lalan 
ucide ursul, berbecul şi renul, asigurînd cantitatea de carne pentru 
familie. Re'ra mănîncă părţile cele mai grase şi, fortificată, naşte 
mai multe serii de pui de vulpe: mai întîi patru, apoi treizeci, pe 
urmă cincizeci, pînă cînd copiii nu mai pot fi numărați. 

Yine'ane'ut este foarte afectată de faptul că nu-şi poate găsi un 
soț şi declară că pleacă acasă. După plecarea ei, Re'ra se simte sin- 
gură şi îl întreabă pe Tato'lalan dacă se poate duce şi ea acasă să-şi 
viziteze familia. La început Tato'lalan se împotriveşte, deoarece 
bănuiește că neamul ei se face vinovat de masacrarea masivă a re- 
nilor, dar în final cedează; Sisi'san se bucură că sora lui va veni aca- 
să. El îşi închipuie că soţul ei koriac este un crescător de reni bogat 
ŞI că va primi în dar o turmă numeroasă; ca atare, este neplăcut sur- 
prins cînd îşi vede casa invadată de o haită mare de vulpi. 

Vulpile se înghesuie să intre în casă, dar nu au destul loc; ani- 
malele flămînde mănîncă toată hrana lui Sisi'san: rod apoi sacii 
de dormit, funiile şi pieile din casă. În timpul nopţii, mușcă nasurile 
şi urechile mai multor oameni şi, ceea ce e şi mai grav, retează vîr- 
ful penisului lui Sisi'san. Din acel moment, Sisi'san nu-i mai rabdă 
pe musafirii nepoftiţi. El omoară toată haita şi îşi umple cele două 
magazii cu blănurile lor. Îşi unge apoi părțile vătămate cu ulei şi 
îşi recapătă sănătatea. 


15 
MITURI DESPRE PRIVILEGII 
ȘI REGALITATE 


Această secțiune de mituri demonstrează că, în vechile civilizaţii, 
fiecare centru populat, indiferent dacă era un sătuc sau un oraș-stat 
important, era protejat efectiv de una sau mai multe divinități pro- 
tectoare ori tutelare, regele fiind încarnarea terestră a zeului. Astfel, 
tot ce făcea conducătorul nu era decît manifestarea acţiunii divini- 
tăţii pe care o reprezenta. Dacă pornea la război împotriva unui ve- 
cin, lupta se dădea între zeul lui şi zeul celuilalt. 

Umbra zeilor se întindea asupra întregii vieţi şi administraţia 
templelor lor controla toate activitățile. Templele erau construite 
în chip de locuinţe: satisfăceau atît nevoile zeilor, cât şi pe cele ale 
suitei lor pămînteşti. Fiecare complex avea un centru administra- 
tiv, o brutărie, o fabrică de bere, un argintar, un tîmplar şi un măce- 
lar. Inscripţiile votive confirmă faptul că zeii şi zeițele tutelare ale 
oraşelor antice se bucurau de un imens respect, iar miturile despre 
privilegii şi regalitate relatează amănunţit felul în care divinitățile 
au ajuns să conducă şi să se influenţeze. 


ALALU ȘI ANU 


CULTURĂ DE ORIGINE: hattică — prehittită şi hurrită [Anatolia]. 
PROVENIENȚĂ: text cuneiform bazat pe o tradiţie orală, descoperit pe o tăbliță 
în situl de la Boghazkoy, Turcia [Ref. KUB xxviii.120, trad. Albrecht 
Goetze — J.B. Pritchard (ed), Ancient Near Eastern Texts".] 
Mitul este tipic pentru această categorie: explică modul în care un zeu 
național nou (Taru) acționează şi înlocuieşte un zeu aparținînd unei culturi 
mai vechi (Anu), trecînd printr-un stadiu intermediar (Kumarbi). 


* Vezi Gîndirea hittită în texte, ed. cit., pp. 164-166 (n.trad.). 

Alalu, ființa primordială a cosmosului, domneşte nouă ani, timp 
în care Anu, servitorul său, stă în faţa lui şi îi dă să bea dintr-o cupă. 
Anu îl ucide pe Alalu şi îi ia locul pe tronul cerului; paharnicul său 
devine Kumarbi. Anu domneşte alți nouă ani; istoria se repetă: Ku- 
marbi îl atacă pe Anu, dîndu-l jos din cer şi consumîndu-i organele 
genitale. 

Anu îl informează pe Kumarbi că a moştenit o povară grea, căci, 
mâîncîndu-i organele genitale, a fost însămînțat cu trei divinităţi cum- 
plite — Taru (Teşub), zeul furtunii, zeul fluviului Tigru, şi Taşmişu, 
fratele şi însoțitorul lui Taru. După şapte luni, Anu îi indică zeului 
nenăscut al furtunii prin care orificii ale corpului lui Kumarbi ar 
fi mai bine să iasă. Kumarbi scuipă primii doi copii pe pămînt; Taru 
îşi dă seama că naşterea prin oricare parte a falsului său tată prezintă 
dezavantaje, aşa că ameninţă să-l sfişie în bucăţi la vremea cuve- 
nită. Kumarbi se îmbolnăveşte şi.i se aduce hrană sacrificială, drept 
care Taru se naşte prin „locul cel bun“ (nu se spune unde se află). 

Cu ajutorul lui Taru, Anu plănuieşte să-l ucidă pe Kumarbi; deşi 
finalul mitului este confuz, se presupune că Taru îl învinge pe Ku- 
marbi şi îi preia funcţia în cer. 


ENKI ŞI ALTARUL DIN ERIDU 


CULTURĂ DE ORIGINE: mesopotamiană — sumeriană. 

PROVENIENȚĂ: prima versiune a fost scrisă în jurul anului 2000 î.Cr., la scurt 
timp după prăbuşirea dinastiei a III-a din Ur, dar, fără îndoială, mitul 
aparţine unei tradiţii anterioare. Numele divinităţilor apar pe inscripții da- 
tate în jurul anului 3500 î.Cr. Mitul urmăreşte să aducă un elogiu templului 
lui Enki din Eridu. 


Enki îşi ridică în Eridu un altar magnific din argint şi lapislazuli; 
Isimud, mesagerul său, zeul cu două chipuri, îi înalță laude. EI ia 
forma unui munte labirintic ce pluteşte pe marea primordială Abzu 
şi, înconjurat de o grădină paradiziacă, își umple rîurile cu peşti şi 
copacii cu păsări. Sălaşul lui Enki este atît de magnific, încît însăşi 
marea şi fluviul Eufrat sînt cuprinși de admiraţie. 

Enki se urcă în barcă şi ridică ancora, folosind un şarpe drept 
prăjină de propulsie şi trestii drept vîsle. El sacrifică oi şi vite şi le 
aduce la Nippur laolaltă cu multe instrumente muzicale: La Nippur 
pregăteşte un banchet la care serveşte bere şi prăjituri; lui Enlil, 

zeul aerului, îi oferă roşcove pe altar. La ospăț, locurile la masă 
respectă protocolul, lui An, zeul cerului, revenindu-i locul de onoa- 
re, încadrat de Enlil şi Nintu, zeița-mamă. Băutura curge din belşug 
şi veselia continuă pînă la consacrarea templului lui Enki. 


INANA ȘI ENKI ÎN ERIDU 


CULTURĂ DE ORIGINE: mesopotamiană — sumeriană. 

PROVENIENŢĂ: prima versiune a mitului a fost scrisă în jurul anului 2000 î.Cr., 
la scurt timp după prăbuşirea dinastiei a III-a din Ur, dar, fără îndoială, 
mitul aparţine unei tradiţii anterioare. Numele divinităţilor apar pe inscripții 
datate în jurul anului 3500 î.Cr. Este un mit despre privilegii, dar subli- 
niază concepția sumeriană potrivit căreia cosmosul este guvernat de stan- 
darde, norme, legi şi regulamente. 


Într-un pasaj introductiv, Inana, zeiţa fertilităţii, face o vizită la stînă 
şi se culcă cu semizeul-păstor Dumuzi, care-şi elogiază perfrorman- 
țele propriilor organe genitale. 

Inanaeste invidioasă pentru mes-urile — emblemele puterii di- 
vine — care se află în posesia lui Enki, zeul înțelepciunii, drept 
care hotărăşte să-i viziteze templul din Eridu. Ea îşi părăseşte că- 
minul din cetatea Uruk (Erech) într-o barcă de trestie, iar cînd ajunge 
la o milă depărtare de țărmul din Eridu, Enki îl trimite pe mesagerul 
Isimud s-o întîmpine, dîndu-i anumite instrucțiuni: 


Cînd zeiţa Inana va intra din Abzu în Eridu, 
oferă-i prăjituri cu unt. 

Toarnă-i apoi apa rece 

care înviorează inima. 

Dă-i să bea bere înaintea leului. 

Fii generos cu ea, poartă-te ca un prieten. 


De îndată ce se întîlnesc, Enki şi Inana se pun pe băut şi, beţi fiind, 
Enki insistă în mod nechibzuit să-i cedeze toate mes-urile sale. Inana 
acceptă darurile unul cîte unul, pînă cînd adună nu mai puţin de nouă- 
zeci şi patru de piese. Înarmată cu ele, se pregăteşte să plece acasă; 
Enki, aflat în aceeaşi dispoziţie exuberantă, îi poruncește mesage- 
rului Isimud să se asigure că zeița porneşte cu bine. 

Enki se dezmeticeşte și îşi dă seama prea tîrziu ce a făcut. În- 
cearcă să intercepteze barca şi preţioasa încărcătură. Isimud reuşeşte 
să o ajungă din urmă tocmai cînd părăsea cheiul şi îi spune Inanei 


323 


că Enki îşi vrea mes-urile înapoi. Inana se înfurie, îl acuză pe Enki 
de înşelătorie şi îi poruncește servitoarei Ninşubur să ridice ancora. 
Enki încearcă de cinci ori să-şi recupereze bunurile, apelînd la aju- 
torul peştilor, al monștrilor marini, al paznicilor etc., dar efortu- 
rile sale sînt zadarnice; în cele din urmă, Inana își descarcă barca 
pe Cheiul Alb de la Uruk (Erech). 


16 
MITURI MORALE ȘI DOCTRINARE 


Secţiunea cuprinde o culegere de povestiri scurte şi disparate care 
explică faptul că înşişi zeii aspiră la cunoaşterea universului şi a 
destinului acestuia. Aflarea destinului lumii este tipică pentru zeul 
nordic Othin. În mitologiile orientale există dorința de a explica 
concepţiile metafizice într-o manieră simplă — de unde povestea 
daoistă a celor cinci elemente. Miturile care abordează probleme 
morale, precum cel despre regele Midas şi atingerea aurului, subli- 
niază credința că păcatele omenirii nu „rentează“! În particular, 
povestea gnostică despre exepeza sufletului merită o examinare aten- 
tă, fiind tipică pentru ideea, dezvoltată în perioada clasică, potrivit 
căreia sufletul se poate ridica deasupra depravării trupului. Această 
credinţă a ajuns la o expresie deplină în creştinism. 


CEI CINCI DEMONI 


CULTURĂ DE ORIGINE: chineză — daoistă. 

PROVENIENȚĂ: preluat din tradiții orale în diferite texte şi pe obiecte de artă. 
În China, epidemiile sînt puse pe seama celor Cinci Demoni ai Flagelu- 
rilor, numărul cinci avînd la bază cele Cinci Elemente din filozofia chi- 
neză. Există mai multe mituri care explică originea acestor demoni, acesta 
fiind cel mai complet, căci introduce o figură semnificativă a mitologiei 
daoiste, pe maestrul Zhang Dao-Ling (Chang Tao Ling), născut în anul 
35 d.Cr. Se spune că ar fi trăit 123 de ani, întrucît, locuind în Peştera Ne- 
muritorilor, descoperise cum să distileze elixirul secret al vieții din Pier- 
sicile Nemuririi. Maestrul susținea că păcatul este cauza originară a tuturor 
bolilor. A devenit celebru sub numele Zhang Tien-Shih şi a întemeiat prin- 
cipala mînăstire daoistă pe muntele Lung Hu Shan. 

Metoda transliterării caracterelor chinezeşti variază considerabil. Am fo- 
losit sistemul Pinyin, urmat în paranteză, unde este cazul, de sistemul 
Wade-Giles, aplicat mai frecvent. 

Yu Huang Shang-Di (prescurtat în general prin Yu-Di), Împăratul 
de Jad, trimite pe pămînt Cinci Demoni, care devin cărturari de 
renume. În anul 627 d.Cr., toţi învățații din ţară sînt convocați în 
capitală de împăratul Li Shih-Min pentru un test special. Pe drum, 
cei Cinci Demoni sînt atraşi într-o cursă şi jefuiţi, drept care ajung 
prea tîrziu la examen. Ei se întîlnesc la altarul din San-i Ko şi, ca 
să-și asigure un venit, hotărăsc să devină muzicieni ambulanți. În- 
zestrarea lor în domeniu le asigură primirea la curtea imperială. 

În acest timp, maestrul Zhang Dao-Ling a refuzat să-și plătească 
impozitele, motiv pentru care împăratul vrea să-l pedepsească. El 
îl invită pe maestrul daoist la o petrecere şi îi ascunde pe cei cinci 
muzicieni într-un loc secret aflat sub încăperile oficiale, instruindu-i 
să cînte sau să se oprească din cîntat la un semnal tainic. Cînd mu- 
zicienii încep să cînte, împăratul se plînge că larma este făcută de 
demoni şi, sub ameninţarea pedepsei cu moartea, îi poruncește maes- 
trului daoist să-i exorcizeze. După cîteva încercări nereușite, Zhang 
Dao-Ling își dă seama de adevărata identitate a celor Cinci Demoni 
şi scapă de ei folosind vrăji adecvate. 

Împăratul este incapabil să-l învinovăţească pe Zhang Dao-Ling. 
Există însă un „ghimpe“ în coada mitului, fiindcă fantomele celor 
Cirici Demoni află că vina aparţine maestrului daoist. În consecință, 
ele îl bîntuie pînă cînd sînt readuse la viață. Drept revanșă, el oferă 
fiecărui demon un dar special — un supliciu cu care să-l năpăstu- 
iască pe împărat și pe Oameni, pînă cînd împăratul îi va înălța pe 
cei cinci la condiţia de nemuritori. Primului îi dă Evantaiul Frigu- 
rilor, celui de-al doilea, Tigva Încinsă a Febrei, celui de-al treilea, 
Coroana de Fier a Durerilor de Cap, celui de-al patrulea, Dintele de 
Lup al Durerii şi Suferinţei, iar celui de-al cincilea, Carafa de Apă 
a Transpiraţiei. În cele din urmă, împăratul este obligat să admită 
că a greşit şi reconsacră altarul din San-i Ko celor Cinci Demoni. 


CELE CINCI ELEMENTE 


CULTURĂ DE ORIGINE: chineză — daoistă. 

PROVENIENȚĂ: preluat din tradiţii orale în diferite texte şi pe obiecte de artă. 
Teoria celor Cinci Elemente (lemn, foc, pămînt, metal şi apă) reprezintă 
o trăsătură esenţială a filozofiei chineze. Spre deosebire de conceptul gre- 
cesc al celor Patru Elemente (pămînt, aer, foc şi apă) aflate în stare de 
echilibru, elementele chinezești se află în stare fluidă, fiind dispuse, de 

regulă, într-o succesiune activă sau distructivă după cum unul îl generează 
Sau îl distruge pe cel care îi urmează. Cele Cinci Elemente conţin şi un 
simbolism astrologic: toate au fost venerate potrivit meritelor încă din pe- 
rioada dinastiei Tang (618-906 d.Cr.), deşi Tu Ti, Pămîntul, a fost recu- 
noscut ca divinitate din timpuri mult mai vechi. 

Metoda transliterării caracterelor chinezeşti variază considerabil. Am fo- 
losit sistemul Pinyin, urmat în paranteză, unde este cazul, de sistemul 
Wade-Giles, aplicat mai frecvent. : 


În ordinea creaţiei, Mu Kung, Lemnul, generează Focul şi este la 
rîndu-i produs de Apă. În modul distructiv, Lemnul nimiceşte Pă- 
mîntul, absorbindu-i puterea, dar este tăiat de Metal. Este asociat 
direcției răsăritene aflate sub stăpînirea divinității Tung Wang Kung 
(Suveranul Paradisului Răsăritean), slujit de Xien Tung (Hsien 
T'ung/Tinereţe fără Bătrîneţe) şi de Yu Nu (Suverana de Jad). Lem- 
nul este identificat şi cu primăvara, culoarea lui fiind albastrul-verzui. 

Focul produce Pămîntul (prin cenușa sa) și este generat de Lemn. 
Dimpotrivă, Focul topeşte Metalul şi este stins de Apă. Este asociat 
cu sudul şi cu vara, iar culoarea lui este roșul. În mitologia chineză, 
Focului îi sînt asociate mai multe divinităţi, între care Chu Jung, 
Hui Lu şi Zhih Jing-Tzu. 

Pămîntul produce Metalul şi este produs de Foc, fiind vătămat 
de Apă şi slăbit de Lemn. Pămîntul reprezintă punctul central din 
care radiază celelalte elemente; culoarea lui este galbenul. Este pre- 
zidat de Tu Ti, zeul pămîntului, dar este recunoscut şi prin interme- 
diul unor divinităţi telurice locale. 

Metalul generează Apa (topindu-se asemeni gheții) şi este pro- 
dus de Pămînt. În faza distructivă, Pămîntul taie Lemnul și este topit 
de Foc. Este asociat direcţiei apusene aflate sub stăpînirea divini- 
tăţii Xi Wang Mu (Regina Paradisului Apusean) şi este elementul 
unor zei ai războiului. Este identificat cu toamna şi cu vremea cule- 
sului. 

Apa, elementul ultim, generează Lemnul prin intermediul vieții 
vegetale; este produsă de Metal în timp ce stinge Focul şi este vă- 
tămată de Pămînt. Apa este asociată cu nordul, frigul şi întuneri- 
cul. Deoarece China este afectată regulat de inundații, există un 
Minister Ceresc al Apelor şi Viiturilor, controlat de Lung Wang, 
Regele-Dragon, și administrat de Shui Fui, zeii apelor. Divinităţi 
minore apără mările şi rîurile, o importanţă deosebită avînd rîul 

Lo Yang, care a înscris anumite diagrame mistice pe carapacea unei 
broaşte țestoase. 


EXEGEZA SUFLETULUI 


CULTURĂ DE ORIGINE: creştină gnostică. 

PROVENIENŢĂ: textul apare în tratatul 11.6, inclus în cele douăsprezece codice 
descoperite în anul 1945 la Nag Hammadi, Egiptul de Sus, unde fuseseră 
îngropate în jurul anului 400 d.Cr. [Muzeul Copt, Cairo]. Manuscrisul, 
scris în coptă în secolul al III-lea d.Cr., traduce probabil un text original 
grecesc. Este conceput în formă de basm scurt şi respectă filozofia valenti- 
niană (ap. Valentinus, m. 161 d.Cr., profesor de tradiţie platoniciană) refe- 
ritoare la căderea şi înălțarea sufletului. Mitul este influențat şi de tradiţiile 
romantice greceşti şi iudaice. Nu i se cunoaşte paternitatea, titlul fiindu-i 
atribuit în timpurile moderne. 


Sufletul este o entitate feminină ce trăieşte într-o sanctitate virgi- 
nală împreună cu tatăl ceresc; într-o zi cade într-un trup muritor 
şi capătă o existență omenească. În această stare, oamenii îl siluiesc 
Şi îi răpesc virginitatea; sufletul adoptă mentalitatea unei prostituate 
de rînd şi aleargă cu încăpățînare de la un pat adulterin la altul. În 
cele din urmă ajunge săracă şi singură, fără să fi cîştigat decît dis- 
preţul celor care au pîngărit-o. Copiii pe care îi naşte sînt slabi de 
minte şi bolnăvicioşi. 

În cele din urmă își dă seama ce a devenit, este profund ruşinată 
Şi îl roagă pe tatăl ei ca în milostenia lui să o mîntuiască. Autorul 
introduce aici o predică amplă pe tema prostituţiei şi a supliciilor 
ei în comparaţie cu instituţia sacră a căsătoriei, dînd citate din căr- 
ile profeților Vechiului Testament, Ieremia, Osea şi lezechil, și din 
surse greceşti homerice. 

Tatăl săvîrşeşte două acţiuni. Ia organele genitale ale sufletului, 
care se află în afara corpului ei, la fel ca cele ale bărbatului, şi le 
introduce în interior, pentru a le feri de noi pîngăriri. În felul acesta, 
prin analogie, el protejează sufletul. De asemenea, îl trimite pe fra- 
tele ei din cer să-i fie mire. Ea se îmbăiază şi se îmbracă în aştep- 
tarea soţului. Cînd se întîlnsc, ei îşi consumă căsătoria cu pasiune. 
Prin această uniune spirituală, sufletul se purifică, iar copiii lor se 
nasc sănătoşi şi buni. Ea este readusă la starea iniţială şi se reînalță 
la cer. 


328 


MIDAS ȘI ATINGEREA DE AUR 


CULTURĂ DE ORIGINE: greacă clasică şi, ulterior, romană. 
PROVENIENŢĂ: preluat de autorul grec Plutarh şi de poetul roman Ovidiu 
în Metamorfoze. 


Dormind după o beţie, satirul Silen este luat captiv de cîţiva ţărani 
Şi dus în faţa lui Midas, regele Frigiei. Midas îl recunoaşte pe pri- 
zonier Şi, ştiind de ce puteri dispune Dionisos, stăpînul său, îl elibe- 
rează pe Silen şi se poartă bine cu el. Drept recompensă, satirul îl 
duce pe Midas la Dionisos, care îi oferă regelui o favoare. 

Midas cere ca tot ce atinge să se transforme în aur. Dorinţa îi 
este îndeplinită; la început este încîntat de noua înzestrare. Dar eu- 
foria se destramă cînd descoperă că hrana şi băutura se transformă 
tot în aur; drept care îl roagă pe Dionisos să-l dezlege de ceea ce 
i se pare a fi de-acum un blestem. Dionisos îl sfătuieşte pe Midas 
să se cufunde în izvorul rîului Pactol; după ce o face, i se ia atin- 
gerea de aur. 


OTHIN ŞI ARBORELE YGGDRASIL 


CULTURĂ DE ORIGINE: teutonică — nordică/islandeză. 

PROVENIENŢĂ: Edda în proză (Codex Wormianus), compusă de învățatul 

islandez Snorri Sturluson în anii 1178-1241 d.Cr. şi trimisă în secolul 
al XVII-lea de istoricul Arngrimur Jonsson lui Ole Worm, un coleg din 
Danemarca. 
Este o culegere de texte; prima parte se intitulează Gy/faginning (Șirerlicul 
lui Gylfi) şi expune mitologia nordică. La incidentul în care Othin îşi pierde 
ochiul în timpul căutării cunoaşterii ezoterice se face aluzie doar în Edda 
în versuri, sursa detaliilor descrise de Snorri fiind necunoscută. 


În centrul lumii stă Yggdrasil, un frasin viguros ale cărui ramuri 
se întind de la pămînt la cer, iar rădăcinile ajung în diferite tărîmuri. 
Una ajunge în Asgarth, tărîmul zeilor Aesiri, alta se îndreaptă spre 
țara Uriaşilor Gerului, iar a treia intră în Hel, lăcaşul morţilor. În 
felul acesta, arborele leagă între ele diferitele lumi. 

Dedesubtul lui Yggdrasil se află Izvorul Urd, unde zeii se adună 
zilnic şi discută despre treburile lor. Arborele este îngrijit de None, 
surorile destinului, şi este udat din izvorul sacru al zeului Mimir. 
Apele sale sînt pline de înțelepciune şi de cunoaştere; la izvor vine 
zeul Othin, dornic să cunoască soarta şi sfîrşitul lumii. El ajunge 

la înțelegere cu Mimir: va avea parte de apa izvorului și, în schim- 
bul darului cunoașterii, acceptă să-şi smulgă ochiul drept. 


RYUJIN 
(Palatul zeului-dragon) 


CULTURĂ DE ORIGINE: japoneză — buddhistă şi şintoistă. 

PROVENIENȚĂ: preluat din tradiţii orale în diferite texte şi pe obiecte de artă. 
Majoritatea culturilor din regiunea Pacificului admit existența unui zeu 
al oceanului. Mitologia lui Ryujin este tipică. Sărbătorirea sa are loc în 
fiecare an în luna iunie, fiind venerat de majoritatea agricultorilor mai 
ales în perioadele de secetă. 


Sub apele mării, undeva în apropierea insulelor Ryu Kyu, se află 
palatul imens al zeului-dragon Ryujin, clădit din coral şi avînd ne- 
numărate încăperi. Ryujin stăpîneşte tunetul şi ploaia, fiind cel mai 
puternic dintre zeii vremii, cunoscuţi sub numele de Raijin. Împă- 
răția sa, în care o zi echivalează cu o sută de ani muritori, este pă- 
zită de dragoni acvatici, iar el este servit de peştii mării. Pe cele patru 
laturi ale palatului se află pavilioanele anotimpurilor, nu doar ale 
naturii, ci şi ale vieţii muritoare. La răsărit se află Pavilionul Primă- 
verii, în care cîntă privighetoarea şi cireşii sînt plini de fluturi. La 
sud se află Pavilionul Verii, plin de vegetaţie luxuriantă şi de zum- 
zetul insectelor. La apus se află Pavilionul Toamnei, în care copacii 
sînt înveşmâîntaţi în nuanțe de roșu şi auriu. La nord se află Pavili- 
onul lemii, lăcaşul gerului şi al zăpezii veşnice, loc de unde nu există 
întoarcere. 


17 
MITURI DIVERSE 


Acestultim capitol cuprinde cîteva mituri scurte care nu îşi găsesc 
locul în altă parte, dar care merită relatate datorită interesului pe 
care îl prezintă. 


MITURI DESPRE CROCODILI ȘI HIPOPOTAMI 


Aceste povestiri, asociate culturilor în care crocodilii şi hipopo- 
tamii joacă un rol semnificativ în viaţa locală, căci oamenii locuiesc 
în preajma rîurilor şi a mlaștinilor, sînt în general scurte şi pline de 
tilc. Aceste animale sînt considerate încarnările unor spirite ce pot 
face extrem de mult rău oamenilor, dar sînt privite și ca justiţiari, 
împărțind o dreptate sumară sau răsplătindu-i pe cei buni şi pedep- 
sindu-i pe răufăcători. O mare parte a etosului are la bază puterea 
remarcabilă a hipopotamilor şi abilitatea crocodililor de a ataca şi 
ucide în mare viteză. Pe de altă parte, ambele creaturi reprezintă o 
sursă de hrană pentru societățile care trăiesc de-a lungul maluri- 
lor rîurilor, cum subliniază mitul biblic. Miturile despre dragoni din 
culturile apusene nu prea pot fi comparate cu cele din Orientul Apro- 
piat, deoarece se bazează pe creaturi terestre, inclusiv pe şerpi şi 
pe şopiîrle. 


BiBLic: Psalmul 73 descrie dragonii acvatici şi leviatanul, ambele 
făpturi [balauri, în versiunea românească a Bibliei — n.ed.] putînd 
fi asimilate crocodililor: 


Tu ai despărţit, cu puterea Ta, marea; Tu ai zdrobit capetele balaurilor 
din apă; Tu ai sfărîmat capul balaurului, datu-l-ai pe el mîncare popoarelor 
pustiului.” 


* Psalmul 73:14-15, Biblia, ed. cit., p. 600 (n.trad.). 

Iov 40 introduce mitologia hipopotamului, pe care îl descrie ca 
monstru: 


... el paşte iarbă ca boul. Vezi ce putere are în coapsele lui și ce tărie 
are în mușchii de pe pîntece. Coada lui e dîrză ca lemnul cedrului și vinele 
de pe pulpele lui stau ca niște noduri. Oasele lui sînt ca nişte țevi de aramă 
şi mădularele ca niște drugi de fier. [...] EI se culcă sub florile de lotus, 
în ocolul trestiilor şi al bălții. Frunzele de lotus îi fac umbră și sălciile 
bălții îl împrejmuiesc. Dacă fluviul vine mare, fără de veste, el nu se sin- 
chiseşte; el stă liniştit pe loc, chiar cînd ar fi ca Iordanul să-i urce năvalnic 
pînă la gură. 


CHINEZ: în mitologia chineză, crocodilul este probabil reprezentat 
deseori de dragonii acvatici care populează lacurile, rîurile şi ma- 
rea. Deşi dragonul trăiește în apă, el poate zbura pînă la cer, îşi 
folosește această abilitate cînd trage caleştile diferitelor divinități, 
de exemplu, cea a reginei Xi Wang Mu (Regina Paradisului Apu- 
sean). Dragonul mai este capabil să scoată perle pe gură şi să de- 
vină invizibil. 

Între regii-dragon ai miturilor chineze se numără Ao Kuang, 
Chung Lung şi Pai Lung, „dragonul alb“. Pai Lung s-a născut din- 
tr-o mamă muritoare care a trăit în secolul al IV-lea d.Cr. În timpul 
unei furtuni, ea se adăposteşte în casa unui bătrîn şi rămîne însăr- 
cinată, dezonoare în urma căreia părinții o reneagă. La momentul 
cuvenit, femeia naşte un boţ diform din carne pe care îl aruncă în 
apă. Acesta se transformă într-un dragon alb uriaş care o sperie atît 
de tare, încît ea cade la pămînt şi moare. 


DavAC [BORNEOJ: crocodilii sînt spiritele morților; ei iau înfăţişare 
de reptilă cînd sînt trimiși înapoi în lumea de deasupra la porunca 
lui Jata, zeul lumii subterane, fiul lui Mahatara, divinitatea supremă. 
Jata are faţă roşie şi cap de crocodil. O mitologie dayacă alterna- 
tivă face din Jata zeița lumii subpămîntene, prin urmare, perechea 
lui Mahatara. Iniţial a apărut sub înfăţişarea unui şarpe de apă pe 
nume Tambon. [Vezi şi Mahatara, p. 73 — n.ed.] 


EGIPTEAN: unul dintre cei mai vechi zei-crocodil este Chenti-cheti, 
care împarte probabil dreptatea. Sobek, fiul zeiţei creatoare Neith, 


* lov 40:15—18 şi 21-23, ibid., p. 593 (n.trad.). 

apare la rîndu-i în chip de crocodil, venerat cu precădere în regi- 
unea Fayum. În anumite împrejurări, Seth, zeul haosului şi al neno- 
rocirilor, este şi el descris ca un crocodil; probabil că sub această 
înfăţişare înşfacă trupul fratelui său Osiris și îl sfişie în bucăţi (vezi 
Isis şi Osiris, pp. 270 şi 271). În altă ipostază, el ia penisul lui Osiris 
şi îl aruncă în gura unui crocodil, pentru a fi sigur că acesta nu va 
mai putea zămisli copii, chiar dacă vrăjile lui Isis îl vor readuce la 
viaţă (Horus, fiul lui Osiris, îl provoacă pe Seth la o luptă crîncenă 
pentru coroana Egiptului). 

Cele mai vechi zeițe-hipopotam egiptene sînt probabil Ipet şi 
Reret, deşi cea mai cunoscută este Taweret, zeiţa naşterii. Este un 
hibrid cu cap de hipopotam, are o fire blîndă şi alungă spiritele rele 
înainte şi după naştere. Prin contrast, Seth, soțul ei, adoptă uneori 
aspectul distructiv al naturii hipopotamului. 


JAVANEZ: crocodilii sînt controlaţi de spiritele binevoitoare ale stră- 
moşilor care protejează omenirea de boli. 


MALAEZIAN: numeroase noţiuni mitice sînt asociate crocodililor. 
Un copil mîncat devine crocodil — la început se formează coada 
şi la sfîrşit, capul; hainele victimei sînt ascunse într-un stomac spe- 
cial aflat în burta crocodilului. 


SUD-AFRICAN [LESOTHOJ: Selekana, o fată frumoasă, este aruncată 
în rîu de cîteva rivale geloase şi este capturată de zeul-crocodil, 
Regele Rîului. Selekana este obligată să presteze munci umile 
pentru Femeia Rîului, soţia Regelui Rîului, care are o singură mînă 
şi un singur picior. Femeia Rîului este înțelegătoare şi o lasă să plece, 
răsplătind-o cu cîteva pietre preţioase de pe fundul rîului. Întoarsă 
în sat, Selekana are parte de admiraţia prietenilor, dar fiica şefului 
este invidioasă pentru recompensa pe care a primit-o şi se hotărăşte 
să-şi încerce şi ea norocul în rîu. Refuză să muncească pentru Fe- 
meia Rîului şi Regele Rîului o mănîncă. Aşa se încheie o poveste 
justițiară. 


VEST-AFRICAN [MALI]: un hipopotam uriaș trăieşte în rîuri, dar de- 
vastează toate cîmpurile de orez din jur; oamenii încep să flămîn- 
zească. Eroul local Fara Maka încearcă să ucidă monstrul cu sulițele, 
dar tăişurile se îndoaie cînd dau de pielea groasă de pe spinarea 

animalului. Vînătorul Karadigi își îndeamnă dulăii uriași la atac, 
dar aceştia sînt mîncaţi de vii. În cele din urmă, soția lui Fara Maka 
învinge hipopotamul, paralizîndu-l prin puterea unei vrăji. 


MITURI DESPRE DEMONI 
ŞI CĂPCĂUNI 


JAPONEZ: în timp ce trece prin pădure, un țăran bătrîn întîlneşte 
o femeie ciudată care plînge asemeni unui copil; îşi dă brusc seama 
că are de-a face cu un demon care va încerca să-l devoreze. Cînd 
femeia se apropie, el o înşfacă de miîlini şi de picioare şi o duce acasă. 
O aruncă pe captivă în colibă, se asigură că nu are nici o posibilitate 
de scăpare şi aprinde un foc zdravăn. La început, demonul captiv 
încearcă să-l intimideze pe țăran, dezvelindu-şi colții uriaşi, pentru 
ca apoi să dispară; bătrînul îşi dă seama că lîngă statuia milostivei 
Kwannon, zeița protectoare a casei, a apărut un „geamăn“. Între- 
bare: care este zeiţa şi care demonul? Ca să testeze statuile, el pregă- 
teşte pentru Kwannon ofranda tradiţională de orez şi fasole. Numai 
una dintre statui reacționează, drept care o azvîrle pe cealaltă într-o 
oală cu apă clocotită. După un timp, ridicînd capacul oalei, găsește 
înăuntru o bucată de catran negru şi lipicios. 


PAPUAş [NOUA GUINEE]: o muritoare şi copilul ei se îndreaptă spre 
casă încărcată cu lemne de foc şi batate; apare o femeie ciudată 
care se oferă să care copilul. Străina este o căpcăună; după un timp 
smulge unul dintre membrele copilului şi îl devorează. Copilul ţipă, 
dar căpcăuna o asigură pe mamă că plînge în somn şi îi smulge ce- 
lălalt membru. Pe măsură ce călătoria de coșmar continuă, căpcă- 
una termină de înfulecat copilul, iar atunci cînd mama vrea să-l 
ia înapoi, îl înlocuieşte cu o bucată de lemn. 

Abia atunci îşi dă femeia seama cine i-a fost tovarăşă de călă- 
torie şi fuge spre casă. Căpcăuna zgiîrie pereţii cu ghearele, se 
transformă în vulpe zburătoare și se cațără într-un pom să mănînce 
fructe. Soţul nefericitei femei se întoarce acasă şi află cele întîm- 
plate; el aprinde un foc şi o momeşte pe căpcăună înăuntru, tentînd-o 
cu nuci prăjite. Cînd se întinde să ia hrana, el o străpunge cu sulița 
Şi oţine în foc pînă se face scrum. După ce focul se stinge, bărbatul 

constată că flăcările purificatoare au transformat influența male- 
fică în legume hrănitoare. 


MITURI DESPRE DRAGONI 
ȘI ANIMALE FANTASTICE 


CELTIC — IRLANDEZ: în fiecare an, la sărbătoarea Imbolc (1 febru- 
arie), Brigit, zeiţa primăverii şi păzitoarea turmelor, îl atacă pe dra- 
gonul Cailleach Bheur, cotoroanţa cu față albastră care simbolizează 
mizeriile iernii şi devorează fiinţe omenești. Însoţită de mielul ei, 
Brigit luptă împotriva dragonului, iar mielul primăverii înfrînge 
simbolul iernii. Cailleach îşi depune toiagul sub o tufă sacră, iar 
în 30 aprilie se transformă în piatră pînă la revenirea iernii. 


CELTIC — IRLANDEZ: în fiecare an, la sărbătoarea Samhain (31 oc- 
tombrie), Aillen, o fiară înspăimîntătoare, îşi părăseşte peştera şi, 
prin vraja cîntecului, adoarme Fianna, garda regală a regilor cei mari 
din Tara. Apăsîndu-şi sprînceana cu sulița, Fionn Mac Cumhaill, 
eroul Fiannei, rezistă vocii soporifice, atacă fiara şi o decapitează. 


CELTIC — IRLANDEZ: monstrul Airitech locuieşte într-o peşteră din 
Cruachan, fortăreaţa principală din Connacht. Se ştie că prin peş- 
teră se intră în lumea subpămînteană; de aici pornesc, în chip de 
vîrcolaci, cele trei fiice ale monstrului să prade ţinutul învecinat. 
Singurul membru din Tuatha de Danaan capabil să le reziste este 
muzicianul Cas Corach care, cu ajutorul lui Cailte (verişoara lui 
Fionn Mac Cumhaill), le vrăjeşte cu muzica şi le convinge să-şi ia 
înfăţişare omenească. Cînd o fac, Cailte le străpunge cu sulița şi 
Cas Corach le decapitează. 


CELTIC — SCOȚIAN: Marele Vierme, un monstru uriaş în formă de 
şarpe, trăieşte în mare şi, cînd se zvîrcoleşte, provoacă mareele care 
inundă ţinutul. El nu poate fi îmbunat decît prin sacrificiul unor 
fecioare vii; regele hotărăşte să ofere mîna frumoasei sale fiice, 
jumătate din regat şi sabia lui Othin luptătorului care îl va învinge 
pe Marele Vierme. Eroul Assipattle atacă şarpele cu bulgări de turbă 
aprinsă şi îl sileşte să le înghită. Chircindu-se în chinuri de moarte, 
el își vomită dinţii, care devin insulele Orkney, Faroe şi Shetland; 

şfichiuitul cozii sale sapă canalul Skaggerak dintre Norvegia şi Sue- 
dia. In cele din urmă, monstrul se ghemuieşte şi devine Islanda, 
măruntaiele sale arzînde formînd vulcanii şi izvoarele termale. 


JAPONEZ: Susanoo-Wo, zeul furtunii, o întîlneşte-pe Kushinada, o 
fată frumoasă care pare lovită de o mare nenorocire. El o întreabă 
pe fata care plînge ce s-a întîmplat; ea îi răspunde că cele şapte surori 
ale ei au fost devorate de un dragon înfiorător cu opt labe. Susanoo- 
Wo se oferă s-o salveze pe Kushinada dacă ea îi va deveni soție, 
lucru cu care părinții fetei sînt de acord. Prin puteri magice, Susanoo- 
Wo o transformă pe fată într-un pieptene pe care şi-l pune în păr şi 
se pregăteşte să înfrunte dragonul. El îi oferă de băut sake, iar cînd 
monstrul sucombă efectelor băuturii, îl ucide. 


MITURI DESPRE FOC 


POLINEZIAN — MAORI: focul sacru este păzit de Mahuika, zeița-mamă 
arhetipală pe care oamenii şi-o imaginează în chip de căpcăună bă- 
trînă şi hidoasă ce se hrăneşte cu ființe omeneşti. Eroul Maui s-a 
săturat să mănînce hrană crudă și hotărăşte să fure foc de la Mahuika. 
EI se duce acasă la căpcăună şi îi spune că nu trebuie să-l devoreze, 
întrucît îi este nepot. Cînd Mahuika îl întreabă ce doreşte, el îi spu- 
ne că oamenii au nevoie de foc. Fără tragere de inimă, ea își scoate 
una dintre unghiile arzînde de la mînă, dar în momentul cînd Maui 
ia unghia, aceasta îi arde degetele şi el o scapă în canoe. Barca se 
aprinde, dar este stinsă de apă. Ruşinat, Maui cere altă unghie, dar 
căldura îl învinge şi de data aceasta. Păzitoarea focului îşi pierde 
pînă la urmă răbdarea, azviîrle asupra lui Maui tot focul, care practic 
îl înghite. Ca să scape, el se transformă în șoim, plonjează în ocean 
şi devine peşte. Lumea întreagă este cuprinsă de flăcări; pentru a 
stinge incendiul, Maui îl roagă pe zeul furtunii şi al ploii să inter- 
vină. Se dezlănţuie un potop mare în urma căruia doar o mică parte 
din foc-este salvată în interiorul uscat al unui arbore kaikomako (Pen- 
nantia coymbosa). Din acest lemn sacru, Maui modelează şipci 
ŞI beţigaşe pentru ca omenirea să poată beneficia de puterea latentă 
a focului. 

MITURI DESPRE FURTUNI 
ŞI VIJELII 


POLINEZIAN — MAORI: Tawhaki, zeul tunetului, se îndrăgosteşte de 
zeiţa Hine Piripiri, care este logodită cu altcineva. În timp ce zeul 
se scaldă în lac, logodnicul părăsit şi fraţii acestuia îl atacă pe Taw- 
haki şi-l omoară; Piripiri îl găseşte şi îl readuce la viață. Cei doi se 
căsătoresc şi trăiesc fericiţi într-un castel pe vîrful unui deal; într-o 
zi, unul dintre verii zeiței Piripiri urcă dealul și vrea să-l ucidă pe 
Tawhaki. De data aceasta, zeul tunetului este pregătit să-l întîmpine 
pe atacator, ridicîndu-şi mîinile înarmate cu fulgere. Se dezlănțuie 
furtuna; în potopul care îi urmează se îneacă toți duşmanii lui Tawhaki. 


POLINEZIAN [TONGAJ: zeul soarelui profită de o femeie pe care o 
vede pescuind dezbrăcată; ea naşte un fiu, pe Sisimatailaa. La vîrsta 
bărbăţiei, Sisimatailaa se îndrăgosteşte de o fată cu care vrea să 
se căsătorească şi îi cere consimțămîntul tatălui ei. La sfatul ma- 
mei lui muritoare, Sisimatailaa urcă pe vîrful unui munte din insula 
Tonga şi îl imploră pe zeul soarelui să-i acorde permisiunea de a 
se însura. Drept răspuns, din cer sosesc două daruri de nuntă în cutii: 
una poate fi deschisă, cealaltă trebuie să rămînă neatinsă. În prima 
cutie găseşte bogății din aur şi argint cu care se întoarce la Tonga 
să-şi ia mireasa. Timpul trece şi, într-o zi, pe cînd cei doi se află la 
pescuit, ea descoperă cea de-a doua cutie, ascunsă în barca soțului; 
în timp ce el doarme, tînăra o deschide. Sînt eliberate în lume fur- 
tunile şi vijeliile, iar barca se duce la fund pentru totdeauna. 


MITURI DESPRE MARE 


JAPONEZ: fiica Regelui-Dragon al Mării locuieşte împreună cu tatăl 
ei în palatul de sub ape, în apropierea insulelor Ryu Kyu. Într-o 
zi, ea se transformă în broască ţestoasă marină şi este prinsă în 
plasa pescarului Urashima. Cînd îşi aduce prada la țărm, fiica Re- 
gelui-Dragon al Mării îşi reia înfăţişarea omenească şi tînărul pescar 
se îndrăgosteşte de ea. Ei se întorc în palatul de sub ape al tatălui 
ei şi se căsătoresc. După trei zile, Urashima doreşte să se ducă acasă 
şi să le spună părinţilor ce s-a întîmplat; zeiţa îl eliberează și îi dă 
binecuvîntarea. Dar cînd ajunge la locuinţa-i de muritor, cele trei 
zile se dovedesc a fi trei sute de ani şi Urashima moare. 

SAMOEZ: Fe'e, zeul războiului, trăieşte sub apele mării în chip de 
caracatiță gigantică ale cărei tentacule înconjoară lumea. Casa lui 
este Bale-Fe'e, iar cînd vorbeşte, vocea lui tună. Se îndrăgostește de 
fiica unui rege din orașul Apia; fiind respins, se năpustește ca turbat 
peste reciful de coral ce protejează insula Upolu în care locuiește 
fata şi sparge meterezele protectoare. 


ANEXĂ 


l 


MITURI ŞI CULTURILE LOR ORIGINARE 


Mituri africane 


Alatangana şi Sa, 49 

Amma şi creaţia lumii, 50 

Imana şi creaţia omenirii, 69 

Kitamba şi moartea reginei 
Muhongo, 300 

Mbombo şi creaţia lumii, 76 

Nsongo şi Lianja, 116 

Olodumare, 8l 

Pemba, 87 

Creaţia la swahili: (1), 91 

Creaţia la swahili (2), 92 

Naşterea lui Uh/akanyana, 120 

Creaţia la zuluși — Cel Mare, 99 


Mituri amerindiene 


Awonawilona, 56 

Creaţia la tribul Be//a Coola, 57 

Bitahatini, 19 

Bocceaua sacră, 314 

Castorul şi Porcul Ţepos, 157 

Esaugetuh Emissee, 64 

Gaiţă- Albastră şi loi, 266 

Glooskap şi Malsun, 169 

Arca tribului Huichol şi potopul, 
138 

Iktinike şi lepurele, 157 

Iktinike şi Uliul Şorecar, 175 

Kodoyanpe şi Coiotul, 179 


Lendix'tcux, 316 

Mandan, 74 

Meșterul Dulgher şi vîntul de 
Sud-est, 21 

Michabo, 17 

Nocuma şi Owiot, 79 

Omul-Urs, 23 

Owiot şi Cinigcinici, 84 

Fumatul pipei sacre, 23 

Naşterea lui Sin, 119 

Tunătorul, 303 

Zeul apelor şi copilul înecat, 305 


Mituri celtice 


Calul lui Abarta, 295 

Rîul zeiței Boann, 133 

Fled Bricrend, 158 

Tain bo Cuailgne, 206 

Compert con Culainn, 106 

Tochmarc Etaine, 245 

Capul lui Fergal Mac Maile 
Duin, 309 

Dulăul lui Fionn Mac Cumhaill, 
316 

Tain bo Fraoch, 167 

Llew şi Blodeuwedd, 263 

Cath Magh Tuireadh, 219 

Aislinge Oengusso, 251 

Pryderi, 226 

Tuireann, 3ll 

Oidhe Cloinne Uisneach, 233 
Noinden Vlad şi Emuin Machae, 
193 


Mituri chineze 


Ba Xian, 286 

Cei Cinci Demoni, 325 

Cele Cinci Elemente, 326 

Deificarea reginei Din Hau, 264 

Di Yu şi Yen Lo, 298 

Guan Yin şi profeția de la 
Lo Yang, 137 

Huai Nan Tzu, 290 

Maio Shan, 264 

Bătălia de la Mu, 221 

Nu Gua şi gaura din cer, 141 

Pan Gu şi creaţia lumii, 85 

Sun Hou-Tzu, 231 

Xi Wang Mu şi Hou 1, 293 


Mituri creştine şi gnostice 


Apocalipsa Sfintului Ioan, 132 
Convertirea arhonților, 52 
Cain şi Abel, 160 

Canticus Canticorum, 240 
Evanghelia egiptenilor, 59 
Exegeza sufletului, 328 
Geneza (Facerea), 65 

Geneza (Potopul), 133 

Despre originea lumii, 82 


Mituri egiptene 


Amun la Teba, 51 
Călătoria lui Re în lumea 
sub păminteană, 297 
Zeul soarelui din Heliopolis, 66 
Horus şi Seth, 172 
Isis şi Osiris (1), 270 
Isis şi Osiris (2), 271 
Isis şi numele zeului soarelui, 309 
Isis şi scorpionii, 310 


Khnum şi creaţia omenirii, 72 
Zeul creator din Memphis, 76 
Ochiul lui Re, 142 

Ogdoada din Hermopolis, 80 


Mituri greco-romane 


Naşterea lui Adonis, 104 
Afrodita şi Anchise, 237 
Afrodita şi Ares, 238 
Naşterea lui Apollo la Delos, 105 
Ariadna şi Dionisos, 239 
Atis şi Cibele, 258 
Atlantida, 156 

Castor şi Polux, 38 

Circe şi Odiseu, 308 
Naşterea lui Dionisos, 107 
Endimion şi Selene, 243 
Epimeteu şi Pandora, 244 

